
Magyarország beteg kentaur. 
Senki se tudja, hogy állat- vagy emberorvos kell-e a 

gyógyításához. 

De az orvosok itt vannak. Mi magunk! 
(közismert magyar gondolkodó 2011-ben) 



A SZERZŐ MEGJEGYZÉSE 



A regény szereplőit a képzelet szülte. Bármilyen hason- 
lóság létező személyekkel csakis a véletlen műve lehet. 
Különös tekintettel vonatkozik ez Kocsis Zsolt, Kengyeles 
Sándor, Simonka Antal és a hatvanas éveiben járó magyar 
miniszterelnök személyére. 

A „díszletek" viszont többnyire valóságosak. A kitalált fig- 
urák - néhány indokolt kivételtől eltekintve - létező 
helyszíneken mozognak. A regényben szóba kerülő és dátum- 
mal jelölt múltbeli események többségükben megtörténtek, 
mint ahogy részben valóságosak azok az összefüggések is, 
melyek a kitalált szereplők világát ebben a történetben 
körbefonják. 

Az André-trilógia előző két kötete is hasonlóan készült, 
legutóbb három bankár mégis azt gondolta, hogy ő a Bankár. 
Számomra érthetetlen módon magukra vették ezt az „inget". 

Kár! 

Abból a szempontból vagyok csak hálás érte, hogy az emi- 
att velem történtek Magyarország újabb összefüggéseit 
világították meg előttem. A tanulságokat természetesen 
beleírtam ebbe a regénybe. És egyúttal persze köszönet 
azoknak is, akik segítettek. 

Mert voltak ilyenek. 
Méghozzá elég sokan. 

Hiszen mindig súgnak. Elsősorban a valamiért magukra 
„ismerők" és a mindent túlreagálok környezetéből. Mert ezek 
szerint őket sem szereti mindenki. Az összes munkatársuk, 
minden vacsorapartnerük és valamennyi szomszédjuk. 

Ráadásul egymást sem kedvelik... és csak jönnek, mondják 
és súgják a másikról! 

Pedig ez csak fikció! 

Úgyhogy felesleges bármi mást beleképzelni! Kitalált 
történet a jövőből. 2015-ből. 

PROLÓGUS 

Mogadishu - Szomália 

történetünk kezdete előtt két évvel, 2013-ban 
A koromfekete Gazella helikopter 300 kilométeres se- 
bességgel, nyílegyenesen közelített Mogadishu partjai felé. A 

gép olyan alacsonyan repült, alig húsz méterrel a víz felett, 
hogy a rotorja az Indiai - óceán nyugodt hullámaiból hófehér 
permetet szívott maga után. Mint amikor az égen egy 
vadászbombázó kondenzcsíkot húz, úgy lehetett a Gazella 
mögött is sok száz méteres zuhanyfelhőt látni. 

A francia hadsereg különleges kommandója ajeanne d'Arc 
helikopterhordozóról szállt fel háromnegyed órával koráb- 
ban. A nyílt óceán felől közelítettek, egyetlen céllal. Abdirah- 
man Hassant készültek a másvilágra segíteni, az al-Kaidához 
tartozó szomáliai terrorszervezet, az iszlamista al-Sahab 
egyik irányítóját. 

Reggel kilenc óra tíz perc volt. A helikopter első két 
ülésében a pilóták mintha üvegbuborékban lebegtek volna, 
minden irányban kiláttak maguk körül. Ahogy a gép el- 
nevezése is sugallta, a Gazella könnyű, hártyavékony, de azért 
golyóálló szerkezet volt, szénszálas anyagokból készült. Az 
alig háromméteres törzs első fele labdaszerű üveggömbként 
borult a személyzetre. Látniuk kellett mindenfelé, mert ezt a 
helikoptert éles manőverekre, szabad szemmel végrehajtott 
akciókra tervezték. Nem a magasságmérőt és nem is a radar- 
jeleket követve kellett irányítaniuk, hanem maguk köré 
nézve, figyelve és érzékelve mindent, még az utcai villanyvez- 
etékeket is. „Dodzsemérzés" - mondták róla a pilóták. Mögöt- 
tük ketten ültek. Ütésálló laptoppal a térdén az irányítótiszt, 
aki a Jeanne d'Arcról befutó utasításokat, 
hely színkoordinátákat és a Mogadishu felett 15 kilométerrel 
köröző robotrepülőgépek adatait szűrte meg, mellette pedig a 
behunyt szemmel lazító mesterlövész. 

A sötét szemű, magas férfi tegnap este érkezett a Jeanne 
d'Arc fedélzetére, de a híre megelőzte. Néhányan tudni 
vélték, hogy pár évvel korábban ő számított a francia idegen- 
légió egyik legjobb lövészének. Az egykori öttusázó afgán és 
afrikai akcióiról sokan sok mindent tudtak, vagy legalábbis 
sejtettek. 

A francia hadseregben gyorsan terjednek a hírek, és még 
könnyebben születnek a legendák. 

A helikopterhordozón négyen is szolgáltak azok közül, 
akik pár hónappal korábban részt vettek a francia hadsereg 
balul sikerült szomáliai túszmentő kísérletében. 2013 január- 
jában a francia hírszerzés akciószolgálatának ötven kom- 
mandósa öt helikopterrel repült be Mogadishu déli zónájába, 
és megpróbálta kiszabadítani az akkor már három és fél éve 
fogva tartott francia titkos ügynököt, Denis Allexet. Az al-Sa- 
hab 2009-ben egy mogadishui szállodából rabolta el a férfit 
Abdirahman Hassan vezetésével. 

A kommandósok helikoptereit már a leszálláskor észre- 
vették, háromnegyed órás tűzharc alakult ki, végül a franciák 
visszavonultak. Tizenhét Szomáliáit öltek meg, de két katonát 
elvesztettek. Közülük az egyiknek a holttestét nem tudták 
magukkal vinni, őt az al-Sahab másnap Mogadishu főterén 
látványosan meggyalázta. A fogva tartott túszt, Denis Allexet 
pedig nyilvánosan kivégezte. 

A ma reggeli akciót személyesen a francia titkosszolgálat 
főnöke, Bemard Didier rendelte el. Ő gondoskodott a mester- 
lövész kiválasztásáról is, állítólag személyes ügyének tekin- 
tette a bevetést. A Jeanne dArc fedélzetén azt beszélték, hogy 

mindhárom férfi jól ismerte egymást. A meggyilkolt túsz a 
kémfőnök Bemard Didier egyik régi bajtársa volt még Liban- 
onból, a mesterlövész pedig együtt szolgált vele Afganisztán- 
ban és aztán egyszer egy libériai akcióban is. 

Megkérdezték ezt tőle tegnap este, de nem válaszolt. Két 
órán át tisztította a fegyverét, aminek csodájára járt a hajó 
legénysége. A franciául szinte akcentus nélkül beszélő exlé- 
giós több mint száz éve kifejlesztett brit puskát használt, egy 
L42 Enfieldet. A forgótolózáras fegyverbe tíz lőszert lehetett 
betárazni, közvetlenül a ravasz előtti tokba, ahol a nehéz 
diófa puskatus könnyű nyírfába olvadt át, precíz 
eresztékekkel. 

A hajó fedélzetén kérdés nélkül is tudta mindenki, hogy 
mit látnak. A mesterlövész fegyverek Rolls-Royce-át, abból is 
egy tökéletes példányt a hatvanas évekből. A puskák 
világában ez már oldtimernek, igazi antik példánynak 
számított. Átalakították korszerű NATOtöltényekhez, mégis 
olyan finomra csiszolt, milligrammpontosan kiegy- 
ensúlyozott manufakturális szerkezet volt, amilyet ma már 
nem gyártanak. 

A férfi 52 darabra szedte szét. Egyesével tisztította ki és 
olajozta át az alkatrészeket, száraz sivatagi levegőre készítve 
fel a puskát. Ajándékba kapta, de hogy kitől, azt nem árulta 
el. 

Már késő éjszaka volt, amikor a hajó másodtisztje a gyári 
szám alapján az interneten megtalálta a fegyver nyomát. 
2011-ben az Icollector meghívásos árverésén cserélt gazdát 
utoljára 79 ezer dollárért. 

Igazi Rolls-Royce volt, valóban. 

A Gazella elérte a partszakaszt, a mogadishui kikötő északi 
oldalát. Amikor bezúgtak a földszintes homokváros fölé, a 
zöldeskék víz csillogása hirtelen vakító fehérségbe csapott át. 

- Harminc másodperc - ordított hátra a pilóta a dübörgő 
rotorzajban, és a megbeszéltekszerint balra billentette a gé- 
pet. A mesterlövész felnézett, de csak most, amikor már a 
hófehér épületek fölött repültek. A vakító homokvárost így 
könnyebben szokta meg a szeme. Ha a zölden csillogó vízfelü- 
letről kellett volna átállnia, akkor a kontraszt miatt a pu- 
pilláján percekig szürke folt zavarta volna a látómezőt. De ő 
nem akart hunyorogni, mert ennyi ideje már nem volt. 

Harminc másodperc múlva lőnie kell. 

Egyetlen rántással hátralökte a tolóajtót. A zár fémes kat- 
tanással beleakadt a Gazella fémtámasztékába. Az ajtó kinyílt, 
és aztán úgy maradt. A katona derekához karabinerek csat- 
lakoztak, a rajtuk keresztülfűzött hegymászókötelek egészen 
a helikopter plafonjáig futottak. Úgy rögzítette a testét a him- 
bálózó géphez, mintha bábszínházi figura lenne. 

Nem tudott kiesni. 

Az ajtórésen keresztül fullasztó hőség csapott az arcába, 
bőrét élesen szurkálták a felkavart homokszemek. Égett 
gumiszagot érzett, és hirtelen meghallotta az arab piac zsiva- 
ját. Lenézett és látta, hogy most zúgnak el felette. Egyetlen 
pillanatra még a szürke, lepedőruhás embereket, a zsúfolt 
tömeget is észlelte. 

- Tizenöt másodperc - számolt kiabálva a pilóta, és egy ki- 
halt körforgalom fölött élesen átfordult a Bondihere útra. A 

romos utcákon nem lehetett autókat látni, nem közlekedett 
senki, csakjárókelők. 

Mintha lebegő autóval érkeznének, olyan alacsonyan 
röpültek. Itt is felvertek maguk mögött mindent, porhur- 
rikánt húztak keresztül a városon. A házfalak dübörögve ver- 
ték vissza a helikopterpropeller tompa suhogását. A füg- 
gönyöket kifelé tépte a Gazella-huzat, ahogy a gép kiszívta a 
levegőt az épületekből. 

- Öt másodperc - jött a pilóta utolsó jelzése az érkezés 
várható időpontjáról, miközben az irányítótiszt is elkiabálta 
magát. 

Az uszoda déli részén, a szálloda felé eső oldalon fekszik, 
látja az infra, pozitív felismerés, szakállas arc, fehér ing, 
szemből menjünk! - És már lendültek is. 

Híva - Üzbegisztán 

történetünk idején, 2015 áprilisában 
részlet a fogva tartott magyar miniszterelnök naplójából 
„Mi történt? Hogyan kerülhettem épp ide, ebbe a száraz 
homoklyukba? Ha kiírnám magamból, az talán segítene. Ha 
látnám a betűket a papíron, akkor esetleg könnyebben 
megérteném az okokat. Ha átgondolnám újra. Mert egyéb- 
ként tényleg olyan, mintha nem is velem történne. Annyira 
lidérces, annyira valószerűtlen. Miért pont én? Miért most? 
És miért így? 

Szerencsére nem félek. Furcsa. A repülőn még azt hittem, 
hogy félni fogok, és mégsem. Nem tudok aludni, igen, 
étvágyam sincs, mégse félek. Ez inkább csak düh. Ilyesmit 

érzek. Felháborodást, amiért ezt meg merik tenni velem! 
Ezek! 

Keresem a szavakat... de nehezen találok megfelelő kife- 
jezést rájuk. Csak útszéli jelzők jutnak az eszembe. 

A plafon alatti pici ablakrésen szagok szűrődnek be, éjsza- 
kánként még homokot is befúj a sivatagi szél. Puha, szinte 
púderszerű itt a homok. Illatos. Ez is milyen érdekes. Koráb- 
ban sokat olvastam a bezárt emberek érzékeinek az 
ébredéséről. És tényleg. Kétnapnyi fogság után már úgy 
érzem, hogy a homoknak illata van. Sőt, ma reggel a távoli 
müezzin fáradt hangját is meghallottam, ahogy az adzánt, az 
imára hívó monoton szöveget kántálta. Az üzbég szóval 
együtt kenyérszag is érkezett, az utcán sütött mazsolás obi 
non égett illata. 

Hangok és szagok! Mindegyiket ismerem. Elvégre a csalá- 
dom, ugye. Aki idehozott, nem is sejti, hogy én errefelé 
valójában otthon vagyok. 

Jobban, mint ő, valószínűleg. 

Nincs hideg, még éjszaka se, ilyenkor áprilisban már 
amúgy is melegszik a sivatag. Húsz fok lehet, vagy talán annál 
is melegebb. Nem fázom. Innen, ebből a régi, sárfalú épület- 
ből nézve Üzbegisztán akár meseország is lehetne. Illatos, 
meleg, csendes. Pedig valójában borzalmas szemétdomb. 
Bástyája a zsebre dolgozó magyar poligarchák középázsiai 
seftjeinek. Mi másért is kerülnék én most épp ide? 

Po-li-gar-cha! A kedvenc szavam: a politikus összeolvadása 
az állami megrendelésekből milliárdossá váló oligarcha 

típusával. Akikből azért szintén akad jócskán a magyar 
ugaron. Mármint a tisztán csak oligarchákból. 

A poligarcha viszont a magyar gazdasági evolúció ma- 
gasabb rendű állatfaja. Az elmúlt pár év ijesztő korcsa. A 
politikusi álruhába bújt seftkirály, aki egyszerre mind a kettő! 

Politikus és oligarcha egy személyben. 

Poligarcha! 

Amikor a magyar állam ügyeiben tárgyal, valójában akkor 
is zsebre dolgozik, és a saját bizniszét intézi. Azerbajdzsán, 
Grúzia, Türkmenisztán, Kazahsztán és Üzbegisztán. Ki figyelt 
arra oda az elmúlt években, hogy miért és hogyan szedték 
meg magukat ebben a régióban a magyar poligarchák. És per- 
sze a haverjaik, a csendes, névtelen, háttérbe húzódó igazi 
mágnások, a tisztán csak oligarchák. Borzalom, tudom. 
Tisztáznunk kellene ezt is meg még rengeteg más dolgot. 
Egyszer és mindenkorra. Nem pedig bárgyú aggyal elhinni, 
hogy Üzbegisztán a szövetségesünk, és ezért aztán de- 
mokratikus meseország. A friss és új keleti szellő. 

A város szélén lehetünk, mert a müezzin hangja messziről 
jön, nagyon messziről. Napközben az imák, a szálútok között 
nem is hallok semmi mást, csak a csendet. Itt valahogy nincs 
utca, tág lehet a tér, valószínűleg a sivatag szélén vagyunk, 
mert amint feltámad a szél, azonnal homokot fúj be az 
ablakrésen. 

Pontosan nem tudom, hogy hová hoztak, mert nem látok 
ki. A plafon alatti keskeny lyuk túl magasan van, ráadásul 
középen vasrúd osztja ketté. Még egy gyerek se férne ki rajta. 

Mi lett volna, ha?. Állandóan ez jár a fejemben. Nézem a 
smirgliszerű, sárga homokfalat, és azt kérdezgetem magam- 
ban, hogy mi lett volna, ha nem vállalom. Sőt, mi lett volna, 
ha - visszagondolva egészen 2006-ig -, mi lett volna, ha Gy- 
urcsány Ferenc nem mond le? Ha ragaszkodik a hatalmához? 
Mi lett volna, ha 2006-ban az őszödi beszéd és az októberi 
véres utcai összetűzések után nem távozik önként, hanem 
kibírja mondjuk 2010ig? 

Akkor is itt tartana most Magyarország? 

Mi lett volna, ha Gyurcsány lemondása után nem írnak ki 
azonnal választást Magyarországon? És mi lett volna, ha azt 
2007-ben nem Orbán Viktor és a Fidesz nyeri? 

Akkor a 2008-as gazdasági világválság nem Orbánt, hanem 
Gyurcsányt sodorta volna el? Úgy, ahogy Orbánt és a Fideszt 
elvitte? A feltartóztathatatlan adósságlavina, a svájci- 
frankhitelek tornádója, az összeomlás előtt kényszerűen fel- 
vett nemzetközi hitel. A törlesztés nyomora! És ha így történt 
volna, ha Gyurcsány a végletekig marad, ha makacsul és ér- 
telmetlenül ragaszkodik a hatalmához, akkor utána mi 
következik? Nálunk is alakul valamiféle szakértőkből álló 
kormány? Választások nélkül persze! Mondjuk 2009-ben? 
Mint ahogy Olaszországban Berlusconit felváltotta Mario 
Monti. És egyébként is: 

Magyarországon ki lett volna az emberek akaratától 
teljesen függetlenül hatalomba segített, úgynevezett tech- 
nokrata kormányfő? Létezik egyáltalán ilyen Budapesten? 
Vagy csak egyik és másik oldal van, körülvéve 
zsebtolvajokkal? 

Ha nem mond le Gyurcsány 2006-ban, ha nem nyer 
választást Orbán 2007-ben, ha nincs világválság 2008-ban, ha 
nem borulnak be százezerszám a felelőtlenül felvett, mérgező 
devizahitelek, akkor hogyan alakul a sorsunk? Magyarország 
jövője? Négy évvel ezelőtt akkor is ezek kerülnek hatalomra? 
És most ugyanitt tartanánk? 

Vagy akkor a magyarok józanabbak lettek volna? És a 
választásokon nem lendül ki ennyire az inga? 

De hát kilendült. Orbánra haragudtak meg a tömegek, az ő 
nyakába varrtak ezerféle korrupciót, mert bűnbak mindig 
kell. A megnyugtató magyar érzés, ugye, hogy mindig más a 
hibás. Nem mi. Nem mi vettünk fel svájcifrank-hitelt, nem mi 
akartunk többet, mint amennyi jár. Nagyobb autót és lakást, 
szebb városi buszokat, tengerparti nyaralást és persze ingyen 
oktatást. Ausztriai életet harmadannyi pénzből, feleannyi 
szakértelemmel. 

Áhh... dehogy! Ellopták, tolvajok, börtönbe velük. Ez így 
sokkal egyszerűbb, ezt elhinni. 

Orbán lett hát a bűnbak 2011-ben. 

De ha korábban nem mond le, és hatalmon marad, akkor 
biztosan Gyurcsány is az lett volna. 

De így Orbán bukott nagyot, csak mert képtelen volt az or- 
szágot a rendszerváltozás utáni húsz év amatörizmusából tal- 
pra állítani. Ahonnan persze nem is lehetett. Utána pedig már 
csak ezek maradtak. 

Ezek! 

A megnyomorodó, elszegényedéstől remegő magyarok 
őket röpítették hatalomba. Ezeket a demagógokat. És jött 

négy kiábrándító év, amikor száz- és százezrek döntöttek 
úgy, hogy nem akarnak asszisztálni a zsebsztálin szkan- 
derozásához. És elmentek. Milyen találó kifejezés, ugye? Múlt 
héten olvastam a New York Timesban. Hogy az elmúlt négy 
év értelmetlen szkanderozás volt Magyarországon. Egy 
balkáni zsebsztálin felesleges, időherdáló szélmalomharca 
mindenkivel. 

Egyetlen tapodtat sem léptünk előre, minden ott tart, mint 
2011-ben. Majdnem zéró fejlődés, szinte ugyanakkora álla- 
madósság és munkanélküliség, sok tízezer tönkrement cég, 
kicsit rosszabb árfolyamok és versenyképességi mutatók, mi 
mégis minden napot úgy éltünk meg ebben a négy évben, 
mintha háború dúlna körülöttünk. Sok hűhó semmiért. 

Végül persze csak-csak eljött az újabb választás ideje. 
Amire milliók vártak. Nagy nehezen, de megtartották. Most, 
2015-ben! Pár napja. És ez történt. Ez a borzalom. 

Én pedig ezek után már végképp képtelen vagyok megsza- 
badulni a gondolattól, hogy a nyírkai jóslatnak igaza van. 
Nem hiszek persze a jövőlátók bölcsességében, de abban igen, 
hogy aki ezt a jóslatot írta, az jobban ért minket, mint mi 
saját magunkat. 

A tizenkilencedik századi felvidéki jövendölés, aminek le- 
jegyzett változatára a legenda szerint táltosok leltek 
1947-ben. Badarság persze, hiszen ha évtizedekkel ezelőtt 
már megtalálták, akkor miért csak 2006-ban került elő? 

Valószínűleg mese az egész táltosostul, turulmadarastul. 
De 2006-ban végül mégiscsak publikálták. Akkor már 

biztosan. Igazolható, őrzi a Google keresője, bárki 
ellenőrizheti. 

Én már kívülről ismerem az egész versszerű jóslatot. 
Idemásolom az utolsó tíz évünkre vonatkozó részt. Rémisztő, 
hiszen 2006 óta minden egyes sora beigazolódott. Azóta 
minden megtörtént Magyarországon. 

A csősz tolvaj, a bakter rabló, a bíró cinkos. 

A különb nem viszi sokra, mert irigylik. 

Ki-ki rántja lefelé a másikat - az országot együtt. 

Lenézett népek mögött kullog a magyar! 

A nemzet talpa alatt röpülő szőnyeggé válik a föld!... Már 
mindent elkótyavetyéltek. 

Csak alantas szolgálatok maradnak, égbekiáltó árulások... 

Kettészakad a nemzet. 

Lángra lobban az ország. 

A lángot vér oltja. 

Magyar magyart gyilkol. 

Persze van folytatása is. Nem az a vége, ami az elmúlt na- 
pokban történt, hogy egymásnak esünk. A nyírkai jóslat 
utolsó négy sora sokkal inkább reménykeltő jövendölés. De 
azt a részt egyelőre mégsem merem idemásolni, mert nem 
akarom elkiabálni, és azt kívánom, hogy bárcsak az én 
történetemnek is úgy lenne vége, mint a nyírkai jóslatnak. 

Mert akkor kiszabadulok!" 

Budapest - Magyarország 

pár nappal korábban 

Minden lepusztult volt, ócska és igénytelen. A dobozszerű 
rendőrségi asztal, amit feltehetően funkcionálisnak képzelt a 
szocializmus igénytelenségében felnőtt tervező. Tervező? Ezt 
nem kellett megtervezni, gondolta André, egy ilyen kocka 
formájú asztalt, aminél ez a nyomozó ül, ilyet Fruzsika már 
háromévesen tudott rajzolni. Fruzsika egyébként most már 
sokkal idősebb, jelentősen öregebb, most már három és fél 
éves. Épp a múlt hónapban ünnepelték a három és feledik 
születésnapját. Vagyis ha pontosan kiszámoljuk, hozzáadva 
az azóta eltelt négy hetet, akkor Fruzsika tulajdonképpen ma 
már hároméves és hét hónapos. 

Az állandóan pislogó, koromszemű mini-Adrienn, ez a 
kalózkislány, André visszakapott élete, száguldó tempóban 
cseperedett. André legalábbis úgy érezte, hogy rohan vele az 
idő, és ő állandóan lemarad valamiről. Pedig nem is. Ha 
Adrienn hagyná, akkor Fruzsikának nem csak éves és féléves 
születésnapjai lennének, hanem negyedévesek is. 

Mint ahogy voltak is, csak titokban. Mivel Adrienn már a 
feles szülinapokat is megmosolyogta, hát a negyedeseket 
André magában ünnepelte. Egyetlen pohár bor társaságában. 
Azok voltak az ő emléknapjai. Az előző életéből elrabolt 
kisfiú, Dávidka minden egyes kihagyott születésnapjának az 
emlékezete. 

Ilyenkor sokkal inkább rá gondolt, nem a valamiért ál- 
landóan nagyon komoly tekintetű Fruzsikára. Inkább Dávidra, 
az ő révén pedig saját magára, a múltjára. 

Amúgy nem szeretett az emlékei között időzni, de 
negyedévente csak így, egymagában borozgatva igen. 
Adrienn elől is eltitkolta, hogy gondolatban néha visszapör- 
geti a múltbeli, kihagyott születésnapokat. Hogy akkor épp 
hol lehetett, amikor Dávidka... és itt hosszú volt a sor. A bort 
ilyenkor lassan, körkörösen forgatta a pohárban, mintha csak 
valamiféle varázsital lenne, amiben megláthatja és persze 
meg is értheti a múltat. 

Pedig csak az élet volt ilyen. Telt az idő, és szétcsúsztak az 
évtizedek. André legalább tíz évvel volt idősebb a valós 
koránál. Ennyivel élt, látott és tapasztalt többet. Viszont a 
teste tízzel fiatalabbnak tűnt. Fordítva szokott ez lenni, de 
vele így esett. A sors megtekerte az életét. 

A negyedéves születésnapokon talán azért nézte órákig a 
vörösbor áramlását, ő legalábbis ezzel magyarázta a mer- 
engést, mert próbált egyensúlyt találni, és nyugalmat 
hazudni az elrabolt évekért. A légióban és a háborúkban 
eltöltött évekért. 

Ahogy most eszébe jutott a kislánya, a világra felnőttesen 
szegeződő zöld szeme, a három és fél évesnél idősebbnek 
tűnő gyerekarc, André gondolatai elhagyták a rendőrségi ki- 
hallgatószobát. Újra látta a legutóbbi születésnapi tortát, ami 
valójában nem is torta volt, hanem csak extra nagy, csokival 
töltött eklerfánk. Adrienn kedvence. A süti amit még 
Nizzában kedvelt meg, és amit azóta is imádott. Erről aztán 

Buenos Aires jutott André eszébe, mert valamiért Buenos 
Aires állandóan az eszébe jutott. Az ígéret, hogy mindig itt 
lesz. Itt marad, ebben az életben. A Tortoni kávézóban ígérte 
ezt meg, Argentínában, évekkel ezelőtt, de megint csak titok- 
ban, ki nem mondva, és csak magának. Adrienn legfeljebb se- 
jthetett belőle valamit, rájöhetett a hosszú, néma csendből. 

Adrienn az argentin kávéházban mutatta meg neki Fruz- 
sika magzatfotóját. A hathetes képről akkor persze még nem 
tudták eldönteni, hogy kislány lesz, vagy kisfiú, de André tar- 
totta a szavát. Ha már a sorstól megint kiérdemelt egy 
gyereket, akkor semmi más nem lesz fontosabb, mint hogy 
felnevelje. Hogy vigyázzon rá. 

Le fogja győzi a múltját, bármi történt is, és bármit művel- 
tek is vele. Ezt ígérte meg magának akkor és ott, a 
Tortoniban. 

Végül kislányuk született, akit aztán úgy féltett André, 
mint ahogy az anyukák szokták a gyerekeiket félteni. Náluk 
felborult a szereposztás, az ő családjukban Adrienn harcolt 
azért, hogy az apja hagyja már edződni azt a lányt, különben 
a szél is elfújja majd. Talpraesett csak akkor lesz, ha hagyják 
esni. 

De André nem volt erre képes, inkább ünnepelte 
negyedévente, vigyázta, óvta, túlaggódta. Elkényeztette. 
Becézte. Túlzásba vitte. 

Fruzsi, Fruzska, Fruzsika, Fruzsina, Fruzsinka, sőt néha 
még Ruzsinka is, ennyiféle néven becézte a hosszú, vékony, 
egyenes hajú kislányt, aki talán épp ezt a dédelgetést próbálta 
kompenzálni az állandóan komoly tekintetével. Adriennek 

legalábbis ez volt a teóriája. „Addig kényezteted, amíg 
matematika-professzornő nem lesz belőle, önvédelemből" - 
próbálta elviccelni André állandó aggódását, mert érezte, 
hogy a férfi mekkora erővel küzd az emlékeivel. Még ha nem 
beszél róla soha, akkor is. 

André hosszú lába alig fért el az iskolapadszerű, nyikorgó 
rendőrségi széken. A végtagjait valahogy begyűrte a farostle- 
mezből préselt asztal alá. A falon, a nyomozó háta mögött 
kezdetleges térkép lógott, járások és megyék, sárga és róz- 
saszín foltok. Az új és még bonyolultabb Magyarország 
választási térképe. Tavalyi kiadás, 2014-ből. 

Az első emeleti ablak elé, nehogy az utca túloldaláról 
avatatlan szemek belássanak a rendőrség titkaiba, ócska, 
töredezett, piszkos műanyag rolót feszítettek. Ezt igazgatta 
állandóan a nyomozó, amikor a fény itt-ott betört rajta, és 
elvakította. 

Két órája tartott már. Buta, egyelőre érthetetlen kérdések 
André legújabb vállalkozásáról. 

Tanúként hívták be. Már azt sem értette, hogy miért. Mi is 
lenne itt az ügy? És minek a tanúja ő? De a szűkszavú rendőr 
nem árult el semmit. Csak ült ebben a sivár, fehér falú 
szobában, és szakadt műanyag mappákat rendezgetett. La- 
pozgatta a pecsétes, nagyon hivatalosnak tűnő papírokat, a 
számítógépén pedig lassan, komótosan töltötte ki a 
jegyzőkönyvet. Két ujjal pötyögött, és közben nem árult el 
semmit. 

Kérdezett, igen, kérdőjel volt a hangsúlyaiban, de valahogy 
mégsem volt kíváncsi semmire, inkább csak le akarta tudni az 

előírt feladatot. Úgy tűnt, hogy a válaszok nem érdeklik, nem 
is gondolkodik el rajtuk, mintha úgyse számítana, amit André 
mond. Furcsa volt, és zavaró. Eleinte csak ennyi: furcsa és 
zavaró. 

Tudta-e André, hogy ez csalás? Hogy a neki megítélt re- 
gionális támogatás ekkora összegben nem is járt volna? Men- 
nyit tartott meg saját magának? 

André tényleg nem értette. Két évvel ezelőtt hazajöttek, 
igen. Hogy miért épp Magyarországra? Hát, mert három folyó 
létezik a világon, ahol felfelé szárnyal a folyami turizmus. 
Három gyönyörű folyószakasz. A világ minden valamirevaló 
magazinjában lehet erről olvasni. A Mississippi Amerikában, a 
Mekong Vietnamban és a Duna Európában. Erre csatlakozott 
ő rá, az egykor Franciaországban gasztronómiát tanuló mag- 
yar éttermes. Szakács, vendéglátós, osztrigafarmer, 
kávéházas, írjon csak azt, amit akar a rendőr, mert most 
tényleg ezen lovagol? Az ő szakmáján? Hogy honnan ért ő 
ehhez? 

Hát nem mindegy az neki? Ért, és kész! Ez az élete. Fruz- 
sika, Adrienn és a Duna vonalán lefelé csordogáló német lux- 
ushajók ellátása. Bio, organikus, természetes alapanyagok. 
Újragondolt magyar konyha. Korszerű kulináris élmények. 
Mégsem ehetnek a külföldiek örökké csak hortobágyi húsos 
palacsintát, gulyást és dobostortát. A könyökükön jön ki, nem 
ébredt erre még rá senki? Mississippi, Mekong, a Rhone 
völgye, ezek a versenytársak, hééé! Úgyhogy vadhússteak a 
Duna partján, főleg őz, villányi bor és földvári túrós táska 
tokaji mazsolával. Ilyesmi! És persze savanykás, melegített 
cider az ősi és ritka magyar almafajtából, a piros batulból. Az 

amerikai turisták imádják, ők karácsonykor forró, szüretien 
almalét isznak, cukorral édesített cidert, de sose ilyen 
finomat. 

Igen, felajánlottak neki állami támogatást. Megkeresték a 
minisztériumból, és megígérték, hogy ha ő melléteszi a felét, 
akkor a magyar állam is ad ugyanannyit európai uniós 
alapokból. Főleg francia, olasz és német pénzekből. Mert ez 
fontos! Mármint a magyar turizmus. A mezőgazdaság. Hát be- 
letette a genovai kávézó árát, eladta, igen, beletette, mert hitt 
benne. És az állami pénzek valóban jöttek is, de aztán mentek 
Andrétól a kalocsai paprikatermesztőhöz és a Dunakanyarba 
a halászokhoz. A beszállítóihoz. 

Életre keltek a vadgesztenyével és birsalmával kevert liba- 
comb rűlette-ek, magyaros ízekkel kombinált provence-i 
húspástétomok. A rácalmási tejgazdák csináltak igazi creme 
fraíche d'Isignyt, franciás tejkrémet a tejföl és a tejszín között 
félúton. André találta ki mind, és ő is szedte össze a csapatot. 

Jobb lett, mint a Mississippi. Izgalmasabb ízutazás. Sikeres, 
jövedelmező vállalkozás. Gyönyörű, kézzel fújt üvegek, fiatal 
grafikusok csomagolástervei, korszerű és lendületes produk- 
ció. A felfrissült Magyarország új arca. 

André régi álma. 

Mi ezzel a baj? Lelkesen beszélt. Éppúgy, mint két évvel 
ezelőtt, amikor Adriennt próbálta meggyőzni, hogy térjenek 
haza. Pont olyan lelkes volt még most is. Szinte el is felejtette, 
hogy hol van, hogy ez egy rendőrségi kihallgatás. Aztán az 
unott arc hirtelen visszarántotta ebbe a buta, tompa szobába, 
a húszforintos golyóstollak közé, a soha ki nem porszívózott 

szürke padlószőnyegre. Csak nézte a rendőrtiszt kopasz fejét, 
a beesett, fáradt, véreres szemét, a vörös borostáját. Nézte ezt 
az üres szolgaarcot, és egyre gyanúsabb lett neki az egész. 

Mit keres ő itt? Miért hívták ide? Mi az, hogy 
tanúkihallgatás? 

- Hát, akkor ezt befejeztük - szólalt meg épp ekkor 
egészen váratlanul a dohányos hangú nyomozó. Andrénak 
valamiért feltűnt, hogy a rendőr szája körül a bőr mennyire 
száraz és cserepes. Nem iszik eleget. Erre gondolt, mint aki 
nem is hallotta meg, hogy véget ér ez a furcsa és zavaró két 
óra. Befejezték, még mielőtt Andrénak sikerült volna megért- 
enie, hogy valójában miről is szól. 

A kopasz fejű, nyakán sörtés, borotválatlan férfi fölemelte 
a szürke bakelittelefon kagylóját, leütött három számot, és sz- 
inte azonnal bele is szólt. Ennyi idő alatt ki sem csenghet ett, 
olyan gyorsan vették fel a vonal másik végén. 

- Befejeztük - mondta a telefonba is, de André most már 
odafigyelt. Felébredtek az ösztönei. A készenlét ugyanis, 
amivel valaki, feltehetően ebben az épületben, egy másik 
szobában ezt az üzenetet fogadta, amilyen éberen arra várt, 
hogy hívják, furcsa volt, és zavaró. Rendellenes. 

Híva - Üzbegisztán 

néhány nappal később 
Apró eszköz feküdt a fegyver mellett, a homokban. Akkora, 
mint egy tévékészülék távkapcsolója. Rózsaszín kijelzője volt, 
alatta körkörös rendben négy gomb. Jobbra és balra. Fel és le. 
A programpontok között ezekkel lehetett lépkedni. A 

lereszelt körmű férfiujj most az alsó, fekete gombot 
nyomogatta, lefelé haladt a légnyomásérték felé. 

A pici kijelző rózsaszín hátterén villogni kezdett az „air 
pressure" felirat, és mellette egy szám. A légsűrűséget már 
korábban beállította. A tévé távirányítójához hasonlító műan- 
yag tárgy teteje, mintha csak egy varrónő gyűszűje lenne, 
apró fémkupakra hasonlított. Ez most kinyílt. A képernyőn 
azonnal változni kezdtek az értékek, pörögtek a számok. Pár 
másodperc múlva viszont szép lassan megnyugodott minden, 
és fix adatokat mutatott a HORUS 4500-as. Szélsebesség, a cél- 
pont közelében mért szélirány, tengerszint feletti magasság, 
páratartalom, hőmérséklet, légnyomás. 

És persze a kilőtt töltény becsült súrlódási indexe. 

Ebben az apró, hobbivadászok számára is beszerezhető es- 
zközben elsőre megdöbbentő mennyiségű adat fért el. 
Minden, ami csak egy picit is eltérítheti a lövést, minden, ami 
változtathat a lőszer repülési ívén és a becsapódási ponton. A 
laikusok fel sem fogják, hogy egy távcsöves puska dörrenése 
mögött manapság micsoda technikai fejlesztés áll. A ravaszt 
meghúzó mesterlövész munkája lassan már a repülőgép- 
pilótákéra hasonlít, annyira komplex tudást igényel. 

A töltény első másodpercben megtett távolsága adott 
értéknek számított. Ezt a piszkos, homokos ujj már korábban 
beprogramozta a HORUS memóriájába. 

843 méter. Ennyit tesz majd meg a lövedék egyetlen más- 
odperc alatt. Aztán még 152 métert, összesen 995-öt. 

Ennyi volt a távolság. 

A sárga falú épület éles, várbástyaszerű felső falíve alatt az 
ablak, pontosabban az apró rés, közepén a vasrúddal, pon- 
tosan 995 méterre volt innen. 

A célkereszt lassan mozdulni kezdett az adathalmaz 
alapján. A 45 fokban, jobbról érkező hat mérföldes szél 
ekkora távolságban fél szögpercnyi eltérést okoz majd. A 
férfinak ezt kellett korrigálnia. 

Tekintete most elhagyta a technikát, a rózsaszín szám- 
lapot, az adatokat, a modern világ túlinformáltságát. Innentől 
minden leegyszerűsödik. Fokozatosan kitisztul a kép, világos 
lesz a feladat. Az ösztönök matematikája átveszi a szerepet a 
fegyvergyárak programozóitól. 

A tapasztalat és a múlt, mostantól csak ez számít. 

A sötét, mély szem belenézett a távcsőbe. A hajszálvonalak 
találkozására koncentrált. Arra a pontra, ahol a célkeresztben 
összefutottak a szögperceket jelölő csíkok. 

Lassan elindult a mozdulat. 

Siklott a kép az üzbegisztáni épület homokfalán, elhagyta 
az ablakrést, miközben a forró levegő délibábos lebegést vont 
a 995 méternyi távolság átlátszó légfalába. 

Kereste a kopasz fejet. 

Kereste. 

De egyelőre nem találta. 

Budapest - Magyarország 

„Tehetséges vagy, hiszen a túléléshez tehetség kell" - ezek 
voltak a nyomozó feleségének a szavai, mikor is? Talán két 

éve? Amikor egyik este nem bírta már tovább, és elmondta 
neki, hogy mi megy itt valójában! „Te láthatóan mindent 
túlélsz - mondta neki Klári -, az pedig a tehetség jele." El volt 
épp bizonytalanodva, mert úgy érezte, hogy igazából nem is 
ért ő semmihez. Tehetségtelen, középszerű rendőr. Szolgája 
állandóan változó paragrafusoknak és gátlástalan 
főnököknek, akik bármelyik nap átkerülhetnének a börtön- 
rács másik oldalára. Mint ahogy néha át is kerültek. Olyankor 
mindig úgy csinált az egész testület, mintha csak elszigetelt 
ügy lenne. Miközben persze a folyosón évek óta mindenki 
tudott mindent. 

Néha aztán épp emiatt és persze fellángolásszerűen repült 
az egész épület. Mármint mindenki belőle. Volt, hogy 
négyszázan egyetlen napon. A földszinti állománygyűlésen 
épp megmondták nekik, hogy szevasz, miközben az elhárítok 
az emeleten az asztalukról dobozba söpörtek mindent. Még a 
családi fotókat is. Kiszerelték a számítógépek winchesterét, és 
akkor már tényleg szevasz volt mindenkinek. 

így megy ez itt, igen. Ezt kell túlélni. Ehhez kell alkal- 
mazkodni. A zsákmányszerzéshez, mondta akkor a fe- 
leségének, aki simogatva vigasztalta, mint egy gyereket, hogy 
miért is lenne ő középszerű, micsoda badarság ez. Hiszen 
túléli őket, mindegyiket. Ő köztük a legtehetségesebb! 

Zsákmányszerzés, Klári, érted? Ez nem tehetség kérdése, 
hanem a préda mérete határozza meg a történéseket. De Klári 
nem értette. Ezt a ködöt. A fátyolos magyar valóság 
hétköznapjait. 

Már nem is emlékszik, hogy vajon honnan szedte ezt a 
szót. Mármint hogy zsákmányszerzés. Talán egy újság- 
cikkből? Ott olvasta? Igen, tényleg, a magyar vidék lenyúlását 
emlegették benne, valami államtitkár médiakirohanása volt. 
Aki hozzá hasonlóan már nem bírta tovább, és kipakolt. De 
nem a feleségének, hanem nyilvánosan. A barom. Miért nem 
tudott túlélni, befogni a pofáját úgy, mint ő? 

Tehetségtelen, ezt mondaná róla a felesége. Nem kell 
ebben az országban semmihez sem érteni, Klári mindig ezt 
szajkózza, csak ahhoz, hogy ne törjék ki az ember nyakát. És 
hát lássuk be, a feleségének igaza van. Manapság ehhez kell 
leginkább tehetség. Az a hülye államtitkár is, az a hőbörgő ba- 
rom, na hát az is, vegyük már számba, legalább nagyjából, 
hogy mégis mit ért el a pofázással. Megváltozott bármi is? 
Ugyan! Hát ő ezért, épp ezért, pont hogy ennek az értelme- 
tlen hőbörgésnek a baromsága miatt emlékszik még mindig 
az interjú címére: „Maffiacsaládok a magyar vidékfejlesztési 
stratégiában". 

Hát már ez is! Micsoda kifejezés az, hogy vidékfejlesztési 
stratégia? A maffiacsaládok rendben. De hogy vidékfejlesztési 
stratégia? Miközben másról sincs szó, mint arról, hogy 
néhány család lenyúl mindent. A földpályázatokon elviszik a 
földet, az európai támogatásokat és a piacokat. 

Mindent. 

Mi ebben a fejlesztés és mi a stratégia? Tudja ő pontosan, 
őt ne is kérdezzék, volt vele dolga, dolguk, nekik, 
rendőröknek is épp elég. Feljelentések pró és kontra. A mag- 
yar fajta szokása. Ahelyett, hogy a gyenge rájönne, hogy 

felfalták. És kész. Mentené, ami még menthető. Áhh, dehogy! 
Inkább rúg még egy utolsót, és abba aztán végleg beledöglik. 

De ő bírja, ki fogja bírni, nem úgy, mint az államtitkár. A 
felesége előtt is csak egyszer roppant össze, akkor, két éve. 

Azt sem lett volna szabad. Elárulnia magát, kiadni a 
titkokat. Mert az bizony a hosszú távú túlélés ellen hat. Ha 
mások is tudnak róla. Még ha az a felesége, akkor is. Baj. Hiba. 

Ki fogja bírni, igen, túléli őket, hiszen Magyarországon az 
egész élet erről szól, hogy mindig túl kell élni valakit. Hát, 
most éppen ezeket. 

Ráadásul lehet, hogy már csak egyetlen napig. Hiszen ma, 
épp ezekben az órákban zajlanak a választások. Munkanapon, 
trükkösen, hátha a lumpenek és a fásultak ilyenkor nem men- 
nek el. A választási szabályokat ezer ponton átíró kormány 
ezek szerint abban bízik, hogy az embereknek akad épp elég 
más dolguk is egy szerdai munkanapon, mint hogy elván- 
szorogjanak a távoli szavazóurnákhoz. A tanítási napra hiv- 
atkozva ugyanis a korábbi alkalmakkor már jól bevált iskolák 
helyett messze eső állami hivatalokba helyezték át a 
megritkított számú, túlzsúfolt és a voksolókat ezért sorba 
állásra kényszerítő szavazóhelyiségeket. 

De talán még így is eltakarítják őket holnapra. Mert kicsit 
azért már enyhülhetne a nyomás. Sok volt, erős, 
tornádószerű ez a négy év. Megpihenne már az ember, 
lazítana, levegőt kiengedne. Gerincet egyenesítene, felnézne. 
Kevesebbet félne, és persze kevesebbet irigykedne. 

Mert ezek kinézik maguknak, ami sikeres, és lenyúlják. 
Beszivárogtak még ide is, a rendőrségbe. Lefizetik a 

főnököket, a beosztottakat, a nyomozókat és az aktakuka- 
cokat, vagy fenyegetőznek, zsarolnak, de bejutnak. Az ál- 
lamba. Az állami erőbe. Zsebre teszik Magyarországot. Nem 
csak pár céget, mint az elődeik, akik szintén gátlástalan tolva- 
jok voltak szinte mind, ismerte azokat is, úgyhogy ő aztán 
csak tudja. Ezek viszont az egész országot kaparintják meg, 
tokkal-vonóval. Privatizálják az államot. 

Gyors eljárás, gyanúsítotti kihallgatás, végső esetben, ha 
nagy az ellenállás, akkor még vádemelés is. Alapként mindig 
kell valaki hozzá, egy megroppant gerincű szarházi és a val- 
lomása. Hazugsága, pontosabban. így megy ez manapság. 

Megtalálni azt, aki valóban sáros, beszorítani a sarokba, és 
ha erős benne a túlélési ösztön, akkor úgyis mond valamit. 
Együttműködik, alkut köt, és megússza. 0 igen. Pont a leg- 
nagyobb szarházi. Mert megsejti, hogy mit várnak el tőle, 
tudja, hogy mondania kell valamit, bármit, nem is fontos, 
hogy igaz legyen, csak valami apróságot, ami már elég ahhoz, 
hogy eljárás induljon az ellen, akitől el akarnak venni 
valamit. 

Hogy alkuhelyzet teremtődjön, ijedtség, beszarás, félelem 
a magyar állam erejétől, hogy itt még ezt is lehet, most már 
ezt is. De hát ilyen lett a magyar világ, spicliország ez megint, 
hazugok és árulók birodalma, ahol az összefüggéseket előbb- 
utóbb a hülyék is megértik, és így ki is lehet őket fosztani. 

Bárkit. 

Még a milliárdosokat is. Sőt, főleg őket! Ez megy már négy 
éve. A rózsadombi, pasaréti és svábhegyi elit rabolja egymást, 
elszámolnak az elmúlt húsz évért, az összes kicsinyes 

sérelmükért. Mert, ha egyszer majd kiderül is, hogy az egész 
csak hazugság volt, akkor is, mikor? Évek múlva már kit 
érdekel? Egy felmentő ítélet? Ha egyáltalán valaha megszü- 
letik, hiszen manapság már néhány bíró gerince is hangosan 
ropog. Mit lehet ez ellen tenni? 
Ugyan már! Semmit! 

Ez is itt. Mire megy azzal, ha nem érti? Mert láthatóan nem 
érti. Föl se fogja, hogy mi történik vele. 

Duna menti kulinaritás. Mi a szarról beszél? Már ilye- 
smikkel is lehet ebben az országban pénzt keresni? Idejutot- 
tunk? Ő havi alig kétszázezerért próbál megbújni, soha ellent 
nem mondani, ha kell, akkor kihallgatni, vádra vinni, ez meg 
itt milliókat pörget, épít, gazdagszik, szívja a magyar zsírt, za- 
varosan hablatyol német turistákról, miközben biztos, hogy 
két marokkal rabolja ki az embereket. Minket, dolgos szol- 
gákat, hahó. Nem világos, hogy miképpen lop, ez még zav- 
aros, de biztosan lop, mert sok jut neki. Ahhoz meg lopni kell. 
Másképp nem megy. Másképp csak havi kétszázezer jutna 
neki is, ő aztán tudja, látja, érti. Legalábbis azt hiszi, hogy 
érti. Akinek több van, mint a többségnek, az bűnös, és kész. 
Ez ilyen egyszerű. Hát most majd ezt a szarházit is kirabolják, 
ennyi, kivájják egymás szemét a mocskok, hulljon mind, 
egytől egyig, nem az ő baja. 0 csak élje túl. 

Várni, mindig várni kell, a feleségének is ezt szokta 
mondani. Mert egyszer mindenki hulláját elsodorja a víz. A 
Duna, hogy a helyzethez igazodjunk. Csak hát addig bizony ki 
kell bírni, túl kell élni. 

Ez egyébként a kedvenc mondása. Ő e szerint él 
egyetemista kora óta. Vagyis hullákra vár a parton, hogy 
elússzanak előtte a vízben, mert egyszer mind megdöglik. Az 
összes nagyravágyó, az ilyenek is, mint ez itt, ez a nyurga, 
heveskedő szarházi. 

Honnan van ennek ennyi energiája? így beszélni? 
Lelkesen, hévvel. Normális ez? Mit akar? Meggyőzni őt? Hát 
nem érti? Ez tényleg nem érti, hogy ebben az országban nem 
kell kitűnni? Itt épp a fordítottja a cél, kussolni, megbújni, fal 
mellett járni. Honnan jön ez? Nem itt él? Nem ismeri a túlélés 
magyar szabályait? 

André Calvi. Már ez sem érthető, és már ez is milyen arro- 
gáns. Egy magyar, aki francia névvel él Budapesten. Gyanús, 
mondaná, ha elvárnák tőle, hogy mondjon bármit is. De szer- 
encsére nem várják el. Neki csak ezt a jegyzőkönyvet kellett 
kiállítania, hogy legyen hivatalos papír, feddhetetlen eljárás, 
tűnjön jogállaminak az, ami persze egy nagy szar, és lehessen 
azt mondani befejezésül, hogy itt a vége, fuss el véle, itt írd 
alá, szakácskám, fakanalat forgató nyápic pöcs, és kész. 

Aztán már jöhet is a telefon a következő kör fickóinak. 
Részéről egyelőre ennyi volt, a kemény szorítás úgysem az ő 
dolga, hanem azoké. 

- Befejeztük - mondta most valóban a telefonba, de egy 
pillanatra még ő is meglepődött, hogy ennyire várták már ezt 
a hívást. Hogy ilyen gyorsan felvették a kagylót. Talán a 
választások miatt. Le akarják már tudni ők is a mai penzumot, 
és elmenni, ami érthető. Hazamenni, esetleg szavazni, de 

legalábbis innen el, aztán kivárni valahol, hogy mi lesz. 
Jönnek-e holnaptól mások? Új tolvajok! 

Nyílik már az ajtó, ott van a kezükben a bilincs, az övükben 
a fegyver. Ijesztő látvány lehet ez ennek a puhány franciának. 
Mert francia ez, nem is magyar. 

Most már csak a felolvasás következik. Orgazdaság, nagy 
értékre elkövetett hűtlen kezelés társtettese és csalás, para- 
grafusokjogok, büntetési tételek, aztán a rossz hír, kispajtás, 
hogy ügyvéd nélküli órák következnek, mert Magyarországon 
most már ez a szabály. 72 óra kushadás, őrizetbe vétel, szívás 
a celládban, és aztán a helyzet újraértékelése. 

Hogy rohadnál meg a luxusturistáiddal és az összes kurva 
franciás tejfölöddel együtt. 

Monté Carlo - Monaco 



Tíz, gondosan egymásra illesztett ezereurós zsetont 
csúsztatott a PUNTO feliratra. Pontosabban a P betű fölé. En- 
nyivel emelte a tétet, hárommillió forinttal. A zsetonokat 
precízen ráfektette a P tetejére úgy, hogy az „U" betűt és az 
UNTO feliratot már lássa, a „P"-t viszont még kitakarja velük. 
Kabalából. Ahogy a krupié felé tolta az elefántcsontból farag- 
ott, bankkártya méretű lapocskákat, ujjaival érezte a 
zsetonok apró huppanását a kaszinó elegáns, zöld 
posztóasztalán. A kézzel festett és selyemmel átszőtt aranyc- 
síkok, a baccara játékmezőit határoló vonalak hajszálnyit 
kimagasodtak a felületből. Ilyenkor, ekkora tétnél annyira 
éber volt, hogy még az ilyen apró rezdüléseket is megérezte. 

Kocsis Zsolt nagyban játszott, minden évben többet és töb- 
bet kockáztatva. Ahogy gazdagodott, ahogy a vagyonát 
összesítő számsor végén egyre csak gyarapodtak a nullák, úgy 
nőttek a tétek is. 

Milliárdosként ezereurós zsetonnál már sosem adta alább. 
Hol voltak már azok az idők, amikor a Las Vegas-i nyerőauto- 
matákba műanyag kávéspohárból dobálta a huszonöt cen- 
teseket. Sőt, már azokra az évekre sem nagyon emlékezett, 
amikor Atlantic Cityben először engedték be a privát 
kártyaszobába, amikor először érezte meg a játékszen- 
vedéllyel fertőzöttek gyomorgörcsét. Ezt a semmihez sem 
hasonlítható, remegtető bizsergést, mint amikor kiskorában 
egyszer majdnem megrázta a diavetítő vezetéke. Számára ez 
volt a legjobb hasonlat, a feleségének is ezt mondta mindig, 
amikor az asszony, isten nyugosztalja, számon kérte rajta a 
veszteségeket. A diavetítő rázása, ez volt az ő indoka. Pont 
olyan ez az érzés! Ezzel az esetlen hasonlattal magyarázta a 
szerencsejáték-mániáját, mert ő bizony vágyik rá, 
szenvedélyesen. 

Mert zsibbasztó veszélyérzetet okoz. Azért. 

Nem tudott leszokni róla. De miért is kellene. Vadászni 
szeret, és játszani. Mint az utóbbi évek hirtelen dúsgazdaggá 
lett magyar mágnásainak a többsége. Las Vegasba járnak még 
most is, főleg ha nagy társaság verődik össze. Minél messzebb 
Budapesttől, a kíváncsi tekintetektől, ez a lényeg. A magán- 
repülőn Amerika felé tartva mindig az üzletről beszélgetnek, 
hogy ki mit visz majd legközelebb, a landolás után viszont 
már csak a játékra koncentrálnak. Hogy ott ki mit visz. 



34/5H 



Amikor két napra mentek, még régebben, mert a hata- 
lomátvétel után, négy évvel ezelőtt még nem tudtak hosszab- 
ban elszakadni Magyarországról, nos, akkor ő a negyedik al- 
kalommal már nem is aludt. Azon kapta magát, hogy ki akarja 
használni az összes órát, mind a 48-at, amit Las Vegasban 
töltenek. 

Emlékszik, hogy amikor a Belaggio bordó perz- 
saszőnyegekkel és súlyos damasztfüggönyökkel borított 
különszobájában befejezték a rulettet, és felmentek a 
szobájukba, akkor ő még a lift mellett, a folyosón felállított 
automata mellé is leült egy kicsit játszani. Menjetek csak 
aludni, én is lefekszem nemsokára, ezt mondta a többieknek, 
akik aztán reggel ott találták őt a lift mellett, mert még 
mindig játszott. 

Nem bírta abbahagyni. Mint a Feri. Ő sem. Közös volt ben- 
nük ez a szenvedély, hasonló az adósság is, de Feri nem bírta. 
Mármint pénzzel. Ő csak bankár volt, meglepően becsületes. 
Amikor az utolsó 180 milliós kölcsönt már képtelen volt vissz- 
afizetni, inkább fejbe lőtte magát otthon, vasárnap, a 
vadászpuskájával. 

„Dzsentritempó" - mondta erre Sándor, aki most is itt áll 
mögötte, de megint csak kibicel. Nem játszik, csak figyel. Áll 
elegánsan, már délután ötkor is esti, fekete szmokingban, for- 
gatja a fejét, és úgy csinál, mint aki érti, amit lát. Műértő tek- 
intettel színészkedik, áhítattal csodálja a kígyóbőr tapétájú, 
mélyzöld falak esztétikáját és a régi kaszinó szivarerkélyéből 
nemrégiben kialakított Sálon Rouge piros freskóplafonját. 
Sosem játszik, csak figyel. Ő aztán nem herdálja a pénzét. 

- Kártyaadósság miatt öngyilkosságot elkövetni, és azt a 
családnak írt búcsúlevélben gyógyíthatatlan rákbetegségnek 
álcázni, ez dzsentritempó. Pénztelen volt, nem a mi nagysá- 
grendünk, nem közénk való - állítja Feriről a gőgös Sándor -, 
csak dörgölőzött hozzánk - mondja -, mint manapság oly 
sokan mások is, levakarhatatlanul. 

Dzsentritempó, hát igen. Ez Sándor talán legsűrűbben 
használt szava, mert egyszer, amikor ezt mondta egy nemzeti 
ünnepen az Opera díszpáholyának seggnyalásában, akkor a 
miniszterelnök hahotázva felnevetett. Hát azóta dzsentritem- 
pózik ez a túl magasra jutott sznob, Kengyeles Sándor. 

Mert ez az ő teljes és a magyar médiában elhíresült neve. 
Kengyeles Sándor. Ők ketten állítólag barátok, sőt sok tekin- 
tetben üzlettársak is, Zsolt és Sanyi, mert egymásnak ők mind 
üzlettársai. De Sándor valójában és leginkább a miniszterel- 
nök spiclije. Most is azért van itt. Be kellett fogadni, a 
cégekbe bevenni, mint ahogy a kártyázó vadásztársaság 
összes többi tagjának is valakit, nyomatékos és baráti kérésre, 
mert állítólag ez így hatékonyabb. „Te sem bírsz mindent 
egyedül, Zsolt" - ennyivel indokolta a kérést a miniszterel- 
nök, és ő azonnal értette, hogy mostantól a nyakában fog li- 
hegni valaki, méghozzá ez a Sanyi, akit korábban egyáltalán 
nem is ismert, de aki ezek szerint gyors tempóban idáig 
nyalta fel magát a kormányfő előszobájából. 

Hát megtűrte. „Mit végeztél ma, Sándor?" - így szokott 
nagyobb társaságban hangosan köszönni neki, hogy azért 
mindenki számára világos legyen a szereposztás. Hogy ki kin- 
ek is a csicskája, a kurva életbe. 

Az évek során persze Sándornak szép lassan derengeni 
kezdett a nagy magyar dilemma, ez a csicskakérdés, de nem 
az ő viszonylatukban, hanem általánosan. Hogy ki is a ház 
ura. Mármint Magyarországon! Övék a pénz, tehát övék a 
hatalom is? Pórázon tartva a politika karrieristáit, ezeket a 
senkiházikat, beleértve még a miniszterelnököt is? Mert eh- 
hez igenis csak nekik van agyuk. Nélkülük csóró lenne ez 
mind. 

Vagy épp fordítva? Akié a politika, a törvényhozás, az 
ügyészség és a rendőrség kontrollja, az adóhatóság, a bírói 
kar nagy része, az tart félelemben és így pórázon mindenkit, 
még őket is? Mert olyan nincs, hogy közösen főnökök. Az biz- 
tos! Ahogy a cégeikben, úgy az országban sem lehet két 
vezérigazgató. Főleg Magyarországon, ahol soha nem volt se 
béke, se összetartás, se aranykor. 

Badarság, csak el kell olvasni a történelemkönyveket. A 
kaszinóban ezereurós tétekkel játszó Kocsis Zsolt örök és ál- 
landóan hangsúlyozott teóriája volt ez. Sándornak is rend- 
szeresen felemlegette a történelmi példákat, hadd vigye a hírt 
a gőgös kis spicli a miniszterelnöknek. Arról, hogy ő így gon- 
dolkodik. Mármint hogy a magyar elit István király óta irtja 
egymást, és az egészből az az egyetlen tanulság, hogy 
általában a leggátlástalanabb jut a legmesszebb. Hát ő ehhez 
tartja magát. Ő aztán igen. Punktum. 

Sándor közben persze még mindig hezitál, itt liheg a 
nyakában, de egyelőre a nagybetűs életben sem mer lépni, 
téteket tenni, csak vár, és figyel. Most is csak azt nézi, hogy ő 
mennyit veszít a Punto Bancón. De miért is? Jelent majd a nagy 
kombinátornak, a miniszterelnöknek? 

Aki egyébként, ezt azért lássuk be, tényleg zseniális 
játékos, nagy stratéga. Sajnos épp ezért nem lefutott még ez a 
játszma, mármint hogy ki is lesz a ház ura. Bármelyik korábbi 
miniszterelnökkel sokkal egyszerűbb lett volna, mint ahogy 
egyszerűbb is volt. De ezzel nem. 

Ennek küldetéstudata van, ez tényleg talpra akarja állítani 
Magyarországot. Talpra és vigyázzba! Ezt mérte rá a sors, 
ilyeneket mond a miniszterelnök. Összefogni és talpra állítani 
93 ezer négyzetkilométernyi mocsarat, a nyálkás magyar 
pontot a térképen, kontraszelektált árulók birodalmát. Mag- 
yarországot, ahol - ha valaki csak egy kicsit is belelapoz a 
történelemkönyvekbe, akkor Kocsis Zsolt szerint pontosan 
tudja - Mohács óta mindig akad néhány százezer beszari, aki 
soha, de soha nem áll egyenes gerinccel Az összetartásról 
meg aztán végképp jobb, ha szó se esik. Az csak legenda, mert 
mindig megszépül a múlt, és szárnyra kapnak a regék meg a 
mondák. 

A miniszterelnök természetesen szeret civilizált beszél- 
getéseket folytatni vele, meg persze Sándorral és a többiekkel 
is, de szeretett még az agyát szétloccsantó Ferivel is. A tár- 
saságában csak és kizárólag arról lehet ilyenkor elmélkedni, 
hogy miért is helyes a miniszterelnök politikája. 

Szegény felesége, az vajon hogy bírja?! 

Viszont ha valaki esetleg nem ért egyet a kormányfővel, 
akkor azonnal ellenség lesz belőle, szinte ellenforradalmár. 
Kocsis sokaknak mondta, hogy szerinte a miniszterelnök 
felvilágosult, zseniális stratéga, viszont magában ehhez 

mindig hozzátette, hogy az irigy parasztok előítéleteivel is 
meg van verve. Nagyon veszélyes kombináció. 

Hát ő ezért is van egyre kevesebbet Magyarországon. El- 
bújik, háttérbe húzódik. Nincs arca, mert manapság ez a leg- 
jobb önvédelem. Díszpáholyban szurkolni, fogadásokra járni, 
díszvacsorákon virítani, mindenki szeme láttára a minisz- 
terelnök és a többi politikus kezét rázni, hát ez nem az ő 
stílusa. 

Vadászni és kártyázni, az igen. Keverni a lapokat mindig és 
mindenhol, az üzletben, a színfalak mögött és a kaszinóban is. 
Állandóan és kitartóan emelni a tétet, mert a gyávák előb- 
butóbb úgyis betojnak és kiszállnak. Magyarországon már 
csak ezért sem szabad óvatoskodni! Tilos meghúzódni és a 
túlélésre játszani. Nem szabad. Ez alapszabály! A többség leg- 
nagyobb tévedése épp ez. Félnek, és ezért a fal mellett járnak. 
Pedig Magyarországon tilos gátlásosnak lenni, nem lehet 
mindig csak arra várni, hogy valaki más majd elvégezi hely- 
ettünk a szennyes melót. 

Ugyan! Óvatoskodva élni a legveszélyesebb. 

Csak az állandó tétemelés a kifizetődő, bár nagyon 
fárasztó. Könnyen lemerülnek tőle az elemek. És aztán pont 
ilyenkor, csicskaharcban leszívott akkumulátorokkal - ahogy 
ma is -, ilyenkor beesni egy kaszinóba, hát az bizony költ- 
séges mulatság. 

Ezért is ült át inkább ide, a Punto Bancó-s asztalhoz. Ez is 
baccara, de itt már nem kell gondolkodni. Három órát töltött 
a szomszéd asztalnál, a Chemin de Fer-krupiénál, de nem bírt 
odafigyelni. Hát inkább átült. 

Pedig az a kedvenc játéka. Mert a Chemin de Ferhez agy 
kell. A bank, a ház ellen játszani, főleg ha többen ülnek az as- 
ztalnál. Akkor a ház pozíciója továbbcsúszhat, sőt, ki is száll- 
hat az irányító, és a sorban következő játékos lesz a bank. 
Izgalmas, ravasz kombinációk, villámlépések sorozata, mert 
fejben mindig előrébb kell járni, mint a többiek. Ezt szereti, 
mert ez ő. A kaszinóban és az életben egyaránt. 

De ehhez most fáradt. Figyelni a Chemin de Fer-re. A Punto 
Banco viszont csak szerencse kérdése, ahogy a lapforgás épp 
hozza. Ezért ült át ide, ehhez az asztalhoz. A diavetítő rázása 
ebben a játékban is benne van, de közben nem kell gon- 
dolkodni. Mert a figyelme állandóan másfelé jár. Elkalandozik 
innen, a monacói kaszinó arannyal festett és freskókkal 
díszített barokk kártyaszobájából. A teste itt parkol ugyan, a 
pénztárcája, a zsetonok, minden a Sálon Privében van, bárki 
láthatja őt a barna márványoszlopok és cicomásra faragott 
boltívek között. 

De az esze mégis máshol jár. 

Az Magyarország felett köröz. Állandóan a választásokon 
töri a fejét, hogy vajon mi fog történni otthon. Ma és a 
következő napokban. Ezért nem mentek most Amerikába 
sem. Az egész társaság a közelben akart maradni. És persze 
egymást figyelni. Nem Magyarországon lenni, mert rossz az 
előérzetük, de nem is nagyon messze. Másfél óra repülővel, 
ha arra lenne szükség. 

Mert alakulhat úgy. 

Simonka Tóni volt talán az egyetlen, aki Genfben maradt. 
Hivatalosan Antal, de nekik csak Tóni a belvárosból. A 

tizenkilencedik századi Belle Époque- villájában elkezdődtek a 
felújítási munkálatok, ez volt a hivatalos kifogás, de ő pon- 
tosan tudja, hogy Tóni távolságot akar tartani. Óvatoskodva 
él, pedig az veszélyes. 

Még csak az idén vett ott házat, ahol egyébként már szinte 
mindannyiuknak van, a Genfi-tó északi partján, a lankás 
szőlőbirtokok egyikén. Mostanra érte őket utol. Az 
adófegyelemre hivatkozva a magyar kisvállalkozásoknak 
kötelezően előírt és az adóhatósághoz online bekötött pén- 
ztárgépek milliárdos üzlete, ugye. Le a kalappal előtte, mert 
ez Tóni saját ötlete volt, mármint hogy ez Magyarországon is 
legyen kötelező. Szlovéniában látta, ott ezen nagyon meg- 
szedte magát valaki. Hát oké, hagyták. 

Tóni nem akart a földügyekbe belekeveredni, cserébe a 
pénztárgép-beszállítói jogáért átadta nekik a Balaton- 
környéki telkeit. Pedig rakta össze a birtokait rendesen, 
évekig szöszmötölt. Most mégis beérte a pénztárgépüzlettel. 
Nem mohó, tudja a helyét. 

Nem kis tétel persze ez se, két év alatt futotta belőle a gen- 
fi villára, ráadásul mivel a bizniszt a miniszterelnök már ma- 
jdnem odaadta egy budapesti kerületi polgármesternek, aki 
idő előtt megszagolta a lehetőséget, nem is volt olyan 
egyszerű. Mármint az ötletgazda Simonka Antalnak adni a 
pénztárgépeket, hogy ő lehessen a háttérben. Az ő érdekelt- 
ségébe tartozhasson az adóhatóság által hivatalosan javasolt 
legnagyobb beszállító és szervizelő cég. 

Egymásnak feszültek akkor is, akkor már nagyon. A 
politikai és az üzleti elit. Két évvel ezelőtt. Át kellett ugyanis 

verni a parlament kormánypárti többségű gazdasági és in- 
formatikai bizottságán, hogy Simonka Tóni ügyében 
mentesítsék a magyar adóhatóságot a közbeszerzési törvény 
kötelme alól. Nyögvenyelősen ment. Csak nagyon nehezen. 
Mert a politikusok váratlanul ellenálltak. Féltek, hogy a 
választók észreveszik. Ötszázmilliós gépvásárlásra azt 
mondani, hogy nemzetbiztonsági érdekből nem tartozik a 
nyilvánosságra? Hogy emiatt nem lesz közbeszerzés? Miért 
kell ez? Ilyeneket kérdeztek, a maguk szempontjából joggal, 
hiszen a politika közben épp gőzerővel gyártotta a legendát a 
korábbi korszakok korrupciójáról. A bíróságokon néhány 
százezres közbeszerzések kapcsán pörögtek az ügyek és er- 
ősítették a bukott kormányok hűtlen kezelésének mítoszát. 
Hogy emiatt tart itt az ország. Mert azok ellopták. Elloptak 
mindent. Ami persze túlzás. Túlzás, hogy mindent, és hogy 
csak ők. 

Ügyesen átmosták az emberek agyát, Kocsis erre szinte 
büszke volt. Elhitették a hordával, hogy bár ez a politikai 
oldal is részese volt az elmúlt húsz évnek, ők közben mégis 
tiszták maradtak, és becsületesek. A saját fejfájukat szido- 
lozva kiabálták egyre hangosabban, hogy ők sose hazudtak. 
Sose loptak. Hogy ők különbek. Mások. Nekik köszönhetően 
fog megváltozni Magyarország, sőt, már meg is változott, 
mert ők végre felébresztették hosszan tartó Csipkerózsika- 
álmából a becsületes magyar nemzetet. Kocsisnak tetszett a 
médiatankönyvek Magyarországon szerinte tökéletesen 
működő ismételgetjük, úgyhogy el fogják hinni elve. A kitartó 
sulykolás. Varázsütésre megszületett a tisztességes magyar 
emberek országa. Ezzel volt tele a sajtó és a nyilvánosság. És 

akkor jönnek ezek a pénztárgépek százmilliókért, közbe- 
szerzés nélkül? Kocsis természetesen megértette a 
politikusok aggodalmát, hogy mi lesz, ha a magyarok 
észreveszik. Nem fogják, ezt se fogják, mondta nekik, mint 
ahogy korábban sem vettek észre semmit. 

Ezzel nyugtatgatta az üzleti elit a politikait, és nekik lett 
igazuk. Kocsis sokszor hangsúlyozott régi bölcsessége volt, 
hogy a magyarok többségét csak a villanyszámla, a magyar- 
román focimeccs eredménye és a pálinka jövedéki adója 
érdekli. Az adóhivatal informatikai rendszerébe online 
bekötött adatfeldolgozó eszközök fejlesztési beruházása? 
Ugyan már! Azt se értik, hogy az micsoda. 

Hány vezérigazgatója is lehet Magyarországnak? Ki dönt? 
Kinek az érdeke számít? Erről szólt a pénztárgépvita, és azóta 
is mindig ugyanehhez a kérdéshez jutnak vissza. Cigar- 
ettaárusítási koncesszió vagy földpályázatok. Mélyen a szín- 
falak mögött minden ugyanarról szól. 

De most majd kiderül a válasz. 

Érzi. Tudja. 

Napokon belül lejátsszák ezt a partit. Mert a kártyákat már 
kiosztották. Évekig készült minden játékos, és holnap reggel a 
bank, a Magyarország-krupié végre kiteríti a lapjait. Befutnak 
a választási eredmények, és eldől a kérdés, hogy hosszú távon 
ki lesz az úr. így vagy úgy, de eldől. 

Kocsis Zsolt elé a monacói bank, az itteni szmokingos 
krupié betolt két kártyát. Egy pikk hetest és egy káró hatost. 
Összeadva 13, de a Punto Bancóban ez csak hármat ér. A tízes 
érték nem számít. Ő volt a punto, a játékos, ezért tette a 

PUNTO feliratra a zsetonjait, és most majd a ház, a banco lapjai 
következnek. 

Kőr kettes és treff négyes. Az hat, összeadva hat. A bank 
tehát kiszáll, ez a szabály, hatra vagy hétre nem húzhat új 
lapot. 

Döntetlenre fogadott, nem magára és nem is a házra. Tehát 
neki is haton kell megállnia, vagyis az eddigi háromhoz 
megint csak egy hármat érő lapot kapnia. így lenne dönte- 
tlen, kártyanyelven tie. Ez számított a legnagyobb tétnek, a 
legnagyobb kockázatnak. De ő ezt szerette. Nem óvatoskodva, 
félve játszani, hanem bátran. Nyolcszoros szorzó. A ráemelt 
tízezer euróval együtt most már harmincezer volt a tét. Ki- 
lencmillió forint. Az nyolccal szorozva hetvenkétmilliós 
nyereséget jelent. 

Jelenthet. Vagy minden feltett pénz bukó. És ez csak egye- 
tlen kártyán fog múlni. 

Hármasnak kellene lennie. Bólintott, a fekete 
csokornyakkendős krupié pedig rezzenéstelen arccal felc- 
sapta a következő lapot. 

Egyetlen mozdulat 72 millió forintért. Kocsis Zsolt érezte, 
ahogy a diavetítőből kifutó áram megrázza a gyomrát, és 
hatalmába keríti a megszokhatatlan, vágyott érzés. 

Budapest - Magyarország 

Amikor a nyomozó hátrafeszítette a gyanúsított karját, és 
odahúzta a kollégája felé, hogy az megbilincselje, egyetlen 
villanásra ugyan, de nyugtalanító érzése támadt. Mintha csak 

apró áramütés érte volna, valamiféle halvány erőkisülés, éles 
kis szikra. 

Ahogy ennek a szakácsnak rövid ideig megfeszült az izma, 
ahogy majdnem ellenállt, de aztán mégsem tett semmit, az 
olyan volt, mintha ő egy pillanatra megérintette volna a vad- 
világ lopakodó, nyers erejét, ami. ami aztán mégsem tört ki. 

Mert André Calvi meggondolta magát. Talán. 

Mintha ezt érezte volna a nyomozó, de nem értette. Koráb- 
ban fel sem tűnt neki, eszébe sem jutott, hogy a szakács erős 
lehet. Hiszen nem látszott annak. De ahogy a ruha alatt meg- 
feszültek az izmai, az annyira meglepő volt, annyira vad 
zizzenésnek tűnt, hogy utólag úgy érezte, mintha pár másod- 
percig olyan kutyát tartott volna pórázon, amelyik ha akarná, 
képes lenne bárkit magával rántani. 

Ez a férfi valójában nem azért maradt itt, mert meg- 
fékezték, hanem mert ő maga visszafogta az erejét. Nem állt 
ellen, pedig tudott volna. Ilyesmit érzett a nyomozó, de csak 
rövid ideig, és mire felfogta, mire elgondolkodhatott volna 
azon, hogy jól érzi-e, addigra elpárolgott a kezéből az érzés. 

Addigra megfordult a szakács, a most már hűtlen kezelés 
társtetteseként garázdasággal és csalással gyanúsított André 
Calvi, odatartotta a csuklóját, és hagyta, hogy 
megbilincseljék. 

A három fegyveres rendőr, a kollégái, akik két órán 
keresztül várták a hívását, most mind itt álltak a szűk 
szobában. Négyen voltak egy ellen. Három közülük fegyveres. 

André látta, ahogy a nyomozó a fiókból előhúzza az 
ügyészségi papírt. Az előre megírt, az elmúlt két órában 

elhangzottaktól ezek szerint teljesen független gyanúsítás 
dokumentumát. 

Hallotta, ahogy a kopasz rendőr felolvassa a tényállást, 
mégsem tudott odafigyelni. 

Tényállás, számára csak ez a kifejezés szűrődött ki a 
szótengerből. Tényállás. 

André tekintete egyetlen pillanat alatt felmérte a helyz- 
etet. Látta a szobába belépő rendőrök övtáskájában a piszto- 
lyokat, látta a bilincset a kezükben, és rögtön tudta, hogy mi 
fog történni. Hiszen éber volt. Ösztönei figyelmeztették, mert 
a gyorsan, szinte kicsengés nélkül felvett telefon után már se- 
jtette, hogy veszélyben van. 

Mégsem tett semmit. 

Első emelet, négy ember, három fegyveres, a hely szűk, a 
lába nem tud rúgni, a széket túl szorosan az asztal hátához 
tolta, így csak a keze maradt szabadon, két kar nyolc ellen. 
Alig van esélye. 

Ráadásul ez azért mégsem Afganisztán. Nem is Szomália. 
Ez Budapest. A rendőrség gazdaságvédelmi főosztálya. 
Európa. A térkép szerint a kellős közepe. Na jó, kicsit azért 
keletebbre. 

Csak lassan, nyugodtan, figyelmeztette magát André. De 
amikor a bilincset rákattintották a csuklójára, akkor azért 
majdnem előrelendült. 

De csak majdnem. 

Mert aztán mégsem. Előbb megérteni a helyzetet, és csak 
utána tenni bármit. Ez most a logikus reakció. 

Hiszen még nem érti. Még mindig nem. Mit akarnak tőle? 
Mire megy ki ez az egész? 

- A tényállás a következő - ült vissza a nyomozó az 
alumíniumlábú, kényelmetlen székre -: az ön vállalkozásának 
nyújtott, vissza nem térítendő állami támogatás kiutalója, a 
Mezőgazdasági Minisztérium osztályvezető-helyettese beis- 
merő vallomás tett. 

Nem nézett fel a papírjából, mert nem akarta látni André 
Calvi döbbent tekintetét. Mert ezek mindig döbbent képet 
vágnak. Ügyesen eljátsszák, vagy csak tényleg meglepődnek 
ezen a fordulaton. De ez mindegy is. Megdöbbennek, hogy le- 
buktak, vagy naivak, mint ez is itt, és megdöbbennek, hogy 
ilyen a világ. 

Hát ilyen, bizony. 

A vállalkozásának, a milliós kis üzletének, a felépített 
kulináris birodalmacskának annyi. Lehet neki integetni. 
Bukta, mert túl jól csinálta. Feltűnt valakinek, egy éhesebb, 
nagyobb cápának, és most lenyúlják tőle. Kivájják a szemedet, 
haver, hát nem érted? Magyarország - 2015. Tetszett volna 
nem ennyire lelkesnek lenni. Meghúzódni, nem túl nagyra 
nőni, fal mellett járni. 

Most meg, hahó, figyelsz te egyáltalán? Most pedig jobb 
lenne koncentrálni és gondolkodni, nem pedig a maradék er- 
őddel még egy utolsó nagyot rúgni, tök feleslegesen el- 
lenállni, mert csak annál rosszabb lesz. 

Ezeknek a játszmáknak amúgy mindig ugyanaz a for- 
gatókönyvük. Hát ő ezért nem nézi az arcukat. Nem is tudja, 
hogy az elmúlt években már hányadik ilyen kört játssza itt 

végig. Ebben a szűk, lehangoló szobában, ugyanezzel a három 
hadnaggyal. 

Cserébe viszont ő már alezredes. Már az! Mert a főnök, aki 
valakihez nagyon be van kötve, hálás. Klárinak a múltkor 
mondta is, hogy ennyi. Itt megáll. Innen már nem kell feljebb 
jutni. Az már veszélyes lenne. De hát az élet általában és en 
bloc veszélyes, ugyebár. 

- A minisztérium alkalmazottjának vallomása, akit a 
nyomozó hatóság hűtlen kezeléssel gyanúsít - folytatta a 
papírjába temetkezve rekedtes, monoton hangon -, az ő val- 
lomása azt bizonyítja, hogy ön, André Calvi tudott arról, hogy 
a vállalkozásának kiutalt állami támogatás jóval meghaladja a 
szükséges mértéket, és ezért cserébe ön ötmillió forintot vis- 
szaadott a minisztérium munkatársának. 

A nyomozó ennél a pontnál, a gyanúsítás leggátlástalanabb 
hazugságánál, az ötmillió forintos csúszópénz vádjánál meg- 
próbálta a reggel óta letapadt dohányt felköhögni a torkából, 
de nem sikerült, úgyhogy inkább befejezte a mondatot: 

- Mindezek alapján ön a hűtlen kezelés társtetteseként 
megalapozottan gyanúsítható garázdasággal, valamint a bün- 
tető törvénykönyv idevonatkozó paragrafusai alapján nagy 
értékre elkövetett csalással, ezek összevont büntetési tétele 
háromtól nyolc évig terjedő szabadságvesztés. 

André a gyomrában lüktetést érzett. Mintha a szíve lejjebb 
csúszott volna, és közben maró savak árasztanák el a belső 
szerveit. Pulzusa gyorsult, de nem tudta kontrollálni. Érezte, 
hogy a szíve hevesebben ver, érezte, hogy ez rossz, hogy 
elveszíti a testi reakció fölött az uralmat, mégsem tudott 

ellene mit tenni. Pedig máskor ő még akcióban, futás közben 
is képes irányítani a szívverését. 

De most nem tudta. A düh, az indulat, a még mindig meg 
nem értett, de derengőn azért már felfogott esemény, ami 
most vele történik, mert ez egy esemény, ő így gondolt rá, 
mindez hirtelen és váratlanul mély és görcsös fájdalmat 
okozott. 

Szinte fulladt. Alig kapott levegőt. Pár másodperc telt el 

így- 

Aztán a homlokára is átterjedt a nyomás, és most már 
mindenhol rázúdult ez a lavina, megragadta valamiféle 
láthatatlan tornádó, és a boldog, Fruzsinával és Adriennel teli 
életét pár másodperc alatt átröpítette a túloldalra. 

Nem ismeri ott ki magát, érezte rögtön, tudta, hogy ő nem 
ismeri az új Magyarországnak azt az arcát. Valahol mélyen, a 
gyomrában, ahol a savak most fékezhetetlenül szétáradtak, 
André mégis rögtön tudta, hogy az az oldal, a túloldal, a 
veszteseké. 

Úgyhogy ő most veszít, ez történik vele. Már megint veszít. 
Épp elvesznek tőle valamit. Mert mindig a rosszak győznek. 

Palm Springs - Egyesült Államok 

Krisztina a felsőtestével is jobbra dőlt. A törékeny, filigrán 
nő így próbált még több erőt beleadni, és az utcasarkon 
élesen jobbra fordulni az oldtimer-rajongók irigyelt ré- 
giségével, a kabrió Ford Thunderbirddel. Tekerte a vékony 
fakormányt, ujjai közben véletlenül beleakadtak a 

pálcikavékonyságú irányjelző karba, úgyhogy a kocsi katto- 
gva indexelni kezdett. Erre ő gyorsan visszabillentette a nap- 
fényben ezüstösen csillogó acélrudacskát, aztán folytatta a 
tekerést, küzdött, mert a majdnem ötvenéves autó szer- 
vorásegítése messze nem volt olyan hatékony, mint a mai, 
modern kocsiké. 

Lefogyott. Adriennek ez volt az első gondolata, amikor a 
Palm Springs-i repülőtér érkezési oldalán meglátta az ujjatlan 
koktélruhában várakozó Áron Krisztinát. Valójában Aaron, az 
egzotikus nevű perzsa férj, Babák Aaron Bahrampour okán, 
de a vékony, ötvenes évei felé közeledő magyar nő már rég 
kitalálta, hogy mivel az Aaronban a két „a"-t az irániak „á"- 
nak ejtik, így neki a furcsa név miatt akkor nem kell otthon, 
Budapesten magyarázkodnia, ha Áron Krisztinaként 
mutatkozik be. 

Azóta mindenhol így írja a nevét, a magyarok pedig azt 
hiszik, hogy újdonsült kedvencüket, a hosszú, göndör haját 
általában hátrafésülve és összecsatolva hordó feltalálónőt 
mindig is így hívták. Áron Krisztinának. Tudnak keresztény 
vallású, amerikai állampolgárságú, de perzsa származású fér- 
jéről, mégsem sejtik, hogy Krisztina ezzel az ügyes dupla á-s 
kompromisszummal végül át is vette a férje nevét meg nem 
is. 

Legutóbbi találmányát, a Move-nak, vagyis Mozgásnak 
elkeresztelt jóga- és pilates-ruhát már Áron Krisztina néven 
regisztráltatta világszerte. 

A Move személyi edzőként funkcionál az egyedül sportoló 
nők számára. A jóga vagy pilates videogyakorlatait 

infraérzékelőkkel követő edzőruha anyagába szenzorokat 
szőttek. Ezek zümmögve rezegnek a testnek azon a pontján, 
ahol a mozdulat hibás. Mintha személyi tréner állna az ot- 
thon sportoló nők mellett, és megérintené a rosszul tartott 
testrészt. 

- Hasat behúzni, fenék feljebb, rezgés közben előbb-utóbb 
ilyeneket mond majd a ruha, mert beszélni is fog, most épp 
ezen dolgozom - magyarázta Krisztina, miközben nagy ne- 
hezen bevette a jobbkanyart. A makulátlan tisztaságú, türk- 
izkék kabrió krómacél hűtőrácsa és dupla körlámpái lágy bil- 
lenéssel fordultak ki a reptérről a Palm Springs felé vezető 
kanyonútra. Mint egy suhanó, hosszú testű cápa, úgy 
hullámzott a Tahquitz Wayn a csillogóan elegáns autó. 

Meleg volt, mert a kaliforniai sivatagban ilyenkor, április- 
ban már harminc fokra is felszökik a hőmérséklet. A száraz, 
szinte pára nélküli levegőt sokkal könnyebb elviselni, mint 
amikor Magyarországra csap le harminc fok. Kevesebbnek 
érződik, mert a halványbarna homoksivatagban nedvesség 
egyáltalán nem terheli a tüdőt. 

A tavaszi Palm Springs nemhiába kedvence a hollywoodi 
sztároknak. Los Angeles alig kétszáz kilométerre fekszik, a 
mozifővárosból csak át kell autózni a San Jacinto-hegyen, és 
másfél óra alatt minden megváltozik. A zsúfolt, fülledt Los 
Angeles pörgéséből szinte a hűvösbe érkezik az ember, a 
térkép hiába jelez sivatagot, a hőmérő pedig harminc fokot. 

Az északon falként tornyosuló San Bernardino kőszikláit 
ilyenkor még szikrázóan csillogó hó borítja. A hegy lábánál 

édes datolyapálmák adnak hűs árnyékot. Adrienn elegáns, 
golf- és teniszpályákkal teli luxusparadicsomba érkezett. 

A füvet mintha kisollóval nyírnák, ez járt a fejében, amikor 
a sávelválasztó pálmasor tövében meglátta az ápolt pázsitot. 
A szinte kizárólag családi házakkal beépített Palm Springs 
legelegánsabb kerületeiben a tökéletes állapotban megőrzött, 
harmincas évekbeli art deco villák ízlésesen keveredtek a 
huszadik század közepének térélményével, a háromdimen- 
ziós struktúrákat ünneplő modern stílussal. 

A város kiépülésének fő korszakához illő, 1966-os nyitott 
autó hófehér bőrülésében utazni szinte képeslapszerű élmény 
volt. A napsütésben rájuk borult a felhő nélküli, mélykék ég 
tisztasága, miközben elsuhantak a nyersfa épülethomlokza- 
tok, széles üvegfalak és lapos, letisztult formák között. Sehol 
egy kerítés, mindenhol csak ápolt fű, pálmák és színes virág- 
szigetek. Adrienn bármerre nézett, a város áttetsző, világos és 
friss volt. A mellékutcákban láthatóan ugyanez folytatódott, 
minden épület egyedi stílusú, markánsan különbözik a töb- 
bitől, eleganciájukban mégis egységesek. 

Ez volt a mid-centnry, a századközép modern amerikai 
építészete, Adrienn lakberendező háromszögéletének egyik 
sarka. A nyugati parti elitnek, főleg Hollywood felső os- 
ztályainak hétvégi pihenőhelye, ahol úgy tűnt, hogy 
bármekkora mennyiségben képesek felszippantani francia art 
deco bútorokat. Főleg ha azokat az avantgárd szellemében 
egyenes vonalvezetés és letisztult geometriai tervezés jelle- 
mzi. Mert az ilyen bútorok lágyan illeszkednek Palm Springs 
ötvenes és hatvanas évekbeli, mid-century épületeihez, 
kiemelik és fokozzák a térélményt. 

Adrienn két évvel ezelőtt csapott fel bútorkereskedőnek, 
amikor Fruzsi születése után egy évvel újra dolgozni kezdett, 
és még éltek a nizzai kapcsolatai. André akkor már elmélyül- 
ten építgette Duna menti kulináris álmát, ő pedig Dél-Fran- 
ciaországban, hét végi bolhapiacokon keresgélt lepusztult art 
deco bútorokat. Amit talált, azt hazaszállíttatta Magyarorszá- 
gra, ahol ügyes restaurátorok a franciáknál sokkal olcsóbban 
helyreállították őket. Onnan aztán jöttek ide, a Palm Springs-i 
gyönyörű otthonokba. Nizza-Budapest-Palm Springs, ez volt 
Adrienn üzleti háromszöge. Néha Miami Beach, az ottani art 
deco negyed. Most már épp kezdett működni. 

„Túl szép, hogy igaz legyen" - ezt szokta mondani 
Andrénak, de mindig csak a reggeli szeretkezéseik után, hogy 
a férfi ne értse, mire is gondol pontosan. Csak a szexre vagy 
úgy általában az életre. Még mindig reggel szerették 
leginkább egymás testét. André persze nem változott, mitől is 
változott volna. Este sportolt, késő este. Fruzsi születése után 
ez lett a szokása. A Szabadság tér mellett laktak egy régi, sze- 
cessziós ház negyedik emeletén, ahonnan nem látták ugyan a 
Dunát, de közel volt a Margitsziget. 

Amikor Fruzsi lefeküdt, André elfutott. Ki a szigetre, a 
sötétbe. Búvárólmokat tépőzárazott a bokájára, tízkilós súly- 
okat vett a markába, és elszaladt. Két órát volt távol minden- 
nap. Télennyáron, hóban-fagyban. Sosem mondta, mit csinál, 
légiós gyakorlatok, ezzel ütötte el a kérdést, de a teste olyan 
volt, mit az acél. Szálkás, izmos. Mint egy megfeszített íj. 

Adrienn imádta André testét, még mindig és rendületlenül 
kívánta a férfit. Úgyhogy inkább maga miatt aggódott, főleg 
Fruzsi születése körül. Hogy utána mi lesz? Hogy tompulni 

fog-e benne a vágy, hogy lemennek-e a terhesség alatt 
felszedett kilók, hogy lesz-e elég ereje, kedve és kitartása 
nőnek is lenni, nem csak anyának. És ha esetleg nem, akkor 
vajon mi lesz? Mármint velük az ágyban. 

Nehéz volt, strapás. André nem piszkálta, de amikor ellus- 
tult, amikor fáradt volt, leharcolt, amikor Fruzsi kiszívta 
belőle az összes energiát, amikor csúszott ki belőle a nő, és 
csak az anya maradt, akkor André hangosan, demonstratívan 
ment el este a Margitszigetre. Egyszerűen csak a saját kit- 
artásával, izzadt teste példájával üzent Adriennek, hogy nem 
hagyhatja el magát. 

Sosem mondta neki, de ez valahogy mégis mindig benne 
volt a levegőben. 

Több mint fél évig tartott Adrienn tápászkodása, míg végül 
aztán rájött, hogy előbb-utóbb rámehet az összhangjuk, ha ő 
csak Andrétól, Fruzsitól és a tompa, futószalagszerűen 
működő családi mókuskeréktől várja a teljes életet. 

Mert ilyen nincs. Dolgozni kell, és értelmesen élni. 
Összeszednie magát. Amikor körülnézett, azt látta, hogy azok 
a barátnői vannak rendben, akik megvalósítják önmagukat. 
Legalább egy kicsit. Adrienn soha nem mondta ki a boldogság 
szót, csak mindig ezzel összegezte, a rendbenléttel, azok van- 
nak tehát rendben, akik szeretik a munkájukat. Nem kell 
nagy karrier, de az az érzés igen, hogy amit csinál, annak ér- 
telme van. Hogy halad. Valahonnan valahová. 

Minden más csak töltelék, ámítás, önbecsapás. A család, a 
sport, a jóga, a kisállat, a buddhizmus és ez az összes, modern 
kori egy nagy dolog, amitől azt várjuk, hogy majd boldoggá 

tesz, semmit sem ér, ha közben az életünk legnagyobb, ébren 
töltött részét, a munkára jutó napi tíz órát nem élvezzük. Sőt 
utáljuk. Vagy ellazsáljuk és céltalanul ellötyögjük. 

Görcsösen keresni kezdte hát a kiutat, menteni magát és 
magukat, még mielőtt baj lenne. Mert már kezdődött. Ritkul- 
tak az összebújások, fásulni kezdett a testük, rozsdásodott a 
napi rutin. André nem menekült a munkába, még nem, de 
Fruzsi felé már igen. A kicsi, komoly nő, mert Fruzsi meg- 
lepően komoly kislány volt, meg is érzett ebből valamit. 
Körülöttük, bennük, talán az akarást, vagy valamit Andréban, 
de lehet, hogy benne, Adriennben is. Fruzsi sejtette, hogy 
valami nincs rendben velük. Érezte. És ez meg is látszott ra- 
jta, a tekintetén, a komolyságán, ahogy minden pillanatban 
figyelt. 

Milyen érdekesek a gyerekek, mennyire kifinomult szen- 
zorokkal születnek. 

A jelmeztervezői karrier Magyarországon esélytelen volt. 
Adrienn két évtizedet nem élt otthon. Budapesten nem ismert 
senkit. Téves álom volt, be kellett látnia, tévedés volt azt hin- 
nie, hogy majd befogadják. 

Mint ahogy szerinte már önmagában az is hiba volt, hogy 
hazamentek. Nem is értette Andrét. Miért és minek? Sokat 
vitatkoztak ezen, de aztán megadta magát. 0 nem szerette 
Magyarország levegőjét, úgy érezte, hogy ott semmi sem 
változott. Az emberek ugyanúgy marják egymást, mint 
amikor elment onnan a kilencvenes években. Nem szerette 
például, hogy ott senki sem tart távolságot, hogy mindig 
mindenki azonnal belemászik a másik életébe. 

Talán Anglia, talán az tette ilyenné. Ő sosem műudvari- 
asságnak gondolta a britek felületes érdeklődését a 
hogylétünk felől, olyan hangsúllyal, amiből azonnal sugárzik, 
hogy valójában nem érdekli őket a válasz. Hát ne is érdekelje, 
Adrienn így gondolta. Ne másszanak bele az ő életébe, ne 
kelljen vadidegeneknek megmondania, hogy tényleg hogy 
van. 

A magyarok ezzel szemben az álőszinteségükkel, az ál- 
landó játszmáikkal, az örökös hátsó szándékaikkal belefúrják 
magukat mások magánéletébe, még a pénztárosnő is a bolt- 
ban, már ő is. Adrienn nem tud úgy fizetni, hogy ne kelljen 
végighallgatnia a sirámokat, hogy kevés a fizetés, hülye a 
főnök, lusta a kolléga, és most mondja meg, de őszintén, hogy 
mit szól mindehhez. 

Semmit, miért kellene bármit is szólnia. Egyáltalán miért 
kell neki erről tudnia. Csak tejet vett, gyümölcsöt, és menne 
haza. 

Adrienn nem szerette Magyarország levegőjét, neki ez az 
egész nem volt rendben. Leginkább a hétköznapok szintjén, 
nem pedig a politika magaslataiban. Utálta, hogy mindig 
mindenért az épp aktuális miniszterelnök a felelős, a mag- 
yarok állandóan másokra mutogatnak, sosem néznek 
magukba. Sem a pénztárosnők, sem a miniszterelnökök. 
Kollektív borzalom. 

Részben ezért is zárta magára az ajtót, és talán emiatt sem 
voltak magyar kapcsolatai. Mert nem is építgette őket. 

Ezen rendszeresen összevitatkoztak, mert André szerint ez 
ügyben ő egy elkényeztetett libuska, pont olyan kicsi és naiv 

kislány, mint Fruzsika. Magyarországnak igenis van egy te- 
hetséges, ügyes, szorgalmas oldala. André mindig is azt gon- 
dolta, hogy ott még lehet új dolgokat létrehozni, Magyaror- 
szágon még nem osztották le örökre a lapokat. Legalábbis 
nem úgy, mint például Franciaországban, ahol már alig van 
esélye annak, aki rossz helyre születik. 

Hát Adrienn szerint meg André naiv, a légió kiirtotta 
belőle a szükséges szenzorokat. Jó neki, nem érzékeli. 
Megértőn bólogat, és mosolyogva hallgatja a pénztárosnők 
nyavalygását. 

Valószínűleg szereti a magyar beszédet maga körül. Más 
értelmes magyarázata ennek nem lehet. 

Ezért volt túl szép ahhoz, hogy igaz legyen, amikor 
Adrienn végre rátalált a bútorháromszögre. Élvezte, mert 
nem kellett túlságosan megmártóznia hozzá a magyar 
valóságban, sokat lehetett külföldön, ráadásul pont olyan 
helyszíneken, amiket szeretett. És ahová André is elmehetett 
vele, amikor csak ideje engedte. 

Fruzsit, főleg hogy most már óvodás, ilyenkor mindig 
megkapták Adrienn szülei. Amúgy is állandóan reklamálták 
az unokát. Korábban őszintén zokon vették, amikor ő bút- 
orokat ment keresni Franciaországba, mégsem bízta rájuk 
Fruzsit. Konfliktus lett belőle André és a nagyszülők között. 
Mert André hős apaként nem akarta adni a gyereket, majd ő 
helytáll, megmutatja. Ez ment két éven át. Aztán végül mégis 
kompromisszumot kötöttek. Heti egy alkalommal bevezették 
a nagyszülős napot, amikor Fruzsiért a nagypapa ment az 
oviba, és náluk is aludhatott. 

így volt most is. Adrienn reggel már a repülőtérre ment. 
Andrénak pedig valami aprócseprő rendőrségi ügye támadt, 
tanúnak hívták valamiért, rabolták az idejét. Magyarország, 
látod, mindig mondom, hogy itt mindenkinek az életébe 
belemásznak. De André csak mosolygott, adott neki egy 
csókot, aztán elvitte Fruzsit az oviba. 

Akit most már nem akart felhívni, felébreszteni, mert mire 
Adrienn két csatlakozás után leszállt Palm Springsben, addi- 
gra Magyarországon éjfél lett. Itt még csak délután három 
volt. Kilencórányi időeltolódás. 

Andrét viszont hívta, de ő ki volt kapcsolva. Biztos még a 
Margitszigeten szalad a ráaggatott harminckilónyi súllyal. 

Budapest - Magyarország 

Szinte berobbant a vasajtó. Reggel nyolc óra volt. André a 
rozsdás ágykeretre szögelt fadeszkákon feküdt összekulcsolt 
karral. Nyugodt mozdulatlanságban nézte a beázott plafont, a 
lepergő festéket és a szürke koszfoltokat a sarokban. A teste 
itt volt, ebben a cellában, de a gondolatai nem. Hátizmait 
nyomta a kemény fekhely, a derekánál érezte a szálkás, durva 
falapok elcsúszó találkozási pontjait. Az ágyon nem volt se 
matrac, se pokróc, semmi, de Andrét ez nem érdekelte, mert 
képzeletben másfelé járt. Nem itt, nem a lepedő nélküli 
vaságyon, hanem a múltban, 1998-ban. 

Azt képzelte, hogy megint ott ül a Budapest Brasserie ab- 
lakánál, a fonott párizsi székben, az ő franciás éttermében, 
amit egyik napról a másikra elvettek tőle az oroszok. Megint 

hallotta a sportkocsival furikázó korrupt nyomozót, ahogy 
agresszív hangon rá akarja venni a józan belátásra. Gábor 
halálhírét hozta épp, André üzlettársáét, de olyan felszínesen 
számolt be róla, mintha egy érdektelen tegnapi focimeccs 
eredményét közölné vele. 

Nem is nézett Andréra, csak a telefonját babrálta, 
miközben monoton hangon eldarálta, hogy az oroszok vasalót 
égettek Gábor hasába. Lekötözték az asztalra, rátették a 
bekapcsolt forró tárgyat, aztán otthagyták meghalni. És 
bizony André lesz a következő, ha nem érti meg, hogy az 
étteremnek búcsút kell intenie. Egy forintért, mert a Bud- 
apest Brasserie most már csak ennyit ér, hiszen Gáborral 
együtt az étterem nagy része is leégett. Lám-lám, miért nem 
adta oda korábban, a piaci árnál persze jóval olcsóbban, 
hiszen a bizonytalan élethosszúságú tulajdonosok nem 
kérhetnek sokat. Bizonytalan élethosszúság, máig nem fele- 
jtette el ezt a kifejezést. 

A vékony, fehér festékkel lemázolt cellaajtóban eközben 
félrebillentett fejjel megállt az a nyomozó, aki tegnap este őr- 
izetbe vette Andrét. Ugyanazt a ruhát viselte: fekete farm- 
eringet, kopott, vasalatlan kék nadrágot és barna, műan- 
yagtalpú cipőt. Lehet, hogy haza se ment? 

Jellegtelen figura, az utcán kóborló üres és unalmas töl- 
telékemberek egyike. André ismerte az ilyet, a jövő 
kiszámíthatatlansága miatt állandóan aggódó, folyton a bajra 
és a kudarcra készülő fröccsöntött futószalagembert. Aki úgy 
él, mintha mindig lenne még öt vagy tíz éve arra, hogy kivár- 
jon, hogy összespórolja a pénzét és az energiáját valamire, 
ami után majd csak elkezd végre lazulni, élni, tényleg élvezni 

és észrevenni dolgokat. Mert bár ketyeg az idő, ő mindig csak 
kivár. Úgy él, mintha rengeteg ideje lenne, mintha sosem 
halna meg, aztán majd úgy hal meg, hogy sohasem élt. 

A világ tele van ilyenekkel. Az egyik borostás, elhanyagolt 
példányuk most épp itt áll előtte félrebillentett fejjel a fedél 
és ülőke nélküli, állandóan folydogáló vécé mellett. A 
cellában, ami hosszú távon még Afrikában is megroppantaná 
az embereket, mert büdös, koszos, kemény és lepusztult. 

De André mindezt észre sem vette, mert edzett volt, nem is 
tudja ez a kopasz senkiházi, hogy mennyire. Kopasz senki- 
házi, így gondolt rá, a légiósok szükséges érzelemtöltetével. 

Már kezdte hergelni magát, bár nem látszott meg rajta. 

Tudta, hogy szüksége lesz rá. Az indulatra. Hogy legyen 
benne harag, mert az gyorsabbá teszi, és erősebbé is. 

Oda se nézett a nyomozóra, amikor az belépett. Tekintete 
továbbra is a plafonon maradt, és az éjjel-nappal élesen 
világító neoncső rozsdás foglalatát nézte. 

- Talán kopognom kellett volna? - Az alezredes ezzel a 
lekezelőnek szánt kérdéssel próbálta megtörni a vasajtó 
dübörgő kicsapódása után beálló csendet. - Kopognom és 
engedélyt kérnem a belépésre? 

A nyomozó mögött két fegyőr állt terpeszben, kékesszürke 
kezeslábasban, kezükben már megint bilincs. A gyanúsítottak 
őrizetbe vételének újonnan bevezetett magyar szabálya szer- 
int Andrét 72 órán át lehetett fogva tartani és bármikor ki- 
hallgatni, ráadásul anélkül, hogy az első 48 órában ügyvédhez 
fordulhatott volna. Egyedül volt, kiszolgáltatva a 
rendőröknek. 

Gyanúsíthatták, fogva tarthatták, felébreszthették az 
éjszaka kellős közepén, kihallgathatták újra, vagy egyáltalán 
nem, mert akár békén is hagyhatták egészen az utolsó percig. 
Aztán, hogy fokozzák a kiszolgáltatottság érzését, 72 óra el- 
teltével kiemelt jelentőségűvé is nyilváníthatták az ügyét, és 
újabb két napra itt tarthatták ebben a cellában. 

Csak és kizárólag a nyomozás érdekeire hivatkozva. 

A hatékonyság volt az indok. Aligha meglepő, hogy a nagy 
korrupciós ügyekben ilyen körülmények között az elpuhult, 
remegő térdű, gazdag és korrupt magyarok hirtelen val- 
lomások tucatjait tették. Ezeket aztán a bíróságon szép sorb- 
an mind vissza is vonták, azt állítva, hogy kényszer alatt nyil- 
atkoztak. „Csak haza akartam menni" - híresült el egy sírdo- 
gáló volt állami vezető magyarázata, amiért csúszópénzek 
elfogadásával vádolta meg a politika célkeresztjébe került 
korábbi főnökét, egy fővárosi csúcspolitikust. Aki meg cser- 
ébe őt ugyanezzel. 

- Azt gondoltam, figyelembe véve a kialakult helyzetet. - 
André nem ült fel, de a tekintetét a már reggel is dohányos 
rekedtséggel beszélő alezredes felé fordította. - .azt gon- 
doltam, lehetőséget biztosítok arra, hogy találkozzon egy 
ügyvéddel, aki ismeri az aktáját, és volt szíves ma reggel ide- 
fáradni. Amit, remélem, értékel annyira, hogy meg is 
hallgatja! 

A mondókája végén mosolygott, de csak picit, mint aki 
élvezi, hogy André fejében megint összezavarja azt, ami es- 
etleg kicsit már letisztult. Nem ér semmi, ami eddig történt, 
haha, mert ez az új fordulat mindent újraír. 

André visszafordította a tekintetét a plafonra, lassan, nyu- 
godtan. Kezdett ismerős lenni ez nagyon. Akkor is, a ki- 
lencvenes évek végén pont ilyenek voltak a hangsúlyok. 
Felsőbbrendűség, cinizmus, ez áradt akkor is abból a rendőr- 
ből, de őmögötte oroszok álltak. Az más korszak volt. Vagy 
nem? Azok megölték Gábort, az üzlettársát. Az a magyar 
vadnyugat évtizede volt, a kommunizmus után egyszer, pár 
évig, és soha többé. 

De emögött vajon ki áll? Ez mitől ilyen magabiztos, 
miközben amúgy az egész élete merő remegés. Talán nem- 
sokára kiderül. A cellából pedig ki kell jutnia, úgyhogy már 
csak ezért is lássuk az ügyvédet. 

Bólintott, és felült. A nyomozó, mintha süketnéma párbe- 
szédet folytatna vele, látványosan összezárta a karját, 
szorosan egymás mellé tartotta a csuklóját, így jelezte 
Andrénak, hogy tegye ő is ezt. Hagyja magát megbilincselni. 

André felállt, a fadeszkás, üres ágylap nyikorogva 
kiegyenesedett. Előretartotta a csuklóját, mire az overallos 
rendőrök csoszogva, unott arccal beléptek a cellába, a 
nyomozó pedig óvatosan ki. Távolságot akart tartani. Nem 
tudta megmagyarázni, hogy miért, de valahogy az ösztöne ezt 
súgta. Pár métert mindig hagyni André Calvi és őközötte. 

Kilépett a folyosóra, és onnan figyelte, ahogy a szakácsot 
megbilincselik. 

London - Anglia 

A BBC hírösszefoglalója: 

Cím: 

A kisebbség került többségbe Magyarországon 

Munkatársunk, Jeremy Silverton budapesti jelentése szer- 
int a magyarok körében megdöbbenést keltett, hogy az új 
választójogi szabályok következtében a tegnapi választásokon 
a voksoknak összesen csak 35 százalékát megszerző 
kormánypárt 53 százalékos abszolút többségbe került a bud- 
apesti törvényhozásban, és ezzel megőrizte hatalmát. 

„Megdöbbentő volt ma hajnalban erre a hírre ébredni. A 
magyarok most fogják csak fel, hogy a kormány mekkorát 
trükközött az egyfordulós választási rendszer bevezetésével" 
- ilyen és ehhez hasonló mondatokat lehet hallani a bud- 
apesti utcákon. A továbbra is hatalmon maradó kormányzati 
erők állandó taktikai változtatások után tavaly vezettek be 
olyan egyfordulós rendszert Magyarországon, ahol a parla- 
menti mandátumok fele egyéni választókerületekben dőlt el. 

A megosztott ellenzék és annak kétpólusossága, a jobb- és 
a baloldal konfliktusai végül oda vezettek, hogy az egyéni 
választókerületek nagy részét a kormánypárt jelöltjei 35 száz- 
alék körüli szavazathányaddal is meg tudták nyerni. A 
kormánypárt így az országos listáról bejutó jelöltjeivel együtt 
abszolút többségbe került az új parlamentben. 

„Elképesztő - nyilatkozta a budapesti egyetemi 
diákönkormányzat vezetője -, hogy Magyarországon tegnap a 
szavazók 65 százaléka a kormánypártok elzavarására sza- 
vazott, de ők trükkös módon mégis hatalmon maradnak. Az 
én választókerületemben például 33 százaléknyi vokssal 
győzött a képviselőjük, miközben a második helyezett ellen- 
zéki jelölt 30 százalékot, a harmadik, szintén ellenzéki 26 

százalékot kapott. Rájuk együtt, ha összeadjuk, 56 százaléknyi 
szavazó voksolt, a többi ellenzéki indulót már nem is 
számítva. A régi választási rendszer szerint ők ketten, a más- 
odik fordulóban összefogva, toronymagasan legyőzték volna 
a mandátumot most mégis begyűjtő kormánypárti jelöltet." 

Külföldi megfigyelők szerint a fentebb leírt helyzet tipikus 
a többi magyar választókörzetben is. Az egymással rivalizáló 
ellenzékre leadott szavazatok az egyfordulós rendszerben 
szétforgácsolódtak, és ezért fordulhatott elő Magyarországon 
az, amihez hasonlót 2012 októberében egyszer már látott 
Kelet-Európa. Akkor Ukrajnában az ottani kormánypárt 
alakított ki hasonlóan torz választási rendszert. Az ukrán par- 
lamenti választásokon összesen csak 30 százaléknyi sza- 
vazatot kapó Régiók Pártja sokat veszített ugyan korábbi 
népszerűségéből, egymillió szavazó fordult el tőle 2012-ben, 
mégis növelte mandátumai számát, és hatalmon maradt. 

A BBC megbízható forrásokra támaszkodva meg tudja er- 
ősíteni, hogy a nemzetközi megfigyelők tegnap Magyaror- 
szágon a 2012-es ukrán választásokon tapasztalt „tech- 
nikákkal" is találkoztak. Azokban a körzetekben, ahol erős el- 
lenzéki jelölt szállt versenybe, ott a megkönnyített jelölési 
eljárás nyomán az utolsó napokban - a gyanú szerint a 
kormányhoz közel állók pénzén - két-három, az ellenzéki 
jelölttel azonos nevű álpolitikust is elindítottak különböző 
fantomszervezetek, ezzel teljesen összezavarva a választókat. 
A szavazócédulán így egymás alatt több megegyező név is 
szerepelt. Az ellenzéki jelöltre szánt szavazatok ezért 
szétforgácsolódtak. 

Az EBESZ képviselője elpárolgó tintájú tollat is talált az 
egyik vidéki, kifejezetten ellenzékinek számító sza- 
vazókörben. 2012-ben Ukrajnában is használtak ilyeneket. 
Miután némi dulakodást követően lefoglalta a tollat, vizs- 
gálatot kért. Az EBESZ magát megnevezni nem kívánó 
képviselője a magyar kormánypárt jelöltjeivel feltöltött 
választási hatóság elfogultsága okán nem számít az ügyben 
átlátható, tiszta eljárásra. 

A Budapesten megjelenő internetes oldalak arra hívják fel 
a figyelmet, hogy a közösségi médiában, főleg a diákság 
köreiben az elégedetlenség fokozódása tapasztalható. 
Spontán, a rendőrség által nem engedélyezett tüntetéseket 
szerveznek, egyelőre flashmobos, villámcsődület jelleggel 
Budapest több helyszínére is. „Mi győztünk, nem a kisebbség" 
- ez a szlogen járja be ezekben az órákban a magyar online 
közösségeket. 

Budapest - Magyarország 

A ceruzaelemes műanyag óra, közepén rózsaszín Miki egér 
figurával, épp negyed kilencet mutatott az alezredes asztalán. 
Andrét az első emeleti irodában ma is ugyanoda ültették, ahol 
tegnap este átlökték a vesztesek oldalára. Megint ez a szűk 
farostlemez asztal és megint a fémlábú szék. 

De most hátratolta. így szabadabban, terpeszben 
támaszkodhatott. Ezúttal már volt helye. Mert kellhet. A 
bilincset viszont nem vették le róla, a nyomozó ezt kifejez- 
etten megtiltotta. Elkérte a bilincskulcsot, és zsebre tette, 

mire az overallos rendőrök, akik Andrét felkísérték a cellából, 
engedélyt kértek a távozásra, és kihátráltak a szobából. 

Furcsa jelenet volt, André ezt azonnal érzékelte, mert a 
táskás szemű nyomozó a szükségesnél talán gyorsabban lé- 
pett el a távozó két rendőr háta mögött. Fedezékbe vonult a 
dobozasztal másik oldalára. Mintha védelmet keresett volna, 
és ezért ékelte pár villámgyors lépéssel kettőjük közé a faros- 
tlemez bútort. Aztán kicsit idegesen attól, hogy ez Andrénak 
esetleg feltűnt, zavart mozdulattal megigazította az 
ablakredőnyöket. 

- Szervusz, kérlek. - Ez a hang most hátulról, szinte még a 
folyosóról érkezett, és a nyomozót üdvözölte, de a gazdája 
olyan tempóban jött, hogy mire André felnézett, már el is vi- 
harzott mellette hajszálcsíkos öltöny formájában. Lendület 
volt benne, és egy másik világ. Úgy huppant le széles mosolly- 
al az arcán az egyetlen, még szabadon hagyott ócska székre, 
mint aki épp a reggeli úszásból tér vissza az óceánparti 
nyaralója teraszára. 

Orchideaillatú púderszag áradt belőle. Furcsa piperkőcség. 
A hatvan felé közeledő férfi hátrafésült, dús, szinte 
szálanként beállított ősz haja kiemelte napbarnított, kreol 
bőrét. Ápolt körmök, mandzsettás ing, megvillanó arany 
Rolex óra. Hófehér, kigombolt nyakú és patyolattiszta ing. 
Laza, alkalmi elegancia, ezt gondolta róla André, ide- 
pottyantva valamelyik riói bankszékházból, ahol az üvegiroda 
a Copacabana strandjára néz. 

Ez a férfi nem illik ide. Semennyire. 

Nyakkendő nélküli reggeli munkamegbeszélés, mintha ez 
következne most, csak még a frissen facsart narancslére 
várunk. így ül ez itt, fehér díszzsebkendővel a szivarzse- 
bében. Amiből rendeltetésének megfelelően egyébként ki is 
kandikált egy szivar. 

Disszonáns, színpadias jelent volt. André aligha tudott 
volna bárkit elképzelni, aki kevésbé passzol ebbe a lepusztult 
környezetbe, mint ez a jólétet, sikert és egy védett kaszt 
utánozhatatlan nyugalmát árasztó férfi. Tökéletes ellentéte 
volt a nyomozónak, aki az ő kontrasztfényében most még 
jelentéktelenebbnek tűnt. 

A férfi nyájasan Andréra mosolygott, mintha legalábbis a 
megmentője lenne. Ősz, vékony bajsza volt, szinte csak egy 
csík, mint Clark Gable-nek a harmincas években. Alatta 
megvillant a porcelánkészítők irigyelt árnyalata, a csontfehér 
fogsor, miközben a Rolex órás csukló már lendült is a szivar 
felé. Előhúzta és morzsolgatni kezdte. Az ügyvéd hátradőlt a 
fémlábú széken, de tényleg úgy, olyan elegáns mozdulattal, 
mintha legalábbis a verandafoteljában terülne el. A háttérben 
az óceán hullámzása, ő pedig épp csak azt nem tudja eldön- 
teni, hogy vajon mit is igyon ilyen korán reggel a szivar 
mellé. Mert ugye, a száj ne legyen száraz, a nicaraguai 
dohánylevél minimum langyos tea után kiált, cseppnyi 
portóival. 

Ez áradt belőle. A győztesek magabiztossága! 

- Rágyújthatok? - kérdezte porcelánmosollyal, de nem volt 
világos, hogy Andrétól vagy a nyomozótól kéri az engedélyt, 
sőt az sem, hogy valójában kér-e bárkitől, mert még be sem 

fejezte a kérdést, már nyúlt is az öngyújtója után. Zakója 
belső zsebéből mobiltelefon méretű, pálmafás, Tommy Ba- 
hamas feliratú tárgyat vett elő. Hemingway korszakához illő 
eszköz volt, mintha csak tegnap a zsebében maradt volna a 
jacht fedélzetén, és ezzel tovább erősödött az óceánparti 
érzés. 

Andrénak az a benyomása támadt, hogy nem is Bud- 
apesten vannak, nem is ennek a rémséges ügynek a kellős 
közepén, hanem az élet valamelyik élvezhető oázisában. 

Nem szólalt meg senki. André összeráncolt homlokkal 
figyelt, megbilincselt csuklóját az ölébe fektette. Nem gon- 
dolkodott, nem értékelt, csak emésztette az apró részleteket, 
és koncentrált, mert sejtette, hogy eljött ennek is az ideje. 
Villanásnyi lesz a rés, de lesz. 

A nyomozó próbált úgy csinálni, mint aki nincs is itt. Nem 
szólalt meg, csak várta, hogy meggyulladjon a szivar, ami fel- 
tehetően többet ér, mint ennek a szobának az egész 
bútorzata. 

- Tudja, André - fújta ki a férfi oldalra hajolva a füstöt, ne- 
hogy a mélykék öltöny magábaszívja a dohányszagot -, mi, 
ügyvédek, azt szoktuk mondani, hogy a mai Magyarországon 
nem mindig az erősek maradnak életben, mert néha az oko- 
sak élik túl. Kíváncsi lennék, hogy ön melyik szeretne lenni. 
Az erős vagy az okos? 

Aztán megint jött a porcelánmosoly. A férfi, akinek még 
mindig nem volt neve, mert nem mutatkozott be, lassú moz- 
dulattal megfordította, aztán pedig szemmagasságba emelte a 
szivart. Miközben a válaszra várt, elmélyülten 

tanulmányozta, ahogy a dohány vörösen átizzik, és perzsel- 
ten ég. Pár másodperc múlva lágyan megfújta, hogy a szájával 
odapumpált extralevegő még jobban felizzítsa a szivar 
peremét. 

André nem válaszolt. Szótlanul figyelt ő is. Nézte a szivar 
mindkét végéből kihullámzó füstöt, és nem hagyta, hogy 
olvassák a gondolatait. Nem engedte, hogy rájöjjenek, ő vajon 
a kettő közül melyik, az erős vagy az okos. 

- Viszont én azt gondolom, ez a tapasztalatom. - folytatta 
hirtelen komoly arcot vágva azügyvéd. Leengedte a szivart, és 
az alezredes felé fordult. - Azt gondolom, hogy néha egyszer- 
űen csak a szerencsés éli túl. Nem? Vannak esetek, André, 
amikor nem az ész számít, és nem is az erő. Hanem csak a 
szerencse. Ugye, nyomozókám? 

Ez annyira lekezelő volt, annyira váratlan és durva, főleg 
hogy a nyomozó mindezt hallva meg sem szólalt. Csak tűrte 
némán, hogy a saját szobájában ez az idegen, mert az ügyvéd 
alapvetően az volt, idegen, nem ide való, így beszéljen vele. 
André egy pillanatra nem is a mondat tartalmára figyelt, 
hanem a hármójuk közötti pozíció gyors leosztására, a hierar- 
chia megteremtésére. 

- Látom, nincs válasz a kedvenc nyomozókámtól, és te sem 
tudod még, André, hogy erős,okos vagy szerencsés legyél-e 
ma, úgyhogy amíg gondolkodtok, addig elmesélek nektek egy 
történetet. 

André meghallotta az agressziót. Persze hogy megütötte a 
fülét a tegezés, a szivarfüstbe burkolt erő és annak a rémisztő 
felismerése, hogy ez az egész a magyar rendőrség 

alezredesének az irodájában zajlik. Eszébe jutott az éjszaka 
órákon keresztül emésztett kérdés, amire az üres plafont 
nézve választ keresett. Mert most jött rá, hogy rossz kérdés 
volt. Hiszen nem az a lényeg, hogy a rendőr mögött ki áll, 
hanem az, hogy ki állhat az ügyvéd mögött. 

Közben a Magyarországon mindenki által ismert építési 
vállalkozóról mesélt az ügyvéd, az előző kormány korsza- 
kából. Az ő ügyéről. Amikor egy újbudai ingatlanspekuláció 
kapcsán azok a telektulajdonosok, akiktől a milliárdos vál- 
lalkozó áron alul akarta megvenni a területeket, feljelentést 
tettek. Ugye, nyomozókám? Azt állították a feljelentők, ilye- 
smi is előfordult ám itt 2010 előtt, hogy az építési vállalkozó 
megfenyegette őket, nem is akárhol, hanem a Parlament 
Caféban, kétszáz méterre a magyar demokrácia bölcsőjétől. 
Ha nem adják el neki a telkeiket nevetséges áron, így szólt a 
fenyegetés, akkor lecsukatja őket. 

Le-csu-kat-ja! Mert ő ezt is el tudja ám intézni. André nem 
olvas újságot? Pedig ez a sztori pár éve benne volt a lapokban. 
Benne bizony! A feljelentők szerint a milliárdos vállalkozó a 
Parlament Caféban neveket sorolt, azokét, akik már tényleg 
rács mögött vannak. Hogy azokat is ő intézte. Régen, a vadny- 
ugati korban, a kilencvenes években, hát igen, akkor a valódi 
maffia uralkodott a magyar ugaron. Később viszont azok, akik 
az államhatalmat privatizálták. Ennyi csak a változás. Ennyi 
volt. A hőbörgő nyugati újságírók szerint persze ez is maffia, 
a kormányzatba beszivárgó gengszterhatalom. 

Ugye, nyomozókám?! 

Ilyenek ezek a Árkászok. Vádaskodnak, hülyeségeket 
írnak, és azt állítják, hogy ez még mindig így van, hogy a 
magyar jogállamban még ma is elképzelhető, hogy gy- 
anúsítottként veszik őrizetbe azokat a hülyéket, akik nem 
értik meg azonnal, André, hogy merről is fuj a szél. 

Az ügyvéd most elhallgatott, hagyta leülepedni a történet 
első részét, az összemaszatolt múltat és jelent. Benntartotta a 
szájában a szivarfüstöt, mert szerette, ha a kesernyés és kicsit 
mandulás íz átjárja a nyelvét. Végül aztán kifújta, és azzal 
folytatta, hogy ha a gyanúsítottak tovább makacskodnak, 
pontosabban ha régebben tovább makacskodtak - persze csak 
a teljesen alaptalan, nyugati rágalmak szerint -, akkor előz- 
etesbe mentek, és a végén esetleg még börtönbe is, évekre. De 
minimum ideg-összeroppanással és gyomorfekéllyel 
végezték, mire hosszú évek alatt nagy nehezen feltápászkod- 
tak a nyakukba zúdított korrupciós per mocskából. Ha 
egyáltalán sikerült nekik. 

Lelövesselek vagy agyonveresselek, állítólag ilyen monda- 
tok is elhangzottak anno a duruzsoló pesti kávéház 
kultúrlégkörében. Bizony, bizony, André, még a budapesti 
újságok is megírták, de hát ez már múlt idő, ilyesmire semmi 
szükség az okos, erős és szerencsés emberek jelenlegi 
korszakában. 

Mert André szerencsés. Lássa be. Itt van, ugye, ez az ötmil- 
liós gyanú és a szakértői vélemény, mert az is van ám, hogyne 
lenne, szakértők mindig akadnak. Szóval itt ez a vélemény, 
hogy André az indokoltnál húszmillió forinttal kapott többet 
az államtól, mint amennyi járt volna. Aztán cserébe az ex- 
trapénzért, így szól a tényállás, bizony, bizony, André, 

ötmilliós csúszópénzt adtál a minisztériumi alkalmazottnak. 
Ugye, nyomozókám, ez itt a vád? De legalábbis a gyanú! 

Ne, André, ne is mondj erre semmit, legyél okos, én ügyvéd 
vagyok, tudom, hogy nincs értelme cáfolni. Hiszen ha van val- 
lomás, és az bizony van, mert a minisztériumi alkalmazott 
beismerte, nem, nem, André, nem fenyegette meg őt senki, 
nem az állását félti, nem kapták rajta másik, nagyobb és saját 
korrupción, nem kötött vádalkut, bár éppenséggel köthetett 
volna, sőt még köthet is, nos, nem, nem akarják őt lelőni, 
André, nem, egyszerűen csak ilyet mondott, és kész. Számít 
egyáltalán, hogy miért? Talán mert buta, vagy fél, vagy csak 
pechje volt. Manapság ki tudja? 

De nem is ez a lényeg, hanem az, hogy André igenis szer- 
encsés, megúszhatja ő ezt könnyen. Egyetlen villanás alatt. Az 
ügyvédi tapasztalat, ugye, hogy ő most épp szembejött, pont 
itt és pont ő, hál' istennek. Hiszen íme, azonnal egy jó tanács: 
cselekvő megbánást kell tanúsítani, André, és akkor ejti a 
rendőrség ezt a gyanút. Nem lesz vád, de nem ám, nem lesz 
per, és üres marad az a kényelmes cella, amit ma éjszaka volt 
szerencséje Andrénak megismerni, és persze belakni. 

Cselekvő megbánás, ugye, nyomozókám. Van ilyen! Ez azt 
jelenti, ha André esetleg nem értené, hogy hát bizony, sajna, 
vissza kellene adni állam bácsinak a pénzt. A többletként kif- 
izetett húszmilliót, mert ne is vitatkozzon André, hogy ő azt 
továbbadta más vállalkozóknak, meg hogy jogos volt a kifiz- 
etés, és mindennel el tud számolni, blablabla. Ugyan már! 
André, ezt ne, esze ágában se legyen itt senkinek szakértői 
elemzéseket hozni, mert Magyarországon mindig lesz egy 

másik szakértő, aki az ellenkezőjét állítja. Talál olyat az én kis 
nyomozókám, André, nem lehetsz ennyire naiv. 

Szóval, ott az a többlet húszmillió, térjünk ehhez vissza, 
meg az ötmilliós csúszópénzhez, ami vagy volt, vagy nem, fe- 
lesleges tagadni, mert már a gyanú is elég, szóval az huszonöt 
plusz a kamatok, az kereken harmincmillió. Ennyit kifizet 
André, aláírja a cselekvő megbánás beismerésének doku- 
mentumait, és már kész is, vége, mehet haza. 

Igen, az valahogy tényleg a tudomásunkra jutott, persze, 
elismerem, valóban hallottunk róla, André, hogy nincs ennyi 
pénzed, csak úgy hirtelen ennyit nem tudsz leakasztani. Pedig 
kellene, érted, ugye, mert csak ma, legkésőbb holnap reggelig 
áll ez az alku, ez a cselekvő megbánásosdi. Addig kellene a 
pénz, mert épp ez a nagy rendőrségi lottójáték lényege, hogy 
csak az első 48 órában lehet ezt a szerencsés fordulatot ki- 
használni. Amíg még változtathatók a dolgok. 

A papírok, a mondatok. Az egész ügynek a perspektívája, 
tudod, hogy honnan is nézzük, az én kedvenc nyomozókám 
hozzáállása, ugye. De sebaj, örülni kell André, mert tényleg 
nagyonnagyon szerencsés vagy, hiszen én, mint ügyvéd, pont 
ismerek olyanokat, akik harmincmillióért megvennék a vál- 
lalkozásodat. Bizony, André, bizony. Megvennék, halleluja! Az 
egész kulináris dunai motyót, a cégecskédet, ami tényleg 
nagyon klasszul ki lett találva, profi meg minden, de eljött az 
ideje, hogy valaki átvegye tőled a stafétabotot. Nyugi, ne ide- 
geskedj, jó kezekbe kerül, hidd el. És ez azért jó érzés, ugye, 
megnyugtató. Megvennék a barátaim, pusztán csak hogy ra- 
jtad segítsenek, mert így hirtelen lenne annyi készpénzed, 
épp annyi, amennyivel utána cselekvő megbánást tudnál 

tanúsítani. Hát nem óriási szerencse ez, André? Hogy pont így 
összejönnek a dolgok? Itt kell aláírni, itt, igen, és már túl is 
vagyunk rajta. 

André ennél a pontnál szólalt meg először, de csak azért, 
hogy tisztán és világosan értse. Értette ő már korábban is, de 
egészen biztos akart lenni abban, hogy ki az, akit kímélnie 
kell majd, és ki az, akit nem. Mert ő 1998-ban egy majdnem 
ugyanilyen helyzetben egyszer már elmenekült Magyarorszá- 
gról. Elvették mindenét éppúgy, pont olyan agresszívan, mint 
most is. 0 volt az, aki dolgozott, aki megcsinálta, aztán mégis 
lenyúlták tőle. Akkor ráment erre a családja és az egész előző 
élete. Végül pedig még el is kellett menekülnie. Mert gyenge 
volt. Még gyenge. És újra kellett kezdenie. Másképp, 
máshogy, máshol. 

De azóta történt vele néhány dolog, még ha ezt ebben a 
szobában nem tudja is mindenki. Úgyhogy már megtanulta, 
meg bizony, hogy nincs hátrafelé. A gyenge elbukik, az erős 
fennmarad. Nincs menekülés. Akárkik is ezek, akárhonnan, 
akárhogyan. 

Kicsit szétcsúsztatta a lábát, lassan előredőlt, és miközben 
kérdezett, pásztázni kezdte a szobát, a tárgyakat. A tollakat 
az asztalon, a mappákat, a tűzőgépet, a távolságokat. 

- Ha jól értem tehát, akkor azok, akiket ön képvisel. - 
André hangja nyugodt volt, kiegyensúlyozott, szinte az 
óceánparti verandára illően érdeklődő, semmi más. - .ezek az 
emberek, akárkik legyenek is ők, adnának harmincmillió for- 
intot a cégemért. Azért a cégért, ami ennél sokkal, de sokkal 
többet ér. Csak hogy jól értsem! Viszont ha nem adom el 

ennyiért most és itt, ebben a percben, akkor ön szerint én 
nem vagyok se okos, se szerencsés, mert a nyakamba varrnak 
valamit, amit nem követtem el, és a végén lehet, hogy még 
börtönbe is megyek?! 

Csend lett a szobában, néma és síri csend. Az ügyvéd por- 
celánmosollyal, egykedvűen nézte Andrét, mint akinek 
mindegy, hogy miképp is határoz ez a kis hülye. A dohány 
sercegve égett a szivar közepén. André még a Miki egeres óra 
kattogva lépő másodpercmutatóját is hallotta. 

A nyomozó nem mert felnézni, némán tűrte tovább, amit a 
túlélésért tűrnie kellett, mert ő tudta, de legalábbis sejtette, 
hogy kik ezek. Nem először vannak itt, és nem is utoljára. 

Mert a haverjaik, a csatornáik és a szálak, ahová be vannak 
kötve, már megint megnyerték a választásokat, hajnalban be- 
mondta a rádió. Hallotta, amikor a konyhában kávét főzött, 
miután felébresztették, és azonnali hatállyal berendelték 
lezárni ezt az ügyet. így szokott ez lenni, és ezek szerint így 
lesz még legalább négy évig. De ő túl fogja élni őket, ő túl, 
mert egyszer biztosan megdöglik ez mind. A körmét 
piszkálta, és nem nézett fel. Várt, mint ilyenkor mindig. 

A golyóstoll olyan erővel szakadt át az arcán, a szájától kic- 
sit balra, hogy a fájdalom eltompított minden érzékelést. 
Pedig mintha hallotta volna a bilincs csörrenését, a szelet, ig- 
en, zúgott valami, de ez csak apró foszlány volt, a pillana- 
tokkal ezelőtti múlt, mert ami van, ami biztosan van, az a 
döfés, át a bőrén, a húsán, a repedő fogak, a toll hegye, ami 
most mintha levágná a nyelvét, ő legalábbis ezt érzi az ijesztő 
vákuumot és zuhanást. 

Sosem gondolta, hogy ilyesmi létezik. Hogy van ilyen 
érzés. A hányinger, a tériszony és a rettegés keveréke. 
Szétmarta a félelem. 

Palm Springs - Egyesült Államok 

Adrienn eddig még csak fényképeken látta a házat, most 
viszont végre megcsodálhatta. A modern, mid-century 
stílusnak az a jellemzője, hogy a házakban néhány falat a 
padlótól a plafonig üvegből építettek. A szobabelső burkolata 
az üvegfal túloldalán, a házon kívül is folytatódott, lágyan 
összekapcsolva a belső és a külső tereket. 

Mert kívül is terek voltak. Fedetlen szobák. Áron Krisztina 
háza U alakot formált, és innen, a nappaliból, ahol most 
Adrienn állt, az üvegfalon keresztül jól látszott a jobb oldali 
árkádsor, az ottani, szintén üvegfalú hálószobák, szemben 
pedig az étkező és a fölé benyúló álmennyezet. A sivatagi 
épületek teteje Palm Springsben lapos, hiszen itt soha nem 
esik a hó, sőt eső is csak ritkán, így ezeknek az épületeknek 
nem kell meredek cseréptető. Ezáltal viszont a lapos, egymás 
mellé és fölé pakolt, elcsúsztatott dobozszobák térélménye 
szabadon érvényesülhet, az összhatást nem zavarják 
tetőszerkezetek. 

Az U alak azúrkék úszómedencét ölelt körbe, ugyanolyan 
mélybarna nyerskővel kirakva, mint bent a nappali. Az égen 
továbbra sem volt felhő, csak a kékség. A távolban innen is jól 
látszott a havas hegyvonulat, lejjebb pedig, a hegy lábánál a 
szomszédos golfpálya pálmasora. A házat csillogó, fényes 

felületű tárgyakkal rendezték be, hogy játszhasson rajtuk a 
napfény. A polírozott diófa zongora, a bárszekrényen a 
kristálypoharak, a mélyen belógatott színes üvegcsillárok, 
ezek mindmind a letisztult és a fényt leheletfinoman 
körbeölelő esztétikát szolgálták. 

Adrienn átadta az eddig rejtegetett meglepetést Kriszt- 
inának, aki a mélyzöld csomagolóanyagba rejtett tárgyról, 
miközben tapogatta, állandóan Adriennre pillantott 
csodálkozó tekintettel. Egyrészt nem számított ajándékra, 
másrészt el sem tudta képzelni, hogy vajon mi lehet ez. 

Adrienn a házat látva megnyugodott. Kinszki Imre fotóját 
fényes, koromfekete fémkeretbe tetette, és most a csillogó 
felületeket látva fellélegzett, hogy jól döntött. Ez a keret 
sokkal jobban illik majd ide, mint a visszafogott, tompa, matt 
verzió, amin először gondolkodott. 

Krisztina közben felszakította a selyempapírt, és most már 
látta, hogy mit is kapott ajándékba. Kifújta a levegőt, szinte 
hangosan, mint amikor egy gőzmozdony befut a pályaud- 
varra. A kép megérkezett, igen, itt van, pedig már lemondott 
róla. 

Kinszki Imre a két világháború közötti Magyarország ot- 
thon szinte teljesen elfelejtett fotósa, akit viszont a világ 
megbecsül, sőt egyre inkább gyűjt és értékel. 

Budapestet és a lüktető városi életet Kinszki zseniális 
érzékkel örökítette meg. Krisztina első számú kedvencének 
számított. A puha ködben és éles napfényben fotózott húszas- 
harmincas évekbeli, modernizálódó Budapest rabul ejtette a 
magyar feltalálónőt, mert ezek a képek mindent elmeséltek 

neki arról a korról, arról a cserbenhagyott magyar generá- 
cióról, aminek a lelkével legszívesebben azonosult. 

Valahogy azt képzelte, nem a történelemkönyvek alapján, 
hanem csak a száz évvel ezelőtti Magyarország építészetét, az 
egykori kifinomultság megmaradt emlékeit látva, hogy az le- 
hetett a magyar aranykor. Hallgatta az akkori zenét, szerette 
a festészetet, élvezett szinte mindent, a regényektől kezdve a 
fotográfiáig, és úgy gondolta, hogy kulturális értelemben 
Prága, Bécs és Budapest fantasztikus városok lehettek a husz- 
adik század első évtizedeiben. 

Krisztina szerint akkoriban óriások jártak Közép-Európa 
földjén. Az első világháború véget vetett ennek a nagyszerű, 
kreatív kornak, de azért még utána is pislákoltak a fények. 

Például Kinszki Imre kezében. Ő a trianoni gyalázatból 
feltápászkodó Budapestet fotózta. Ez a fekete-fehér kép is itt, 
ebben a fényes keretben, ez is akkoriban, 1930-ban készült, a 
később lerombolt Erzsébet híd ködbe vesző szerkezetéről. Egy 
különleges őszi reggelen, amikor a híd a párában eltűnik a 
Duna feletti semmiben, a szürke fátyolban. 

Híd és köd, ez volt a kép címe, és Washingtonban, az ottani 
művészeti galériában őrizték. Krisztina most lassan, mintha 
belenyúlna a múltba, ujjával lágyan megérintette a képkeret 
szélén elmosdódó lila pecsétet: National Gallery of Art, Wash- 
ington, Patrons' Permanent Fund. 

Imre Kinszki: Bridge and Fog, c. 1930. 

- Hogyan szerezted meg? Ezt mégis miképp lehetett? - 
kérdezte még mindig hitetlenkedéssel a hangjában, de 

közben nem nézett Adriennre, mert a tekintete nem tudott 
elszakadni a képeslap méretű, hússzor tizenöt centis fotótól. 

- Korabeli szerzői nagyítás. Budapesten, a Vintage 
galériában bújt el belőle még egy példány. 

Adrienn válaszából a fotográfia rajongója, Áron Krisztina 
azonnal megértett mindent. A gyűjtők ugyanis pontosan tud- 
ják, hogy egy fényképről a negatív alapján bármennyi 
nagyítás készíthető. Ez nem olyan, mint a híres festők képei, 
melyekből csak egy lehet. A két világháború közötti fotósok 
többnyire még saját kezűleg hívták elő a képeiket. A gyűjtők 
számára ezek a legértékesebbek. Mint ez is itt, Kinszki saját 
szerzői példánya a washingtoni múzeum pecsétigazolásával. 

Kinszki kortársai, a ma már méltán világhírű magyar 
fotósok, Brassói, Róbert Capa vagy éppen André Kertész es- 
etében is az ő személyes, szerzői nyomataik a 
legértékesebbek. Az évtizedekkel későbbi nagyítások, 
melyeket már nem ők hívtak elő, az úgynevezett „later 
print"-ek sokkal kevésbé. A mostanság készülő másolatokról 
pedig már jobb nem is beszélni. Azok alig érnek többet, mint 
a könyvesboltokban árult és szépen nyomtatott albumok 
bármelyik fotója. 

Kinszki Híd és köd című képéből összesen csak két eredeti 
szerzői nagyítás létezik, legalábbis ennyiről tud a világ. Az 
egyik a washingtoni galériában lóg a falon, a másik pedig mo- 
stantól itt lesz, Palm Springsben. 

Krisztina örökké ismételgetett teóriája szerint az első 
világháború utáni Magyarország dilemmája 1920-ban körül- 
belül ugyanaz lehetett, mint 2010 táján. Amikor öt évvel 

ezelőtt a világgazdasági válság, a svájcifrank-hitelek nyomora 
és a rendszerváltozást követő húsz év korrupt tétovázása 
után Magyarország ismét sorsdöntő elágazáshoz érkezett. 

- Kinszki képeit nézegetve kristálytisztán látni a majdnem 
száz évvel ezelőtti Magyarországproblémáját. - Krisztina 
hangja elcsendesedett. Ahogy forgatta a képet, meglegyezte 
maga körül a levegőt, és Adrienn lágy levendulaparfüm illatát 
érzete. - Az örök magyar dilemma, amivel a területeit 
elveszítő és betonfalba csapódó ország a húszas évek elején 
ugyanúgy szembesült, mint a mai Magyarország. 

Komoly mondat volt. Váratlanul mély a kaliforniai 
napsütésben. Leültek, mert Adrienn érezte, hogy Krisztina ezt 
most el szeretné mondani. A mosolygással teli amerikai 
délutánon véletlenül tévedtek ebbe a beszélgetésbe, távol 
Magyarországtól. De Krisztinát valószínűleg megérintette az 
ajándékba kapott kép. Korábbi találkozásaik alapján 
valószínűleg sejtette, hogy Adrienn is érezhet valamit az 
örökös magyar útelágazásból. Talán épp ezért hozta ezt a ké- 
pet ajándékba. 

- 1920-ban két út állt a magyarok előtt. Pont úgy, mint 
2010-ben. Vagy összekapaszkodnak,zárják a soraikat, újra 
Nagy-Magyarországot akarnak, a múltba, a letűnt nagyságba 
révednek, abból próbálnak erőt meríteni, egységesednek, 
kierőszakoltán egy hangon egy irányba húznak, és aki nem áll 
be a sorba, azt lelökik a szakadékba, vagy. - Krisztina óvatos 
mozdulattal a homoksárga bársonykanapéra tette a ködbe 
vesző Erzsébet híd fotóját. - .vagy újragondolnak és 
újrakezdenek mindent. Tehetségesen, mozgékonyan, tele 
friss ötlettel kitalálják, és nulláról felépítik a kisebb, de 

okosabb, a leckékből okuló Magyarországot. Ahol sokféle 
hang és kétség létezik, mert tudják jól a félresikerült múltjuk- 
ból, hogy a vitákban, a kétségben az erő. Egységben pedig 
csak az erőszak! 

Adrienn értette Krisztinát, hogyne értette volna. Hiszen az 
Andréval folytatott beszélgetéseik örök témája volt ez. De 
nem csak az övék. Minden gondolkodó magyar állandó dilem- 
mája már hosszú évek óta, hogy merre is kellene menni. 
Hogyan is lenne jó. Jobb! 

- Nem Horthy okozta a bajt - folytatta a történelmet ál- 
landóan újratanuló Krisztina -, ő csakkövetkezmény volt. 
Ugyanúgy, mint a legutóbbi négy év magyar kormánya is. Ez a 
miniszterelnök. 0 is csak a következménye húszévnyi tévút- 
nak. Horthy tökéletes érzékkel rájött arra, hogy mi van a 
levegőben. Hogy a kifosztott, magát vesztesnek érző és 
elfáradt Magyarországon nem újabb és újabb konfliktusok, ál- 
landó útkeresés és kísérletezés kell. Elég volt már abból. 
Egység kell, erő és rend. A magyarok többsége akarta ezt, 
nem Horthy. Mint ahogy azt is a magyarok többsége akarta, 
ami 2011 után következett. A másik út, az okos, mozgékony, 
friss, haladó szellemű Magyarország pedig elveszett. 

Adrienn azt vette észre, hogy miközben Krisztina a 
jelzőket sorolja, tulajdonképpen már nem is hozzá beszél, 
hanem csak néz előre, mintha ő ott sem lenne. Távol jár, Mag- 
yarországon, mert külföldről mindig minden sokkal tisztáb- 
ban látszik. Csak onnan nézve értünk meg belülről nehezen 
értelmezhető folyamatokat. 

- Annak az elveszett, talán csak képzeletbeli magyar álo- 
mországnak a szerelmesei pedig - forgatta Krisztina a 
jegygyűrűjét az ujján - ilyenkor nem tehetnek mást, mint 
hogy elmennek. Ha alkotni és kibontakozni akarnak. Mint én 
is. Hiszen ahogy az egy irányba húzó merev, világháborúk 
közötti Magyarországról is el kellett mennie annak, aki sza- 
bad levegőt akart, mást, sokszínűt, haladót, hát ugyanúgy el 
kell most is menni. Százezerszám hagyják el Magyarországot 
azok, akiknek nem kell ez a hegemón, erőszakos rend, az álsá- 
gos erő, az ijesztő, egyébként sehová sem vezető fegyelem, 
akiknek nem kell egy olyan ország, ahol mindig mindenért 
büntetnek, és ahol a fények már korábban is csak alig pis- 
lákoltak, de az elmúlt években végkép kialudtak. Mert sötét- 
ben meghal a tehetség, Adrienn, kifullad az alkotóerő. Ott a 
középszer diadalmaskodik. 

Ezt egy szuszra mondta el Krisztina, maga elé meredve. 
Tekintete kiszaladt a napsütötte tájba, az amerikai felső közé- 
posztálybeli vagy még annál is feljebbi jólét végeláthatatlan 
szépségébe, de arcán most meglátszottak a ráncok, az évek, a 
gondok. 

Adriennek az járt a fejében, hogy nemhiába szereti ezt az 
okos, évekre előre gondolkodó nőt rajongásszerűen Mag- 
yarország. Mert amit az elmúlt két évben tett, abban kimond- 
atlanul valahogy ugyanaz a hazaszeretet lappang, úristen, 
milyen patetikus szó ez, hogy hazaszeretet, épp itt, ebben az 
álomszerű amerikai világban. Szinte ki sem lenne szabad 
mondani, de mással akkor sem leírható. Ugyanaz a Magyaror- 
szág iránti mély szenvedély érződik Krisztina tetteiben, mint 
amiről most beszélt. Persze nem céltalan önfeláldozás ez, 



82/511 



nem álságos magyarkodás, hanem átgondolt, hosszú távú 
terv, de akkor is. 

Felajánlani az összes szabadalmi jogdíjának a felét Mag- 
yarország számára? Mozgalmat indítani a világban szétszóró- 
dott magyarok között, hogy ők is tegyék ugyanezt? Lav- 
inaszerűen forintmilliárdokat csatornázni a magyar költ- 
ségvetésbe innen, Palm Springsből, Stockholmból vagy éppen 
Tokióból, mindenhonnan, ahol tehetséges és sikeres mag- 
yarok élnek! Adni és nem elvenni? Adni önzetlenül? Semmit 
ki nem venni a közösből, csak tenni és tenni bele örökké és 
állandóan? 

Csoda hát, hogy lent, mélyen, a szívük titkos rekeszében 
magyarok százezrei, sőt milliói éreznek valami sosemvolt 
nagyvonalúságot ebben a nőben? A kétségek között 
bizonytalankodó, de jó felé húzó, becsületes Magyarország 
lendületét. Az örök magyar dilemmára adott másik választ. 

Amit persze az emberek ilyen gyorsan, az elmúlt két év 
sűrűségében még nem tudtak megemészteni, helyretenni, va- 
lahogy még nem ment, nem megy, mert külföldről jön, egy 
sikeres, szabad, alkotó nőtől, akit van miért irigyelni, gánc- 
solni, aki független, aki nem része a magyar mocsárharcnak. 

Micsoda kincs! 

Krisztina, mintha olvasna Adrienn gondolataiban, el- 
mosolyodott, de csak halványan. Nem volt ebben semmi 
elégedettség, sokkal inkább keserűség. Szomorú mosoly volt, 
és szomorú gondolat követte. 

- Adrienn, tudod te, hogy mihez kellett akkor, a húszas 
években, és mihez kell ma is alegnagyobb tehetség 
Magyarországon? 

Adriennek lettek volna tippjei, de inkább hallgatott, várta 
a választ, Krisztina válaszát. 

- Idejében eljönni, Adrienn. A megfelelő pillanatban ot- 
thagyni Magyarországot, mindig ehhez kell a legnagyobb 
tehetség! 

Budapest - Magyarország 

A helyzet váratlanul, pár óra leforgása alatt radikalizáló- 
dott a magyar fővárosban. Az eleinte csak dühös és céltalan 
diáktüntetések a Corvinus Egyetem és az ELTE környékén 
kezdődtek, bulinak, tanulásmentes félnapnak tűntek csupán. 
Közben viszont kiderült, hogy reggel nyolckor már majdnem 
tízezren verődtek össze a pár héttel korábban átadott és 
teljesen átalakított Széli Kálmán téren. A belbudai 
közlekedési csomópont a lebontott metrólejárattal és a 
szélére áthelyezett forgalmi épülettel mostani, új formájában 
nyitott, hatalmas területté olvadt össze. Az összefüggő, park- 
szerű teret nem bontotta már meg semmi, csak középen egy 
kávézó és néhány áttetsző üvegperon. Mivel 2014-ben 
cicomás, múltba révedő ünnepségek kíséretében átadták a 
Parlamentet körülölelő új Kossuth teret is, amely lényegében 
a második világháború előtti helyzet rekonstrukciója volt, a 
parkosítás miatt az a terület a Duna pesti oldalán elvesztette 
összefüggő térszerkezetét. Jelenleg, 2015 áprilisában ezért 

már a Széli Kálmán tér számított Budapesten a tüntetésre al- 
kalmas legnagyobb helyszínnek. 

A tömegközlekedéssel folyamatosan érkező és a csődületet 
látó, majd ahhoz csatlakozó emberek miatt 8 óra 20 perckor 
megbénult a tér villamosforgalma, és leálltak a Várfok utcai 
rézsűbe újonnan épített külső mozgólépcsők is. Valaki fél ki- 
lenckor bejutott a tér forgalomirányító központjába. Éppúgy 
átprogramozta a feliratokat, ahogy azt a Malév csődjekor, 
2012 februárjában tette egy ügyes számítógépes a ferihegyi 
utasinformációs rendszer közleményeivel. A mondat, ami 
most óriási betűkkel megjelent a Széli Kálmán tér villamos- 
forgalmi kijelzőin, szó szerint ugyanaz volt, mint a három 
évvel korábbi Malév-csőd idején elhíresült üzenet: „Minisz- 
terelnök elvtárs, szopjon le egy vízilovat. Aláírás: az utazó 
emberek". 

Tízezreket kovácsolt össze a vicc, okostelefonjaikkal 
fotózták, továbbküldték, twitterezték, sms- ezték a bará- 
taiknak. Az „utazó emberek" aláírást sokan lecserélték a 
„többség" szóra, és a Facebook- oldalaikra már így tették fel, 
mígnem húsz perccel később a Széli Kálmán téri kijelzőn is 
megjelent ugyanez a szignó. 

A város több pontján tízezrek fejében áll össze ijesztően 
egyszerre ugyanaz a kép. A miniszterelnökre kell haragudni, 
ő tette ezt velünk, a többséggel. 

Ilyen egyszerű a képlet. 

Munkanap volt, de egyre kevesebben foglalkoztak a 
teendőikkel. Aki tehette, internet előtt ült, és a megmoz- 
dulásokról szórványosan érkező híreket figyelte, közben 

pedig az elemzéseket olvasgatta. Egyre több részlet derült ki. 
A fantomszervezetek azonos nevű jelöltjei verték ki leginkább 
a biztosítékot, így a kormányzati kommunikációs csapat 
azonnal a gerillamarketing eszközeihez nyúlt. 

Fizetett bloggerekkel, az ő nevük alatt terjesztette a hírt, 
hogy nincs ebben semmi meglepő, hiszen még Amerikában is 
megtörténik az ilyesmi. 

A magyarok köreiben népszerű Kennedy elnök példáját 
próbálták széthinteni, egészen konkrét esetet is említve. Azt, 
amikor 1946 júniusában a későbbi JFK úgy jutott túl a De- 
mokrata Párt bostoni szenátusi előválasztásán, hogy a 
szeszkereskedelemből meggazdagodott apuka, Joe Kennedy 
megtalálta a fia legnagyobb riválisának számító, igencsak 
népszerű Joseph Russo névrokonát. A munka nélküli 
vízvezeték-szerelőt. Finanszírozta a kampányát, és így a 
Kennedy fiú ellen két Joseph Russo indult, az ellenjelöltre 
leadott szavaztok szétforgácsolódtak, végül pedig JFK nyert. 

Látják, még az amerikaiak is, ezt sugallta a háttérből a 
munkanapra áthelyezett választásokat már korábban is 
Amerika példájával indokoló kormánygépezet. Ott is 
hétköznap voksolnak, ennyi volt a kormánypárti sajtóban 
szajkózott érv, most pedig felemlegették a 2000-es amerikai 
elnökválasztás történetét is. Akkor a republikánus George W. 
Bush úgy lett elnök, az amerikai elektori rendszer torzítá- 
sainak tulajdoníthatóan, hogy kihívója, a demokrata Al Gore 
337 ezer szavazattal többet kapott országos szinten, mégis 
veszített. 

Előfordul tehát a világ legdemokratikusabb országaiban is, 
hogy a kisebbség szerez többséget. Ettől még a választások 
tiszták, az eredmények pedig demokratikusak, ezt szugger- 
álta a helyzetre láthatóan alaposan felkészült miniszterelnöki 
stáb. 

A külföldi elemzők akkor kezdtek jobban odafigyelni Mag- 
yarországra, amikor híre ment, hogy a korábbi években 
számtalan kormánypárti tömegtüntetést szervező mozgalom, 
a „Menet a békéért" szintén az utcára vonul. Közleményük- 
ben a törvény szellemét betartó, demokratikus választásokra 
hivatkoztak. Nem fogják hagyni, hogy jöttment újságírók és 
ingyenélő egyetemisták, vagyis a szellemi söpredék, rém- 
híreket terjesztve, a dolgos embereket félrevezetve, ocsmány 
módon, idiotizmusuk újabb tanúbizonyságaként és a nyugati 
spekulánsok szekértolóiként, bemocskolják a választások 
tisztaságát. „Tetszettek volna ellenzéki oldalon megegyezni, 
közös listát állítani, mert most már késő bánat. Magyarország 
demokrácia, úgyhogy négy év múlva lehet megint 
próbálkozni" 

- írta vezető publicistájuk. 

A brit és német sajtó figyelt legéberebben, rendszeresen 
frissítették budapesti beszámolóikat. A Kossuth téren kora 
délelőtti időpontra meghirdetett „Menet a békéért" megmoz- 
dulás kapcsán idézni kezdték a világ egyik legbefolyásosabb 
befektetési tanácsadóját, Jim Rogerst. 

A tőzsdeguru nagy tekintélynek örvendett Nyugaton, mert 
szinte egyedüliként, már 2003ban megjósolta a 2008-as pén- 
zügyi válságot. Jim Rogers még 2011-ben azt nyilatkozta a 

középeurópai térségről, azon belül is Magyarországról, az 
akkoriban kialakult hatalomról, annak lehetséges 
következményeiről, hogy öt éven belül szerinte káoszba fog 
torkollni a magyarok sorsa. Azt javasolta akkor, nagyon neg- 
atív képet festve Magyarország jövőjéről, hogy a befektetők 
kerüljék el a térséget, kiváltképp Magyarországot, mert szer- 
inte nem kizárt, hogy súlyos zavargások törnek majd ki az 
elszegényedés és a társadalmi konfliktusok mély, szen- 
vedélyes átpolitizáltsága miatt. 

A külföldi elemzők vészjósló hírként értékelték, hogy a 
„Menet a békéérf'-mozgalom által meghirdetett Kossuth téri, 
a kormánypártot támogató tömegtüntetésre úgy reagáltak az 
addig spontán szerveződő „többségi" megmozdulások 
résztvevői, hogy akkor bizony ők is elindulnak a Parlament 
épületéhez. 

„Érjünk mi oda korábban" - sms-ezték egymásnak 
tízezrek, és amikor ennek híre ment a világhálón, akkor már 
az addig tétlen budapestiek is pontosan tudták, hogy aznap 
délelőtt hol is kellene lenniük, ha esetleg nem akarnák 
további négy évig tűrni a „kisebbség" uralmát. 

Budapest - Magyarország 

André csak azért tette föl a kérdést, hogy jól érti-e, mi 
történik, mert találni akart egy tekintetet. Azt szerette volna, 
ha inkább az ügyvéd figyel rá. Az ő szemébe akart nézni a 
mozdulat közben, mert az ügyvéd tűnt magabiztosabbnak. Őt 
fogja tehát jobban meglepni, ami történik, ő fog mozdulat- 
lanságba merevedni. Nála könnyebb lesz időt nyerni. 

Ezért kell őt kísérnie a tekintetével, és közben főc- 
sapásként a nyomozót megtámadnia, mert az ügyvédnél 
sokkal inkább lesz néhány másodpercnyi döbbenet. André 
ezért kérdezte az ügyvédet, és amikor látta, hogy a beszél- 
getésből kimaradó nyomozó maga elé bambulva a körmeit 
kezdi piszkálni, akkor előrelendült. 

Nem volt más választása, ő legalábbis így érezte. Akart 
volna még időt, persze, szeretett volna hosszabban gon- 
dolkodni azon, hogy mit tegyen, és hogy vajon mi lesz ennek 
a következménye, de a rés most nyílt meg, és lehet, hogy több 
nem is lesz. Most még nem börtöncellában ül, bár már bilinc- 
sben. Tegnap este levették az ujj- és tenyérlenyomatát, sőt 
még a kezét oldalt fordítva, fekete tintával bekenve, még a 
tenyere élét is rányomták egy papírra. 

Rabosították. 

Félnie kellene, tudta jól. Ez a cél. És ha ellenáll, ha nem ír 
alá megbánást és tulajdonátruházó szerződéseket, ha nem 
hajlandó üres zsebbel kisétálni ebből az épületből, akkor le- 
het, hogy sokáig ki se jut. 

így érezte. Talán tévedett, de Adrienn és Fruzsika ott kav- 
argott benne élesen. Ez nem lehet ilyen, egy ország nem vál- 
hatott ilyenné pár év alatt, nyugtatgatta magát, neki ezért is 
szabad keresnie benne a rést, hiszen ez nem lehet maga a 
rendszer. Ezek csak valakik. 

Valakik, akiket majd megtalál. Mint máskor is másokat. 
Mert neki ez jutott, ezek szerint ez a sorsa. De akkor sem adja 
fel, nem fog tönkretéve, megfosztva kisétálni innen. 0 nem. 

Ő már soha. Úgyhogy nincs más választása, ha ott a rés, 
hát akkor igenis keresztül kell mennie rajta. Elindulnia an- 
élkül, hogy tudná, hová is jut majd. Innen, az első emeletről. 

Vajon mi vár rá lent, kint az utcán, az ablak alatt. Gondolt 
erre is, átfutott az agyán, de nem tudta a választ, viszont látta 
a rést, mert a nyomozó zsebében most még ott a bilincskulcs, 
most még nincsenek a szobában fegyveresek, most még nem 
kell ölnie. Talán nem. El tud menni anélkül is. 

Talán. 

Felállt és összebilincselt csuklóval előrelendült. Meg- 
markolta a nyomozó asztalán heverő fémtollat. Az tűnt az er- 
ősebbnek, nem a mellette fekvő kék csíkos műanyag. 
Rátenyerelt, beleszorította a tollat a jobb markába, a test- 
súlyát közben már áttette a bal kézfejére, és a lábával elrúgta 
magát a padlószőnyegről. A bilincs szorosan tartotta a 
csuklóját, ficamodott a csont, érezte könyökénél a roppanást, 
de ez most nem számított, csak a tekintet, hogy az induló 
mozdulat közben folyamatosan nézze az ügyvédet. A szemébe 
meredt, és magára vonta a figyelmét, így a lendülő láb el- 
lenállás nélkül rúghatott. Az ügyvéd még ösztönösen sem 
emelte fel védekezni a karját, csak dermedten figyelt. 

André oldalról találta el a fejét. Közben az asztalon már 
stabilan támaszkodott, és teste vízszintesen úszott a leve- 
gőben. Mintha a karja lenne a tengely, úgy fordult ring- 
lispílként körbe és kaszált a lábával. Rúgott a jobbal, aztán az 
ügyvéd kibicsakló nyakához megérkezett a bal is, de azt 
szorosan a székéről épp lebicsakló férfi nyakára szorította. 

André törzse mintha csak vasból lenne, hirtelen lefékezte a 
lendületet, és megtartotta a súlyát. 

Csuklója elemelkedett az asztalról, és most az pördült ring- 
lispílként. Egyetlen másodperc volt csupán az ív, de a süvítő 
lasszómozdulat villanásában a jobb hüvelykujj lenyomta a toll 
fejét, és elől kibújt a kék tintás golyóhegy. Amikor André 
teste már épp zuhant volna, mert a puhány, összecsukló 
ügyvédbábu persze hogy nem tudta megtartani, amikor már 
épp meg kellett volna támaszkodnia, pont akkorra ért körbe a 
fordulat, és úgy döfött két marokkal a rendőr arcába, mint 
amikor zuhanás közben a hegymászók kétségbeesetten 
csákányt vágnak a kősziklába. André is így verte a nyomozóba 
a tollat. Erővel, könyörtelenül. 

Közben áthelyezte a testsúlyát, most már az is rásegített a 
döfésre, szakadt a hús, érezte a fémtoll hegyét, ahogy a fogak 
között utat tör magának, és aztán már zuhantak is együtt, 
dőlt alattuk a fémlábú szék, körülöttük csörömpölve repültek 
a tárgyak. Tőlük két méterre az ügyvéd nekicsapódott az 
acélszekrénynek, ők pedig a sarokba zuhantak. 

André még mindig a hörögve felordító nyomozó arcában 
tartotta a tollat, nyomta egyre mélyebbre, át a nyelvén, 
súlyával a fejére támaszkodva. Végül rátérdelt. Jobb lába a 
nyomozó nyakán, a bal pedig a hasán, közben oldalra nézett, 
csak egy villanásra, és látta az elvonult viharcsapás döbben- 
etét az irodai fémszekrény tövében szóhoz sem jutó ügyvéd 
arcán. 

Pár másodperc, talán kettő, esetleg három, aztán ordítani 
fog. André elengedte a tollat, benne hagyta a rémült tekintetű 

nyomozó arcában, és mintha bukósisakos amerikai focista 
lenne, a homlokával letaglózta. Olyan erővel fejelte le az ar- 
con szúrt férfit, hogy ő maga is beleszédült, de most már 
elengedhette, hogy megkeresse a kulcsot. 

Az ügyvéd a szekrénynél elordította magát. De nem segít- 
séget kért, csak annyit harsogott teli torokból, hogy va-la-ki. 

Aztán megint és újra: va-la-ki. 

André a jobb zseb felé nyúlt, megjegyezte a rendőr 
negyedórával ezelőtti mozdulatát, tudta, hogy ott a kulcs, de 
összebilincselt csuklóval, egyszerre két kézzel, mégsem fért 
át a ruha nyílásán. A nyomozó görnyedten, mint egy embrió, 
összekuporodva feküdt. Andrénak nem volt jobb ötlete, mint 
hogy fejével a zseb felé bukjon. Beleharapott a zseb szélébe, 
miközben jobb kezével tépni kezdte a szövetet. Akkora erővel 
szakította, amekkorával csak bírta, de a nadrág nem 
engedett, a szövet élesen belevágott a szájába, véres 
pengeként felszakítva a húst. De André csak tépte tovább, 
mert ez volt a rés. A szökés útja itt van, centikre tőle, az or- 
ránál, szinte érzi a fémet a zsebben, ott van, és neki meg kell 
szereznie. 

Va-la-ki, ordított megint az ügyvéd, és megpróbált felállni. 
Aztán lépések közeledtek. André feje majdnem a földön 
feküdt, küzdött, harapott, így a trappolás ajtó alatti résen be- 
hatoló hangja gyorsan eljutott hozzá. Szaladtak, futottak 
feléjük. 

Az anyag ebben a pillanatban végre engedett. André karja 
szinte belecsapott a falba, mert olyan erővel tépte szét a nad- 
rágot, amikor a varrás végre megadta magát. 

Keresett, tekintete a szakadt nadrágzsebben kutatta a 
bilincskulcsot, megvan, igen, most már látja, érte kellene 
nyúlnia, valahogy kinyitnia a bilincset, de a léptek egyre csak 
közelednek, az ügyvéd pedig már majdnem talpra állt, itt 
lesznek érte mindjárt, szűkül, zárul a rés. 

Nem fog kijutni. 

André bekapta az apró fémdarabot, nem volt más 
választása, mint harapni, szájjal utánanyúlni. Nyelve átsza- 
ladt a fémdarab közepén ott, ahol fel szokták fűzni a kulcsc- 
somóra, hozzányomta a szájpadlásához, de közben már állt 
fel ő is, és elrugaszkodott a támolygó ügyvéd felé. 

Ebben a pillanatban lenyomták az ajtókilincset, de André 
ezt nem láthatta, mert háttal állt az ajtónak. 0 az ügyvédet 
nézte, rá koncentrált, fordult a rémült tekintetű, ősz ember 
felé, aki az elmúlt öt másodpercben otthagyta az óceánparti 
nyaraló verandáját, a parázsló szivart, és most már itt volt, 
igen, itt, a magyar rendőrség ócska irodájában, ahol épp 
rávetette magát egy ragadozó. Ijedtében elfordult, és a hátát 
mutatta André felé. 

André magasra emelte összebilincselt karját, és mint egy 
hurkot áthúzta az ügyvéd feje fölött. 

Kinyílt az ajtó, de ezt már alig hallotta, mert megint épp 
csattant a homloka. André hátulról lefejelte az átölelt, vele 
összefonódó, napbarnított arcú férfit is, aztán emberbilinc- 
sként rázárulva az ablak felé húzta. 

Kicsit oldalt fordult, meglátta az érkező overallos rendőr 
arcán a döbbenetet, ahogy első pillanatban nem is érti, fel 
sem fogja, hogy mi történik itt. A bambuló bénultság 

másodpercei. Ajándék pillanatok, extraidő, futott át André 
agyán a kalkuláció. Talán egy vagy két másodperc. Közöttük 
állt az asztal, elválasztotta őket ez a szerencsétlen farostle- 
mez doboz ebben a szűk, lepusztult térben, ahol André ki- 
használva az érkező rendőr tétovázását magához szorította 
az ügyvédet, és fellépett vele az íróasztal tetejére. 

Egy méter, most legfeljebb csak ennyi lehetett a távolság 
közte és az alig mozduló rendőr között. Aztán már illant is el 
a bénultság, a rendőr indult, jött felé, viszont előbb ki kellett 
kerülnie az asztalt. 

És akkor a fejes. 

André előredőlt, meglendítette a csomagot, a maga elé tar- 
tott zsákembert, aki majd védi őt, tompítja a zuhanást. Elru- 
gaszkodott, kilökte magát az ablakon, keresztül mindenen, 
akkora erővel és lendülettel, amekkora csak volt a comb- 
jában. Légió, Margitsziget, összeadódott a múlt, és megnyílt 
előttük a tér. Az irodaablak vékony kerete recsegve engedett, 
tört az üveg, kerepelőként szakadt az összehúzott műanyag 
redőny, aztán hirtelen kint voltak. André lépett még egyet, 
jobb lába most a párkányon támaszkodott, dőlt kifelé a 
testük, lent pedig meglátta az utcát, a szabadulórés most hir- 
telen kitágult, és ők már repültek is. 

André jobbra lökte el magukat ösztönös döntéssel, mert az 
elrugaszkodás pillanatában ajárdán parkoló autó teteje ígérte 
a legenyhébb becsapódást. Föntről olyan volt, mint egy párna. 
Mégsem az utca betonja, gondolta André, amit fekve, egymás- 
ba tekeredve képtelenség lenne épségben megúszni. 

Mögülük eltűnt a lihegő rendőr, otthagyták őt a zárt, 
szétrombolt szobában a szétdöfött arcú nyomozóval. A leve- 
gőben úszva szinte csend lett, csak az átszakított ablaküveg 
csörömpölt André fülében, de az is egyre halkabban, mert 
közben már fogytak a méterek. Az első emelet nem volt ma- 
gasan, talpra esve, az ugrásra koncentrálva megoldotta volna 
biztosan. Ez is volt a terv. 

De a sors másképpen akarta. így nem maradt más, mint es- 
és közben, az utolsó pillanatban megemelni a karját, abbaha- 
gyni az ölelést, visszahúzni az ügyvédre zárt hurkot, hogy ne 
André csuklója tompítsa a zuhanást, hanem a kába ügyvéd 
teste. 

André a nyelvével a szájpadlásához szorította a kulcsot, 
mert ha lenyeli, akkor már nem lesz több esélye. Szorította, 
aztán behunyta a szemét. 

Csörömpölő robajjal csapódtak a parkoló autó hátsó 
üvegébe. 

Monté Carlo - Monaco 

A meccset a dísztribün éttermi asztalainál reggelizők közül 
szinte senki sem nézte. Pedig Andy Murray, a britek vilá- 
gelsője játszott, aki pár hónapja a 2015-ös Ausztrál Openen 
aratott győzelmével vette át a világranglista vezető helyét a 
szerb Djokovicstól. De a monacói verseny most még csak a 
második fordulónál tartott. A meccs simának tűnt egy alig is- 
mert francia ellen. Szinte unalmasnak, a teniszhez értők 

legalábbis ezt mondták volna, mert Murray akkora fölényben 
játszott. 

A tejeskávékba frissen sült, vajas CTOÍSSant-t mártogató 
közönség nagy része amúgy, ennyi mentségük azért lehetett, 
ha akarta volna sem láthatta a teniszpályát tizenöt méterrel a 
tribün alatt. A Monaco Tennis Masters legdrágább, úgynevez- 
ett Super Category jegyeihez ugyanis - micsoda ellentmondás 
- korlátlan fogyasztás igen, de kilátás nem járt. A nádfonatú, 
szétnyitható székek a több mint százéves teniszklub már- 
ványoszlopos teraszán álltak, hófehér terítők, fehér zsakettes 
pincérek és megint csak hófehér napernyők társaságában. 

A kilátás hiánya egyébként szinte senkit sem zavart, mert 
a tenisz mint sport itt, a klubház oldaláig húzódó teraszon 
valójában csak nagyon keveseket érdekelt. Többségük sosem 
fogott ütőt a kezében, ők inkább golfoztak és lovagoltak. A 
tenisztől féltek, mert megfájdulhat tőle a térdük. Még követni 
se nagyon tudták a játékot, game, set, advantage, sokuknak 
fogalma sem volt, hogy valójában miről is van szó. Lehet, 
hogy számolni tudták a játékot, de a tenisz lélektanát, a 
meccs mélyén húzódó valódi csatát, a taktikai harcot nem ér- 
tették. Ha a Cote d'Azur szezonindítójának szánt teniszverseny 
elit közönsége véletlenül mégis felhördülni hallotta az acélc- 
sövekből épített lelátók tízezres szurkolótáborát, akkor 
mandzsettás ingükben, Hermés sáljukban, aranykeretes és 
gyémántokkal kirakott napszemüvegükben legfeljebb felpil- 
lantottak a tányérjukból, és a hatalmas kivetítőn megnézték 
az érzelemkitörést okozó labdamenet ismétlését. 

Néhányan, akik nem szégyellték, hogy őket viszont a 
meccs is érdekli, alkalmasint, főleg az izgalmasabb állásoknál, 

leginkább persze a szettek végjátéka idején felálltak, és a 
dísztribün korlátjára támaszkodva pár percig figyelték a lent 
folyó játékot. Ilyenkor páran még rá is gyújtottak, többnyire 
apró szivarra, cigarillóra. Mert a korlátnál még ezt is lehetett, 
mármint dohányozni. A füstöt innen, a magasból a hegyek 
felé fújta a tengerről érkező tavaszi szellő. Kis idő múlva 
aztán ezek a teniszkedvelők is visszatértek az asztalukhoz, 
hiszen valójában ők sem a verseny miatt jöttek ide, hanem a 
társaság kedvéért. 

A világ legjobb teniszezői Monacóban csak a labdapattogás 
hangját szolgáltatták az üzleti megbeszélések 
kultúrlégköréhez. 

Az áprilisi tenisztorna idejére már mindenki megérkezett 
Monacóba, aki számított a Riviérán, vagy azt szerette volna, 
hogy számítson. A szuperjachtokat téli, karibi ál- 
lomáshelyükről a legénység mostanra már visszahajózta ide, 
a Földközi-tengerre. Itt himbálózott szinte mindegyik, innen 
kicsit jobbra, a monacói öböl azúrkék vizén. A reggel- 
izőasztalok mellől távcső nélkül, szabad szemmel is látni le- 
hetett őket. 

Az elmúlt hetekben a „szárazföldi" személyzet tagjai, 
élükön többnyire francia komornyikokkal, szintén 
felpörögtek. Kiszellőztették és megnyitották az elegáns 
villákat, a szerelők a legalább ötkocsis garázsokban 
beüzemelték az antik kabriókat, feltöltötték a télen lemerült 
akkumulátorokat, és általában is mindenki megtett mindent, 
hogy indulhasson a szezon. 



97/5H 



Szerdán, áprilisban, ennek a léhűtő tavaszi hétköznapnak 
a reggelén meccset nézni Monacóban státusszimbólumnak 
számított. Léteznek ugyanis azok a robotoló gazdagok, akik 
ilyenkor még kénytelenek dolgozni. Milánóban, Párizsban, 
Londonban, kinek hol van épp az élete és az üzleti főhadis- 
zállása. Ok is itt lesznek persze a hét végén, jönnek a helikop- 
terükkel a megnyitott házukba, szurkolnak majd Murray-nek 
vagy akinek éppen gondolják, de az ő helyzetük akkor is más, 
mint a szerdai elité. 

Azoké, akik már ilyenkor is itt tudnak lenni. Mert nekik 
nemcsak pénzük, de ezek szerint rengeteg szabadidejük is 
van. Robotolnak helyettük mások. Valamiféle olyan gépezet 
tetején ülnek, ami nem igényeli az ő mindennapi 
részvételüket, beavatkozásukat, kontrolijukat. 

Sokan és sokat beszélgettek erről a monacói dísztribünön. 
Hogy hétköznaponként miért is repked több kelet-európai 
szó a szürcsölve fogyasztott forró kávék fölött, mint nyugati. 
Mi lehet az oka, milyen rendszer, kapitalizmus és beren- 
dezkedés lehet keleten, hogy a román, ukrán, orosz, lengyel 
és most már egyre többször magyar dúsgazdagok hét közben 
is elhagyhatják pénzkereseti helyszíneiket. Hogy ők ezt is 
megtehetik. Itt lehetnek Monacóban, miközben nyugat- 
európai kollégáik gürcölnek, versenyeznek, küzdenek, védik a 
harcállásaikat. Legfeljebb csak a hétvégéiken lazulhatnak el. 
De a többségük még akkor sem. 

Mi lehet Kelet-Európa titka? Ott nincs igazi verseny? Ott 
ennyire leosztották a lapokat? Teljesítménytől függetlenül 
dőlnek el az üzletek, mert arrafelé manapság tart abban a stá- 
diumban a gazdasági evolúció, ahol Nyugaton hosszú-hosszú 



98/511 



évtizedekkel ezelőtt? Amikor még a nyugati országokban is 
főleg a kapcsolat, a haverság és a telefonkönyv számított. Sz- 
inte csak az, hogy ki kit ismer, kivel járt egyetemre, aludt 
közös kollégiumi szobában, vagy vette feleségül a testvérét. 
Nem pedig az, hogy ki mire képes. Hogy ki ajobb. 

A magyar asztalnál hatan ültek. Ők sem nézték a meccset, 
amúgy sem szerette közülük senki Murray-t. Mert hát brit. És 
a briteket, ugye, rühellte a kétezres évek magyar elitje. 
Kisebbségi komplexusaik voltak velük szemben. Mondjuk 
Djokovicsot se kedvelték, mert ő meg szerb. Talán az állandó 
térdsérülésekkel bajlódó Nadal volt az egyetlen, akit, ha 
nagyon kellett volna kedvencet választaniuk, megneveznek. 
Egy spanyolt. 

A hófehér terítőn mobiltelefonok arzenálja hevert, mintha 
csak kártyalapok lennének, és a tegnap esti Punto Banco- 
partit készülnének folytatni. Két-három telefonja szinte 
mindenkinek volt. Kocsis Zsoltnak kereken öt. Mindegyik üz- 
letághoz, biznisz- és politikai vonalhoz külön készülék dukált. 
Nem akarta például, hogy azt a számot, amit kizárólag a min- 
iszterelnök hívására használ, bárki ismerje. Hogy az bárki 
telefonján valaha is kiíródjon. Erre nagyon vigyázott. Arról a 
készülékről senki mást nem hívott. 

Ha nagyon nyugodt napja volt, akkor az öt telefont kettőre 
tudta redukálni. A miniszterelnökire és a Giannit hívó 
készülékre. 

Hát igen, Gianni... Minek is nevezzük őt? Személyi as- 
szisztensnek? Milyen enyhe kifejezés is lenne. De találó, mert 
végül is ő asszisztens, ha úgy nézzük, akkor tényleg az. 

Ez a két készülék mindig vele volt. A miniszterelnöké és Gi- 
annié. Még a vécén is, a letolt nadrágja zsebében. 

Ma viszont mind az ötöt kitette maga elé az asztalra. 
Fárasztó, zűrös napnak néztek elébe, tudták jól mindannyian. 
A csicska, Kengyeles Sándor azzal kezdte a reggelt, hogy fen- 
nhangon és részletesen beszámolt a tegnap esti buktáról, 
mert valahogy sosem lett tie a Punto Bancóban. 

Kocsis Zsolesz, mert Sándor a baráti társaságban ezzel a 
zsoleszezéssel állt bosszút Kocsis Zsolton az őt állandóan és 
szándékosan megalázó kérdésért, hogy tudniillik mit is intéz- 
ett ő aznap, szóval Zsolesz bukott több mint ötvenmilliót. Ezt 
mesélte széles vigyorral az arcán Sándor. Pedig Zsolesz tud- 
hatta volna, hogy a választások napján nem illik döntetlenre 
játszani. Haha. Mert olyan nincs. Közben barátságosan 
megveregette az éles napsütés ellen panamakalappal 
védekező Kocsis Zsolt vállát. 

- Vagy az egyik nyer - nézett a szemébe -, vagy a másik, de 
tie, hát, Zsoleszkám, az ilyen napokon bizony nincs. 

És ezzel témánál is voltak. Kapták a híreket otthonról per- 
cenként, okostelefonjaikkal követték az internetes lapok 
tudósításait. Tudtak a Kossuth térre igyekvő tízezrekről, akik 
majd - a hatfős asztaltársaság legalábbis ettől félt - 
egymásnak esnek, mert „ezek barmok". 

Simonka Antal mondta így, mármint hogy az emberek ot- 
thon barmok. Mert ma reggel ő is befutott. Mégiscsak ot- 
thagyta a Genf melletti villafelújítást, és most már itt ül ő is 
közöttük aggódó tekintettel. 

A szomszéd asztalnál, ahol kivételesen nem kelet-európai- 
ak, hanem olaszok reggeliztek, a magyarokat nézve, de a be- 
szédüket persze nem értve, azt gondolhatták, hogy súlyos 
csapás érte egy népes család férfi tagjait. Mindenki az asztalra 
könyökölve, görnyedt háttal ült. 

Hangosak voltak, indulatosak, hevesen gesztikuláltak, 
egymás szavába vágva vitatkoztak. Többségük a telefonját 
nézegette. Néha valaki az asztaltól elfordulva felvett egy 
hívást, és aztán a térítőre hajítva a készüléket azonnal 
mondani kezdte, amit hallott anélkül, hogy odafigyelt volna 
arra, aki éppen beszél. Hogy az befejezhesse a gondolatát. 

Idegesek voltak, ez látszott rajtuk. Pedig nem szoktak. 
Évek óta nem voltak már idegesek, legfeljebb csak nagyon 
fáradtak. 

Párizs - Franciaország 

Az AFP francia hírügynökség gyorshíre a magyar 
fővároshói: 

Helyszínen tartózkodó munkatársunk beszámolója szerint 
szórványos összetűzésekre került sor Budapesten a Margit 
híd pesti oldalán a budai Széli Kálmán tér felől a magyar Par- 
lamenthez tartó többezres tömeg és a Nagykörutat lezáró 
rendőrségi erők között. A budapesti rendőrkapitányság vez- 
etője több száz fős rendfenntartó egységet vezényelt a dunai 
hidakhoz, eltorlaszolva a gyalogosok útját. A rendőrség 
nemcsak utcai térfigyelő kamerákkal, hanem távirányítható 

minidrónokkal, a tömeg fölött lebegő kisméretű, pilóta 
nélküli robotgépekkel is figyeli az embereket, és próbálja 
megakadályozni a „mi vagyunk a többség" feliratú transzpar- 
ensekkel vonulók összetalálkozását a Parlament felé tartó 
másik megmozdulás, a „Menet a békéért" ellentüntetés 
résztvevőivel. 

A 2006-os utcai zavargások tanulsága alapján a magyar 
rendőrség távol akarja tartani egymástól az ellentétes 
politikai érzelmű demonstrálókat, de a Margit hídnál ez a 
kísérlet kudarcba fulladt. A rendőrség vezetője a munkanapra 
tekintettel nem állította le a magyar főváros egyik fő ütőer- 
ének számító Nagykörút forgalmát, ami hibás döntésnek 
bizonyult. A tüntetők ugyanis villamosra szálltak, autókba ül- 
tek, vagy egyszerűen csak szétszéledtek a közlekedési 
káoszba fulladó rakparton, és kikerülték a rendőrségi kor- 
dont. Fiatalok tucatjai, akik a túlzsúfolt villamosokra már 
nem fértek fel, megmászták a szerelvényeket, és a tetejükön 
ülve utaztak keresztül a rendőrkordonon, közben kővel 
dobálva a rendfenntartó erőket. 

Helyszínen tartózkodó tudósítónk arról számolt be, hogy a 
„többség" oldalán tüntetők közül egyre többen sálat tekernek 
az arcukra, de már símaszkos demonstrálókat is látott. A töb- 
bezres tömegre a dühös indulat a jellemző, bár egyelőre nem 
törtek be kirakatokat, mint az Franciaországban hasonló he- 
lyzetekben történni szokott. Szemtanúk elmondása szerint a 
városon keresztülvonuló tömeg tagjai többször is vitába 
keveredtek a rájuk kiabáló járókelőkkel, akik a választások 
eredményének tiszteletben tartására szólították fel őket, és 
arra, hogy „cirkuszolás helyett menjenek inkább dolgozni". 

Az érzékelhetően kormánypárti szimpatizánsok és a tüntetők 
között itt- ott ordítozás és dulakodás kezdődött, de a rendőr- 
ség egyelőre sikeresen fékezi meg az ilyen verekedéseket, és 
távol tudja tartani egymástól az indulatos budapestieket. 

A magyar politikai pártok eddig semmilyen módon nem 
kommentálták az eseményeket. A kormányszóvivő nem 
kívánt válaszolni azon megkeresésünkre, hogy a tegnap 
éjfélkor harmincperces győzelmi beszédet tartó miniszterel- 
nök jelenleg hol tartózkodik, esetleg bent van-e a Dunára 
néző parlamenti dolgozószobájában. 

Monté Carlo - Monaco 

A fehér zsakettes, fekete csokornyakkendős pincér odalé- 
pett a magyar üzletemberek asztalához, és csillogó 
ezüstkancsóban friss, franciásan hosszúra főzött kávét ho- 
zott. A péksüteményes kosarat is kicserélte, most már 
édesebb, csokoládés párnácskákra. Sőt, apró ezüstkanalakat is 
letett a vastag selyemszálakkal átszőtt, érdes tapintású, paty- 
olatfehér térítőre. Végül a kanalak mellé állította a széles 
csíkokra vágott narancsmarmeládé porcelánedénykéit. Tek- 
intetét végigfuttatta az asztaltársaságon, hátha kérnek tőle 
még valamit, de senki se figyelt rá. Mintha ott sem lenne, 
egyszerűen levegőnek nézték. Úgyhogy meghajolt, mert ez 
volt az előírás, meghajolni, bárhogy bánnak is vele, aztán 
kettőt hátralépett, végül megfordult és távozott. 

- Nem kellett volna azt a barom szabadságharcot erőltetni. 
- Ezt Simonka Tóni mondta,láthatóan a barom szó 
használatába fojtva az indulatait. A barom emberek, akik 

most majd egymásnak esnek, és a barom szabadságharc. A 
többiek szinte vezényszóra fordultak felé, de nem az indula- 
tosjelző, hanem a szabadságharc felemlegetése miatt. Ez volt 
ugyanis ma reggel az első mondat, ami a miniszterelnököt 
bírálta. Eddig ezt óvatosan elkerülték. Szidták a barom mag- 
yar embereket, az újságírókat, a nyamvadt diákokat, szidtak 
mindenkit, a hülyén elcsalt választásokat, az azonos nevű 
jelöltek agyrémét, mert azt meg melyik állat találta ki, de a 
miniszterelnököt nem. Ekkora társaságban? Ahol legalább két 
spicli ül, két, kormányfő által rájuk erőltetett hírvivő? Nos, 
ennyire azért nem hülyék. 

Közben persze mind ugyanarra gondoltak, mindannyian 
úgy látták, hogy a miniszterelnök hibázta el. Túlfeszítette a 
húrt. Hányszor mondták, azaz mondták volna neki, ha merik, 
de féltek tőle. Úgyhogy kivártak, mindig a másikban bízva, 
hogy valaki más majd leállítja a miniszterelnököt. 

- Én mondtam neki - szólalt meg remek ritmusérzékkel 
Kocsis Zsolt, mert érezte, hogy eztmost kell kibeszélniük. 
Mármint a miniszterelnököt. Eljött végre ennek is az ideje. 
Hogy mi lesz vele és persze velük. Bukik? Buknak? Nincs sok 
idő, Magyarországon az események órákon belül gellert 
kaphatnak. Kocsis Zsolt elég biztos volt ebben, és készült is 
rá. Már hónapok óta készült. 

Gianni, ugye. 

A többiekben viszont nem volt biztos. Hogy ők is felfogták 
a tét nagyságát. Hogy leesett-e nekik is a tantusz, a kristályt- 
iszta képlet, hogy választást így nyerni legfeljebb középtávon 
jó. A politikának, a miniszterelnöknek esetleg még hosszú 

távon is, de nekik, a nagy pénzek nagy gazdáinak ez bizony 
bukó. Mint a kaszinóban. Talán már rövid távon is. Ha neki 
lesz igaza, és bizony neki szokott, akkor holnap reggel ez az 
asztaltársaság milliárdokkal lesz szegényebb, már csak a 
részvényárfolyam - veszteségek miatt is. Ehhez képest mit 
számít a tegnap esti ötvenmillió? 
Az aprópénz, az bizony. 

Kocsis Zsolt már tavaly megsejtette, hogy a miniszterelnök 
csak és kizárólag úgy lesz képes hatalmon maradni, ha ők 
közben megbuknak. Sőt, hogy a miniszterelnök kifejezetten 
erre játszik. Kocsis Zsolt szerint ugyanis a politikai és gaz- 
dasági elit elkerülhetetlenül egymásnak kell, hogy essen Mag- 
yarországon is, pont úgy, ahogy ez a világ más országaiban 
már rég megtörtént. Hiszen a gazdasági világválság, pon- 
tosabban a társadalom harmadának, de Magyarországon 
talán a felének is a leszakadása, olyan érdekellentéteket szült 
a populista, demagóg politikai taktikák és a gazdasági elit 
személyes érdekei között, hogy akkor is harc lenne közöttük, 
ha senki sem menne ki az utcára. 

Hát még ha kimegy! 

Hetvenöt százalékos, „kenyeret és cirkuszt a népnek" 
típusú luxusadó a gazdagok nyakába Franciaországban? 
Minden egymillió euró fölötti jövedelemből? A populista szo- 
cialista kormánytól? Miközben a demagóg párizsi kabinet két 
tagja is lebukott titkos svájci bankszámlákkal! Amerikában 
pedig ingyenes orvosi ellátás a segélyeken élő tízmillióknak? 
A sikeres vállalkozók extraadóztatásával? Máról holnapra 
ezermilliárd dollárt venni ki az amerikai vállalattulajdonosok 

zsebéből? Cipruson lefoglalni a százezer euró fölötti bank- 
számlákon őrzött pénzek hatvan százalékát? Magyarországon 
pedig a bankok kárára százmilliárdokért menteni a 
devizahiteleseket? 

Vajon mennyire lehet gyilkos a színfalak mögötti harc 
Franciaországban, Olaszországban, Portugáliában és Spanyol- 
országban, hogy a végén a leggazdagabbak átköltöznek ide, 
Monacóba, vagy adóemigránsként Belgiumba menekülnek. 
Sőt, a híres francia színész, Gérard Depardieu egészen Moszk- 
váig futott, és brahiból orosz állampolgár is lett, orosz 
útlevéllel. 

Egyszer mindenhol véget érnek az egyetemi barátságok. 
Magyarországon is véget fognak. A politikuskarriert befutó 
egykori évfolyamtárs mást akar, mint a milliárdossá lett vál- 
lalkozó. Csak idő kérdése! Szétveti őket az élet, az ellentétes 
érdekek. És erre bizony Kocsis szerint nem megoldás, amit 
Magyarországon vidéki polgármesterek találtak ki, összebor- 
ulva újsütetű haverjaikkal, a budapesti politika kiskirályaival, 
persze a miniszterelnök engedélyével. Megakadályozandó a 
robbanást, a politikai és gazdasági elit véres háborúját, a 
politika fiatal karrieristái ravaszul úgy döntöttek, hogy mo- 
stantól egy személyben ők lesznek a pénzemberek is. A 
döntéshozó politikusok és a milliárdos oligarchák. Polig- 
archák! Aki ezt a szót kitalálta, az bizony nagyon közeljárt az 
igazsághoz. Mert a poligarcha - az érintettek legalábbis így 
gondolják - a saját érdekeivel mégsem keveredhet 
konfliktusba. 

Hát az lehet, hogy önmagával nem, de velük, Kocsis Zsolt- 
tal és a barátaival igen! Ezzel az asztaltársasággal biztosan. 



106/511 



2013-ban gyökeresedett meg benne végleg ez a gondolat, 
amikor az Európai Unió átrendezte a Magyarországnak 
2020-ig folyósítandó kohéziós alapokat. Átrendezte, ez is 
mennyire finom kifejezés. Büntetésből megnyirbálta, mond- 
juk inkább így. Büntetésből a szabadságharcért. A „nem 
leszünk gyarmat" jellegű, kormánypárti tüntetésekért. Az 
állandó Brüsszel-gyalázásért. Ami persze, érti ő, politikai 
szempontból kellett, de gazdasági értelemben katasztrófát 
okozott. Nekik mindenképp. 

Brüsszelben okosan, a sértettségüket elegánsan leplezve, 
mindenféle hangos csinnadratta nélkül kimondták, hogy a 
magyar nemzeti össztermék 2,6 százalékában maximálják a 
Magyarországnak folyósítható felzárkóztatási pénzeket, a 
korábbi 3,5 százalék helyett. A románok hétmilliárd euróval 
kaptak többet, mint korábban, a lengyelek hárommilliárddal, 
a szlovákok másféllel. Mi meg öttel kevesebbet. A magyar 
újságírók jelentős része természetesen ezúttal is úgy, mint 
mindig, központi parancsra eltorzította a kudarcról szóló 
híreket. Azt szajkózták, hogy hány vasúti kocsit tömne meg a 
2,6 százalékos szorzó alapján folyósított támogatás összege, 
nem pedig azt, hogy mennyivel is lett kevesebb a korábbinál. 

Vigyázniuk kellett, erről meg volt győződve Kocsis, 
maszatolniuk, csúsztatniuk, ez szinte természetes, hiszen a 
matematika még a köznépnek is túl egyszerű lett volna: 
mínusz ötmilliárd euró, a korábbi időszakban nyújtott támog- 
atások egyötödének az elvétele, konkrétan ezt jelentette a 
2013-ban hozott uniós döntés. Akkori árfolyamon számolva 
kereken 1500 milliárd forintot. Ennyit nyírtak le. Ennyi pénz 



107/5" 



vált egyik napról a másikra kámforrá. Nem lettünk gyarmat, 
sikerült, thankyou, barmok. 

Kocsis így látta ezt, és ha rágondolt, ha csak eszébe jutott, 
máris felment a vérnyomása. 

Itt ülnek, ugye, ők hatan, akik a hatalomra kerülés óta el- 
telt négy évben mindent úgy irányítottak, arra készültek, 
hogy ezeknek a milliárdoknak a jelentős része náluk kössön 
ki. Az ő cégeikben. Felépítették a birodalmaikat, lenyúltak, 
tönkretettek, letaglóztak mindenféle konkurenciát. Éveken 
keresztül rakták össze a saját, magyaros bűvös kockájukat, 
lépésről lépésre, terv szerint. Végül nagy nehezen sikerült, ők 
maradtak, csak ők, egyedül. 

Monopolhelyzetben. 

Hogyan is fogalmazott 2013-ban Bod Péter Ákos, a Magyar 
Nemzeti Bank exelnöke, Orbán Viktor egykori gazdasági 
főtanácsadója? „Nem akarok olyan országban élni, ahol 
napszemüveges fiúk elveszik valakinek az üzletét." Hát, 
Ákoskám, késő bánat! 

Kocsis mindenesetre így látta a helyzetet. Ők most már ott 
vannak mindenhol, ahová elméletileg kohéziós pénzek kerül- 
hetnek, mert Magyarországra már csak ilyen pénzek jönnek. 

Mostanra csak ez maradt. Lenyúlni az utált Nyugat alamiz- 
snáit. Legalább azt. Mert ide már nagyon ritkán fektet be 
bárki is, hiszen többnyire kivonul. Elvehettek volna persze 
még ennél is többet Brüsszelben, de beérték ekkora leckével. 
Ahogy a budapesti Parlamentben egy ellenzéki képviselő 
akkoriban fogalmazott: „Nem akasztották fel Magyaror- 
szágot, hanem csak főbe lőtték." 

Ők meg tartják a markukat, tartják az ég, pontosabban 
Brüsszel felé, de kevesebb hullik bele, mint amennyire 
számítottak. És miért? Hát a barom szabadságharc miatt, iga- 
za van Simonkának. Kocsis egyetértett vele. Hogy azt miért 
kellett ekkora frekvenciával erőltetni? Amikor a magyarok 
kétharmada amúgy is Európa-párti. Legalábbis az volt. Ere- 
detileg, tehát még az agymosás előtt. Minek kellett Brüsszelt 
Moszkvához hasonlítani, francia és német politikusokat kiok- 
tatni, a Nyugat hanyatlásáról papolni? Aztán persze a végén 
még Moszkvába is visszamenni, és Putyinnál kuncsorogni. 
Amikor már senki más nem maradt. A magyar energiaellátás 
biztonságát újra kiszolgáltatni a nagy orosz medvének. Csak 
azért, hogy a csőcseléknek, igen, ezeknek a barmoknak, a sok 
elnyomorodó hülyének legyen csont, amit rághat? 

Ezért? A politikai hatalomért? De mit ér az, mit ér a meg- 
buherált választási törvény, a médiagengszterek megannyi 
agymosó lózungja, a csicskásokkal felhígított rendszer, a sok 
áruló talpnyalása, ha közben szép lassan elapad az összes 
pénz. 

Sőt, a végén még az is megtörténhet, hogy a dühös őrület 
kijut az utcára, mint az araboknál. Mert lássuk be, mi azért 
inkább vagyunk Kelet, mint Nyugat, és akkor aztán zárásként 
a csőcselék még a házat is rájuk gyújtja. 

Az a bizonyos és sokat emlegetett szabadságharcos nép! 

Na, akkor aztán mindenkinek bukó, ebben az értelemben 
politikai és gazdasági elit: tie. 

Budapest - Magyarország 

A Kossuth rádió még mindig a választási eredményeket 
szajkózza. Semmi mást! Mintha éjszaka, a kormánypárt 
győzelmének bejelentésekor megállt volna az élet az ország- 
ban. Itt ül a kocsiban, el fog késni a munkahelyéről, mert 
bedugult az egész város, de sehol se mondják be pontosan, 
hogy mi a franc is történik. Az InfoRádió adását legalább néha 
megszakítják friss közlekedési hírekkel, most épp a Margit 
híd teljes lebénulásáról. De a lényeget ott sem mondják. Aki 
teheti, kerülje el a hidat. Oké, hát ő teheti, teszi is, csesszék 
meg, próbálna az Erzsébet híd felé araszolni, de áll az egész 
Rákóczi út, sőt, ha valakit esetleg érdekel, már áll a Thököly 
is, ő aztán tudja, ott vánszorgott legalább húsz percig. Úgy- 
hogy most irányt vált, és elindul inkább a Hősök teréhez, ker- 
ül egy nagyot, elszánta rá magát, időben talán még így is 
rövidebb lesz az út, vagy nem. nem is, vissza az egész, inkább 
befordul itt balra, az István utcába. 

Hohó... hát ez másnak eddig hogyhogy nem jutott az es- 
zébe? Tök jó, szinte üres, állati, mekkora mák, végigzúz rajta, 
amíg csak bír, egyenesen a belváros felé. Mert ha törik, ha 
szakad, valahogy akkor is át kell verekednie magát a budai 
oldalra. A főnöke biztosan zabos lesz, mint általában, amikor 
előbb ér be, mint ő. Persze csak ha előbb beér, ezt azért 
tegyük hozzá, mert ma semmi sem biztos. Bár a főnök lóvés 
csávó, Budán lakik, ugyebár, hol másutt, hogy dögölne meg, 
úgyhogy a főnöknek már megint mákja lesz. Megússza ezt az 
egész szívást, ezt az újabb közlekedési agyrémet. Nem tud 

olyan drága lenni az a kurva benzin, hogy rendesen lehessen 
közlekedni ebben a rohadt városban. Mikor teszi már le végre 
a nyüves autóját legalább a harmada? Ez agyrém, tényleg 
agyrém! 

Az InfoRádióban azt mondják, hogy most már szinte a 
teljes pesti belváros áll. Brávó! De mégis miért? Azt bezzeg 
nem merik bemondani ezek a szarjankók. A demonstrációkról 
ők is kussolnak, nem csak a Kossuth. Ezek szerint parancsba 
kapták, hogy próbálják meg agyonhallgatni az ügyet, nehogy 
még több ember kimenjen az utcára. 

Hát ez jó, bár. bár tulajdonképpen helyesen teszik. Igazuk 
van. Ki a nyavalyának kell ez a cirkusz. 

Ennél a gondolatnál tartott épp, amikor húsz méterrel 
előrébb, a bal oldalon, egy szürke, lepusztult épület első 
emeletén kirobbant az ablak. Röpültek a szilánkok, csillogott 
az üveg a magasban. Olyan volt, mintha az egyik lakásban a 
nyomás szétvetette volna a gázkazánt. Közvetlenül a boltíves 
kapu fölött, ahol esőáztatta magyar zászló kókadozott a 
reggeli szélcsendben. 

Ösztönösen fékezett. Mint amikor egy madár a 
szélvédőnek csapódik, és az ember ijedtében behunyja a 
szemét, aztán vadul rátapos a fékre. Utólag okos csak, hogy 
mégse kellett volna, meg persze miért is csukta be a szemét, 
miért hajolt előre, miért fékezett ekkora erővel? De ez mindig 
csak utólag történik. Az ilyen okoskodás. Mert amikor ott 
vagyunk, amikor történik, akkor képtelenség kontrollálni a 
vészhelyzet reakcióit, akkor ösztönösen fékezünk, mint most 
ő is csikorgó, csúszkáló kerekekkel. 



m/511 



Az üvegszilánkok között két férfi zuhant ki az ablakon, ezt 
most vette csak észre, amikor a reflex újabb reakciójaként az 
élesen csikorgó gumi hangjára felkapta a fejét, és kinyitotta a 
szemét. A fékezés végén már csak öt méterre lehetett, egye- 
tlen kocsinyi távolságban, majdnem beléjük rohant és el- 
gázolta őket, a zuhanást mégsem látta. Az valahogy kimaradt, 
miközben behunyta a szemét. Az imént a két férfi még fent 
repült a szétrobbanó ablakban, most meg már itt vannak lent, 
az újabb csörömpölő, tompa durranás kellős közepén. 

Ezt az utóbbit, ezt a recsegő rázkódást a járdán parkoló 
autó tetején, ezt már sokkal tisztábban hallotta, pedig nincs is 
letekerve az ablaka, sőt még a rádió is szól. 

Megállt, kicsit keresztbe fordulva. Nem értette, hogy mi 
történt, hogyan eshetett ki az emeletről két ember, akik közül 
az egyik már mozdul is. 

Ráesett a másikra? Jól látja? Ez a sötét hajú, nyurga férfi, 
ez ráesett arra az öltönyösre? És bilincs van a kez. 

Durranás és éles fájdalom. Ahogy a nyaka hátrabicsaklott, 
és a koponyája nekiverődött a fejtámlának, olyan éles és hir- 
telen fájdalmat érzett, mintha hátulról tiszta erőből fogas- 
fűrészt csaptak volna a nyakához. Zsigereiben szinte követni 
tudta a vágásszerű vonalat, ahol most recsegve bicsaklott a 
nyaka, ahogy a hátulról teljes erővel belécsapódó másik autó 
szabályosan kilökte alóla az ülést. 

Nem fejezte be a gondolatot. Hirtelen elfelejtette. Azt a 
kérdést, a rácsodálkozást, hogy a férfi kezén valóban bilincset 
lát-e. Kábán próbálta nyitva tartani a szemét, megint az 
ösztönök, azok irányították, mert nem akart elaludni. 

Álmosodik, igen, ezt érezte, hirtelen mintha aludnia kel- 
lene, ráborult valamiféle zsibbasztó nyomás, kábította a fejét, 
és ezért oldalra is dőlt megpihenve, neki az ajtónak. Csak egy 
pillanatra, csak egy kicsit, erre gondolt tiszta öntudattal, vilá- 
gosan, hogy nem alszik el, nem, nem, csak pihen valamennyit. 
Látta, követni tudta homályosan, ahogy a megbilincselt férfi 
feléje lép, mint egy szürrealista festmény, úgy rajzolódott ki 
előtte a jelenet. Érzékelte a parkoló autó tetejére zuhant 
másik testet is, az öltönyös férfi elmosódó foltját. Látta, ahogy 
lecsúszik a csomagtartóra, onnan a járdára, és végül arcra 
borul. 

A dörrenést is hallotta, balról jött, igen, föntről, az ablak- 
ból, pontosabban az ablak üres, tátongó helyéről, onnan, ahol 
az imént az üveg szétrobbant. 

Nem fogta fel rögtön, hogy ez lövés, csak derengőn, szinte 
bambán fordította a tekintetét felfelé. A feje meg se mozdult, 
a szemével kereste a hang forrását. Homloka továbbra is 
érzéketlenül támaszkodott az ajtóüvegnek. 

Lőttek? Valaki lőtt az ablakból, igen, ez volt a tiszta és 
egyértelmű gondolata, de ezt sem tudta végiggondolni, mert 
erre már megint nem maradt ideje. 

Hirtelen megbillent a feje, amikor a kocsi jobb oldali ajtaját 
feltépte ez a bilincses férfi. Nem innen, nem ezen az ajtón 
jött, nem a vezetői oldalon, nem ezt a puha, fejet támasztó ab- 
lakot rántotta ki mellőle, hanem a másik oldalt tépte fel. Sz- 
inte földöntötte az autót. 

Ő pedig ösztönösen megérezte, még ilyen kába fejjel, kibic- 
saklott nyakkal is rájött, hogy a bilincsbe vert férfi a lövés 

elől bújik ide, hozzá, az ő közelébe. Már itt is van mellette. 
Belenyúl a saját szájába, kivesz onnan valamit, és tolja az ő 
arca felé ezt a nyálas, mit is? Mi ez? 

Kulcs. Mond valamit, de ő nem hallja, látja ugyan a kiabáló 
férfit, már nem is csak egy foltot, hanem a száját, a fogait, lát, 
érzékel ő mindent, mégsem hall semmit. Viszont érez. Igen, 
érez, érzi, ahogy megfogják a kezét, rántják, és az ujjain hide- 
gen csöpög valami. A nyál, igen, ez a nyál a kulcsról, amit ő 
fog, már megmarkolta, mert valahogy belekényszerítették a 
kezébe. 

Megemelik a kezét, ide, az arca elé, ez a férfi nagyon akar 
valamit, de a lidérces másodpercek pörgésében képtelen 
rájönni, hogy vajon mit. 

Már megint egy dörrenés, fültépő, robbanásszerű 
rázkódás. Mintha hirtelen kidugult volna a füle, ez most sz- 
inte széttépte a dobhártyáját, ahogy a hátsó ablakon becsapó- 
dott ide, ebbe a térbe. 

A második lövés. 

Soha nem hallott még igazi lövést, mégis teljesen biztos 
benne, hogy ez lövés volt. Mert annyira valódinak tűnt. Nem 
olyan, mint a tévében, valahogy rövidebb, élesebb, nem 
kísérte a filmekben rákevert utóeffekt, az elnyúló, hatás- 
vadász csattanás. Csak egy éles ostorpattanás száguldott 
keresztül a téren visszhang nélkül, és aztán a szétrombolt ab- 
lak hosszú, csörömpölő zörgése hallatszott. 

Ettől aztán hirtelen éles lett minden. Hall, lát, érzékel, oly- 
an, mintha ez a lövés morfininjekcióként hatna. Nyissa ki a 
zárat, ezt kéri tőle a férfi, és már tartja is a csuklóját a kulcs 

hegyéhez. Nem látja, de érzi. Ez a kulcs hegye, igen. Érzi a 
tetején a vas fogazatát, ahogy a kulcs szárán keresztül, 
mintha áramként szaladna át rajta az érzékelés, eljut a bilincs 
tapintása az ujjaiba. Mint a folyosói, vak kulcslyukkeresés, 
amikor kiég a lépcsőházi lámpa. Olyan ez is, tapogatózás az 
ismeretlenben, nyomódik a kulcs vége, keresi az útját, a rést, 
amibe beleillik, de aztán hirtelen megszalad. 

Benne van, mélyen belecsúszott, ő reflexszerűen 
megtekeri, pedig ezt nem is kérték tőle, vagy igen? Csak sod- 
orja ez az örvény, a felfoghatatlan tíz másodperc, ami az óta 
telt el, hogy behunyta a szemét, és rálépett a fékre. 

Dől a feje, dől már kifelé, billen körülötte a tér, mert az 
ajtó enged, kinyitotta a férfi. Épp kifelé esik, amikor az uj- 
jaiban megérzi az apró tépést, a kicsi, nyálas kulcsot elra- 
bolják tőle, igen, visszaveszik. Az utca csak fordul, fordul el 
oldalra, most már 90 fokban félredőlt. Hideg van, milyen 
érdekes. Az utcán mennyivel hidegebb van, mint bent a koc- 
siban. De mire ezt felfogná, rúgást érez az oldalában, durva, 
erős buldózerlökést, egy széles talp nyomását, mintha gép 
tolná kifelé a kocsiból, és a szélesre tárt ajtón keresztül most 
már tényleg esik is bele a semmibe. 

Ki fog zuhanni, be fogja ütni a fejét, már megint a fejét. 
Erre gondol. Karja mégsem mozdul, nem reagál a teste, nem 
védekezik, csak az agya fogja fel, a rántást is csak a fejében 
érzi, nem pedig a lábában. Amikor meglendül az autó, moz- 
dul, indul, vonszolja fél méteren át, de aztán a bokája végre 
kiszabadul az ülés szorító fogságából. 

Mozdulatlan nyugalom. 

Kidőlt végre, kint van az autóból, de még mindig oldalról, 
90 fokban eltekerve nézi a világot. A fekete aszfalt itt siklik a 
bal szeménél, fut tőle el, a távolba, a másik ablakból kizuhant 
ember, az öltönyös férfi alá, mint egy feszes szőnyeg. A kép- 
ben, az eltekert életképernyőben most megjelenik a saját 
autója. Az ajtaja még mindig nyitva. Ez tűnik fel neki, a 
nyitott ajtó, semmi más. Innen, lentről, ebből a furcsa, sosem 
ismert szögből tisztán belát a saját kocsija alá, feltűnik az 
alváz koszos, fekete olajossága. A szerelők láthatják így, 
amikor alámásznak. Ez jut az eszébe, de aztán meglátja a 
lövést. Nemcsak hallja, hanem már látja is. 

Szinte akarta. Látni, megfigyelni. Ez a harmadik. Tisztán 
követni tudja, számolta, ez már a harmadik dörrenés volt, és 
fentről éles villámként csapódott a kocsiba. Az ő kocsijába. A 
tetőbe. Látta, mert a nyitott ajtón keresztül innen, az utca as- 
zfaltjáról belát az utastérbe is, érzékeli a szikrát, ahogy a 
lövedék a jobb első ülés fölött átszakítja a karosszériát. De 
nem találja el a férfit, aki már előretolt lábbal, gázt adva az ő 
ülésében fekszik, a lövéstől legalább fél méterre. Összeráncolt 
homlok, az ő kókadt fejében a szürrealista festőszem ezt veszi 
észre, ezt látja meg a sötét hajú férfi arcán. 

A fókuszt. 

A mozduló autóból a férfi most a karját nyújtja az aszfalt 
felé, az öltönyös ember után, aki meg se mozdul, csak fekszik, 
mint egy rongybaba. A bal karját nyújtja ki a férfi, a balt, mert 
ő ezt is látja, pontosan érzékeli, hogy az a bal. Hiszen ott lóg 
rajta a félig már kinyitott bilincs. Ott lifeg a csuklóján, mint 
egy karkötő. Majd még azt is ki kell nyitnia. A másik felét. De 
ahhoz már valaki más kell, az nem ő lesz, hiszen ő itt marad. 

Most fogja csak fel a bilincset látva, ettől és így éri el a felis- 
merés, hogy mindjárt vége lesz. És hogy ő marad. 

Egymástól függetlenül, szabadon mozog a férfi két karja, 
látja tisztán, de a bal csuklóján még akkor is ott csörömpöl a 
bilincs. 

Ezért volt hát a tépés az ő ujjaiban, ezért vették vissza az 
apró, nyálas kulcsocskát. 

De mire ez a gondolat végigfut az agyán, az öltönyös férfi 
béna, zsákszerű teste tompa puffanással tűnik el az autóban, 
ami már indul is, csikorogva startol. Ő figyeli az oldalra 
fordított, tévéképernyő-világot, és látja benne a nyolcéves, 
leharcolt BMW-t, ahogy kacskaringózva nekilendül a szűk 
utcának. Kinyílik az üresedő tér, másodpercek alatt az aszfalt 
feketéje tölti ki előtte a teljes képet, de aztán hirtelen, mély- 
en, váratlanul, mert már nem is számított erre, kikapcsolják 
benne az energiát. 

Vége van, nem kell már ébernek lennie, pihenhet. Ez az 
üzenet. Ezt súgja a láthatatlan ernyedés szelleme, és ő el is 
engedi magát. Nyakában megint érzi az éles fűrészvágást, de 
alatta semmit, csak a kába tompulást. 

A hátára fordul. Nézi az eget. 
Üres. 

Egyetlen felhőt sem lát. 

Aztán újabb csikorgás, szirénahang balról. Nem látja, mé- 
gis pontosan le tudná rajzolni, hogy mi történik. Ez megint 
egy festmény. A boltív alól, bentről, az udvarról éles kanyar- 
ral vágódik ki az utcára a vijjogó rendőrautó. Elindulnak az ő 
BMW-je után. 

Igen. 

Üldözni kezdik a bedugult, lebénult, eltorlaszolt Bud- 
apesten. Kizárt, hogy a bilincsember messze jusson. 
Az kizárt. 

Monté Carlo - Monaco 

- Én mondtam neki - állította tehát Kocsis Zsolt rácsat- 
lakozva Simonka feldobott labdájára abarom szabadsághar- 
cról. Hogy az meg minek kellett. Az asztaltársaság 
vezényszóra fordult felé, meglepődve keresték a pana- 
makalap árnyékában rejtőző tekintetet, hogy most viccel, 
vagy ez tényleg komoly. Mert erről eddig nem tudtak, ezt 
még nekik sem mesélte el soha Kocsis Zsolt. - 

ben vesztem ezen először össze a miniszterelnökünkkel, de 
nagyon. Nem vagyok a te miniszterelnököd, nem vagyok a 
bábod, ilyeneket vágott a fejemhez. Emlékeztek, nem? Három 
évvel ezelőtt, amikor a színfalak mögött az Unió először 
fenyegette pénzelvonással Magyarországot. 

Körbefuttatta tekintetét a kormányzati megrendelések 
harminc százalékát kontrolláló öt arcon, de csak Kengyeles 
Sándort látta bólintani. Neki sem a feje mozdult, ez a szakál- 
las, kicsit felpuffadt, vörös arc, hanem mindössze a szeme, az 
is szinte észrevétlenül. Igen, ő tudott róla. De a többiek továb- 
bra is meredten nézték Kocsis Zsoltot, néztek rá, szinte 
csodálkozva. 2012? Hát igen, gondolta magában. Magyaror- 
szág és az Európai Unió közötti első kemény csata. Az tényleg 
annyira szűk körben zajlott, hogy ha jól számolja, legfeljebb 
öten tudtak róla. Talán hatan, beleértve a csicskás Sándort és 
a miniszterelnököt is. 

- Akkor is a pénzről volt szó, természetesen - tárta szét 
teátrálisan a karját, hogy hát mimásról is lett volna, istenem. 
A hatás kedvéért még az égre is felnézett, de a kalap 
pereménél azonnal élesen a szemébe vert a fény, úgyhogy vis- 
szafordult. - Brüsszelnek a pénzelvonás az egyelten igazi 
fegyvere - tette hozzá magyarázó, viccelődős, tanár bácsis 
hangsúllyal, próbálva lazítani a múlt eddig titokban tartott 
sztoriján -, de látom az arcotokon, hogy erről a blamáról még 
ti sem tudtatok. Szerencsére, hadd mondjam ezt utólag. Még 
szerencse, hogy akkor nem derült ki. 

Aztán elmesélte, hogy a színfalak mögött már 2012-ben a 
felzárkóztatási pénzek befagyasztásával zsarolta az unió a 
renitens Magyarországot. A „nem leszünk gyarmat" típusú 
tüntetések, a „hanyatlik a Nyugat" duma, az európai 
óriáscégek különadóztatása, hosszú volt a lista, ami irritálta 
Brüsszelt és persze az ottani politikus-hivatalnokok mögött 
álló nagyvállalatokat. Kellene a pénzük, ide vele, jár a mag- 
yaroknak, ki tudja, milyen alapon, de közben a miniszterel- 
nök unióellenes hangulatot gerjeszt, szavakkal köpi le 
Európát, végül pedig a cinizmus csimborasszójaként ártat- 
lanul széttárja a karját, hogy hát ő igyekszik, de sajnos a mag- 
yarok egyre kevésbé szeretik az uniót. Ezért aztán mi- 
heztartás végett a válsággal küszködő, eladósodott Európa 
kellős közepén a magyaroknak vasszigorral előírták, hogy 
Budapest szorítsa három százalék alá a költségvetési hiányt. 
Mert egyébként ugranak a felzárkóztatási alapokból meg- 
szerezhető százmilliárdok. Akkor, 2012-ben épp ez volt ter- 
ítéken, még nem a 2014-től folyósított kohéziós pénzek. De a 
pénz az pénz, akármi is a címke rajta. 

Hát ekkor zajlott az ő ordítozásba fulladó első kemény 
vitája a miniszterelnökkel arról, hogy tulajdonképpen ki is a 
Magyarország Kft. vezérigazgatója, és miért is vannak ők 
hatalmon. Mert mit ér ez az egész, ha nincsen pénz? Akkor 
minek? Csak a vállveregetésért a rohadás kellős közepén? 

Hogy a nagygyűléseken lelkesen ünnepeljék a miniszterel- 
nököt? Ez lenne a cél? Bekerülni a történelemkönyvekbe? 

„Azt képzeled, miniszterelnök úr, hogy én nem pénzért 
dolgozom, hanem csak hogy kimelegedjem?" - idézte fel a 
három évvel ezelőtti kérdését Kocsis Zsolt. Aztán a monacói 
teniszlabda-pattogás aláfestő zenéjében elmesélte, hogy a 
miniszterelnök, és ez azért sokat elmond arról, hogy ki is a 
valódi vezérigazgató, szóval a miniszterelnök testőrök nélkül, 
saját maga vezetett át hozzá, az ő budai társasházi irodájába. 

Lássuk be, ez azért elég fontos részlet, mármint hogy ki 
megy kihez. Örök játszma köztük. A miniszterelnök az iroda 
felé tartva majdnem karambolozott az egyik távol-keleti 
nagykövet autójával. Nem adott elsőbbséget a diplomáciai 
kocsinak, és ez később kiszínezett, egyre vadabb fordula- 
tokkal megspékelt történetként keringett a Budapesten élő 
külföldiek körében. Hogy a magyar miniszterelnök vajon 
hová is mehetett sofőr és testőr nélkül? Talán szeretője van? 
Elképesztő verziók születtek a koktélospoharak mellett, de 
arra senki sem gondolt, hogy hát hozzá. Hozzá ment, Kocsis 
Zsolthoz. 

Ő persze elmagyarázta a miniszterelnöknek, hogy bizony, 
bizony, nem csalás, nem ámítás, bevallja, hogy Zsolti bácsi és 
az ő haverjai, ti itt, mindannyian, ennél az asztalnál, hát ez a 

társaság, ugyebár, a vagyonért tesz-vesz évek óta. Mert amit 
most begyűjtünk, azt már senki sem veheti el tőlünk soha. 
Ezért ad ő olyan sokat a miniszterelnök családjának, ezért a 
lehetőségért, hogy néven is nevezzék az okot, ezért gyűlik 
máshol, másképp a lassan nyugdíjas korú miniszterelnök 
számára a pénz. 

Ilyen alapon elég vicces a minden évben közzétett hiv- 
atalos miniszterelnöki vagyonnyilatkozat. Meg bármelyik 
parlamenti képviselőé. Nem? Kész röhej! Tudtátok ezt 
mindannyian, ugye? Vagy tényleg nem? Hogy ezért járnak 
hozzá, Kocsis Zsolthoz a kormányfő apja, testvérei és minden- 
féle rokona. Hát ezért, bizony! Csak hogy világos legyen. És ő 
segít is nekik bőségesen! Nemde? Mert az ő konstrukciója 
jobb, mint a Putyiné. Okosabb. Rafináltabb. Az orosz nagy- 
főnök előbb bukik majd le a vagyonával, mint a magyar min- 
iszterelnök és a családja. A nép egyszerű fia, aki állandóan 
bajuszt akar növeszteni, hogy most már a külsejében is ezt 
hangsúlyozza. A vidéki szavazóbázist. De a tanácsadói 
egyelőre lebeszélik. 

A miniszterelnök akkor még megértette, hogy mit is kel- 
lene tennie. Visszakullogott Brüsszelbe, látványosan elnézést 
kért, szinte meghunyászkodott. A magyarok többsége, sőt 
még a hívei sem értették, hogy vajon mi történhetett. Mire föl 
ez a pálfordulás? 

- Emlékeztek - kérdezte a monacói asztaltársaságtól Koc- 
sis Zsolt -, emlékeztek a miniszterelnök akkori rimánkodó 
kérésére egy brüsszeli sajtótájékoztatón, hogy „mondják meg, 
mit tegyünk!" Hát megmondták. És utána összezárt lábbal, 
vigyázzban állva, tisztelettudó mosollyal elnézést kért 



121/511 



Manuel Barrosótól, az Európai Bizottság elnökétől és minden- 
kitől, akitől csak kellett. Kifelé továbbra is ment a szabad- 
ságharcos duma, de a tárgyalóasztalnál már egy másik min- 
iszterelnök ült. Bocsánat, bocsánat, mondta Európa vez- 
etőinek a zárt ajtók mögött, aztán megkérdezte szépen, ud- 
variasan, hogy mit is várnak el tőle. 

Jó diák volt. A brüsszeli parancs 2012-ben, cserébe azért, 
hogy ne fagyasszák be a központi felzárkóztatási alapok mil- 
liárdjait, nos, a parancs úgy szólt, hogy három százalék alatt 
kell tartani a magyar költségvetési hiányt. Hát ott tartották! 
Sőt két százalékon. Kivetették az újabb szektoradókat, mert 
ha ezen múlik, akkor kivetik, a kurva életbe. Nem? Ugrik az 
ingyenes felsőoktatás? Hát ugorjon! Egyetemi és közalkal- 
mazotti elbocsátások? Na és! Bezáró nagykövetségek, szín- 
házak, múzeumok, könyvtárak. Soroljam? Télen hetekig nem 
lesz fűtés a vidéki iskolákban, hát nem lesz. Szénszünet, aztán 
kész. De az ő pénzük, amire várnak, amiért az egész monopol 
kamukapitalizmusukat felépítették, megroppantva a fél or- 
szág gerincét, nos, annak a pénznek, ha törik, ha szakad, jön- 
nie kell. Mert hát Magyarországon a beruházások 97 száza- 
lékát az Európától kapott ingyen pénzből finanszírozzák. Oly- 
an nem történhet, hogy az a forrás bedugul. Hiszen nincs 
helyette másik! 

Akkor, 2012-ben még úgy tűnt, hogy a miniszterelnök érti. 

De aztán kiderült, hogy már késő. A partinak vége, mert a 
jelek szerint elment a hajó. Megrázták ugyan Brüsszelben a 
magyar kormányfő kezét, rámosolyogtak udvariasan, mert 
ezek nyugati kultúremberek, mint itt is az összes pincér, de 
soha többé nem felejtették el a korábbi arrogáns 



122/511 



pökhendiséget. Egy évvel később pedig, 2013-ban, Magyaror- 
szág megkapta a kegyelemdöfést. Amiről ennél az asztalnál 
már mindenki tud. Arról már igen. Azt már előlük sem lehet- 
ett elhallgatni, csak az istenverte barmok elől. A „zemberek" 
elől. Az unió főnökei másfél évig nézték a magyar költ- 
ségvetés leszorításának lihegő igyekezetét, aztán mosolyogva 
beledöfték az országba a kést. Selyempapírba csomagolt éles 
pengével visszanyestek sok százmilliárd forintnyi európai 
ajándékpénzt a 2020-ig érvényes, új uniós költségvetésből. 

Helyrehozhatatlanul, bebetonozva és a vitákat hosszú 
évekre előre lezárva. 

Ezen már nem segít semmiféle miniszterelnöki hőbörgés, 
hogy ez nekünkjár, meg hogy a Nyugat hanyatlik, az IMF a mi 
bankunk, és hasonlók. A nemzeti bank vagyonának ilyen-oly- 
an dézsmálása is csak ideig-óráig. Ezt a pofont legfeljebb csak 
le lehetett tagadni, jó esetben pedig a hülyék, a matekozni 
képtelenek számára nagyokat csúsztatva sikernek hazudni! 

Kocsis Zsoltnak egyébként ez a kedvence, most már 
bevallja, ha úgyis nyílt kártyákkal játszanak, kard ki kard 
alapon, hát igen, ez az ő kedvence, a „Nyugat hanyatlik" 
duma. Hát persze, jaaa, hanyatlik. Elég csak a kocsiablakon 
kinézniük Genfből Monacóba tartva, hogy mennyire is han- 
yatlik. Micsoda marhaság. Igazából minden egyes nappal nő a 
lemaradásunk, rendületlenül és egyre gyorsabban. A nyugati 
országok egy euróból kétszer annyi nyereséget csinálnak, 
mint a magyarok. Az amerikaiak pedig a háromszorosát. En- 
nyivel hatékonyabbak, szervezettebbek és profibbak. 

A Nyugat, az az ominózus haláltanya pár év alatt felszívott 
négyszázezer magyar gazdasági emigránst. Ha nem tette 
volna, ha azok a magyarok még mindig otthon vergődnének, 
akkor húsz százalék felett lenne a magyar munkanélküliség. 

Úgyhogy Magyarország hanyatlik, cseszd meg, nem a Ny- 
ugat, még ha ők hatanjól járnak, akkor is. 

Budapest - Magyarország 

Mehetett volna egyenesen. André előtt a harmadik ut- 
casarokig nem volt senki, ő mégis azonnal éles jobbkanyart 
vett. Az autót akarta megérezni, hiszen úgyis mindjárt a 
nyomában lesznek. Még nem látta, de már hallotta a szirénát. 
Biztos van rádiójuk, segít nekik a diszpécser és a többi 
járőrkocsi, úgyhogy nem lesz egyszerű. Éreznie kell ezt a 
lepusztult BMW-t, éreznie, mintha összenőtt volna vele. 
Nincs más esélye. 

Hányszor csinálták ezt, hányszor! A francia idegenlégió el- 
italakulatában, a GCP kommandóban, a majdnem két évig 
tartó kiképzés állandó, soha el nem lazsált tréningje volt 
beülni mindenféle autóba, és egyetlen perc alatt megérezni a 
teljesen új kocsi súlypontjait. Mert az élet bármikor hozhatja 
így. Menekülni, egérutat keresni kősivatagban, városban, asz- 
faltúton, sáros monszunerdőben vagy akár a szaharai homok- 
dűnéken át. 

André az afganisztáni misszió után, 2003-ban csatlakozott 
a GCP-hez, de gyorsan be kellett látnia, hogy ez az ő gyenge 
pontja. Az autóvezetés. 

Úgyhogy gyakorolta. Sokat. Többet, mint mások, de még 
így sem lett igazán jó. Csak közepes. Mesterlövész volt, és az 
is maradt, nem pedig a négyfős elitkommandó me- 
nekülősofőrje. „Forma-l-es pilóta sosem lesz belőled - vi- 
gasztalta Andrét az egység csúcspilótája, Charles, az egykori 
raliversenyző -, de azért sokkal jobban vezetsz, mint amen- 
nyire én célzok." Ennyiben maradtak. 

És hát valóban, André fél év után már képes volt bármilyen 
autóval eltolt kanyarponton fordulni, nyomfékezni, kigyor- 
sítani. Hatvan másodperccel az után hogy beültették valam- 
ibe - ennyi volt ugyanis az előírt szintidő -, skandináv 
pöccintéssel kifaroltatta az autót, méghozzá sarok-lábujj 
technikával. 

Törte, zúzta a kocsikat, de valahogy mindig megcsinálta. 

Ezért nem értette soha a mozifilmeket. Az autós üldözések 
valószerűtlen mutatványait, a képtelenségnek tűnő 
bravúrokat és röpüléseket. Marhaság, ez volt a véleménye, jól 
néz ki, de a valóság másmilyen. Viszont minél többet 
gyakorolta, annál inkább érezte, hogy hol vannak a határok, 
ha padlógázzal száguld, és városi utcákon keresi az egérutat. 

Az első sarkon tehát élesen jobbra fordult, és közben 
próbált ráérezni a BMW pedáljaira, az elrendezésre. Meg- 
szokni a távolságot a gáz, a fék és a kuplung között. Ki- 
fordította a jobb lábfejét, sarok-lábujj technikával lefelé 
váltott, egyetlen mozdulatba sűrítve a fékezést, a fordulat- 
szám- kiegyenlítést és a váltást. Amíg a kanyarívben nem érte 
el azt a fékezési pontot, ahonnan már padlógázzal gyorsítani 
tudott, addig a jobb lábfejét a féken tartotta. Fokozatosan, 

egyenletesen, egyre mélyebbre nyomta. Lassított addig a pil- 
lanatig, amikor már biztonsággal úgy érezte, hogy a motor 
nem fog túlpörögni. Ekkor hirtelen elfordította a lábfejét, és 
miközben a cipője hegyével, az ujjaival még érintette a 
fékpedált, a sarkát már ráillesztette a gázra. Ebben a fél más- 
odpercben egyetlen lábbal nyomott két pedált. Sarok-lábujj 
technika. Fék és gáz egyszerre. 

Ebben a kocsiban a két pedál kicsit távolabb volt, mint 
ahogy megszokta, ezért a kanyarokban a szokottnál jobban el 
kell majd tekernie a lábfejét, de menni fog, érezte azonnal. 

Bal lábával a kanyar közepén lenyomta a kuplungot, a 
fordulatszám azonnal esni kezdett, jobb sarkával gázt adott, 
megnövelte a motor pörgését, közben még fékezett is egy kic- 
sit, aztán a feneke alatt megérezve a BMW előrelendülő ere- 
jét, visszaváltott és felengedte a kuplungot. Eközben járt a 
sarka, a lábujja, mindkét lábfeje, a csuklói. Alig egy másod- 
perces villanás volt. Tik-tak, bimm-bumm, és már gyorsított 
is az új utca egyenesében. Ilyen volt a valóságban ez a kívülről 
érzékelhetetlen, a mozifilmekben sosem látott apró mozdu- 
latsor, minden egyes vadul bevett kanyar háttere. 

Aztán már száguldott is, indult a következő kanyar felé. Az 
egyenes szakaszon duplakuplungolt, mert ezt is meg akarta 
tapasztalni, hogy eközben miként viselkedik az autó. 
Lenyomta a fék et, benyomta a kuplungot, felengedte a féket, 
elengedte a kuplungot, és aztán a fordulatszámesés közben 
újra lenyomta a kuplungot, közben pedig feljebb kapcsolt két 
sebességgel. 

Kezdte érezni. A hátsókerék-meghajtás jót tett, még ennek 
az öreg BMW-nek is, viszont puhának érezte az első gumikat. 
Könnyen alulkormányozhatja, erre gondolt. A túl puha első 
kerekek esetében ez az ő állandó hibája. Mármint hogy a kan- 
yarban, keresve az ideális ívet, néha félrekalkulál. 
Alulkormányozza az autót, így mondták neki a légió trénerei. 
Ami nagy baj, mert alulkormányzásnál az első kerekeken 
megszűnik a tapadás, és szélesebb ívben kanyarodik az autó, 
mint ahogy szeretné. Súrlódik, sebességet veszít, utolérik. 

Zavarta a bilincs. Beleakadt a kormányba, de már jött 
mögötte a szirénahang, úgyhogy nem akart lassítani. Ki- 
hagyta a következő gyakorlókanyart, a következő utcát, ment 
inkább egyenesen, tovább gyorsított, és közben ajobb kezével 
megpróbálta a kormányt markoló balján kinyitni a himbálózó 
bilincset. 

Induláskor az ügyvédet a jobb első ülésbe rúgta. Az ősz 
hajú, zilált, törött csontú férfi ott kuporgott nyögdécselve. Rá 
sem lehetett ismerni. Arcán az orra vonalától egészen a 
nyakáig mély vágás futott keresztül. A hús kifordult, 
miközben a homlokából ömlött a vér, a szeme viszont épen 
maradt. Most már sokkal kevésbé tűnt elegánsnak. Az előző 
kanyarban kábán André derekának csapódott, de az egyenes- 
ben visszagurult, és összetört csontokkal, majdnem mozdu- 
latlanul feküdt. Andrénak a mellkasa fájt, nyilallást érzett a 
tüdejében, pedig esés közben erősét préselt, és kiszorította 
magából a szuszt. Most mégis minden egyes levegővételt 
döfésnek érzett. Élesen szúrt a tüdeje, más baja viszont nem 
volt. 

Végre kinyílt a bilincs. Lerázta a csuklójáról, de közben vé- 
letlenül megrántotta a kormányt. Az ügyvéd ettől az egyetlen 
mozdulattól, a kocsi apró himbálózásától már megint André 
felé gurult. 

Nem lesz ez így jó, rájött azonnal. Bármennyire magával 
akarja vinni az ügyvédet, képtelen lesz vele együtt szökni. Ezt 
egyetlen éles próbakanyar után belátta. Úgyhogy elengedte a 
sebességváltót, és tapogatni kezdte az ügyvéd zakóját. Fél 
kézzel vezetett, és ezért a következő utcát is kihagyta, megint 
elszalasztva a kanyargyakorlást, viszont ezzel el is fogyott az 
összes lehetősége. Szemben már a Rottenbiller utca T 
elágazását látta, tele autókkal. Meg se mozdulnak, áll a forga- 
lom. Mi lehet itt? Ötven méter, talán csak ennyi maradt. 

Lassított, amennyire csúszkálás nélkül bírt, és közben a 
forgalmat figyelve, vakon tapogatott, kutatott. Igazolvány, 
pénztárca, bármi. Egy mobiltelefon, valamilyen visszakeresh- 
ető kapcsolódási pont, egyetlen apróság, csak hogy ne 
veszítse el az ügyvédet. A szálat. Az egyetlen szálat. Hiszen 
nem tud róla semmit, még a nevét se. Később majd 
megtalálja, de ahhoz mindenképp kell valamilyen 
kapaszkodó. 

Harminc méter, húsz! 

Közeledett a kereszteződéshez. És. kitapintotta. Talán 
névjegytartó, olyasminek tűnt, apró fémtoknak, amiben 
névjegykártyákat szoktak tartani. A belső zakózsebben 
találta, de a méterek rendületlenül fogytak, már csak tizenöt, 
tíz, és aztán beléjük rohan. Itt állnak vele szemben, 
keresztben. 

Merre menjen? Azt súgta az ösztöne, hogy balra, a Keleti 
pályaudvar és a Rákóczi út felé. Még akkor is, ha a dugó miatt 
a balkanyar a szembejövő sávot fogja jelenteni. 

Nem maradt több ideje. Ujjai érezték a névjegytartó fémes 
tapintást, jobb keze már benne volt a zakózsebben, de a kézi- 
féknél is szüksége lett volna rá, hiszen a ballal a kormányt 
tekerte. Három kar, most ennyi kellett volna, és három láb. 
Miközben fékezett, bal kezével keresztbe nyúlt, és alul meg- 
szorította a kormánykereket. Ha óraszámlap lenne, akkor azt 
mondanánk, hogy hat óránál. André könyöke felfelé állt, a 
karjából ez volt a legmagasabban. Készült a hirtelen körber- 
ántásra, mert egy ilyen kézifékes, éles derékszögkanyarnál 
ezt így kell csinálni. A kormányt könnyebb és stabilabb felfelé 
húzni, és úgy tekerni, mint lefelé nyomni. Ezért kellett 
keresztben megfognia. 

Jobb keze irtózatos szakítással, az ügyvédet és a zakót is 
magával rántva, a zsebben ragadt névjegykártyákkal együtt 
markolta meg a kéziféket. Aztán amekkora erővel csak bírta, 
meghúzta. 

Öt méter. négy. három. A padlóba nyomta a kuplungot, a 
kézifék azonnal blokkolta a hátsó kerekeket, az autó nyo- 
matéka előrelendült. André körberántotta a kormányt hat 
óráról tizenkettőre, aztán tovább kilencre. Zúdítva 
megtekerte, majdnem teljesen körbe, egyetlen elképesztő 
fordulattal. Két méter, már csak egy. és akkor a kocsi végre 
ringlispílként megpördült. Hirtelen kilendült a fara, és 90 fok- 
ban eltekeredve, most már párhuzamosan a forgalommal, az 
oldalával nekicsapódott a dugóban vele szemben veszteglő 
Toyotának. Fültépő robajjal ütköztek, csörömpöltek a tükrök, 

visítottak a karosszériák. André a kormányba kapaszkodott. 
És a kézifékbe. 

Egyetlen légzsák sem nyílt ki. 

André nyakán kidagadtak az erek és az izmok. A margitszi- 
geti vasember betonoszlopként maradt az ülésben, teste csak 
kicsit billent jobbra. Azonnal visszanézett balra, látta a 
szirénázva feléjük robogó rendőrautót. Úgy jön, mintha 
frontálisan beléjük akarna rohanni. Felöklelni őket. Nem is 
értette. Vadul, nyílegyenesen közeledett. Ötven méter, leg- 
feljebb annyira lehetett. 

André átpillantott jobbra. Az autó, aminek nekivágódott, 
üresnek tűnt, a becsapódástól elröpülhetett a vezetője. Talán 
nem volt bekötve. Ez jutott eszébe, egy ilyen felesleges rész- 
let, a biztonsági öv, miközben meglátta az ügyvédet, még 
véresebben, mint korábban, szétszakadt zakóban, szinte 
felkenődve a jobb oldali ajtóra. Lenézett a saját kezére. Egy 
pillanatra nem érezte az időt, mintha csak kamerával 
pásztázná ezt a szétzilált teret, az autóbelsőt. Látta, szinte 
kívülállóként vizsgálta a saját kezét, amivel még mindig 
markolja az eltépett öltöny belső zsebét, benne a 
névjegytartót és az akadásig behúzott kéziféket. 

Rohantak a másodpercek. Már csak negyven méter, 
harmincöt, harminc, de a rendőrkocsi még mindig nem lassít. 
Csak jön, jön és jön. 

André padlóig nyomta a gázt. Hallotta felsikítani a hátsó 
kerékgumikat. A kéziféket együtt szorította a szétszakadt 
öltöny anyagával, a zseb textiljének foszlányaival, és igen, va- 
lahol a markában, ennek az acélfogásnak a mélyén ott 

gyűrődött a névjegytartó is, ha egyáltalán azt találta meg. De 
már nem maradt ideje magához venni, mert megint szüksége 
volt mindkét kezére. 
Huszonöt méter. 

Nyomta a gázt, és oldalt hajolt. A szétszakadt szövet amorf 
kesztyűként fogta körbe a csuklóját, miközben ő átnyúlt az 
ügyvéd elterült, véres teste fölött, és kinyitotta az ajtót. A 
mozdulat előtt kiengedte a kéziféket, így a kocsi végre 
engedett, és a füstölögve pörgő kerék megkapaszkodott az 
aszfaltban. Sarok-lábujj mozdulat, a bal lábfeje tizedmásod- 
percnyi pumpálással megpöccintette a kuplungot, az ajtó 
pedig lassan nyílni kezdett. 

André ebben a pillanatban balra rántotta a kormányt, és 
közben egy villanásnyit ráfékezett. A kocsi súlypontja ettől 
azonnal balra és előre lendült, az ajtó pedig nagy lendülettel 
kicsapódott. Az utastérből zúdult minden kifelé. Csak ő nem, 
aki kapaszkodott. Mintha egy bőröndöt borítana ki. 

Röpült az ügyvéd a kocsisor mellett nyíló résbe. A balra 
rántott kormánnyal André helyet csinált magának a most 
még üres, szembejövő sávban. Az ügyvéd oda fog esni, a belső 
sáv aszfaltjára. Az ajtó már lendült is visszafelé, mert André 
azonnal ellenkező irányba húzta a kormányt, hiszen har- 
madik kar híján így, ezzel a mozdulattal akarta becsukni az 
ajtót. Az autó súlypontja már épp visszatért középre, amikor 
észrevette, hogy az ügyvéd teste még mindig nincs kint 
teljesen. A lába be fog ragadni, mert rácsukódik az ajtó. 

Szemből lassan elindult három autó, most kaphattak zöl- 
det. A többi viszont mozdulatlanul állt, mert már észrevették 
André őrült manőverét. 

Kivárnak. Talán. Aligha értik, hogy mi történik. 

Ő közben balra fordult, megint himbálta a kocsit, újra 
kinyílt az ajtó, az ügyvéd végre kiesett, aztán éles húzás job- 
bra, és az ajtó becsapódott. A háta mögött a rendőrkocsi 
ebben a pillanatban csikorgó fékkel és óriási robajjal belero- 
hant az otthagyott, egyszer már összetört Toyotába. 

André BMW-je gyorsult, most már egyedül volt, felmérte a 
helyzetet, koncentrált, és élesen felhajtott a járdaszegélyre. 

Nem volt más esélye. Egyetlen szűk rést látott csupán a 
zöld lámpánál előreguruló autók mögött megnyíló térben. 
Majdnem derékszögben kellett közéjük kerülnie, mert ha ott 
átjut, akkor már a szaggatott, forgalomterelő középső sávban 
végigmegy a felüljáró alatt és onnan ki a Rákóczi útra. Ott 
már két irányban összesen hat sáv fut, valahogy biztosan el- 
manőverez rajtuk. Csak ebből a szűk térből jusson végre ki. 

A két belső kereket vezette fel a padkára, így a kocsi 
ekkora tempónál azonnal megbillent és pár centit elemelke- 
dett. Csökkent a tapadása. Andrénak most ez kellett, ez az 
apró liftezés, hogy az imént felpörgetett forró gumik sem- 
leges mezőbe tévedjenek. Jobbra volt a rés, arra akart kanyar- 
odni, úgyhogy egyetlen pillanatra ellentétes irányba 
kormányzott. 

Balra. 

Ez volt a skandináv pöccintés, bár a raliversenyzők inkább 
svéd kicsapásnak nevezik. A kerékpadkáról elemelkedő és így 

már nem tapadó autót a bal rántás után azonnal a helyes 
irányba kormányozta, vagyis jobbra, mert így, ezzel a hir- 
telen mozdulattal megváltozott a kocsi súlyelosztása. Kibil- 
lent az egyensúlyából, kicsapta a fenekét, és aztán csikorogva 
oldalra csúszott. 

Driftelt, pont, ahogy a gyorsasági szakaszok éles kanyar- 
jaiban bármelyik raliversenyző tenné. André figyelte a két, 
ebben a helyzetben már rá merőlegesen, oldalról közeledő 
autót, és a köztük lévő rést, ami szerencsére nyílt, egyre csak 
nyílt, mert a vezetőik reflexszerűen félrerántották előle a 
kormányt. Balra és jobbra. Két méter, három, most már talán 
négy is, távolodnak, szélesedik közöttük a nyílás, ahová ő 
most oldalazva be fog csúszni. Bal lába már a kuplungon, kic- 
sit felengedi, most ellenkormányoz, és suk-suk, bent is van 
köztük. 

Nem értek össze. 

Mint egy diafilm szalagját, úgy húzták előtte végig elölről 
hátrafelé a szemben lévő autó filmkockáját. Lámpák, mo- 
torháztető, első szélvédő, utastér, döbbent tekintetű, vörös 
hajú nő, feléje forduló elképedt arc, fejtámla, hátsó 
gyerekülés, kisfiú, ablak, csomagtartó, féklámpa, és elfogyott. 

Eltűnt előle az oldalról végignézett autó, és pár méternyi 
villanásra, mielőtt becsúszott volna a következő elé, ott volt a 
rés. A szabad tér. 

André ellentartott, mostanáig füstölgő gumikkal farolt, de 
ebben a pillanatban elindult a már kitapasztalt mozdulat. 
Jobb lábfeje ismerte, érezte a távolságot. Sarok-lábujj, tik-tak, 
bimm-bumm, és már kint is volt. Csikorogva lőtt ki a középső, 

elosztó sáv felé, berobogott a felüljáró alá, fölhajtott a fűmező 
vékony csíkjára, huppant és rándult egyet, csúszkált kicsit, 
aztán karcsú ívben, a körülményekhez és a sebességhez 
képest óvatosan, nehogy alulkormányozzon, kanyarodva 
kirobbant a Rákóczi útra. 

De itt már megint óriási dugó fogadta. 

És egy lövés. 

Monté Carlo - Monaco 

Kengyeles Sándor, miközben Kocsis történetét hallgatta a 
miniszterelnök két évvel ezelőtti brüsszeli meghun- 
yászkodásáról, folyamatosan a mandzsettáját törülgette. Úgy 
ült, kifordítva kicsit a székét, hogy oldalról érje a nap. Az 
ezüstfoglalatú dinoszauruszmandzsettát ebben a pozícióban 
élesen keresztülvilágította a fény. Feltárultak a megkövese- 
dett, csigaformájú képződmény apró kamrácskái, és bennük a 
borostyánszerű rétegek. Ez a mandzsetta számított a legújabb 
kedvencének. Kifejezetten ide, a monacói tenisztornára vette. 
Az ezüstfoglalat gyűrűként ölelte körbe a madagaszkári am- 
moniteszt. Ez a kétcentis, csigaházas vízi lény a dinoszaur- 
uszokkal együtt pusztult ki 65 millió évvel ezelőtt. 

A pénzügyi nehézségekkel küszködő madagaszkári 
kormány két éve engedélyezte a krétakori ammoniteszek ék- 
szerészed felhasználását, egyetlen kikötéssel. A néha százmil- 
lió éves kincseket Madagaszkáron kellett megcsiszolni, leg- 
alább ezzel némi munkát adva a helyieknek. A világ legnagy- 
obb ékszerházai persze azonnal alkut kötöttek a 

madagaszkári bányászati miniszterrel, apropó, tavaly már ő is 
itt volt Monacóban, szóval alkut kötöttek vele, és pár héten 
belül elindult a dinoszauruszmandzsetta-vadászat. 

A vagyonokat érő apró státusszimbólumok 2014 karác- 
sonyán debütáltak New Yorkban, a Tiffany ékszerboltjaiban. 
Ő is ott vette, és most elégedetten tapasztalta, hogy ma reggel 
már négy asztalnál is észrevették a háromszáz eurós Borrelli 
ingébe tűzött mandzsettát. Nápolyban méretre varratott Bor- 
relli inge szinte bárkinek lehetett ebben a körben, de dinosza- 
uruszmandzsettája már csak nagyon keveseknek. Ahhoz 
nemcsak pénz kellett, hanem fantázia is. 

Kengyeles Sándor szerette azt hinni magáról, hogy ő ilyen 
típus. Fantáziadús, gazdag magyar. A másfeledik generáció 
tagja, aki Nyugaton járva és évente legalább három-négy 
hónapot itt is töltve többé már nem küszködik 
kisebbrendűségi komplexussal. Bár a magabiztossága 
érdekében azért még szüksége volt ezekre az apró tárgyakra. 

A másfeledik generációról szóló eszmefuttatását egyéb- 
ként sokfelé hirdette, és mindig a saját teóriájaként adta elő. 
0 már nem számít friss újgazdagnak, vagyis első generá- 
ciósnak, érvelt Kengyeles Sándor, hiszen nem ájul el 
mindentől, nem szórja a pénzt ész nélkül, és nem is dörgöli 
oda durván mindenkinek, hogy honnan jutott hová. Nem, 
ezen ő már rég túlesett. Ebben az értelemben semmiképp sem 
első generációs újgazdag. 

Ő már legalább tíz éve örökös biztonságban érzi magát, an- 
yagi szempontból feltétlenül, sőt még fiatalnak is, hiszen alig 
múlt negyven. Félúton jár az első és a második generáció 

életérzése között. Százmilliókon csücsült már 2002-ben is, 
most meg, köszönhetően a miniszterelnöki protekciónak, 
milliárdokon. 

De második generációs akkor sem lesz soha belőle, még 
látszatra sem, ezt tudta jól. Ahhoz a pénzbe kellett volna szü- 
letnie. Mert csak az, a beleszületés adhat flegma, mély, 
„nekem már sosem lehet bajom" öntudatot. Kicsi kortól 
hozzászokni a monacói teniszversenyhez, az elkölthetetlen 
mennyiségű pénzhez, és ezekhez az életterekhez. Ő ezt leg- 
feljebb csak el tudná játszani, mert a génjeiből valójában 
hiányzik. 

Talán majd a gyereke. Annak már nem lesz extra a Genf 
melletti tíz hálószobás rezidencia, a tihanyi villa, az antibes-i 
ház és a New York-i apartman. Meg minden más. Bár mond- 
juk az azért nagy kérdés, hogy neki lesz-e valaha is gyereke. 
Valószínűleg csak akkor, ha véletlenül ráérne ebben a 
vágtató, túlhajszolt világban gyerekgőgicsélésre pazarolni az 
idejét. 

Ezzel szemben Kocsis Zsolt, ez a hatvan körüli cápa, a ma 
reggeli ötödik csésze kávéjával, panamakalapban, pocakosán, 
állandóan kaszinókban szórva a pénzét, hát ő első generációs. 
Az online pénztárgépes Simonka Tóni viszont szintén más- 
feles. Úgy, mint ő. 

Kengyeles „mit végeztél ma" Sándor így látta a világot, 
ezen a szemüvegen keresztül. Ma reggel épp ezt az asztaltár- 
saságot. A vallomásszerűen kitárulkozó Kocsis Zsoltot, aki 
ezek szerint elérkezettnek látja dűlőre vinni a dolgot a „ki a 
főnök Magyarországon" csatában. Ahogy a híreket figyeli, 

igaza is lehet. Megint remek ritmusérzékkel lép ez a Zsolesz, 
de hát ő már csak ilyen. Ettől az, aki. 

Úgyhogy most már neki is döntenie kell. A jelek szerint 
nem halogatható tovább a nyílt színvallás, hogy kinek az 
oldalára áll. A miniszterelnököt támogatja, mert a politika 
lesz az erősebb, vagy az ellene szövetkező mágnásokat, 
élükön Kocsis Zsolttal. A győzteshez kell csatlakoznia, ez nem 
kérdés. Az elvek nem számítanak, mert az ő szintjükön 
azoknak nincs semmi jelentőségük. Erkölcs, lojalitás, hűség - 
mindez csak a kisemberek maszlaga. Az állandó magyar 
hintapolitika, a vacillálás viszont most már nem vezet sehová. 
A barmok kimentek az utcára mindkét oldalon, és rombolás 
nélkül aligha fognak hazamenni. Ezt csak a hülye nem érti. 
Kivárt, igen, két évig latolgatta a helyzetet, de sajnos most 
már a nyílt harc következik. Nem lehet tovább elbújni, 
meghúzódni, időhúzásra játszani. 

Idáig jutott a gondolatban, de aztán mégis megint elhesse- 
gette az azonnali döntés felelősségét, hezitálni akart még egy 
kicsit, több hírt hallani, biztosra menni, úgyhogy a monacói 
dísztribünön a „kasztosdiba" menekült. 

Szerette ezt játszani, a kasztosdit, ahogy ő a nézelődést 
hívta. Rápillantani idegenekre mandzsettavásárlás közben a 
Tiffany New York-i ékszerboltjában a karácsony előtti héten, 
vagy esetleg a genfi magánrepülőtér VIP-várójában, és belőni, 
hogy vajon ki hányadik generációs lehet. Ez volt a vessző- 
paripája. Hogy kívülről nézve vajon meglátják-e rajta az 
újgazdagságot. 

Állandóan győzködte magát, hogy nem. Rajta most már 
nem. Figyelte mások mozdulatait, a tárgyakat, a mandz- 
settákat, az órákat, a szivargyűrűket, szinte mindent. A 
gesztusokat, a beszédhangerőt, és aztán kimondta az ítéletet. 
Első, második, harmadik vagy hányadik generáció. Háromig- 
négyig el tudott számolni, úgy érezte, hogy odáig nem téved, 
utána viszont már nem ismerte fel a különbségeket. Ha 
egyáltalán van még bármi, ami megkülönbözteti egy száz éve 
dúsgazdag család sarját a százötven éve sikeresekétől. 

Kocsis Zsolt első generációs. Ez egyértelmű. Csak rá kell 
nézni, most is, ahogy beszél, ahogy gesztikulál, ahogy reggel 
felöltözött. Ki hord itt, Monacóban panamakalapot? Mint egy 
kolumbiai drogbáró. Meg ugye, mi másért vett volna Zsolesz 
saját várost magának Amerikában egy árverésen. A világvégi 
Wyomingban, 2012-ben? Miközben ezek szerint a miniszterel- 
nökkel vitatkozott. De arra azért mégis jutott ideje, hogy 
hasonszőrű kelet-európaiakat túllicitáljon. Azóta bármerre 
jár a világban, leszámítva persze Magyarországot, ahol szinte 
sosem mutatkozik, mert ott még egy róla készülő fényképtől 
is fél, nos, Kocsis Zsolt, ez a panamakalapos Zsolesz azóta 
mindenkinek már az első vacsorán eldicsekszik az ő Buford 
nevű, kihalt városkájával a vadnyugaton. 

Az egész kóceráj - már minimum tízszer kellett vé- 
gighallgatnia ezt a történetet - egy Don Sammons nevű fickóé 
volt, aki egyedül élt a vasútállomás lepusztult épületében. 
Kocsis tőle vette meg kilencszázezer dollárért a tízhektáros 
vadnyugati szellemvárost fogadóstul és benzinkutastul. 
Beleértve a vasútállomást is. Azóta három embere él ott, 
üzemeltetik a várost, és így újra van már irányítószáma, 

postája, önkormányzata, sőt még rendszámtábla-kibocsátási 
engedélye is, ami azért persze nem semmi. Kocsis nagyon 
agyas figura, mint minden első generációs. Aligha véletlen, 
hogy ma már az összes cége a saját amerikai városkájában 
van bejegyezve. Buford, Wyoming. Ha rosszban sántikálna, 
saját magát kellene feljelentenie, hiszen ő a seriff is egy 
személyben. Megválasztotta saját magát. Brávó! 

A miniszterelnöki család vagyona tényleg jó kezekben van. 

De ez akkor is első generációs megoldás, túl extra, 
gátlástalanul hivalkodó, kényszerűen agyas. Mohó! Ilyenre, 
ilyen trükkökre, efféle adóvarázslatokra egy második generá- 
ciósnak már nem lenne szüksége, de egy olyan másfelesnek 
sem, mint ő. Mert a másfelesek már diszkrétebbek. 

Jellemző, hogy a 2012-es offshore adóamnesztia idején ki 
merre ment a magyar elit tagjai közül. Az első generációsok, 
sejtve hogy 2013-tól utánuk nyúlnak majd még Svájcban is, 
továbbmenekültek, a lehető legmesszebb Magyarországtól. 
Kocsis, ugyebár, Wyomingba. A másfelesek viszont, mint ő is, 
hazavitték a pénzt. Tíz százalék, ennyit kellett az off- 
shorepénzekből leadózni. Hát kapja meg a király azt, ami jár 
neki, ők meg azóta nyugodtan alszanak. Hiszen így is marad 
nekik épp elég. Úgyhogy a kevésbé kapzsi másfeledik generá- 
ció hazament. 

Persze csak papíron. Mert minden más szempontból az 
elmúlt négy évben nagyot fordult velük a világ. Most már 
nem a pénzük rejtőzik Svájcban, miközben ők Magyaror- 
szágon élnek, hanem épp fordítva. A pénzük Magyarországon 
pörög, ők viszont meghúzódnak Svájcban. 

Mert Svájc tiszta, gazdag és nyugodt. Simák az utak, 
mindenből árad a kultúra, a civilizáció. Imádják a kiegy- 
ensúlyozott rendet, az évszázados harmóniát. Megértek már 
erre, észreveszik és értékelik ezeket a dolgokat. Nekik már 
nem mindegy, hogy reggelente az elsötétített kocsiablakon 
kinézve mit látnak. Panellakótelepet az Árpád hídról, vagy 
barokk villákat, ápolt kastélyparkokat a Genfi-tó partján. Jól 
öltözött embereket a patyolattiszta villamosmegállókban, 
vagy lerongyolódott, kifosztott, frusztrált tömeget a koszban 
zsúfolódva. Svájcban mindent megtalálnak, amit ma már 
értékelni tud a szemük, a nyelvük és az ízlésük. Mindent, 
amire vágynak, de ami az ő életükben már sosem lesz Mag- 
yarországon. Részben nekik is köszönhetően, valljuk be. 
Nemcsak a komcsiknak, hanem nekik is, az ő fosztogatá- 
saiknak. A negyven plusz húsz évnek. 

Úgyhogy elmentek. 

Csendben, óvatosan. Anélkül, hogy nagydobra verték 
volna. Előfordulnak épp annyit Magyarországon, hogy úgy 
tűnjön, mintha ott élnének. Pedig valójában már Svájcban. 
Háromnégy hónapot minimum. De inkább nyolcat-tízet. A 
magyarok nem is tudják, nem is sejtik, el se hinnék. Miért 
pont Svájc? Ezt az otthoni lepukkadt szürkeségből, belülről, a 
szürkeséghez szokva és semmi mást nem is ismerve úgysem 
lehet megérteni. Másik világ. Más élet. Színes, szélesvásznú! 

így aztán ennél az asztalnál ők mind a hatan szomszédok. 
A Genfi-tó partján állnak a házaik, mert ma már az a magyar 
elit legfelkapottabb lakhelye. A Rózsadomb? 

Ugyan már. 

Budapest - Magyarország 

André nem értette a lövést. Már a rendőrségi ablakból 
leadottakat sem, hiszen akkor még ott volt körülötte az 
ügyvéd. Sőt az a férfi is, akit a saját autójából lökött ki. Mozo- 
gtak egymás mellett, szorosan, ugyanabban a térben, 
kiszámíthatatlanul. Mi ez a vadnyugati őrület, ezek az azon- 
nali éles lövések? 

Olvasott persze újságot, úgyhogy sejtette. Tudott az utóbbi 
évek elszaporodó kábítószeres gázolásairól, az igazoltató 
magyar rendőrök terepjárós eltaposásáról. De akkor is. 
Körülötte most civilek vannak, ez az egyenruhás meg itt, a 
felüljárónál aligha több mint egy közlekedési rendőr. 

Belelőni a mozgásba, ahol pár centis tévedés hátul, 
mögötte még száz méterekkel is halálos sebet ejthet? 

Fel nem foghatta. 

A lövés oldalról jött, a forgalmat villogó, letámasztott mo- 
tor mellől irányító rendőr kezéből. Csattant az aszfalton, pat- 
tant, és valahol mögötte elszállt a semmiben. André a kitört 
hátsó ablakok két oldalán, mintha sztereo hangfalak len- 
nének, ezredmásodpercnyi időre meghallotta a süvítést. 
Balról jött, jobbra ment. Talán tíz méterrel mögötte. Ezt 
üzente André füle, a tapasztalat, a sokévnyi rutin. Tíz méter. 
Őrület! 

Ez már az ő terepe volt, lőni, precízen. Ekkora távolságból 
a tízméteres tévedés André számára a fegyvert évente leg- 
feljebb kétszer a kezébe fogó, közepesen tehetséges ember 

ijesztő kaszálását jelentette. Kanyarodás közben villanásnyi 
időre meglátta a rendőr szája elé fordított fejhallgatómik- 
rofont, egyetlen képkockából felfogta, hogy a rendőr fülébe 
most ott beszél valaki, aki tudja, hogy ő szökik. 

A lövöldöző rendőrt a letámasztott motorjával együtt 
csikorogva hagyta maga mögött, és kifordult a Rákóczi útra. 

Talán csak a kocsira célzott, a kerekekre. Ez járt még 
mindig a fejében, mert egyszerűen nem hagyta nyugodni a 
gondolat, hogy Budapest kellős közepén éles lőszerrel 
vadásznak rá. 

Hová jutott 24 óra alatt? Mi történt? Mi történik itt? 

Az Erzsébet híd felé mozdulatlannak tűnő dugó állt, mind a 
három sávban elakadt a kocsisor. Úgyhogy itt is átment a 
szembejövő sávba, mert hirtelen nem volt más ötlete, de ott is 
jöttek felé. 

Csak a buszsáv, az tűnt üresnek. A legszélső, a tőle legtá- 
volabbi, hatodik sáv. Olyan váratlanul robbant ki ide, ebbe a 
nyílt térbe, hogy a forgalomban közlekedők még nem tudtak 
reagálni rá. Nem lassítottak, vagy ha igen, akkor alig. A 
keresztátló végén ott érezte a szabad buszsávot, látta maga 
előtt az odáig vezető harminc métert, és látta a jobbról 
közeledő autókat is. Az egyik mögé kormányzott, aztán a 
következő elé, suhant, de most hátul, a következő kocsisor 
mögött észrevett egy fekete Land Rovert, ahogy az a szélső 
sáv holtterében szabálytalanul előz. 

A reggeli idegbaj, valaki, akinek elege lett a dugóból, az 
araszolgatásból. 

André érzékelte a magas, fekete autó sebességét, ahogy 
gázt adva kívülről előz, és rájött, hogy a sofőr aligha látja őt 
innen, erről az oldalról közeledni. Ritmusérzéke gyorsítást 
diktált, talán még átcsúszik előtte, és hajszálnyi előnnyel beér 
a buszsávba. Nem fékezhet, nézett balra és jobbra, nem las- 
sulhat, mert ez itt ideér, az viszont akkor belerohan, meg- 
dobja a harmadikat, és. 

Olyan volt, mintha az autókat fentről, a levegőből apró, 
mozgó pontoknak látná, és be tudná rajzolni közöttük az op- 
timális, az egyetlen lehetséges ívet, amit végig kell járnia. 

Padlógázt nyomott, a BMW tohonyán, de azért reagált. 
André sarok-lábujjazott, svéd kicsapás, drift, kacskaringózva 
haladt, csúszott, leheletnyit összeért a padlógázzal fékező 
Land Roverrel, kicsit koccantak, ő kifarolt, de továbbjutott. 

Ha a magasból helikopterszemmel képes lett volna leg- 
alább fél kilométert előrenézni, akkor most látta volna a sza- 
badon megnyíló sáv egyetlen halálos rémét, a távolból 
frontálisan közeledő buszt. De még nem látta, mert miközben 
szembeszáguldott a forgalommal, a visszapillantó tükörben 
az utána induló rendőrmotorost figyelte. 

André nyomta a gázt, és aggódva mérte fel a távolságot, 
ahogy a rendőr előredőlve, vadul gyorsít. Mindjárt befordul 
mögé, körülbelül kétszáz méterrel lemaradva. 

Aztán André végre felnézett, és észrevette a kék, széles, 
csuklós buszt, a vele szemben zsákutcaként lezáruló sáv 
folyamatosan közeledő végét. Balra villanyoszlopok, táblák, 
szűk járda, oda ilyen tempóban nem hajthat fel. El sem férne. 

Azt majd a filmekben a videotrükkmester és a kaszkadőr 
papírkocsija. 

Itt, a valóságban nem volt hely se balra, se jobbra, mert ott 
meg tömött sorban jöttek vele szembe a dugóban araszolok. 
Mögötte egyre csak szűkült a tér, fogyott a rendőrmotoros 
hátránya. Az utca minden irányból rázárult. Elöl, hátul és 
kétoldalt. 

Mint egy satuban. 

André még mindig nyomta a gázt, most már nem látta a 
középső visszapillantót, szinte behajolt alá, annyira 
nyújtózkodott. Csak a motorháztetőt látta, és fürkészve 
próbált keresni a szembejövők között egy kisebb, gyengébb 
autót. 

A megnyitható rést a busz és a kocsisor között. A busz 
fényszórói villogtak. Mintha lassítana is, mert a sofőr most 
észrevette az öngyilkos őrültet, aki frontálisan gyorsít felé, de 
mindjárt meglátja majd a rendőrt is mögötte, hiszen a busz- 
sofőr magasan ül, átlát André kocsija fölött. 

Közben a bal visszapillantó tükörben úgy tűnt, hogy a 
rendőrmotoros az egyik kezével támaszkodik, a másikat 
pedig emeli. Mintha pisztoly lenne benne, de André a hepe- 
hupás buszsáv rázkódásában nem látta jól. Már megint lőni 
fog? 

És ekkor, alig száz méterre a vele szemben tornyosuló busz 
előtt, André átnyúlt a válla fölött, megrántotta a biztonsági 
övét, és kattanva bekapcsolta. Mélyről, a semmiből, hirtelen 
eszébe jutott az öv. Talán az imént oldalra lökött Toyota 
eltűnt vezetőjének a megüresedett helye, az a filmkocka 

villant be, de közben megint elfogyott ötven méter, úgyhogy 
most már hajszálnyit kifelé fordította a kormányt. 

Jobbra. Ahol majd a busz mellett rést nyit. Ahová be akar 
ékelődni. Aztán ráfékezett. 

Érezni fogja, talán most már igen. Hiszen már percekkel 
ezelőtt letelt a kezdő hatvan másodperc, a légiós szintidő, 
azóta szorosan egybenőtt ezzel a fémdobozzal. Ugye, egybe? 
Behunyta kicsit a szemét, kevesebb fényt engedett magához, 
kellett neki a homály, hogy az agya csak a csuklójára kon- 
centrálhasson. A kormányt markoló ujjakra. 

Az apex. Azt kell megéreznie, a csúcspontot, a nyomfékezés 
utolsó, legeslegvégső pillanatát, amikor a beállt irányú, a busz 
és a kocsisor közé vezető nyílegyenes fékvonalból valamerre 
épp kilendülne a kocsi. Amikor az első kerekek már annyira 
tapadnak, hogy az autó háta kicsapódna jobbra vagy balra, és 
így fordulna keresztbe. Az oldalával vágódva a 
szembejövőknek. 

Ha nem érezné meg, ha rosszkor gyorsítana ki, és az autó 
hátsó kereke kitörne valamerre, ha mondjuk balra sodródna, 
az Andrét a busz elejéhez csapná. Frontálisan. 

És akkor vége. 

De hol van az apex? A fékezés csúcspontja? Ujjai most 
mintha engednének a szorításon, zongorabillentyű ez, nem is 
kormánykerék, a durranáshang közben ideér, hallja a 
süvítést, de André mosolyog. Mert a rendőr megint lőtt, és a 
golyó már megint elkerüli őt, ezt előbb tudja, mint ahogy az 
ujjai megéreznék a rést, pedig nem is látja a lőszer útját. 

Sosem fog úgy vezetni, mint ahogy lőni tud. Ez villan át az 
agyán, de mégis kitart a mosoly, mert már érzi. Ebben a pil- 
lanatban. Most. Mint amikor az egyik billentyű magától moz- 
dul a zongorán, olyan leheletnyi ez a zizzenés. A letapadó első 
kerekek megtorpanása, kicsi, extra, előrecsúszás közbeni 
apró többlet, amikor a kormány az ujjai végére visszarúg. 

Itt van, ez az a pillanat. 

Amikor André szeme kinyílt, a busz még tizenöt méterre 
volt. A kocsik a jobb oldali sávban már hullámszerűen me- 
nekültek. Húzódtak távolabb, amennyire csak ütközés nélkül 
bírtak, mert érezték, hogy ez az őrült nem fog megállni. 
Sarok-lábujj, padlógáz, kigyorsít, kicsit húzza a kormányt 
balra, a busz felé, mert ott már lát elég helyet, de most még 
sincs drift, nincs csúszás, nem csapódik ki az autó háta, csak 
tolja őt befelé az ékbe. 

Tak-tak-tak, kaszálva püföli a szembejövő első, második, 
most meg már a harmadik autó oldalát, a tükröket, sikít az 
acél, radírozza a buszt is, és most, most aztán megka- 
paszkodik. Megmarkolja a kormányt, vállával visszafelé 
nyomja magát az ülésbe, mert mégsem fog elférni. 

Látja, érzékeli. A negyedik autót a jobb lámpánál találja 
majd telibe. A busz itt van mellette, épp most csúszott el a 
feléig, a csuklós test utáni keményebb részhez, és ez jó, va- 
lahogy jó. 

Vasalagútként fogja majd őt támasztani, hogy ne csapód- 
jon balra, ne pördüljön meg. André, mintha előre látná a 
következő másodperceket, ösztönösen érzi, hogy löknie kell. 

Nem elkerülni az ütközést, mert arra már úgysincs esélye, 
hanem inkább öklelni jobbra, kifelé tolni ezt a szerencsére 
apró, negyedik autót. Még a vezetőjét is látja, aztán a 
Renaultjelet, a csillanó motorháztetőt, végül összenéznek a 
megfagyott időben és térben, ők ketten, André és ez a nő, bár 
a testük úgysem fog találkozni. Csak a vaspáncélként rájuk 
öltöztetett autók csattannak majd, nem, nem majd, hanem 
már most. 

Fűrészhang tépi a fémpapírt, mintha kartonautókban ül- 
nének, durranva repednek ketté, ő pedig csak nyomja magát 
a busz tartásában előre, bele a résbe. Tovább. 

Amíg csak lehet. 

Hasizma kőkeményen feszül, combja kapaszkodik, tapossa 
a gázpedált, nyaka megint vasoszlopként tartja a testét, az öv 
ráfeszül, most már csak egy méter, még, még, és aztán kijut. 
Lát mindent, érzékel, menekül. 

De aztán vége. Mégsem sikerül. Mert hátulról, a Renault 
mögül becsapódik az ő viaskodó lovagharcuk fuldoklásába az 
ötödik autó, és annak a súlya, ellenereje, mintha elszakítanák 
vele ezt a hosszú filmet, azonnal megállít mindent. André 
bennreked. 

Beragad. 

Nyekkenő, fémes csikorgás a vége, ahogy beékelődve a 
busz és az összetört autók közé mozdulatlanságba szorul. 

A motoros rendőr. Most már csak azt akarja hallani. Mert 
még nincs vége, egyáltalán nincs. Most majd az következik. 
Keresi a szemével, kutat, néz visszafelé, hogy jön-e. Hogy hol 
jön? Honnan? 

De már itt is van. 

André a saját oldalán, a busz felé vascsapdába szorult, ott 
biztosan nem nyílik ki az ajtó. Úgyhogy nem is próbálkozik. 
Inkább löki át magát a másik ajtó felé, tüdeje közben szúr, 
megint szúr, nyakában nyilallás, de most erre végképp nincs 
idő. Egyetlen pillanat elég neki, hogy belássa, ezzel sem ér- 
demes próbálkoznia. Ez az ajtó is beszorult. 

Fejest fog ugrani. Keresztül az ajtóüvegen. Öt percen belül 
másodszor veti ki magát a semmibe. A kéziféken támaszkodik 
a lába és a testét már löki is kifelé. Az arca elé tartott kezét 
vágják a szilánkok, amikor az ütközésektől már megrepedt, 
félig kitört üvegen átesik. 

Talpon van egyetlen pillanat alatt. Hallja a szirénázó mo- 
tor érkezését, a csikorgó féket. Ideért az ész nélkül lövöldöző 
rendőr, aki olyan tempóban indult utána, hogy a bukósisakját 
sem vette föl. Andrénak bújnia kellene, mert lőni fog megint. 
Ez olyan. Ha üldözés közben lőtt, akkor most is fog, amikor 
végre tisztán látja őt. 

Úgyhogy lehajol, és előredőlt testtel, mint egy gátfutó löki 
át magát az összetört autók és a busz összetorlódott 
akadályán. Dudálás, sikolyok, hisztéria, zűrzavar. Fedezékbe, 
súgja az ösztöne, és már ott is van, a busz háta mögött. 

Dörrenés, most lőtt csak rá, amikor már nem is látta. A 
harmadik lőszer. André ösztönösen számolja a rendőr elher- 
dált töltényeit. Szalad, de közben a kezéről a rátapadt öltöny- 
foszlányokat tépkedi. Mert még mindig markol valamit. 

Ja. igen. a névjegytartó. A másfél perccel ezelőtti kulc- 
skérdés, az ügyvédhez vezető valamilyen szál apró tárgya 

mintha már a múltba veszne. Szinte rácsodálkozik, hogy ez 
meg mi. Lépés közben zsebre vágja, és aztán gyorsul, egyre 
sebesebben vágtat ajárdán. 

Ez már az ő terepe. Szaladni, így menekülni. Szinte 
megkönnyebbül, pedig nincs is miért. Hallja az ordítozást, 
próbál a járókelőkhöz közel lépni, úgy fut apró 
oldallépésekkel, hogy majdnem mindig súrol valakit. Csak 
nem fog megint lőni. Itt, ennyi ember között mégsem lehet 
csak úgy ész nélkül célozgatni. 

A negyedik. Ez volt a negyedik lövés most, ebben a pillan- 
atban, de André azonnal hallja, hogy felfelé ment, fel az égbe. 

Okos. Sajnos okos, tudja rögtön, mielőtt körülötte 
kuglibábukként felbuknának az emberek. Még mielőtt bárki is 
földre vetné magát ijedtében. 

De már kezdődik, süllyednek. Félelemhullám söpör végig 
az utcán, még pár másodperc és csak ő marad állva - egyedül. 

Le kellene buknia. Neki is. A többiek közé. Nem, azt még- 
sem lehet, jön rá azonnal, hiszen akkor megáll, utolérik, és 
elfogják. 

A rendőrnek fegyvere van, neki semmije. 

De ha szalad tovább, akkor mostantól sokkal könnyebb cél- 
pont lesz, mint eddig volt. 

Be kellene valahová mennie. Egy üzletbe, egy ajtón, egy 
lépcsőházba. André szeme keresi a következő két-három más- 
odperc eltűnési pontjait. Rohan, de közben utcai feliratokat 
olvas, figyel, számol. Távolságot kalkulál. Dőlnek a bábuk, las- 
san csak ő marad, de már látja. Most már látja. A barkácsbolt. 
Még tíz méter, még nyolc. 

Egyedül maradt. 

Lebuktak körülötte az emberek. Kilép jobbra, pedig az ajtó 
balra van, cikcakk, felugrik, már csak öt méter, aztán most 
élesen balra, nem, a rendőr nem fogja eltalálni, így nehéz jól 
lőni, hiszen ő fél másodpercenként másfelé vibrál, már csak 
két méter, dörrenés, de bent van, érzi, vállal robban át a 
csukott ajtón. 

A fal puha vakolatát nyisszantja ketté a golyó. André arca 
előtt suhan el púderes, fehér csíkként a lövedék, de ő szerenc- 
sére hajszálnyival később érkezik. Átzuhan a golyó vágta leve- 
gőnyomon, és egy pillanatra az orrában érzi a vakolat nedves 
szagát. 

Bent van, vele együtt dől az ajtó. 
Aztán tápászkodik. 

Fegyver kell neki, valamilyen fegyver. Keres a szeme, fújja 
ki a levegőt, üresen tartja a tüdejét, présel, és közben áll be a 
pulzusa. Lassít, mert lassítania kell. Barkácsbolt. Most a 
helyes légzés a legfontosabb. Ez egy barkácsbolt, igen. Ha 
dobni fog, használni bármit is, ahhoz most nyugalom kell, rit- 
mus, a tárgyak érzékelése. Súly, forma, tömeg. 

Belép az első polcsorba, balra, fedezékbe, megy a vége felé, 
kerüli a döbbent tekinteteket, néz föl, és a plafonra lógatott 
táblákon olvassa a feliratokat. Csavarhúzók, kerti szerszá- 
mok, világítás, gipszkarton, és már fordul is. 

Tudja, hogy mit keres. Meg fogja találni. 

Öt másodperc, ennyi kellett neki. 

Aztán még öt, és a bolt hátuljában apró, szisszenő csat- 
tanás. Kipróbálta, működik, és most már azt is érzi, hogy 
mekkora lesz tíz méter távolságból a tévedés, a félrehúzó 
torzulás. De majd korrigál. 

A motoros rendőr hívott ugyan segítséget, mégsem várt. 
Mert mire ideérnek, ez az őrült valahol eltűnik. Bemenekült 
az üzletbe, és most vagy beszorul, mert hátrafelé nincs 
kijárat, vagy másodpercek alatt eltűnik, mert van. És hát 
miért ne lenne. Mert mi is ez? Felnéz. Barkácsbolt? Hát akkor 
biztosan van hátul legalább egy raktárajtó, másképp hogyan 
hoznának ide árut. Úgyhogy nincs idő várni. 

Be fog menni. Egyedül, és szétlövi ezt a barmot. Ő lesz a 
hős, valahogy ez jár a fejében. Valószínűleg az adrenalin 
öntötte el, az ad neki ilyen különleges, korábban soha nem 
érzett erőt. A feltuningolt tudat, hogy végre, életében először 
tényleg lőtt! Nem csak papír céltáblára a gyakorlótéren, 
hanem igazából. A motoron még nem érezte ezt, akkor még 
inkább a kudarc uralta a tudatát, hogy nem találta el, hogy 
elvétette, de aztán itt és most, az utcán, a félelmükben földre 
boruló embereket látva elárasztotta az erő. 

Ugyanaz a vak érzés, ami a harctér lidérces valószerű- 
tlenségében a katonákat is elönti. És aztán óvatlanul, 
veszélyérzet nélkül szaladnak át a halálba. Egyik pillanatról a 
másikra. Magával sodorja őket valami titkos vágy, ölni, 
győzni, miközben azt érzik, hogy nem eshet bajuk. A harctér, 
a vér és a fegyver téves adrenalinkábulata. A sebezhete- 
tlenség megmagyarázhatatlan felelőtlensége. 

így szokott ez lenni. 

Belülről ilyen a záporozó golyók közötti gyaloglás, amíg az 
egyik le nem teríti őket úgy, hogy fel sem fogják a halált. Mert 
olyan gyors. 

Hát vele is ez történt. Ez a kábulat. Csak ő nem tudta, fel 
sem fogta, hogy ez micsoda. Mert korábban sosem tapasztalta 
az érzést. Ő csak arra gondolt, hogy nála fegyver van, az a ba- 
rom meg egy senki, egy nyivákolva menekülő szarházi, aki ki- 
ugrott az ablakon. Ráadásul bilincsben van, nem is érti, hogy 
egyáltalán miként juthatott idáig. De most vége lesz, őt pedig 
a többiek délután már a vállukon viszik, szinte látja is a jelen- 
etet, mert micsoda bátorság kellett ehhez, hogy megfizessen 
az arcon szúrt kollégájukért. 

Belépett az üzletbe, megállt az ajtóban, fel akarta mérni a 
helyzetet, tartotta maga elé a fegyvert, de még mielőtt 
meglátta volna azt, akit keres, ezt a megbilincselt szarházit, 
akit ha kell, most szitává fog lőni, még mielőtt ez megtörtén- 
hetett volna, apró nyilallást érzett a homlokában. Aztán 
szúrásokat lefelé. Most az arcán, aztán a nyakán, a mellén. A 
testét ötcentis távolságokban öntötték el a varrógépszerű 
szúrások, és ettől tágra nyílt a szeme. Olyan érzés volt, 
mintha vasöltéseket vernének belé. 

Ekkor már látta a felé közeledő férfit, a kezében valami 
piros tárgy, amiből szisszenésekkel, aprókat csattanva, mint 
egy légpuskából, folyamatosan jöttek a szúrások. 

Leengedte a fegyverét, mert már nem bírta tovább tartani, 
mindjárt összeesik, ezt érezte, a gyengülést, ki fogja ejteni a 
kezéből a pisztolyt, de már fogja is a férfi, kiveszi a markából 

és szalad el mellette, miközben elhajítja a piros tárgyat, és 
ahogy jött, úgy megy. 

Már kint is van az utcán. 

Ő viszont itt maradt. 



Áll a homályban, az egyre nagyobb sötétségben, lassan 
térdre rogy, mert most már állni sem bír, aztán arccal 
előreesik, nyilalló szúrásokkal a testében. 

A rendőr fel sem fogta, hogy mi történt. Amikor nyekken- 
ve elterült a barkácsbolt kőpadlóján, és feje az André kezéből 
elhajított piros tárgy mellé zuhant, már csukva volt a szeme. 
Nem tudta rajta elolvasni a feliratot. 

HILTI DX 450-es szögbelövő pisztoly. 

Palm Springs - Egyesült Államok 

- „Csoo-muzz", így kell ejteni, nem is értem ezt a hu- 
muszozást - mondta a fejét csóválva BabakAaron Bahram- 
pour, miközben a lemosott és papírtörülközővel szárítgatott 
csicseriborsókra közel-keleti szezámmagpasztát, tahitiit 
kanalazott. 

Ebben a házban Adriennek bőven akadt problémája a sza- 
vak kiejtésével. Már Krisztina iráni származású férjével sem 
boldogult, mármint az ő nevével. A Bahrampourt elnyújtott 
első „á"val és elnyelt „h"-val kellene ejteni, de magyarként a 
szájpadlásnál képzett perzsa hangokba egyszerűen beletörött 
a nyelve. 

- Nekem sem megy - viccelte el Krisztina, mert ezt még el 
tudta. De a humuszt már nem.Babak Aaron, miközben a 
konyhában serénykedett, hosszasan sorolta a perzsa nyelv 
becsületén esett csorbákat. A humuszt például, ami valójában 
csoomuz. A két nő félrehúzódva borozgatott, és próbáltak 
megértő tekintettel bólogatni. Nem érezték túl nagy 

áldozatnak a nyelvleckét, érdekes is volt bizonyos értelem- 
ben, cserébe pedig átengedhették Krisztina férjének a késői 
vacsora összes teendőjét. 

Adrienn nehezen tudott fennmaradni, küszködött a ki- 
lencórás időeltolódással, de tudta, hogy minél tovább bírja, 
annál könnyebb lesz az átállás. Holnap már két olyan házba is 
elmennek, ahová Krisztina révén jut majd be. A szomszéd 
utcában lakó ismerősök nemrégiben jártak ebben a villában, 
és amikor meglátták Krisztina gyönyörű, magyar mesterek 
által felújított, múlt századi francia bútorait, elhatározták, 
hogy ők is átrendezik Palm Springs-i otthonukat. Addig jártak 
Krisztina nyakára, míg végül elhívta Adriennt. 

Nem fog itt aludni, mert nem szeretne Krisztina terhére 
lenni. Inkább szállodába megy, a vacsorameghívást mégsem 
utasíthatta vissza. Főleg hogy a férj, akivel most találkozott 
először, és akit Krisztina egyszerűen csak az „én Babakom"- 
ként mutatott be, főzés közben érdekes történeteket mesélt 
Tehrangelesről. 

Az 1979-es iszlamista forradalom és Khomeini ajatollah 
hatalomátvétele után százezrek menekültek el Iránból. Főleg 
Amerikába, mert hűségesen követték a trónfosztott és eleinte 
amerikai kórházakban gyógykezelt sahot. Egyiptomba viszont 
már nem mentek utána. Maradtak inkább itt, főleg Kali- 
forniában, mert Amerikán belül leginkább az itteni klíma 
hasonlít az iránira. A Bahrampour család is akkoriban érkez- 
ett Los Angelesbe, és próbált talajt fogni a pár év alatt hat- 
százezer iránit befogadó kaliforniai városban. Irán határain 
kívül a nyolcvanas évek eleje óta Los Angeles a legnagyobb 
lélekszámú perzsa város, ezért is hívják Tehrangelesnek. 

Mivel főleg a sah korszakának nyertesei emigráltak, az it- 
teniek magasan képzett, többségükben jól szituált irániak. 
Hatszor több közöttük az egyetemi diplomás, mint „át- 
lagAmerikában", és a jövedelmük is kétszerese az itteni szint- 
nek. Az irániak a még idejében kimenekített pénzük nagy 
részét ingatlanokba fektették. Los Angeles bevásárlóközpont- 
jainak jelentős része még ma is iráni kezekben van, mint 
ahogy Palm Springs újonnan épített lakóparkjai is. 

- Szinte kínos Amerikában szegény perzsának lenni - 
fordult Adrienn felé a konyhában isélére vasalt nadrágot és 
nyakkendőt viselő Babák Aaron, miközben precíz mozdula- 
tokkal frissen facsart lime-dzsúszt és kiskanálnyi 
köménymagot adagolt az egyre sűrűbb humuszhoz. - Emlék- 
szem, hogy mekkora meglepetést okozott, amikor az egyik 
szomszédunkról, egy Teheránban katonatiszti karriert befutó 
irániról kiderült, hogy Los Angeles túloldalán utcaseprőként 
dolgozik. Minden reggel öltönyben, díszzsebkendős elegan- 
ciába öltözve ment el otthonról, beült az autójába, amit még 
az Iránból kimenekített pénzén vett. Keresztülutazott a váro- 
son, jó messze, abban bízva, hogy ott senkivel se találkozhat 
közülünk. A kocsiban átöltözött, és felvette a munkaruháját. 
Egész nap takarította a fekete negyed utcáit, aztán este vissz- 
aöltözött és hazakocsizott, mintha legalábbis igazgató lenne 
valamilyen vállalkozásban. Ennyire szégyellt Tehrangelesben 
sikertelennek tűnni. 

- Ez azért nem csak iráni specialitás, mi, magyarok, is 
szeretünk többnek látszani, mintamire valójában vittük. - 
Adrienn ezt megnyugtató mondatnak szánta, de persze 
érezte, hogy nem ugyanarról beszélnek. A budapesti 

panelházak parkolóiban a hitelekből finanszírozott, néha a 
lakásnál is többet érő autók nem a szomszédoknak szólnak, 
mint az iráni katonatiszt öltönye, hanem pont fordítva, az 
ismeretleneknek. A magyarok ellenkező értelemben játsszák 
meg magukat, ők a város másik felén, a vadidegenek előtt 
szeretnének többnek tűnni, mint amik valójában. 

- Hát ha a látszat már úgyis szóba került, akkor ezt nézze 
meg, Adrienn - állította le akonyhai keverőgépet Babák 
Aaron, befejezve a humuszkészítést. Megtörülte a kezét, és 
elviharzott. A két nő egymásra nézett, de mire megszólalhat- 
tak volna, a férj visszaért. Átölelte Krisztinát, és halk csók 
kíséretében a kezébe nyomott egy hatalmas méretű 
borítékot. - Csoomuz színű boríték, benne pedig az én jobbik 
felem kedvence - pöckölte meg vigyorogva a barna, ler- 
agasztott papírtasakot, amiből Krisztina, vagyis Babák jobbik 
fele egy régi LIFE magazint húzott elő. 

- Micsoda nap - mosolygott a férjére, aztán Adriennre, el- 
magyarázva neki, hogy mit is kapott ajándékba -, előbb a 
Kinszki-fotó, most meg ez. Születésem hetének színes 
képeslapja az elektromos lehallgatókészülék feltalálásának 
bejelentésével. Már nagyon régen szerettem volna megkapni. 
Hol szerezted? - fordult a férjéhez, és most ő csókolta meg a 
férfit. Közben átnyújtotta Adriennek a szokatlanul na- 
gyméretű LIFE megfakult példányát. A lap jobb alsó sarkában 
ott állt a dátum: május 20-27, 1966, és az ár: 35 cent. A cí- 
moldalról meztelen felsőtestű, szexi, bubifrizurás nő nézett 
az olvasóra enyhén szétnyíló ajakkal, fekete bár- 
sonykesztyűvel takarva el a mellét. Vállára a mai mobiltele- 
fonok SIM kártyáihoz hasonlító chipet ragasztottak, mintha 

legalábbis beültettek volna valamit a bőre alá. „A nagy 
szaglászás", ezt hirdette a szalagcím, és alatta ott állt a mag- 
yarázat: „A magánélet ravasz lerohanása". 

Babák internetes aukción vette a LIFE magazint, de az árát 
nem árulta el. Visszatért inkább a humuszhoz, a tálalás 
aprólékos tevékenységéhez, miközben Krisztina elmesélte, 
hogy ő mindent gyűjt, ami a születése évéből származik. Ezért 
jár 1966-os autóval, és ezért kapta most ajándékba a LIFE het- 
ilap májusi számát. Hiszen ő 1966. május 21-én született. 

Az csak sorsszerű egybeesés, hogy ez az újság épp egy oly- 
an technikai találmányt hirdet a címoldalán, ami a magáné- 
letünkről és a velünk kapcsolatos információk meg- 
szerzéséről szól, s ami újabban Krisztina egyik vessző- 
paripája. Kicsit áttételesen persze, a látszat és a valós tények 
viszonylatában. A magyar feltalálónő, bár ő sosem szerette a 
sajtóban ráragasztott feltalálóbélyeget, inkább tartotta magát 
ötletembernek, aki remek csapattal dolgozik, szóval Krisztina 
most épp a Move-val foglalkozott. A zümmögő szenzorokkal 
átszőtt edzőruhát fejlesztette, de Los Angeles-i irodájában 
már kiadta a következő feladatot: okos megoldásokat találni 
az életmódunkat a környezetünk számára tévesen tükröző 
tárgyakra. 

Bosszantotta például, hogy az emberek a látszat alapján 
ítélik meg, ki mennyire környezettudatos. Egy kisméretű autó 
tulajdonosa állandóan elismerő bólintásokat kap, bármennyit 
jár a kocsijával. Ha a postaládához négy keréken megy, még 
akkor is. Ha évi ötvenezer kilométert pakol az autójába, akkor 
is. Miközben egy nagyobb autó, például egy terepjáró vez- 
etőjének Európa nyugati felén megvetés jár, pedig lehet, hogy 

rengeteget biciklizik, és csak ötezer kilométert autózik 
évente. Úgyhogy az ilyen látszatok ellen Krisztina fejében az 
a megoldás született, még ha ez a privát szféránk rovására 
menne is, hogy az autók hátulján, például a rendszámtábla 
szélén kis LCD kijelző mutathatná az abban az évben megtett 
kilométereket. Hogy látni lehessen, ki mennyire kíméli a 
környezetet. Feleannyit fogyasztó kiskocsival tízszer annyit 
járni, és így ötször jobban szennyezni a levegőt, az egyáltalán 
nem érdemel dicséretet. 

- És ha ezt az ötletet valaki megvenné, akkor a befolyó jog- 
díjak fele ezúttal is a magyarköltségvetésbe menne? - 
Adrienn kérdése és csodálkozó hangsúlya mögött ott bujkált 
az értetlenkedés, mert bár számtalan cikket olvasott az Áron 
Krisztina által indított mozgalomról, nem tudta felfogni, hogy 
miként is működik ez. 

Két évvel ezelőtt, amikor az amerikai szabadalmi hivatal 
bejegyezte a Krisztinát világhírbe röpítő találmányt, az „agy- 
as ablakot", váratlanul és spontán mozgalom indult Mag- 
yarországon. A „Smart Glass" olyan speciális ablaküveg, amit 
azóta világszerte használnak irodaházak építésénél. Kívülről 
napenergiát hasznosító, átlátszó napkollektor, belülről 
viszont multimédiás képernyőként működő ablakmegoldás, 
ami még arra is képes, hogy tejüvegüzemmódban használják, 
és ezzel védjék a magánszférát, ha a szobában tartózkodók es- 
etleg ezt szeretnék. 

A világsajtó hirtelen felkapta a tehetséges magyar 
megoldást, és egyszerre kezdte emlegetni a Prezivel, egy 
harmincas évei közepén járó magyar programfejlesztő, 
Somlai-Fischer Ádám prezentációs programjával. A Prezibe 

nem sokkal korábban invesztáltak tizennégymillió dollárt 
amerikai kockázatitőke-befektetők. Magyarország nevével 
váratlanul és a Rubik-kocka óta először megint összekapc- 
solta a világ a nyitottságot, innovációt és találékonyságot. 

„Nem kell korruptnak lenni. A kemény munka sikerre vez- 
et" - üzente Magyarországnak egy német lap hasábjain 
Somlai-Fischer Ádám, és kifejtette, hogy az álma akkor 
teljesülne, ha a Prezi úgy változtatná meg Magyarországot, 
mint ahogy a Nokia megváltoztatta Finnországot. 

Krisztina lelkesen olvasta az interjút 2013-ban, és boldog 
volt, hogy ezek szerint nincs egyedül, hogy a Prezi akkoriban 
már az ideje nagy részét San Franciscóban töltő fejlesztője is 
hisz egy másik Magyarországban, hisz a tehetségben, hisz ab- 
ban, hogy létezik a magyar jellemnek egy másik oldala is, ami 
ha összefognának, ha összetartanának, akkor talán mégsem 
szorulna ki örökre Magyarországról. El kellett jönniük, igen, 
mert nagyot álmodtak, mert otthon gáncsolták őket, ebben 
szinte mindannyian egyetértenek. A külföldön élő magyarok 
honlapjai és Facebook-oldalai tele vannak panasszal és 
történetekkel arról, hogy a mai Magyarország hogyan is 
szívja el a tehetséges emberek energiáit, hogy otthon megint 
és újra a középszer uralkodik, a kontraszelekció, a sok lúd 
disznót győz elve. De a Prezi kitalálójának a példája azt is 
bizonyítja, hogy van azért esély, hogy nincsenek egyedül, 
hogy vannak mások is, a világban szétszóródott olyan mag- 
yarok, akik miatt hihetünk benne, hogy Magyarország 
egyszer még megváltozhat. És akkor majd megint haza lehet 
és kell menni. 

Összefogtak tehát néhányan, hogy fenntartsák a reményt, 
egy másik, tisztességesebb, igazságosabb Magyarország es- 
élyét. Szerettek külföldön élni és alkotni, igen. Titokban mé- 
gis arra vágytak, hogy egyszer még hazatérjenek. Hogy ot- 
thon érezzék jól magukat. Otthon is. Hogy Magyarországon 
becsüljék meg őket, ne csak külföldön. 

Fizettek azért, hogy meghallják a hangjukat! Krisztina vez- 
etésével bejelentették, hogy mostantól a találmányaik jog- 
díjának a fele Magyarországra száll, a szabadalmi be- 
jegyzésekben pedig társtulajdonosként maga az ország szere- 
pel majd. 

Megdöbbentő fordulat volt. Az önzetlenség demonstrá- 
ciója. Egyetlen kikötést tettek csupán, hogy a pénzt tovább- 
képzésekre, az egyetemekre, a világszínvonalú és lehető leg- 
szélesebb körben ingyenes magyar felsőoktatásra kell 
fordítani. Hadd legyünk mi az új Finnország. 

Krisztina lepődött meg a legjobban, hogy micsoda özönvíz- 
szerű folyamatot indított el. A magyar sajtót elárasztották a 
külföldön dolgozó, addig sosem hallott nevű, ismeretlen, de 
sikeres tudományos szakemberek, fejlesztők, mérnökök és 
tervezők felajánlásai. 

ban pár hét alatt látható és szerethető arca lett ennek a 
másik, önzetlen és tisztességes Magyarországnak. 

Japánból érkezett az első felajánlás, az autókormányba 
épített alkoholszonda magyar feltalálójától. Az egyik japán 
gyár számára fejlesztette ki ezt az apró eszközt, amibe 
kötelezően bele kell lehelni, mielőtt elindítanánk a kocsinkat, 
mert anélkül a motor nem reagál az indítókulcsra. Fél 

másodperces alkoholteszt, ami blokkolja az autót, ha a sofőr 
ivott. Aztán csatlakozott a mozgalomhoz a háromdimenziós, 
térbeli hologramtábla magyar feltalálója is Franciaországból. 

ben már több tucat tehetséges és nagyvonalú magyar neve 
szerepelt a listán, a világ három kontinenséről. Az okostele- 
fonokra cukorbeteg- és étkezési kalória-tanácsadó programot 
író huszonhárom éves fiatalember éppúgy lelkesen támogatta 
Magyarországot Sydney-ből, mint a televízió-távirányítót az 
idősek számára vérnyomásmérővé átalakító és a kábeltár- 
saság adatbázisán keresztül a diagnózist közvetlenül a házior- 
voshoz eljuttató szerkezet feltalálója. Aki egyébként egy Né- 
metországban élő, nagyon kedves és sikeres, de már nyugdí- 
jas magyar mérnöknő. 

A „Fél életünket Magyarországért" mozgalom két év alatt 
12 milliárd forint bevételhez juttatta a magyar felsőoktatást, 
és a jogdíjak azóta is csak gyűlnek és gyűlnek. A nemzetközi 
sajtóban a Magyarországgal kapcsolatos tudósítások jelentős 
részét ma már ezek az információk töltik ki, mert a világ las- 
san, de biztosan felfigyelt a magyarok új arcára. Most már 
nem kell örökké a magyar Nobel- díjasokkal, a C-vitaminnal, a 
golyóstollal és a Rubik-kockával magyarázni, hogy ez egy 
magát mindig kitaláló, megújító, lendületes kis ország. Hogy 
mi vagyunk az új finnek. 

Amikor pedig egy brit lap újságírójának 2015 elején leesett 
a tantusz, hogy a finnugor nyelvcsalád révén ez a két nemzet 
valójában még rokon is, akkor aztán végképp feltámadt a 
finn-magyar legenda. 

Mert legendákra a világnak mindig is szüksége volt. 

És Krisztinának köszönhetően most mi lettünk azok. 

Budapest - Magyarország 

Annyira váratlanul történt, és annyi helyen. És hangosan. 
Akik nem azokban az utcákban voltak, ahol kitört a zűrzavar, 
és nem látták, hogy ki kit üt, azoknak csak a mentőautók tűn- 
tek fel. Hogy hirtelen milyen sok lett belőlük. Szirénáznak, 
mennek innen oda, onnan ide. De akik nem látták, azok is 
érezték, hogy valami nincs rendben. 

A vibráló, vihar előtti feszültség valahogy belefúrta magát 
a város levegőjébe, a tompa hörgésbe, a távoli zajokba. A bud- 
apestiek többsége nem emlékezett már 1956-ra. Nekik az túl 
régen volt. Az akkori utcai lincselések dühe. Nem láttak még 
ehhez hasonlót, mégis azonnal érezték és értették. 

Hogy ez ilyen. 

Ilyen volt Buenos Airesben, Damaszkuszban, Kairóban, 
Londonban, ilyen volt Bangkokban, Algírban, Isztambulban, 
Szófiában, Rióban, Marseille-ben és mindig mindenhol, 
amikor és ahol egymásnak estek az emberek. 

Itt és ott, ebben az utcában és abban. Hiába vezényelték 
rendőrök százait a Kossuth térre, hiába vették körbe terrorel- 
hárítók a kormányzati épületeket, hiába készült a hatalom a 
2006oshoz hasonló utcai csörtékre, mert készült, ez látszott, 
az egész mégsem ért semmit. Mert most nem a hatalom állt 
szemben az emberekkel. 

Hanem ők egymással. 

Másféle recept. 

A kettészakított, megosztott, kifosztott, demagóg lózun- 
gokkal felhergelt Magyarország pár százaléka, a politikai 
aréna futballhuligánjai, az egymásnak feszülő oldalak 
szélsőségesei, akik a kétmilliós nagyvárosban természetesen 
kisebbségben vannak, mégis képesek szétverni mindent. 

Elég volt egyetlen idióta beszólás, egyetlen húzzatok haza, 
köcsögök kiáltás, a szokásos, a magyar internetes oldalakon 
napjában ezerszám olvasható köpködő szenny, élőszóban. 
Elég volt annyi, hogy a honlapok kommentárjaiban 
gyűlölködve anyázó arctalan budapestiek most meglássák 
egymást az utcán, ordítsanak, és kicsit üssenek. Aztán az őket 
szétválasztó rendőrnek is odasuhintsanak, mint Buenos 
Airesben, Damaszkuszban, Bangkokban, Londonban és a többi 
helyen. 

Mire a rendőr persze visszaüt, tol, lök, és akkor már 
hátulról is kap egyet, mert biztosan van legalább egyvalaki, 
aki utálja, hiszen a rendőr a kisebbség diktatúrájának, ennek a 
hatalomnak a fizetett zsoldosa. Ők mondják így, az egymást 
püfölő barmok. De hát a politika eltompult futballhuligánjai 
már csak ilyenek. 

Egyszerűen gondolkodnak, és hülyék. 

Hiába táplálta, dédelgette, növesztette őket a saját céljaira 
néhány gátlástalanul rafinált politikus, ilyenkor mégis kic- 
súsznak a kontroll alól. 

Ordítás, ütés, röpül egy-két tárgy, törik a hata- 
lomközelinek és korruptnak tartott bankár pénzintézetének a 
kirakata, aztán törik egy másik is, a mellette lévő üzleté. 
Szétverik a polgármester haverjának a divatüzletét, mert 

dögöljön meg az a rohadt milliárdos, aztán már az egész utcát is. 
Egyre több arcon maszk, kezdődnek az üvöltözések és az apró 
fosztogatások. Először csak a sarki kisközért, a dohánybolt, a 
végén pedig már minden. 

Úgy, mint Londonban. Ez nem a szegények lázadása! A he- 
lyzet nem ilyen egyszerű, mert itt hirtelen minden 
összekeveredik. Pont, mint Angliában 2011-ben. Az „angol 
tavasz", ugye, arab párhuzam alapján, bár a brit fővárosban 
nyáron, augusztusban történt. 2011. augusztus 6-án. 
Háromezer bűncselekmény egyetlen óra leforgása alatt. Lon- 
donban a gazdagok gyerekei a Louis Vuitton-boltot fosztogat- 
ták, mert „apa kapja be", a szegények pedig az élelmiszerüz- 
letek szalámis polcait. 

Budapesten is ez történt. Hirtelen minden, ami hivatalos, 
az a gyűlölt miniszterelnököt testesítette meg. A diákok 
keresztbe feküdtek az utcákon, hogy a rendőrségi autók ne 
tudjanak a város száz és száz pontján kirobbanó összetűzések 
helyszínére eljutni. 

Meggyújtott gumiabroncsoktól lángoltak a szűk utcákban 
leparkolt autók, mint ahogy égtek korábban Londonban és 
Berlinben is. 

A megrettent „közép" pánikba esve tárcsázta a rendőrség 
lefagyó segélyhívó számait. Volt olyan perc, amikor húszezer 
hívást kellett volna fogadni. 

Erre senki sem volt felkészülve. Mert erre nem is lehet. Se- 
hol se tudtak soha. Amikor megindul a tömeg, de senki se se- 
jti, hogy valójában hová, akkor már csak a mélyről feltörő in- 
dulat marad. Ütik egymást, ütik azt, aki szembejön, a 

gyávábbak csak a kirakatüveget, a bátrak, a hőzöngő királyc- 
sávók mindenkit. Mert most lehet. Egy órán át? Egy napig? 
Tovább? 

Londonban öt napig tartott. 

Az irigy indulatban fuldoklók ilyenkor ész nélkül rongál- 
nak mindent, amit csak bírnak. Egymásét leginkább, hiszen a 
felgyújtott autó nem a miniszterelnöké. Hanem az övék, es- 
etleg egy pont ugyanúgy gondolkodóé, ahogy ők maguk látják 
a világot. 

De ez akkor is ilyen. Nincs benne ésszerűség, logika, nem is 
érdemes keresni a szabályait, az értelmét és az okokat. 

Csak kitör. Lecsap. Mint egy tornádó, mint egy váratlanul 
megerősödő vihar, ami elsodorja azt is, aki titokban régóta 
várt már egy kis esőt. És arra készült is. Esernyővel, dzsekivel, 
de azzal nem számolt, hogy úgy a falhoz vágják, hogy csak 
nyekken. 

Jobb esetben. 

Nem volt semmilyen hír, szám és információ. Csak 
pánikszerű sms-ek betört fejű emberekről, állítólagos halot- 
takról, baseballütőkről, vasrudakról, hosszú évek alatt elfo- 
jtott, irigységgel, gonoszsággal vagy csak reménytelenséggel 
fűszerezett revánsvágyról, ami törve-zúzva, véresen söpört 
végig a budapesti utcán. 

Mint máskor Londonban, Buenos Airesben, Kairóban, 
Szófiában, Rióban, Isztambulban, Bangkokban és már annyi, 
de annyi helyén a világnak. 

Hát most Budapesten is. 

Délben már ugyanaz tombolt a magyar fővárosban, mint 
ilyenkor mindenhol máshol. A reggel még a Kossuth térre in- 
duló tízezrek a Parlamenthez már el sem jutottak. Útközben 
tört ki a gyűlölet. 

Tanulság? Hát, az ilyenkor még nincs. Csak a remény, hogy 
vége lesz gyorsan, és majd erről is lehet pár év múlva 
alaposan feldolgozott elemzéseket olvasni a Wikipedián. Hogy 
milyen is volt, a magyar káosz. 

Budapest - Magyarország 

Az érzéketlenség. Ez zavarta leginkább. A hangsúlyok, a 
sorsa iránti totális érdektelenség. Nem az, ahogyan és amit 
Gianni kérdezett, hanem amit nem. Nagyon nehezére esett 
volna egy „hogy vagy"- ot kinyögnie? Legalább hajszálnyit 
együtt érezni vele? 

Hát szarul, cseszd meg a dzsigoló anyádat, nagyon szarul. 

- Nem írta alá? - Giannit csak ez érdekelte. Háromszor vis- 
szakérdezett, mert ilyet még nem hallott. El se tudta képzelni, 
hogy valaki ellenáll, azt meg végképp nem, ami utána történt. 
Az ablakon át menekülő André Calvi, aki légzsáknak használja 
az ügyvédet. 

Pedig megtörtént. Ezért fekszik ő most ebben a borzalmas 
fertőtlenítőszagban, a fagyos kórházi ágyban, egyórányi 
műtét babrája után tele műanyag csövekkel. Bűz van, ro- 
hasztó büdös. Magyarországon ilyen egy szuperprotekciós 
különszoba? Sárgára festett fényes falak, csak hogy minden 
könnyen lemosható legyen? A hányás vagy mégis mi a fészkes 
fene? És ez a foltos linóleumpadló? Hát ettől behal. Meg az 

ócska függöny. A harmincéves, barna fotel a sarokban. Tele 
kávéfoltokkal! Ehhez kellett kapcsolat és ismeretség? Hát 
csesszék meg! 

Doktor Bazsó Miklós, mert ez volt az ügyvéd teljes és a 
budapesti jogászvilágban remekül csengő neve. Kizárólag 
csak Lindának Bazsó bácsi, a még télen is miniszoknyás 
titkárnőnek, aki közhelyes módon az irodán kívül is betöltött 
némi szerepet az életében. Dr. Bazsó zsibbadt, félig átkötözött 
fejjel feküdt a külön fürdőszobás, egyágyas kórteremben. A 
műtét több mint két órán át tartott, és ezt meg is mondták 
neki, amikor felébredt, de az altatás utóhatása, a testét még 
mindig átjáró kábulat miatt rosszul emlékezett. Ezért mond- 
hatta Gianninak, hogy egyórás volt a műtét. 

Összevarrták az arcát, megműtötték az orrát, de csak 
ideiglenesen, gondolta ő. Gyorsverzióban. Ha rendbejön, úgy- 
is plasztikai korrekciók kellenek. Nem mondták neki, a doki 
erről mélyen hallgatott, ő mégis biztos volt benne. Itt, ebben 
a kócerájban aligha csinálták meg rendesen. Majd Svájcban. 

A magát igényesnek tartó, de Linda szerint egyszerűen 
csak piperkőc Bazsó bácsi - ez is talán az altatás utóhatása - 
egyelőre nem fogta fel, hogy számára a reggeli lázálom leg- 
súlyosabb következménye nem is az arcán keresztülfutó 
vágás, hanem a becsapódásakor elszenvedett kétoldali, 
úgynevezett ablakos bordatörés. Az ő esetében ráadásul ez 
még szegycsonttöréssel is párosult, olyan súlyos légzési és 
keringési elégtelenséget okozva, hogy folyamatos gépi 
lélegeztetéssel segítették a tüdejét. Oxigént pumpáltak bele 
egy olyan csövön keresztül, amit a műtét során vezettek a 
légcsövébe. A bordatörések következtében súlyos levegő 

gyülem alakult ki nála, amit folyamatos mellkasi 
szívókezeléssel kompenzáltak. Nem az intenzív osztályon 
feküdt, bár az sokkal megnyugtatóbb lett volna. Zümmögő 
gépek vették körül, és igazság szerint egyáltalán nem volt 
szabad beszélnie, de lehurrogta az ápolónőt, aki persze nem 
vitatkozott vele. 

- Nem írta alá - nyögdécselte sípoló hangon a mobiltelefon 
apró mikrofonjába, amit a tűsarkúban tipegő Lindácska tar- 
tott a szájához -, akárkik legyenek is, ezt mondta nekem az a 
Calvi vadállat, akárkik legyenek is, akik meg akarják tőle 
venni a kulináris dunai motyóját. 

Nem bírta tovább erővel, de már nem is érdekelte ez az 
egész szarság. Mielőtt behunyta a szemét, kérlelő tekintettel 
Lindára nézett, aki megértette, hogy Bazsó bácsi nem akar 
tovább Giannival beszélni. Kihúzta a mikrofonos fejhallgatót 
a telefonból, magához vette az irányítást, és hialuron savval 
feltöltött dús ajkához emelte a készüléket. 

- Scusi, Giannino, a főnök fáradt - próbált egyszerre 
határozott, de közben kedves is lenni.Linda mindenkit becéz- 
ett, nála ez volt a hízelgés nyerő verziója, de soha senki nem 
világosította fel, hogy a Giannino nem a Gianni becézése, 
hanem a Giovannié. 

A félig olasz, félig magyar Gianni hangosan belesóhajtott a 
telefonba, mert Lindát reménytelen esetnek tartotta. Amatőr 
húzásnak a jelek szerint igencsak megnyekkent sznob ügyvéd 
részéről, állandó rizikófaktornak. Kinyomta a telefont, még 
mielőtt ez a liba tenné meg vele ugyanezt. 

Linda eredményesnek ítélte a határozottság és kedvesség 
vegyítését, hiszen lám-lám, mennyire gyorsan sikerült véget 
vetnie a beszélgetésnek. Ügyes kislány vagy, Lindácska, dic- 
sérte meg saját magát. Leült a barna fotelba, de nagyon távo- 
linak ítélte az ágytól. Úgyhogy felállt és nyikorogva, a 
linóleumpadlón éles csíkot húzva, apró tipegésekkel közelebb 
rángatta az ügyvédhez, de közben felfedezte a kikopott kárpit 
kávéfoltjait. 

Nem ült azonnal vissza, hanem hosszú, számítógép-bil- 
lentyűket a titkárnői beosztás dacára is csak ritkán látó uj- 
jaival megpróbálta az apró morzsákat kiseperni a fotelból. 
Feltehetően az előző beteg látogatói potyogtatták bele. Cs- 
iszatolta jobbra és balra, aztán a retiküljéből elővett egy 
nedves törlőkendőt, amiből mindig akadt nála bőven. Át- 
törölte azzal is a kárpitot, sőt még a fotel karfáit is, de végül 
feladta a reményt, hogy meg tudná kímélni a ruháját. Úgy ült 
le a fotel szélére, hogy csak a lehető legkisebb felületen 
érintkezzen ezzel a szörnyű bútordarabbal. Nem dőlt hátra, 
és a karfára sem támaszkodott rá. A tűzpiros, hosszú körmök 
végre megpihentek az ölében. 

Csacsogva mesélte az ügyvédnek, hogy mi minden történik 
a városban, az összevissza híreket, mert hát képtelenség kiis- 
merni magunkat ebben a zűrzavarban, ugye, Bazsó bácsi. 
Tiszta eszementség, ő is csak alig tudott idejönni, akkora 
dugó zsibbasztja Budapestet. Még szerencse, hogy a Hon- 
védkórház nem a belvárosban van, mert az most tiszta izé. 
Kereste a megfelelő szót az izére, hogy mivel is hely- 
ettesíthetné, ilyen, ilyen ismételgette, aztán feladta. 

Izé van tehát, a felhergelt csőcseléknek habzik a szája. 
Pontosan ezek voltak Linda szavai, mert számára a kocsiban 
hallgatott hírek izéjét a csőcselék és a habzó száj írta körbe 
leginkább. 

Nem hívta az ügyvéd feleségét, ezt, ugye, jól tette? Nem 
tud egyelőre senki erről a balesetről, Bazsó bácsi, mert bale- 
set volt ez az izé, ugye? 

Most már két izéféleség hálójában vergődött. 

Aztán eszébe jutott, hogy de, mégiscsak tud, mert tele- 
fonált az angol kolléga, aki még az irodában utolérte Lindát. 
Mielőtt ő idejött volna. Meg is lepődött, mert erről a baleset- 
izéről őt is csak épp akkor értesítette a rendőrség, az angol 
pedig már tudott róla. Valamilyen William. Talán Wolf? Nem 
emlékszik rá pontosan, mert olyan zavarba jött az angol be- 
szédtől. Igyekezett persze nagyon, ezt Bazsó bácsi is 
kikötötte, hogy Lindának javítania kell az angolján, és ő jár is 
rendesen a nyelvórákra. Heti három alkalommal reggelente. 
Úgyhogy értette ezt a Williamet, isten bizony, felfogta, hogy 
találkozójuk lett volna reggel, vagy micsoda, ezért repült ide 
Londonból, de hallja, hogy dr. Bazsó kórházba került. Me- 
lyikbe is? 

Ő meg kikottyantotta, hogy a Honvédkórházba, ami persze 
semmit sem jelent, úgysem fog idejönni az angol. Meg hát 
hogyan is találná meg Bazsó bácsi kórtermét ebben az 
összevissza épületben egy külföldi? 

Ami azt illeti, persze jobb is, ha egy londoni szem nem látja 
a magyar valóságot. Linda tökéletesen el tudta képzelni, hogy 
milyen is lehet az olyan angol ember, aki hozzájuk jön 

Budapestre. Dr. Bazsó egyre nagystílűbb üzletekbe keveredik, 
egyre több antik autót gyűjt össze, egyre többet fektet 
aranyba, bár erről Linda egyre kevesebbet tud. 

Az angol és a többi külföldi vendég érkezéséről - 
titkárnőség ide vagy oda - újabban már nem értesítette őt a 
doki, mert egyébként Linda néha így is hívta Bazsó bácsit: 
dokinak. Elvégre az ügyvéd is doktor, nem csak az, aki 
gyógyít. Úgyhogy doki, és kész. 

Dr. Bazsó Miklós körülbelül addig figyelt Lindára, amíg a 
nő ügyesen kiiktatta Giannit a telefonból. Nem tudta követni 
a beszámolót az újabb budapesti közlekedési dugóról, a 
fővárosiak állandó tébolyáról. Ahogy az emberek más or- 
szágokban az időjárásról képesek semmitmondó, üres beszél- 
getéseket folytatni, a budapestiek úgy tudnak a közlekedési 
helyzetről. Annál viszont sokkal több gyógyszer keringett az 
ügyvédben, semhogy Linda csiviteléséből rájöjjön a mai 
reggel különlegességre, hogy ezúttal tényleg másról is szó 
van a budapesti utcákon. 

Derengőn meghallotta Linda beszámolóját valami angolról, 
aki telefonált, de itt már végképp kikapcsolt, és elmerült a 
saját gondolataiban. 

Nem tudott megnyugodni. Nem a sérülései, az operáció és 
a menekülő André Calvival töltött lázálomszerű két perc tar- 
totta még mindig felzaklatva, hanem maga az ügy. Ami 
számára már a kezdetektől gázosnak tűnt. Régóta tervezte, 
hogy kiszáll. Fél évvel ezelőtt gondolt rá először, amikor ki- 
mondta magában a végső ítéletet, hogy a durvulásnak Mag- 
yarországon nem lesz vége, sőt! Észrevette ugyanis, hogy 

Gianni és azok, akik mögötte állnak, az utóbbi másfél évben 
már olyan cégekért is lehajoltak, amikért szerinte nem kel- 
lene. És amiket korábban békén hagytak. 

Egyre rosszabb az ügyek bukéja, egyre riasztóbb. 

Még az ő számára is. 

Volt persze magyarázatul szolgáló privát teóriája a nagy 
magyar valóságról és benne a saját sorsáról. Ez neki nem 
érzelmi kérdés, csak logikai. Ez ügyben azonos hullám- 
hosszon volt az ország miniszterelnökével, akinek dr. Bazsó 
szerint minden cselekedetéből az áradt, hogy az emberek 
még annál is birkábbak, mint amilyennek tűnnek. És az 
ügyvéd szerint ebben igaza volt, mármint a 
miniszterelnöknek. 

De akkor is. 

Dr. Bazsó mély meggyőződéssel állította, hogy Magyaror- 
szág már rövid távon is halálra van ítélve, hiszen itt nem 
lötyög olaj a föld alatt, nincs semmi értékes, semmilyen ás- 
ványkincs, speciális tudás, extra pénz és tartalék, csak egy 
rakás bérrabszolga. A mai, modern világban ez Magyarország 
leglényegesebb versenyeszköze. Pár milliónyi szerencsétlen, 
az országot valójában eltartó melós, akik havonta keresnek 
annyit, mint amennyi Nyugat-Európában háromnapnyi min- 
imálbér. Amíg ez így marad, amíg a Gianni mögött állók és a 
magyar politikai elit ezt képesek kézben tartani, megny- 
ugtatva, vagy ahogy dr. Bazsó fogalmazott, elhülyítve az agy- 
atlan bérrabszolgák tömegét rezsicsökkentéssel, nyug- 
díjemeléssel, korrupciós ügyek bírósági pereivel, megleck- 
éztetett multikkal és hasonlókkal, addig minden oké. 

Addig fennakadás nélkül, katonás rendben gurulnak majd 
le a német Mercedesek a vidéki magyar városok futószalag- 
jairól. A bérrabszolgák éhbérért összeeszkábálják őket a né- 
meteknek. De hogy mi lesz a tantusz leesése után, amikor már 
nem működik a hülyítés, azt senki se tudja megjósolni. 

Hogy akkor vajon mekkora lesz a robbanás? 

Hiszen Magyarországon, mint ahogy a világ sok or- 
szágában, szinte mindenki jobban akar élni, mint valójában 
tehetné. Az emberek tovább nyújtózkodnak, mint ameddig a 
takarójuk ér, errefelé ez nemzeti sport. Amerikában is persze, 
csak ott mondjuk meg is szívják, és megtanulják a saját 
kárukon. Bukják a lakást, jön a kilakoltatás, nem menti meg 
őket senki. 

Ő persze könnyen beszél, tudja jól, de akkor is. 

A magyar bérrabszolgákat kizsákmányoló külföldi cégek 
adójából eltartott magyar közalkalmazottak jelentős része ép- 
púgy többre vágyik, állandóan többre és többre, mint az ál- 
lami megrendeléseket valós verseny nélkül megkaparintó 
magyar óriáscégek munkatársai. Legalábbis nagyon sokan 
közülük. Sőt, a lehetőségeihez képest többet költ a magyar 
kisvállalkozók legalább fele. Azok, akik a tanárokból, or- 
vosokból és hivatalnokokból próbálnak megélni. Nekik 
gyártva vagy árulva valamit. 

Elég csak körbenézni egy budapesti bevásárlóközpont 
parkolójában. Jobbak, újabbak, nagyobbak az autók, mint Pár- 
izsban. Hitelből, természetesen! Dr. Bazsó ezt sosem értette. 
Hogy vajon miért? Szerinte még Magyarország viszonylagos 
nyertesei, a lakosság egyharmada, jó esetben a fele, még azok 

az emberek is sokszor túlvállalják magukat, és aztán csak 
kínkeservvel tudják fenntartani a maguknak megálmodott 
polgári élet látszatát. Szinte csöpög a homlokukról a véres 
veríték. A többiek meg vegetálnak, valahogy életben marad- 
nak. A magyarok hatvan százaléka nem eszik rendszeresen 
húst, negyvenöt százalékuk pedig legalább három hónapnyi 
lemaradásban van valamelyik közüzemi számlájával. 

Mégis, és ez a legijesztőbb, ebben az országban az évek óta 
tartó válság ellenére sokan még mindig jobban élnek, mint dr. 
Bazsó szerint valójában tehetnék. Hitelből, állampénzből, 
lopva, csalva, a többieket átvágva, bárhogyan. A zöldséges ép- 
púgy, mint a gyógyszerügynöktől a drágább tabletta 
felírásáért ingyen nyaralást elfogadó orvos, vagy a tanul- 
mányi ösztöndíját okostelefonná átseftelő középiskolai tanár. 

Az ügyvéd meg volt arról győződve, hogy a látszat fen- 
ntartása közben, az életben maradás csatájában magyarok 
milliói nem ismerik, és ezért inkább gőgösen lenézik a 
világot. Dühösek és irigyek, főleg a nyugatiak jólétére. Dr. 
Bazsót a rózsadombi és genfi villájában elképesztően irritálta, 
ahogy Magyarország vesztesei lelki önvédelemből sokkal 
többre tartják magukat, az országot és persze a saját teljesít- 
ményüket is, mint szerinte kellene. 

Visszautasította, ha valaki azt állította, hogy nem az or- 
szág, hanem ő a pökhendi, és tirádákat zengett arról, hogy 
szerinte a tudatlanságból eredő irigység miatt lehet Mag- 
yarországon cigányozni, buzizni, zsidózni, Nyugatot gyűlölni, 
bankármaffiázni, antiglobalistának lenni, és közben mégis 
olcsó perui paprikát enni a drágább kalocsai helyett. Bazsót, 
ha belekezdett Magyarország gyalázásába, képtelenség volt 

leállítani. Mert ugye, hőzöngött ilyenkor heves karmozdula- 
tokkal, Magyarországon a kishitűség és az ebből eredő bűn- 
bakkeresés miatt kell állandóan komcsizni, nácizni és 
gyűlölködni, mert huszonöt évvel a rendszerváltozás után a 
talaj már jól elő van áztatva sikertelenséggel, kudarccal és 
irigységgel ahhoz, hogy bő termést hozzon bármi ilyesmi. Dr. 
Bazsó meggyőződéssel vallotta, a magyaroknak legalább a 
fele nem is érti, fel sem fogja, hogy valójában mennyire 
tájékozatlan, és igazából hol is lenne a helye a mai, modern 
világban. 

Megoldhatatlan probléma. A nemzeti önismeret hiánya. 
Lehet itt bárki a miniszterelnök! 

Ezért aztán ő már régóta a lepattanásra készül, a süllyedő 
hajó elhagyására, mint annyi más értelmes ember ebben az 
országban. Mert ez is mekkora tévedés, azt hinni, hogy innen 
csak a bérrabszolgák, az esélytelenek, a vesztesek és a lúzer 
melósok akarnak elmenekülni. Ugyan már! 

Menne a társadalom legteteje is. Sőt, ők akarnak leginkább 
elhúzni. Csak mindig maradnak még egy kicsit, na. csak ezt az 
egy melót, szerződést, lefosztást, ezt még megcsináljuk, ez 
lesz az utolsó, de aztán húzunk. Nem? 

Nem ez megy? Jobbfajta budapesti éttermek vacsor- 
aasztalainál másról sem hallani. Dr. Bazsó fülében ott csen- 
genek a Nobu és a Costes Michelin-csillagos beszélgetései. Ez 
lesz az utolsó kör, ígéri mindenki, még utoljára megszedi 
magát, amennyire csak tudja, mert ezt, ugye, nem lehet elsza- 
lasztani, ez akkora lóvé, ezt a pénzt nem szabad „benne ha- 
gyni a rendszerben", de aztán sipirc. El innen, örökre. 

Ő is aranyba, antik autókba, nyugati ingatlanokba teszi a 
pénzét már évek óta. Mobil, mozdítható, eladható, likvid 
tárgyakba. Hogy ha majd mennie kell, mert annak úgyis eljön 
az ideje, akkor biztos alapokra támaszkodva, stabil életbe 
mehessen. 

Dr. Bazsó sosem beszélt még a Palm Springsben élő Kriszt- 
inával, nem is ismerte, csak hallott róla. De ebben az egy 
dologban egyetértene vele. Mert Magyarországon őszerinte is 
ahhoz kell a legnagyobb tehetség, hogy az ember a megfelelő 
pillanatban húzzon el. 

Hát, ilyesmiken gondolkodik már fél éve, ezen, igen, hogy 
közeledik az idő. Sőt, eljött. Mert ezek az André Calvi-s, 
pitiáner dolgok ár-érték arányban már egyáltalán nem érik 
meg. Egyre kevesebb lenyúlható dolog maradt. Már három- 
szor kifacsarták a magyar citromot, egyre kisebbek a számok, 
az értékek, viszont egyre kétségbeesettebbek azok, akiktől 
lenyúlják a vagyont. De azok is, akik lenyúlják! 

És most itt is van, tessék. 

Nem megmondta, hogy el fog durvulni?! 

Mennie kellett volna, nem totojázni! Dr. Bazsó ezt gon- 
dolta a Honvédkórház rozoga ágyán fekve, ideges éber- 
ségében. Sípoló műanyag csöveken keresztül vette a levegőt, 
szétvágott arccal, darabokra tört bordákkal szuszogott egy 
ekkora baromság miatt. A kurva dunai szarság miatt. 

Vége, kész, elege van. 

Eldöntötte. 

Ha feláll ebből az ágyból, akkor tényleg itt hagyja ezt az 
egész kócerájt, Lindácskát, Giannit és a haverjait, a hülyéket, 

a magyar trágyadombot, amiből már bőven kipréselt 
mindent, amit csak lehet. 

El innen, gondolta, még mielőtt nagyobb lenne a baj. 

Kinyitotta a szemét, de már egyedül feküdt a szobában. 
Linda ezek szerint elment. Talán azt hitte, hogy elaludt. Nem 
is baj, végre egy kis nyugalom. Fájdalmai tulajdonképpen 
nincsenek, legalábbis nem érez semmit. Talán csak az 
érzéstelenítők miatt, de az is lehet, hogy végül még sincs 
nagyobb baja. 

Fel fog épülni, és elhúz innen. Nagyon messze, most 
megint erre gondolt, miközben kinyílt a kórterem ajtaja. 

Odafordította a fejét, és meglátott egy pisztolyt. Aztán 
döbbent tekintettel felnézett a férfira, aki halk kilincsmozdu- 
lattal becsukta maga mögött a szobaajtót. 

Dr. Bazsó Miklós az ijedségtől meg sem tudott szólalni. 
Pedig akart. Szíve szerint ordított volna, hogy va-la-ki, mert 
megismerte az arcot. 

Híva - Üzbegisztán 

néhány nappal később 

A célkereszt üresen pásztázta a sárga homokfalakat. Las- 
san jobbra haladt, eljutott a ház széléig, aztán a kerítéshez, az 
udvar elhagyott kietlenségébe. Nem látott senkit, nem 
mozgott egyetlen ember sem. 

Pedig itt kell lennie. 

Hallja, hiszen gúnyolódik a fülében. Pár másodperccel 
ezelőtt hangosan beleröhögött a telefonba, hogy rossz helyre 

jött, fogja már fel. Mármint hogy biztosan nem oda érkezett, 
nem abba a városba, ahová kellett volna. Hiszen ők ketten 
nem lehetnek egy helyen. 
Az kizárt. 

Honnan is tudná, hogy hol tartják fogva a miniszterel- 
nököt, melyik pontján a Földnek, hiszen ő egy stronzo. Ezt 
mondta neki, így sértegette, nem is sejtve, hogy érti. Hiszen 
pár éve megtanult olaszul. Seggfej, ez lenne tehát ő. 

Majd meglátjuk. 

A fegyver csöve, mintha kifeszített acélkötélen húznák, 
rezzenéstelenül siklott az üzbegisztáni sivatag forróságában. 

Hívát pásztázta. A mecsetkupolák porceláncserepei élesen 
verték vissza a szikrázó napsütést. Nagyon messze - mintha 
csak karcsú gyufaszál lenne - a tömzsi, testes házak fölött 
vékony müezzintorony szökött a halványkék ég felé. Legalább 
ötször olyan magas volt, mint az összes többi épület. A 
körkörösen kirakott és fakó, sárbarna homoktéglákból épített 
középkori hengertorony méltósággal emelkedett a földszintes 
város fölé, a csúcsához közeledve egyre szűkebb átmérővel. A 
teteje alig lehetett szélesebb másfél méternél. A müezzin oda 
már csak a falat súrolva, szűk, összetekeredő csigalépcsőn 
jutott fel. 

A tetőteraszon viszont kinyílt a tér. A torony erkélyén 
hűvös levegő csapta meg azt, aki felmászott. Még itt, a 
sivatagban is, mert a lépcső olyan magasra vitt az utca 
fülledt, forró homokjától. 

Kinézett a távcső mögül, szeme átállt a táj poros, fülledt 
fakóságára, és figyelte a müezzintorony boltíves tetőteraszát. 

Az arany félholdas minikupola alatt sakktáblát mintázva 
piros-fehér kockacsempék futottak körbe. Homályosan úgy 
tűnt, mintha valaki épp most hajolna ki az egyik boltív alól, 
szeme ezért gyorsan visszatért a célkeresztes távcsőbe, és 
megkereste a gyufaszálépületet. Mire a sokszoros nagyítás- 
ban megtalálta a tornyot és a boltív alatt a fehér turbános, 
fülét befogó müezzint, addigra már az énekét is hallotta. Épp 
most hívta imára a várost. 

Halkan, a távolból, nagyon messziről, de azért hallotta. 

Mindkét fülében. 

Nemcsak a szabadon hagyott jobbikban, hanem a balban is, 
ahová a telefon fülhallgatóját illesztette. 
Ott is a müezzin énekelt. 
A város fölött és a telefonban is. 
Megnyugodott. 
Mégis jó helyen jár. 

A puska irányzéka elhagyta a müezzintornyot, és vissza- 
tért az üresnek látszó épülethez. 

- Nem téved a leseggfejezett haverod, ez a te városod - 
szólt halkan a telefonba, aztán még hozzátette: - Ugyanazt a 
müezzint hallgatjuk, kopaszfej. 

Tudta, hogy kopasz. Emlékezett rá a homályos fotóról és a 
magánrepülő lépcsőjéről. 

Okos mondat volt, nagyon okos. 

A vonal túlsó végén hirtelen csend lett, de aztán megint 
erőltetett kacarászás nyomta el a müezzin énekét. 

- A végén még kiderül, hogy látsz is engem, ugye, stronzo? 
- kérdezte tőle a gúnyolódó hang, mert a célpontnak valóban 
csak hangja volt, arca nem. A kopasz fejet sehol sem lehetett 
látni, hiába pásztázta távcsővel az épületet. Aztán újabb 
mesterkélt nevetés és végül megint az arcnélküli hang. 

- Engem te itt aligha láthatsz, kisöcsi - mondta a hang, 
miközben kilépett a sárga házból,hátát a zsúfolt város felé 
fordítva. Az épület fedezékébe akart húzódni, a homokdűnék 
oldalán. - Kizárt, hogy láss, mert ha én magam elé nézek, 
akkor bizony csak a végtelen sivatag lebeg előttem. Élőlény 
nuku, még egy patkány se, nemhogy emberszerűség. Vagy te 
lennél a hullámzó délibáb ebben a köcsög, végtelen 
semmiben? 

Miközben a kopasz férfi kierőltette magából a sértő és 
lekezelő mondatot, a telefont végig a szájához tartotta, és 
szorosan a falhoz tapadva kisurrant a homokfalú épület 
mögé. Most már valóban csak a sivatagot látta, a forró ho- 
mokdűnék üres hullámait. 

Nem jött rá, hogy ez volt a cél. Kicsalni őt ide. 

Pár pillanatra megzavarta a müezzin éneke. Nem gondolta 
persze, hogy tényleg itt, ebben a városban lenne ez a seggfej, 
hiszen a müezzint simán meghallhatta az ő telefonjában is. 
Úgyhogy csak blöffölt. 

De ez akkor is hiba volt. Pontosabban pech. Hogy pont 
most szólalt meg a nyivákolás a toronyban. Ennyivel közelebb 
kerültek hozzá, igen. Most már sejthetik, hogy valamelyik 
muzulmán országban kell őt keresni. Na és? Azt is tudják, 
hogy sivatagot lát maga előtt, mert ezt sajnos elárulta. De 

ennyi, semmi több. És hát, ezt azért lássuk be, így azért még 
elég tág a helyszín meghatározás. Ugye? Nem túl specifikus. 
Arab homoksivatag. Ráillik néhány millió tetves négyzetkilo- 
méterre a glóbuszon, úgyhogy sok szerencsét, stronzo. Ku- 
tassál, keressél, igyekezzél. 

Amikor ehhez a gondolathoz ért, magában megint el- 
mosolyodott, mert viccesnek találta az iménti aggodalmát. 
Tényleg, micsoda baromság! Fogadta a hívást, persze, hiszen 
miért ne fogadná, ha ezen a mobilon valaki rácsörög. De ez 
azért kevés, lássuk be. Megszerezni valahogy a számot, és 
aztán úgy csinálni, mintha ezen kívül bármi mást is tudna ez 
a Stronzo róla. Azt hazudni, azt blöffölni neki, bele az ő 
fülébe, hogy sejti, merre tartja fogva a miniszterelnököt. 

Mekkora seggfej, hát ez tényleg az. 

Ennyire hülyének nézi őt? 

- Kapd be, baromarc - mondta neki zárásként, és kinyomta 
a telefont. Ott állt, hátát a sárga, smirgliszerű és szúrós épü- 
letfalnak támasztva, előtte pedig a végtelen sivatag. 

Nem látott semmit és senkit. Csak üres és lapos 
homoktengert. 

Hát, ha ő nem lát semmit, akkor őt sem láthatják, gon- 
dolta, és behunyta a szemét. 

Mi legyen a miniszterelnökkel, ez jutott eszébe, el kellene 
már dönteni. Pontosabban és konkrétan a főnök döntse el, ak- 
inek a tanácsára mindenki hallgat, és akinek a kezében a 
szálak összefutnak. Hiszen ő a Don, erőltesse már meg magát. 

Ezen járt az esze, így aztán nem hallotta a kattanást, a 
meghúzott ravasz klikkjét. Bár ha figyel, akkor sem hallja 
meg. 

995 méter távolságból? 

Budapest - Magyarország 

Szaladt. Próbálta kirohanni magából a feszültséget, és 
közben gondolkodni. Már nem menekült, mert a barkácsbolt- 
ból kilépve nem üldözte senki. Maga mögött hagyta a 
zűrzavart. 

Pár utcával később viszont, a Nagykörút sarkán, tün- 
tetőkbe futott. Nem értette. Az utcán szokatlanul sok embert 
látott. Transzparensekkel vonulókat, kisebb csoportokat, 
egymással ordibáló budapestieket, néhány betört kirakatot, 
sőt két felgyújtott autót is. Ösztönei a belváros felé vitték, a 
lakásuk irányába, bár abban egyelőre nem volt biztos, hogy 
hazamehet-e. 

Majd kitalálja. Szaladni, szaladni, egyelőre semmi mást 
nem akart. Egyedül lenni, egyedül még a tömegben is. Futni. 
Gondolkodni. Ezek voltak az első viszonylag nyugodt percei 
az óta, hogy a nyomozó szobájában felfogta: egyszer és 
mindenkorra vége a Fruzsikát kiélvező, Adriennel körbeölelt 
életének. Vége a csendes hétköznapoknak, mert megint 
küzdelem következik, harc. Megvédeni mindent, amit az 
elmúlt években létrehozott, és amit már megint el akarnak 
venni tőle. 

Futott és gondolkodott. Jót tett neki a vágta, a fáradás. 
André ismerte a testét, érezte az izmait. A légiós múlt, az évt- 
izedes fizikai megterhelés lendületben tartotta. Napi két órát 
edzett, mert az élet ennyit igényelt. Kétórányi tudatos, végig- 
gondolt mozgást. Hogy ne puhuljon el úgy, mint az élsporto- 
lók szoktak, amikor véget ér a karrierjük, a napi sokórányi 
terhelés. 

Bár az övé véget sem ért. De ezt még Adrienn sem tudja. 
Még ő sem. 

André a Margitszigeten a késő esti, néha éjszakai 
tréningekkel nem a civilek világába zsilipéit át. Épp ellen- 
kezőleg, így maradt benne egy másik életben. 

Önvédelemből. Fedezékként. Biztonsági övként. Nevezte ő 
ezt sokféleképp. 

Szomália, tavaly. Didier. A franciák. Az útlevél. A puskája. 
Mert az csak illúzió, hogy ki lehet szállni. Vagy hogy 
egyáltalán ő valaha is ki akart. 

És tessék, már megint Didier-nek lett igaza. Milyen jó, 
hogy maradt. Kicsit. Legalább félig. 

Mert ez most segíthet. 

Fel kellene hívnia Adriennt. Valamit ebből mégiscsak el- 
mondani neki. Legalább a bajt. Hogy maradjon Amerikában. 
Talán. Hogy vigye el Fruzsikát. 

Szaladt, mert neki ettől tisztulnak ki a gondolatai. A test 
munkájától. A szíve alig vert gyorsabban, mint szokott. Edzett 
volt, bírta. Csak futott könnyedén, lihegés nélkül, de észre- 
vette, hogy mások is. Páran. Szembe vele, mellette vagy 
keresztbe az utcákon. Mi lehet itt? 

Mi történik Budapesten? 

Már felmerült benne a kérdés, feltűnt neki a zűrzavar, 
mégsem időzött el rajta. Előbb még Fruzsikára gondolt, hogy 
vele is beszélnie kellene. Legalább a nagyszülőkkel. És persze 
az útlevele. A magyar útlevele. Az a rendőrségen maradt. De 
hol a másik? 

És hol a harmadik? 

Megint Bemard Didier jutott az eszébe, a francia 
titkosszolgálat, vagyis a DGSE, hogy fognak-e segíteni neki. 
Hogy ez rájuk tartozik-e? És ha igen, akkor pontosan mikor? 

Már mostantól? Vagy egyelőre ez még csak az ő ügye, amit 
majd megold saját maga? 

Nem megy haza, nem, azt már nem szabad. így döntött. A 
rendőrök ott lehetnek, már kereshetik. Milyen jó, hogy Fruz- 
sika a nagyszülőknél aludt. 

Egyedül, magában kell lennie, igen, ezt érezte. Ehhez 
egyelőre nem kell Didier, csak összekuszálná a szálakat úgy, 
mint múltkor, meg amúgy is. Kik ellen? A franciákat ez miért 
érdekelné? 

Legfeljebb majd utána, de csak ha megtalálta őket. Talán 
miattuk lehet ez érdekes, ha ezek olyan figurák. Akkor 
Bemard Didier-t is érdekelhetik. De lehet, hogy nem. Lehet, 
hogy ez sokkal kisebb pálya, kisebb erő. Érdektelen. 

És ekkor észbe kapott. A fémtok. Ennél a gondolatnál. Öt 
perce futott már, de most végre lassított, mert a konkrét 
tárgy kisöpörte a hosszú és összevissza cikázó gondolatsort a 
fejéből. Egyetlen dolog maradt csupán. 

A névkártyák. Ha egyáltalán azok. 

Megállt. A hátánál megigazította az öv alá szorított 
fegyvert, amit a rendőrtől vett el, és amit futás közben el- 
takart a nadrágjából kilógó, gyűrött ing. A pisztolyt nem látta 
senki. Kimelegedett, most mégis inkább begombolkozott. Vé- 
gignézett magán, semmi rendellenes. Csak a bal csuklóján 
látott vérfoltokat, apró fröccsenést. Talán az ügyvéd. 

A nyálával letörölte. A fehér ingnek kétszer visszahajtotta 
az ujját, hogy azon is eltakarjon egy vérfoltot. 

Kivette a zsebéből az elgörbített fémtokot, felnyitotta, és a 
tetejéről kihúzott egy dombornyomású papírdarabkát. 
Névkártya, igen. 

Alig volt rajta információ. Csak a név elegánsan, döntött 
kisbetűkkel: dr. bazsó miklós, alatta pedig egy budapesti von- 
alas szám. Aztán a bal sarokban: bureau de Genéve, vagyis egy 
genfi iroda, és mellette a 41-gyel kezdődő svájci szám. 

Tehát a pálya mégsem kicsi. Erre gondolt, és azonnal 
megnyugodott. Önigazolást érzett. Most jött csak rá, hogy a 
vágtató futás mögötti feszültség, a szinte dühös rohanás 
nemcsak a következő órák és napok kitalálásáról szólt, hanem 
tudat alatt arról is, hogy lerázza magáról az elmúlt tíz percet. 
Valahogy maga mögött akarta hagyni a lelkifurdalást és a két- 
elyt, hogy indokolt volt-e. 

Szabad volt-e ilyen durván, ennyire erőszakosan menekül- 
nie? Az előző percekben kerülte a szembesülést, kerülte a 
felelősséget és a beismerést, hogy talán mégsem kellett volna. 
Tollat vágni a nyomozó arcába, légzsáknak használni az 

ügyvédet, ártatlanok kocsijába rohanni, szögeket lőni a mo- 
toros rendőrbe. 

Ez talán sok volt. Még ha mindenki túl fogja élni, akkor is. 
Kétely járta át, amióta csak menekült, de most a genfi telefon- 
szám megnyugtatta. 

Nem, így már minden indokolt és jogos. Mert ez nagypálya. 
Genfig ér! Egyelőre nem érti, hogy kié a pálya, kijátszik rajta, 
és ő hogyan is keveredett bele, ilyen emberek közé, de elég 
nagy a pálya, az biztos. 

Meg kell értenie, mert csak úgy tud védekezni. 

Viszont egyedül van, egymagában. Most még biztosan. De 
akkor sem fél tőlük, mert azt már sosem szokott. 

André nem érte utol Adriennt, ki volt kapcsolva. Kali- 
forniában éjszaka van még, hát persze. A Centrál kávéházból 
telefonált, egészen odáig szaladt, majdnem a Duna-partig. 
Mert ott ismerték. 

Zoli, a kávéház vezetője. A Közép-Amerikát megjárt hátiz- 
sákos kalandor, aki kölcsönadott neki egy mobilt, és el- 
mondta, hogy mi is ez az őrület a budapesti utcákon. 

Fruzsikát óvodába vitték a nagyszülők, így vele sem tudott 
beszélni. Nem baj, a lényeg, hogy figyelnek rá. Figyeljenek is, 
mert lehet, hogy pár napig ő nem kerül elő. Nincs baj, nincs, 
megnyugtatta a nagypapát, aki mintha megérezte volna, hogy 
valami még sincs rendben, de a kérdést inkább magában 
tartotta. 

Bölcs ember volt, bölcs nagyszülő. Vigyáznak Fruzsikára, 
igen, persze. Ameddig csak kell. 

Aztán evett. Tojásos lecsót, mert az volt itt a kedvence, és 
utána Zoli e heti ajánlatát, pisztrángot kukoricaköntösben. 

Addigra mindent végiggondolt. Jót tett neki az étel, a teli 
has, mert ettől is tisztult a kép. A gondolatai. Most már tudta, 
hogy mit fog tenni. 

Úgyhogy tárcsázta dr. Bazsó irodáját, a budapesti számot, 
és a csilingelő hangú titkárnőnek angolul mutatkozott be. 
Felderengett neki a jamaicai történet. A pórul járt bankár brit 
papírjai. André második útlevele. A tartalékélete. 

így aztán William Wolf nevében kívánt jó reggelt. 

- Good morning, this is William Wolf from London. 

Érd - Magyarország 

Hol találta ezt a libuskát magának? Gianni csak egyszer 
találkozott a hosszú combú Lindával, de neki abból a nőből 
ennyi is elég volt. Nem értette, hogy dr. Bazsó a genfi 
irodájával, a pénzmosás és céglenyúlás nemzetközi prof- 
izmusával hogyan is tarthat titkárnőként maga mellett egy 
dugni való szőke cicababát? Miért nem zárja be inkább egy 
lakásba, aztán ha olyan pillanata van, akkor felmegy hozzá, és 
jól megkeféli. Ennyi. De hogy belőle csinál titkárnőt egy 
három nyelven beszélő profi helyett? 

„Scusi, Giannino, a főnök fáradt" - ezt pihegte a telefonba 
az a ribanc. Megáll az ész! Gianni olyan erővel nyomta ki a 
készüléket, hogy a piros gomb majdnem elsüllyedt a műanyag 
tokban. Még az ujja is belefájdult. Már csak ez kellett neki épp 
ma, épp most. Nem írta alá a szerződést. Oké, érti, ha nem, 

hát nem. Bassza meg ez az André Calvi. Van itt azért most 
nála nagyobb probléma is. Vele majd foglalkozik később. 

Még akkor is dühöngött, amikor beült a háromablakos Bell 
Longranger helikopterbe. Olyan erővel rántotta be az ajtaját, 
hogy recsegve felcsapódott a kilincse. Újra be kellett húznia 
maga mögött. A dübörgő rotorzajban ráordított a pilótára. 

-Andiamo, húzzunk! - Aztán látványosan belevetette 
magát a kényelmes fotelba. Nem kapcsolta be a biztonsági 
övét, hanem csak rátámaszkodott a hófehér bőrfotel kar- 
fájára, és üres tekintettel bámulta, ahogy az emelkedő gép al- 
att egyre kisebbek lesznek az érdi háztetők. A helikopter orra 
előrebillent, kicsit lejjebb esett, és a gép végül lendületet vett. 

A nagyfőnök rábólintott a budapesti káoszra. Hogy az or- 
szág központjában, a vidékiek hangulatát is meghatározó 
fővárosban zűrzavar legyen. Ez járt a fejében. Ezért ül ő most 
ebben az Ausztriából bérelt helikopterben. És ezért tart Buda- 
fok felé. A főnök Monacóból telefonált még Linda liba hívása 
előtt fél órával, és közölte Giannival, hogy induljon a B terv. 

Volt A is, igen, de a jelek szerint az mégsem játszik. Túl 
nagy a zűr a budapesti utcákon ahhoz, hogy az A tervben meg 
lehessen bízni. Úgyhogy a B lapjait terítik szét. Azt a paklit. 
Mindössze ennyit kért tőle a nagyfőnök, a B kártyákat, és ez 
Gianninak elég is volt. A szitu világos, mint a vakablak. 
Mindig ezt mondta, bármilyen feladatot kapott. Világos, mint 
a vakablak. 

Gyerekkorában az anyja beszélt hozzá így, amikor kopogás 
nélkül rátört az emeleti gyerekszobában. New Yorkban éltek, 
a fater szokásos módon napközben sehol, mert hát hol is lett 

volna az az áruló, valahol biztos épp dugta a saját Linda 
libáját, szóval jött az anyja, és kiadta az ukázt, hogy tévénézés 
helyett leckeírás, kiscsóka, remélem, világos, mint a vakablak. 

így nőtt fel. Egy tizennyolc évesen megházasodó és azon- 
nal teherbe eső magyar anyuka, valamint Sammy Ciccone 
fiaként. Hogy cseszné meg a világ. A családfája egyik oldalán 
clevelandi magyar emigránsok, kicsit részeges, kicsit 
frusztrált, kicsit veszekedős autógyári robotemberek, akik az 
egész életüket csavarok meghúzásával töltötték különböző 
futószalagok mellett, a másikon pedig gátlástalan szicíliai 
maffiózók. Basta! 

A negyvenéves Gianni tíz ujjából négyen hordott széles 
ezüstgyűrűt, és mind a két csuklóján legalább öt centi vastag- 
ságban mindenféle karkötőket. Aranyból éppúgy, mint 
szétázott kígyóbőrből fonottakat. Méregdrágákat az egy- 
dolláros indiai vackok mellett. Mindkét karját teletetoválta 
színes halálfejekkel és afrikai vadállatokkal. Ezúttal is barna, 
sokzsebes szafariinget viselt, mintha legalábbis elefántra 
menne vadászni ebben az amúgy alpesi gleccsersíelésre 
használt luxushelikopterben. Az öltözetét franciásan, a 
nyakában buggyosra csomózott rózsaszín selyemsállal tette 
végképp ízléstelenné. 

A süppedős, kék padlószőnyeggel borított helikopterben öt 
kényelmes fotelülés vette körül Giannit, ebből három vele 
szemben, mégis egyedül utazott. A fotelokba zöld műanyag 
hordókat szíjazott, sőt, még a síléctartókba is belefeszített 
néhányat. Egyenként húszliteresek voltak. Mindegyik 
csordultig tele alumínium-foszfiddal. Pöpec kis anyag, Gianni 
büszke volt magára. 



190/511 



Káoszgyógyszer, ahogy ő nevezte a B tervnek megfelelően. 
A nagyfőnök teóriája szerint ugyanis, ennyire azért kilátott a 
vakablakon Gianni, ha már úgyis káosz tombol Budapesten, 
akkor minél nagyobb az anarchia, annál jobb. Minél hevesebb 
a hisztéria, annál gyorsabban akarnak majd az emberek ny- 
ugalmat. A cirkusznak csak úgy lehet véget vetni, ha a cirkusz 
jó nagy. Mert a béke utáni vágy csak így lesz elsöprő. 

Ezt gondolta Gianni, mert ő ezt olvasta ki a nagyfőnök ját- 
szmájából. De tévedett. 

Kocsis Zsolt lépései egészen más stratégiát követtek, de er- 
ről Gianninak nem kellett tudnia. 

Hadd higgye csak a szicíliai, hogy itt és most a gyors 
rendteremtés a végső cél. Pszichológiai alapon. Félelmet 
gerjeszteni és így kelteni életre a rendvágyat Budapesten. 
Úgyhogy amikor Gianni elővezette Kadhafi nagy tervét, 
amiben a líbiai diktátor a halála előtti órákig hitt, csak már 
nem sikerült megvalósítania, vagyis a vízkészletek részleges 
megmérgezésének ötletét, akkor Kocsis Zsolt rábólintott. 
Okos, csak ennyit mondott, és a lépést beillesztették a B 
tervbe. 

Mindez hetekkel ezelőtt történt, amikor egyre komolyab- 
ban elemezgették a magyarországi választások kimen- 
etelének lehetséges forgatókönyveit. Genfben ültek a sza- 
unában, Kocsis villájának az alagsorában, a borospince előtti, 
kővel kirakott pihenőtérben. Koccintottak a nagyfőnök fe- 
leségének egy évvel korábbi rejtélyes halálára, a temetés év- 
fordulójára, a veszély örömteli elmúltára, aztán egy 1982-es, 

ötszáz dolláros Chateau Margaux kíséretében megbeszélték 
az A, a B és a C tervet. 

Gianni akkor ismerkedett meg Kocsissal, amikor a vagy- 
onát százmilliárdosra becsülő dúsgazdag magyar üzletember 
bejelentette a feleségének, hogy lecseréli. Ez másfél évvel 
ezelőtt, 2013 őszén történt. Kocsis szándékosan használta ezt 
a szerencsétlen szót, a lecserélést, mert bántani akarta a fe- 
leségét, amiért a nő rendszeresen kellemetlen helyzetbe 
hozta őt nagyobb társaságokban. Kocsis szeretőt tartott, mint 
a hozzá hasonló és korosodó újgazdagok többsége. Na és? 
Képtelen volt ellenállni a kísértésnek, hogy a vagyonának 
köszönhetően most már olyan nőket is megkaphat, akikhez 
amúgy soha semmi köze se lehetne. A magyar elit köreiben 
amúgy - Kocsissal ellentétben - volt olyan, aki ezt nyil- 
vánosan is vállalta. Főleg, ha még házas sem volt. 

A kutyaeledel-gyártásból milliárdossá lett, amúgy gavallér 
üzletember „hódításaival" például tele volt a magyar bul- 
vármédia. Ahogy egyesével végigment a playmate-eken. Ezek 
a kicsit vagy nagyon pocakos, szinte sosem sportoló férfiak a 
vastag pénztárcájuknak köszönhetően megkapták azokat a 
tökéletes testű, ápolt, közepesen világlátott nőket, akik per- 
sze százezreket shoppingoltak el havonta, trófea mivoltukhoz 
mérten költötték a pénzt, de cserébe olyasmit tudtak 
nyújtani, amiben ezeknek a férfiaknak soha előtte nem volt 
részük. 

Felkapcsolt villany mellett lehetett dugni őket. Ez volt Koc- 
sis tömör összegzése. Nem pedig éjszaka, behunyt szemmel a 
sötétben. 

A feleségeik hirtelen borzasztóan unalmas, elhanyagolt, 
rossz testű és provinciális ízlésű öregasszonyoknak tűntek, 
akiknek még a látványa is arra emlékeztette őket, a magyar 
elitnek ezt a vadászó és kártyázó rétegét, hogy lassan felettük 
is eljár az idő. 

De ők nem akartak megöregedni. Nem akarták pont most 
azt érezni, hogy fogy az idő, miközben végre azt tehetnek, 
amit csak akarnak. Volt persze néhány okos és bölcs feleség, 
aki ezt idejében felfogta, és diszkréten félreállt. Igyekeztek 
úgy szervezni az életüket, hogy valami miatt mindig máshol 
legyenek, mint ahol a férjük. Ezeknek a nőknek épp Bud- 
apesten akadt dolguk, amikor a férjüknek Genfben, Las Ve- 
gasban vagy a szingapúri bankjukban. Sosem értek rá 
elutazni közösen, együtt, úgy, mint rég. Nekik Genfben kellett 
lenniük egy rejtélyes születésnap miatt, amikor a férjük Bud- 
apesten járt. Tele a Svábhegy olyan villákkal, ahol vagy a fe- 
leség tartózkodik otthon, vagy a férj, de ketten együtt szinte 
soha. 

Ezek a nők megúszták. A bölcsebbek. Békén hagyták őket, 
mert végül is ők voltak a közös gyerekek anyukái, meg pén- 
zügyileg is egyszerűbb volt így. 

Mint válni. 

De Kocsis felesége buta és makacs módon ádáz harcot ví- 
vott, nem tűrte a megaláztatást, és beszólogatott a férjének, 
lehetőség szerint a nagyobb társaságok füle hallatára. Szín- 
házban, parlamenti fogadásokon, nagykövetségi vacsorákon. 

Lecseréllek, mondta neki Kocsis másfél éve, mire a feleség, 
Margitka, mert hatvan felé őt már Margitkázták, 

felindultságában óvatlanul annyit sziszegett, hogy addig élsz 
te, Zsoltikám. 

És ennyi elég is volt. Kocsis Zsolt rettegni kezdett, hogy a 
felesége ártani fog neki, akár még meg is öleti. Őszintén hitte, 
hogy féltenie kell az életét. Belehergelte magát, csak mert 
Margitka harmincévnyi házasság után nem hagyta őt félre- 
dugni mindenféle kurvákkal vadászat közben. Kocsis egyre 
többeknek mesélte, ez lett a vesszőparipája, hogy az orosz ol- 
igarchák is mindig akkor halnak meg, amikor válni készül- 
nek. A feleségük ugyanis rájön, ez volt Kocsis magyarázata, 
hogy ha elpatkol apu, akkor minden pénz az övé lehet. Nem 
csak annyi, amennyi a válóperben csurranna-cseppenne. A 
teljes összegből, a totális özvegyi koncból viszont futja a leg- 
profibb bérgyilkosokra is. Nemde? Ellenség is akad bőven, gy- 
anús ilyenkor mindenki, köztük legkevésbé a feleség. Ha te- 
hát a férj még nem verte nagydobra, hogy válik, ha csak a 
nőnek mondta meg, hogy csere következik, mint Kocsis Zsolt, 
akkor ott a rés, akkor a feleség még gyorsan tehet valamit. 

Aligha véletlen, hogy az orosz oligarchák csúcsfigurája, a 
Londonban élő focicsapat tulajdonos Abramovics pár nap al- 
att és nyilvánosan intézte el a válását, személyesen beszélve 
meg az ügyet Putyin elnökkel. Állítólag Putyin előbb tudott 
róla, mint a felesége. 

Okos. 

Kocsis a monacói teniszverseny páholyában hüledezve 
figyelte az ötven körüli, felvarrt arcú orosz milliárdos nőket, 
akik a kitartott chippendale-fiúikkal olyan szemérmetlenül 
csókolóztak, mintha szerelmes tinédzserek lennének. A 

milliárdos exférjeket meg valahol egy moszkvai temetőben 
ették a bogarak. 

Az orosz és persze minden más kelet-európai dúsgazdag 
válópere azzal járt, hogy még azok is testőrrel kezdtek járni, 
akik korábban sosem. 

Kocsis öt nappal a „lecseréllek" és az „addig élsz te, 
Zsoltikám" mondat után fogadta fel Giannit, aztán szép lassan 
elmélyült a kapcsolatuk. 

A genfi szaunában folytatott beszélgetések vége az lett, 
hogy egyszer csak megoldódott a probléma. Ennek a 
megoldódásnak az egyéves évfordulójára koccintottak pár 
hete, a választások esélyeit latolgató estéjükön. A veszély 
2014 tavaszán elmúlt, mert Margitka a balatoni főúton 
frontálisan összeütközött egy szlovák kamionnal. 
Valószínűleg elaludt a volánnál. 

Hát igen. 

A Chateau Margaux remek vörösbor, főleg a '82-es évjárat. 
Kocsis láthatóan megbecsülte Giannit. 

Méltányolta a Kadhafitól csent ötletét is. Az alumínium- 
foszfid ugyanis vízzel érintkezve mérgesgázokat termel. An- 
nyira veszélyes anyagot hoz létre, hogy ha bármi kigyulladna 
a környezetében, akkor vízzel kifejezetten tilos lenne oltani, 
mert attól csak nőne a baj. Viszont szagtalan és láthatatlan 
anyag. Nagy mennyiségű vízzel összekeverve érzékelhetetlen. 
Egyszóval tökéletes. 

Kocsis Zsolt egyetlen kikötése az volt csupán, hogy bármit 
csinál Gianni, az ne okozzon tömeges életveszélyt. De persze 

tűnjön úgy, mintha okozna. Legyen nagyon ijesztő. Keltsen 
pánikot. 

- A felületes újságírók pisiljék össze magukat! - Kocsis szó 
szerint így fogalmazott. Ez volt ugyanis a cél. A hiszti 
fokozása a budapesti káoszban. 

A szicíliai szerint minderre az ivóvízkészletek kadhafis 
megmérgezése a legjobb megoldás, eccellente, Gianni, bravó! 
Persze csak akkor, ha az istenadta népet azért valaki közben 
emlékezteti az iraki katasztrófára is. Ezért döntöttek úgy, 
hogy a B terv második elemeként néhány kézivezérelt firkász 
a szokásos, ötvenezres zsebpénzért telehinti majd a médiát a 
rémisztő iraki sztorival. 

Az első öbölháború ugyanis bebizonyította, hogy a vízkész- 
letek szennyezésével óriási pánikot lehet kelteni. Az 
amerikaiak mást se csináltak Irak első, 1991-es lerohaná- 
sakor, mint azonnal és célzottan szétbombázták a vízellátó 
rendszert és a bagdadi ivóvízkészletek tárolóit. De szétlőttek 
húsz szennyvíztisztítót is, hogy a Tigris folyóba ömöljön a 
bagdadiak fekáliája, fertőzéshullámot előidézve. Lassan 
negyedszázad telt el az amerikaiak rombolása óta, de Bagdad- 
ban az ivóvíz még ma is népbetegségek okozója. Irakban 
azóta sem sikerült a felszín alatti és a folyóparti pórusos 
vízkészleteket tökéletesen megtisztítani. Olyan mélyre itta be 
magát a vegyszeres és bakteriális fertőzés 1991-ben. 

Na hát, ezt kell majd a magyar újságok címlapjára tenni Gi- 
anni akciója után azonnal. 

A szicíliai kinézett az ablakon, és hátrafelé a Dunát látta. A 
pilóta pontosan az előre megbeszélt útvonalon haladt. Az Érd 

melletti kastélyszálló parkjából felszállva először nyugati 
irányba mentek, mert nem akartak lakott települések fölött 
repülni. Aztán amikor kijutottak a Dunához, északra fordul- 
tak, és a víz útját követték egészen addig, amíg fel nem tűnt 
az MO-s körgyűrűje. Ott éles balkanyart vettek, és onnantól 
már a bedugult kocsisor fölött repültek. Elsuhantak Bud- 
atétény, az Óhegy, aztán pedig a balatoni út mellett. A 
Kamaraerdő szélén Gianni végre meglátta a fáklyaszerű 
épületet. 

A budafoki víztorony úgy emelkedett ki az üres, zöld 
tájból, mint egy óriásméretű fáklya, amiben az olimpiai lán- 
got őrzik. A negyven méter magas oszloptörzsön hatalmas, 
tölcsérformájú vízkehely állt. A tetejét hétszáz tonnányi vas- 
betonból öntötték. A kéregpanelek hárommillió liter vizet 
emeltek a magasba, így biztosították a budafoki lakosság egy- 
harmadának vízellátását. 

Gianni járt már itt autóval két héttel ezelőtt, amikor alapos 
kutatás után Budafok mellett döntött. Eljött felmérni a 
terepet, és végül a helikopteres megoldást választotta. A 
vékony, zöld drótkerítéssel határolt víztornyot senki sem őr- 
izte, legfeljebb a fáklyaszerű épülettörzsben, az egymás 
fölötti irodák egyikében lehet valahol egy portás. így az 
utcáról is könnyen be lehetne hatolni, de Gianni ezt felesleges 
kockázatnak tartotta. A két és fél mázsányi alumínium- 
foszfidot amúgy sem akarta kézben felcipelni a torony tete- 
jére, meg hát a cél nem is halálos tömegmérgezés volt, hanem 
csak pánikkeltés, ezt Kocsis Zsolt többször a szájába rágta. 

- Világos, főnök, mint a vakablak - ismételgette ilyenkor 
Gianni gépiesen, mert már régesrég rájött, hogy mit kell 
tennie. 

Értett a robbantásokhoz, azokhoz értett a leginkább. A 
látványos és pánikkeltő robbantásokhoz. Nemhiába állt már 
húszévesen egy bizonyos Luciano Provenzano mellett Paler- 
móban, amikor a felüljáróval együtt a levegőbe röpült a sz- 
icíliai maffiaellenes főügyész, Giovanni Falcone. Persze nem 
magától! Némi dinamittal azért rá kellett segíteni. 

Nahát, kedves Linda liba, ha már egyszer úgyis szóba ker- 
ültél. Az olasz nyelv szabályai szerint azt a hastardót, Giovanni 
Falconét kellett volna Gianninónak becézned, nem pedig en- 
gem, a clevelandi magyar vérrel felturbózott Gianni Cicconét. 

Vagy ez annyira bonyolult? 

Budapest - London - Párizs - Berlin 

A világsajtó, élén a brit, francia és német lapokkal, folyam- 
atosan frissítette budapesti beszámolóit. A magyar főváros- 
ban tartózkodó külföldi tudósítók eleinte a 2002-es argentin 
összeomláshoz hasonlították a magyarországi eseményeket. 

Buenos Aires zűrzavarát vélték felfedezni a budapesti 
káoszban, és ezért meglepő módon az első órákban kevésbé 
koncentráltak az agresszívan egymásnak eső emberek 
verekedéseire, az utcai dulakodásra és a „Mi vagyunk a 
többség" valamint a „Menet a békéért" konfliktusára. Sokkal 
inkább azokról a hírekről számoltak be, melyek Magyaror- 
szág gazdasági mélyrepüléséről, a tőke meneküléséről, a 

forintárfolyam összeomlásáról és az átlagemberek pénzügyi 
pánikreakcióiról szóltak. 

Budapesten csakúgy, mint korábban Buenos Airesben, a 
zavargások beláthatatlan következményeitől rettegő emberek 
ijedten próbálták kivenni a pénzüket a bankokból. Amikor az 
automaták kiürültek, a pénzintézetek előtt pedig óriási sorok 
alakultak ki, a türelmetlen és indulatos ügyfelek kővel bedob- 
ták a bankfiókok ablakait. Egyetlen órával később - csakúgy, 
mint tizenhárom évvel korábban Buenos Airesben - már 
alumíniumlemezek védték a bankok üvegfelületeit és be- 
járatait. A külföldiek kézében lévő bankok, főleg az osztrák 
Raiffeisen és az Erste hálózat szenvedte el a legagresszívabb 
támadásokat. 

A forint pár óra alatt tizenöt százalékos esést produkált, 
mígnem 350-es euró árfolyamnál felfüggesztették a tőzsdei 
kereskedést, mert addigra átlagosan már húsz százalékot 
zuhantak a magyar cégek részvényindexei. Ez persze újabb 
pánikot váltott ki. Végül az egykori argentin, valamint a 
2013-as ciprusi receptet másolva Budapesten is meghatároz- 
atlan időre befagyasztották a bankszámlákat, pontosabban a 
százezer forint feletti pénzügyi tranzakciókat és az ötvenezer 
forintot meghaladó készpénzfelvételt. 

A Buenos Airesben elhíresült intézkedés, a pénzügyi világ- 
ban azóta csak corralitóként ismert lépés országszerte sza- 
botázsakciókat váltott ki. 

A magyarok bebizonyítva, hogy tényleg szabadságharcos 
nép, a közösségi média eszközeit felhasználva villámgyorsan 
osztották meg egymással a legkülönbözőbb ötleteket. A pár 

évvel korábbi görög csőd idején elterjedt athéni megoldás, 
hogy az emberek tömegesen és egymással szolidárisán nem 
fizetnek a tömegközlekedésért, éppúgy megfigyelhető volt 
Budapesten és a nagyobb magyar városokban, mint a három 
évvel korábbi angliai példa, aminek a logikája szerint pár tu- 
cat ember tízezrek életét boríthatja fel. 2012 áprilisában az 
Oxford-Cambridge evezősversenyen egy ausztrál tiltakozó 
beúszott a közelgő fregattok elé, tönkretéve ezzel rengeteg 
néző örömét. A versenyt lefújták, de mivel az evezősök már 
fáradtak voltak, aznap nem is indították újra. 

A közösségi médiában később ennek a szabotázsnak a lo- 
gikája alapján rengeteg ötlet merült fel, hogy az élet mely ter- 
ületein tudná nagyon kevés szabotőr nagyon sokak életét 
megkeseríteni - különösebb erőfeszítés nélkül. Ezek egyike 
most Magyarországon is felütötte a fejét. Országszerte sétáló 
emberek jelentek meg a síneken, pár óra alatt lebénítva a 
vasúti közlekedést. A vonatok megálltak, lassítottak, elkéstek, 
a menetrendek felborultak. Alig százan képesek voltak 
leállítani a személy- és áruszállításnak ezt a formáját 
Magyarországon. 

A kormány kérésére végül a mobilcégek korlátozni 
kezdték a küldhető üzenetek számát, az internetszolgáltatók 
pedig blokkolni próbáltak bizonyos közösségi oldalakat. 
Amire válaszul újabb kaotikus helyzet alakult ki. Csuklyás, 
kapucnis fiatalok Budapesten több helyütt is feldúlták a 
Vodafone és a T-Mobile ügyfélirodáit, betörték a 
kirakatüvegeket. 

Érd - Magyarország 



200/511 



Gianni, még mielőtt landoltak volna, behunyta a szemét, 
mint ilyenkor szinte mindig. Nem ima volt ez, csak valami 
hasonló. A haláltól sosem félt, legalábbis ezt hazudta minden- 
kinek. Még önmagának is. Közhelyes, jól csengő mondatokat 
puffogtatott, amikor megkérdezték tőle, hogy mégis mit érez, 
amikor ilyesmit tesz. 

Az élethez sokkal nagyobb bátorság kell, mint ölni - ezt 
válaszolta. Felhúzott verkliként ismételgette a 
ponyvaregényekben olvasott ócska bölcsességeket. Meg- 
próbálta elhazudni az egyetlen igazi félelmet, ami miatt most 
is behunyta a szemét. 

Rettegett ugyanis attól, hogy ha eljön az ideje, akkor a sors 
fájdalmas halált oszt ki rá. Ettől félt egyedül. Hogy a végzete 
nem gyors lesz, és érzékelhetetlen, hanem hosszú és 
fájdalmas. 

Talán az apja. Az ő emléke. Talán az váltotta ki benne ezt a 
félelmet. Hétéves lehetett, amikor egyik éjszaka megszom- 
jazott, és a New York-i házuk emeleti gyerekszobájából 
mezítláb lebotorkált a konyhába. Sötét volt, a földszinti ab- 
lakokon beszűrődő utcailámpa-fények fekete kontúrt rajzol- 
tak a bútorok szélére. 

Apja előredőlve, atlétatrikóban, arcát a kezébe temetve ült 
az egyik konyhaszéken. Éjszaka három lehetett. Annyira 
messze jártak a gondolatai, hogy amikor Sammy Ciccone vé- 
gre észrevette a kisfiát, szinte megijedt tőle, és a pisztolya 
után nyúlt. 

Rémisztő, borzalmas élmény volt. Akkor még imádta az 
apját, büszke volt rá. Tudta, hogy fegyverrel jár, látta a 

pisztolyait a lakásban, látta őket az öve mögé rejtve és a 
kezében, de sose gondolt semmi rosszra. Egyszer még az 
iskolában is eldicsekedett ezzel, mire az osztályfőnök behívta 
a szülőket, de az apja nem szidta meg utána. Azt mondta neki, 
hogy ők olaszok. Ez az oka a fegyvereknek. Szicíliából jöttek 
Amerikába, és Szicíliában a barátok, a rokonok vigyáznak 
egymásra. Ott régi szokás, megnyugtató érzés a fegyver- 
viselés. De ők nem bántanak senkit, csak megvédik egymást, 
ha valaki ártani akar nekik. 

A kis Gianninak tetszett a történet. Szerette az apukáját, 
mert azt látta, hogy tényleg mindenkiről gondoskodik. 
Amikor például az utcán sétáltak, akkor zöldséget vett, és 
odaadta az újságárusnak, virágot adott az olasz 
cukrászlánynak, pénzt kölcsönzött bárkinek, aki csak kért 
tőle, és láthatóan tisztelték is emiatt. Ha az apja belépett va- 
lahová, ott azonnal megváltozott a levegő, mindenki elc- 
sendesedett, más lett körülöttük az energia. Tisztelték az 
apját. 

Gianni akkor legalábbis így gondolta. 

De éjszakánként, ha lelopózott a konyhába, mert az első al- 
kalom után már lopakodott, sokszor látta magányosan, maga 
elé meredve ülni. 

Aztán elköltöztek még jobb környékre, elegáns, öltönyös 
emberek közé. Patyolattiszta kertvárosba, ahol már nem volt 
kerítés a házak előtt, csillogtak az autók, és senki sem 
káromkodott, csak az ő apja. És senki más nem tetovált sem- 
mit magára, csak az ő apja. 

De még ez is tetszett Gianninak. Az ő faterja cool, az os- 
ztálytársaié viszont unalmas brancs. így ment ez egészen 
tizennyolc éves koráig, amikor egyetlen óra leforgása alatt 
összeomlott az életük. 

Az FBI egy esős őszi nap reggelén körbevette a házukat, az 
apja feltett kézzel kisétált a verandára, és bilincsbe verve 
elvitték. Minden megváltozott. A másnapi újságban olvasta el, 
akkor jött csak rá, hogy valójában ki is Sammy Ciccone, az a 
fickó, akit éjszakánként a konyhájukban látott maga elé 
meredni. Hát a fater a Gambino-klán caporegiméje volt, a 
leszámolásokat végrehajtó egységek kapitánya. 

De még ezt is elviselte, szinte még büszke is volt rá. Cool, a 
fater cool, ezt mondogatta magában. Visszaemlékezve hir- 
telen megértett sok mindent, és most már a konyhai mer- 
engéseket is meg tudta magyarázni. Elképzelte, hogy mi 
mindent csinálhatott az apja, a caporegime, amitől nem tudott 
aludni. Cool. 

De mire felépítette magában a hős apa képét, addigra 
kiderült, megint csak az újságokból, hogy Sammy Ciccone 
vádalkut kötött. Együttműködött az FBI-jal, és cserébe azért, 
hogy beárulta a Gambino-klán több tagját is, megúszta ötéves 
börtönbüntetéssel. Lebuktatott mindenkit. Ment a rács mögé 
John Gotti és vele együtt szinte az egész klán. Híres történet 
ez, az amerikai maffia nagyregényének egyik zaftos fejezete a 
nyolcvanas évek végéről. 

Gianni ekkor keveredett Szicíliába. Kimenekítették a távoli 
rokonokhoz. A New York-i Gambinókkal régóta veszekedő In- 
zerillo család olasz ágának a védelmébe. Állítólag még az FBI 

is tudott róla, és az apjával kötött alku részeként titokban 
rábólintottak. Megengedték, hogy az Inzerillók megvédjék 
Ciccone fiát. A fater közben egy szupertitkos nevadai 
börtönbe került, alámerült kereken öt évre, ő pedig Paler- 
móba, Luciano Provenzanóhoz. 

- Embert faragok belőled, öcskös. - Ezzel kezdte a seb- 
helyes arcú Luciano, aki pár hét alatt az apja helyére lépett, 
és rögtön megtanította Gianninak azt az alapszabályt, amihez 
azóta is tartja magát. 

- Ha kilövünk egy golyót, ha a lövedék elhagyja a csövet, 
akkor soha többet nem beszélünk róla. Még arra sem emlék- 
szünk, hogy ki húzta meg a ravaszt. Világos? Direkt és átvitt 
értelemben egyaránt! 

Hát, világos volt. Egyre világosabb. Gianni szép lassan 
megváltozott. Új apára lelt Szicíliában. Olyannyira, hogy 
amikor öt évvel később a fater szabadult, és az FBI új 
személyazonosságot felajánlva az egész Ciccone családot el 
akarta rejteni valahol Amerikában, új életet kínálva nekik, 
akkor csak Gianni anyja, a clevelandi magyar lány tartott 
vele. 0 viszont nem. 0 már nem. Gianni nem kért a 
tanúvédelmi programból. Nem akart velük tartani. Velük 
élni. 

Sammy Cicconéval? Azzal a rohadt árulóval? Aki elpofázott 
mindent az összes golyóról és lövedékről, ami valaha is el- 
hagyta a puskacsövet? 

Direkt és átvitt értelemben egyaránt! 

Hát az nem lehet az ő apja. Az rohadjon meg, mert az egy 
bastardo! 

Gianni érezte, ahogy a helikopter az orrával felfelé 
hintaszerűen előrelendül. A pilóta a víztorony fölött ügyesen 
fékezte le a gépet, de mivel gyorsan érkeztek, így hátul, a 
farkánál lefelé billentette a kéttonnás vastömeget. Szinte 
megtorpantak a levegőben, úgyhogy Gianninak meg kellett 
kapaszkodnia. 

Aztán visszalendültek vízszintesbe, és ő azonnal felcsapta 
a kilincset. A síelésre használt chartergép ajtaja hátrafelé 
nyílt, a fémsínen csikorgó robajjal csúszott a helikopter 
oldala mellé. Gianni az örvényszerű, zúgó szélben lenézett az 
építmény tetejére. Alig öt méterrel lebegtek a vasbetonkupola 
fölött. Először ezen kell nyílást robbantania. A mérget azon 
keresztül fogja beönteni a hárommillió liternyi ivóvízbe. 

Gianni a bal oldali fotelülés alól kihúzta a halványbarna 
papírdobozt. Permon 10 T - ez a felirat állt a szigetelőszalag- 
gal körbetekert csomagoláson. Amikor feltépte, precízen 
egymás mellé kötözött halványsárga rudacskákat látott. A 
három centi átmérőjű és hat centi hosszúságú rob- 
banóhengereket hajlékony műanyag tömlőkbe préselték, 
mintha csak kenhető sajtkrémrudacskák lennének valamelyik 
élelmiszerbolt raktárából. Mindössze a végükből összec- 
somózva kiálló narancssárga vezetékek jelezték, hogy a Per- 
mon 10 T ammónium-nitrátalapú, puha tölteteit nem lehet 
megenni, és egyáltalán nem ártalmatlanok. 

Ezek robbanni fognak, nem is akármilyen erővel. A TNT- 
bázisú trotilvegyületet alapvetően vasbeton szerkezetek 
szétrobbantására használták. Főleg városi épületek bontá- 
sakor. Alacsony ütésérzékenysége miatt még az amatőrök is 
ritkán hibáztak vele, hát még Gianni. 

A szicíliai 8-as erősségű gyutacsot választott. Ez behor- 
pasztja majd a födémszerkezetet, de az épület nem omlik tőle 
össze, mivel a robbanás hőkibocsátása alacsony lesz, és így 
korlátozott marad a szeizmikus hatás. A Permonra jellemző 
plusz 0, 17-os oxigénegyenleg mellett ez másodpercenként 
3200 méteres detonációs sebességet jelent majd. Gianni fe- 
jében pörögtek a számok, kalkulált, a tapasztalata alapján 
döntött, és látva a budafoki víztorony tetejét végül kivette a 
dobozból a robbanóanyag felét. A maradék is bőven elég lesz. 
Nem akarta összedönteni az épületet, csak megnyitni a 
tetejét. 

A papírdoboz oldalából kiálló kampókba kötelet fűzött, és 
szép lassan leengedte a robbanóanyagot. Amikor érezte, hogy 
a súly már nem húzza a kezét, vagyis a doboz már a födém- 
szerkezeten fekszik, akkor letépte a kötél végéről a gyutacsot. 

A zsebéből úgy vette elő az öngyújtót, mintha csak cigar- 
ettázni készülne, és olyan könnyed mozdulattal indította el a 
sercegő égést a gyutacs végén, mintha legalábbis naponta öt- 
ször robbantana fel víztornyokat. 

Kidobta a gyutacsot a lebegő helikopterből. Megint an- 
diamót kiáltott, húzzunk el jó messze, tette hozzá, de ezúttal 
nyitva hagyta az ajtót. Megkapaszkodott, nehogy kiessen az 
előrelendülő gépből. Nagy kört fognak leírni, legalább egy- 
perceset, amíg a gyutacs végigég, és felszakad a víztorony 
teteje. 

Aztán visszajönnek, és kezdődik a tánc. Gianni rá sem néz- 
ett a víztoronyra, tekintete inkább az alumínium-foszfiddal 
teli, zöld műanyag hordókon pihent. Most megint behunyta a 

szemét, de ezúttal nem gondolt semmire, legkevésbé a 
halálra, mert az itt nem fenyegette. Most még nem. Inkább 
csak kapaszkodott, de már két kézzel, mert a budafoki levegőt 
mindjárt kettétépi a robbanás dübörgő éke. 

A helikopter pár másodperc múlva kicsit megbillent a 
meleg légáramlattól, a detonáció okozta gáztérfogat- 
növekedéstől, de Gianni élvezte a himbálózást. Számára ez 
volt a nyitány, a B terv muzsikájának első akkordja. 

A dobszóló! 

Budapest - Magyarország 

André akkor húzta csak elő a fegyvert, amikor már látta, 
hogy az ügyvéden kívül senki sincs a kórteremben. Szokatlan 
fogástechnikával, a középső ujját tartotta a ravaszon, a 
mutatóujja pedig oldalról támasztotta a pisztoly csövét. 
Hüvelykujja közben belefeküdt a magyar gyártmányú, PG-63- 
as bakelitmarkolatába, a kiemelkedő recés ívbe. 

Az acéltokos fegyvert olyan szorosan fogta, mintha a 
fekete fém hozzánőtt volna a tenyeréhez. 

Nem kérdezett semmit, nem mondott semmit. Becsukta az 
ajtót, és miközben az ágy felé lépett, megemelte a karját. 
Szándékosan dr. Bazsó fejére célozott. A megdöbbent ügyvéd 
abban a két másodpercben, amíg André odaért hozzá, 
képtelen volt megszólalni. A pisztolycsőbe nézve azt hitte, 
hogy le akarják lőni. Ijedtében eltátotta a száját. 

André dolga így még egyszerűbb volt. Azzal a lendülettel, 
ahogy az ágy felé közelített kinyújtott karral, erősen 
markolva a fegyvert, addig tolta lefelé a csövet az ügyvéd 

szájában, amíg meg nem akadt a torkán. A pisztolyt oldalról 
támasztó mutatóujjával érezte a bukdácsolást, a szájpadlást 
karcoló cső rombolását, ahogy a mandulán is átjutva végül 
elzárja a levegőt, és fojtogatja az öklendező dr. Bazsót. 

André kicsit előredőlt. Testsúlya ránehezedett a fegyver 
csövére, amivel, mintha dárda lenne, mélyen a párnába 
szegezte a hörgő emberfejet. Az utcán lövöldöző rendőrtől el- 
vett közönséges járőrpisztollyal legalább fél percig tartotta 
leszorítva az öklendezve levegő után kapkodó férfit. 

A bekötözött fejű ügyvéd teste egy idő után már 
rángatózni kezdett, de André még mindig nem szólalt meg. 
Bal kezével az ágyhoz szorította dr. Bazsó kapálózó jobb kar- 
ját, aztán egészen közel hajolt hozzá, és halkan a fülébe 
súgott. Nyugodtan beszélt, mintha csak a rendőrségi ki- 
hallgató szoba verandahangulatát utánozná, ahogy az ügyvéd 
ma reggel, szivarral a szájában csevegett vele. André úgy 
csinált, mint aki észre sem veszi, hogy dr. Bazsó épp megful- 
ladni készül. 

- Az erő és az ész ilyenkor szerintem már nem segít, csak 
úgy mondom. - Kis szünetet tartott. - A szerencséről pedig, 
elnézve ezt a kórtermet, ma már jobb, ha többet nem is be- 
szélünk. - Ezzel kirántotta az ellilult fejű ügyvéd szájából a 
pisztolyt. Nem volt benne biztos, hogy dr. Bazsó érti a célzást. 
Hogy meghallotta. De bumerángként azért visszahajította 
neki a rendőrségen nagyképűen előadott ügyvédi okoskodást 
szerencséről, erőről és észről. Miheztartás végett. 

Aztán megmarkolta a kék kórházi pizsamát, megemelte a 
férfit, de nem mondott neki semmit, csak beletörölte a nyálas 
pisztolycsövet a pizsama gallérjába, és utána elengedte dr. 

Bazsót, aki hörögve huppant vissza az ágyba. André 
megint közel hajolt hozzá, de ezúttal már nem nyomta a 
szájába a fegyvert. 

- Kik állnak maga mögött? Könnyű kérdés, cserébe az élet- 
ben maradásért én gyorsan meg is válaszolnám. Nevek, tele- 
fonszámok, ilyen egyszerű. - Azzal leült az ágy szélére. A 
műanyag csövek és az infúzió között egyetlen mozdulattal 
áthúzta dr. Bazsó bal karját. Odafeszítette a jobb mellé, és a 
kettőt együtt leszorította az ágy szélére, a pisztolyt pedig a 
férfi hasára fektette. Az így felszabaduló jobb kezével meg- 
markolta az ügyvéd torkát a légcsövébe vezetett műanyag cső 
mellett. Szorított rajta kicsit, hogy ez a szarházi megérezze a 
fullasztó tenyérbilincset, aztán összeráncolt homlokkal várta 
a választ. - Halljuk, nincs sok időnk! 

Dr. Bazsó olyan erős fájdalmat érzett a nyakában, mintha 
érzéstelenítés nélkül kivágták volna a manduláját. Hirtelen 
eltűnt belőle a kábulat, a tompaság, és olyan élesen érzékelt 
mindent, mintha doppingszerekkel turbózták volna fel. Az 
életösztön, az reagált benne így. 

Értette azonnal a helyzetet, nem kellett elmagyarázni neki. 
Ma reggelig úgy gondolta, hogy ő mindezek fölött áll, hogy az 
ő kényelmes, nyugodt, szivarozós életében már nem lehetnek 
viharok, csak állandó napsütés, de mostanra felfogta, hogy ez 
másképp van. 

Észnél kell lennie. De nagyon. Ha rosszul válaszol, vagy ha 
nem válaszol, akkor már most nagy baj lehet. Nem tudta 
elképzelni a halált, erre nem is gondolt. A pisztolyba nézés 
rémisztő két másodpercét, az iménti halálfélelmet mintha 
egyetlen pillanat alatt törölték volna a memóriájából, azonnal 
eltűnt. Jött és ment. De a veszélyt azért érezte. 

A kérdésben az volt a csapda, és erre dr. Bazsó rögtön 
rájött, hogy ha sikerül is jól válaszolnia, és André Calvi békén 
hagyja, még az sem feltétlenül jelenti a menekülést, mert 
hosszú távon a jó válasz is lehet rossz. Nem a következő per- 
cekben, hanem majd a következő napokban. 

Gianni. Az az érzéketlen és gátlástalan barom. Mindig 
mondta Kocsisnak, hogy tévedés. Ilyen emberben megbízni. 
Csak mert olyan olasz, akinek orosz kapcsolatai is vannak. De 
Kocsis nem hallgatott rá. Ebben sem hallgatott rá. 
Meghülyült, amikor a felesége el akart válni tőle. És aztán va- 
lahogy megtalálta Giannit, az olaszok Magyarországra 
akkreditált összekötő emberét. 

Gianni Ciccone. Akin keresztül Budapesten összeér az 
orosz és az olasz alvilág. A Gogiljevklán és a szicíliai Cosa 
Nostra. 

Ki hinné? Ki gondolta volna? Kábítószer, szerencsejáték, 
prostik, pénzmosás és élelmiszerhamisítás. Leginkább bor! 
Orosz-olasz üzlet a magyar hídon át Ázsiából Európába. 

És viszont. A történet még Bazsó Miklósnak is ködös, mert 
hát erről azért mégsem lehet az újságokban olvasni. De a Koc- 
sis mögötti erő fontos részét alkotja, az biztos. A Gogiljev- 
vonal, az orosz maffiavezér, aki a kilencvenes években 

feleségül vette magyar barátnőjét, Papcsák Katalint, és akitől 
állítólag még gyereke is született. A klán - Budapesten csak 
így emlegetik. 

Az ukrán származású Gogiljev az FBI állítása szerint a 
széthulló Szovjetunióból Izraelbe emigráló és a vagyonukat 
maguk mögött hagyó oroszok kifosztásán gazdagodott meg. 
Bár ez nem akadályozta meg abban, hogy végül ő maga is 
Izraelben telepedjen le. Volt olyan pillanat, amikor három út- 
levele volt. Orosz, ukrán és izraeli, plusz magyar tartózkodási 
engedély. 

Budapesten éttermeket, nyomdákat és lojális újságírókat 
vásárolt, de övé lett egy vidéki gépgyár hadiüzeme is. Aztán 
Oroszországban bankot alapított, átpörgette egy budapesti 
bankon a pénzét, és ott is fegyvergyárba fektetett. A 
vadászbombázóiról elhíresült Szuhojba. Állítólag ebből a kor- 
szakból származik az olasz kapcsolat. Dr. Bazsó legalábbis így 
hallotta. Gogiljev egyszerre nyitott a szicíliai maffia és a dél- 
amerikai drogkartellek irányába. Szép lassan ő lett az első 
számú orosz alvilági figura, főleg az után, hogy Prágában 
túlélte a konkurens szolncevói klán merényletkísérletét. 

Pedig ötmillió dollár volt a fejére kitűzött alvilági fejpénz, 
de a cseh rendőrfőnök idejében súgott neki. Cserébe állítólag 
kapott ötmilliót - személyesen Gogiljevtől. 

Később, a híresztelések szerint egy tikos alku keretében, a 
budapesti rendőrség két emberével egyeztetve, elfogása előtt 
pár órával elhagyta Magyarországot. Pedig a CIA emberei már 
megérkeztek Budapestre. Amikor pedig az amerikai titkos 
ügynökök még Moszkvába is utánamentek, akkor 

letartóztatásnak álcázva az orosz hatóságok védelmébe me- 
nekült. A moszkvai újságok persze adócsalást emlegettek, de 
az valószínűleg csak a színjáték része volt. Másfél évvel 
később, 2009-ben, amikor elült a vihar, Putyin hatóságai sza- 
badon engedték. Legalábbis ez az amerikai oknyomozó 
újságírók FBI-forrásokra alapozott verziója. Azóta szép lassan 
újraszövi a hálót. Valószínűleg ennek a jele, hogy három 
évvel ezelőtt a szicíliai maffia összekötője ismét megjelent 
Budapesten. Megint megnyíltak a fedőcégek, az olasz csempe 
nagykereskedések és sportkocsi lerakatok. 

Ez lenne Gianni. Az FBI a világ tíz legkeresettebb bűnözője 
között tartja nyilván a magyar feleségén és érdekeltségein 
keresztül egykor szorosan Budapesthez kötődő Gogiljevet. 
Sokszázezer dollárt költ vele kapcsolatos információk 
vásárlására. A ma már állítólag görög útlevéllel és álnéven 
utazó Gogiljevet ez mégsem zavarta abban, hogy a 2012-es 
ukrán-lengyel foci-Európa-bajnokságon becslések szerint 
közel egymilliárd dollárt keressen. Az ukrán stadionépítések, 
jegyeladások és a beszállítók védelmi pénzei a brit titkosszol- 
gálat kalkulációja szerint ennyit hoztak neki a konyhára. 

Gogiljevet 2009-es szabadon engedése óta nem látta senki, 
de útját az amerikaiak szerint ismét hullák jelzik. Többnyire 
Kelet-Európában. 

Hát, ha ez kell ennek az André köcsögnek, akkor nesze, 
hülye gyerek, okoskodj, aztán majd csak beásnak a föld alá, 
vagy egy autópálya-építésen végzed a betonkeverőben. Te 
akartad, hát nesze. 

Dr. Bazsó egyben biztos volt. Ezt ösztönösen érezte és 
tudta. Kocsist nem dobhatja fel, az ő nevét ki nem ejtheti a 
száján. Mert bár lehet, hogy ezzel most megmenekülne, de 
hosszú távon még nagyobb bajba keveredne. 

André Calvit tehát az oroszok, de mindenekelőtt Gianni 
felé kell terelnie. Vakvágányra. Ez ráadásul életszerűbb is. 
Miért ne hinné el ez a vadbarom, hogy a maffia akarja 
lenyúlni a cégét. Olaszok és oroszok. Jóval logikusabb, mint a 
valóság. Hát nem? 

- Én csak egyetlen nevet tudok - nyökögte sípoló hangon 
Bazsó Miklós, miközben az erőlködéstől kidülledt a szeme. - 
Gianni Ciccone, így hívják. Alvilági figura, engem is ő zsarol, 
miatta csináltam. 

Ezt az utolsó gondolatot a lassú, hörgő beszéd közben 
találta ki, mármint hogy őt is zsarolják, mert ügyvédként 
mindig is szerette megelőzni a logikus kérdéseket. Ezúttal 
épp azt, hogy ő vajon miért is vesz ebben részt. Az amúgy is 
felbukkanó kérdésekre előre válaszolni dr. Bazsó szerint okos 
dolog. így sokkal eredményesebben lehet hazudni. A bírósági 
perekben ez volt a kedvenc trükkje. Ha ugyanis valaki 
magától válaszol egy még fel sem tett kérdésre, akkor sokkal 
könnyebben elhiszik neki a hazugságot. Hát ezért. Őt is 
zsarolták, nem tehetett mást. Bocs! Jól hangzik, ugye? Lo- 
gikus, érthető, tiszta és követhető. 

Behunyta a szemét, mert nem akarta látni André Calvit, 
ezt a sötét szemet, az összeráncolt homlokot, ahogy ez az 
idióta az ő gondolatait fürkészi. 

- Gianni Ciccone? - André lassan ismételte meg a nevet, 
közben pedig járt az agya, gondolkodott, de elsőre csak a maf- 
fia említése és az olasz név között talált kapcsolatot. De miért 
épp olaszok? Magyarországon? Ez furcsa. A legvadabb 
elképzeléseit is felülmúlta az a lánc, amit a válasz sejtetett. Az 
olasz alvilág beépül a magyar rendőrség egységeibe, hogy az 
államhatalom erejével nyúljon le üzleteket? 

Mi ennek az értelme? André nem értette. Az olaszok 
többnyire nem ezt csinálják. Bár dehogynem, futott benne 
tovább a gondolat. Hiszen a legvégén Olaszországban, de még 
Amerikában is mindig kiderül, hogy a zsebükben vannak a 
rendőrök és a politikusok. A kisemberek, az olyanok, mint ő, 
épp azért érzik magukat kiszolgáltatva, mert tudják, hogy a 
bűnözők az államhatalomba is bejutottak. Hogy már az sem 
védelem. Hogy nincs kihez fordulniuk. Miért lenne ez 
másképp Magyarországon? Pont itt? Hát nem ez történt vele 
már a kilencvenes években is, amikor az oroszok lenyúlták a 
budapesti éttermét? Akkor nem volt lefizetve a sportkocsis 
nyomozó? 

Dehogynem! 

És nem erről olvas egyre megdöbbentőbb híreket a magyar 
újságokban? Az éjszaka egyik császárának a letartóztatása 
kapcsán 2012-ben például kiderült, hogy a húsz 
szórakozóhelyen milliárdos bevételeket termelő „vállalkozó" 
még a Nemzeti Nyomozó Iroda szervezett bűnözés elleni 
főosztályának a vezetőjét is lefizette. Állítólag. Az ország első 
számú maffiaellenes nyomozóját. De a zsebében volt a 
rendőrség közrendvédelmi osztályának a főnöke éppúgy, 
mint gazdaságvédelmisek és utcasarkon posztoló kispályások. 

Tucatszám buktak le korrupt rendőrök, akik zsarolásokban, a 
konkurencia felszámolásában és bűncselekmények 
eltusolásában vettek részt. A vége az lett, hogy Budapesten 
2012 szeptemberében jobb híján felszámolták az összes 
szervezett bűnözéssel és maffiával foglalkozó nyomozó 
részleget. Még a Nemzeti Nyomozó Iroda akkori gaz- 
daságvédelmi főosztályát is. A kormányzat valószínűleg an- 
nyira korruptnak ítélte ezeket az egységeket, hogy inkább 
egyik napról a másikra elbocsátottak több száz rendőrt. A 
színfalak mögött pszichológusok segítették a becsületeseket, 
hogy fel tudják dolgozni a traumát. 

Akkor ő miért is csodálkozik az olasz maffiavonalon? Azok 
után, amik tegnap és ma a rendőrségi kihallgatáson történtek 
vele. 

André arra jutott, hogy az ügyvéd igazat mond. Pisztolyc- 
sővel a torkában és majdnem megfulladva amúgy is miért 
hazudna, hiszen örül, hogy túlélte a reggeli zuhanást. Ha ezek 
után bevallja a nem is annyira valószerűtlen maffiakapcsol- 
atot, akkor mi baja lehet? 

Semmi. 

Itt csak Andrénak lehet baja, ha valóban meg akarja találni 
Giannit. De ő meg akarja! Nincs is más választása, hiszen 
megint kifosztják, és mindenét elveszik. Viszont keresés 
közben a láncszemek közül néhányan elhullanak majd. 
Esetleg. Mert ez már csak ilyen. 

Georgij Malevics, ugyebár. Azt a nevet soha többé nem 
felejti el. A milánói orosz, akinek pár évvel ezelőtt adott még 

egy esélyt, mert hitt neki, de aztán majdnem ez lett a veszte. 
Majdnem ő halt bele. 

Úgyhogy mostantól háborús helyzetnek tekint minden ily- 
en támadást. Rendőrt, ügyvédet, Giannit. Ezeken a pályákon 
viszont már a légió szabályai érvényesek. 

És ez azonnal gyanússá is tette dr. Bazsót. Ez a háborús lo- 
gika. Hiszen a maffia nem szokott zsarolással ügyvédeket 
szerezni. Milyen hülye duma ez? Azokat inkább megfizetik. 
Méghozzá a legjobbakat. Zsarolják az Andrékat, zsarolhatják 
a korrupt rendőröket, a feleségüket megcsaló, kurvákhoz járó 
politikusokat, de a saját ügyvédeiket nem. 

Azok pénzért dolgoznak. Mint ez is itt. A Rolex órájával és 
az arany pecsétgyűrűjével. 

- Felhívnám ezt a Giannit - mondta megint csak halkan és 
nyugodtan Bazsó Miklósnak -, gondolom, van hozzá szám, 
hiszen zsarolás közben biztosan megadta a telefonszámát. 

Az ügyvéd kinyitotta a szemét, most ő fürkészte André 
Calvi tekintetét, mert nyugtalanította a mondat második fele. 
Furcsa volt, kétértelmű. Célzásnak is lehetett venni. Elhitte 
vagy sem? 

Dr. Bazsó elbizonytalanodott, egy villanásra átfutott az 
agyán, hogy hát tényleg, miért is ne lenne meg neki egy őt 
zsaroló bűnöző száma. André Calvi ezek szerint rájött, 
megtalálta a hazugság gyenge pontját. 

Nem is olyan hülye. De aztán arra gondolt, hogy az imént 
olyan gyorsan árulta el Gianni nevét, annyira magabiztos 
próbált lenni, hogy innen már nincs visszaút. Ha most nem 

mondja meg a számot, ha azt hazudja, hogy nem ismeri, 
akkor lebukik. 

És amúgy is. Ha ez a vadállat csak egy kicsit is körbenéz, 
akkor az ócska éjjeliszekrényen magától is meglátja majd a 
telefont. Gianni száma is benne van. Ha letagadja, és André 
mégis észreveszi a mobilt, aztán belenéz a címjegyzékbe, 
akkor neki vége. Nincs tehát értelme tagadni, bármire célzott 
is ez az ugróbajnok. 

Hát ez jó, ugróbajnok. 

Bazsó Miklósnak megtetszett a gondolatai között várat- 
lanul felbukkanó szó. Érzett benne optimizmust, hogy neki 
ilyesmi is az eszébe jut. Ebben a helyzetben. Mert ezek szerint 
ő ezt is képes könnyedén felfogni. A reggeli életveszélyt. Az 
ablakon átzuhanó ugrást. És a mostani fenyegetést. 

Talán mert eldöntötte, hogy vége. Úgyis elmegy, el innen. 
Talán ez ad neki erőt. Hogy már mindegy. Utána az özönvíz! 
Két hét, több idő nem is kell. Felépül, bezárja a budapesti 
irodát, Linda mehet egy másik farokra, mert a karib-tengeri 
Szent Márton-szigeten talál ő nála is szebb és odaadóbb cicab- 
abát. Mielőtt hazamenne a genfi házába, pár hetet minden- 
képpen piheg majd a trópusokon. Ezt itt és most eldöntötte. 
Guatemalai rumot fog iszogatni, évekig érlelt Botrant, és 
miközben a szájában szétterülnek a sherry-hordó vaníliás 
ízei, ő szivarral a kezében nagyot fog röhögni ezen a féleszű 
ugróbajnokon. André Calvi. Vicces. 0 a Karib-tengeren na- 
pozik majd, az ugróbajnok meg addigra valamelyik híd- 
felújítás betontalapzatát erősíti, a cementbe öntve. Ennyi 

haszna azért mégis csak van Gianninak. Ilyenkor jól jön ez az 
olasz vadbarom. 

Bazsó Miklós nem szólalt meg, csak a fejével fordult balra, 
és tekintete elkísérte André pillantását az éjjeliszekrényhez, a 
narancslé mellett fekvő mobilhoz. Az ügyvéd alig érzékelhet- 
ően bólintott. így jelezte, hogy Gianni Ciccone ott van. Abban 
a telefonban. 

André elengedte az ügyvéd nyakát, és átnyúlt az ágy fölött 
a mobilért. Megnyomta a zöld hívásindító gombot. Lássuk 
csak, vajon mennyire zsarolják ezt az ügyvédet. A színes ké- 
pernyőn megjelent a legutóbbi hívások listája. A legtetején 
egy svájci szám, 41-es előhívóval, mellette a név: Itália, és 
aztán egy monogram: GC. 

André az ügyvéd felé fordította a mobilt, és megkocogtatta 
a telefon érintőképernyőjét. 

- Itália, vagyis Gianni Ciccone? - de még be sem fejezte a 
kérdést, a bekötözött fejű dr. 

Bazsó már bólintott is. Nem szólalt meg, hangot nem adott, 
csak a fejével mondott igent. André azonnal megnyomta a 
hívásindító gombot. Nincs értelme húzni az időt, amúgy is 
lassan mennie kell. Bejöhet az ápolónő vagy bárki. 

- Pronto, ügyvédkém - szólalt meg valaki tökéletes mag- 
yarsággal, de olaszos prontózással a vonal túlsó végén, a jelek 
szerint felismerve dr. Bazsó telefonszámát -, na mi van, mé- 
giscsak aláírta a szerződést az a köcsög, felfogta, hogy merről 
fúj a szél? 

Budapest - Magyarország 

A külföldi tudósítók déltájban már az arab tavasz párhuza- 
mait is észrevették a magyarországi eseményekben. Főleg az 
utcai zűrzavarban, a mellékutcákban és kapualjakban fényes 
nappal elkövetett többtucatnyi csoportos nemi erőszak híre 
sokkolta őket. Csakúgy, mint egykor Kairóban, most Bud- 
apesten is tíz-tizenöt fős galerik vettek körbe csinos nőket, és 
ordítozva, dulakodást színlelve, mintha a férfiak egyik fele a 
többiektől próbálná megvédeni a nőt, molesztálták. Annyian 
voltak, hogy mindent kitakartak, és a megerőszakolt nő, de 
még a járókelők is képtelenek voltak megkülönböztetni a 
támadókat a színlelt oltalmazóktól. 

A kelet-magyarországi megyékből először tömegessé váló 
betörésekről és utcai rablótámadásokról érkeztek hírek, 
aztán a válaszreakcióról: állítólagos cigánypogromokról, mil- 
itáns fiatalok drasztikus fellépéséről. Egyelőre senki sem er- 
ősítette meg, de érzékelhetően durvult a rendőrség fellépése 
is. Ahogy szaporodott a konfrontációk száma, úgy érkezett 
egyre több hír az eszkalálódó helyzetet kapkodva és erősza- 
kosan elfojtani igyekvő rendőrök szabolcsi és borsodi ak- 
cióiról. Az ígéretek dacára a jelek szerint két év alatt ezeken a 
területeken semmit sem sikerült tompítani a rendőrök mély- 
en lappangó agresszivitásán. Pedig 2013-ban, amikor Izsákon 
két rendőr kihallgatás közben halálra vert egy motoros- 
fűrészt ellopó tolvajt, hetekig tele volt a média a rendőri 
agresszivitásról szóló hírekkel és persze a hatóság ígéreteivel. 
Soha többé nem fordul majd elő ilyesmi, fogadkoztak 
akkoriban a rendőrségi vezetők. 

Nem az volt egyébként az első eset. Pár hónappal korábban 
Nagykanizsán a rendőr egy ittas sofőr fejét verte olyan erővel 

a járdához, hogy beszakította a dobhártyáját. Az ígéretek el- 
lenére most mégis tucatszám keringtek a Facebookon és 
különböző közösségi oldalakon a megvert, megütött és véres 
fejű emberekről készült fotók. Az áldozatok többsége cigány 
volt. A káosz kellős közepén természetesen képtelenség volt 
ellenőrizni, hogy ki kit ütött meg, hogy lehetett-e bármi köze 
is a rendőrségnek egy-egy sérüléshez. A helyzet tényleg kísér- 
tetiesen hasonlított a kairóihoz, ahol egy Hamada Saber nevű 
munkanélküli megveréséről készült mobiltelefon-felvétel pár 
évvel korábban véres zavargásokat váltott ki az egyiptomi el- 
nöki palota közelében. 

A külföldi sajtó tudósítói ezeket az eseteket most újra 
felemlegették, és így a már amúgy is vészterhes magyar he- 
lyzet durvábbnak és egyre fenyegetőbbnek tűnt. 

Minden hatott mindenre. A londoni befektetők is olvasták 
ezeket a beszámolókat, és a maguk módján ők is pánikba es- 
tek, nem csak az utca embere Budapesten. Mivel Magyaror- 
szág a választások előtt nem kötött semmilyen 
készenlétihitel-megállapodást a Nemzetközi Valutaalappal, 
így védőháló híján most még azok is ijedten szabadulni ig- 
yekeztek a magyar államkötvényektől, akiknek semmi okuk 
sem lett volna rá. A másodlagos piacokon rohamosan nőttek a 
kamatok és a magyar adósságkockázati felárak. A londoni 
City komputerképernyőin szinte minden magyar mutató, 
szám, görbe és adat pirosba csúszott át, csörgött, csilingelt, 
vészjelzett és villogott. 

Ráadásul, mert a baj miért is járna egyedül, a kaotikus 
magyar helyzetben az anarchisták is aktivizálódni látszottak. 
Egyik békésebb csoportjuk moszkvai példát követve 

hófehérre festett két metrómegállót, aztán koromfekete 
betűkkel felírták a falra, hogy „Forradalmat AKARUNK". 

Az Anonymous hackerközösség közben behatolt a Belü- 
gyminisztérium és a Miniszterelnökség honlapjára. Hófehér 
alapon ők is koromfekete betűket használva ezt írták ki a 
nyitóoldalakra: „Számítunk nektek, amikor kell a szavaza- 
tunk, számítunk, amikor kell az adónk, de le se szartok 
minket, amikor mi számítanánk rátok. Eljött a törlesztés ide- 
je. Sokkal tartoztok nekünk. Nem bocsátjuk meg, hogy elfele- 
jtettetek minket. Erre számítsatok! A névtelenek nevében: 
Anonymous". 

Mindez, bármilyen ijesztően hatott is, enyhe és békés an- 
archizmus volt ahhoz a hírhez képest, mely szerint egy jól 
szervezett és költségesnek tűnő szabotázsakcióban valakik 
megtámadták a budafoki víztározó tornyát. Berobbantották a 
tetejét, és valamilyen foszfidtartalmú anyaggal meg- 
mérgezték a környékbeliek ivóvizét. A nagy késéssel 
helyszínre érkező hibaelhárítók közül hárman egy ismeretlen 
eredetű mérgesgáz áldozatául estek, aminek hírére az inter- 
netes médiában néhányan pánikszerűen felemlegették az első 
iraki háború hasonló helyzeteit. A bagdadi ivóvízkészletek 
1991-es megmérgezését, a járványokat és a mai napig tartó 
népbetegségeket. 

Érthető módon a budapesti beszámolókban ekkor már a 
káosz szó mellett a pánik volt a leggyakrabban használt kife- 
jezés, főleg az után, hogy egy összehangoltnak tűnő akció 
keretében már nemcsak autókat, hanem iskola- és óvodaépü- 
leteket is felgyújtottak a feltételezett anarchisták. 

Jól szervezett csoportoknak tűntek, láthatóan előre és 
alaposan felkészülve ezekre az életveszélyes szabotázsokra. 

Budapest - Gellérthegy 

Gianni élvezte. Próbált, mégsem talált rá jobb szót, mint az 
élvezetet. Törte a fejét, hogy vajon mi okozza az érzést, de 
nem jött rá. Talán a művelet összetettsége. Művelet? Hiszen 
ez sokkal több annál, jóval komplikáltabb. Szinte hadmozdu- 
lat. Koordináció. Izgalom és felelősség. Igen, valószínűleg a 
felelősséget élvezi, hogy most végre mindenben ő dönt, Koc- 
sis csak az irányt szabja meg. 

Mert a Don nem akarta tudni a részleteket, csak a hatást 
érzékelni. Most is biztos valahol Monacóban ül rezzenéstelen 
arccal. Gianni még a teniszversenyt is kinézte belőle. Azt a 
nyugalmat. Hogy Kocsis kint ücsörög a napsütötte lelátón, és 
a labdamenetek között a telefonján olvasgatja a budapesti be- 
számolókat. Hát Budafokról már biztosan tud. És az autógyúj- 
togatásokról? Mert azok is flottul mennek. Ügyesek ezek a 
fekete ruhás suhancok. És persze olcsók. Szinte önként kavar- 
ják a szart. Mint Szicíliában a lyukas seggű naplopók. Ott tan- 
ulta meg Lucianótól, hogy az összefüggő hadműveletek 
részfeladatait olyan együgyű barmokra kell bízni, akik nem 
ismerik a többieket, sőt azt se tudják, hogy egyáltalán vannak 
többiek. Azt hiszik, hogy az ügy érdekében csak ők csinálnak 
valamit. Hát úgy legyen! Budapesten az abroncsos gyerekek 
megkapták a pénzüket és a tízperces kiképzést. Nem túl 
bonyolult. De másról gőzük sincs. Nekik csak a meggyújtott 
gyertyát kell betenni a darabokra vágott autógumi belső 

ívébe, a takarásba, aztán az egész pakkot ügyesen betolni 
valamelyik kocsi alá. 
És sipirc. 

Legalább negyedóra, amíg a gyertya melege észrevétlenül 
megolvasztja a gumit és az abroncs fellángol. Aztán még öt 
perc, amíg végleg belekap az autóba, és hatalmas durranással 
belobbantja. 

Ennyi idő bőven elég arra, hogy a suhancok már egy másik 
kerületben legyenek. Az isten se találja meg őket soha. Hiszen 
húsz percig nincsen tűz, fel se tűnik, hogy mi készül. 

Nemhiába tartott 2011-ben Berlinben négy hétig, amíg 
nagy nehezen elkapták a kocsigyújtogató szabotőröket. Akkor 
épp ott lett elege néhány esélytelen keletnémet szak- 
munkásnak a szívásból. Esténként helikopterek köröztek a 
német főváros felett, ezerszám járőröztek a rendőrök, 
katonai erősítést kértek, mindent kamerákkal rögzítettek, és 
majdnem százmillió eurót költöttek el, amíg a háromszázadik 
kocsifelgyújtás után végre elkapták a bandát. 

A fekete kapucnis hőzöngök remek alanyok erre. Az 
arctalan, magára hagyott fiatal nemzedék. A magyar rend- 
szerváltozás két évtizedének legnagyobb vesztesei. Akik nem 
hisznek semmiben, és utálnak mindent. Gyűlölik a fennálló 
rendet, a demokráciát, a kapitalizmust, a politikát, mások 
sikerét, az örökre bemerevedett társadalmi kasztokat, az es- 
élytelenségüket, hogy már soha többé nem lehet feljutni, 
mert vége! Magyarország megint bezárult, a lapokat évt- 
izedekre leosztották. De közben valahogy érzik a 
zsigereikben, hogy egymagukban kevesek, hogy ez ellen 



223/511 



magányosan nem tudnak fellázadni. Közösségi élményre vá- 
gynak, ezért öltözködnek ugyanúgy, többnyire feketébe, és 
ezért lengetik történelmi korok letűnt és félreértett zászlóit, 
miközben állandóan védtelen embereket molesztálnak, és ra- 
jtuk töltik ki a dühüket. 

A „kurucinfó nemzedék", Gianni ezt a kifejezést olvasta 
róluk. Az agyatlan lázadók, akiknek gátlástalanul felhasználja 
az indulatait, és közben még a pénztelenségükkel is visszaél. 
Ezek a baromarcok szinte ingyen elvégzik a koszos melót - 
Gianni viccesnek találta, hogy vannak ekkora lúzerek. 

Viszont ösztönösen távol tartotta magát a magyar fiatalok 
másik, szintén felhergelt és indulatos csoportjától, akiket 
„critical mass" jelzővel illettek az újságok. A „kritikus tömeg" 
San Franciscóból indult mozgalma a városok barát- 
ságtalansága ellen tiltakozó biciklismozgalomból nőtte ki 
magát. Ma már világszerte a fennálló tőkés rend ellen lázadók 
legerősebb közössége. Egyetemista rendszergyűlölők. Ér- 
telmiségi zsebforradalmárok. Az elmúlt órákban ők firkálták 
össze a metróaluljárókat, és törték fel az állami szervezetek 
honlapjait, de többre nem igazán voltak képesek. 

Gianninak a rendszer valódi szétveréséhez nem ők, hanem 
a fekete csuklyások kellettek, az agyatlanok, akik megcsinál- 
nak mindent, amíg valaki más dönt helyettük, és pontosan 
megmondja nekik, hogy mit is kell tenniük. Tartozni akarnak 
valahová, valakihez, ennyi csak a vágyuk. Cigányt is vernek, 
ha kell, de most épp kocsikat gyújtogatnak, mert az ő szem- 
pontjukból a kettő ugyanaz. 

Rombolás. 

Természetesen nem tudtak a budafoki víztorony felrob- 
bantásáról, mint ahogy nem tudtak erről az aszfaltozóc- 
sapatról sem. 

Gianni élvezettel nézte, ahogy az emberei a gellérthegyi 
villa ősparkjában narancssárga mikrobuszba pakolják a 
„Munkaterület, belépni tilos" feliratú táblákat. A busz mellett 
kisméretű úthenger parkolt. Oldalán frissen festett, ham- 
isított Magyar Aszfalt logó. 

Hát ezért élvezte. A feladat komplikáltsága miatt. Az öt- 
letek olyan eredetiek voltak, hogy szerinte Kocsis a híreket 
olvasva rá sem jön majd Monacóból, hogy a budapesti káosz 
vadabbnál vadabb jelenségei közül melyik mögött áll 
valójában Gianni. 

De így volt jól. Egyelőre úgy tűnt, hogy minden a B tervet 
segíti, a pánik magától is fokozódik. Ha Kocsis azt akarja, 
hogy Magyarország minél gyorsabban túl legyen a 
választások utáni hisztin, akkor el kell ismerni, hogy jól kit- 
alálta. Mert biztos, hogy ezt sokáig nem bírják az emberek. 

Kocsis, legalábbis Gianni teóriája szerint, a vagyonát félti, 
hiszen mondott is ilyet. A százmilliárdos emberek testéből az 
ilyen káoszcápa pár óra leforgása alatt tízmilliárdos falatokat 
haraphat ki, úgyhogy jobb, ha minél előbb véget ér a 
hőzöngés. Akkor talán még életben maradnak Kocsis üzletei, 
és begyógyulnak a sebek. Egyébként viszont fuccs. 

Hát ezért. 

Gianni viszont a pénzért csinálja, ne legyen félreértés. 
Mert utána megkapja azt az összeget, amivel végre kiszállhat. 
Örökre! 

Fiatalkora óta erre vár. Végérvényesen eltűnni, egyszer 
csak legyűrni a gyerekkor óta tartó rémálmot, az apja lidér- 
cét. Kiszállni a vonatból, amibe hétévesen ült bele, amikor 
azon a bizonyos éjszakán megszomjazott, és lebotorkált a 
konyhába vízért. Nem, ebből tényleg elég. 

Viszont pénz kell hozzá, sok pénz. Mármint a kiszálláshoz. 
Gyűjti is évek óta, mert ő nem tanúvédelmi baromságok kal- 
itkájában akar élete végéig remegni. Hát ő nem. Az az árulók 
sorsa. 

0 kiszáll elegánsan, csendben, rezzenéstelen arccal. Hiszen 
tudja, hogy hol a helye. Ő aztán tudja. A kilőtt golyókról 
sosem fog beszélni, ebben biztos lehet mindenki. Szicíliában 
réges-rég megtanulta, hogy a zaftos élet spagettiszószához 
sokféle alapanyag kell. Van, aki öl, mert a receptben ez a rész 
jut neki. És persze van, aki sosem öl, viszont dönthet mások 
életéről, mert sok pénz lapul a zsebében. Vagy pont fordítva. 
Azért gazdag, mert képes dönteni. Esetleg mindkettő 
egyszerre. Miközben van olyan is a spagettiben, aki sok pénzt 
keres ugyan, de egyszer majd ezért meg is ölik. Épp ezért! 
Hát, ez van. Ő, ugye, az lenne a receptben, aki öl. Ennyi. Rá ezt 
osztotta ki az élet főszakácsa. 

Kezdett belebonyolódni ebbe a spagetti hasonlatba. A sok 
pénzzel távozást, vagyis a kiszállást ő úgy fogta fel, mint a 
tésztától bizonyos kor után megcsömörlő olasz embertípus 
természetes reakcióját. Itt tartott, amikor megcsörrent a tele- 
fonja. A munkaterületet lezáró táblák mellé a fiúk épp be- 
pakolták a nitroglicerint és a dinamitot is. Linda liba főnöke 
hívta megint, dr. Bazsó. 

- Pronto, ügyvédkém - szólalt meg fellengzős egyked- 
vűséggel, miközben azt figyelte, hogy a dinamitrudakat elég 
szorosan kötik-e egymás mellé a mikrobuszban -, na mi van, 
mégiscsak aláírta a szerződést az a köcsög, felfogta, hogy 
merről fúj a szél? 

- Nem, nem fogta fel - válaszolta egy teljesen ismeretlen 
hang -, úgyhogy inkább személyesen szeretné a kérdést meg- 
beszélni. Mármint a köcsög, itt és most, a telefonban. 

Gianni nem értette. Annyi minden más járt a fejében, hogy 
képtelen volt hirtelen erre az ügyre koncentrálni. Ki ez? 
Hogyan? Az ügyvéd telefonján hívja őt ez a, ő lenne 
személyesen?, ez az. André akárki. Valami C-betűs, Calo vagy 
Calvo, már nem is emlékszik. Egy szakács. Mert most épp ez 
Kocsis új mániája, a vendéglátásban is talajt fogni, miután 
egyesével jelentenek csődöt a wellness beruházásai. Mag- 
yarország ma már fél Európát gyógyvízben tudná fürdetni, 
annyi regionális támogatást kasszíroztak Kocsis haverjai, és 
építettek világvégi magyar falvak határában, a hepehupás, 
kátyús utak utolsó kanyarjában soha senki által nem látog- 
atott hotelokat. Csak mert épp ott volt elérhető valamilyen 
pályázható pénz, vagy bugyogott a felszínre egy termálforrás. 
De most már mennek tönkre szinte mind, mert az 
üzemeltetéshez is érteni kellene, a turizmushoz, az idegen- 
forgalom szervezéséhez. 

De az nekik nem megy. 

Ezért fordult hát Kocsis nemrégiben a vendéglátás és a 
közétkeztetés felé. Iskolakonyhák, önkormányzati munka- 
helyek ebédkiszállítása, kórházak és laktanyák ellátása. Stabil 



227/511 



állami megrendelés mind. Nem lehet elszúrni, így aztán nem 
is kell hozzá különösebben érteni, hiszen ezeken a helyeken 
akkor is megeszik a kaját az emberek, ha szar. Van más 
választásuk? Nincs. Legfeljebb otthagyják a tányérban, és 
vesznek a büfében rántott húsos szendvicset. De attól a pénz 
még Kocsis zsebében csilingel. 0 szállított! Merné bárki is 
szóvá tenni az üres, Maggi kockás vízleveseit. Országos szin- 
ten sok tízezer adag naponta. Nem méregdrága éttermet kell 
üzemeltetni az Andrássy úton tíz asztallal! Micsoda barom- 
ság! Hol van abban pénz? Napi húsz tál ételben? 

Okos ember ez a Kocsis, ezt Gianninak el kellett ismernie. 
És akkor még itt van a dunai hajózás is, ami betonszilárdságú 
alapokon, biztos német lábakon áll. A kockafejű germánok 
megállás nélkül jönnek, mert imádják a budai panorámát, és 
közben tömik a fejüket magyar libamájjal. 

Hát ez lenne a totálkép, te André köcsög. A nagy összefüg- 
gés, ha eddig nem jöttél volna rá. Ezért kell integetned a 
dunai motyódnak. Észrevetted a bizniszt, és meg is csináltad 
klasszul, amiért persze kösz, tuti jó, el kell ismerni, de most 
már akkor is csá! Ezt persze nem mondta egyetlen szóval sem 
Gianni, csak magában gondolta végig. Meg se szólalt, inkább 
várt, hogy a szakács rátérjen a lényegre, ha már vette a bátor- 
ságot, és felhívta. 

- Annyit kérnék udvariasan - mondta André továbbra is 
szinte gépies, szenvtelen hangon - hogy felejtsük el ezt az 
egészet. Akárkinek volt is az ötlete, hogy adjam el a dunai 
Kulináris Gondolatok vállalkozást, felejtse el. Vonja vissza a 
hazug feljelentést, és szálljon le rólam. Nem adok el semmit, 

áron alul a legkevésbé. Ennyi, remélem, világos, és holnaptól 
mindenki újra a saját dolgára koncentrálhat. 

Gianni annyira elképedt ezen a körmondaton, hogy hite- 
tlenkedve eltartotta a fülétől a telefont, maga elé emelte és 
úgy nézte, mint egy most felfedezett, új állatfajt. Csodálkozva 
csóválta a fejét, és körbenézett a gellérthegyi fenyőfák lomb- 
koronáján. Végül újra és még mindig meghökkenve vizsgálta 
a magától eltartott mobilt. Mint aki nem érti, hogy a mai 
világban ez hogyan is történhet meg. Honnan jön ez a barom? 
A Marsról? A spagettiszósz receptjében az ilyenek úgy 
elfőnek, hogy nyomuk se marad. Hihetetlen. Gianni érte- 
tlenkedve megrázta a fejét, aztán a furcsa állatfajt rejtő tele- 
font visszaemelte a füléhez, és beleböfögött. 

- Mit ugatsz, te hülye köcsög? Mit nem adsz el és kinek? 
Eszednél vagy te? Kizuhantál arendőrség ablakán, és ekkora 
az agyrázkódás? 

André félretette a készüléket nyugodtan, mintha befejezte 
volna ezt a beszélgetést, bár nem nyomta ki a telefont. Szinte 
hallani sem lehetett, ahogy a mobil az éjjeliszekrény tetejéhez 
koppant, olyan finom mozdulattal tette le. A pisztolyt dr. Baz- 
só homlokához emelte, közben pedig összeszorította az 
ügyvéd jobb tenyerét, és megmarkolta a mutatóujját. Gyűlölte 
ezt az egész rohadt söpredéket. Ezeket az agresszív, 
gátlástalan tetveket, akik azt hiszik, hogy nekik mindent sza- 
bad, mert hát sajnos nekik tényleg mindent szabad. 

Többnyire. 

André pár éve megtanulta a leckét. Az orosz Malevics volt 
az utolsó ezeknek a férgeknek a térfelén, aki Milánóban 

kapott még egy esélyt. Többet nem lesz utolsó sansz, többet 
nem kockáztatja az életét amiatt, mert embernek néz 
tetveket. 

Szorosan megfogta dr. Bazsó kezét, hátrafeszítette a 
mutatóujját, és a szája felé tolta. Az ügyvéd felnyögött a fájda- 
lomtól, és ijedten bámulta Andrét, mert nem értette, hogy 
mit akar. De aztán gyorsan rájött. A satuba szorított 
mutatóujját André pont úgy tolta le a torkán, mint két perccel 
ezelőtt a pisztoly csövét. 

- Olasz maffiamódszer - mondta André továbbra is 
mindenféle érzelem nélkül, de annyiraazért hangosan, hogy 
az éjjeliszekrényre fektetett telefon mikrofonja összeszedje 
dr. Bazsó hörgését, és Gianni pontosan értse, hogy mit is 
mond az ügyvédnek. - Most a maffia, az ilyen Gianni-félék 
kedvenc büntetése következik. Cserébe a segítőkész ügyvédi 
munkáért. 

Dr. Bazsó öklendezett a saját mutatóujjától. Körme a 
szájpadlásához szorult, és véresen felszántotta az ínyét, ezért 
próbálta behajlítani az ujját, hogy elkerülje a fájdalmat és a 
hányingert. De André olyan erősen fullasztotta és szorította, 
hogy elzsibbadtak az izmai, és képtelen volt a mozdulatra. 

- Le kell harapnia a saját ujját, ügyvéd úr - hallotta Gianni 
a vonal túlsó felén a köcsögszakács hangját -, vagy ha nem, 
akkor én vágom le, de nem csak ezt az egyet, hanem két 
másikat is. Tíz másodpercet adok. Harapjon. 

Gianni nem akarta elhinni. Mi van? Jól értette? Próbálta 
olyan szorosan a füléhez nyomni a készüléket, amennyire 

csak bírta. De most nem hallott semmit, csak nyöszörgést, és 
aztán mintha az ügyvéd öklendezve sírdogálna. 

- Harapjon - mondta André ennek a gőgös rohadéknak, az 
alvilág ügyvédjének, aki az iménthülyének nézte, és előadta 
neki, hogy őt is csak zsarolják. 

Dr. Bazsó fogai közben az ujja tövénél belemélyedtek a tu- 
lajdon bőrébe. Hideg, recés húst érzett, furcsa szőrszálakat, 
mintha csak egy idegen tárgy lenne az ujja, amit most 
ösztönösen szorít a nyelvével, de aztán már nyom is kifelé. 
Kicsit ráharapott, szinte véletlenül, a parancsnak kiszol- 
gáltatott emberek vak buzgalmával, és ettől villámcsapásszer- 
űen beléhasított a felismerés, hogy ez az ő teste. Az övé! A 
saját, élő sejtjei, húsa, bőre, csontja, amit át kellene harapnia, 
rágcsálva tépnie, és ez rögtön visszarántotta ide, ebbe a térbe. 
Az elhalt, apró harapás kísérletétől nyilallás rázta meg, és 
hirtelen már nem is értette a lüktető, kontroll nélküli lázál- 
mot, hogy vajon miért csinálta. Miért próbálta meg 
egyáltalán? A száján közben kicsordult a vér. 

Azonnal feladta. 

A puhány, félig bekötözött fejű ember képtelen volt le- 
harapni a saját ujját. Megpróbálta, igen, de a fájdalom és a 
megaláztatás, amit a csontjában és az agyában érzett, rögtön 
elernyesztette az állkapcsát, a fogak szorítását. 

Most pánikba esett, mert a pisztolycsövet egyre erősebben 
nyomták a homlokához, közben egyre jobban fulladt, hörgött, 
és tehetetlenül vergődött. Akart volna mondani valamit, 
védekezni, tiltakozni, fenyegetőzni, de végül nem jött rá, 



231/5H 



hogy mit is kellene tennie, ha egyáltalán tudna bármit is. 
Csak düh volt benne, és egyre nagyobb félelem. 

Látta André Calvi szemét, ezt az elszánt, könyörtelen, sötét 
tekintetet, és tisztán felfogta, valahogy azonnal megértette, 
hogy ez most nem vicc. Bánta már. Megbánt mindent. Ez nem 
üres fenyegetés, tényleg le fogja vágni az ujjait, ha nem tudja 
leharapni ezt az egyet saját maga. 

Fulladozott, és közben összepisilte magát. 

Azonnal érezte a takaró alatti nedves meleget, az 
ernyedést. És azt is, hogy innen már nincs kiút. Ráterült ez az 
érzés. Hogy legyőzték. Tüdejét mázsás súlyként kezdte 
nyomni a félelem, most már ettől fulladt, a pánik görcsétől. 
Mert az idő, mintha csak viharos tengeri hullám ragadná el, 
hirtelen száguldani kezdett vele. Rohantak a másodpercek, 
most váratlanul megint késztetést érzett, hogy meg kellene 
próbálnia még egyszer, úgyhogy meg is tette, igen, újra bele- 
harapott saját magába, de megint nyilalló fájdalmat érzett, és 
megint feladta. 

Többé már nem hörgött, nem próbálta kirántani az ujját a 
szájából, csak elernyedve megadta magát a sorsnak és ennek 
a büntetésnek. Sírt. 

Rángatózva sírt, mint egy kisgyerek, nem hangosan, csak 
megalázva, gyengének és védtelennek érezve magát. Miért 
nem csinál valamit Gianni, miért nem ordít az a másik ro- 
hadék a telefon hangszórójában, hogy darabokra lövi ezt a 
szemét állatot, ha tényleg tesz vele valamit? 

André küzdött. Próbálta legyűrni az indulatait, mert rájött, 
hogy zsákutcába tévedt. Gianni borzalmas hangja, a 

köcsögözés, az elmúlt másfél nap tébolya, a szakácsozás, ettől 
most mind meg kellene szabadulnia. Időt akart, tiszta pillana- 
tokat. Végiggondolni a helyzetet. 
Hibázott, tudtajól. 

Tíz másodperces résbe navigálta magát indokolatlanul és 
feleslegesen, mert erőt akart mutatni. Hirtelen felindulásból 
megragadta ennek a nyomorultnak az ujját, és többé nincs jó 
választása. Telik az idő, neki viszont tennie kell valamit. 

Ha elengedi, ha mégsem vágja le az ügyvéd ujjait, akkor 
nem ért az egész semmit, akkor ő megmarad egyszerű szakác- 
snak, aki kizuhant az ablakon, és tényleg agyrázkódást ka- 
pott. Gianni nem veszi majd komolyan, nem marad vonalban, 
röhögve kinyomja a telefont, és neki esélye sem lesz többé 
arra, hogy Gianni hibázzon. Hogy mondjon valamit, amit nem 
kellene, ami kiindulást vagy irányt jelenthetne. Nyomot, 
amin elindulhat. 

De akkor is! Vágja le ennek az embernek az ujjait? Mint 
egy barbár? Ez nem ő! Ilyesmit nem tehet. Mit gondolna Fruz- 
sika? És Adrienn? Miért hagyja mindig, hogy feltámasszák 
benne az ő sötét, veszélyes oldalát? Ezt az énjét! Évek óta 
temeti, próbálja elásni, és akkor jön dr. Bazsó, jön Gianni meg 
aki mögöttük áll, és egyetlen pillanat alatt vége. Mindjárt 
megint a kezdőkockán lesz, ott, ahonnan évekkel ezelőtt 
elindult, de nincs idő, nem tud gondolkodni, kiutat keresni, 
mert csak pár másodperce maradt, és kész. Mit tegyen? 

André figyelte a sírdogáló, nyüszítő ügyvédet, de a tekin- 
tete hirtelen máshová szaladt. Mintha diaképeket látna, 
bevillant a rendőrségi kihallgatószoba, a szivar, a pökhendi 

magabiztosság. André most maga előtt látta azokat is, akik 
ugyanúgy jártak, mint ő. Akiknek dr. Bazsó tönkretette az ál- 
mait, látta a családjukat, képzeletben még a gyerekeiket is, az 
elrabolt életeket, a cégeket, a pénzt, a fájdalmat, a gyomor- 
fekélyt, a bilincseket, átérezte az álmatlan éjszakák 
gyötrelmét, mert emlékezett, hogy neki milyen volt. Milyen 
érzés volt másfél évtizeddel ezelőtt az ilyenektől félni, gy- 
engének és védtelennek lenni. Andrét újra átjárta a keser- 
űség. Pár másodpercre csak, villanásnyi szikraként, de 
átérezte megint, amit már annyiszor megtanított neki az élet: 
hogy mindig a rosszak győznek. 
Ezek. 

Küzdött a kísértéssel, hogy most és itt legalább egy kicsit 
javítson az arányokon. Megtegye? Büntessen, nemcsak 
magáért, hanem másokért is? Akiket nem is ismer, de tudja, 
hogy voltak. Mindenkiért, akin az elmúlt években átgázolt ez 
a rohadék. André hirtelen nem tudta eldönteni, hogy mi 
nyom többet az élet nagy mérlegében. Mi a súlyosabb? Három 
levágott, vérző ujj, vagy tucatnyi kettétört sors, hosszú évek 
nyakkendős bűnei? Mit tegyen? 

A pisztoly eltávolodott az ügyvéd homlokától, André 
letette a földre, a lába mellé. A kés megvillant a fertő- 
tlenítőszagú kórterem fáradt neonfényében, dr. Bazsó pedig 
érezte, ahogy a csuklóján megváltozik a fogás. Kirántották az 
ujját a szájából, nem látta, de tudta, érezte. Árnyék suhant a 
térben. 

Valahonnan madárcsicsergést hallott tisztán, élesen, aztán 
elkábította a félelem jótékony testi reakciója. Olyan volt, 

mintha érzéstelenítő folyadék áradna szét benne, az emberi 
biológia csodás önvédelme. Szétfeszült a kisujja és a 
hüvelykujja. Ezt még érezte, de már nem fájt. 

Aztán egyetlen éles, recsegő roppanással levágták az ujjait. 

A három középsőt. 

A vér szétspriccelt, látta a sugarát, mintha csak lassított 
felvételen úsznának a cseppek a neonfény alatt, az ő vére 
biztosan, bár a kapcsolatot nem érezte. Mintha az arcát is 
érné a permet, de nem biztos benne, mert nincs fájdalom, 
csak andalító kábulás és a végén egy lökés a fejéhez, valami 
kemény sujtás, amitől oldalra bicsaklik és elájul. 

Sötét nyugalom. 

André könyökkel csapta homlokon dr. Bazsót, a 
szemüregnél felfelé, hogy meglöttyintve az agyat, hirtelen 
üsse ki. Az ügyvéd még az előtt elvesztette az eszméletét, 
hogy a fájdalomtól felordíthatott volna. 

- Nos - emelte magához André a telefont gépies hangon, 
végképp jégcsappá fagyasztva a levegőt -, sok vesztenivalóm 
nincs, úgyhogy számomra csak egyetlen üzlet képzelhető el, 
hogy nincs üzlet. 

Gianni megpróbált időt nyerni. Orosz módszer, mondta a 
telefonba, hosszú körmondatban magyarázva el, hogy ilye- 
smit nem tesz az olasz maffia, rosszul olvasta André a szakác- 
skönyvében. Ezt az oroszok csinálják, és ahogy most a dolgok 
állnak, André nemsokára megtapasztalhatja majd, hogy 
Moszkvában ismernek és alkalmaznak még más, ennél sokkal 
érdekesebb módszereket is. Gianni nem beszélt össze dr. Baz- 
sóval, de ezzel a mondatával ugyanarra vitte a beszélgetést, 

amerre az ügyvéd szerette volna. El, messze Kocsistól, Go- 
giljev felé, bár a név nem hangzott el. 

Hosszas kioktatás következett arról, hogy André azt azért 
nem gondolhatja komolyan, hogy ő, a Giannik Giannija 
egymagában szervezkedik itt, a kies Budapesten. Olaszok, 
oroszok, összeérnek ezek a szálak, bár érti, hogy André, a sza- 
kács, a maga együgyű konyhaagyával ezt el sem tudja 
képzelni. Gianni közben még fel is nevetett, annyira tetszett 
neki a hasonlat, úgyhogy kifejtette részletesebben. 

- A gasztronómia nem ismeri az olasz-orosz fúziós 
ételeket, ugye, köcsög? - Gianni visszatért ehhez a meg- 
szólításhoz. - Az alvilág viszont igen, ha már lemaffiáztál 
ezen a szép, napsütéses áprilisi napon. Jelenleg nem érek rá 
veled foglalkozni, baromarc. - Most már a fölényes hangnem 
is visszatért. - Viszont épp szökésben vagy, ahogy hallom egy 
rendőr kómában fekszik, az ügyvéd úr is valami hasonlóban, 
úgyhogy a helyedben szaladnék, de gyorsan és nagyon 
messze, mielőtt még valaki megtalál. 

- Nem fogok. - André csak ennyit válaszolt, aztán kis 
szünettel még azt is hozzátette, hogyha tényleg oroszok van- 
nak az ügyben, az őt kifejezetten lelkesíti. Legalább lezár egy 
hosszú történetet, ami a kilencvenes években kezdődött 
Budapesten. 

Ezt Gianni megint nem értette, de látta, hogy a 
gellérthegyi villa kertjében becsukják a mikrobusz ajtaját, és 
indulásra készek az aszfaltozok. Mennie kell, neki fontosabb 
dolga is van ennél. Ezt a barmot meg majd egyetlen 

telefonnal lerendezi, aztán feltehetően soha többet nem hall 
róla. Csak fel kell hívnia a fekete kapucnisokat. 

- Nem értesz te semmit, baromarc. - Nevetgélő könnyed- 
séggel beszélt. - Itt élsz az új Csák Máték országában, és 
hőbörögsz? Ahelyett, hogy füled-farkad behúznád? Add át 
inkább az üdvözletemet a csöpp kislányodnak az oviban. Sza- 
ladj, köcsög. 

Aztán kinyomta a telefont. 

Monté Carlo - Monaco 



Herbert „Bart" H. McDade III. 

A szivarra hasonlító, tömzsi, rövid töltőtoll vastag 
kupakján dőlt betűkkel állt az egykori tulajdonos neve. 
Arannyal vésték a fényes, fekete csíkos kagyló berakásba. 
Herbert McDade a Lehman Brothers elnöke volt, amikor a 
bank hét évvel ezelőtt összeomlott. 2008. szeptember 15-én, 
éjszaka egy óra negyvenöt perckor. 

Kengyeles Sándor nagy becsben tartotta az ezüsthegyű 
tollat, mert a Lehman Brothers elnöke 613 milliárd dolláros 
adósság felhalmozása után ezzel a Montblanc-al írta alá a 
világtörténelem legnagyobb csődjét jelentő eljárás kezdetét. 

Percre pontosan éjszaka háromnegyed kettőkor, amikor 
hosszas hezitálás után végül mégiscsak elszánta magát, és 
csődvédelmet kért. 

Micsoda napok lehettek, gondolta hófehér öltönyében a 
magyar üzletember, és megigazította a homoksárga 

dinoszaurusz mandzsettát. Pont, mint a mostaniak. Kihúzta 
az ing kézelőjét a hajszálcsíkos öltöny hosszú ujjából, mert 
szerette, ha minden pillanatban látni lehet a százmillió éves 
mandzsettagombokat. Őrült, sebesen vágtató napokat él- 
hettek meg a Lehman Brothersnél 2008- ban, ez járt a fejében, 
minden percben újabb gellert kapó órákat. A Sotheby's árver- 
ésén vett tollból közben kifutott a tinta, és a hegye sercegve 
végigkarcolta a magyar miniszterelnököt lemondásra 
felszólító levelet. 

Ő is aláírta. 
Végül így döntött. 

Sokat hezitált, mint egykor Herbert McDade is 
valószínűleg, de aztán megadta magát a többség akaratának 
és persze a tények nyomásának. Mint ahogy anno a Lehman 
Brothers főnöke is megadhatta magát, belátva, hogy nincs 
más választása. 

Most eszébe jutott a miniszterelnök három évvel ezelőtti 
mondata, amikor beprotezsálta őt Kocsis Zsolt cégeibe. Pon- 
tosabban rákényszerítette ezt a panamakalapos cápát, aki épp 
idetartja elé a papírt aláírásra, hogy vegye be őt is az üzletbe. 
„Aki egyszer becsapott - mondta neki útravalóul a minisz- 
terelnök -, az másodszor is be fog csapni." 

Hát, igaza lett. Csak persze másképp. A kormányfő felte- 
hetően Kocsis Zsoltra gondolt, hogy rá kellene vigyázni, tőle 
tartani, nem pedig fordítva. Az eszébe sem jutott a minisz- 
terelnöknek, hogy végül ő, a beprotezsált Kengyeles Sándor, a 
másfeledik generáció fogja őt elárulni, mint ahogy most meg 
is teszi. 

De hát a pénz nagy úr. Meg amúgy is, ő aztán nem akar a 
miniszterelnöki makacskodás miatt menekültként kóborolni 
a nagyvilágban, még nem. Az biztos! Ahhoz ő túl fiatal. 

Kocsis ezt remekül érzi, és el is magyarázta neki, ebben 
tökéletesen igaza van. Lesétáltak ketten ide, a tengerparti 
autószalonok elé, otthagyva a teniszmeccset. Vállon veregette 
őt Kocsis, barangoljunk egy nagyot, Sanyikám, mondta neki, 
és már tolta is kifelé a stadionból. Elléptek a tűsarkúba 
bújtatott hoszteszek sorfala között, és közben alig észreve- 
hetően megvizslatták a napbarnított, hosszú combokat. Végül 
kijutottak a játékos bejáró napernyővel védett VIP-kapuján, 
és átvágtak az autogramokra vadászó kissrácok erdején. A 
teniszrajongó tinédzserek aláírásgyűjtésre épp ezt a helyet 
tartották a legalkalmasabbnak, mert a világ legjobb játékosai 
itt léptek ki a lesötétített szponzor-Mercedesekből, hogy 
aztán három méter múlva eltűnjenek a védett öltözők felé 
vezető márványhídon. 

Kocsis és Kengyeles, a két magyar nábob egyetlen percre 
megállt a lejtős járdán. Beleszagoltak Monaco áprilisi illatába, 
a dús lilaorgonák és a sós levegő jellegzetes keveredésébe, 
aztán az azúrkék tengeren himbálózó távoli jachtokról be- 
szélgettek. Innen fentről egészen a hercegi palota előtti öböl- 
ben lehorgonyzott hajókig el lehetett látni. Végül szép lassan 
lebotorkáltak a kacskaringós, meredek úton a monacói Beach 
Clubig, a vízpartra. Mire leértek, Kocsis kiizzadva lihegett. 
Nem mentek be a klubba, bár mindkettőjüknek egész évre 
szóló napágybérlete volt, és közös asztaluk. Inkább tovább 
sétáltakjobbra, a Larvotto bulváron. 

A monacói öböl parkosított, gyönyörűen ápolt sétányán 
egymásba érnek a luxusautókereskedések. Rolls-Royce, Bent- 
ley, Ferrari, Maserati, Lamborghini. Itt nincs autó kétszázezer 
euró alatt, de akad bőven félmillió euró fölött. Miközben 
sétáltak, Kocsis a középkori várbirtokok logikájáról mesélt, de 
világos volt, hogy valójában a mai Magyarországra gondol, és 
a bukásra ítélt miniszterelnökre. 

Meg persze saját magukra, a földesurakra. 

Kocsis teóriája szerint az a baj az elmúlt években kiépített 
magyar hűbérrendszerrel, hogy a miniszterelnöknek nincs ig- 
azi fegyveres ereje. Szó szerint. Mert az Európai Unióban ilyet 
azért mégsem lehet. Próbált ugyan kiépíteni valami hasonlót, 
a csírája meg is született. Milliárdok mentek fekete ruhás, a 
rendőrségtől független, állig felfegyverzett osztagokra, de a 
nagy álcázás közepette inkább lett belőlük bűnözők ellen 
küzdő speckommandó, nem létező terroristák sosemvolt ak- 
ciói ellen harcoló központ, mint a lakosságot megrémisztő 
testület. Felsülések sorozata, szinte viccbe fulladó akciók. Sok 
minden, de semmiképp sem ijesztő fegyveres erő. Pedig hát 
Putyinnak van ilyen, Cháveznek is volt Venezuelában, és a 
kínai komcsiknak is van. A példaképnek tekintett Keletről és 
a belső-ázsiai új barátokról már ne is beszéljünk. Hát ezért in- 
gatag a magyar rendszer, állította Kocsis. Ezért van most ez a 
cirkusz. Mert az emberek nem félnek. 

Nem eléggé! 

A középkorban, ha az úr kilovagolt, megsüvegelték. Kocsis, 
miközben ezt mondta, színpadiasan megemelte pana- 
makalapját, hátrasimította a haját, és letörölte a homlokáról 

az izzadságot. Aztán azzal folytatta, hogy a kiügető földesúr 
egy idő után már annyira szeretett úr lenni, hogy nagyobb 
vártornyot akart, és még több, még cicomásabb szobát. Ez 
már csak ilyen. A hatalom, a pénz elkurvít. 

Kocsis szó szerint ezt mondta. Elkurvít! Adót vetett hát ki, 
úgyhogy amikor legközelebb kilovagolt, már senki sem 
emelte meg a kalapját. Sőt, a szénakazal mögül bekiabáltak 
neki, hogy dögölne meg. Úgyhogy utána inkább már két 
testőrt is vitt magával. Biztos, ami biztos alapon. 

De azokat is fizetnie kellett, így aztán még több adót vetett 
ki. Na, akkor már végképp nem süvegelték meg, akkor már 
gyűlölték. Elindult a spirál. Még több testőr kellett, egyre 
több, a végén már egész hadsereg, viszont ebből újabb és 
újabb adók következtek, és akkora utálat, kaszafenés, hogy a 
végén már katonákkal sem mert kilovagolni. Bent maradt 
inkább a hatalmasra nőtt várában, de egy idő után már ott is 
félt mindenkitől. Leginkább a saját katonáitól és a testőreitől. 
Hiszen korábban, amikor még csak a földművelő parasztoktól 
rettegett, akkor épp ő fegyverezte fel ezeket. 

Bánta már az egészet. A nagy elkurvulást. 

Végül egyszer csak kinyiffantották, a testőrparancsnok 
mondjuk, és valaki más lett a király. Aztán megint kezdődött 
minden elölről. A reneszánsz Itália óta így megy ez 
Európában. A mai Magyarország csak annyival rosszabb, 
amennyivel kiszámíthatatlanabb. Hiszen a mindenkori min- 
iszterelnöknek nálunk még hadserege sincs. Nemhiába főzet 
saját szakáccsal magának ez a mostani. És csak ellenőrzött 
tányérból eszik, ismert helyen, vagy spontán rögtönzéssel ott, 

ahol nem számíthatnak rá. Még a testőreinek sem szól előre, 
hogy mikor áll meg, és hol kap majd be pár falatot. Már az 
ételtől is fél, mintha VIII. Henrik korában élnénk. 
Micsoda paranoia! 

De hát igaza van, hiszen ő nem egy Putyin, mögötte nem 
áll a KGB utódszervezete. És ezért nem is a visszaállamosított 
cégekbe, Gazprom-szerű óriásvállalatokba csatornázza át az 
emberek pénzét, hanem magáncégek tulajdonosainak a zse- 
bébe. Mert a magyar miniszterelnöknek nincs más választása. 
Neki nincs hadserege, mint a Putyin-féléknek KGB-je, hanem 
csak hűbéresei, akik között katonák nélkül lovagol. Talpnyaló 
oligarchák, poligarchák, mágnások és csicskások. Taktikázik, 
kijátssza őket egymás ellen, csurrant-cseppent ezt és azt, 
pénzt, pozíciót, paripát. Oszt trafikot, nagyköveti posztokat, 
földet, biztosítótársaságot. Elvesz, államosít, visszaad, nyese- 
get. Igazi fejedelem. Húsz éve ügyeskedik, mert agyas és 
rafinált róka, a legeszesebb politikus mind között, benyomja 
őket egymás cégeibe, mint ahogy téged is, Sanyikám, ide, én- 
mellém, fejtegette hatalmas karlendítésekkel Kocsis Zsolt. 

De hát ehhez is pénz kell, ezt a részt akkor sem lehet 
megúszni, ugyanúgy van most is, mint a középkorban. Hiába 
okosabb a miniszterelnök mindenkinél. A népet a 
huszonegyedik században is sarcolni kell, nem változott 
semmi. De nem ám! 

A sarcoláshoz viszont ellenség kell. Valami, ami ellen 
hajlandók harcolni az emberek, amiért elhülyítve vállalják a 
nyomorúságot. Hát most épp az államadósság ellen dúl a 
csata. Ez megy évek óta. Máshol meg a terrorizmus, az al- 

Kaida vagy a kínaiak, a hidegháború, az arabok, a zsidók, az 
oligarchák, a nemzetközi karvalytőke, a bankok, az ön- 
rendelkezés, a Hold meghódítása, bármi jó, és mindig van 
valami. 

Mindig kell egy ellenség, egy legyőzendő rossz, hát nálunk 
most épp ezt találták ki. Az államadósságot. Mert erre hiv- 
atkozva lehet sarcolni. De minek is? Miért? Amerika álla- 
madóssága arányait tekintve sokkal nagyobb, mint a mag- 
yaroké, de nagyobb a franciáké is, az olaszoké, a briteké és 
rengeteg országé. 

Na és! Mi is ezzel a gond valójában? Nem a termelékenység 
alacsony szintje, a befektetések és munkahelyek hiánya, vagy 
mondjuk a nyugati országokhoz képest harmad akkora mag- 
yar vásárlóerő a gond? Hanem az államadósság? 

Hiszen az csak egy kiadási tétel, semmi más, pár százalék 
az éves költségvetésből. Három mondjuk, amit kifizetnek. És 
kész! Az amerikai költségvetés évente leperkálja a tartozás 
kamatait, mint ahogy az emberek a lakbért. Amerikában két- 
szer több megy börtönfenntartásra. Nem hal bele senki, nem 
halálos ellenség. Egyetlen rubrika a költségvetési táblázat 
hetvenmillió más tétele között. 

Túl van misztifikálva. 

A nagy háború Magyarországon évek óta dúl, de közben 
persze egyetlen tapodtat sem mozdult az ország. Kocsis fejből 
sorolta a számokat. Az államadósság nagyságrendileg nem 
lett se kevesebb, se több. Ott lebeg még mindig a GDP 80 száz- 
aléka körül. Viszont lehet rá hivatkozni, a leszorítása kapcsán 
sarcolni, lehetett bevezetni csekkadót, bankadót, bármit. 

Mert így lett pénz nekik. 
Ebből! 

Nekünk, Sanyi. Okos kis rendszer, remekül működik. Évek 
óta működik. Jól kitaláltuk, és meg is csináltuk. A birka nép 
meg a fától nem látja az erdőt. Hogy végül is őket szívattuk 
meg. Tisztán, csont nélkül. Az ő munkanélküli-segélyüket 
csökkentette a kormány, továbbhárítva ők fizetik a 
csekkadót, a tranzakciós illetéket, a telefonszámlájukban a 
mobilcégekre kivetett különadót és mindent. Közben mil- 
lióknak csökken az életszínvonala, ezerszám mennek csődbe 
cégek, repedezve szárad a magyar ugar, de sebaj, mert a 
háborúba ez is belefér, hiszen most megint épp talpra kell 
állni. El kell takarítani az előző király utáni trágyadombot, 
szabadságharc, hajrá, előre! 

Kocsis most abbahagyta a beszédet, elhallgatott. Nem volt 
ebben semmilyen szándékos retorikai fogás, nem gondolta, 
hogy hatásszünetet kellene tartania, mert majd attól 
Kengyeles Sándor jobban érti a világmagyarázatot. Nem, 
egyszerűen csak eszébe jutottak azok a Magyarországon izza- 
dó talpnyalók, akik pár évvel ezelőtt lihegve élére álltak en- 
nek a néphülyítésnek. Arcokat látott, a kapzsi, középszerű át- 
lagot, és persze ijedt figurákat is. 

Akikből ő él! 

A magyarok homályos tömegéből, az egybemosódó ember- 
pacából, akik Kocsis szerint sosem lázadnak fel az igaz- 
ságtalanság ellen, hanem azonnal mennek sertepertélni a 
Párt köré, mert tehetség híján évszázadok óta csak abban 
bízhatnak, hogy a hűségükért cserébe előbb-utóbb nekik is 

csurran-cseppen valami. És hát le is esik némi morzsa, mert 
erre azért ők nagyon vigyáznak. Ha közvetlenül nem is, de át- 
tételesen mindenképp. Olajozzák a rendszert, maguk között 
ezt szokták mondani. 

Az egyoldalúan különadóztatott multik versenyelőnye, ami 
a professzionalizmusuknak tulajdonítható, így és ezért tűnik 
el, a Párthoz dörgölőző félgagyi, amatőr magyar vállalkozók 
pedig életben maradnak. Két légy egy csapásra. Kocsis ezt 
gondolta erről. Mert a nemzetközi nagyvállalatok néhány 
veszteséges év után végleg kivonulnak Magyarországról, és 
mivel onnantól már semmilyen érdekük nem fűződik hozzá, 
végre abbahagyják Brüsszelben a magyar kormány elleni lob- 
bizást. Amiből az következik, hogy nő a budapesti kormány 
mozgástere, hiszen a nyugatiak egyre kevesebbet szólnak ma- 
jd bele a magyarok életébe. Kocsis ezen jókat szokott ka- 
carászni. Hiszen látszólag úgy fog tűnni, hogy győz a szabad- 
ságharc, pedig csak a Nyugat mond le Magyarországról, és 
fordít hátat. 

Zseniális rendszer! 

Egyetlen baj van csak vele. Mindennek az a 
következménye, hogy lassan már egy rendes szalámit sem le- 
het kapni a magyar boltokban, legfeljebb vagyonokért a 
különleges delikátüzletekben. így lesz minden drágább és óc- 
skább az urambátyám Magyarországon, mint a versenyben 
edződött, hatékony és szabályozott Nyugaton. 

De az ő szempontjukból, beleértve saját magát, Kengyelest, 
Simonkát és a többieket is, ez azért nem túl nagy ár cserébe a 
vagyonért, amit megszereznek. Legfeljebb nem a gagyi, 

hepehupás Magyarországon töltik majd az idejük nagy részét. 
De hát ezer más okból is inkább Genf, mint Budapest, úgy- 
hogy nem mindegy? 

Röhejes, gondolta a camembert és brie sajtért lelkesedő 
Kocsis, mert erről valahogy épp az jutott az eszébe, hogy itt, 
Monacóban, a sajtok nemcsak finomabbak, de olcsóbbak is, 
mint mondjuk Nyíregyházán, a sarki fűszeresnél. 

Már Monaco is olcsóbb! De semmiképpen se drágább. Ide 
jutottunk! Pontosabban ide juttattuk Magyarországot. Ha ezt 
a magyarok hallanák, el se hinnék. Azt mondanák, mert hál' 
istennek a többségük ennyire hülye, hogy ez hazugság, hiszen 
egyébként szembesülniük kellene a rossz döntéseikkel. Meg- 
magyaráznák, hogy nem is így van. Találnának egy drágább 
üzletet. Be nem tennék a lábukat egy monacói szupermar- 
ketbe, mert egyébként ott kellene állniuk a sajtos hűtő előtt, 
és belátniuk, hogy mennyire megszívatták saját magukat, 
mert hagyták, hogy megszívassák őket az elmúlt huszonöt 
évben és az azt megelőző negyvenben is. 

Bár ő a maga részéről tojik a fejükre. Aki hülye, az haljon 
meg. 

Kigombolta a halványkék flaneling nyakát, mert a vízparti 
napsütésben melege lett. Próbálta áterőltetni a fémgombot a 
lyukon, de belevágott az ujjába. Olyan érzés volt, mint egy 
éles penge bizsergése. Lenézett a tenyerére, szétnyitotta az 
ujjait, hogy lát-e vért, és hüvelykujjával megdörzsölte a majd- 
nem elvágott mutatóujját. Közben a körömágy tövében 
megérezte a reggeli masszázs zsíros tapintását. Eltűnődött, 
hogy a bőre ezek szerint még mindig nem itta be az összes 

olajat. Aztán, mintha csak mentalevélhez ért volna, vagy 
valamilyen intenzív fűszerhez, az orrához emelte az ujjait, 
összedörzsölte őket, és megszagolta a bőrébe kent mogy- 
oróolaj reggeli illatát. 

Elkalandozott egy pillanatra. A masszőrlányra gondolt, a 
nő kreol bőrére, az erős, közben mégis bársonyos ujjaira, am- 
ilyen csak az Afrikából származó francia nőknek lehet. Aztán 
őszintén értetlenkedni kezdett azon, hogy a magyarok birka- 
milliói hogyan is képesek az államadósság elleni dühödt csata 
felvonulásain a saját lefejezésükért menetelni. Tüntetni a 
rájuk telepedett milliárdosokkal együtt. Mert azok mennek az 
első sorban! Azok tartják legmagasabbra a szabadságharc 
zászlaját. És közben a saját újságjaikban hergelik a népet. 
Kocsis amatőr és lelkes történészként a gondolatsor végén 
Kissinger volt amerikai külügyminiszter kérdését szegezte 
Kengyeles Sándornak. 

- Miért van az, hogy mindig épp azok ragadják meg leggy- 
orsabban a nemzeti zászlót, akik agyatlanul lerombolják a 
saját hazájukat? 

Ennél a mondatnál pont a Rolls-Royce-szalon előtt álltak. 
Kengyeles Sándor úgy tett, mintha a 650 ezer dolláros 
Phantom kupé hófehér, kézzel varrt bőrülését nézegetné, és a 
műszerfalat, a mahagóni berakású konzolt. De valójában a 
kirakatüveg tükröződésében Kocsis Zsolt arcát figyelte. 

A cápa, a háta mögött így hívják Kocsist, aki a játszmáiba 
mindig belekeveri a történelmet. Cinikus ember, aki sok 
lépéssel a többiek előtt jár. Vallja, hogy ha nem lesz háború, 
és miért is lenne, akkor ez a rendszer megint évtizedekre a 

magyarok nyakán marad. Ez a mostani Magyarország. Ahol 
már húsz évre osztják a dohánykoncessziót, és tíz évekre az 
állásokat. 

Horthyt is csak a háború tudta elsodorni, anélkül aligha 
buktak volna meg azok a magyarok. Az a várúr és azok a 
hűbéresek. 

Most is így lesz. Kocsis szerint mindenképp. Ezt állítja, ezt 
akarja, ezt szervezi. Maradni fognak, ők igen. Legfeljebb lec- 
serélik a várurat, találnak helyette másikat, mielőtt ez a mo- 
stani felrobbantana mindent körülöttük. Velük együtt. 
Mielőtt az embereknek leesne a tantusz, hogy miről is szólnak 
az újabb és újabb háborúk, a sarcok és a kiigazításnak hívott 
megszorítások. Az élet rezsijét most már csökkenteni kellene, 
szó szerint - bármi áron. Nem pedig tovább növelni. 

Ilyenkor mindig az bukik, aki későn kapcsol, aki túlfeszíti a 
húrt. Túlsarcol. És ez a miniszterelnök a jelek szerint 
túlfeszítette. Rezsicsökkentés vagy valami ahhoz hasonló, 
nem jutott az eszébe! Most már tízezrek dühöngenek az 
utcán, és rend csak akkor lesz, ha születik egy új király. 

A réginek mennie kell. Csendben, önként. Egyetért, igen. 

- Tudom, mit gondolsz rólam, Sanyi - nézett rá vissza a 
kirakatüvegben Kocsis Zsolt, nemvárva választ az előző 
kérdésére. - Azt gondolod, hogy én vagyok az ördög, aki bec- 
sap mindenkit, átgázol mindenkin, még a miniszterelnökön 
is. Pedig, ugye, mennyi mindent köszönhetünk neki. 

Kérdőn nézett rá, hogy tiltakozik-e. De Kengyeles Sándor 
nem akart. Pontosabban annyi mindent tudott volna erre 
mondani, olyan fontos és nagy dolgokat Magyarországról, 

harcról, sarcról, koncról, hogy inkább hallgatott. Zsebre 
dugta a kezét, és várt. Eszébe jutott Kocsis egyik régebbi gon- 
dolata. Amikor négy évvel ezelőtt felrúgták a korábbi kéz kez- 
et mos mutyizást, az élni és élni hagyni két évtizedét, a 
hetven-harminc százalékos osztozkodást a korábbi 
várurakkal, amikor úgy döntöttek, hogy mostantól minden az 
övék lesz, mind a száz százalék. 

Kocsis már akkor közölte velük, beleértve a miniszterel- 
nököt is, hogy ugye, tudják, ha ennek egyszer vége lesz, me- 
nekülniük kell. Mint a magyar történelemben minden száz- 
százalékos figurának. Még a legnagyobbak se jöhettek vissza 
soha többé. Még egy Kossuth se. Akik nem ismerik a kom- 
promisszumot, akik legyalulnak életeket, azoknak a bukás 
után soha többé nem jut hely a hazában. Nekik sem fogják a 
kisemberek megbocsátani. Soha! 

- Felkészültetek, ugye? - kérdezte tőlük pár éve Kocsis, de 
nem hittek neki. A miniszterelnökpedig elütötte a kérdés élét 
azzal a bölcsességgel, ami a jelek szerint épp most talál vissza 
hozzá bumerángként: „Mindig a sor végén kell lenni, Zsolt, ez 
a lényeg. A kacsa lenyeli a férget, a kacsát megeszi a róka, a 
rókát lelövi a vadász, őt viszont levadássza az ördög." - Az én 
lennék - nevette el feltartott kézzel a nagyon is komoly 
közbeszólás világos üzenetét Kocsis, azonnal megértve a 
miniszterelnök Magyarország-hasonlatát. A férgektől az 
ördögig. Azóta akar ő lenni a sorban az utolsó, maga az ördög, 
így viszont a miniszterelnöknek csak a vadász szerepe jut, 
akit előbb-utóbb elkap az ördög, és neki akkor annyi. 

Kocsis benyúlt a zakója belső zsebébe, és előhúzott egy 
hófehér, négyrét hajtogatott papírt. 

- A többiek már mind aláírták - nyújtotta át a levelet, eh- 
hez is történelmi lábjegyzetet fűzve. - Amikor Nixon alel- 
nöke, egy bizonyos Spiro Agnew még a Watergate-botrány 
előtt lemondásra kényszerült, Nixon majdnem szó szerint ezt 
a levelet írta neki köszönetképp. Mondatról mondatra le- 
fordítottam az 1973-as Nixon-szöveget, csak az országnevet 
cseréltem ki. Arra gondoltam, hogy a mi várurunk, a nagy 
kacsavadász tanulhatna némi stílust az amerikai srácoktól. 

Kengyeles Sándor elidőzött Kocsis mosolyán, pár másod- 
percre mintha vigyort is látott volna átsuhanni az ördögi ar- 
con, aztán lassan széthajtogatta a papírt, és olvasni kezdte a 
szöveget: 

Tisztelt Miniszterelnök Úr, Kedves Barátunk, Ferenc! 

Életünk legnehezebb döntései gyakran épp azok, melyek a 
legszemélyesebbek. Tudjuk, hogy lemondásod a miniszterel- 
nöki posztról nagyon súlyos, lelkileg terhes, de egyben 
felelősségteljes elhatározás. A legbonyolultabb, amivel a 
közéletet választó ember Magyarországon szembesülhet. Tá- 
vozásod a kormányzásból nagy űrt hagy majd maga után, 
személyes veszteség lesz számunkra. Értékes szövetségesünk 
voltál az évek során, a nemzet szolgálatában közösen eltöltött 
időszakban. 

Tiszteletben fogjuk tartani a benned megszülető el- 
határozást, mert a távolból is érezzük, hogy a nemzet érdeke 
iránt érzett felelősséged ezekben a percekben elvezet téged 
oda, hogy a feltámadt problémákat lemondásoddal oldd meg. 
Tudjuk, hogy ezt neked javasolnunk sem kell, hiszen te vagy 
az, aki közülünk leginkább érti és érzi, hogy nincs értelme 

csatázva, küzdve és a rombolás fölött uralkodva a 
kormányrúdnál maradni. Megnyugtató érzés lehet számodra, 
hogy távozásod le fogja rövidíteni azt az időszakot, melyet a 
magyar nemzet megosztva és bizonytalanságban tölt. 

Az elmúlt években számtalanszor bebizonyítottad, hogy a 
fontos problémákkal bátran és őszintén szembenézel, hiszen 
hazaszereteted és a magyarság boldogulása iránt érzett 
felelősséged mindig is inspiráló példa volt számunkra. Milliók 
fogják évtizedek múlva is úgy emlegetni a nevedet és lem- 
ondásodat, mint egy nagy demokrata tiszteletet parancsoló 
gesztusát. 

Mélyen sajnáljuk, hogy így alakultak az események, de 
bízunk benne, hogy a rátok váró időszakban te és a családod 
képesek lesztek megőrizni a büszkeséget, amelyet joggal 
érezhetsz, hiszen megszolgálod azzal is, hogy tanácsunk 
nélkül, magadtól lemondasz a nemzet javát szolgálva. 

Barátsággal 

Kengyeles Sándor tekintete ott maradt a papíron, elidőzött 
a neveken, a már összegyűlt tucatnyi aláíráson. A ten- 
iszpályán mindenki szignálta a levelet, már csak ő volt hátra. 
Már mindenki más elárulta a miniszterelnököt. 

A gazdasági elit csendes puccsban akarta kivenni a hatal- 
mat a magyar politikai elit kezéből. A Magyarország Kft. 
irányítása az övék, erről szólt ez a papír, amit ezek szerint 
Kocsis már otthon aláíratott néhány olyan üzletemberrel, 
akik mind ott voltak Magyarország leggazdagabbjai között. 

Felnézett a Rolls-Royce-ra, de magát látta a kirakatüveg- 
ben. A fekete kabrió limuzin hátterében mintha csak tükörbe 

nézne, ott állt ő, Kengyeles Sándor. Negyvenévesen, hófehér, 
hajszálcsíkos tavaszi öltönyben, százmillió éves dinoszaurusz- 
mandzsettával és a Lehman Brothers töltőtollával. 

A kagyló berakású kupak, mintha csak apró pezsgősüveget 
nyitnának ki, halkan pukkanva vált el a toll törzsétől. 

- Megfordulnál, Zsoleszkám? - kérdezte az ördögöt, de a 
választ meg sem várva Kocsis mögé lépett, és a hátára fek- 
tette a Ferinek szánt Nixon-levelet. Nem akarta, hogy Kocsis 
Zsolt végigélvezze, ahogy elárulja, ahogy ő is cserbenhagyja a 
miniszterelnököt. A toll ezüsthegye sercegve futott a papír 
alján, ahol még talált egy apró felületet. 

Épphogy odafért az ő neve is a többi árulóé közé. 

Mogadishu - Szomália 

két évvel korábban, 2013 júniusa 
A koromfekete Gazella helikopter az óceán felől közelítette 
meg Mogadishu partjait. Hófehér vízpermetet szívott maga 
után. A francia hadsereg különleges kommandója a Jeanne 
dArc helikopterhordozóról szállt fel, mindössze egyetlen cél- 
lal. Abdirahman Hassant készültek a másvilágra küldeni, az 
al-Kaidához tartozó szomáliai terrorszervezet, az iszlamista 
al-Sahab egyik irányítóját. 

A Gazella a mogadishui kikötő északi oldalánál érte el a 
partot. Amikor bezúgtak a földszintes homokváros fölé, a 
zöldeskék víz csillogása hirtelen vakító fehérségbe csapott át. 

- Harminc másodperc - ordított hátra a pilóta a dübörgő 
rotorzajban, és a megbeszéltek szerint balra billentette a gé- 
pet. André kinyitotta a szemét, de csak most, amikor már a 

hófehér épületek fölött repültek. A vakító homokvárost így 
könnyebben szokta meg a szeme. Ha a zölden csillogó vízfelü- 
letről kellett volna átállnia, akkor a kontraszt miatt a pu- 
pilláján percekig szürke folt zavarta volna a látómezőt. De ő 
nem akart hunyorogni, mert ennyi ideje már nem volt. 

Harminc másodperc múlva lőnie kell. 

Egyetlen rántással hátralökte a tolóajtót. A zár fémes kat- 
tanással beleakadt a Gazella fémtámasztékába. Az ajtó kinyílt, 
és aztán úgy maradt. André derekához karabinerek csatlakoz- 
tak, a rajtuk keresztülfűzött hegymászó kötelek egészen a he- 
likopter plafonjáig futottak. Úgy rögzítette a testét a him- 
bálózó géphez, mintha bábszínházi figura lenne. 

Nem tudott kiesni. 

Az ajtórésen keresztül fullasztó hőség csapott az arcába, 
bőrét élesen szurkálták a felkavart homokszemek. Égett 
gumiszagot érzett, és hirtelen meghallotta az arab piac zsiva- 
ját. Lenézett és látta, hogy most zúgnak el felette. Egyetlen 
pillanatra még a szürke, lepedőruhás embereket, a zsúfolt 
tömeget is észlelte. 

Ezért jött ő. A tömeg miatt. 

Mióta az amerikaiak robotrepülőkkel háborúznak, és tá- 
voli, washingtoni videoszobákból irányítják a leszámolá- 
saikat, azóta a kihalt hegyvidékek barlangrejtekhelyeiről a 
legzsúfoltabb nagyvárosokba költöztek a terroristák. Két év 
kellett nekik ahhoz, hogy felfogják: a néptelen sivatagokban 
soha többé nem autózhatnak magányosan, mert egyszer csak 
valahonnan a nagy semmiből, a csendes és üres égből süvítve 
beléjük hasít egy rakéta. Emlékbe csak egy tátongó kátyú 

marad utánuk, a videojátékos viszont két kontinenssel odább 
unott arccal ballag el hamburgert vacsorázni. 

Két év, ennyi kellett. De aztán megértették, hogy 
megváltozott a világ, és ezért megváltoztak ők is. Az al-Kaida 
vezetői pakisztáni nagyvárosokba költöztek, elvegyültek a 
muzulmán világ hömpölygésében, a milliós tömegben. Lehet, 
hogy látják őket az égből, az űrből, akárhonnan. Lehet, hogy 
még a tányérjukba is belenéznek, de akkor sem lehet őket 
rakétával szétlőni, többé nincs videojáték-kényelem a távoli 
Washington légkondicionált robotszobájában. Mert a rakéta a 
tömegből, a zsúfolt pakisztáni, jemeni, szomáliai vagy éppen 
szudáni városokból százakat vinne magával a túlvilágra. 
Gyerekeket, nőket, ártatlanokat. 

Azt pedig nem lehet. Amerika, Franciaország, Nagy-Britan- 
nia és úgy általában a NATO nem gyilkolhat halomra em- 
bereket csak azért, mert elvegyült közöttük valaki, aki nekik 
gyanús. 

Ha pár hónappal ezelőtt egyetlen francia túszért ide kellett 
jönnie ötven kommandósnak, hát akkor az iszlamista 
vezérért is ide kell. Persze csak ha elég bátor hozzá valaki! 
Mert másképp nem megy. Két sült krumpli között, papírpo- 
haras kávéval a kézben Washingtonból, Párizsból vagy Lon- 
donból nem lehet joystickkai embert ölni Mogadishuban. Aki 
személyesen idemerészkedik, azt viszont távolról észreveszik. 
Errefelé ritka a fehér ember. Feltűnő. 

- Tizenöt másodperc - számolt a pilóta, és egy kihalt kör- 
forgalom fölött élesen átfordult a Bondihere útra. A romos 
utcákon nem lehetett autókat látni, nem közlekedett senki, 

csak járókelők. A Gazella padlójára ráragasztották a Juba 
hotel környéki utcák műholdtérképét. André bal kézzel ka- 
paszkodott, és közben a lába alá nézett. A gépen kívül, az 
ajtónyílásban felnagyítva látta a padlóra rögzített utcafotót. 

Mintha lebegő autóval érkeznének, olyan alacsonyan 
röpültek. Itt is felvertek maguk mögött mindent, porhur- 
rikánt húztak keresztül a városon. A házfalak dübörögve ver- 
ték vissza a helikopterpropeller tompa suhogását. Legfeljebb 
tízméteres magasságban lehettek. Miközben végigzúgtak az 
utca fölött, André belátott az ablakokon. A függönyöket kifelé 
tépte a Gazellahuzat, ahogy a gép kiszívta a levegőt az 
épületekből. 

A fülledt város az évtizedes polgárháború kiszáradt sebeit 
viselte. Olyan volt, mint egy hollywoodi filmdíszlet, amit 
háborús jelenetek felvételéhez építettek. Golyónyomok, félig 
lerobbantott erkélyek, omladozó, fehér vakolat, mészpor és 
összedőlt épületek mindenfelé, közöttük viszont élet. Béke. 
Most épp béke. Nem lőtt senki, filmet majd később forgatnak, 
ezt árasztotta magából a díszletszerű, lidérces város. Majd- 
nem kétmillió ember nyomorgott összezsúfolva ebben a 
poros lepusztultságban. 

André eddig még nem látott zöldet, egyetlen növényt sem, 
csak repültek a fakó, holtsápadt város fölött. 

- Öt másodperc - jött a pilóta utolsó jelzése az érkezés 
várható időpontjáról, miközben az irányítótiszt is elkiabálta 
magát. 

- Az uszoda déli részén, a szálloda felé eső oldalon fekszik, 
megerősítve, látja az infra, pozitívfelismerés, szakállas arc, 

fehér ing, szemből menjünk! - És már lendültek is. A pilóta 
élesen megrántotta a Gazella könnyű testét, kicsit fölfelé 
emelte, hogy átbillenjenek a bal oldali utcafront egyik ma- 
gasabb épületén, aztán balra húzott, és éles ívben előrebuk- 
tatta a gép orrát. Andrét tartották a karabinerek, egy pillan- 
atra mégis elvesztette az egyensúlyát. Felnézett a padlóról, 
most már fordultak, nyílt a tér, miközben a pilóta átemelke- 
dett a valamikori luxusszálló kőkerítése fölött. 

A hetvenes években a Juba hotel számított a mogadishui 
elit legelegánsabb helyének. Skót whisky és kubai szivar illata 
lengte körbe az uszoda partját, esténként jégkocka csilin- 
gelése és halk dzsessz hallatszott, de ebből mostanra nem 
maradt semmi. Csak az uszoda és mellette a fakó, kiégett fű. A 
valamikori gyarmati hangulatú kerti partik kiábrándító 
terepe gondozatlan, hervadozó növénycsonkokkal. 

Ennek ellenére a mai Szomáliában ez még így is maga volt 
a luxus, a helyi elit paradicsoma, az életben maradtak találka- 
helye, ahová reggelente kávézni jártak, mert kávé legalább 
volt. 

André már látta a sárga füvet, látta az üres úszómedencét, 
mert vizet nem engedtek bele, ez rögtön föltűnt neki. 
Szomália! Ez az egyetlen szó villant át rajta, csak így, 
Szomália, de neki ez mégis több volt, többet jelentett, mint 
egyszerűen csak egy országnevet. Hosszú évek összes hasonló 
helyszínét juttatta az eszébe, a légió bevetéseinek lepusztult 
pontjait. Évtizedek gyűlölködésében szétrombolt afrikai 
városokat. Kietlen és kilátástalan helyeket, ahol már víz sem 
folyik a csapból, mert mire győz valaki, addigra semmi sem 

működik. Fertőző hullák oszló tetemei dugaszolják el a csat- 
ornarendszert. Errefelé a győztesek is szomjan halnak. 

- Még egyszer - ordította a dübörgésben az irányítótiszt, 
és egyetlen másodpercre André arca elé tartotta Abdirahman 
Hassan szakállas fotóját. Aztán elrántotta előle az em- 
lékeztetőt, a frissen, még egyszer belévésett arcvonásokat, és 
mintha csak színházi függönyt húztak volna szét, oldalra 
fordulva, dübörgő orkánként lefékeztek a levegőben. 

André előtt ott nyüzsgött a színpad. Pánikba eső emberek, 
legalább tucatnyian. A semmiből, a reggeli nyugalmukba rob- 
bant bele a fekete vasdarázs nyitott hassal, eltolt ajtóval, 
rémisztő energiákkal. Honnan jött, hogyan, miért? 
Tápászkodtak a strandszékekből, a helikopter propellere 
közben tornádó szerűen sodorta feléjük a port és a leszakadó, 
elszáradt pálmaleveleket. Tépte az asztalok térítőit, csöröm- 
pölve törte a poharakat, és elrepítette az edényeket. 

André megemelte a diófa fegyvert. Terpeszben állt, most 
már stabilan, tíz méter magasan a levegőben, mindenki fölött, 
a szinte mozdulatlanul lebegő gépen. Vállához szorította a 
puskatust, de még nem nézett a távcsőbe. Nem is kellett. 
Közel voltak. Alig harminc méterre. 

Csak kutatott a színpadon, párducszemmel vizsgálta az ar- 
cokat, kereste azt az embert, akiért idejött. A főszereplőt. Aki 
miatt elvállalta. 

Adrienn nem tudja. Fruzsika nem tudja. Csak Didier és 
Denis özvegye, Anetté. Ennyivel tartozik neki, ennyivel 
biztosan... 

André két hónap alatt keveredett ide. Amikor nyolc héttel 
korábban, április 15-én a bostoni maratonon felrobbant két 
bomba, eszébe sem jutott a híradó képeit figyelve, hogy neki 
ettől megváltozhat az élete. Hogy a távoli Amerikában végre- 
hajtott merénylet miatt átírhatják a forgatókönyveket a 
közeli Európában. És az majd átírja az ő sorsát is. 

Pedig ez történt. Személy szerint a párizsi titkosszolgálat 
vezetője, Bemard Didier írta át. Pár nappal a bostoni kuktab- 
ombák felrobbantása után megcsörrent André telefonja. 

- Szögek voltak benne, és szénpor. Egy tojásfőző 
időmérőjével indították el. - A DGSE vezetője bemutatkozás 
helyett csak ennyit mondott a telefonba, feltételezve, hogy 
André az évekig tartó szünet után is megismeri a hangját. Hát 
megismerte. Didier ezzel a mondattal persze azt is megel- 
őlegezte, hogy André azonnal rájön, a francia titkosszolgálat 
feje Bostonról beszél. Hát rájött. 

- Beszélnünk kell? - kérdezte André olyan hangon, mintha 
Didier legalábbis előző este telefonált volna utoljára. - Sima 
kukta volt, bármelyik vasedényboltból? Házi készítésű, inter- 
netes csináld magad utasítások alapján? - Hozzátette még ezt 
a kérdést is, de inkább csak időhúzásként, mert annyira 
váratlanul érte a hívás. Már az is meglepte, hogy Didier is- 
meri a magyar telefonszámát, az meg végképp, hogy 
személyesen jelentkezik nála. Ráadásul bombákról beszél. 

Három nap múlva találkoztak Párizsban, ahol Didier el- 
mondott mindent Andrénak, amit az újságokban nem lehetett 
olvasni. A három halottat és 264 sebesültet követelő mer- 
énylet mögött a francia titkosszolgálat nem egyszerűen csak 

Amerikában élő csecseneket sejtett, hanem olyan terror- 
istákat, akiket a Kreml mozgat. 

Az egyik gyilkos, Tamerlan Canarjev ugyanis előző évben 
hat hónapot töltött az északkaukázusi Dagesztánban, ahol az 
orosz KGB magyarázkodása szerint megváltozott és radikal- 
izálódott. A franciák és részben az amerikaiak feltételezése 
ezzel szemben az volt, hogy az egész dagesztáni szál csupán 
Putyin színjátéka. így akarja bebizonyítani a világ 
közvéleményének, hogy igenis jogos volt a véres csecsenföldi 
háború, aztán pedig Dagesztán annektálása. Hiszen lám-lám, 
ezekben a kaukázusi köztársaságokban nem a függe- 
tlenségükért harcoló szabadsághősök élnek, ahogy azt a Ny- 
ugat állítja, hanem igenis iszlamista terroristák, ahogy Putyin 
elnök évek óta bizonygatja. 

Ebben a franciás olvasatban a Canarjev testvérek a KGB 
emberei voltak, az oroszok által felhergelt és félrevezetett 
figurák, akiknek azt a feladatot osztotta a sors, pontosabban a 
KGB, hogy bebizonyítsák Amerikának: a csecsének 
terroristák. 

Hát sikerült. 

Valójában viszont mindez csak az iszlamista terrorszervez- 
etekbe beszivárgó orosz befolyás ijesztő álcázása. A 
Kaukázusból első lépésben Közép-Ázsia felé terjeszkedő KGB 
útkeresése, ahonnan a második lépés Kelet-Európába vezet 
majd. Például Magyarországra. 

Legalábbis ez a franciák teóriája. A gazdasági nehéz- 
ségekkel küszködő kelet-európai térség néhány országa ugy- 
anis ész nélkül kapar az azeri, örmény, türkmén, kazah és 

hasonló pénzekért, mert ezek számukra szalonképes, baráti 
országok, miközben fogalmuk sincs arról, hogy ott valójában 
mi történik. Arról például, hogy a KGB ott milyen mélyre épül 
be ismét. A kelet-európaiak egyszerűen csak ki akarják 
használni azt a helyzetet, hogy onnan, a belső-ázsiai térségből 
nézve ők már a Nyugat. Didier szerint a „keleti nyitás" straté- 
giájáról leghangosabban a magyarok hablatyolnak, miközben 
látják ugyan, hogy hová is rajzolták a poszt-szovjet or- 
szágokat a térképen, de nem tudják vagy nem akarják érteni, 
hogy mi mindent tesznek az ész nélküli kapzsiságukkal kock- 
ára. Részben például az Európai Unió nyugati országainak a 
biztonságát. 

Az alapvetően magyar kézben lévő WizzAir bakui 
járatának a bejelentése például aggasztó hír volt Párizsban. 
Mindössze négy nappal előzte meg a bostoni terrorc- 
selekményt. És fél évvel azután történt, hogy a magyar 
kormány kiadott Azerbajdzsánnak egy baltával örményt gy- 
ilkoló azerit, akit otthon, Bakuban hősként ünnepeltek, és 
azonnal szabadon is engedtek. 

- A te magyarjaid valószínűleg nem értik, hogy a tűzzel 
játszanak - mondta Didier a vörös bársony függönyökkel 
árnyékolt és égszínkék perzsaszőnyegekkel borított 
irodájában, föl-alá járkálva a nyikorgó parkettán. Aztán vissz- 
aadta Andrénak a sterilizált francia útlevelét. A régi életét, 
egy másik, már majdnem elfelejtett Andrét. Útlevelet, fed- 
ezéket, biztonsági övet, nevezheti ő ezt sokféleképp. A steril- 
izálás a korábbi életesemények, Didier pontosan ezt a szót 
használta, az életesemények eltüntetését jelenti André fran- 
ciaországi és olasz aktájából. 

Didier csak annyit kért cserébe, hogy André legyen mindig 
készen. Magyarország nem biztos, hogy állandóan ott lesz, 
ahol most van. Kis ország, visszafújhatja a szél keletre, főleg 
ha a vezetői nem elég okosak. Vagy ha túl okosnak képzelik 
magukat. Budapest megint megfigyelési listára került, a 
DGSE- nél biztosan. 

- Ha egyszer megszorulsz, akkor segítséget kérhetsz tőlem, 
André, mert keleten mindentehetséges ember megszorul, 
tudod te ezt pontosan. De lehet, hogy én is kérni fogok - 
mondta Didier egy hosszú, óvatoskodó körmondat elején. 
Megért ő mindent, családot, Fruzsikát, dunai hajókat és 
pástétomokat. De akkor is. Egy biztonsági háló sosem árt. Se 
Andrénak, se a franciáknak. Ugye? 

André nem mondott semmit, csak elfogadta az útlevelét, a 
kontaktpontokat, a telefonjára egyetlen perc alatt rátelepített 
szoftvert, a régi rendszer legújabb verzióját. Nem ígért sem- 
mit, jól játszotta a pókért, az arcáról nem lehetet leolvasni 
semmit. 

- Képtelenség kiszállni, André, ezt te is tudod. Az csak 
illúzió, hogy létezik új élet, hogylehet béke, van újrakezdés és 
nyugodt öregkor. Nekünk már sose lesz, bár én kívánnám 
leginkább - mondta Didier, de ezúttal nem látszott az arcán a 
szokásos mosoly, és hangjából is hiányzott a cinikus él. Most 
ő is pókerezett, mert azt akarta, hogy az ajándék, amit adni 
fog, annak a gesztusa és az idő oldja meg a problémát. 

Vissza akarta szerezni Andrét, a cuvée-katonát. Továbbra 
is biztos volt benne, hogy ebben a férfiban az ész, a fizikai te- 
hetség, a nyelvismeret, a kontrollált érzelmek és indulatok, 

múltjának minden bölcsessége és leckéje, a Kelet és Nyugat 
közötti életív, mind-mind olyan vegyületté állt össze, olyan 
keveréket formált, ami adott esetben nélkülözhetetlenné 
teszi őt Didier számára. Minél érettebb, annál értékesebb. 
Mint amilyen a jófajta borok házasítása, egy nemes francia 
cuvée. Főleg most, hiszen André magyar, és hát a magyarok az 
utóbbi években megint feljátszották magukat a térképre. Jobb 
lesz velük vigyázni. 

Az ajándék egy hatvanas évekbeli brit mesterlövészpuska 
volt. André apró darabokra szedve kapta meg, először nem is 
értette a hátizsákot, amit Didier a kezébe nyomott. 

- Denis meghalt, gondolom, tudod - mondta Didier, és 
látta André arcán, hogy hallotta ahírt. Pár évvel ezelőtt egy 
zűrös libériai akcióból Denis menekítette ki Andrét. A magyar 
exlégiós az életét is köszönhette neki kicsit, de sokkal inkább 
az egyik legmélyebb barátságát, ami Franciaországhoz 
kötötte. A mogadishui főutcán nyilvánosan lefejezett Denis 
katonai dísztemetésére végül nem ment el, mert Denis özve- 
gye, Anetté azt kérte tőle, hogy inkább csak hozzá menjen, 
gyászoljanak csendben, a párizsi katonai pompától távol, 
magányosan. 

- Ki szeretném sírni magam, André - mondta pár napja a 
telefonban Anetté -, hosszan, hogyne kelljen uralkodni maga- 
mon, viselkedni, bátor arcot vágni. 

Megbeszélték, hogy Didier után Anette-hez megy. 

- Viszlát, salut - mondta neki a titkosszolgálat paranc- 
snoka, látva André arcán, hogy elkalandozott -, ha rájövök, 
hogy ki tette, ha megtalálom, akkor tudni akarod? 

Furcsa kérdés volt, mert mit lehet erre válaszolni. Hogy 
nem? De mire André mondott volna bármit is, Didier úgy 
emelte fel az 52 darabra szedett L42 Enfieldet, úgy tartotta az 
ajándékot, úgy nézett a hátizsákra, aztán pedig Andréra, hogy 
ő azonnal tudta, mi következne abból, ha igent mondana. 
Hogy mi történhet, merre fordulhat vele a sors, ha most 
bólint, és Didier esetleg tényleg megtalálja az al-Sahab 
vezérét. 

Állt egy ideig az ajtóban. Lassú, csörömpölő mozdulattal a 
hátára vette a zsákot, közben pedig Didier elegáns, 
rezzenéstelen arcát nézte. A francia erőt és a mindig is 
irigyelt tartást, a nagy és sikeres nemzetek veleszületett mag- 
abiztosságát, az ő második hazáját. Lassan megérett benne az 
elhatározás. 

Aztán szó nélkül elment a cwée-katona, de mielőtt bec- 
sukta volna maga mögött az ajtót, amikor már fogta a hideg 
fémkilincset, akkor visszanézett Franciaországra, vagyis 
Didier-re. És bólintott. Abdirahman Hassan azonnal tudta. 
Egyetlen pillanat alatt megértette, hogy érte jöttek. Hiába 
vannak a medencénél tucatnyian, ez akkor is ő. Csak miatta 
történhet. Sőt már a megértés pillanata előtt tudta. Már 
akkor emelkedni kezdett a székéből, amikor meghallotta a tá- 
voli dübörgést. Nem látott még semmit, de tudta. A 
helikopter. 

Sajgott, szinte fájt, olyan erővel visszhangzott az agyában. 
Testében mindenütt valamiféle váratlan és megfoghatatlan 
súly kapaszkodott a csontjaiba. Csecsenföld, Szudán, Afgan- 
isztán, pörögtek a fejében az országok, nem, azokban nincs 
ilyen hang. Ilyen éles, süvítő és gyors. Már emelkedett, szinte 

tonnás terhet próbált felnyomni a székéből, a félelem 
tömegét, de tudta, ösztönösen érezte, hogy mennie kell. Az 
épület felé nézett, de az messze volt. 

A helikopter tompa suhogása olyan sebességgel közeledett, 
mintha egy koncerten hirtelen feltekernék a hangszórót. Az 
imént még csak furcsa, távoli zörejnek tűnt, most meg már 
mindjárt itt van, és aztán tényleg. 

Az iszlamista vezérek, akik oly könnyedén küldenek a 
halálba másokat, sokszor gyáván halnak. Oszama bin-Laden 
az egyik feleségét rántotta maga elé, Abdirahman Hassan 
pedig két gyereket. 

Legalábbis megpróbálta. Emelkedett a székéből, villanó 
tekintettel kereste a fedezéket, de az épület túl messze volt, 
látta, hogy a szomszéd asztalnál ülő nőket sem éri el, csak ezt 
a két gyereket. Csak ők vannak itt. Kitárta feléjük a karját, 
akarta őket, szuggerálta beléjük, hogy nézzenek rá, gyertek 
ide, de mondani már nem tudta, csak lépett kitárt karral a 
fedezékükbe, mint amikor rég nem látott rokonok szaladnak 
egymás felé a repülőtéren. Ő ment, közeledett, a két gyerek 
viszont megtorpant. 

Aztán elfordultak, mert a helikopterhang megállította 
őket. Nem az ő kitárt karja, hanem a dübörgés. Hátat fordítot- 
tak neki, mert látni akarták, hogy mi ez, honnan jön a még 
soha nem hallott sivító, örvénylő svung, de nem baj, a lényeg, 
hogy állnak. 

El kell csak érnie hozzájuk, legalább mögéjük, mert akkor 
már nem lőnének rá, hiszen érte jöttek, tudja, most már 

biztos benne, őt akarják. Miközben szalad, felnéz az égre, a 
kőkerítés fölött felbukkanó vasmadárra és a nyitott ajtóra. 

Észreveszi. Látja. A kar felé emeli a fegyvert, felé, igen, 
ugye, igaza volt, tényleg őt akarják, de nem elvinni, nem meg- 
szerezni, hanem megölni. Ettől lent, valahol mélyen a 
testében, a zsigerei lüktetésében rándult egyet a gyomra, 
mert fél perce még csend volt itt, és béke, nyugalom, nem za- 
varta senki, és most mégis eljött érte a halál. 

Megértette. Hirtelen, azonnal és gyorsan. Összesen egye- 
tlen másodperc, csak ennyi ideje maradt. Milyen rövid. Az 
élet milyen rövid. Oda kell érnie, meg kell fognia a gyerekek 
kezét, hé, ők még csak gyerekek, tilos bántani őket, látod, 
hogy mögöttük vagyok. Kívánta, hogy bárcsak átúszhatna a 
térben, bárcsak odavarázsolhatná magát. Segíthetne valam- 
ilyen különleges erő. Túl lenni ezen az egyetlen másodpercen, 
most csak ezt akarta, az idő mégsem telt. Milyen lassú az élet, 
nyúlik, félelmetesen nem akar történni semmi, de ő közben 
talán odaér. 

És akkor még egy pillantás. Az utolsó, csak ránéz, nem 
akar ő többet, mindössze tudni, érezni, biztosnak lenni abban, 
hogy ez tényleg ő, hogy miatta jöttek. És már látja is, igen, fel- 
néz és belenéz. Nem puskacső ez, hanem maga a fekete lyuk, 
jön felé, kockáról kockára merevedik, nyílik, terül, beborítja, 
és tang... suhanó szisszenés... aztán vége. Vége? 

André homályosan érezte a színpadot, ahogy az apró pon- 
tok mozdulnak, és ahogy az egyik arc tulajdonosa felé lép. 
Nem, nem felé, hanem a két gyerekhez. Kitárja a karját, 
lendül előre, a szék felborul mögötte, billen, mert olyan 



265/511 



lendülettel rugaszkodik el ez a. ez ő, igen a szakállas arc, 
megvan, észrevette. 

Jobb lába ellentart, érzi a billenő gépet, feszül a combja, 
ahogy a légcsavarok lágyan hintáztatják a lebegő fémtöme- 
get. Együtt kell lélegeznie vele, be, igen, és most ki, ahogy a 
Gazellát balra rántja a légörvény, de csak kicsit, alig érezhető 
finomsággal. 

André kiengedi a levegőt. Süllyed a tüdeje, épp mint amen- 
nyit közben a tér emelkedik, plusz és mínusz, aztán már nem 
is vesz többé levegőt, tartja bent, és meglendül a karja. 
Lábujjhegyre emelkedik, ágaskodik felfelé, mert a föl, az 
emelkedés iránya, a helikopter vízszintes billenése elleni 
tartás, most épp ez kell neki, a fölfelé mozdulás lendülete. 
André így lesz három dimenzióban is pontosan ott, ahol 
korábban volt. Vaspadlón áll, de valójában lebeg a térben, 
fent az égen, tíz méter magasan. A karja még mindig lendül, 
és ő behunyja a bal szemét. 

Egyszerre ér oda minden részlet. A mesterlövészek össze- 
hangolt szimfóniája ez. A kisülési pillanat, a ritmus, ahogy 
ujja megérkezik a ravaszra, a puskatus a vállához, a beszívott 
levegő megmerevedik, és az irányzékra koncentráló jobb 
szem előtt kitisztul a tér. Együtt van a pillanat. 

Lent, az uszoda mellett összezár a rés, a gyerekek feje 
között fogy a lehetőség, mert a szakállas arc mindjárt bejut 
mögéjük, de már késő, a férfi lemarad, elkésik. André azonnal 
tudja, érzi, fejben ő már megölte ezt az embert, pedig a 
valóságban még nem is. De már tudja. Lát előre, a még fel sem 
vett filmkockákat nézi az élet jövőjéből, a következő két 

másodperc előzetesét. A szakállas arc nem fog beérni a fed- 
ezékbe, élete utolsó másodpercének mocskába, a puha 
gyerektestek mögé, mert a golyó gyorsabb lesz nála, egyetlen 
szikrányi villanás, harminc méter. 

Már indul is. André húzza a ravaszt, izmai feszülnek, most 
ő maga a fémtest, együtt libben a Gazellával. Még nem tudja, 
hogy mi a vége, mert a csattanás, a fegyver rántása, a befejez- 
ett lábujjhegyre állás őt is hátrafelé billenti. Nem látja, de 
azért érzi, hogy sikerült. Sok év, sok lövés. Menjünk, ordítja 
franciául, allez... És már buknak is vissza a kerítés mögé, buk- 
fencezik a gép, nyílik az ég, visít a rotor. André lába alól kisz- 
alad a fakó fű, összerántják előtte a függönyt, suhanva eltűnik 
a színpad, az épület, a tér, az emberek, csak a kék eget látja, 
ahogy fordulnak, buknak és lendülnek. 

De megvolt, tudja. Aztán már hallja is. A pilóta mondja, ki- 
abálja, hogy fantastique, mert ő viszont látta, igen, brillant, 
ahogy hátrabicsaklott a fej, ahogy a homlok közepén piros 
pontként kinyílt a rés. Úszott a levegőben a vörös tinta, a 
fröccsenő halál, a ránduló csuklás, mint egy guillotine, és a 
csigolya törése, hát, az tényleg fantastique volt, ahogy a NATO 
hét milliméteres acéltölténye javított az arányokon. 

Egy szeméttel kevesebb. 

Budapest - Magyarország 

A piros színt látta meg előbb. Nem hallotta a tűzoltóautó 
szirénázását, mert annyira másfelé jártak a gondolatai, hogy 

csak a kis Fiat visszapillantó tükrét elborító piros szín 
látványától kapcsolt, és rántotta végre félre a kormányt. 

A vijjogó tűzoltóautó olyan tempóban lökte, tülkölte le őt 
az útról, hogy André alig tudott lehúzódni a szélső sávba. 
Meglepődött, igen, később erre fog emlékezni, hogy megle- 
petést érzett, először csak azt. Nem ijedt meg, mert nem 
kapcsolta össze a szálakat. Eszébe sem jutott az a lehetőség, 
amitől két perc múlva nagyobb gellert kap majd az élete, mint 
a tegnapi őrizetbe vételtől. 

Meglepődött, mert a város pesti oldalán már semmi sem 
működött, Budán viszont - ezek szerint - a tűzoltók még re- 
agálnak a segélyhívásokra. Pesten áll a tömegközlekedés, a 
rendőrök szinte sehová sem jutnak el, a hírek szórványos 
verekedésekről szólnak, a bankok köré kordont húztak, a 
rádió áruház-fosztogatásokról számol be, és önmagukat 
felgyújtó öngyilkosokról, akik a korábbi bolgár példát 
követve így akarják elérni a magyar miniszterelnök 
lemondását. 

André a kórházból nem ment haza, inkább elhozta Adrienn 
kocsiját a Szabadság téri földalatti parkolóházból. A korom- 
fekete, kabrió 500-as Fiat a zűrzavaros Budapesten rosszabb 
választásnak tűnt, mint André motorja, de az a házuk előtt 
parkolt, és ő az esetleg figyelő rendőrök miatt inkább nem 
kockáztatta meg, hogy megpróbálja elhozni onnan. A rendőr 
pisztolya még mindig nála volt, beszorította a jobb első ülés 
alá. 

Lehúzódott a tűzoltóautó elől, elengedte a mögötte tülkölő 
másikat is, és a gondolatai visszatértek a Giannival folytatott 

beszélgetéshez. Valami nem hagyta nyugodni. Az utolsó 
mondatok egyike arról, hogy miért is hőbörög ő, amikor itt él 
az új Csák Máték országában. Csák Máték? Azért vágta le Baz- 
só doktor három ujját, hogy Gianni vonalban maradjon, hogy 
elszólja magát, hibázzon, kimondjon valamit, amit nem 
akarna, hogy a helyzet, a csonkítás váratlan durvasága hasson 
rá legalább annyira, hogy elejtsen egy óvatlan félmondatot. 

Ez lett volna az? A Csák Mátékra vonatkozó gondolat? Ami 
felülírja a korábbi tudatos maszatolást az olasz és orosz maf- 
fiáról?! André a rendőrségi szökés óta egyetlen kérdésre ker- 
este a választ, arra, hogy valójában kik is állhatnak a hát- 
térben. Ezek szerint mégis magyarok? A rendőrség embereit 
is mozgatni képes, rendkívül befolyásos kiskirályok? Mint 
amilyen Csák Máté volt a középkorban? A mai helyzetre át- 
fordítva, ha Gianni elszólásának van alapja, akkor ezek szer- 
int Magyarországon léteznek olyan erős emberek, akik szinte 
bármit megtehetnek. Lehetséges ez 2015-ben? 

Ez járt André fejében, miközben felfelé tartott a Szépvölgyi 
úton. Fruzsikáért ment, mert Gianni másik mondata sem 
hagyta nyugodni, az utolsó mondat, amit az olasz a telefonba 
böfögött, még mielőtt kinyomta volna a hívást. Add át az üd- 
vözletemet a csöpp kislányodnak az oviban. Szaladj, köcsög. Ezzel 
fenyegetni őt? Fruzsikával? Vagy csak azt akarta jelezni Gi- 
anni, hogy mennyi mindent tud róla? Ezek szerint még azt is, 
hogy a kislánya óvodás. De akkor miért mondta, hogy szalad- 
jon? Oda kellene érnie az óvodába valami miatt? Percről per- 
cre egyre jobban aggasztotta, hogy ebben az amúgy is zűrzav- 
aros városban Fruzsika ma miért is ment óvodába. Reggel a 
nagypapának talán mégsem kellett volna elvinnie, most már 

így érezte, úgyhogy inkább hazamegy vele a nagyszülőkhöz, 
az a biztos. 

Adrienn persze, ha tudna erről, megint azt gondolná, hogy 
túlaggódja a dolgot. André, a papucsapuka - ezt fogja 
mondani, amikor majd felhívja. De csak ha hazaértek Fruz- 
sikával. Mert ha most telefonálna Adriennek, és most próbál- 
ná elmesélni, amit telefonban úgysem lehet, az elmúlt másfél 
nap őrületét, abból csak baj lenne. Adrienn két percben össze- 
foglalva aligha értené. Nem, inkább csak utána hívja fel, ha 
már minden rendben lesz, amikor Fruzsika itt csücsül mel- 
lette. Legalább beszélhet a cserfes szájú mini-Adrienn a 
mamival, akiről koppintották. 

Nyitva volt a kocsiablak, mert a tűzoltóautók előzése után 
letekerte. Most váratlanul füstszagot érzett. Keresni kezdte 
az okát, és elöl, feljebb a hegyen meglátta a szürke, gomolygó 
füstfelhőt. 

De még mindig nem kapcsolta össze a szálakat. 

Tudat alatti reakció volt csupán, hogy a gázpedálra lépett, 
hogy gyorsított. Ébredtek az ösztönei, mert fél perccel később 
már látta a lángokat is. A házak mögött égett egy épület, de 
most sem jött rá, hogy az óvoda. Ment egyre gyorsabban, már 
hallotta a tűzoltóautók szirénáját is, de nem azért, mert 
utolérte őket, hanem mert megtalálta. Az óvoda előtt. És 
akkor végre felfogta. Azonnal megértette. 

Sosem fogja elfelejteni. Úgy érezte, mintha a látványt 
örökre az agyába vésnék. Nyilallt a homloka. Szúrt a szeme. 

A lángoló óvoda, a földszinti ablakokból kicsapó lángok, az 
emeleti füst, a sikítozó gyerekek, akik rettegve állnak a 

párkányon, de nem mernek leugrani a magasból, pedig 
hátulról, a termeken keresztül már jön feléjük a láng. Az épü- 
let körül fekete ruhás, álarcos vadbarmok Molotov- kok- 
télokat hajítanak az ablakok felé. Benzinnel teli palackokat, 
lángoló rongyokkal betömve. Közülük ketten kint az utcán 
ellökdösik a megdöbbent tűzoltókat. Nem hagyják őket men- 
teni? Rettegő gyerekhangok, csörömpölő ablakok, kiabáló fel- 
nőttek, akik közül az egyiket, talán egy apukát, aki a 
tűzoltóknak akar segíteni, bent az udvaron baseballütővel 
püföli egy olyan kopasz izomagy, aki csak a szeménél vágott 
lyukat a fekete sísapkán. 

Csöpp kislányod az oviban, szaladj, köcsög - villant be megint 
Gianni mondata, és André most már összekapcsolt mindent. 

Fruzsi, édes Fruzsika. édes, pici kislányom. 
A pisztolyt a kocsiban felejtve puszta kézzel és kalapáló 
szívvel indult a lángoló fal felé. 

Híva - Üzbegisztán 

néhány nappal később 
részlet a fogva tartott magyar miniszterelnök naplójából 
„A nyírkai jóslat mondataitól továbbra is képtelen vagyok 
megszabadulni. Másfél éve lehetett talán, amikor először 
találkoztam velük, épp amikor elkezdődtek Magyarországon 
a kilakoltatások. Elolvastam a nyírkai jóslatot, és pont a 
rákövetkező héten nagyon érdekes könyvet kaptam 
ajándékba az »Eladósodás ötezer éves történetérők. 

Akkoriban kerültek először tömegesen az utcára azok a 
magyarok, akik képtelenek voltak visszafizetni a svájcifrank- 
hiteleiket. 2013 végét írtuk. ír példát követve Magyarország 
akkor vezette be a magáncsőd intézményét, és erre hiv- 
atkozva a bankok elvették a fizetésképtelenek lakásait, a 
jelzálogfedezeteiket. 

Lesznek, kik alattomos ellenséggel fájnak egy követ. 

Belviszály is támad, és külső viszály is. 

Ezt mondja erről a nyírkai jóslat. A budapesti bankok előtt 
egyre nagyobb tüntetések zajlottak, a bíróságokon pert 
vesztő dühös devizahitelesek a tartozásaik elengedését 
követelték. A nyírkai jóslatban emlegetett belviszály frontvon- 
alai Magyarországon is kirajzolódtak. 

Ugyanaz történt nálunk is, mint ötezer éve a világban sok 
helyütt. Az emberek már Mezopotámiában is eladósodtak, ezt 
olvastam az ajándék könyvben. Jobban akartak élni, mint te- 
hették volna, mert mindig láttak maguk körül gazdagabbakat, 
akiknek irigyelték az életét, vagy egyszerűen csak ők maguk 
szerettek volna többre jutni, mint amennyire a saját erejük- 
ből telt. 

Már az ötezer évvel ezelőtt élő emberek is bekapták a hor- 
got, és elindultak a spirálban lefelé. Aztán pár év alatt maga 
alá temette őket az adósság. így megy ez már ötezer éve. 

Az adósoknak persze sokféle sors jutott a történelem 
során. Az ókorban például rabszolgák lettek, csak ezt nem 
nagyon tanítják az iskolákban. A Római Birodalom rabszol- 
gáinak több mint kilencven százaléka fizetésképtelen adós 
volt, nem pedig Ben Hurrá hasonlító gályarab és 

igazságtalanul meghurcolt hős. Az persze sokkal ro- 
mantikusabb, mint bevallani, hogy a Colosseumban 
oroszlánok elé vetett rabszolgagladiátorok egyszerűen csak 
túlvállalták magukat. Mint manapság valaki a 
BMWlízingjével! 

A középkorban az adósok börtöne várt a fizetésképtele- 
nekre, ma viszont a kilakoltatás. Ez azért valamivel jobb, lás- 
suk be. Amerikában például manapság a lakosság negyvenhat 
százaléka a »víz alatt él«, vagyis többel tartozik, mint minden 
vagyontárgyának az összértéke. Dolgozik, lakik valahol, eszik, 
de tulajdonképpen modern kori rabszolga, egész életében tör- 
leszt, és fizeti vissza a tartozásait. Aztán mínuszban hal meg, 
mert valójában nincs semmije. 

A történelem során az adósok dühe fellángolásszerűen 
néha már olyan magasra csapott, hogy kezdte elsodorni azok 
hatalmát, akiknek tartoztak. Rabszolgalázadások törtek ki, 
Dózsa György-féle parasztfelkelés vagy épp Lenin vezetésével 
kommunista forradalom. Ezt olvastam ebben a nagyon 
érdekes könyvben. 

Ilyenkor a bölcs és okos országvezetők leírták a tar- 
tozásokat. Elinflálták, új pénzt vezettek be, vészesetben pedig 
háborúba küldtek milliókat, aztán mérges gázt dobtak rájuk 
repülőről, vagy egymás hadseregeivel legéppuskázták őket. 
Utána meg Versaillesban pezsgő mellett koccintottak, röhejes 
módon kibékültek, mintha valaha is összevesztek volna, és 
aztán újrakezdték kényelmes arisztokrata életüket a 
kastélyaikban. Ezerféle megoldás létezett és létezik ma is. A 
buták viszont addig makacskodnak, amíg golyót kapnak a fe- 
jükbe, lásd például az orosz cárt. 

A modern kori bankár a kizsákmányoló emberfajtán belül 
a tanulékony és okos példányok egyike. Manapság sokszor 
már a főkönyveikben elengedik a tartozás jelentős részét. 
Akár egész kontinenseknek is, mint például pár éve 
Afrikának. Mert már nem szeretik a háborút, rájöttek ugy- 
anis, hogy attól összedőlnek a gyönyörű kastélyaik. 

Baj csak akkor történik, ha az uralkodó elit nem kapcsol 
idejében, és nem érzi jól a határt, hogy meddig is zsigerelheti 
a kisembereket. Ha a bankárok, a kocsilízingesek, az áram- 
szolgáltatók és mobiltelefonosok elveszítik a real- 
itásérzéküket. Argentínában vagy mondjuk nemrégiben Bul- 
gáriában ez történt. 

Magyarországon az elmúlt években úgy tűnt, hogy az elit 
jól érzi a ritmust. Adóspárti álarcot öltöttek, bankadókat vez- 
ettek be, svájci frankos mentőakciókat és árfolyamrög- 
zítéseket valósítottak meg. 

A színfalak mögött persze szó sem volt adóspártiságról. Én 
aztán tudom! Mesélték nekem az állófogadásokon. A fülembe 
súgva, összekacsintva. Valójában és mélyen nem akarta senki 
sem csökkenteni a kisemberekre nehezedő nyomást, a satut 
és a prést, hiszen ebből él és gazdagszik az elit. Épphogy csak 
hatalomba keveredtek a fiúk, mindössze pár éve fértek oda a 
húsosfazékhoz, éhes volt mindegyik, hát akkor pont ők 
legyenek nagyvonalúak a gulyásnak való bárányok millióiv- 
al?! Csak a robbanást, a társadalmi feszültségek elviselhete- 
tlen kisülését akarták megelőzni. Taktika volt csupán, semmi 
más! 

»Manó bőrét húzzák Krisztus képére, hogy megtévesszék a 
népet« - mondja erről a nyírkai jóslat. Amikor pedig a 
lapokat végérvényesen kiterítették, akkor aztán kiderült, 
hogy tényleg nincs itt adóspártiság egyáltalán. Pár hónapra 
csökkentették a munkanélküli-segélyt, kilakoltattak, magánc- 
sődöt vezettek be, az elektromos számlájukkal elmaradóknál 
lekapcsolták a villanyt, a kéregetőket pedig törvénnyel tiltot- 
ták ki a belvárosból, ahol ők élnek és dolgoznak. 

Ne is lássák őket! 

Az adósokat még a szeme elől is eltakarította a pár millió 
nyertes és az ő elitjük, mert hát nem akarják ők nézegetni a 
rabszolgák savanyú képét, segíteni rajtuk meg végképp nem 
akarnak. 

És hogy mi lett ennek a vége? Hatalmas, leszakadó 
szegényréteg. A magyarok ötven százaléka víz alá került. De 
lehet, hogy hatvan. Közben pedig a nyerteseket láthatatlan 
mérges gáz kezdte elválasztani mindenki mástól ebben a 
társadalomban. 

Mérges gáz, bizony, mert soha többé nem lehet rajta 
átjutni. A rabszolgasorból csak egyetlen kiút létezik, szétverni 
a rendszert. Hát most épp ez történik Magyarországon. 

Hogy is fogalmaz a nyírkai jóslat? 

Kettészakad a nemzet. 

Lángra lobban az ország. 

A lángot vér oltja. 

Magyar magyart gyilkol. " 

Budapest - Magyarország 

Nem embereket látott, hanem csak foltokat, mozgó 
akadályokat. Azonnal óvatossá vált, mint mindig, amikor 
hatalmába kerítette az indulat. Lefékezte magát, csak nyuga- 
lom, gondolta, mély levegőt vett, mert tudta, hogy ha ész 
nélkül nekik ront, akkor még az ilyen elsöpörni való 
gennyemberek is kifoghatnak rajta. Tekintete befogta a teret, 
a fekete símaszkos szereplők helyzetét. Látta maga előtt az 
egyiket, aztán a kapuban a tűzoltókat lökdöső másikat is. A 
kertben látta a baseballütős figurát, aki épp otthagyta a pár 
csapással véresre zúzott apukát, és látta a Molotov-koktélokat 
hajigáló többi barmot is, látta ezt a begőzölt csürhét, a káoszt. 
André feszülő, görcsbe ránduló izmokkal érzékelte az óvoda 
körüli lidérces rettenetet. Elindult a kertkapuban álló 
símaszkos felé. 

Fruzsika miatt gyújtották fel az óvodát? Képtelen volt el- 
hinni. Ahogy haladt, jobbra nézett, mert innen már átlátott a 
kerítés rácsozatán. A lángoló óvodaépület ajtajában észrevett 
még egy mocskot, aki az ajtót támasztotta, látványosan 
szorítva a kilincset, hogy a füstben fuldoklók ne tudjanak 
kijönni. 

- Vissza, nagyarc - ordított Andréra a legközelebbi genny, 
mereven előretartva a kezét.Mintha legalábbis rendőr lenne, 
aki lezárja előle az épületet. Aztán a karját lengetve, vigyoro- 
gva folytatta: - Vagy talán pörkölt rózsadombi gyerekhúsért 
jöttél, gazdagon füstölve? 

André mintha nem is hallotta volna, lépett tovább, nézte a 
felé tartott tenyeret, és kereste a símaszk mögötti tekintetet. 

- Csak a kislányomért jövök - válaszolta végül, meg- 
próbálva nyugalmat erőltetni magára, deközben lépett, most 
már csak két méter -, azt hiszem, hazaviszem. 

Három lépés, még kettő, aztán csak egy. 

- Haza? - röhögött fel hangosan és mesterkélt színpadi- 
assággal a kezét előretartó álarcos, mindvégig széles 
terpeszben maradva. Ő itt az úr, ezt árasztotta magából. A 
tenyere most már hozzáért Andréhoz, aki hagyta, hogy 
leállítsa a mozdulat. 

- Hazavinnél egy grillcsirkét? - így szólt a gennyes ember 
életének utolsó mondata, mertAndré két kinyújtott karja, 
mintha csak cintányért akarna összeütni, acélrúddá 
merevedve oldalról előrelendült. Egyetlen villanás volt 
csupán, meghazudtolva a fizika törvényeit. André végre 
kiengedhette magából a feszültséget, a dühöt. Hagyta, hogy 
az ütés süvítő erejétől szinte leszakadjon a karja. A levegőben 
hátrafeszültek az ujjai, tenyere kilapult, a bőr megfeszült, és 
miközben a kivágott símaszk szempárja rámeredt, ő, mintha a 
karja egy irtózatos erejű aligátor állkapcsa lenne, két oldalról, 
jobbról és balról egyszerre, tökéletes összhangban, durranva 
fülön csapta a fekete golyófejet. A vibráció egyetlen fájdalmas 
nyilallással szakította át a férfi dobhártyáját. Hátrabicsaklott, 
aztán rongybabaként csuklott össze, és mire földet ért, a fe- 
jébe préselt levegő, az ütés viharzó nyomása szétpattintotta 
az agyi ereket. Valójában a koponyájában hirtelen szétfröcc- 
senő vér ölte meg. Légiós technika. Mintha fejbe lőtték volna. 

Rögtön halottnak tűnt, eszméletét vesztve roskadt össze, 
bár orvosi értelemben még legalább két percig élni fog. Az 
agyában szétfolyó vérnek ennyi időre lesz szüksége, hogy 
bevégezze André gyilkos mozdulatát. 

Ő közben már lépett tovább, lendült előre, mert a ker- 
tkapuban álló következő fekete folt azonnal felfogta a 
veszélyt. Mostantól a tempón múlik majd minden. 

- Joci - kiabált maga mögé ez a másik genny, kicsit hátra is 
fordulva, mert azt hitte, hogy jutmég rá ideje. Hiszen a férfi, 
ez a senkiházi, valamelyik füstölt grillcsirkegyerek apukája az 
imént még lassan lépkedett, vagyis neki maradt ideje szólni, 
segítséget kérni, van még pár másodperce, igen, vagy hát 
volt, de nem, mégse, mert mire visszafordult, addigra ez már 
ide is ért. Nem elé, nem szembe vele, hanem ahogy szaladt, a 
lendület erejével felfutott a betonkerítés oldalára, ide, mellé, 
magasra. Ő persze próbál felé kapni, nyúlni, először ütni, de 
aztán már csak védekezik, hadonászik, mert érzi, hogy ez egy 
másik dimenzió, más sebesség, mint bármi vagy bárki valaha 
előtte, meg amúgy is... mi ez? Ki ez? 

Talán felfogta. Talán. Ennyi ideje esetleg még maradt, en- 
nyi lehetett, de ez már sosem derül ki. André bal kezének 
középső és mutatóujja V alakot formált, és a levegőben úszva, 
mintha éles villa lenne, egyetlen döféssel szemen szúrta a 
símaszkos férfit. 

A gennyembert elborította a sötétség, hirtelen elveszett 
előle a tér, és ráborult a dimenziók zavara. Számára nem 
maradt más, csak a homloka alá beszúró érzés, a tapogató 
ijedtség, ahogy az állkapcsát megragadja és szorítja ez a 

könyörtelen vasmarok. Aztán a fekete tér bizonytalanságában 
már az ujjak hegyét is érzi, végül pedig az induló rántást. 

André megszorította a fejet, belemélyedt a körmével, de 
utána már nem tett semmit, csak hagyta, hogy a teste zuhan- 
jon. Essen lefelé a falról, ahová az imént fellépett, a füg- 
gőleges felületről hátra, mélyen a férfi mögé, hagyta, hogy 
odasodorja a futás lendülete. 

A szürke betonkerítés roszogó hangja, André lépéseinek 
smirgliszerű suhanása egyetlen pillanatra összekeveredett a 
csigolyák reccsenésével, miközben ő nem tett mást, csak ka- 
paszkodott. A szemüreg és az állkapocs szorításában majd- 
nem félig körbetekerte ennek a kopasz baromarcnak a fejét. 
Mielőtt a férfi tehetetlen bábként összerogyott és elernyedve 
a föld felé zuhant volna, akadt egy pillanat, amikor a retten- 
etes erejű csavarástól, mint egy félig kitekert fejű játék baba, 
majdnem hátrafelé nézett. De nem látott semmit, mert már 
nem volt se szeme, se élete, csak az összecsukló, buta halál. 

Neki csak ez maradt. 

- A kuuuurva anyád! - hördült fel a vaskapu mögül Joci, 
mert ő volt a főnök, a parancsnok, Gianni ideküldött embere. 
- Baaasznááááád meg! - üvöltötte el újra magát. Ez már a har- 
cra készülő vademberek önhergelő ordítása volt, a csatába 
menetelők öldöklés előtti kitörése. Ösztönös reakció. 

A baseballütős sötét ember öt másodpercnyi filmélményen 
volt túl. A kerítés külső oldalán a szeme láttára terítették le a 
társait, és most már tudta, hogy ő következik. Vagy ő, vagy ez 
a férfi. Aki már bent is van, már kinyitotta a kertkaput, és 
belépett az arénába. A tűz közben falja az épületet, de már 

nem sokáig, mert indulnak a tűzoltók, nyílik előttük a tér, a 
biztonság, ezt pontosan látja Joci, hiszen tágítja és tisztítja 
maga mögött a pályát a felé közeledő gyilkos sodrás. 
Jön, takarít. 

A sikolyok viszont halkulnak, mint ahogy a csatamezőn 
sem hallani az ágyúdörgést és a rakétákat. Kiszűri őket az 
agy, a halálos párbajra készülő emberi vészreakció. 

Ilyenkor csak az ellenség marad, most tehát ez a puszta 
kézzel érkező vihar, mert jön, nem fél, támad, és ez ijesztő. 
Joci keresni kezdi a segítő tekinteteket, a többiekét, a Mo- 
lotovkoktélokat hajigáló társakét, akik most megállnak, moz- 
dulataik a levegőbe fagynak, nem lendül már a kezük, csak 
égnek a palackok, füstölnek az ujjaik között, és ők dermedten 
nézik, ahogy az emberi tornádó befelé söpör az utcáról. Nem 
tudnak Jocinak segíteni, erre már nincs idő, nem érhetnek 
oda, de talán nem is akarnak. 

Egymásra néznek ők ketten, ez a Joci ember és André. A 
többiek, kezükben a Molotov koktélokkal, valószínűleg mind 
félelmet éreznek, szökjenek, szaladjanak, ez járhat a fejük- 
ben, de most még maradnak, ezt kivárják. A tanácstalanság 
bénultsága ez, mert nem tudják, hogy mit tegyenek. Joci se. 
Hiszen ilyen még nem volt. Meg kellene ezt beszélni, meg kel- 
lett volna, de már nincs idő rá, mert itt van, a kuuurva anyád- 
at, sújt a gennyember keze, lendül a baseballütő, csap André 
felé, mintha csak a levegőben akarna leütni egy darazsat. De 
ezt nem lehet. Mert André balra lép, aztán hirtelen jobbra, 
ugrik a suhanó fémzúzás elől, és most megfogja őt. Rántja Jo- 
cit, az övébe kapaszkodik, és mint egy cápa magával ragadja. 

Gianni emberét sodorja a tornádószerű lendület, ez a külső 
és váratlan erő, ami megperdül vele, és ringlispílként emeli 
fel a levegőbe. Úsznak a térben! André hátulról megszorítja a 
nyakát, és mintha hídba akarna vele érkezni, homorítva fejest 
ugrani a betonba, még egyszer elrugaszkodik. Hátraveti 
magukat a levegőben. Fordulnak, a fekete álarcos férfi a 
nyakához kap, közben a kezéből kiesik a baseballütő, de a 
végzetes hiba mégsem ez, hanem a felfelé tett hirtelen moz- 
dulat, a tapasztalatlan birkózók örök hibája, amikor a nyak- 
ukat szorító fogás után nyúlnak, és ezzel akaratlanul is segítő 
lendületet adnak ahhoz, hogy az ellenfelük átfordítsa őket a 
levegőben. 

Csavarodnak is azonnal, fent vannak a repülési ív tetején, 
ahonnan már csak zuhanni fognak, esni, becsapódni. Egyetlen 
másodperc marad arra, hogy Gianni embere észlelje a kop- 
onyája felé közeledő betonjárdát. Felfogja, hogy ennek vége, 
itt és most. Joci tudat alatt megérti, hogy össze fognak adódni 
a súlyok, a testek tömege, majdnem két mázsa lesz ez így, 
hiszen a pörgető erő, a fejét feszítő satu fölötte és vele együtt 
repül, közösen zuhannak majd az ő fejére. 

Mint egy érett dinnye repedése, olyan hangja volt a 
betonon szétloccsanó koponyának. De André nem engedte el, 
mert a levegőben pördülve meglátta a felé szaladó újabb 
gennyharcost, az induló suhintást, mert most annak a 
kezében lendül az elejtett baseballütő. 

Felkapta Joci mellől. 

André érzékeli az újabb csapást. Páncélként rántja maga 
elé a zsákszerű, félig halott testet. Térdére támaszkodik, és 

aztán az utolsó pillanatban elengedi Jocit. Érzi a baseballütő 
szelét, ahogy az alumíniumrúd az arca előtt még egyszer szét- 
loccsantja az odatartott férfi fejét, eltévesztve az igazi célt, 
vagyis őt. 

Keserű, émelyítő bűz csapja meg André orrát, a koponyába 
zárt évtizedes emberi rohadás csak bonctermekben érezhető 
szaga. Ujjai érzik a fekete ruha szövetét, a műszálas anyag 
sercegő ridegségét, ahogy az ütés lendülete kitépi a testet a 
kezéből. 

Csend, merev és riadt csend. 

A félrecsúszó büdös holttest riasztó látványa, az alumíni- 
umrúd csengő éle, ahogy a fém csontot ért, ahogy a nyálkás 
zselé, az agyvelő szivacsossága fröccsenve tompította a csat- 
tanást, mindez hirtelen megbénít minden résztvevőt. Hiába a 
sziréna, a füst, az emeleti ablakokban hisztérikusan ordítozó 
gyerekek, ezt a fémes csattanást mégis mindenki hallotta. 

A megrökönyödés csendje söpör végig az udvaron. 

És amikor a halál nyekkenése végre elül, amikor csak a 
bénult döbbenet marad utána, akkor mindenki felteszi 
magában a kérdést, hogy miként történhetett ez. Hogy 
valójában mi is történt. 

A símaszkos lenéz a kezére, a maszkon vágott két résen 
keresztül a véres baseballütőt bámulja, mert nem hiszi el. Ez 
ő volt? Gyilkolt? És annak ilyen hangja van? 

- Fruuu-zsiii - ordítja el magát a hangos csöndben André. 
Váratlanul és hirtelen, maga sem értve, hogy miért. Nem 
becézi a lányát, most nem, mert nem látja sehol, de teli torok- 
ból, szinte kiszakadó tüdővel hörgi, hogy Fru-zsi. 

A gladiátorok vérgőzös őrjöngése ez, a halál szagának má- 
mora. Az emberben mélyen lappangó vadállat tör fel így, a tíz 
másodperc alatt puszta kézzel kiosztott három halál borza- 
lma. Amikor rászakad valakire a felismerés, hogy egyetlen 
rossz mozdulat, tizedmásodpercnyi tévedés, és akár ő is le- 
hetett volna. Bármelyik a háromból. 

Mert csak jött, csattant a karja, aztán pördült, szemüregbe 
döfött, és végül elugorva koponyát loccsantott. Ennyi volt. 
Sodró, pár másodperces halálvágta. 

Mások akkor éreznek ilyet, amikor elsuhan mellettük a 
végzet kaszája. Egy kanyarban száguldó motoros például, pár 
centivel vétve csak el a frontális ütközést. Jött és ment. 
Megtörtént. Vége. Reagálni sem lehetett, talán csak egy vil- 
lanásnyi kormánymozdulat volt, de úgysem azon múlt. Ahogy 
a vezetők ilyenkor teli torokból felhördülnek, egymagukban, 
artikulálatlanul ordítanak a kocsiban, mert túlélték, mert 
érezték, hogy egy pillanatra ott volt velük a halál, úgy 
tápászkodott most fel André is. 

Aztán csak álltak mozdulatlanul. 

Mind a ketten. A fekete álarcos vadbarom és ő. Érezték, 
hogy még nincs vége. Mégsem tettek semmit, mert egymásra 
vártak. A másikra. Hogy ki mozdul előbb. André puszta 
kézzel, a vadbarom viszont vértől csöpögő baseballütővel. Az 
imént kiosztott három halál mégis kiegyenlítette az 
erőviszonyokat. 

- Csak a kislányomért jövök - ismételte meg André a húsz 
másodperccel ezelőtti mondatot -, azt hiszem, hazaviszem. 

Aztán lépett előre megint, pont úgy, mint amikor az első 
genny az imént kitartotta felé a kezét. De ez most elfutott. 
Hiába volt fegyver a kezében, megijedt. És ment. Ki a kertka- 
pun, ahol valamiféle lidérces kábulatban utat nyitottak előtte 
az emberek. Hagyták elmenni, transzba esve a halál 
látványától, mintha nem is ember lenne ez, csak egy rossz 
szellem. 

Aki épp most távozik. 

André közben az óvodaajtó felé lépett, amit az utolsó ba- 
rom még mindig a testével támasztott. A többiek, az 
ablakokat Molotov-koktéllal betörő mocskok hátrafelé me- 
nekültek, eldobtak mindent, és most már szaladtak, amerre 
láttak. 

De ez itt maradt. Mint aki elvesztette a józan eszét, hir- 
telen befelé próbálta nyomni az ajtót. Az óvoda belsejébe 
akart menekülni, miközben André közeledett felé. De az ajtó 
nem arra nyílt, a füstben fulladozók meg amúgy is kifelé 
nyomták. 

Amikor André odaért, a félelemtől remegő férfi még 
mindig a kilincset markolta. Fel sem fogta, hogy mit csinál. 
Mehetett volna balra, jobbra, bármerre, csak innen el, de ez 
az idióta rendületlenül kapaszkodott, görcsösen fogta az 
ajtómankót. 

André ököllel csapta homlokon, olyan erővel, hogy hallani 
lehetett a faajtó repedését a hátrabicsakló fej mögött. Aztán 
félrelökte az elernyedő testet. Ha meghal, hát akkor pechje 
volt. André megrántotta a kilincset, és végre feltépte az ajtót. 

Mintha lángoló kályhába nézett volna. Forró, égető levegő 
csapta arcon, és átláthatatlan, maró füst. 

- Fru-zsi-ka! - Most már becézte a kislányát, de ugyanoly- 
an erővel ordított, mint az előbb. - Fru- zsi-ka, hallasz? Ki- 
abálj, édesem! 

Mély levegőt vett, mint régen, amikor gimnazista korában 
öttusabajnok volt, és egyetlen levegővétellel végig tudta úszni 
a medence teljes hosszát. 

Aztán nekilendült. 

Tihany - Magyarország 

A súlyos ezüstkanalat lassan emelte ki a levesből. Ahogy a 
szájához közelítette, az orrát megcsapta a fokhagyma és a 
balatoni halak keveredésének semmihez sem hasonlítható, 
savanykás illata. Máskor forrón szerette a halászlét, szinte 
kívánta, hogy égesse a nyelvét, most mégis megfújta kicsit. 
Nem akarta lehűteni, inkább csak az evés folyamatát lassítani, 
valamiféle kifogást találni arra, hogy legalább húsz percig ne 
kelljen az országgal és a bajjal foglalkoznia. 

Mert hát ennie mégiscsak szabad, vagy már azt sem? Mag- 
yarország magára hagyott miniszterelnöke egy nyomorult 
halászlét sem ehet meg nyugodtan anélkül, hogy valakinek a 
halálhírét, egy újabb ház, kocsi vagy óvoda felgyújtását ne 
jelentenék be neki? Percenként egy másik borzalmat? Az em- 
berek önkéntes tűzhaláláról már nem is beszélve. 

Letette a kanalat. Finom mozdulattal visszaengedte a 
keszeg-, harcsa- és pontyszeletek közé. Most megint elment 
az étvágya, mert ezt az önfelgyújtási hullámot végképp nem 

értette. Olyan szinten zaklatta fel, hogy az öngyilkosok 
lánghalála miatt ordítani tudott volna. Hiába maradt a család 
tölgyfa gerendás, erdélyi mintákkal festett és színes 
faragásokkal díszített tihanyi villájában, hiába próbált 
vidéken elbújni a budapesti káosz elől, a távolság nem 
használt semmit, mert a fővárosi hírek itt is utolérték. Alig 
bírt uralkodni magán, szíve szerint inkább visszahajította 
volna a kanalat a tűzpiros, paprikás lébe, hadd fröccsenjen 
szét a levesvér a hófehér terítőn. 

Huszonnégy óra alatt megfordult körülötte a világ. Tegnap 
még a választási győzelmét ünnepelte, alig tudta lerázni a 
talpnyalókat, most meg egymagában halászlét eszik. Egyetlen 
napot akart csak vidéken tölteni, kipihenni az idegbajt, tulaj- 
donképpen a kampány utolsó hetét. Erre most itt ragadt, és 
kénytelen elbújni, mert egyszerűen már nincsenek rejtett 
energiatartalékai. 

Elfáradt. 

Arra kérte a munkatársait, hogy mindenki önállóan 
végezze a dolgát, mert ő nem akar senkit kézivezérelni. Ezt a 
szót használta, és azonnal értettek is belőle. Hiszen ha valaha 
volt Magyarországnak olyan vezetője, aki személyesen 
szeretett mindenben dönteni, saját kezűleg intézni a dol- 
gokat, hát akkor az ő. 

- Semmi kézivezérlés? - kérdezett vissza pár órával ezelőtt 
a kormányhoz hivatalosan semmilyen formában nem köthető 
bizalmasa, az utolsó olyan ember, akiben teljesen megbízott. 
Na jó, majdnem teljesen. 

A sajtófőnökei nyilvánosság elé soha nem álló valódi 
sajtófőnöke, aki persze jóval több volt ennél. Igazi market- 
ingtehetség, családi jó barát és kicsit a gyóntatója is, akinek a 
felesége helyett kiönthette a lelkét. 

Mert a feleségének már régóta nem. 

A mai ebéd előtt is inkább vele beszélte meg a kialakult he- 
lyzetet, és mindkettőjük számára azonnal egyértelművé vált, 
hogy csak a kézivezérlés megtagadásával lehet elkerülni a 
későbbi politikai konzekvenciákat. A miniszterelnök nem 
akart a Gyurcsány-kormány 2006 utáni sorsára jutni, hogy 
évek múlva majd őt is elővegyék amiatt, hogy 2015 ápril- 
isában kit mire utasított, mondta- e a rendőrfőnöknek ezt 
vagy azt, az utcai zavargások kapcsán pedig célzott-e erre 
vagy arra. 

Na nem! Ő ebbe a csapdába nem sétál bele. Eszik inkább 
halászlét itt, Tihanyban. Közben persze eljutnak hozzá a 
hírek, meghallgatja őket, beszámolnak neki, de ennyi. Ő sen- 
kit sem utasít! Most már nem. Amúgy se tudna mit tenni! 

Fél órával ezelőtt megint felgyújtotta magát valaki a Parla- 
ment előtt, a Miniszterelnöki Hivatalhoz legközelebb eső 
sarkon. Pár óra leforgása alatt ez volt a harmadik ilyen eset. 
Mint Bulgáriában, ahol 2013-ban abba bukott bele a kormány, 
hogy egymás után hatan lettek így öngyilkosok. 

Megőrültek ezek az emberek? Meghibbantak? Ki képes 
manapság felgyújtani magát csak azért, mert politikai 
kérdésekben nem ért egyet valakivel? Most már három 
mártír szólította fel őt lemondásra, aztán benzinnel nyakon 
öntötték magukat, és elevenen szénné égtek. 

Órák óta ezek a képek járják be a világsajtót. A CNN tízper- 
cenként megismétli azt a mobiltelefonfelvételt, ami a sorban 
második férfi önfeláldozásáról készült. Önfeláldozás! Ez is 
milyen szó!? Elment az amerikai újságírók józan esze? Azért 
áldozza fel magát, hogy lemondjon a miniszterelnök? Mic- 
soda baromság. Öngyilkos, csesszék már meg, ön-gyil-kos! 

Az arab tavasz szikrájának tekintett hasonló tiltakozó ak- 
ció miatt a világ valahogy úgy képzelte, hogy csak az arabok 
lehetnek annyira elkeseredettek és végletesek, hogy ilyesmit 
tesznek. Tunéziában egy zöldséges, Mohamed Bouazizi lob- 
bantotta lángra magát, de ő mégiscsak az öngyilkos mer- 
énylők világában született, az ő tette majdnem érthető, 
hiszen vérgőzös arab volt. A Nyugat számára egy szénné égő 
tunéziai valahogy belefért az érthetetlen és manapság amúgy 
is lenézett arab kultúrába. 

De egy magyar? Egy európai? Mi történhet abban az or- 
szágban? Ki ott a miniszterelnök? Mit csinált, hogy idejutot- 
tak? Ilyesmiket kérdeztek egymástól a CNN tudósítói és az 
élőben kapcsolt szakértők, ami végletesen felháborította a 
magyar kormányfőt. Mit hápognak ezek most már órák óta a 
magyar öngyilkosságok hírein hüledezve? Nem tanulták 
történelemórán, hogy a politikai önfelgyújtás kelet-európai 
találmány? Nincs ebben semmi különös. 

Először 1969-ben egy cseh diák, Jan Palach tett ilyet, mert 
így tiltakozott a prágai tavasz eltiprása ellen. Megesik ez er- 
refelé. A bolgároknál például két évvel ezelőtt a teljes 
kormány lemondásához, polgármesterek távozásához és új 
választások kiírásához vezetett egy harminchat éves fotós, 

Plamen Goranov önkéntes lánghalála. Aztán az őt követő öt 
másiké. 

A magyar miniszterelnök újra megkavarta a halászlét. 
Félretolta a puhára főtt, csípős paprikadarabokat, és keresett 
egy keszegfalatot. A fonyódi halászlében, mert ez a leves igazi 
balatoni recept szerint készült, leginkább a keszeget szerette. 
A petyek névre keresztelt ételt frissen levágott fejű halakból 
főzték, precízen irdalt pontyból, harcsából és keszegből. Az 
egyszerű életmódot folytató, magát sosem megjátszó magyar 
miniszterelnök hosszasan keresgélt fejedelmi életritmusának 
egyetlen luxusával, a súlyos ezüstkanállal. Végül úgy, ahogy 
volt, forrón a szájába vett egy méretes keszegdarabot. 

Kicsit előrehajolt, kiszürcsölte a levet a kanálból, aztán az 
ezüst evőeszközzel az arca előtt tartotta a halat, és rágcsálva 
enni kezdte. Harapott, beszívta, megrágta. Ránézett Jánosra, 
a szakácsra, akit az imént leültetett magával szemben az as- 
ztalhoz, de a fehér köpenyes férfi nem zavartatta magát. Ő is 
így ette ki a levesből a nagyobb haldarabokat, ha nem volt ott 
a felesége, aki rászóljon, hogy ne csámcsogjon már, az isten 
szerelmére. 

A miniszterelnök hosszú évek óta most először vesztette el 
a lába alól a talajt. Bajban érezte magát. Eddig mindig annyira 
biztos volt a dolgában, annyira tisztán látta a következő 
lépéseket, szinte dölyfös mosollyal uralta a mások számára 
átláthatatlan politikai játszmákat, most mégsem tudta, hogy 
merre keresse a megoldást. 

Érezte ugyanis, hogy az öngyilkosságokkal képtelenség 
bármit is kezdeni. Minden mást meg lehetne magyarázni, el 

tudná maszatolni, felül tudná írni. A tüntetők nemsokára 
úgyis elfáradnak, mint a világ minden pontján el szoktak. 
Magyarországon kiváltképp. Hiszen ez egy sunnyogó, 
alakoskodó, túlélésre játszó nép, a legkevésbé sem kitartó, er- 
ről meg volt győződve a miniszterelnök. Egyetemista kora óta 
így vélte, és a politikai lépéseit már évek óta erre alapozta. 
Ezúttal is azt gondolta, néhány órával ezelőtt még minden- 
képpen, hogy egy-két nap, és pár száz hőbörgő marad csupán, 
aztán elindul vissza a forintárfolyam, újrajárnak majd a von- 
atok, lesz néhány vizsgálat, esetleg kabinetátrendezés, de en- 
nyi és nem több. Minden csoda három napig tart. 1957-ben is, 
alig fél évvel az '56-os forradalom után, már egymillióan me- 
neteltek Kádár Jánossal május elsején, a munka ünnepén. 
De ez, ez nem fog elmúlni. 

Az önfelgyújtások drámáját, a szénné égett emberek 
önkéntes lánghalálát nem lehet agyonhallgatni. A minisz- 
terelnök politikai ritmusérzéke szinte sosem tévedett, és 
valószínűleg most sem hagyja cserben. Legalábbis ezt érezte. 

Kocsis Zsolt. Mennyire tudta, mindig is sejtette, hogy ő lesz 
az. 0 fogja azonnal betámadni, amint lehet. Az egyetlen méltó 
ellenfele. És már itt is van. E-mailben, fejléces papírra 
nyomtatva. Itt van előtte a levél, amelyben az összes 
talpnyaló, akik mind neki, személyesen neki, Magyarország 
miniszterelnökének köszönhetik a vagyonukat, ez a gerinc- 
telen bagázs ünnepélyesen felkéri arra, hogy mondjon le. 

„Megnyugtató érzés lehet számodra, hogy távozásod le fo- 
gja rövidíteni azt az időszakot, melyet a magyar nemzet me- 
gosztva és bizonytalanságban tölt." 

Ezek képesek voltak ezt leírni! Ezt a mondatot. Még 
Kengyeles is, és Simonka Tóni. Az ellenségeinek könnyebben 
bocsátaná meg, mint nekik. Bár azért meglepődve sincs. 
Inkább csak vicces elképzelni a vívódásukat, a gyötrelmet, 
ahogy például Kengyeles vacillálhatott az aláírás előtt, hogy 
elárulja, hátba döfje-e őt, vagy sem. Hogy kinek a pártját fo- 
gja? Kocsisét vagy az övét? Kire tegye a tétjeit? A szarházi! 
Ezek tényleg nem jöttek rá, hogy csak azt lehet elárulni, aki 
bízik bennünk. De ő sosem bízott ezekben. Soha! 

- Fél óra? Szerinted, János, mennyi idő múlva szivárog ma- 
jd ki ez a levél, persze teljesen véletlenül? - lökte a 
halászléművész felé gúnyos félmosollyal a papírt, az épp ak- 
tuális sakkjátsz ma alapkérdését mellékelve hozzá. 

Amióta Magyarország politikai horizontján az elmúlt fél 
évben sűrűsödni kezdtek a felhők, Jánossal egyre több időt 
töltött együtt. A miniszterelnök szinte menekült az ételek és 
a finom falatok világába. Inni nem igazán szeretett, meg 
amúgy sem aludt már jól, nagy volt a feszültség, a stressz. Ha 
este csak pár kortyot is ivott, az már elég volt ahhoz, hogy 
hajnali háromkor felébredjen, aztán többé ne tudjon vissz- 
aaludni. Úgyhogy leszokott a pálinkáról, meghagyta az olig- 
archáinak, akik viszont ittak helyette is. Rájuk kell csak 
nézni, az arcukra. A fele alkoholista, de legalábbis zugivó. 
Láthatóan nem bírják a nyomást. És most már a kardjukat is 
kirántották. Aljas módon pont a legnagyobb baj kellős 
közepén. 

A miniszterelnök régóta menekült előlük, kerülte őket. 
Kikapcsolódásként inkább finom falatokra vágyott, nem pedig 
a saját segédletével kreált újelit társaságára. Evett inkább, 

mert már a sport sem hiányzott neki úgy, mint régen. Ahhoz 
is túl fáradt volt. Öregszik, magában ezt gondolta erről. 
Évekkel ezelőtt esténként még elment futni, focizni, kosar- 
azni, kiizzadni. Számára az volt a legjobb gőzkiengedés. De 
újabban már nincs kedve hozzá. Megszólták az egyre nagyobb 
hasáért, az interneten előnytelen képek keringtek róla, a nad- 
rágjából néha kicsúszó fehér ingén viccelődtek mindenféle 
jöttment nyikhajok, de már ez sem érdekelte. Tényleg nem. 
Idén lett hatvanéves, fáradtnak érezte magát, rettegett az 
időskortól, legalább fél évet szeretett volna aludni, közben 
mégis napi 24 órában akarta tőle mindenki az eszét, a lo- 
gikáját, a vízióját. 

Jánost a közelben, egy tihanyi étteremben ismerte meg. Az 
egyetlen ember, akinek nem változik meg soha a hangja, ha 
hozzá beszél. Mindenki más már alakoskodik. Még a felesége 
is tónust vált, már sosem olyan, mint régen volt, az évek 
során őt is elvesztette. 

- Fejedelmet alakítasz, akitől félni kell, hát akkor mit vár- 
sz, hogy ne hajbókoljanak? Hogy neremegjen a hangjuk? - 
kérdezte tőle Erika épp itt, épp ennél az asztalnál talán 
három héttel ezelőtt. Gúnyt érzett a hangjában. Nem néztek 
egymásra, csak beszéltek bele a semmibe, a mívesre faragott 
verandájuk kilátásába, mintha legalábbis a mondataiknak így 
tompább lenne az élük, a sebek pedig, amiket ejtenek, 
kisebbek. Ültek a vacsorájuk mellett, nézték innen, a tihanyi 
Belső-tó felől az apátságot, amit festőivé varázsolt a sárgás 
tavaszi naplemente és a hosszú árnyékok kontrasztja. Nézték 
a megcsillanó Balaton vizét a frissen zöldellő Bencésdomb 
mögött, beszívták a veranda üde, friss levegőjét, és neki 

megint végig kellett hallgatnia, hogy Erika szerint ő annyira 
elmerült Erdély aranykorának tanulmányozásában, Bethlen 
Gábor tizenhat évnyi uralkodásának tiszteletében, az 1600-as 
évek magyar fejedelmi hatalomlogikájában, hogy tudat alatt 
most már a gesztusai, a testbeszéde, sőt még a hanghordozása 
is pátoszt, gőgöt és fölényt áraszt. Urambátyámkodó közve- 
tlenséget a vaspáncélos parancsuralom kellős közepén. 

- Miért kell például ezüstétkészlettel ennünk? De most 
őszintén! Ebben a családban? Ahonnan mi jövünk! - nézett rá 
Erika, láthatóan nem költői kérdésnek szánva az érdeklődést, 
hanem tényleg foglalkoztatta ez az apróság. Az orszá- 
girányítás súlyához képest jelentéktelen döntés, az étkész- 
letváltás mögötti logika. De közben kimondott valamit, amit 
lehet, hogy sértésnek szánt, de a miniszterelnök valójában 
hízelgőnek talált. - Ha tudná az a sok vérgőzös utálod, akik 
állandóan Horthy kormányzót, a két világháború közötti avít- 
tas Magyarország feltámasztását látják benned, hogy men- 
nyire, de mennyire félreismernek. Nem Horthy vagy te, 
hanem Bethlen Gábor fejedelem. 

És ezzel a lendülettel fel is állt, otthagyva őt és a 
naplementét. 

- Nem értik, hogy mit tett értük, miniszterelnök úr? - 
János magázta őt, őszinte tisztelettel a hangjában. Miközben a 
kormányfő a feleségével folytatott beszélgetésre gondolt, a 
szakács elolvasta a levelet. Csóválta a fejét, hümmögött, és 
ezzel megint tökéletesen betöltötte a szerepét. A vastag 
nyakú, mokány tihanyi ember, a halászlék, rántott húsok, 
kolbászok és oldalasok mestere, aki életében összesen 

háromszor járt a fővárosban, nemcsak főzött a kormányfőre, 
hanem hús-vér népbarométerként is szolgálta. 

Amit ez az ember megért, azt mindenki érti. Amit viszont 
nem, azt a választók többsége sem. Úgy kell tehát a tévében 
és a parlamentben beszélnie, ezt kellett a Jánossal folytatott 
esti vacsorák alatt megéreznie és begyakorolnia, hogy az ily- 
en férfiak is felfogják a mondanivalóját. 

És persze egyetértsenek vele. 

Épp annyira kellett leegyszerűsítenie a gondolatait, úgy 
kellett csavarnia a logikáján, az érvein, hogy János is felfogja, 
és aztán követni tudja. Mert Magyarország nemcsak Koc- 
sisokból és Kengyelesekből áll, nem az ő szintjükön kell be- 
szélnie, hanem a Jánosokén, és az ő szókincsükkel. A minisz- 
terelnököt demagógiával vádoló politikai ellenzék pont ezt 
nem fogja fel, és épp ezért mosta ő le őket a pályáról. Erről 
meg volt győződve. Mert a magyarok nagyon egyszerű népek. 
Aki sikeresen akarja őket vezetni, annak a nép agyával kell 
gondolkodnia, és a Jánosokhoz beszélnie, világosan, tisztán, 
érthetően. A miniszterelnök biztos volt abban, szűk körben 
hangoztatta is, hogy őt ez teszi sikeressé, ez a képesség. 

A halászlémester sokszor végighallgatta már azt a kic- 
siszolt teóriát, amivel a miniszterelnök az elmúlt évek összes 
döntését indokolta, most például a választási rendszer ügyes 
átalakítását, a kisebbség számára abszolút többséget hozó sz- 
abályok bevezetését. És egyet is értett velük. 

Szerinte sem volt rendjén, hogy egy olyan szegény ország- 
ban, ahol ötszáz euró a havi átlagkereset, ott mindenki úgy 
akarjon élni - és itt a mindenkin van a hangsúly -, mint 



294/511 



azokban az országokban, ahol kétezer euró a fizetés. 
Miközben Magyarország még az ötszáz eurót is csak külföldi 
hitelekből tudja előteremteni. A miniszterelnök az esti vac- 
soraasztalnál már sokszor elmagyarázta Jánosnak, pontosab- 
ban tesztelte a magyarázat közérthetőségét, hogy olyan ez, 
mint egy tengeri hajószerencsétlenség, amiben Magyarország 
a süllyedő hajó. Egy kicsi Titanic. 

A vízben hatvan ember úszik, miközben a mentőcsónakban 
csak negyvennek jut hely. Húsz éven át más se történt Mag- 
yarországon, mint hogy az egymást követő kormányok mind 
a hatvan utast meg akarták menteni. Gyávák voltak 
döntéseket hozni, előretekinteni, konfliktusokat vállalni. 
Inkább bevettek a csónakba negyvenet, ráadásul a leggy- 
engébbeket, akik alig tudtak úszni, miközben húszat kint 
hagytak a csónak körül. A legerősebbeket. Aztán de- 
mokratikus vitát indítottak arról, hogy ki lenne hajlandó 
önként beugrani a vízbe a biztonságos csónak kényelméből, 
és úszni pár órát azok helyett, akik már régóta a tengerben 
fagyoskodnak, és mindjárt megfulladnak. Kik vállalják a ter- 
heket mások helyett, ez volt a kérdés, hogy mindenki lélegz- 
ethezjusson. 

Negyvenfős csónakkal akartak Magyarországon hatvan 
embert megmenteni. Ez ment 1989 óta, egészen 2011-ig. Hát 
súlyos tévedés volt. Mert így a végén már majdnem mindenki 
megfulladt. 

Húszat könyörtelenül ki kell hajítani a csónakból, nincs 
más megoldás, mert most már tényleg a túlélésről van szó, 
hogy legalább a vízbe esettek fele megmeneküljön. 



295/5H 



Illúzió ugyanis az összetartás és a közös túlélés. Látjuk, 
tudjuk, tapasztaltuk húsz éven át. Olyan csak a mesében van. 
Úgyhogy aki 2011 óta bele mer kapaszkodni a csónak szélébe, 
azt lapáttal fejbe zúzzák. A csónakban ülők érdekében, ha 
valaki esetleg még nem fogta volna fel. így élik majd talán 
negyvenen túl a kommunizmus és az azt követő két évtized 
magyar hajókatasztrófáját. 

Talán. 

A miniszterelnök így látta ezt, és könyörtelenül végre is 
hajtott mindent, ami ehhez az országmentéshez szükséges 
volt. 

Igen, igaza van a feleségének, ő nem egy újabb Horthy, 
hanem Bethlen Gábor fejedelem. Valóban. Hiszen Bethlen 
1613-ban gazdasági káoszt örökölt az elődjétől, Báthory 
Gábortól. Hát ő is! 

Bethlennek volt ereje és bátorsága az érdemtelenül 
szétosztott javakat visszavenni. Hát neki is volt! Bethlen 
megnövelte az állami birtokokat és javakat, hát ő is. 
Monopóliumot vezetett be mindenre, amivel a központi 
bevételeket növelhette. Ő is pont ezt tette négyszáz évvel 
később. 

Bethlen Gábor két hatalmas erő szorításában lavírozott, és 
próbálta megőrizni Erdély függetlenségét. A török porta ke- 
letről és a Habsburgok nyugatról. Hát ő is. Oroszország balról 
és az unió nyomása jobbról. Szabadságharc, igen, de aki ezt 
értelmetlen hőbörgésnek tartja, felesleges csatározásnak az 
Európai Unióval, az nem érti Magyarország történelmét és le- 
hetőségeit. A miniszterelnök ezt így gondolta. Bethlen Gábor 



296/511 



volt az akkori korszak legnagyobb politikusa, a közigazgatás 
minden szála az ő kezében futott össze. Hát neki is összefut. 
Mert Magyarországot csak így lehet irányítani. Nem hata- 
lommánia ez, hanem hatékonysági kérdés. Hogyhogy nem 
értik? Miért képtelenek ezt átlátni? 

Bethlen pár év alatt talpra állította Erdélyt, hallatlanul 
megnövelte az ország bevételeit, megerősítette a fejedelmi 
hatalmat, támogatta a középrétegeket, és igen. igen, a végén 
visszaszorította a rendeket. 

A Kocsisokat, Kengyeleseket, Simonkákat, akikre persze 
szükség volt útközben, de aztán a helyükre kerültek. 

Ezek tényleg azt hiszik, hogy nekik építi az országot? Hogy 
a végcél az, hogy ők tegyenek el személyesen mindent? 

Nem tanulták meg, hogy ha ő képes visszavenni külföldi 
kézből a földeket, eltiporni az osztrák seftelők zsebszerződé- 
seit, kivásárolni a Mólból az oroszokat, kiebrudalni a villam- 
osenergiaellátásból a németeket, ha a kapzsi külföldi kezek- 
ből ki tudta csavarni a privatizált magyar gázkészletet és a 
tárolókat, visszavenni a mobiltelefon-piac egy részét és a 
földi frekvenciás kereskedelmi tévétorta elég nagy szeletét, a 
modern kor összes fontos felületét, akkor ezeket is levadássza 
majd? 

Mégis mit képzel magáról ez a Kocsis? Hogy ő kicsoda? 

- Nem értik, János, nem értik - válaszolt majdnem félp- 
erces késéssel a hófehér köpenyes szakács kérdésére azzal 
kapcsolatban, hogy a modern kori rendek, ezek a Kocsisok 
miért nem ismerik el a kormányfő érdemeit. - Vagy úgy 
csinálnak, mint akik nem értik. 

Visszavette a levelet Jánostól, és újra beleolvasott. Ha a 
szakács azt érezte ebből, hogy az őt lemondásra felszólítok 
hálátlanok, hiszen nem értik, hogy mi mindent tett értük, 
akkor a magyarok milliói is így fogják érezni. Ezt súgta neki a 
népbarométer kérdése. 

Nem, nem értik, és ezért lehet, hogy nekem kellene a leve- 
let nyilvánosságra hoznom?! - Kérdés volt a hangsúlyában, de 
talán állítás is. Közben felállt az asztaltól, lesöpörte a kenyér- 
morzsákat az ingéről, kipöckölte őket a hasánál futó 
gyűrődésekből, ahol megültek a pocakján, és kisimította a 
nadrágja élét. Közben János tekintetét figyelte. Hogy bólint-e 
a férfi. Egyetért-e vele. Miként reagál majd erre a nép? Ezt 
szerette volna meglátni a szemében, a választ, a biztatást, 
mert fáradt volt, és bizonytalan. De igazából már nem is a 
levél miatt. Ezt és ezeket az embereket képes lesz kordában 
tartani. Valójában a magukat öngyilkos módon felgyújtók 
aggasztották. 

Tőlük félt, nem Kocsistól. 

Budapest - Magyarország 

Olyan volt, mintha az óvodaajtó feltépésével André egy 
folyó gátját szakította volna át. A fulladozó, köhécselő 
gyerekek sodró víztömegként ömlöttek kifelé. Majdnem 
fellökték, ahogy véreres szemekkel, a mellkasukat fogva, 
kábán kiszédelegtek az udvarra. A nagyok a kisebbeket ta- 
posták, az óvónők mindenkit próbálták felsegíteni, de maguk 
is hurutosan, sípolva vettek lélegzetet, és friss levegő után 
kapkodtak. A forró, perzselő épületből könnyező szemmel, 

hányingerrel küszködve próbált mindenki kijutni, miközben 
André befelé tartott. 

Sehol sem látta Fruzsikát. 

A második emeletre kell feljutnia, tudta rögtön. Ott van 
Fruzsi csoportszobája. Ahogy beljebb ért, a folyosóról, az 
ajtókon keresztül már látta a földszinti helyiségeket, ahová az 
álarcos barmok Molotov-koktélokat dobáltak. A huzat kifelé 
szívta a tüzet, keresztül a betört ablaküvegeken, mert a 
kinyitott főbejárati ajtó kezdte kiegyenlíteni a légnyomást. A 
forró pernyét hirtelen André arcába vágta, a levegő megperz- 
selte az orrnyílását, de ő továbbra is visszatartotta a 
lélegzetét. 

A padlószőnyeg mindenhol égett, ahol a palackokba töltött 
benzin lángba borult tócsaként szétterült. Sercegtek a bút- 
orok, az öltözőszekrények, lángolt már néhány függöny is. 
Mindent suhogva járt körbe a forróság, mintha csak furcsa, 
recsegő visszhangok kergetnék egymást, de az épület 
szerkezete azért még tartotta magát. Egyelőre nem omlottak 
le a gerendaszerkezetek és a gipszfalak tartócsövei sem. 
André regisztrálta a bajt, de nem állt meg, csak átvillant az 
agyán, hogy a szőnyegből mérgező gázok szabadulhatnak fel. 

Ment tovább. 

Még mindig nem vett levegőt, de a szemét most már marta 
a füst. Pár métert látott csak előre, mert a lángokba borult, 
izzó földszinti helyiségekből kifelé ömlött a sűrű füst. A 
szürke gomolygást a folyosón elkapta a huzat, és felfelé vitte 
a lépcsőn. Pont oda, ahová André tartott. Ahol valószínűleg 
Fruzsika is lehet. A Molotov-koktélok az óvoda földszintjét 



299/5H 



gyújtották fel, mert ide dobták be őket, nem az emeletre. A 
második szint kevésbé égett, viszont sűrű, szürke füstben ful- 
ladozott. André kezdte átlátni a helyzetet, és zakatoló szívvel 
vette észre, hogy a lépcsőn senki sem jön lefelé. 

A földszinten sikítozva, pánikba esve, ordibálva höm- 
pölyögtek a gyerekek kifelé, menekültek, taposták egymást, 
mozogtak, küzdöttek. 

A felső szinten viszont semmi. Majdnem síri csend. Most 
ért a lépcsőhöz. Felnézett, de a füst olyan erővel áramlott 
felfelé, hogy a forduló utáni lépcsőfokokat már nem is látta, 
csak a szürkeségen átvillanó emeleti lángokat. A felső szint is 
egyre jobban égett. 

Fogyott a levegője, úgyhogy megtorpant. Aztán elkiabálta 
magát. 

- Fru-zsi-ka! - De nem jött válasz, viszont azonnal fulladni 
kezdett, mert a beszéddel kipréselte magából az utolsó szuszt 
is. Önkéntelenül levegő után kapott, amitől végigégett a légc- 
söve. Beszívta a forróságot. 

Majdnem sírva fakadt. Nem a fájdalomtól, hanem a tehete- 
tlenségtől, az azonnali, megdöbbentő és legyűrhetetlen 
érzéstől, a kétségbeesett gondolattól, hogy Fruzsikával mi le- 
het. Megégni a legborzalmasabb. André mindig is félt a tűztől, 
mert neki a víz volt az igazi közege. Ennek az ellentéte. A 
hideg víz, és nem a pusztító forró tűz. 

Uralkodott magán, próbálta elnyomni az érzelmeit, kon- 
centrálni, keresni a megoldást, de képtelen volt rá. Elképzelte 
Fruzsikát fent, a forró pokolban, és tehetetlenségében 
zokogni kezdett. Rátört fékezhetetlenül az érzelemvihar, de a 

ropogó tűzben nem hallotta senki. Sírt Fruzsikáért, a 
pániktól, az őrjítő tudattól, hogy elveszítheti ezt a csöpp 
kislányt. Mindentől. Hogy nem tudja kimenteni. Hogy fel kell 
adnia. Hogy ilyen rettenetes fájdalomban lesz vége a boldog 
életnek, és ilyen hirtelen. Hiszen az előbb még a kocsiban jött 
fel a hegyre, és mentek volna haza. 



Recsegett körülötte a tér, hirtelen bedőlt a mosdó 
gipszkarton fala. Kicsinek érezte magát, gyengének, 
legyőzöttnek. Lelkében a hároméves kislány sikított, látta a 
hófehér, puha bőrt, a tágra nyílt, koromfekete szemet, a 
rettegést a tűztől, a vállpántos kis ruhát, a még ritka, pici 
szemöldököt. André pánikba esve, remény vesztve állt a lépc- 
ső alján. Nem égett a bőre, mégis úgy érezte, hogy lángol, elég 
az élete, maró fájdalommal olvad belül a teste, és a szívét 
széttépi a Fruzsika-tűz. 

De égjen csak, eléghet ő is, sőt, égjen is el, megváltás lesz. 
0 innen ki nem megy élve, az biztos. Vagy Fruzsival, vagy se- 
hogy. Mégsem volt képes elindulni felfelé. Beleszaladni az 
átláthatatlan, égető, forró füstbe. Mint amikor egy 
számítógép felváltva ellentétes parancsokat küld, úgy kapott 
ő is az agyától kétféle utasítást. Ha megy, ő is odaveszhet, ezt 
súgta minden ösztöne, a csípő élességgel nyilalló, egyre 
duzzadó légcsöve, a könnyező szeme, a mellkasát perzselő hő. 
Állj, ne menj tovább. Katonaként ezt tette volna. De most nem 
légiósként érkezett, ez nem bevetés, hanem ő Fruzsika 
apukája. Ha nem megy fel, akkor elveszíti a kislányát. 

Ellentétes parancs: menj. 

Állj, menj, állj, menj. 

Nem tudta, mit tegyen. De volt már ilyen, megtörtént vele, 
hirtelen ezt érezte. Mintha a szívének rejtett memóriája 
lenne, mintha képes lenne többször ugyanazt érezni. Pont 
úgy, mint hosszú - hosszú évekkel ezelőtt. Szív-déja vu. Mint 
amikor Dávidkát elrabolták az életéből, mint amikor több 
mint tizenöt éve ugyanígy állt, akkor egy üres és véres 

lakásban, megfosztva a családjától. Pont ezt érezte akkor is és 
most megint. A szíve ugyanúgy szorul. Volt már ilyen, igen. 
És akkor is csak állt ott tehetetlenül. 

André! And-ré! Ordított, saját magával kiabált, de csak 
belül, a vesztes és gyászos magányban, néma csendben, 
hangtalanul. Kiabált, ő legalábbis így érezte, mégse hallotta 
senki. A lelke mélyén mondta csak, hogy menj már, csináld, 
ne hagyd, együtt Fruzsival, vagy sehogy. 

Déja vu! 

Aztán letépte a cipős szekrény mintás függönyét. 

A fémkarikák, mintha géppisztolysortűz zúdult volna vé- 
gig a folyosón, pattogva repültek szét. Olyan erővel rántotta 
meg a függönyt, mintha egy falat akarna kitépni. A kidőlt 
oldalú mosdóban megengedte a csapot. Volt benne víz, kizú- 
dult a kagylóból. André alátartotta a fejét, a zubogó, hideg víz 
zuhanyfilterében vett újra levegőt. Duzzadva megtelt a tüde- 
je, de a víz védelmében nem égett annyira a légcsöve. A füg- 
gönyt begyömöszölte a mosdókagylóba, riadtan nézett fel a 
néma lépcsőfordulóra, közben ázott az anyag, még több kell 
rá, sok víz, aztán letépett belőle egy nagyobb darabot. 

Már nem sírt, már nem érdekelte a légiós számítógépagy 
kontrollja, ignorálta az „állj" utasítást, mert menni fog, ha 
kell, akkor megég, de megtalálja Fruzsikát. Nélküle ő innen ki 
nem megy. 

Úgy tekerte a fejére a vizes függönydarabot, mintha tuareg 
harcos lenne a Szaharában. Nyitva hagyta a csapot, vitte 
magával az anyag maradékát, és aztán mintha tényleg 
sivatagi háború dúlna Budapesten, hasra vetette magát. 

Mélyen le, a füst és a forróság alá. Laposkúszásban indult a 
lépcsőn felfelé, és pár másodperc múlva eltűnt a sűrű füstben. 

A tűzoltók közben vízágyúkkal lőtték az épületet. Okos, 
tapasztalt parancsnokuk volt, aki az emeletre irányította a 
fősugarat, mert tudta jól, hogy a forróságot ott kell lehűtenie. 
A földszintről hömpölyögve menekültek a gyerekek, de a 
felfelé szálló füst, az épület szerkezetét látva, valószínűleg 
elzárta a felső szintet. 

Aki ott van, bennreked. 

Az ilyen eseteknél a füstmérgezés a legnagyobb veszély, 
előbb öl, mint a lángok. A forró füst megégeti a légcsövet, a 
felszabaduló szén-dioxid és a füst mérgező anyagai, az am- 
mónia és a kéndioxid megduzzasztják, aztán elzárják a tüdőbe 
vezető apró légcsöveket. Beszűkül a légzés, a tüdőkapacitás, 
és megfullad az egyébként még nem is égő áldozat. 

A tűzoltók jobb híján kövekkel törték be az óvoda emeleti 
ablakait, mert az alsó szintről kicsapó lángok miatt egyelőre 
nem tudtak felmászni. Máskor csákánnyal zúzzák az üveget, 
hogy a gomolygó füst kiszabaduljon. A vízsugár áttörte a rést, 
süvítve, csörömpölve szakított magának utat, aztán végre 
beömlött az épületbe a forró tűz hideg ellensége, a víz. 

André már fent volt. Kúszott a folyosón, hallotta a csöröm- 
pölő üveget, de nem jött rá, hogy mi történik. Nem látott sz- 
inte semmit, de aztán a zuhatagszerű robajból sejteni kezdte, 
hogy ez víz, és csak a tűzoltók lehetnek. A padló szintjén 
azonnal elviselhetőbbé vált a forróság, és a füst sem volt már 
olyan sűrű. 

Aztán hirtelen, mintha csak egy légszivattyú lendült volna 
munkába, a füst meglendült a csörömpölés és a vízbetörés 
hangja felé. Tisztult a parkettaszint. És akkor meglátta. 
Észrevette. 

A gyerekeket maga körül. 

Ott feküdtek. 

Mint akiket láthatatlan, gyilkos kór terített le, alig-alig 
mozogva, aprókat rándulva. Sípolva szívták a levegőt, vagy 
inkább a füstöt, a maró, szemet tépő meleg parazsat. A ful- 
lasztó mérget. Gázokat, ként, szén-monoxidot. 

André egy pillanatra megtorpant. Feküdt a hasán, kereste 
Fruzsikát, de nem látta, úgyhogy felállt. De a tekintete abban 
a pillanatban el is vesztette a szobát, mert a padlószint fölött 
fél méterrel már olyan sűrű volt a füst, hogy nem látott át 
rajta. 

Visszafeküdt. Ott voltak a gyerekek megint. 

Könnyezett, a füst szinte kivájta a szemét, légszomjjal 
küszködött, beszívta a levegőt, de még a szája elé tekert vizes 
függönydarabon keresztül is égett a légcsöve, kábult, szédülni 
kezdett, és fájt a homloka. 

André, And-ré! Megint a néma, belső hang, a csendes ki- 
abálás saját magával, már megint a déja vu. 

Émelygett. Hirtelen hányingere lett. Egyre hevesebben 
vert a szíve. El fog ájulni, ezt érezte. 

Egyre hangosabban zúgott a víz. Mindegyiket megöli, ez 
futott át az agyán, de nem tudta, hogy kiket, csak azt, hogy 
őket. Giannit, akárkit, mindegyiket. 

- Fru-zsi! - Még egyszer kiabált erőtlenül, de azért lehetett 
hallani. Odaért az első gyerekhez, és azonnal megismerte a 
szőke kisfiút. Fruzsika egyik kedvenc csoporttársa, akinek 
tudja a nevét, igen, tudja, csak most. most valahogy nem jut 
az eszébe. 

Szédül, gyengül, de hirtelen már nem is érzi olyan for- 
rónak a levegőt. Szinte hűvös. Bár lehet, hogy még mindig 
meleg, csak ez a tompulás, az eszméletvesztésnek ez a lágy si- 
mogatása, ez csapja be. Tulajdonképpen milyen jó, mennyire 
kellemes lenne itt egy kicsit elterülni. Csak pár másodpercig 
megpihenni, ezt érezte, ezt kívánta. Megígérte magának, 
hogy utána folytatja majd a keresést, most mégis olyan 
jólesne letenni a fejét, csak egy picit, ide a padlóra, igen, így, 
könnyedén. 

Aztán már a tuareg harcos is mozdulatlanul feküdt az 
óvoda padlóján. Elaludt kábán, émelyegve. 

A mérges gázok pedig elkezdték átjárni a tüdejét. 

Egy hónapja történt. Fruzsi elbújt előle, amikor André 
ment érte az óvodába. Aznap reggel plüss elefánt bébit kapott 
tőle ajándékba, a három és feledik titkos születésnapjára, 
mert anyu nem tudhatott róla. Hogy André ezt is megünnepli. 
Az elefánt meglepetés volt aputól az ovi felé tartva, a koc- 
siban. Fruzsi napközben az óvó néni engedélyével elefántház- 
at rendezett be az öltözőszekrényében. André percekig ker- 
este, és csak a hideg-meleg játékból jött rá, de akkor is inkább 
a hang irányából, hogy Fruzsi hová bújt. Hiszen kinek jutott 
volna eszébe a szekrényben keresni őt. 

Olyan édes volt, vigyorgott a fehér plüsselefántot ölelve, 
hogy André lefotózta a mobiltelefonjával, ahogy a 
szekrényben gubbaszt. Este a vacsoránál hosszasan néze- 
gették a képet, és Adrienn másnap kinyomtatta, annyira tet- 
szett neki is. Megint megbocsátotta az évfelező szülinapot 
Andrénak. Azóta Fruzsi állandóan az elefántházban várja, 
amikor érte megy. Összekuporodik a szekrényben. 

Fruzsika lassan integet felé. 

Ott lebeg fenn, az égen, szinte úszik a szivárvány ívén, 
miközben szája széles mosolyra nyílik. André ezt annyira 
szereti. A kislánya néma csendben integet. Egyetlen hang sem 
hagyja el a mosolygó, pici ajkat. Túl komoly ez a fátyolosan 
integető kislány, mindig annyira komoly, de most legalább 
nevet, még ha csendben marad, akkor is. 

Néma mosoly! 

Ahogy ott lebeg fent, fújja a szoknyáját a szél, és a hóna al- 
att az elefánttal belép az ajtón. André próbálja kivenni, hogy 
milyen ajtó is lehet ez, de a szeme nem látja elég élesen. 
Próbál közelebb menni, de nem tud. Mintha odaszögezték 
volna a padlóhoz. 

De miért fekszik itt? Végignéz magán, a kezébe szögeket 
vertek, mindegyikbe többet is, tényleg idebénították. A 
lábában is szögek. De egyik seb sem vérzik. Milyen furcsa! 
Viszont nem is fáj. Látja a testébe vert szögeket, mégsem érzi 
őket. Megint az ajtót nézi, de az továbbra is üres, lebeg fent, a 
semmiben. 

Rá kellene jönnie, hogy minek az ajtaja ez. Hová vezet? 
Nézi, és közben észreveszi az ajtó tetején a két nyílást. Kör 
formájú miniablakok az elefánt számára. 

Tényleg. 

Az elefánt, igen, hiszen ez a plüsselefánt szobája, a kicsi ál- 
latkert, az pedig ott a szekrényajtó, ez az, igen, most már 
rájött, nézi megint, és azonnal élesedik a kép. 

A szögeket hirtelen kirántják a kezéből. Fáj, ahogy a szúrás 
megszűnik, furcsamód a torkából is felszakad valami, ki kel- 
lene köhögnie, próbálja is, de az erőlködéstől csak a lábából 
röpül ki a szög, aztán még egy, és utána három másik is, tele 
van a lába szöggel, és közben a füle, zúg a füle, csend legyen, 
végre legyen már csend! 

Ebben a pillanatban, mint egy fekete köd, eltűnik minden, 
mintha el akarnák rejteni előle a megoldást, eltűnik az ajtó, 
csak a fekete üresség marad, de már késő, hiszen ő tudja. 
Mostantól történhet bármi, ő akkor is kitalálta. 

André hörögve hányta fel a slejmet a torkából, felszakadt a 
leülepedett kénes méreg, és ő zúgó füllel magához tért. 
Az életösztön utolsó rúgása! 

Álmodott. Álmában Fruzsikát látta. Integetett, és némán 
mosolygott felé. Emlékszik, igen. Hol van? Hol is van? Igen, ez 
az óvoda, a tűz. a kábító füst. És akkor már emlékezett, hogy 
álmában rájött. 

Fruzsika a szekrényben lesz. 

Oda bújt! 

A plüsselefántjával együtt a füst elől csak oda bújhatott, 
csak oda. 

- Fruzsi - tört fel Andréból a sírás, és már gördült is a 
szekrény felé. 

A tűzoltók nem láttak még ilyet. Az épület földszintjét mo- 
stanra elborította a füst és a láng, beomlott a bejárati ajtó, 
nem volt már sehol kiút. Aki eddig kijött, az túlélte. Aki nem, 
azokat mindjárt kihozzák, talán mindenkit sikerül, de a füst- 
mérgezés valószínűleg sokak halálát okozza majd, főleg az 
emeleten. 

A földszinti ablakból, hátul a lépcsőnél, ahonnan már nem 
volt tovább, mert lángolt előrébb minden, lángolt és omlott, 
ott a ropogó, vörös sercegésből olyan erővel zúdult ki egy 
színes rongyba tekert ember, mintha az épületben kazán rob- 
bant volna fel. Már röpült kifelé, néhány méter magasan, 
nyílegyenesen a térben, amikor a prüszkölő füst elfojtott 
pukkanásaiból rájöttek, hogy vizes lehet a függöny, amibe 
csavarta magát. 

Aztán képzeletben meghosszabbították a repülés ívét, és 
megértették az ugrás célját is, az épület melletti homokozót. 
Elsőre elképzelhetetlennek tűnt, hogy elviszi odáig a lendület, 
mert ki tudna így nekifutni, ki lenne képes az üvegen át, az 
éles szilánkokon keresztül így kiröpülni a veszélyes semmibe. 

Mi hajtotta ezt az ugrást? Ezt az embert? De mire épp idáig 
jutottak gondolatban, ehhez a kérdéshez, addigra már látták, 
hogy megfordul a levegőben, észrevették, ahogy a hátát tartja 
a homokozó felé. Látták az ölelést, látták, ahogy a vaskéz, 
mert most már megismerték ezt a férfit, ő az, igen, aki pár 

perce felnyitotta ezt az épületet, és leverte a feketeruhás bar- 
mokat, látták, ahogy a vaskéz apró fejet szorít, védi, oltal- 
mazza. Páncélként ráborul a férfi teste, öleli a gyereket, 
inkább összezúzza magát, ha nem sikerül az ugrás, de akkor is 
úgy szorítja azt a kislányt, mintha sose akarná elengedni, 
akármi lesz. 

Aztán egyetlen borzalmas másodpercre azt hiszi mindenki, 
hogy nem fog sikerülni. Ekkorát nem lehet ugrani. De talán, 
talán mégis. 

Most már ott van, úszik, nyújtja magát, az ív vége felé, 
meglesz a homokozó, szorít, homorít, és a puha homokba 
érkezik. 

Néma csend. 
El sem hiszik. 

Nem mozdul, csak puszilja a gyerek csöpp fejét. És aztán 
feláll. 

Vasból van ez az ember, vasból! 

Budapest - London - Berlin - Párizs 
- Washington 

A kora délutáni órákban már a világ összes jelentős mé- 
diafelülete vezető hírként kezelte a budapesti eseményeket. A 
korábban emlegetett kettős párhuzam, az argentin gazdasági 
összeomlás és az arab tavasz utcai erőszakossága mellé mo- 
stanra újabb nemzetközi példák is felsorakoztak. Minden at- 
tól függött, hogy a magyar főváros káoszáról tudósító külföldi 
újságírók korábban merre jártak hasonló helyzetekben. A 

világ, mint általában ilyenkor mindig, érthető és mindent 
megmagyarázó példák után kutatott. 

így aztán előkerült a 2013-as svéd iskola- és óvodagyújtog- 
atások története, mert egyre több hír érkezett a magyar 
főváros zöldövezetében, a gazdagabbnak tekintett budai 
oldalon zajló ilyen akciókról. Budapesten is előfordult az, ami 
Stockholmban, hogy a helyszínre érkező tűzoltókat kőzápor- 
ral fogadták a gyújtogatok, és amíg csak tudták, akadályozták 
a mentés megkezdését. Az áldozatok számáról egymásnak 
teljesen ellentmondó és hajmeresztő becslések keringtek. 

Egy malmöi újságíró, aki épp Budapesten tartózkodott, azt 
írta, hogy Magyarországon valószínűleg ugyanaz állhat az es- 
ztelen gyújtogatások hátterében, ami két évvel korábban az ő 
hazájában, Svédországban. A növekvő társadalmi 
különbségek, az elszegényedés és ezzel párhuzamosan a re- 
ménytelen sorsúak gyűlölködő huliganizmusának a 
feltámadása. 

A francia és amerikai tudósítók közben még mindig a 
mártíromságot vállaló, magukat felgyújtó öngyilkosok drámai 
történeteit taglalták. Feltűnő volt, hogy aránytalanul nagy 
terjedelmet szentelnek ezeknek az eseményeknek. Mostanra 
már előkerültek a szintén két évvel ezelőtti bolgár példák is, 
valamint a kérdés, hogy vajon a szófiai esethez hasonlóan 
Budapesten is lemond-e a kormányfő. Esetleges távozásának 
esélyét tovább növelte, hogy kiszivárgott egy levél, melyet 
befolyásos magyar üzletemberek írtak a miniszterelnöknek, 
felszólítva őt a lemondásra. A szöveg, amely a kormányfő 
nemzet iránt érzett felelősségérzetére apellált, perceken 
belül felkerült az internetre. Twitterezték, megosztották, 

végül pedig Facebookoldalt létesítettek mellé, lehetővé téve 
hogy virtuálisan bárki aláírja. 

Az utcáról a lakásukba visszahúzódó magyarok ezrei 
lájkolták a levelet, köztük ismert művészek, akadémikusok, 
közgazdászok és egyetemi tanárok. Érdekes fejleménynek 
számított, bár egyelőre csak a német újságíróknak tűnt fel, 
hogy egyre többen vetették fel egy új, ideiglenes kormányfő 
kompromisszumos megválasztásának a lehetőségét. 

Ennek lényege nem új választások kiírása lett volna, 
hanem az előző nap létrejövő parlamenti többség felszólítása 
arra, hogy a köztársasági elnök bevonásával olyan személyt 
jelöljenek miniszterelnöknek, aki élvezi a trükkös választási 
törvény következtében számtanilag kisebbségbe szoruló, de 
valójában többségi ellenzék támogatását is. A jelenleginek le 
se kell mondania, mert közjogi értelemben az előző napi 
választásokkal elvesztette a mandátumát, vagyis nem minisz- 
terelnök ő, csak kormányfőjelölt. Hát nem kell jelölni, és kész. 

Azonnal repkedni kezdtek a nevek, köztük elég sok női 
jelölté és olyanoké is, akik külföldön élnek. Úgy tűnt, hogy 
ebben a kaotikus lélektani helyzetben olyan tekintélyes 
személy jelenthetné a kompromisszumot, aki a közelmúlt 
éveit nem Magyarországon töltötte, és így nem volt részese a 
káoszba és gyűlölködésbe fulladó hatalmi machinációknak. 
Londonban dolgozó közgazdászoktól kezdve sok mindenk- 
inek felbukkant a neve, még egy Kaliforniában élő ismert 
magyar feltalálónőé is. 

A pénzügyi összeomlás közben folytatódott, a magyarok 
pillanatnyi figyelmét mégsem a forintárfolyam további 

zuhanása kötötte le, hanem az Anonymous csoport akciója. A 
délelőtt még minisztériumi honlapokat feltörő és „Forradal- 
mat akarunk" jelszavakat posztoló hackercsoport kora 
délután közzétette a leggazdagabb magyarok európai lak- 
címeinek és regisztrált ingatlanainak a listáját. Az offshore 
cégeken keresztül vett házak esetében pontosan megjelölték 
a valódi tulajdonosok, az úgynevezett „beneficial owner"-ek 
nevét. 

Az Európai Unió összehangolt közjegyzői oldalán a magyar 
állampolgárokra vonatkozó szekció feltörése technikai szem- 
pontból nem számított különösebb fegyverténynek, hiszen a 
Brüsszelből koordinált rendszer lényege épp az volt, hogy a 
lehető legkönnyebben hozzá lehessen férni a nyilvános ada- 
tokhoz, ezért nem is védte különösebben bonyolult tűzfal. 
Mégis voltak olyan nemzetek, például az olaszok és a svájciak, 
amelyek nehezítették az általános regisztrációs lista 
közérdekű használatát, száz eurót kérve minden egyes 
keresési szolgáltatásért, még az eredménytelenekért is. 

A most feltört adatbázis viszont ingyen hozzáférhetővé 
tette a legismertebb magyar emberek ingatlanportfólióját. 
Azonnal címoldalas történetté alakult például, hogy a minisz- 
terelnököt aláírásukkal is lemondásra felszólító, a 
köznyelvben csak oligarchákként emlegetett üzletemberek 
jelentős részének lakcíme és így feltehetően háza is van a 
Genfi-tó partján, többségüknek az északi oldalon, a Genf és 
Lausanne közötti, ötven kilométeres szakaszon. 

A politikailag aktív és a címlistával az érdeklődés közép- 
pontjába kerülő budapesti hackercsoport tagjait az amerikai 
újságírók elkeresztelték magyar hacktívoknak. Alig fél órával 

később a gazdagok budai villáinak címe is felkerült a netre, és 
arra lehetett számítani, hogy korábbi londoni, párizsi és New 
York-i példákat követve az anarchisták tömegesen próbálják 
majd elfoglalni a luxusingatlanokat. Magyarországon az 
egyetemisták köreiben számos követője volt a nemzetközi 
„Foglald el a Wall Streetet", vagyis az „Occupy Wall Street" 
mozgalomnak. 

„Mi vagyunk a 99 százalék" - állt ezeknek a tüntetőknek a 
transzparensén, és érzékelhető módon azonnal kísérletet 
tettek arra, hogy a reggel még a többségi demokrácia 
választási csődjének tűnő elégedetlenséget az egyszázaléknyi 
gazdag kontra 99 százalék szegény konfliktusává 
változtassák. 

Cannes - Franciaország 

A halványkék miniszoknyás stewardess mosolyogva 
segítette fel Kocsis Zsoltot a Bombardier gépre. Az arabok 
luxusigénye és lappangó szexuális vágyai következtében a lé- 
gikisasszony még a nyolcszemélyes, vékony gépnél is karc- 
súbb és szexibb volt. A magángépet felesleges pén- 
zkidobásnak tartó és már régóta ugyanazzal a dubaji charter- 
szolgáltatóval, a No7-tel repülő magyar milliárdos 
gátlástalanul végigcsodálta a szőke nőt. A mindenhol feszes, 
rövid ujjú kosztümruha mély dekoltázsa látni engedte a 
Riviérán barnult gyönyörű test szándékoltan hangsúlyozott, 
izgalmas pontját, a mellre simuló csipke fehérneműt. A stew- 
ardess hosszú, meztelen karja hófehér bőrkesztyűben vég- 
ződött, érzéki ujjait ebbe bújtatta, és amikor felsegítette a 

gépre Kocsist, úgy nyújtotta felé a kezét, mintha rögtön az 
ágyba invitálná. 

Sosem fog olyan könnyedséggel angolul társalogni, hogy 
megkérdezze ezeket a nyugati nőket: ha a természet ilyen 
szexi külsővel ajándékozta meg őket, akkor vajon miért dol- 
goznak itt? Kelet- Európában egy ilyen nő már rég eltartottja 
lenne valamelyik hozzá hasonló pocakos dúsgazdagnak, gon- 
dolta önkritikusan Kocsis. Tisztában volt ugyanis a finom 
ételek, a kényelmes kocsik és a lustaság következményeivel, 
de azzal is, hogy a korral járó egyre előnytelenebb külsőt 
Magyarországon a pénztárca kompenzálni tudja. 

Persze máshol is, de Budapesten kiváltképp. 

Ez a nő viszont itt, Cannes-ban fizetésért dolgozik. 
Halványkék kapitányi kalapban, fenekére simuló apró 
szoknyában, tűsarkú cipőben, bokáján aranylánccal. 
Valószínűleg küzd az önállóságért, a saját bankszámláért, 
közben mégis olyan, mintha valamiféle buja szexpartihoz 
öltözött volna, ami tartani fog kettejük között, amíg átrepülik 
az óceánt. 

Lehet, hogy csak az alkalomra vár? Egy gazdag férfira, 
leginkább egy pénzherdáló arabra, ezért ennyire szőke, és 
ezért keresett állást pont ennél a chartercégnél? Kocsis elját- 
szott a gondolattal és a nő rejtélyével. Vagy csak azért dol- 
gozik itt - most ez jutott az eszébe -, mert a Duhajban re- 
gisztrált gépen csipke fehérneműt villantva és vágyakat 
gerjesztve, ami valószínűleg munkaköri kötelessége, három- 
szor annyit kereshet, mintha utasszállítón lenne csőpincér? 

A légikisasszonyokra amúgy ez volt Kocsis gőgös szava. A 
csúnyábbakra. Csőpincérek, mert a hosszú, hengeres törzsű 
utasszállító gépeken fel-alá tologatják a zsúrkocsijukat, 
pincérkednek a csőben. Hát, ez legalább egy csinibaba. 

Épp itt tartott a nyugati nő szemrevételezésében, amikor 
megcsörrentette a telefonját egy keleti. Mintha csak gon- 
dolatolvasó lenne, hívta őt a vastag pénztárcájáért cserébe 
sok mindenét simogató kelet-európai szeretője. 

- Na, mi a baj már megint, aranyvirág? - vette fel a hívást a 
stewardessre kacsintva Kocsis,olyan hangsúllyal, mintha a 
most következő beszélgetés is az ő szexuális szerepjátékuk 
része lenne. Amikor, ugye, a kapitányi ruhába bújt izgató nő 
épp eljátssza, hogy segítségre szorul. De a vonal túlsó végén 
sajnos nem ez a kék ruhás stewardess búslakodott, és kezdett 
el valóban panaszkodni, hanem Barbara. A szintén szőke, sz- 
intén szexi, de már fárasztóan nyavalygós, semmi sem jó nekem 
Barbi. Kocsis azért kérdezett rá rögtön a bajra, mert már 
megszokta. Ez a nő mindig csak akkor hívja, ha segítségre 
szorul. Ha problémája akad. Amúgy meg Kocsis koslasson 
utána naphosszat. Barbi sokszor még a telefonját sem veszi 
fel, mert nem elég, hogy ő tartja el a nőt, még neki kell kapar- 
nia. Hát, ilyen volt Kocsis hőn áhított és izgalmas magánélete, 
az új kapcsolat pocakostul, pénztárcástul, a már nagyon unal- 
mas és magát elhagyó Margitka véletlen autóbalesete óta. 

- Le kellene lőni ezeket a kazahokat - szólalt meg köszönés 
nélkül Barbara, csak a szószerkezet alapján felháborodva, 
valójában annyira unott hangon, hogy úgy tűnt, ő most már 
örökre belefáradt az élet nehézségeibe. - Csodijeva, vagy mi 

ennek a hülyének a neve, már megint elkeverte a ruhámat. 
Kazahok, hogy bízhattál meg bennük? 

Hát, ez a legszebb. Hogy Barbi már megint őt hibáztatja, 
mintha legalábbis az ő ötlete lett volna a londoni „Vauit Cou- 
ture" ruhakatalogizáló rendszer igénybevétele. Vagyonokért, 
tegyük hozzá! A világ különböző pontjain lakásokat fenntartó 
felső tízezer életét leegyszerűsítő „Ruhaszéfet" egy kazah 
milliárdos unatkozó felesége, bizonyos Mounissa Chodieva 
hozta létre Londonban. A cég városszéli óriásraktárában sok 
tízezer ruhát őriztek precíz fényképek és lajstromszámok 
alapján, tökéletes állapotban tartva őket. Gondoskodtak a 
tisztíttatásról, vasalásról, a tárolószekrények megfelelő 
páratartalmáról. 

Barbi is igénybe vette a szolgáltatást, ruhái nagy részét a 
londoni „széfben" őrizte, ahonnan egy iPhone-alkalmazás 
segítségével választotta ki. Bárhol tartózkodtak Európában, a 
„Vauit Couture" raktárából pár óra alatt megérkezett a ruha 
gyorspostával, időszűke esetén különgéppel. De még 
Amerikába is másnap reggelre. 

Barbara platina szintű ügyfél volt, évi nyolcvanezer 
fontért. 

A cannes-i filmfesztiválra érkező jetek többsége manapság 
már nem is utasokat, hanem ruhákat szállít. A gazdagok 
számára így kényelmes, mert nem kell csomagolni, cipekedni, 
foglalkozni a problémával. Csak megnyomják az iPadjükön 
vagy a telefonjukon az esti partira elképzelt kollekciót, a Lon- 
donban őrzött és gondozott ruhájuk, cipőjük és táskájuk 

ikonját, pár óra múlva pedig a szállodaszobában, a 
szekrénybe akasztva várja őket minden. 

Az esti partik után lehajítják a cuccaikat a lakosztály 
kanapéjára, reggel továbbrepülnek, és otthagynak mindent a 
szállodában. A Ruhaszéf pedig gondoskodik a londoni vissza- 
utaztatásról, aztán a tisztíttatásról és minden másról. 

Néha viszont elkeverik a ruhákat, a jelek szerint most is. 
Ilyenkor a kazah milliárdosfeleség, aki a maga szintjén próbál 
valami értelmes dologgal is foglalkozni, nem csak partikra 
járni, hirtelen golyó általi halálra ítélt koszos kis kazah kurva 
lesz az unatkozó és sértett Barbi szemében. 

- Ez az asztanai ringyó. - Barbi amúgy tájékozott nő volt, a 
jelek szerint még azt is regisztrálta, hogy Alma-Ata helyett 
pár éve Asztana lett Kazahsztán fővárosa. - Ez a kis kazah 
kurva azt képzeli, hogy csak mert betehette Londonba a lábát, 
szétcseszerintheti bárkinek az estéjét. 

A tartalomhoz képest a hangja még mindig bágyadt volt. 
Mentes mindenféle érzelemtől. A „szétcseszerinteni" szót is 
olyan elhalva ejtette ki, mintha a végére belefáradt volna a 
hosszúságába, hogy neki ilyen terjedelmes kifejezéseket kell 
végigartikulálnia. 

Irritáló tudott lenni. 

Kocsist most épp arra kárhoztatta, hogy a mogyoróbarna 
bőrfotelban ülve és a gép kajütablakán kifelé bambulva, fel 
kellene már szállni, kerek két percen át a cannes-i pálmafákat 
nézegesse, és néma csendben végighallgassa a monoton be- 
számolót arról, ezt el nem lehet viselni, hogy Barbi Párizsba 
utazott, mert ugye, Kocsis nem akarta, hogy vele legyen 

Monacóban, dehogynem. Ezért ő inkább eljött Alicia Keys, az 
kicsoda?, koncertjére a Szajna-parti Palais Omnisportba. De a 
kazah ringyó nem azt a ruhát küldte a szállodaszekrényébe, 
melyiket is a háromszázból?, amit ő még reggel Genfből rendelt 
az iPadjén, és Kocsis most már tényleg csináljon valamit, hát 
persze, mert farmerban mégsem mehet koncertre. 

A magyar milliárdosnak ekkor véletlenül kicsúszott a 
száján, hogy kedves Barbara, biztos, hogy neked ma ez a leg- 
nagyobb problémád?, de rögtön megbánta. 

Barbi ugyanis utálta Magyarországot, ezért tüntetőleg 
soha nem olvasta el az ottani híreket, így halvány fogalma 
sem volt arról, hogy reggel óta mi zajlik Budapesten. 

Kocsis önvédelemből és reflexszerűen kikapcsolt. A 
halványkék miniszoknyás stewardess combját nézegette, 
miközben Barbi most már kicsit emeltebb hangon kifejtette, 
mert szeretett a kitartójára, a pocakos Kocsisra haragudni, 
hogy neki igenis ez a baja. Ez bizony, és ha Kocsisnak csak egy 
kicsit is számítana, hogy vele mi történik, ha csak egy kicsit is 
szeretné, akkor megértené a problémáját, de hát miért is 
hívta fel, tudhatta volna, hogy nem fog segíteni, és így 
tovább. Csak mondta és mondta. 

Kocsis közben arra gondolt, hogy ez az amúgy tényleg cso- 
daszépre sikeredett, de hatvan négyzetméteres panellakás- 
ban felnőtt és az elmúlt másfél évben mellette kikupált 
ringyócska hogyan tudott teljes szívből ilyenné válni ennyire 
rövid idő alatt. Hogyan felejtette el, hogy honnan is jött? Pár 
évvel ezelőtt valószínűleg tényleg az lehetett a gondja, hogy 
mit vegyen fel estére, de nem a Ruhaszéf szolgáltatás hibája 

miatt, hanem mert nem volt mit. Párizsban sem járt korábban 
még soha. Most meg őszintén hisztizik. Mi juttatta ezt a nőt 
másfél év alatt oda, hogy unott hangon fárasztja a jólét. Koc- 
sis képtelen volt megfejteni a jelenséget, mert nem értette a 
szép nőket. Nem értette az araboknak dolgozó szexi csinib- 
abát éppúgy, mint ezt a másikat itt, a fülében. 

Egyetlen szó nélkül kinyomta a telefont. Elege lett. Most ő 
unta meg. Barbi majd megoldja ezt a nemzeti sorstragédiát. 
Mondjuk a szálloda butikjában. A szobájából valahogy csak le- 
jut a lifttel. Aztán bólintott a kékség mosolygó arca felé, hogy 
felszállhatnak. 

Órák óta repültek már, mélyen az óceán fölött, amikor vé- 
gre tárcsázta Áron Krisztina számát. Nem akart hibázni. A 
telefonhívás előtt megint újraolvasta a feltalálónővel pár hét- 
tel korábban készített lapinterjút. Kereste a gyenge pontokat. 
Azt az érzékeny felületet, amin keresztül a nő bizalmába 
férkőzhet. 

A munkatársai könnyen megszerezték Krisztina amerikai 
mobilszámát, hiszen egyszer már találkozott vele, egy bud- 
apesti fogadáson. Kocsis szokásához híven az elsők között 
figyelt fel Áron Krisztina „Fél életünket Magyarországért" 
mozgalmára, és ügyes sakkjátékosként néhány tízmilliós 
hozzájárulással bejátszotta magát a szervezet kellős 
közepébe. 

Sosem lehet tudni alapon. 

A magyar elit köreiben amúgy is divat volt már adakozni, 
tehetségeket felkarolni, díjakat létrehozni vagy éppen pénzt 
osztogatni. Kezdett Budapestre is elérni a világ gazdagjait 

jellemző lelkiismeret-furdalás, pontosabban a technika, hogy 
miképp is lehet milliárdokkal a zsebben szimpatikussá válni 
egy elszegényedett, kisemmizett, elprivatizált országban. Ár- 
vák, rákos kisgyerekek, nagycsaládosok, tehetséges, de 
hátrányos helyzetű kisiskolások felkarolása, kapóra jött a 
kisemberek szívét melengető minden alapítvány. 

Ezeket a szervezeteket persze nem kellett kisajátítani, elég 
volt csak némi pénzt küldeni, aztán hangzavart keltve 
látványosan közzétenni, hogy bizony-bizony, a gazdagsággal 
ma már, például Kocsis Zsolt esetében, együtt jár a 
lelkiismeretes gondolkodás. 

így férkőzött Áron Krisztina közelébe, de csak egyetle- 
negyszer, épphogy csak bemutatkozva, ügyesen, nem 
tolakodva, visszahúzódó támogatónak tűnve. Majd egyszer 
kijátssza ezt a kártyát, vagy egyszer sem, ezt gondolta 
akkoriban. 

Mert ő mindig mindent ilyen alaposan végiggondolt. 

Hát most eljött az egyszer. A monacói társaság egyetértett 
Áron Krisztina miniszterelnöki felkérésével. Okos, szinte 
zseniális húzásnak tartották. A saját kapcsolataikon keresztül 
azonnal be is dobták a nevét, főleg az otthoni internetes 
újságokban. 

Krisztina szimpatikus, egyáltalán nem megosztó, hanem 
épp ellenkezőleg, szinte az egész ország számára elfogadható 
személyiség. Pont ilyen kell most. Ismert, ráadásul nő, fi- 
atalos, nemzetközi tekintély. Az elmúlt éveket nem Mag- 
yarországon töltötte, nincs köze a politikához, ami jó nekik és 
jó a tömegeknek is. Nekik azért, mert alaposan kiépített 

kapcsolati háló híján előbb-utóbb egyedül marad majd, és 
könnyű lesz kézben tartani, az embereknek pedig azért, mert 
számukra hitelesnek tűnhet. Egy nő, aki nem mártózott meg 
az elmúlt évek mocskában. Remekül beszél angolul, 
prezentálható, a világnak Magyarország olyan arcát mutatná, 
ami egy ekkora cirkusz után kellőképpen megnyugtató. 

A vele készült interjúk és beszélgetések alapján irányítható 
nőnek tűnik, a politika és a közélet iránt érdeklődő, de 
realista embernek, aki feltehetően tisztában van azzal, hogy 
egy országot a gazdaság visz előre, tehát ők. 

Ők bizony. A politika van őértük, nem pedig fordítva. Eb- 
ben téved a most elbukó miniszterelnök, mert bár ennyire 
nyíltan ezt sosem mondták ki, de azért mindenki így gon- 
dolja. Ők mindenképp. 

- Drága Krisztina, jó napot, pontosabban ennél sokkal job- 
bat. - A Palm Springs-i mobilthárom csörgés után vették fel. - 
Kocsis Zsolt vagyok, talán emlékszik rám, találkoztunk a 
maga remek mozgalmának a budapesti fogadásán. 

Elegánsan meg sem említette az első húszmilliós ad- 
ományt, de a második tizenötmilliósat sem, a nő úgyis tud 
róla, ekkora összegről biztosan. Cserébe viszont vonalban fog 
maradni, ennyiért azért illene. A tökéletesen hangszigetelt 
Bombardier gép tizenháromezer méter magasan 1100 kilomé- 
teres sebességgel süvített, a műholdtelefon-összeköttetés mé- 
gis olyan tisztán működött, mintha Krisztina itt ülne mellette, 
a süppedő fotelágyban. 

- Kocsis úr. - A férfi kimért távolságtartást érzékelt, de 
némi meglepetést is a nő tiszta,akcentus nélküli 

magyarjában. - Borzalmas a kialakult helyzet, valóban. Most 
már az amerikai hírtévék is élőben jelentkeznek Budapestről, 
bár ezt, gondolom, tudja. 

Aztán csend. Áron Krisztina ezek szerint egy udvarias, de 
azért közlékeny mondat után érthető módon kivárja, amíg ő 
jön elő az indokkal, hogy mégis miért telefonál. Magától ilye- 
smire nem fog rákérdezni. Óvatos nő, kimért, ezt rögtön 
érezni lehet. Kocsis azon gondolkodott, hogy mennyire legy- 
en érzelmes. Vagy inkább maradjon meg tisztán csak a ra- 
cionalitás talaján? 

- Nem látok már órák óta tévét, Krisztina - választotta 
végül a kimért hangvétel útját -, mertépp maga felé repülök. 

Ezzel még nem mondott semmit. A maga felé repülőkkel. El 
akarta ugyanis kerülni, hogy Áron Krisztinával itt és most, 
egy telefonhívás keretében közölje, hogy őt szeretnék minisz- 
terelnöknek. A magyar gazdasági elit és az általuk jelentős 
részben irányított politika képviselői, bizonyos értelemben 
tehát a valódi többség, mert a szavazóurnák számai ki a fenét 
érdekelnének, nos, tehát ők azt akarják, hogy Krisztina legy- 
en a nemzetbékítő, kompromisszumos miniszterelnök, leg- 
alább átmeneti időre. Ez lenne a terv, a közös elképzelés, de 
az ilyen felkéréseket mégsem műholdfrekvencián, mobil- 
beszélgetés keretében szokták átnyújtani. 

Majd ha személyesen találkoznak. Majd akkor. Most csak 
az a cél, hogy a nővel megbeszéljen egy Palm Springs-i 
randevút. 

Kocsis némi hatásszünetet tartott, aztán folytatta: 

- Abban bízom, hogy szakít rám egy kis időt. Beszélnünk 
kellene. Nagyon súlyos a helyzet Magyarországon. Egyre töb- 
ben érezzük úgy, hogy cselekednünk kell, felelősséget vállal- 
nunk, valahogy megmentenünk a hazát. 

Ez talán erős volt. Szinte pátoszos. Mármint a haza felem- 
legetése. De most már mindegy. Kicsúszott a száján. Ez van. 
Kocsis lassú mozdulattal végigsimította a fotelkarfa puha, 
kávébarna bőrhuzatát, lefelé tolta a kezét, és arra várt, hogy 
Krisztina reagáljon. A tenyere és az ujjai közben az antilopbőr 
hidegét érezték, mert a légkondicionáló belülről lehűtötte az 
ülést. 

- Olvastam a miniszterelnököt lemondásra felszólító leve- 
let, és láttam azt is, hogy kik írtákalá. 

- Áron Krisztina hangjában továbbra sem volt jele meg- 
lepődésnek, pedig most már tudta, hogy Magyarország egyik 
leggazdagabb embere találkozni akar vele. A rövid 
megjegyzés ismét jelezte, hogy Krisztina alaposan követi az 
otthoni eseményeket. Sőt azt is, hogy pontosan tudja, 
valójában kicsoda Kocsis Zsolt. Melyik pályán és kinek a tér- 
felén játszik. Hiszen a kormányfő távozását kezdeményező 
nyilatkozat legelső aláírója, közvetlenül a nyomtatott szöveg 
alatt, a milliárdos oligarcha volt. 

Kocsis hezitált, hogy ha már szóba került, akkor a minisz- 
terelnöknek küldött levélről kezdjen-e beszélni. Folytassa 
ezzel a társalgást, rácsatlakozva Krisztina megjegyzésére, 
vagy inkább a jelek szerint ignorált látogatást erőltesse 
tovább? Megismételve, hogy szeretné, ha a feltalálónő sza- 
kítana rá némi időt. A lapinterjúból tudta, hogy Áron 

Krisztinát hobbiszerűen érdekli a történelem. És mivel őt is, 
így ez lehetne a kapocs közöttük, ez a sík. Úgyhogy 
megérezve a rést, egyelőre maradt inkább a miniszterelnök 
lemondatásának problémakörénél. 

- Tudom, hogy kicsit sántít a párhuzam, de az Árpád-ház 
kihalásakor eluralkodó magyarországi káosz járt a fejemben, 
amikor a levél megszületett. - Pedig nem is, hanem Nixon 
alelnökének a lemondatása. De legalább jelezte, hogy ő nemc- 
sak aláírója, hanem részese is az interneten keringő kez- 
deményezésnek. - Azért jutott eszembe 1301 januárja, mert 
akkor az egyik fél, konkrétan az Anjouk azonnal bejelentették 
a trónigényüket. Mint ahogy a tegnap esti győzelmi be- 
szédében ezt tette az elmúlt évek magyar miniszterelnöke is. 
- Hagyta kicsit leülepedni a mondatot. - Az Árpádház kihalá- 
sakor Károly Róbert azonnal megkoronáztatta magát, de nem 
a szentnek tartott koronával, mert az nem volt az Anjouk 
kezében, és ezért az oligarchák az egész aktust érvénytelen- 
nek tekintették. - Kocsis ennél a gondolatnál halkan fel- 
nevetett. - Mert hát milyen vicces, de már akkoriban is voltak 
oligarchák Magyarországon, legalábbis a történelemkönyvek 
szerint. 

- És hajói értem. - Most már alig volt szünet, Áron Kriszt- 
ina szinte rögtön visszakérdezett,ami tetszett Kocsisnak, 
mert arra következtetett belőle, hogy a nő kezd figyelni, és 
hajlandó végigmenni vele a történelmi párhuzamon. - Hajói 
értem - folytatta Krisztina -, akkor a mostani oligarchák sem 
tartják érvényesnek a tegnapi koronázást, mármint a 
választásokat. 

-Jól. - Kocsis is gyorsan válaszolt, szinte kapkodva, mert 
ott volt a levegőben a tisztán megértett üzenet lehetősége. - 
Jól érti, Krisztina. Sőt, a történelem még abban is ismétli ön- 
magát, hogy mi is külföldről kívánnánk segítséget kérni. 
Felmerültek nevek itt-ott a világban, ahonnan esetleg 
hívnánk olyan irányítót, akit az egész nemzet szívesen 
koronázna meg, természetesen csak képletesen. A tanácsát 
szeretném kérni, Krisztina, mert kívülről, a távolból, 
Amerikából talán látszik olyan szempont is, amit mi 
Európában nem érzékelünk. 

Elmaszatolta rendesen. Kocsis egy pillanatra elgon- 
dolkodott ugyan, hogy kimondja-e, ő most pont ugyanazzal a 
céllal tart Krisztinához Palm Springsbe, mint amiért 1301-ben 
egy ismert oligarcha elment Lászlóhoz, a későbbi magyar 
királyhoz Prágába. De ezt végül nem tette hozzá, nem mondta 
ki egyértelműen, hogy Krisztinát szeretnék kormányfőnek. 
Inkább maradt a tanácskérésnél, az amerikai perspektíva 
iránti kíváncsiságnál, maszatolt, mert továbbra sem akarta, 
hogy Krisztina így, telefonon keresztül értesüljön a 
felkérésről. 

Mert az esetleg elriasztaná. 

Sőt, ami még ennél is rosszabb, lenne ideje felkészülni, 
tájékozódni és utánagondolni. 

Csend lett a vonalban, megint csend. Aztán váratlanul 
fordult egyet a beszélgetés, élesen és csikorogva. Áron Kriszt- 
ina következő mondatából ugyanis kiderült, hogy az elmúlt 
órákban, miközben Kocsis a levegőben suhant, Magyaror- 
szágon egyre csak nőtt azoknak a köre, akik szimpatizálnak 

az elképzeléssel, az internetes oldalakon bedobott ötlettel, 
hogy esetleg egy nőt, konkrétan Áron Krisztinát kérjék fel 
miniszterelnöknek. Kocsist, bár a repülőgépe elképesztő fiz- 
ikai sebességgel száguldott, megelőzte a virtuális világ 
tempója. 

- Tanácsot adni én legfeljebb az ügyben tudok, hogy mily- 
en napkollektoros felületekre kellene lecserélni a parlamenti 
ablaküvegeket, ha a honatyáink esetleg spórolni akarnának 
az Országgyűlés villanyszámlájával. A rezsivel. - Mintha a 
feltalálónő mosolygott volna a vonal másik végén, Kocsis leg- 
alábbis ezt képzelte. - .de hogy az én nevem kormányfőként 
komolyan felmerüljön, ahogy az interneten olvasom, az szer- 
intem még ilyen vészterhes órákban is komolytalan. Úgyhogy 
ha a tanácskérés mögött esetleg bármi ilyesmi állna, egy 
leplezett szándék, hogy esetleg majd mégis idejussunk, akkor 
sajnos rossz repülőjáratra szállt fel, Kocsis úr. Akkor nem 
Palm Springsbe kellene jönnie. 

Kocsis erre nem számított. Ez a nő túl gyorsan kiterítette a 
lapokat. 0 nem ilyen kártya partikhoz szokott. Mert most hir- 
telen nincs hová menekülnie, a találkozóhoz ezek után csak 
úgy ragaszkodhat, ha kijelenti, hogy Krisztinától tényleg csak 
tanács kell, nem pedig valamiféle szerepvállalás. Ezért utálja 
a telefont. Nem látja az ellenfele arcát. 

- Amúgy pedig ne ködösítsünk - szakította meg a hangos 
csendet Áron Krisztina -, 1301- bennem szaladgáltak fel-alá a 
világban a magyar oligarchák. Csak az egyik ment, és csak 
egyetlen helyre. Prágába, Lászlóért. 

Sakk, matt. Innen nincs kiút, ezzel a nővel nyíltan kell be- 
szélni, nem lehet maszatolni, vág az agya, művelt, ilyen gon- 
dolatok cikáztak Kocsis fejében. De végül is, ahogy belegon- 
dolt, tulajdonképpen tetszett neki. Barbara után szinte 
felüdülés, szellemi kaland volt Áron Krisztinával beszélgetni. 

- Érdekes történelmi párhuzam, mármint a hétszáz évvel 
ezelőtti prágai utazást az én mostani Palm Springs-i túrám- 
hoz hasonlítani. El kell ismernem, hogy nem is annyira eről- 
tetett. - Kocsis csak ennyit tudott hamarjában kinyögni, mert 
érezte, hogy most már mondania kell valamit, viszont tagad- 
nia értelmetlen. - Amúgy pedig, talán nem érti félre, Kriszt- 
ina, legkevésbé sem szeretnék nagyzolni, de ez a repülő pont 
oda megy, ahová én akarom. Arra fordul és ott száll le. Mag- 
yarország sorsa most már végképp nem igazodik a 
kiszámítható, menetrend szerinti járatokhoz, ebben biztosan 
egyetértünk. 

Ez jól hangzott, frappáns mondat volt. Tulajdonképpen 
egész ügyesen kivágta magát, Kocsis így érezte. Kicsit 
ködösen, többféleképpen értelmezhető mondattal. Izzadt a 
tenyere, ezért odanyomta az ülés oldalához, mert ott volt a 
leghűvösebb. A légkondicionáló az utastér felé eső részt 
hűtötte jobban. Közben az jutott eszébe, Áron Krisztina csak 
nem olyan naiv, hogy azt higgye, Magyarország sorsát az 
utcán hőbörgő tömegek döntik el. Az csak a látszat. Valójában 
mindig a sakkasztalnál ülők mozgatják a bábukat, pár játékos 
emberek millióit. Áron Krisztina is azért adakozik - Kocsis 
meg volt erről győződve -, hogy százezrek vagy milliók 
szemében tűnjön szimpatikusnak. Mi másért? Csakis hogy 
mozgatni tudja az embereket, hogy játszani tudjon velük. 

Nem gondolhatja komolyan, hogy a felajánlott pénzei tényleg 
megfelelő helyre kerülnek! 
Magyarországon? 

Kocsis kinézett a gép ablakán a felhőtlen, szikrázó 
napsütésbe, aztán lefelé pillantott, az óceán végtelen kékjére. 
A távolban már látszott az észak-amerikai kontinens partsza- 
kasza. Egyre jobban meg volt győződve arról, hogy a meg- 
felelő helyre tart. Ez a nő annyi mindent gondol Magyaror- 
szágról, annyi mindent tett és tesz, és annyira erős 
lelkiismeret-furdalást érez amiatt, hogy elhagyta a hazáját, 
hogy képtelen lesz nemet mondani. A vele készült interjúk 
fele mindig arról szól, hogy magyarázkodik az amerikai élete 
miatt. Remeg attól, hogy megvetik otthon. Hogy a hazáját 
cserbenhagyó emigránsnak tekintik. Mert valami miatt fon- 
tos neki, hogy mit gondolnak róla Magyarországon. 

Kocsis lassan nekibátorodott, mert úgysem volt más 
választása, nem tudta elhúzni a lényeget a landolásig, a 
szárazföldi találkozásig. Áron Krisztina nem hagyott erre es- 
élyt. Az interneten bedobott jelölés felemlegetésével. Úgy- 
hogy lesz, ami lesz alapon folytatta a külföldről behívott, hét- 
száz évvel ezelőtti magyar király történetét. Hiszen ez a nő a 
jelek szerint alaposan ismeri a történelemnek ezt a fejezetét. 

- Egy oligarcha volt akkoriban, valóban. És egyetlen 
királyjelölt, László. Most viszont sok oligarcha van, bár 
utálom ezt a kifejezést, és sok trónörökös. Én csak az egyik 
vagyok az oligarcháknak bélyegzett, valójában a nemzet sor- 
sáért aggódó hazafiak közül, és Krisztina is csak az egyike a 
külföldre kényszerült tehetséges magyaroknak. Mi ketten 

abban vagyunk hasonlók, és talán erről lenne érdemes 
személyesen is beszélgetnünk, hogy valószínűleg mindketten 
vissza szeretnénk térni a hazánkba, hogy ott éljünk. - Nem, 
nem szakadt le a Bombardier repülő plafonja. - De azért leg- 
alább titokban hadd gondoljam, bár tudom, hogy sántít a 
történelmi párhuzam, hogy pont úgy, ahogy László kezében 
ott volt a Szent Korona, és megérdemelte a trónt, vélhetjük 
mi is egyre többen úgy, ezek szerint az interneten bóklászók- 
hoz hasonlóan, hogy Krisztina kezében is ott van Magyaror- 
szág újrakezdésének a kulcsa. A tudása, a tapasztalata, a ke- 
leti nyitás helyes irányba terelése, a muzulmán világ, a perz- 
sák és a törökök felé vezető családi kapcsolatrendszere. Mag- 
yarország másféle stratégiája. Krisztina mindenképpen az 
egyik azok közül, akik valahogy segíthetnének. Legalább 
tanáccsal. - Kocsis újra visszatért a maszatoláshoz. - Nem 
akarnék mást, csak hogy találkozzon velem, és hallgasson 
meg, csak ennyit szeretnék, ha kérhetem. 

Szinte csúszott-mászott a negédességtől, de túl volt rajta, 
elmondta, kész. Nehezére esett pont egy nő előtt így mega- 
lázkodni, de megtette, mert Áron Krisztina része volt a nagy 
játszmának, Kocsis Zsolt legújabb agyas kártyapartijának. 
Meglepődött, mert Krisztina megint azonnal reagált. A jelek 
szerint vág az esze. De hát feltalálónő vagy micsoda. 

- Magyarország miniszterelnöke még le se mondott, és 
önök már az utódját keresik? 

- Mire leszáll a gépem Palm Springsben, már nem ő lesz a 
kormányfő, higgyen nekem, Krisztina. 

- Kocsis ezt olyan határozottan, ellentmondást nem tűrő 
hangsúllyal vágta rá, mint aki tud valamit, amit mások nem. 
De másik szót használt a válaszában, mint ami elhangzott a 
kérdésben. Nem azt ígérte, hogy addigra lemond majd a min- 
iszterelnök, hanem azt, hogy már nem ő lesz az. Rejtélyes 
mondat volt, de Krisztina most még nem vette észre. Ez csak 
sokkal később fog az eszébe jutni, akkor emlékezik vissza rá. 
Erre az apró, most még jelentéktelennek tűnő különbségre. 

- Mikor ér ide? - Mindössze ez a rövid kérdés érkezett 
válaszként Palm Springsből a telekommunikációs 
műholdakon keresztül. Egyetlen rezzenésnyi kommentár, 
reakció és árulkodó hangsúly nélkül. 

Kocsis ránézett a pilótafülke mellett a műholdképernyőre. 
Most bezzeg észre sem vette a szőke stewardesst, pedig ott 
állt, épp friss narancslét facsart. Három és fél óra még, 
közölte Kocsis, és elkérte a pontos Palm Springs-i címet, ahol 
Krisztina találkozni fog vele. Nyugodt, csendes hely, egy 
golfpálya közelében. Aztán letették. 

Krisztina pár másodpercig mozdulatlan merevségben állt 
az úszómedence partján, a kaliforniai ház belső kertjében. 
Adrienn kérdő tekintete kíváncsiságot, közben mégis diszkré- 
ciót sugallt. Hallotta a beszélgetést, fültanúja volt, de csak az 
egyik oldalnak, viszont abból nem rakott össze semmit. Nem 
jött rá, hogy mi történhetett, csak sejtette, hogy valami fon- 
tos. Arra várt, hogy Krisztina esetleg beavassa. 

A feltalálónő viszont most még gondolkodott. Annál sokkal 
jobban szerette a magyar történelmet, hogy ne tudta volna, ki 
volt az a korabeli oligarcha, aki elment a cseh uralkodó 

udvarába az új magyar királyért. Vitte a koronát, és a támog- 
atásért cserébe végül rengeteg birtokot kapott. Olyan sokat, 
hogy egy idő után belátta, többet már nem is remélhet, és 
ezért hátat fordított az új királynak. Aki így, elveszítve a 
támaszt, azonnal meg is bukott. Még az életét is veszélyben 
érezte, és elmenekült az országból. De hoztak helyette 
másikat. Addig jártak a korabeli főurak ide-oda tanácsért és 
szövetségesért, amíg végül Magyarországnak két párhuzamos 
uralkodója lett, aztán az országot elöntötte a káosz. Nyolc 
évre! Polgárháború, esztelen ármánykodás. Ráadásul hiába 
vetett véget a majdnem egy évtizednyi borzalomnak egy 
külső erő, a római pápa, hogy „a magyar népből a meghason- 
lás ártalmas gyökerei kitépessenek", a főurak zsarnoksága 
még tizenhárom évig a magyarok nyakán maradt. Egészen az 
egykor koronázó küldöttségbe menesztett ominózus olig- 
archa haláláig. A sírba jutásig mételyezte a magyar levegőt. 
Évtizedekig! 

- Csák Máté érkezik hozzánk - szólalt meg halkan Áron 
Krisztina, megértve a történelmi párhuzamot, behelyettesítve 
a mostani magyar drámába az egykori szereplők nevét. Úgy 
tűnt, hogy Adriennek mondja, de inkább csak magának 
címezte. - A férjem, a perzsa és török vonal. Az ottani üzletek. 
Most már az is kell nekik. Mert azt sejtik, hogy nekem fontos 
lenne. 

Dobogott a szíve. 

Most már dobogott. És épp folytatni akarta, kifejteni, el- 
magyarázni, amikor megszólalt Adrienn telefonja. Mert most 
őt hívták. 

- André - fordította mosolyogva Krisztina felé a mo- 
bilkészülék képernyőjét, amin vibrálva, zöld telefonkagylójel 
kíséretében megjelent egy vigyorgó kislány és az őt pusziló 
férfi fotója. Sármos, kulturált arca van, Andrét látva ez futott 
át Krisztinán, és aztán hallotta, ahogy Adrienn beleszól a 
készülékbe. - A kámforrá vált apuka! André papa végre 
előkerült. Na, mi van veletek? 

Budapest - Magyarország 

Orvosi látlelet és vélemény (Országos Baleseti és Sür- 
gősségi Intézet, 1081 Budapest, Fiumei út 17.) 

Sérült neve: Calvi Fruzsina 

Születési helye és ideje: Budapest, 2011. szeptember 21. 

Sérüléssel összefüggő panaszok: vizsgálata napján feje, 
dereka, jobb térde sérült. Eszméletvesztése volt. Csak ar- 
cmaszkon keresztül, oxigénnel ellátva tartható életben. 
Megégett, megduzzadt légcsőbe indokolt volt lélegeztetőcső 
lejuttatása, levegő útjának elzáródási veszélye fennáll. Jelen- 
leg mesterséges gépi lélegeztetésre kapcsolva és altatásban 
tartva. 

Mellkas: stabil, ritmusos szívhangok, puhasejtes 
alaplégzés. 

Has, medence: puha, fájdalmatlan, lumb. gerinc fájdalmat- 
lan, medence stabil. Bal paravert. régió vese magasságában 
fájdalmas. 

Végtagok: Jobb patela felett duzzanat, nyomásérzékeny, 
KÉM megtartott, szalagos instabilitás nem észlelhető. 

Idegrendszeri állapot: eszméletvesztés, emlékezetkiesés, 
vegetatív tünetek, organikus neurológiai eltérés, időben 
orientált. 

Vélemény: Gyógytartam szövődménymentes gyógyulás es- 
etén előreláthatóan nyolc napon túli. 

Megjegyzés: (pl. várható-e maradandó testi fogyatékosság) 
A forró füst a hörgőrendszert károsította, elpusztított 
csillószőröket, ami krónikus gyulladást okozhat. A sérülés - 
egyelőre nem megállapítható - mértékétől, mélységétől függ, 
hogy a sérülés maradandó lesz-e, vagy képes lesz regener- 
álódni a szervezet. A maradandó károsodás lehet asztma vagy 
COPD, amely az idült hörghurut és a tüdőtágulás együttes 
megnyilvánulása. 

A súlyos egészségromlás esélyéről a sérülést követő egy év 
után történő orvosi felülvizsgálat alapján lehet nyilatkozni. 

Budapest, 2015. év 04. hó 23. nap 

Capaci - Olaszország 

23 évvel ezelőtt 

Minden idők legismertebb szicíliai maffiaellenes 
főügyészét, Giovanni Falconét, akit az amerikai Time magazin 
az ezredfordulón a huszadik század egyik hősének választott, 
1992-ben gyilkolták meg. Pályafutása során Falcone több száz 
maffiózót juttatott rács mögé. Leghíresebb pere, amely végül 
a halálát okozta, 1986-ban kezdődött, 476 bűnöző, a Cosa 
Nostra tagjainak vád alá helyezésével. Közülük végül 360-at 
ítélt el a palermói bíróság, 119-et távollétében. 

Az ítélet kihirdetése után, amit végül a római legfelső 
bíróság is fenntartott, a maffia elrendelte Falcone meggy- 
ilkolását. A főügyész már előtte is, de onnantól kezdve 
végképp Olaszországban példátlannak számító rendőri és 
testőri védelem alatt állt. Páncélkocsival, felvezető motor- 
osokkal közlekedett, és állandóan változó útirányokban 
mozgott. Családját az olasz hadsereg ismeretlen helyen re- 
jtette el. A feleségével és a gyerekeivel Falcone többnyire csak 
akkor tudott találkozni, ha a hadsereg helikopterei hét végén 
az épp aktuális titkos otthonba repítették. Pár év múlva a fe- 
lesége néha már vele tartott a páncélozott életében is, 
elkísérte az utazásokra, beült hozzá a védett autóba, csak 
hogy együtt lehessenek, és hogy Falcone ne legyen mindig 
magányos. 

Az egyetlen kiismerhető és feltételezhető útvonal, ahol 
Falcone felbukkanására esély mutatkozott, a palermói nemz- 
etközi repülőtérről vezetett a városba, az ottani maffiaellenes 
ügyészség földalatti bunkerirodájába. A merénylettel meg- 
bízott csoport hosszasan kísérletezett az akcióval. Szicília 
egyik távoli, elhagyott pontján felépítettek a kiszemelt útsza- 
kasz másaként egy felüljárót, amely alatt a szennyvízelvezető 
csatornába rejtették el a robbanóanyagot. 

A statikai szerkezetet akarták megingatni úgy, hogy bár- 
mennyire védi is Falconét a páncélautó, ha a robbanás nem is, 
de a gépkocsi lezuhanása, az acéldobozba zárt becsapódás 
mindenképp megölje. 

A kísérletek éjszakánként a konkrét helyszínen, egy Capaci 
nevű település határában is folytatódtak. A maffiózók 
próbavezetéseket tartottak. Különböző sebességgel haladtak 

át a kiszemelt hídszakaszon, és közben felvillanó lámpákkal 
szimulálták a robbantásokat, a statikai elemek összedöntését. 

A merényletre végül 1992. május 23-án került sor, fél 
tonna robbanóanyaggal. A távolról, egy megfigyelőpontról 
működésbe hozott és kézzel irányított robbantás sorozat 
detonációja olyan hatalmas volt, hogy a helyi földrengés- 
megfigyelő monitorok is érzékelték. Falconéval aznap épp 
együtt utazott a felesége és szokásos módon három testőr is. 

A merényletben mind az öten meghaltak. 

A gyilkosságban részt vevő maffiózók nagy részét később 
elfogták, és mindannyian életfogytiglani börtönbüntetést 
kaptak. A palermói nemzetközi repülőteret pár évvel később 
Falconéról nevezték el, akinek többek között az amerikaiak is 
szobrot állítottak, például Virginiában, az FBI-akadémia 
épületében. 

Történetünk idején. 

.Áron Krisztina összeszoruló szívvel nézte végig Adrienn 
összeomlását Palm Springsben. Ezúttal ő nem értette a tele- 
fonbeszélgetés felét, de a sírógörcs, az Adriennt elöntő pánik, 
ahogy összegörnyedt, térdre borult, és aztán próbált erős 
maradni, kérdezni, megnyugodni, a mindössze kétperces jele- 
net szívszorító látványt nyújtott. Nem tudott segíteni, csak 
próbálta megnyugtatni, ami ebben a helyzetben, több mint 
tízezer kilométerre a lélegeztetőgépre kapcsolt Fruzsinától 
gyakorlatilag képtelenségnek tűnt. Adrienn fél óra alatt 
szedte össze magát, aztán repülőjegyet foglalt New Yorkba és 

onnan Bécsbe. Az osztrák fővárosból bérelt autóval megy ma- 
jd haza, mert mostanra a budapesti menetrend szerinti jára- 
tok nagy részét a bizonytalan magyarországi helyzetre tekin- 
tettel törölték a légitársaságok. 

André a beszélgetés után hosszú ideig mozdulatlanul ült az 
altatásban tartott Fruzsika ágyánál. Fejét a kezére 
támasztotta, mereven bámult előre, figyelte a szívrit- 
muskijelző pityegését és a lélegeztetőgép működését. Amikor 
a nagyszülők az óvodától, ahová késve érkeztek, átértek ide, a 
kórházba, André alig tudta elmondani nekik, hogy valójában 
mi történt. Fogták Fruzsika kezét, felváltva simogatták, aztán 
vártak és reménykedtek, hogy nem gyullad be a légcsöve, és a 
hörgőrendszer károsodása sem lesz maradandó. Bíztak 
benne, hogy mire Adrienn hazaér, talán már visszahozhatják 
Fruzsit az altatásból, mert addigra elmúlik az életveszély. 
Közben besötétedett. Budapest és a magyar nagyvárosok az 
esti órákra sem nyugodtak meg, ugyanúgy zajlott minden, 
mint hasonló helyzetekben másutt is, például Isztambulban 
2013-ban. Az éjszaka feszültebbnek ígérkezett, mint a nappal. 
Már sötétedés után, este kilenckor érkezett a hír az újabb 
borzalmas támadásról. A Kúria elnökét, a magyar igazságszol- 
gáltatás szakmai vezetőjét az otthona előtt savval arcon 
öntötték. Az akció egy korábbi moszkvai merénylet mintáját 
követte, és harmadfokú égési sebeket okozott, szinte teljesen 
lemarva a főbíró arcát. Az internetkorszak összepréselt 
világképe volt ez. Példák, történetek, drámai fotók száguldoz- 
tak országok és kontinensek között. Ötleteket, másolható 
megoldásokat nyújtva a kaotikus helyzetben olyanoknak, 
akiknek korábban soha eszükbe sem jutott volna semmi 

hasonló. Ezúttal feltehetően valaki megtalálta azokat a 
2013-as beszámolókat, melyek az orosz fővárosban, a Bolsoj 
színház művészeti igazgatóját érő savtámadásról szóltak. És 
aztán kipróbált valami hasonlót Budapesten is. Fennállt a 
veszélye, hogy a főbíró megvakul. A támadás után pár perccel 
„Forradalmat akarunk" címmel kiáltvány érkezett néhány 
szerkesztőségbe, hasonló akciókat helyezve kilátásba az 
összes, kilenc évre bebetonozott állami kulcsfigura ellen, 
amennyiben másnap reggelig nem mondanak le. Közülük 
kettő, a legfőbb ügyész és az országos médiahatóság vezetője 
fél órán belül kijelentette, hogy nem fognak meghajolni az er- 
őszak előtt, és hivatalukban maradnak. 

Kiszivárgott, hogy a kormánypárt néhány vezetője és a 
kabinet kulcsfigurái, köztük a belügyes az igazságügy-min- 
iszter Tihanyba érkezett. A legvadabb feltételezések kaptak 
szárnyra, hogy vajon miről próbálják meggyőzni a minisz- 
terelnököt. Néhányan tudni vélték, hogy a kormányfő nem 
mond le, de másnap feljön Budapestre, és a parlamentben be- 
szédet mond. Ebben feltételezések szerint foglalkozik majd az 
ország helyzetével, valamint megindokolja, hogy miért nem 
kíván távozni a posztjáról. Ezek azonban csak pletykák vol- 
tak, hivatalosan senki sem mondott semmit. 

André pár órával később kicsit már megnyugodva, a 
kórterem sarkában ülve a telefonján próbált utána olvasni a 
nap eseményeinek. Tudni akarta, hogy ottmaradhat-e a 
kórházban, vagy a káosz dacára is olyan erőkkel keresik, hogy 
menekülnie kellene. Saját magáról nem talált utalást, a 
rendőrség egyelőre láthatóan képtelen volt kezelni a város- 
ban kialakult kaotikus helyzetet, a rengeteg bűncselekményt 

és erőszakot. Valószínűleg most ő a legkisebb gondjuk. 
Viszont látta a savtámadás híreit éppúgy, mint például a 
gazdag magyarok címlistájának közzétételét. Elképedve 
olvasta a Genf környékén zsúfolódó üzletemberek felsor- 
olását, a precíz utcaneveket és házszámokat. A Google 
műholdtérképei alapján a címeknek utánanéző internetes 
újságírók úgy vélték, hogy két dúsgazdag vállalkozó ingatlana 
emelkedik ki leginkább a sorból. Mindegyiküknek húszszobás 
kastélya áll a Genfi-tó partján. A média főleg azt furcsállta, 
hogy Ankarák Gábor ingatlanberuházó hatalmas, 
franciakertes prangins-i villája a Route de Benex-n alig pár 
száz méterre található az ismert milliárdos, Kocsis Zsolt 
kastélyától az Avenue Guiguer-n. Rögtön spekulálni kezdtek a 
két üzletember közötti összefonódásokról, azon érte- 
tlenkedve, hogy korábban miért is feltételezte Magyaror- 
szágon mindenki, hogy konfliktusaik vannak. Hiszen ha így 
lenne, akkor aligha élnének ugyanabban a városban, ráadásul 
ilyen közel egymáshoz! 

Budapesten este tíz órára beazonosítható gócpontok alak- 
ultak ki, például a Parlament előtt, a Hősök terén és a 
Várbazárnál. Ezekre a helyszínekre már a hadsereg is felvon- 
ult, hogy szétválassza a szembenállókat. Néhol vízágyút kel- 
lett bevetni, ezért több helyütt összecsapásokra került sor a 
rendőrség és az utcákon barikádokat építő, többnyire fi- 
atalokból álló csoportok között. A közterületfenntartó, a 
rendőrség és a tűzoltóság közben ahol tudta, megkezdte a 
rombolás nyomainak eltakarítását, valamint az okozott károk 
ideiglenes felszámolását, a tömegközlekedés helyreállítását. 
Lezártak sok utcát, például a BAH csomópontnál a felüljáró 

egyik sávját is, ahol a Magyar Aszfalt munkatársai már 
délután négy óra óta úthengerrel végeztek felújítási munkála- 
tokat. Innen egyébként éjfél után levonultak, az úthenger les- 
imította a friss felületeket, és a felüljárón éjjel egykor he- 
lyreállt a kétsávos közlekedés. 

Monacóban megkezdődött a teniszverseny hagyományos 
gálaestje, a Grandé Nuit Du Tennis, melyen megjelentek Al- 
bert herceg és a teniszvilág egykori, valamint jelenlegi sztár- 
jai. Ott volt Björn Borg éppúgy, mint Rafael Nadal. A vac- 
során, amelyre a férfiak számára előírt öltözet a szmoking 
volt, feltűnt a magyar gazdasági élet néhány jeles szereplője. 
Belépőt vettek és külön asztalt béreltek. A menü fénypontja a 
marinált kardhal volt „a la plancha", nizzai stílusban, balz- 
samecettel és Ossau - Iraty sajttal. 

Barbara végül nem a Garde-Meuble hotel butikjában 
vásárolt magának ruhát, hanem farmerban kisétált a Con- 
corde térre, a sarkon befordult balra, és végigment a Rue du 
Faubourg Saint Honorén. A szállodától összesen kétszáz mé- 
terre találta meg a Prada párizsi üzletét. Az elegáns butikban 
tetőtől talpig felöltözött, levetett ruháit a londiner szolgálat- 
tal visszaküldte a hotelba, és taxival elment Alicia Keys 
koncertjére. 

André végül éjfél előtt nem sokkal döntött úgy, hogy 
elküldi a számára biztosított egyedi kódszámot a francia 
titkosszolgálat, a DGSE civil telefonszámára. Tizenöt perc 
múlva rezgést érzékelt, mert a telefonján Párizsból aktiválták 
a két évvel korábban rátelepített rootkit szoftvert. A 
titkosszolgálati világban egyszerűen csak „főzött" ROM-nak, 
vagyis irányítható roamingnak hívott rootkit innentől a DGSE 

ellenőrzése alá vonta André készülékét. Az elküldött kódok 
értelmezése alapján még fél órát kellett várnia, amíg a 
teljesen biztonságossá vált vonalon személyesen felhívta őt 
Bemard Didier, a francia titkosszolgálat vezetője. Akkor már 
elmúlt éjfél, majdnem fél egy volt. Tíz percet beszéltek, 
miközben André kilépett az intenzív osztályról, és egy jól 
belátható, elhagyatott lépcsőfordulóban mindent elmesélt 
halkan, franciául. 

A DGSE technikusai az André telefonjáról letöltött hívásad- 
atok és GPS-koordináták alapján másfél órával később tudták 
csak feltörni Gianni svájci címen regisztrált és 41-es or- 
szágkóddal működő mobilját, melynek a számát André át- 
mentette dr. Bazsó telefonjából. Az Android programmal futó 
Samsung készüléket Budapesten lokalizálták, Gianni tehát a 
magyar fővárosban tartózkodik. Bár a mobil épp ki volt kapc- 
solva, az úgynevezett Carrier IQ detectorral be tudtak hatolni 
a memóriájába, és átolvasták az összes szöveges és e-mail- 
üzenetét. A DGSE némi időt vesztett, mert a technikusoknak 
három fordítót is riasztaniuk kellett, Gianni üzenetei ugyanis 
angolul, olaszul és magyarul íródtak. 

Kocsis Zsolt leszállt Palm Springsben. 

A budapesti francia külképviselet hajnali négy órakor 
jelentkezett be a magyar Külügyminisztérium ügyeleténél, 
sürgős és személyes kapcsolat létesítését kérve a nagykövet 
és az európai ügyekben illetékes magyar külügyi államtitkár 
között. A beszélgetés fél órával később zajlott le, a magyar 
rendőrség pedig újabb fél óra múlva visszavonta az André 
lakása előtt várakozó nyomozót. Ezek szerint mégis volt rá 
kapacitás, és már órák óta keresték Andrét, megfigyelés alatt 

tartva az otthonát, hátha hazatér. A rendőrség mást egyelőre 
nem tudott tenni a zűrzavaros Budapesten. A Külügymin- 
isztériumot a franciák arról tájékoztatták, hogy André Calvi 
francia-magyar kettős állampolgár jelenleg már Párizs felé 
tart, felesleges keresni. A vele Budapesten történtek alapos és 
átlátható kivizsgálásához a francia fél, különösen a DGSE kife- 
jezetten ragaszkodik. Az éjszakai órára tekintettel ennek in- 
dokát egyelőre nem részletezték, de a jelek szerint a magyar 
hatóságok számára a DGSE szerepének említése elégséges volt 
a reggeli szökés során történtek átértékeléséhez. Párizsban 
már világosodott, hajnali fél hat volt, amikor az 
útvonalengedély alapján magángépnek tűnő hatszemélyes, 
lökhajtásos repülő, fedélzetén két üzletemberrel elindult 
Budapest felé. A madagaszkári regisztrációjú privát jet 
valójában a DGSE szolgálatában állt, és az utasok is a francia 
titkosszolgálat munkatársai voltak. Ennek ellenére a gép fed- 
élzetén mégsem ők voltak az érdekesek, hanem a csomagjuk. 
Összesen három, nyolcvan centiméter hosszúságú, részben 
repülőre, kicsit viszont helikopterre is hasonlító, dupla légc- 
savaros szerkezet utazott a gép fedélzetén. 2013 óta tartott a 
fordulat, de tavaly, 2014-ben már a nyilvánosság számára is 
kiderült, hogy a pilóta nélküli robotrepülőgépek, a drónok 
egyre kisebbek lesznek, szabályosan összemennek. Hol volt 
már a korábban Afganisztánban vagy éppen Szomáliában 
bevetett, legalább tíz kilométer magasan repülő és tizenöt 
méter hosszú óriásdrónok korszaka. Ha csak megfigyelési fe- 
ladatokról volt szó, nem pedig katonai bevetésről és 
fegyveres akcióról, akkor 2015-ben a CIA, de a francia DGSE is 
többnyire már kicsi, halk, kétszáz kilométeres sebességgel 

haladó, pár száz méter magasan repülő szerkezeteket 
használt, főleg amerikai gyártmányú 3D Robotics 
minidrónokat. Olcsóbbak voltak, mozgékonyabbak és 
ügyesebbek. 

Meg persze eldobhatok. 

Palm Springs - Egyesült Államok 

Az argentin kifli cukros, karamellás külsejéről pattogva 
röpültek a morzsák. Szerteszét szóródtak, leginkább a 
vajszínű padlószőnyegre. Kocsis képtelen volt úgy bele- 
harapni a ropogós média lunába, hogy ne érezze kínosan 
magát. Amúgy is zavarta, hogy már percek óta itt ül ebben a 
kicsi és szűk bőrfotelban az üvegasztalra letett kiflikkel és 
mate teával, az argentinok másik kedvencével. És akkor most 
még maga alá is szórja a fényes cukormáz repedező morzsáit. 
Nagyon kellemetlen. 

Mindent Krisztina rendelt, mert azt mondta, hogy ilyen 
hosszú repülés után a szervezet regenerálódásának a mate 
mindennél jobbat tesz. Az argentinok kedvenc teáját a magy- 
alfa leveleiből szárítják, és egy arrafelé honos, kisméretű tök 
héjából kifaragott pohárban áztatják. 

Hát itt is így csinálták. 

Az amerikai nyugati part Camp Davidjében találkoztak, a 
híres Sunnylands egyik privát szobájában. Az otthonába Áron 
Krisztina semmiképp sem akarta meghívni Kocsist, hiszen 
oda csak azokat engedte be, akiket már régóta ismert, és 
akikben megbízott. 

Kocsis viszont egyik kategóriába sem fért bele. Se nem is- 
merte, se nem bízott benne. Krisztina egyelőre még kérdezni 
sem akart tőle, mert régi elve volt, hogy kérdéseket csak oly- 
an férfiaknak tesz fel, akiknél már biztos abban, hogy nincs 
okuk hazudni. 

Úgyhogy inkább rendelt Kocsisnak mate teát, aztán futot- 
tak néhány üres, semmitmondó kört az indián tea serkentő és 
tisztító hatásáról. Amikor a pincér visszatért, és kihozta a 
frissen sült, félhold alakú argentin croissant-t, a média lunát, 
akkor Kocsis, aki nem szerette az udvariaskodó csevegéseket, 
kevésbé az éhség, mint inkább a beszéd elkerülése végett 
nagy harapásokkal enni kezdett. 

A kaliforniai Sunnylands az amerikai századközép, az 
1960-as évek építészetének kiemelkedően érdekes épülete. Az 
amerikai elnökök rendszeresen szerveznek ide államfői meg- 
beszéléseket. Ugyanúgy, mint a Washington közeli Camp 
Davidbe, a keleti parton. 

Barack Obama például itt találkozott Hszi Csin-ping kínai 
elnökkel, de a mexikói államfővel is. Mindenkivel, akinek 
Amerika nyugati oldala jó néhány órával közelebb esik, mint 
a keleti. És akiknek Washingtonból pár órát repülve, de azért 
még az Egyesült Államok területén maradva az amerikai el- 
nök udvarias gesztust tehet. 

Palm Springsben egyébként talán épp ez a napszak, a késő 
délután a legszebb. A naplemente. Kipillantva a padlótól 
egészen a plafonig ívelő üvegfalakon a kertben hosszú, magas 
kaktuszokat lehet látni elnyúló áprilisi árnyékokkal, mögöt- 
tük pedig havas hegycsúcsokat. Krisztina gombokkal 

behúzott, vajszínű bőrkanapén ült, sokkal kényelmesebb he- 
lyzetben, mint a túlsúllyal küszködő Kocsis, akit szabályosan 
kalodába zárt a kecses, hatvanas évekbeli, szűk fotel. 
Mindkettőjük mellett nyersfa asztalkák álltak, rajtuk pedig 
citromsárga, fényes kínai porcelánlámpák. A sarokban egy 
versailles-i kék-fehér mintás kaspóban egészen a kávébarna 
plafonig nyúlt a mélyzöld legyezőpálma, ami akár kint is áll- 
hatott volna a kertben. Letisztult, elegáns tér ölelte őket 
körbe, levegős, átlátható. Tökéletes formák és rendezettség. A 
kinti vékony, villaszerűén elágazó kaktuszok tövében, mintha 
csak egy mexikói westernfilm díszlete lenne, dús agavébok- 
rok nőttek. 

Kocsis pedig morzsáit. 

- Ez a félhold alakú kifli elég vicces itt, Amerikában, az 
émelyítőn édes fánkok hazájában - nyelte le a falatot, 
miközben ujjait összedörzsölgetve próbált megszabadulni a 
cukros máz odaragadt külsejétől. - Olyan, mintha francia kifli 
lenne, de annál sokkal kisebb és belül vajasabb. Szinte 
odatapad a szájpadlásomhoz. 

Aztán végre megtalálta a sárga váza mellé fektetett ho- 
mokszínű selyemszalvétát, és könyörtelenül beletörölt 
mindent. Elég volt a pávatáncból, türelmetlenkedett 
magában, mate tea a szervezet regenerálódásához meg 
minden ilyen hülyeség. A lényegre akart térni, otthon minden 
percben történhet valami, de az ösztöne mégis azt súgta, 
hogy azért csak óvatosan. 

Krisztina ujjatlan, tavaszi virágokkal díszített koktél- 
ruhában mosolygott rá. Összezárt lábbal ült, hátul copfba font 

hajjal, enyhe sminkben, szinte csak az ajkán valamennyi 
szájfénnyel. Bőre fehér volt, túlságosan is fehér, mintha 
szándékosan kerülné az erős kaliforniai napsütést. Viszont az 
arca kisimult, egészséges, olajosan fényes. Kocsis arra gon- 
dolt, hogy ez a nő valószínűleg tart a száraz, sivatagi leve- 
gőtől, ezért használ a kelleténél valamivel több hidratálét. 
Krisztinának vékony, elegáns csuklója volt, Kocsisnak legel- 
őször ez tűnt fel. Az ötvenes évei felé közeledő nő 
megtámasztotta a fejét, de nem az állánál, hanem hátrább, és 
közben kecses, szinte csontos csuklója az arcához simult. 
Krisztina elegáns, vonzó, érdekes arcú nő volt. Visszafogottan 
ült, csendesen és várakozva. 

- Végül is magyar péksütemény mindegyik, a francia crois- 
sant éppúgy, mint a Buenos Aires-i média luna. - Csak ennyit 
reagált Kocsis megjegyzésére a szájpadláshoz tapadó argentin 
cukormázról, de aztán nem folytatta, a kifli történelem rész- 
leteit már nem fejtette ki. Hagyta, hogy Kocsis meglepődjön, 
miközben ő hátradőlt, és az ölébe ejtette a kezét. Nem festette 
a körmeit. Várt, hogy Kocsis nekirugaszkodik-e végre annak, 
amiért jött, vagy még elcsevegnek pár percet a kiflikről. De 
Kocsis most már nem várt tovább. Felkészült volt, utánaolv- 
asott Krisztinának, úgyhogy tudta, melyik az a pont, amin 
keresztül a közelébe férkőzhet. 

- Ha megengedi, Krisztina, egészen messziről indulnék. Le- 
het, hogy nem fogunk egyetérteni Magyarország sorsát il- 
letően, de legalább kiderül a véleményem. - Sejtette persze, 
hogy amiről és ahogy beszélni fog, az tetszik majd Áron 
Krisztinának, hiszen alaposan végiggondolt mézesmadzagnak 
szánta. Kocsisnak egyébként más volt a véleménye, de ez 

most nem számított, a pókerba bármekkora blöff belefér. - 
Azt szokták mondani - folytatta kicsit krákogva, 
megköszörülve a torkát, miközben a fém szívószállal, a bom- 
billával a mate sűrű tealeveleit kavargatta -, azt állítják sokan, 
hogy Magyarország a térképen épp a gomb helyére pottyant 
Európában, pont oda, ahol az európai kabát állandóan elsza- 
kad. Bécsből nézve Kelet, Romániából nézve Nyugat. 

Krisztina meg sem szólalt, csak figyelt, továbbra is a fejét 
támasztva. Kocsis tehát folytatta. 

- Magyarország fölött a történelem során mindig viharfel- 
hők gyűltek, megszállások, küzdelmek, talpon maradások vál- 
takoztak. Szakadt körülöttünk Európa nyugati és keleti fele. 
Mindig túl kellett élni, alkalmazkodni, okosnak lenni éberen, 
rafináltan. A magyarokban hosszú évszázadok alatt ez a kód 
alakult ki. Ennek a tehetsége. Hogy mindig kikerüljük a gánc- 
sot, a rosszindulatot, az akadályokat, hogy életben marad- 
junk, közben mégis kitűnjünk. Ettől lett a magyar önző faj! - 
Aztán apró mosoly kíséretében gyorsan helyesbített: - Nem 
faj, bocsánat, csak fajta. Hallotta például azt, Krisztina, hogy 
egy felmérés szerint az amerikaiak, a britek és az ausztrálok 
után a magyarok a világ negyedik legindividualistább népe? 
Ugyanakkor a japánok után a második legversenyzőbb nemz- 
et? Innen a sok olimpiai aranyunk. Minket ilyenné tett a 
történelem. Az, hogy pont mi vagyunk a gomb az európai 
kabáton. Mi nem élni és élvezni akarjuk az életet, mint mond- 
juk az olaszok, hanem győzni akarunk. Mindig csak győzni. 

Kezdett érdekes lenni. Krisztina egyre kíváncsibb lett, 
hiszen épp tegnap fejtegette Adriennek, hogy manapság a 
legnagyobb tehetség Magyarország elhagyásához kell, azt 

megérezni, hogy mikor jön el a kreatív emigráció ideje. 
Amikor már épp elgáncsolnák az embert. Egyelőre nem tudta, 
hogy Kocsis hová is tart, de magában el kellett ismernie, hogy 
a milliárdos egyáltalán nem arról beszél, amire számítani le- 
hetett tőle. 

- Ez az állandó túlélési kényszer. - Kocsis kinézett a 
kertbe, a perzsa szőnyegre emlékeztetőpázsitra, amit itt, a 
sivatagi oázisban éjszakánként valószínűleg órákon át kell 
locsolni. Pár másodpercnyi szünet után végül folytatta: - Ez a 
talpon maradási kód, épp ez tesz elképesztően tehetségessé 
minket, magyarokat. Czeizel Endre mondta, ha jól emlék- 
szem, hogy Magyarország legnagyobb természeti kincse a te- 
hetséges ember. Nekünk nincs olajunk, aranyunk, nincs sem- 
mink, csak olyan tehetséges embereink vannak, mint maga is, 
kedves Krisztina. 

Ez gyors volt, éles kanyar, személyes és kivédhetetlenül 
hízelgő. Krisztina nem tudott mást tenni, mint kínosan és 
halványan elmosolyodni, kicsit talán biccenteni is. Vissza- 
utasítani a célzást nevetséges álszerénység lett volna, attól 
viszont kellemetlenül érezte magát, hogy őt ennyire 
konkrétan belekeverik Magyarország sorsába. Továbbra sem 
kérdezett semmit, csak figyelt, próbált rájönni, hogy Kocsis 
vajon mit akar, mi a szándéka. Őszinte ember, vagy sem? 

- A tehetséges és ügyes magyarok évszázadok óta elviszik 
otthonról a kódot, a képességet, ami Magyarországon fejlődik 
ki bennük. Ezzel, ugye, egyetért, Krisztina? Aztán máshol, 
szabadabb, kreatívabb környezetben alkotnak nagyot és 
lesznek sikeresek. Én például mindig megdöbbenek, amikor 
azt olvasom, hogy Horthy épphogy csak konszolidálta a 

hatalmát 1922ben, máris húszezer magyar költözött át az 
akkor még szabad és liberális Berlinbe. Aztán Hitler 
közeledtével még tovább mentek, egészen Párizsig. Az utóbbi 
években, ezt Krisztina feltehetően nálam sokkal jobban tudja, 
közel hatszázezer magyar hagyta el az országot. Két évvel 
ezelőtt, 2013-ban ez a szám még csak négyszázezer volt. Most 
meg már hatszázezer. Évente százezren mennek el. Ennek vé- 
get kell vetni, Krisztina, egyszer és mindenkorra! 

Okos mondat volt, nagyon okos. Nem mondta ki, de a 
hangsúly és a tekintet szemrehányást sugallt. Az iménti 
konkrét célzás, Krisztina nevének említése hirtelen más ér- 
telmet kapott. Ezek szerint mégsem hízelegni akart, hanem 
inkább visszacsavarta a bóknak tűnő mondatot, és rafináltan 
belemosta Krisztinát a hazájukat elhagyó tehetséges mag- 
yarok tömegébe. Tudta, olvasta, memorizálta, hogy ez Kriszt- 
ina legérzékenyebb pontja. A félelem attól, hogy Budapesten 
megvetik és elítélik, mert eljött onnan. Hiszen Kocsis per- 
spektívájából nézve Krisztina megtanulta a magyar kódot, 
edzett lett, felkészült, és aztán eljött, kirabolta Magyaror- 
szágot, és itt lett sikeres, máshol, másoknak. A gyümölcs nem 
a magyaroké, pedig őt az a kultúra nevelte. Azok az egyete- 
mek. Az a levegő. Kocsis mindezt annyira jól elmondta, hogy 
talán Krisztina sem tudta volna világosabban megfogalmazni. 
Finomabban és mélyebben körülírni a lelkében felhalmozott 
bizonytalanságot. Ő csak érezte, Kocsis viszont ki is mondta. 

Nehéz pillanat volt. Most Krisztina nézett ki az ablakon, a 
keret nélküli, hatalmas üvegfalon a gyönyörű kert medencéje 
felé, mert onnan, ahol ő ült, látni lehetett az égszínkék, 

perzsa csempékkel borított medencét. Perzsa csempe, hát ig- 
en, suhant át rajta a gondolat, a férje, a családja, az új élete. 

- És mégis hogyan? - Ez volt Krisztina első kérdése ma 
este, miközben a combján zavartan végigsimította a pamut- 
szoknya leheletkönnyű szövetét. Milyen hideg az anyag tap- 
intása, erre gondolt, és közben úgy érezte, mintha izzadna a 
tenyere. Pedig hűvös volt, a légkondicionáló a szokásos 
amerikai módon itt is túlhűtötte a szobát. - Mégis miképpen 
kellene ennek véget vetni ön szerint, Kocsis úr? 

Krisztinának persze volt elképzelése. Hiszen a saját bőrén 
tapasztalta, végigélte minden egyes percét ennek a jó pillanat- 
ban kell eljönni emigrációnak. Tudta, hogy őt mi hajtotta el 
Budapestről. És miért pont akkor. Érteni vélte az elmúlt más- 
fél nap őrületét, az utca káoszát. Hiszen követte az elmúlt 
négy év minden kisebb-nagyobb törvénysértését, mert ő így 
gondolt a magyarok közelmúltjára. A jogkörátlépésekre, ma- 
nipulációkra, a meghunyászkodások és szemet hunyások sor- 
ozatára, amit ez a rendszer a működéséhez elvárt. Hogy ezek 
sértik az európai élet íratlan törvényeit. És a magyar 
normákat is. Ezért aztán csak addig kényszeríthetők ki, 
ameddig a megroppant gerincű végrehajtókban az egziszten- 
ciális szorongás nagyobb, mint a hatalomváltástól való 
félelem. Amíg a mától jobban rettegnek, mint a holnaptól. 

De ennek ajelek szerint vége! 

Hiába próbáltak ugyanis évekig a speciális magyar kód, a 
túlélési ösztönük szerint alkalmazkodni az irracionális, néha 
illegális és gyakran erőszakos elvárásokhoz, ha ebbe most 
belebukik a hatalom. Ebből viszont az következik, hogy ha az 

utca szétdúlása után netán megint és újra valamelyik politikai 
vetélytárs ellen kellene büntetőügyet kreálniuk vagy adóvizs- 
gálatot indítaniuk, esetleg megint végigvinni egy manipulált 
közbeszerzést, akkor holnaptól a rendszerben működő 
közkatonák túlélési kódja azt kérdezné: nem lesz ebből ba- 
jom? Ki fog engem megvédeni, ha „ezek" már nem lesznek 
hatalmon? 

És így jön el a vége, fuss el véle. A folyamat napok alatt 
érhet el polgármestert, képviselőt, vezető köztisztviselőt, 
minden láncszemet. Pár nap alatt leállhat a kormányzás, 
megbénulhat az ország, és béna kacsává válhat a mégoly er- 
őszakos hatalom is. Ezt gondolta Krisztina. Annyi, de annyi 
országban történt ez már pontosan így. 

A miniszterelnöknek tehát tényleg mennie kell, igaza van 
Kocsisnak. Mert csak és kizárólag az ő személye tartja össze 
ezt a mostani rendszert. Aminek ezek szerint már az ilyen 
Kocsisok sem haszonélvezői és érdekeltjei, viszont csak ők 
képesek a kulcsszereplőt elmozdítani. Vagy még ők se. De 
semmiképp sem az utcára zúduló tömeg. Az illúzió. Krisztina 
ennyire azért nem volt naiv. 

- Hogyan kellene ezt a folyamatot megállítani? - ismételte 
meg Krisztina kérdését egy sóhaj kíséretében Kocsis, akinek 
az arcára hirtelen kiült a fáradtság. Eddig vitte őt előre a 
lendület, de most valahogy meglátszott rajta a kor, a leve- 
gőben töltött hosszú idő és az állandó szellemi éberség. 

A Sunnylands mélyzöld golfpályája a mesterséges domboc- 
skákkal és bermudai homokkal körbeszórt tavacskákkal 
egészen a kopasz kőhegy lábáig húzódott. A pálmafák 

vonaláig. Kocsisnak, ahogy fáradt szemmel a tájat nézte, a fel- 
hő nélküli kék eget, a naplementétől sárgára festett horizon- 
tot, olyan érzése támadt, mintha az egymásra ömlő hegyek 
barna kőkopaszsága hatalmas emberi agyat formálna. A 
völgyek úgy tekerednek a távolban, mintha egy felnyitott 
koponya hullámzó agyzsigerei lennének. A hegy mély kősza- 
kadékaiban, a sötét árnyékvonalakban Kocsis még az emberi 
agy tűzpiros ereit is felfedezni vélte. 

- Félve válaszolok, Krisztina, mert kicsit szégyellem a 
nyers szókimondást, ahogy én a megoldásról gondolkodom. - 
Kocsis szabadkozva kezdett a csapda kivetésébe, miközben az 
üvegasztalra tette a matés poharat. A szűk fotelban nagy ne- 
hezen előrehajolt. Zakójában fémesen csörgött valami, talán 
pénzérmék, amiket a zsebében felejtett. Beszéde sokkal 
halkabb lett, mintha tényleg szégyellné, amit mondani fog. 
Kocsis nagy játékos volt, igazi pókerbajnok. A szavát mo- 
stantól alig lehetett érteni. Bizalmaskodva suttogott. Kriszt- 
ina azon gondolkodott, hogy talán neki is előre kellene dől- 
nie, de az már túl intim, túl közeli kapcsolat lenne. Mármint 
Magyarország sorsáról sugdolózni ezzel a z emberrel. - 
Óvatosan mondom - folytatta Kocsis halk lassúsággal -, de 
szerintem ezeket az órákat magyarok milliói töltik rettegés- 
ben. Félnek attól, hogy mi lesz. Mi lesz holnap, mi lesz jövőre, 
mi lesz a házukkal, az értékeikkel, a vagyonukkal, a tulajdo- 
nukkal. Mi lesz a forintárfolyammal, a megtakarításaikkal és 
az élelmiszerárakkal. Mert a magyaroknak a vagyon és az an- 
yagijólét a legfontosabb. Még a szabadságuknál is értékesebb. 
A vagyonukért bármire hajlandók, ezért lett a magyarból 
szolganép. 

Talán ez volt a legdurvább mondat az eddig elhangzottak 
közül. Ez a szo/gcme'peze's. Kicsit bánta is, hogy véletlenül kic- 
súszott a száján. De most már megtörtént, elszólta magát. 

Kocsis gőgösen lenézte a magyarokat, pedig ő is az volt, 
belőlük élt. Őt nem lehetett zsidózni, gyűlölni és ide- 
genszívűséggel vádolni, mert lepergett róla minden ilyen 
dühös és irigy ócsárlás, hiszen magyar volt, generációk óta 
tisztán magyar családfa. Hódmezővásárhelyi uradalmi fogath- 
ajtók leszármazottja. Hintósofőr, ahogy fiatalkorában 
viccelődött. Kocsis! Viszont olyan könnyen jött neki minden, 
olyan okosan tudta az áldozatait becserkészni, és tudott mil- 
liárdossá válni Magyarország szűklátókörű veszteseinek a 
kárán, hogy a végén még meg is vetette őket. Lenézte a mag- 
yarok többségét az őszinte, romlatlan, szinte bárgyú 
jóhiszeműségükért. 

Megvetette a saját áldozatait. 

Szolganép! Rokonok és szomszédok mutyizgató 
középszerű bandája, a vidéki mezővárosok pár száz méteres 
horizontjával és világképével, neki csak ennyi volt a saját 
hazája. Mint a hozzá hasonlóknak általában, amikor Mon- 
acóban szivaroztak. Vagy Genfben. 

- 1956-ban sem a szabadságáért harcolt az összes lázadó, 
csak egy részük, főleg az akkori fiatalok - folytatta a tenyerét 
nézegetve, kerülve Krisztina tekintetét. A kaszinóban sem 
nézett a Chemin de Fer-asztalnál soha a kártyaellenfelei 
szemébe. Kocsis teóriája egészen más volt az '56-os forrada- 
lomról, mint a hivatalos magyar álláspont. - A szabadságharc 
csak illúzió. Elvesztették a vagyonukat, sokaknak ez volt a 

lényeg akkor is. Azt nem tűrték tovább '56-ban, a sarki üz- 
letecskéik, lakásaik, házaik elkobzását. A gazdagok 
dögöljenek meg, azokat nem sajnálták. Mint ahogy ma sem. 
Sőt! A kitelepített gyárosokat? Ugyan! Csak a sarki 
cukrászdájukat. Rühellték azt a világot, ahol nemcsak az jár 
pórul, akit amúgy is irigyelnek, hanem ők, tehát a kisemberek 
is. És aztán ezért, lesz, ami lesz alapon, az évek óta tartó 
köpönyegforgatás és fal mellett óvatoskodás helyett '56-ban 
pár napig kiálltak az utca közepére. Szerintem ez is azt 
bizonyítja, hogy a magyarokat tényleg a vagyonuk 
elvesztésével lehet leginkább a sarokba szorítani, csak így le- 
het őket a sodrukból kihozni. És persze manipulálni is ezzel 
lehet őket a legjobban. Pró és kontra. Az elkobzással és a 
szerzés lehetőségével. Annak az ígéretével, hogy esetleg 
kaphatnak valamit. És hát az elmúlt években épp ez történt. 
Manipulálták és hülyítették őket a svájcifrank-hitelekkel, a 
munka nélkül, könnyen, spekulálva szerezhető többletvagyon 
esélyével. Hogy csak agyasnak kell lenniük, ez a trükk, okos- 
ba' minden megoldható, létezik tuti tipp, a korrekt, de 
drágább forintkamat helyett svájci frankozni. A forintban 
számoló Magyarországon egy számukra ismeretlen, távoli 
alpesi ország valutájában eladósodni. Micsoda agyrém! Aztán 
amikor borult a bili, akkor meg a szembesítés helyett, hogy 
idióták voltak, és megint hagyták magukat behülyíteni, hát 
akkor ismét félrevezették őket. Rohadtbankároztak kicsit, 
aztán újra bekapták a horgot, most meg a vagyonmentés 
ígéretét. Hogy az uzsorakamatot nem kell visszafizetniük. 
Manipulálták őket megint, ezúttal az árfolyamrögzítés mézes- 
madzagjával, az adósságuk megszüntetésének illúziójával, 

olcsóbb villanyszámlával, mindennel. De tegnap, a 
választások másnapján, ki tudja, miért, a magyar 
kisembereknél valahogy megint betelt a pohár. Mint '56-ban. 
Talán azért, mert hirtelen megvilágosodtak, hogy tényleg 
csak hülyítik őket, és a végén mégiscsak bukni fogják a csöpp 
kis vagyonukat, életük rengeteg munkával összekapart pici 
kupacát. A kis lakásukat, apró üzlethelyiségüket. Úgyhogy 
elemi erővel félteni kezdték azt, amijük van. Pánikreakció. 
Ennyi, nem több. És páran, a bátrabbak megint kiálltak az 
utca közepére. Mint '56 - ban. Úgy, ahogy a hozzájuk hason- 
lók Isztambulban vagy Kairóban, Rióban, Párizs 
külvárosában, Londonban és néha Madridban. Athénról már 
jobb nem is beszélni. Most se a többség, csak néhány tízezer 
hőbörgő a közéjük keveredett szabadságharcosokkal. Mert 
azért olyan is akad bőven. Ismét ég az ország, mint ahogy 
néhányszor már égett az elmúlt pár száz évben. Lesz, ami lesz 
alapon, megint tombol a káosz. Mert kétségbe vannak esve, 
félnek. De egyvalami még megoldhatná ezt a helyzetet, 
Krisztina, egyetlen érzés, ami a magyarok esetében még a 
félelemnél is erősebb. 

Itt szünetet tartott. Visszacsúszott a szűk fotelba, megint 
csörgött a zsebében a pénz, a szája mintha mosolyt sejtetett 
volna, de nem látszott egyértelműen, hogy a megoldás kulcsa 
vagy a cinizmus formálja az arcélét. 

- A félelemnél csak a remény tömegpszichózisa erősebb. 
Úgyhogy most erre van szükségük, ez az egyetlen lehetséges 
megoldás, csak ez. Reményt adni a magyaroknak, és ez a re- 
mény a megbékélés ígérete lesz. Hogy megtarthatnak 
mindent, hogy van rá esély. És ezt a reményt most már csak 

egyvalaki testesítheti meg számukra, Krisztina. Egyvalakinek 
fogják elhinni. A megbékélés miniszterelnökének! 

Budapest - Magyarország 

Apró zizzenés volt csupán. André először észre sem vette. 
Fruzsika légzését figyelte, az egyre nyugodtabb tüdőmozgást, 
a pici mellkas fel és le ritmusát. Hinni akarta, hogy a kislánya 
meggyógyul, hogy az apró test rendbe fog jönni, mert Fruzsi 
őrá ütött, erős és kitartó. 

Tíz másodperces késéssel regisztrálta csak a telefon 
rezgését. Szokatlan érzés volt a nadrágzsebében megmozduló 
mobil, mert lenémítva korábban sosem használta. A rootkit 
program zizegett, amikor Párizsból a DGSE technikusa 
megrázta a vállát. Pontosabban a combját. Hé. figyelsz? 

Lassan vette elő a készüléket, mert nem tudta, hogy mit lát 
majd a képernyőn. Adrienn mamája aludt, a nagypapa viszont 
éppúgy, mint ő, éberen figyelte Fruzsikát. 

Egymásra pillantottak. Aztán André a telefonra, ami meg- 
lepően sötét volt, szinte fekete. Valami mégis mozgott a 
kijelző felületén, itt-ott fénycsíkok villantak, aztán megint 
visszatért a sötétség. Nem értette. Hirtelen megcsapta a 
kórterem fertőtlenítőszaga, hallotta a lélegeztetőkészülék 
csipogását, kint, a folyosón valaki csoszogott, húzta a papuc- 
sát a fényes, szürke csempekövön. André koncentrált és 
figyelt, mindent észrevett, meghallott, de nem értette, hogy 
mit lát a készülék képernyőjén. Hogy ez micsoda, és miért? 
Figyelte, nézte a változó feketeséget, próbált rájönni, hogy ez 

vajon mi lehet, amikor a bal felső sarokban végre megjelent 
egy üzenet. 

BAZÁR. Ezt már ismerte. A technikus fedőneve a DGSE pár- 
izsi központjában. És aztán a szöveg: 

„BAZÁR: Gianni telefonja bekapcsolva GMT 5.40 Budapest + 
2.00 - beépített kamera képe továbbítva - élő." 

André az órájára pillantott. Reggel 7 óra 42 perc. A green- 
wichi időzónában viszont két órával korábban volt, vagyis 
csak 5 óra 42. Ezek szerint Gianni két perccel ezelőtt kapc- 
solta be a telefonját, és a DGSE hackere már be is hatolt a 
beépített kamerába. Ő pedig most annak a képét látja élőben. 

André hitetlenkedve bámulta a kezében tartott szerkez- 
etet, próbálta felfogni, hogy hová is jutott a világ. A mozgó 
feketeségből arra következtetett, hogy Gianni valószínűleg a 
zsebében tartja a telefont, és ő ezért nem érzékel semmit, 
csak sötét foltokat. 

De akkor is. Párizsból idelövik a mobiljára azt az élő képet, 
amit egy feltört svájci készülék kamerája lát, anélkül hogy a 
Budapesten tartózkodó tulajdonos, Gianni ebből bármit is 
észrevenne? Gondolatban épp itt tartott, amikor még ennél is 
elképesztőbb dolog történt. A francia titkosszolgálat tech- 
nikusa a rootkit segítségével kettéosztotta André kijelzőjét. A 
képernyő felső részébe tolta az egyelőre semmitmondó sötét- 
séget, aztán az alsón megjelent Budapest műholdtérképe. Vil- 
lanva zoomolt az utcavázlat, a város felülnézete tágabbra 
nyílt, és így már az A és B pont is elfért rajta. Utána pedig jött 
az újabb üzenet: 

„BAZÁR: A pont Budapest - Budaörsi út 4., B pont (saját 
tartózkodás) Budapest - Fiumei út 17. Célszemély távolsága 
5,3 kilométer jelenlegi forgalmi viszonyokban 16 perc." 

Tehát, ennyire vannak egymástól. Tizenhat percre. André 
nem mozdult, bár robbanni tudott volna. Szíve lüktetett, és a 
fogát olyan erővel szorította össze, hogy majdnem kitörte 
őket. De észre sem vette. A nagypapának is csak annyi tűnt 
fel, hogy André összerántja az állkapcsát. Nyakán megfeszül- 
nek az erek, de belül fékezi magát. Megemelkedett a válla, 
próbálta az izmait lazítani. 

Nyugalom, csak türelmesen. 

Fruzsikát nézte megint. A lüktető tüdejét. Hosszú másod- 
percekig követte a gépek zöld csíkjait, a fel- és lefelé szaladó 
cikcakkokat. Gianni! ...csöpp kislányod az oviban... Szaladj, 
köcsög. 

Aztán megint változott a mobilképernyő, most már 
háromfelé osztotta a párizsi technikus, és az alsó harmadban 
megjelent egy arc, egy korábban még sosem látott 
napszemüveges fiatalemberé. 

André nem ismerte. Furcsa volt, mert épphogy csak kivilá- 
gosodott, a nap még egyáltalán nem sütött. Ma talán nem is 
fog. A harminc körüli férfi mégis napszemüveget viselt. 
André kinézett a kórházablakon, látta a szürke, ködös eget, és 
aztán a tekintete visszatalált a napszemüveges ismeretlenre. 
Fordult a kép körbe-körbe, mintha valaki be akarná mutatni, 
hogy hol is van, honnan érkezik az adás. André a helyszínt 
sem ismerte fel, csak egy magánrepülőt látott pár másod- 
percig. Utána a kép továbbfordult, visszatért a 

napszemüveges férfihoz, aki most oldalra emelte, és mintha 
el akarná dobni a kamerát, himbálózva szaladni kezdett vele. 

Aztán tényleg el is dobta. De a kamera nem esett le, csak 
emelkedett egyre magasabbra, ellenállt a gravitációnak, ment 
fel és fel, most már a háztetőket is látni lehetett, aztán a tá- 
voli horizontot. Az egyharmadnyi képernyőfelületen egyre 
furcsább lett minden, mert gyorsult az eldobott tárgy, ami 
persze nem kamera volt, André most már rájött, hiszen olyan 
tempóban süvít a város felett, mint... egy minidrón. 

Háttér-információ 

A washingtoni Kongresszus 2012-ben bízta meg az 
Amerikai Szövetségi Repülési Hivatalt, hogy legkésőbb 2015. 
január elsejére dolgozza ki és léptesse életbe a kisméretű, 
pilóta nélküli gépek repülési szabályzatát. Ezek után a Federal 
Aviation Administration hivatalaiban heves vita kezdődött a 
légi közlekedési szabályzat lehetőségeiről, főleg mert közben 
a minirepülőszerkezetek radikális tempóban fejlődtek. 

Szinte minden hónapban újabb és újabb alkalmazási terü- 
let merült föl. Az eredendően katonai célokra fejlesztett 
pilóta nélküli robotrepülőgépek, a drónok rövid idő alatt oly- 
an kicsik lettek, és annyifélék, hogy már 2014-ben is őskor- 
inak tűnt minden pár évvel korábbi eszköz. Ránézve mondjuk 
egy Afganisztánban 2010-ben használt robotrepülőgép 
fotójára, sokaknak olyan érzésük támadt, mint amikor vissza- 
gondoltak a számítógépek hőskorára, a szobákat betöltő első 
komputerekre. 

Annyi volt csak a különbség, hogy ez a terület még a 
számítástechnikánál is gyorsabban fejlődött. Az unió 
brüsszeli központja 2014 júniusában kezdte csak el az 
amerikaihoz hasonló légi közlekedési szabályzat kidolgozását, 
de a bevezetés céldátuma ennek ellenére Európában is 2015 
januárja lett. Sokan ellenezték ezt a kapkodást, és arra em- 
lékeztettek, hogy hajdanán az autózás is KRESZ nélkül indult. 
Voltak, ugye, az utak, és száguldoztak rajtuk a kocsivezetést 
épphogy csak tanulgató emberek. Nem voltak táblák és 
jelzések, mint ahogy előtte a lovasok is arra mentek, amerre 
akartak. A KRESZ csak évekkel később született meg. Úgyhogy 
most sem kell kapkodni, még idejében vagyunk. 

Meglepő módon, ennek ellenére, az alapelvekben mindkét 
kontinensen kifejezetten gyorsan sikerült megállapodni. 
Bárki használ is minidrónt, a szerkezet nem emelkedhet 1500 
lábnál magasabbra, tehát körülbelül 450 méternél feljebb. A 
maximális sebessége pedig 150 mérföld lehet, vagyis 
óránként 240 kilométer. Az Amerikai Szövetségi Repülési 
Hivatal előírta, és ezt Brüsszel is átvette, hogy minden 
kisméretű robotrepülőnek kell hogy legyen egy olyan, pár 
száz dolláros műhold-navigációs eszköze, melyet a szaknyelv 
„érzékelés és elkerülés"-nek nevezett. A „sense and avoid" 
technika a mobiltelefon-hálózatok antennáival állt kapcsolat- 
ban, 2014-ben fejlesztették ki, és folyamatos jeleket küldött 
önmagáról. Ha bárhonnan egy másik minidrón közeledett 
felé, a kisgépek azonnal, automatikusan, a robotpilótákhoz 
méltó módon kikerülték egymást. 

M7-es autópálya - Magyarország 

A magyar miniszterelnök páncélozott Mercedesé előtt mo- 
toros rendőrök szirénáztak. Mögötte pedig a tegnap este Ti- 
hanyba érkező miniszterek és frakciótagok autói haladtak. A 
konvoj háromnegyed hétkor hagyta el a miniszterelnöki 
magánrezidenciát, és most már egy órája úton volt. Sokan 
sms-t küldtek a munkatársaiknak, közeli szövetségeseiknek, 
hozzátartozóiknak. Lényegében mindenki azt írta, hogy a 
miniszterelnök hajthatatlan, nem fog lemondani. A 
kormánypárt frakcióvezető-helyettese elindulásuk után nem 
sokkal, 6 óra 53 perckor azt üzente vadászpartnerének, a 
jelenleg üzleti úton Amerikában tartózkodó Kocsis Zsoltnak, 
hogy a helyzet reménytelen. Előző nap Kocsis kérte tőle, hogy 
ha a miniszterelnök Budapestre menne, akkor tájékoztassa 
őt. Az üzenet teljes szövege így szólt: 

„Reménytelen. Hajthatatlan. Nem tudtuk rávenni a lem- 
ondásra. De hát ismered. Most indultunk Tihanyból. Megy 
előttünk duzzogva, egymagában. Fél 9-re a Parlamentbe 
érünk, majd jelentkezem a hírekkel. Kitartás, Karcsi haverod" 

A kormányfő egyedül utazott, mert nem volt kíváncsi sen- 
kire. Elege lett belőlük. Gondolkodni szeretne, ezt mondta 
nekik, de valójában egyiküket sem tudta elviselni. Egy ilyen 
éjszaka után képtelen lett volna bármelyikükkel is egy 
légtérben maradni és másfél órán keresztül beszélgetni. 
Hosszú évek óta semmi sem zaklatta fel annyira, mint az 
elmúlt 24 óra, de leginkább a közvetlen munkatársai 

dezertálása. Mert ő ezt így hívta, dezertálásnak. A Tihanyba 
utazó küldöttség nagyobb része szerinte csakis azért érkezett 
hozzá, hogy később, amikor majd kabátot cserélnek, elmond- 
hassák, hogy ott voltak. Ott bizony. Személyesen kérték a 
miniszterelnököt, hogy mondjon le. 

Részük volt a váltásban, úgyhogy válthatnak ők is, ugye? 
Átállhatnak! 

Borzalom. 

Hajnalig magyarázta nekik, amit korábban már ezerszer 
elmondott. Hogy az utcai zavargás, a káosznak tűnő kisülés 
nem valaminek a kezdete, hanem épp ellenkezőleg, a vége. 
Értsék már meg, és legyenek türelemmel! Most záródik be az 
ajtó, amit évek óta tudatosan csuknak rá a magyar társada- 
lomra. Együtt, közös elhatározásból! Hát akkor miért nem le- 
het kibírni még pár napig? Aztán úgyis vége! Évtizedekre 
vége. 

Mondtak neki erre mindenféle butaságot, a párt egyik 
alapítójának még az is kicsúszott a száján, hogy Kadhafi is 
biztos így beszélt, amikor már lövöldöztek az utcán. Hogy 
már csak pár nap, meg ilyenek, annyit kell még kibírni, aztán 
vége. 

Micsoda aljas sértés, őt Kadhafihoz hasonlítani! 

Nem értik, tényleg nem fogják fel, hogy mi mindent tett 
értük és Magyarországért. Hiába érvel és magyaráz nekik, 
ezek süketek. 

Tegnap is, most már ezredszer, elmagyarázta a szar- 
jankóknak, mert ez volt a teljes megnevezésük, dezertáló szar- 
jankók, elmondta nekik újra a puha landolás koncepcióját. A 

rokkantak első hat hónapját, annak a pszichológiáját. Hogy a 
rokkantakkal mindig az első hat hónapot kell öngyilkosság 
nélkül átvészelni. Aztán már megszokják és elfogadják a 
sorsukat. 

A kormányfő szerint ez az elv érvényes az országreform ál- 
dozataira is. Ha a kerekes székbe kényszerülő páciens a bale- 
set utáni fél évben nem lesz öngyilkos, akkor már sosem. 
Mert az ember mindent képes megszokni. Hiába volt mond- 
juk maratoni futó Bostonban, az életét kerekes székben is 
eltölti majd, csak a baleset utáni első hat hónapot élje va- 
lahogy túl. Addig ne legyen öngyilkos, mert utána már nem 
lesz. A deportáltak pár hónap elteltével még a koncentrációs 
táborokban is reménykedve éltek, mindenhez alkalmazkod- 
tak, és mindent megszoktak. Az ember már csak ilyen. 

A baleset után amputálásra váró, de még meg is vakuló 
beteget hónapokig kell hitegetni, hogy a lábát sikerül majd 
megmenteni. Aztán amikor elfogadja a vakságot, amikor meg- 
békél a sötétséggel, akkor szép lassan rávezetik arra, hogy a 
bal lábát sajnos mégiscsak le kell vágni. Két hét múlva pedig 
megmondják neki, hogy a jobbat is. Puha landolás - így hívja 
ezt a szaknyelv. Mindent csak szép lassan, sorjában, sokkolás 
nélkül, mert így még a tolókocsit is elfogadja az áldozat. A 
kerekesszéket. Sőt a végén még örül is neki. Hogy legalább él! 
Akkor már, fél év távlatából esze ágában sincs öngyilkosságot 
elkövetni. 

Hát az elmúlt években ő is ezt tette a magyarokkal. Puha 
landolás! Nem volt sokkterápia, Bokros-csomag, csak a szép 
lassú, lappangó szoktatás. Kiigazításnak hívott megszorítások 
hosszú sora. Háromszor annyit vágtak, mint a kilencvenes 

években Bokros Lajos, Magyarországon mégis az ő neve lett 
szitokszó, mert volt annyira vehemens és átgondolatlan, hogy 
berohant a beteghez, és egyszerre megmondott neki mindet. 
Hogy megvakult, és a két lábát is le kell vágni. Aztán levágta 
azonnal, ott nyomban! 

Nem, ő ezt nem így csinálta. Hanem lépésről lépésre. Nye- 
segetett, visszavett, próbálta átvészelni az öngyilkossággal 
fenyegető időszakot. Szép lassan, eltolva, puha landolással, de 
felszámolt mindent, a kilenc hónapos munkanélküli-segélytől 
kezdve a kulturális intézmények túlzó finanszírozásán át a 
kiterjedt sztrájkjogig és a költségvetés milliárdjait fe- 
leslegesen elszívó kisegyházakig. Lenyirbálta az összes fin- 
anszírozhatatlan kiadást, amire józanul végiggondolva 
tényleg nincs pénz a mai Magyarországon. Négy év alatt 
mindent becsomagolt és észrevétlenül letolt a magyarok 
torkán. 

Pár évvel ezelőtt ennek a tizedéért fellázadtak volna. Most 
meg? Még tüntettek is mellette! Hogy így legyen! Miért nem 
látják ezt be? Miért nem ismerik el? Miért nem rázzák meg a 
kezét? Nem képesek felfogni, hogy rajta kívül ezt senki sem 
tudta volna megcsinálni? És közben még választást is nyerni! 
Mert megnyerték, ez tagadhatatlan! Hiszen tényleg ők kapták 
a legtöbb szavazatot! Nem csalt itt senki! Miért lenne skan- 
dalum, hogy az új választási törvény abszolút többséghez jut- 
tatja őket? Nincs benne semmi trükk. Ők lettek az elsők, vagy 
nem? A többségnövelő apró megoldások csak az ország stabil- 
itása és kormányozhatósága érdekében kellettek. Hát nem 
értik? 

Szétterpesztett lábbal ült, és annyira ideges volt a borsza- 
gú, vadonatúj Mercedes hátsó ülésén, hogy ha bárki meg- 
mérte volna a vérnyomását, minimum mate teát ajánlott 
volna neki. De mindenképp valamiféle idegnyugtatót. 

Sose fog lemondani, ezek meghibbantak! 

Pont most, hogy végre megcsinálta? 

Az autókonvoj 7 óra 40 perckor, amikor Gianni bekapcsolta 
a telefonját, épp elsuhant Székesfehérvár mellett. 
Huszonöt percre voltak Budapesttől. 

Budapest - Magyarország 

A minidrónok kapcsán egyébként még pár évvel korábban 
sem gondolta volna senki, hogy érzékelhetően meg fogják 
változtatni a városi utcaképet. De hirtelen óriási lett a fe- 
jlődés. A körülbelül ötezer dollárba, valamivel több mint egy- 
millió forintba kerülő kisméretű robotrepülők felhasználási 
lehetősége 2015-ben szinte már végtelennek tűnt. A mezőgaz- 
daságban például megjelent a „precíziós növénytermesztés" 
kifejezés, mert Európa szerte, főleg persze a nyugati or- 
szágokban, a lassú területbejárás helyett egyre több nagyter- 
melő minidrónokkal figyelte a termés alakulását, a rovarok 
érkezését, az érési folyamatok beindulását, az áradásokat és 
szinte mindent. Költséghatékony volt, és persze sokkal 
eredményesebb. 

Számtalan alkalmazás kínálkozott. A teherszállításban 
például a német vasúttársaság vezette be legelőször a 
drónokat, de 2015 elejétől nagy meglepetésre már a MÁV 

szerelvényei mellett is megjelentek az olcsó robotrepülők, 
hogy menet közben is ellenőrizzék a légfékeket. 

Egyre több országban pilóta nélküli kis gépek figyelték a 
graffitizőket, a középületrongálókat, az éjszakai diszkókat, az 
iskolák körüli drogárusokat és még számtalan más helyszínt 
is. 

Amerikában a telefonközpontokhoz hasonlító irányító- 
centrumokban a joystick-generáció tagjainak nevezett 
huszonéves fiatalok dolgoztak. Mindössze pár hetes tanfolya- 
mon sajátították el a minidrónok vezetését, mert a video- 
játékokról nekik erre könnyű volt átállniuk. Megosztott ké- 
pernyőiken egyszerre akár öt-hat szerkezetet is irányítani 
tudtak, átprogramozhatták őket, és figyelhették a róluk 
érkező képeket. Mint korábban a bekamerázott parkolóházak 
biztonsági őrei, úgy követték egyre fásultabban a drónjaikat. 
Új foglalkozási ág született. Az amerikai nagyvárosokban stat- 
isztikailag kimutatható módon csökkent az éjszakai bűnözés, 
a gyorshajtás, a veszélyes hulladékok illegális lerakása és még 
számtalan más jelenség is. Drónokat vásárolt minden 
valamirevaló őrző-védő szolgálat, méhtenyésztő és erdész. 

Magyarországon 2015 első négy hónapjában 3250 
kisméretű repülőeszközt helyeztek forgalomba, ugyanez a 
szám Amerikában 427 ezer volt január és április között. 

„Még két év és fekete lesz az ég ezektől" - nyilatkozta 
elkeseredve és kicsit túlozva, de azért a lényegre tapintva az 
Amnesty International vezetője 2015. január elsején, amikor 
Amerikában és Európában egyszerre lépett életbe a 
minidrónokra vonatkozó légi közlekedési szabályzat. 

Egyre többen érezték úgy nemcsak Berlinben és London- 
ban, de kicsit már Budapesten is, hogy az épületek légterében 
megjelenő robotrepülők olyan szintű változást idéznek elő az 
emberi életszférában, amilyen az autók megjelenése lehetett 
körülbelül száz évvel korábban. 

így tehát, amikor a nyolcvan centis, dupla légcsavaros 3D 
Robotics, betartva a budapesti alacsony légszinti közlekedési 
szabályokat, mert ez volt a légi KRESZ-re vonatkozó pontos 
magyar kifejezés, amikor a kisméretű, csendes gép a Liszt 
Ferenc repülőtér magánterminálja felől 300 méter magasan 
elzúgott az Üllői út vonalában a Budaörsi út, vagyis a BAH- 
csomópont felé, a többség fel se nézett rá. 

A budapestiek kezdték már megszokni ezeket a zümmögő 
vackokat. Egyre több volt belőlük. Gianni jobb kézzel teker- 
gette a potmétert. Mint egy régi rádió hullámhosszkeresője, 
olyan volt a házilag készített indítószerkezet tárcsaszerű se- 
bességállítója. A feje tetején teljesen kopasz, de a füle mellett 
némi hajat azért még ápolgató férfi két gyűrűt is viselt a jobb 
kezén. Hüvelykujján a cicomás, halálfejes ezüst ékszer 
hozzászorult a tekerő műanyag rovátkáihoz. A gyűrű éle 
alulról belemélyedt az ujjába. Szinte fájt, olyan szorosan 
markolta a potmétert. 

Nem fog kicsúszni a kezéből, biztos volt benne. 

Jobbra-balra forgatta, próbálgatta, és közben az ujjaiban 
érezte a tekerő mágneses ellenállását. Elég nagy tárcsa volt, a 
tenyerét szinte teljesen rá tudta fektetni, és úgy meg- 
markolni. Stabilan, erősen. Lucianótól tanulta, és örök életre 

meg is jegyezte a szabályt. Grandé torsioné! Nagy tekerőt kell 
használni! 

Amikor a kocsi majd jön, és ő megbecsüli a sebességét, 
egyik kezével pedig elindítja a robbanássorozatot, miközben a 
másikkal tekeri a sebességállítót, abban a komplex pillanat- 
ban nagy játéktérre lesz szüksége. Izgalmas másodpercek 
lesznek, kapkodó, gyors mozdulatsor. Ezért fontos, hogy Lu- 
ciano tanácsát követve a jobb tenyerével megmarkolt tekerő 
ne finomkodó, precíziós műszer legyen, hanem nagy kört 
leíró, könnyen beállítható potméter. 

Az indítószerkezetnek ez a központi eleme. Luciano, 
amikor két évtizeddel ezelőtt hetekig kísérletezett a mer- 
énylettel, pár nap után rájött, hogy a halálra ítélt Falcone 
kocsija jöhet lassan, de kiszámíthatatlanul gyorsan is. Már 
1993-ban is egy ehhez hasonló potméter oldotta meg a 
problémát. 

Annak függvényében, hogy a BAH-csomópont felüljáróján 
milyen sebességgel haladnak majd a kocsik, Gianni egyetlen 
tekeréssel hozzá tudja igazítani a konvoj tempójához a láncba 
kötött és aszfaltba ágyazott nitroglicerin- és dinamitaknák 
robbanási sebességét. 

Reagálni tud az autók manővereire, hiszen ha gyorsabban 
robbannának a felüljáró aláaknázott elemei, mint ahogy a 
konvoj halad, akkor a miniszterelnök sofőrje, ha elég ügyes, 
még idejében le tudna fékezni, és a szétnyíló hídszerkezetről 
nem zuhannának a halálba. Ha viszont lassabban robbannak a 
sorozatdinamitok a kocsi kereke alatt, mint ahogy a konvoj 
halad, akkor a sofőr a szó szoros értelmében megelőzheti a 

robbantássorozatot, és maga mögött hagyhatja az összeomló 
felüljárót. 

Nem volt egyszerű. 

Egyre feszültebben figyelte a BAH-csomópontot. Ezt az óc- 
ska lakást a Budaörsi út 4/A tömbjében már hetekkel ezelőtt 
kibérelte. Hamis igazolvánnyal, feketén és zsebbe, mert per- 
sze a tulajnak esze ágában sem volt adót fizetni. A főváros 
nagy részére jellemző módon ez a két világháború között 
épült társasház is elhanyagoltan állt, foltokban lepergő 
vakolattal. Gianni a sárga épület legfelső szintjén az ablaknak 
támaszkodott, és kifelé nézett az ötödik emeletről. A szürke, 
esőre hajló reggelen szokatlanul enyhe volt a forgalom. A 
jelek szerint sokan döntöttek úgy ma reggel, hogy inkább ot- 
thon maradnak, és kivárják, vajon mi történik a káosz más- 
odik napján. 

A foltos, elhanyagolt, repedező szélű ablakból elég távolra 
el lehetett látni. Balra a Balatonról érkező autópálya bevezető 
szakasza húzódott. Itt, Gianni előtt a felüljáró emelkedője és 
kanyaríve, jobbra pedig, a távolban, a BAH-csomópont 
túloldalán a Novotel szálló. Bízott benne, hogy ebből az ablak- 
ból elég messziről észreveszi majd a konvojt. 

Korábban azon gondolkodott, hogy lakhatna a Novotel 
szállóban, mert onnan jobban látná a szemből közeledő min- 
iszterelnöki páncélkocsit, de amikor kipróbálta azt a perspek- 
tívát, pár perc alatt rájött, hogy szemben állva kevésbé 
érzékeli és ezért nem is tudja pontosan megbecsülni a 
haladási sebességet. Innen, oldalról viszont ezzel aligha lesz 
gondja. 

A rádióhullámos indítószerkezet mellett ott feküdt 
mindkét telefonja. Tíz perccel ezelőtt bekapcsolta a svájci 
készülékét is, a 41-es előhívószámot, bár szíve szerint a zse- 
bében hagyta volna. De Kocsis képtelen volt megjegyezni, 
hogy melyik számon is kell üzenni neki - az ügyek füg- 
gvényében. Hát igen, milyen finom kifejezés is ez, hogy az 
ügyek függvényében. Kocsis ma reggel, lassan egy órával 
ezelőtt Gianni olasz feltöltős készülékére továbbította az 
ügyet, a kormánypárti haver sms-ét arról, hogy a miniszterel- 
nök épp elindult Tihanyból. 

Gianni sosem kapcsolta ki az olasz telefonját, mert azt nem 
lehetett visszavezetni hozzá. Az eldobható készüléket 
Milánóban, egy utcasarki TIM boltban vette, az öt- és tízeurós 
feltöltő kártyákat pedig különböző BILLA élelmiszerboltok 
pénztárainál. Egyszerre sohasem többet száz eurónál. 

Többnyire arról a mobilról intézte az ügyeit, de Kocsis a 
kezébe nyomta ezt a másikat is, a cégeset, a svájci 41-est, 
mert azt gondolta, hogy minél fontosabb ember valaki, annál 
több készüléket kell használnia. A közös barátainkat erről 
hívd, mondta neki. Kocsisnak öt telefonja volt, hát akkor Gi- 
anninak is legyen legalább kettő. Ennek ellenére az új mobil- 
lal Kocsis csak azt érte el, hogy jól összekuszálta a dolgokat. 
Kocsis ugyanis, miután elmentette Gianni 41-es számát a neve 
és a régi, az olasz 39-es szám mellé, teljesen véletlenszerűen, 
összevissza hívta fel őt a két készüléken. Hol ezen, hol azon. 
Amelyik szám gombját épp megnyomta. 

Kocsis, a technikai zseni. 

Úgyhogy biztos, ami biztos alapon tíz perccel ezelőtt 
bekapcsolta ezt az új számot, a svájcit is, hátha legközelebb 
azon jelentkezik be Kocsis. Mert bejelentkezhet, hiszen 
bármelyik pillanatban történhet valami. 

André ezekben a másodpercekben ért át az Erzsébet hídon. 
Adrienn kis Fiatjával éles kanyart vett jobbra, aztán már 
fordult is felfelé, a Hegyalja út irányába. 

Csendben jött el az intenzív osztályról. Egymásra néztek 
Adrienn édesapjával, aki ülve maradt, miközben André 
megállt mellette, és megszorította a vállát. 

- Adrienn most száll le Bécsben - mondta André suttogva, 
a görcsöt, az iménti feszülést már kiengedve magából -, mire 
ideér, én is itt leszek újra. 

Keze továbbra is a nagypapa vállán maradt, megvárta, 
amíg a férfi felnéz rá. Aztán elkísérte a tekintetét Fruzsika 
ágyához és onnan vissza. André bólintott, mintha azt 
mondaná, hogy rendben lesz ez így, a nagypapa egyedül is 
megoldja. Az idős férfi meg csak nézte Andrét mozdulatlanul, 
biccentés nélkül. Mert a szeme. André szeme elmesélte az 
egész életét. Most mesélte el, most először. Néma csendben, 
mert szóban még soha. Adrienn édesapja nem értett mindent, 
mert a lánya nem mondott el neki mindent. 

Csak sejtette. Ki ne sejtette volna. André keze például, 
ahogy most bátorítón a vállára tette. Mindjárt összeroppan- 
nak a csontjai, André olyan erővel szorítja, bár valószínűleg 
észre sem veszi. Neki fel sem tűnik, hogy mindjárt összemorz- 
solja. Pedig csak meg akarja nyugtatni, nála ez a vállon 
veregetés. Átadja az energiát. 

Egyszer megkérdezte a lányát, hogy ha egyetlen mondat- 
ban kellene bemutatnia Andrét, akkor mit mondana. Két szó 
volt a válasz. Összesen két szó. Sosem fél! Ezt mondta 
Adrienn, és amit tegnap délután a tűzoltóktól hallott az 
óvodánál, hát az. 

Úgyhogy sejtette. Fruzsika azért fekszik most itt, mert 
André sosem fél. Tudta, érezte, elfogadta. Vannak ilyen 
emberek. 

Megfogta André kezét, nem vette le a válláról, csak rátette 
a sajátját. Ahogy hozzáért, André azonnal megérezte a két fo- 
gás közötti különbséget, észrevette magát, és kiszaladt a 
görcs az ujjaiból. Enyhült a szorítás, most már tényleg csak 
megnyugtatón és engedélyt kérve tartotta a kezét az apósa 
vállán. 

Aki pár apró mozdulattal megpaskolta, mintha bátorítaná. 
Vagy elengedné. És aztán bólintott. 

Visszafordult Fruzsika ágya felé, és nézte megint mereven. 
Nem tudott mit mondani, mert annyi mindent szeretett 
volna. André pedig kihúzta a kezét a nagypapáé alól, el a 
válláról, és lassan, halkan kilépett a folyosóra. Nyugodtan 
ment pár métert, aztán előredőlt, és szaladni kezdett. 

Másfél perc, mondta magában, ennyit veszített. Ez már 
nem André volt, hanem a katona. A légiós, aki bármit tett is 
az elmúlt kilencven másodpercben, bárhogy próbált is nyu- 
godt maradni, a nagypapa vállát megérinteni, magában 
közben folyamatosan számolta az időt. Már vadászott. Gianni 
úgy kalkulált, hogy a miniszterelnöki konvoj legfeljebb tíz 
percen belül ideér. Hacsak nem választanak másik útvonalat, 

bár azt nem szoktak. A balatoni magánrezidenciáról nem 
nagyon lehet másfelé menni, csak a BAH-csomóponton 
keresztül. Amióta ezt a lakást kibérelte, és egy suhanccal a 
hét végén is figyeltette a forgalmat, a miniszterelnök mindig 
erre jött vissza Tihanyból. 

A sráchoz egyébként Gianni néha felküldött egy prostit a 
legkülönbözőbb napszakokban azzal a feladattal, hogy han- 
gosan, sikítozva élvezzen el. Igazából vagy csak eljátszva, neki 
mindegy, de mindenképpen legyen jó hangos. Hadd gondolja 
az összes szomszéd, hogy ide csak dugni járnak. Ha tehát 
csend van, akkor majd azt feltételezik, hogy senki sincs itt. És 
akkor a szomszédok nem figyelnek. Még tudat alatt sem 
hallgatóznak. 

Gianni éjszaka, az aszfaltozás végeztével síri csendben 
nyitotta ki a lakásajtót, vigyázva, hogy ne csapjon zajt. 

Nem is fogják tudni, hogy itt járt. Nem emlékszik majd rá 
senki. A zűrzavarban pedig kámforrá válik! 

Az épületrobbantások technikája egyébként nagyon sokat 
fejlődött Falcone meggyilkolása óta. A maffia akkor még a 
mennyiség, a féltonnányi robbanóanyag erejére 
támaszkodott, ma viszont már sokkal kevesebb dinamit és ni- 
troglicerin is elegendő. A legújabb bontástechnikák, az épü- 
letrombolást célzó robbantások ugyanis tudományos preciz- 
itással, számítógépprogramok segítségével határozzák meg 
azokat a külső és belső pontokat, ahol egy ilyen felüljárót 
statikailag meggyengítve és a saját irdatlan súlyát fel- 
használva le lehet rombolni. 

Gianni mestere volt ennek. Az aszfaltba fektetett és a 
felüljáró betonszerkezetének a tövében elhelyezett dinam- 
itlánc, amikor aktiválja, úgy fog tűzijátékként végigszaladni a 
hídszerkezet lábazatán, mintha szorosan egymás mellé fel- 
sorakozott focistákat rúgnának hátulról térdhajlaton. A BAH- 
csomópont szürke tartópillérei dominószerűen fognak 
megroggyanni és összecsuklani. A nitroglicerin-alapú rob- 
banószerkezetek pedig, amiket a felüljáró kanyarívében, a 
fémkorlátok alá rejtett el, mintha gépágyúk lennének, 
oldalról sorozzák majd a lezuhanó páncélkocsit. 

Gianni legalábbis így képzelte. 

Állt az ablak előtt, és újra végiggondolta, hogy mi fog 
történni. Balról jönnek a kocsik, bár lehet, hogy csak egy, az 
újságokban tucatszor lefotózott páncélozott Mercedes, amit a 
miniszterelnök pár hónapja kapott a német vállalat elnökétől, 
amikor felavatták a kecskeméti Mercedes gyár második üze- 
megységét. A fekete limuzin felhajt ide elé, a felüljáró 
emelkedőjére, ő pedig megsaccolva a sebességet, és beállítva 
a potmétert az ötödik talapzatnál, ahol a felüljáró már eléri a 
teljes magasságot, megnyomja a gombot. 

Utána pedig már csak nézni fogja. Ahogy a Mercedes alatt 
kitör a földrengés, szakad a felüljáró betonszerkezete, az út, 
szétreped a cementfelület, mintha vulkán törne ki alóla, a ni- 
troglicerintöltetek pedig oldalról lövik a páncélozott kocsit, 
és aztán a miniszterelnököt megmarkolja a halál. 

Valamelyik halál. 

A zuhanás, a dinamit, a nitroglicerin, a becsapódás, a 
rázuhanó betonszerkezet. Valamelyik. Legalább ötféle halál 
veszi majd körül, és az egyik biztosan végez vele. 

Mint ahogy Falconéval is végzett Luciano. Pontosabban Lu- 
ciano halálkonstrukciója. 

Gianni számára ez lesz a csúcspont. A maffiakarrier Mount 
Everestje. Kivégezni egy ország vezetőjét. Volt már ilyen sok- 
szor más országokban, máshol, de akkor is. Ezt most ő 
csinálja. Aztán kiszáll, és tényleg mindenkinek arrivederci. 

Megint kinézett az ablakon, talán már csak öt perc, erre 
gondolt, de aztán nem hitt a szemének. 

Az ablak előtt, alig három méterre tőle egy óriáspókra em- 
lékeztető fémszerkezet jelent meg, és lebegve ott maradt a 
levegőben. Négy lába volt, azokon olyan műanyag hengerek, 
mintha legalábbis súlyzók lennének. A tetején jobb és bal 
oldalon két, rotorszerű propeller pörgött, a hátsó fele pedig 
úgy nézett ki, mintha lökhajtásos repülőgép makett lenne. 
Ahol a pók négy, sárgára festett lába összefutott, a szerkezet 
közepén, oda a tervezők fél focilabdányi üveggömböt er- 
ősítettek. Gianni mereven nézte a gömb mögött, az üveg 
védelmében aprókat mozduló kamerát. 

A koromfekete lencse őt figyelte. Gianni látta, ahogy 
zoomol, ahogy forog az objektív, és mint egy furcsa, óriás- 
méretű bogár szeme, őt pásztázza. Mi a kurva isten ez? 

A Rákóczi úton, ahol André tegnap a szembeforgalomban a 
busz oldalának csapódott, most alig volt mozgás. Ko- 
tróautókat látott, narancssárga gépeket, kupacba összetolt 

szemetet, törmeléket, barikádnyomokat. Ide-oda kellett kan- 
yarognia, hogy kikerülje a szétvert utca romjait. 

De azért haladt. Nem túl gyorsan, mert néha meg is kellett 
állnia. Sokan a háromsávos út közepén mentek transzparens- 
sel a kezükben, mintha május elsejei felvonulásra készül- 
nének egy lezárt útszakaszon. A kirakatok betörve, de a 
mellékutcákban, amikor oldalra nézett, látott pár kiégett 
autót is. A forgalomban a kocsik óvatosan kerülgették az em- 
bereket, nem dudált senki, szinte csend volt. Félelem terült a 
néma városra. Láthatóan mindenki tartott mindenkitől. 

Furcsa élmény volt, szürreális hangulat. 

A műholdprogram becslése a tizenhat percről ennek el- 
lenére tarthatónak tűnt. Még úgy is, hogy már az elején 
elveszített másfél percet, aztán még kettőt, amíg lejutott a 
kórházi parkolóba, és onnan az apró Fiat 500-assal ki az 
utcára, a Fiumei útra. 

Az egyik nyíltabb szakaszon, már a Blaha Lujza tér után 
benyúlt az ülés alá, és előhúzta az elrejtett pisztolyt, a tegnap 
szerzett rendőrségi PG-63-ast. A csövét beszorította az ülés 
háttámlája alá, a biztonsági öv csatjánál. A markolat állt 
felfelé, hogy bármikor kéznél legyen. A Ferenciek terénél, az 
átépített Váci utcai átjárónál bevette az enyhe kanyart, 
megállás nélkül átment a piroson, és miközben felhajtott az 
Erzsébet hídra, oldalra nyúlva kibiztosította a fegyvert. A 
PG-63-asba tárazható hét lövedékből csak három maradt, 
mert a háborús transzba eső rendőr tegnap kilőtt rá négyet. 
Három töltény. Nem túl sok, de azért a semminél több. Már 

nincs idő arra, hogy elmenjen a saját fegyveréért. Az ötvenkét 
darabra szétszedett puskáért a Margitszigetre, a titkos helyre. 
Nincs, erre nincs idő. 

Már megy felfelé a Hegyalja úti emelkedőn, mindjárt ott 
lesz a tetején, a régi teniszpályáknál, ahonnan már csak egye- 
tlen perc, és eléri a BAH-csomópontot. 

A felüljáró alá kell majd fordulnia, nem fölhajtani rá, mert 
a Budaörsi út 4. közvetlenül a felüljáró mellett áll, pár perce 
ezt látta a mobiljára átküldött műholdtérképen. 

Erről eszébe jutott a telefon, a három részre osztott képer- 
nyő, úgyhogy ránézett megint. Az előbb, amikor a hídon 
átjött, a kijelző felső egyharmada megváltozott, és eltűnt a 
zseb sötét üressége. Most már mintha lakásplafont mutatott 
volna, mert a jobb szélén csillár lógott a képbe, a bal oldalon 
pedig felfelé futó ablakkeretet látott. Gianni valószínűleg 
letette a telefont egy asztalra vagy maga mellé, a székre. A 
kép meg se mozdult, mereven ugyanazt mutatta. 

Csak a szürke plafont. 

Most viszont, most hirtelen ez is eltűnt. Épp amikor André 
ránézett. Ahogy vezetés közben maga felé fordította a telefon 
kijelzőjét, a plafon váratlanul megmozdult, a minikép 
elfordult, aztán zuhanni kezdett, mint amikor valami bec- 
sapódik a földbe, de ez most mintha a parketta lenne, aztán 
megint sötét lett úgy, mint az előbb a nadrágzsebben. Először 
csak sercegő szürkeség, aztán apró, fehér pontocska középen, 
végül pedig, mint egy kisülő tévéképernyő, a nagy semmi, 
csak az elfeketedett egyharmadnyi üresség. 

André közben meglátta a felüljárót. Jobbra húzódott, a 
szélső sávba, hogy bejusson alá, aztán majd onnan kis ívben a 
ház elé. 

A kijelző középső harmadára összesűrített minitérképen 
már majdnem összeért az A és a B pont. A GPS 75 méter tá- 
volságot mutatott a kettő között. 

Alul viszont, az alsó egyharmadban homályos alak tűnt fel, 
talán egy piszkos ablaküvegen keresztül kamerázva, ahogy le- 
felé néz, és hevesen mozog. 

Mintha taposna valamit. 

Közben megint üzenet érkezett a telefon felső, elsötétült 
harmadára: 

„BAZÁR: telefonkép megszűnt - a készülék svájci száma és 
regisztrációs címe: +41-848-848 064 Svájc - Prangins, Avenue 
Guiguer 2." 

André csak átfutotta, de közben már épp parkolóhelyet 
keresett, és a taposó embert is nézte, úgyhogy képtelen volt 
odafigyelni az információ részleteire. Egy svájci cím, most 
csak ennyit regisztrált. Az összefüggést nem vette észre. 
Pedig ott volt előtte a megfejtés. Rájöhetett volna. 

Végre meglátott egy szabad helyet a felüljáró alatt parkoló 
kocsik között. Éles kanyart vett, fölugratott a padkára, és a 
salakos talajon megcsúszva fékezett. 

Amikor beért a betonszerkezet alá, leállította a motort, de 
még nem szállt ki. A pisztolyt kirántotta az ülés szorításából, 
a telefont zsebre tette, és a szélvédőn kikémlelve meg- 
próbálta felmérni a terepet. A felüljáró íve alatt ült a Fiatban, 
és tekintete a négyes számú házat, vagyis Giannit kereste. A 

fülében megint és még mindig ott visszhangzott a tegnapi 
mondat. Csöpp kislányod az oviban. Szaladj, köcsög. 

A miniszterelnök az M7-es bevezető szakaszáig ki sem néz- 
ett az ablakon. A híreket olvasta egy apró táblagépen. Aztán a 
bizalmas jó barát, a titkos sajtófőnök pontokba szedett tanác- 
sait arról, hogy mit is mondjon majd a parlamentben. Nem 
szabad megismételnie a török miniszterelnök két évvel 
ezelőtti hibáját, amikor Tayyip Erdogan a mostani budapesti 
zavargásokhoz hasonló helyzetben elvesztette a türelmét, 
képtelen volt uralkodni magán, és vandál tolvajbandának 
nevezte az ellene tüntetőket. 

Isztambulban 2013-ban ugyanúgy, mint most Budapesten, 
egymással ellentétes politikai nézeteket vallók tízezrei verték 
szét a várost. A török miniszterelnök beszéde csak olaj volt a 
tűzre. Főleg mert a tolvajbandázó hőbörgést egy tömegmeg- 
mozduláson adta elő. A parlamentben beszélni és nyugodt ál- 
lamfőnek tűnni - ez volt a médiamágus tanácsa a magyar 
kormányfőnek írt e-mailben. Már mélyen a Budaörsi úton járt 
a konvoj, amikor a miniszterelnök először nézett ki a városra, 
de még akkor is csak kíváncsiságból, hogy valóban olyan 
nagy-e rombolás, mint ahogy a hírekben olvassa. 

Munkatársai szerint a média ezúttal is eltúlozza a dolgot. A 
kormányfő a kollégáinak adott igazat, mert egyelőre semmit 
sem vett észre a városban kialakult feszült helyzetből. Alig 
volt forgalom, máskor sokkal több autót lát errefelé. Ezen a 
szakaszon már rég be szoktak dugulni, neki épp ezért kell 
felvezetés, a buszsávban szirénázva nyomuló motorosok. 
Most viszont a saját sávjukban maradhattak, mert az eléjük 
tévedő pár kocsi könnyen le tudott húzódni. Egyáltalán nem 

érzett feszültséget a városban. Épp ellenkezőleg, szokatlan 
nyugalmat tapasztalt. 

A BAH-csomóponthoz közeledve az út háromsávossá vált. 
A sofőr áthúzódott balra, hogy kövesse a motoros felvez- 
etőket, és felhajtson a felüljáróra. A miniszterelnök tekintete 
közben egy összetépett választási plakátra tévedt, a saját, 
óriásméretű fotójára. A jövőbe révedő, majdnem tíz évvel fi- 
atalabbra retusált arcot festékszóró pisztollyal firkálták 
össze, és ráírták, hogy „Komcsi vagy te is". Az épület kopott- 
sárga falára, az óriásplakát mellé pedig odafestették, hogy 
„Forradalmat akarunk". Ahogy a páncélozott Mercedes 
elsuhant a komcsizó graffiti mellett, a miniszterelnök kicsit 
előredőlt, hogy visszanézzen a plakátra. És közben azt érezte, 
hogy a kocsi megemelkedik. 

Gianni egyetlen másodperc alatt átlátta. Ez a lebegő vas- 
bogár itt, az orra előtt, az ablak túloldalán, ez egy minidrón. 
Egy kurva drón! A rohadt-barom-sutyerák mobil miatt. 

Két másodperc múlva olyan erővel vágta a földhöz Kocsis 
svájci telefonját, hogy rögtön ripityára tört, de Gianni 
feltámadó dühének ez sem volt elég. Mintha csótányinvázión 
taposna, vad indulattal csapkodta a lábát a szétrepülő és a 
padlón csúszkáló alkatrészek után. A legapróbb elektronikat- 
etűnek is ki akarta taposni a belét. 

A rohadékok. 

Nem tudta, hogy kire gondol, hogy kik is ezek a rohadékok. 
Egyszerűen csak azok, és dögölnének meg! Sejtése sem volt, 
hogy kik találták őt meg, és vajon mit akarnak. De talán jobb 
is így, egyelőre nem érteni. Ez a gondolat futott át rajta, 

miközben még egyet taposott a mobilcsótány recsegő 
áramkörporcikáira, és aztán kinézett az ablakon. 

A minidrón hátrább húzódott, most legalább tíz méterre 
lebegett tőle, de nem ment sehová, csak figyelt. Döntenie kell, 
Gianni ezt érezte. 

Mit tegyen? Maradjon? Szétlője? Hol tarthat a miniszterel- 
nök? Felismerték? Honnan tudják, hogy itt van? Kik találták 
meg? Sejtik, hogy mire készül? 

Kezdte elveszíteni a fókuszt. 

Nem esett pánikba, de rájött, hogy ezt így nem lehet. 
Válaszokon gondolkodni és nem a feladatra koncentrálni. 
Úgyhogy összeszedte a gondolatait. Végrehajtani! Ilyenkor 
mindig ez a megoldás. Az egyetlen stabil kapaszkodó, az 
iránytű, amit követnie kell. Szicíliában ezerféle történetet 
hallott félrecsúszó maffiaakciókról és a zavarból kivezető 
egyetlen lehetséges útról, a terv végrehajtásáról. Ha baj van, 
váratlan zavar, akkor is ragaszkodnia kell a célhoz, sőt akkor 
kell leginkább, ezt tanította neki Luciano, ezt verte a fejébe. 
Amiért idejött, azt kell végrehajtania, nem pedig hagyni, hogy 
eltérítsék. 

Az ablak. Keresni kezdte a piszkos, kopott kereten a zárat, 
hogy hol lehet kinyitni. Az ócska fémfogantyú első 
próbálkozásra nem mozdult. Gianni próbálta elforgatni, de 
hiába nyomta olyan erővel, hogy majdnem felszakította a 
tenyerét, a rozsdás vacak nem mozdult. 

A pisztolya, majd azzal! 

Előrántotta a háta mögül a nadrágövébe szorított Berettát, 
és az ezüstösen csillanó metálmarkolattal óriásit zúdított a 



381/511 



fogantyúra. A tölténytár éles széle a lendülettől félrecsúszott, 
és felsértette az ujját. Hangosan káromkodott, de a zár leg- 
alább kinyílt, Gianni pedig szinte kitépte a keretből az ab- 
lakot, olyan erővel rántotta meg. Már emelte a rohadt kis 
dróntörpére a fegyvert, amikor észbe kapott, hogy ezt még- 
sem lehet. 

A kurva anyját! 

Elsütni a fegyvert pont most, miközben a miniszterelnöki 
konvoj bármelyik percben ideérhet. Mégse kezdhet durrogva 
lövöldözni egy BAH-csomóponti ablakból. De akkor is a kurva 
anyját. Itt nézi őt ez a lebegő géptetű, a túlvégén egy 
görnyedt kis pöccsel, valami videojáték genyával, aki egész 
életében kamufigurákra lövöldözött, és persze most se tud 
mit tenni, csak őt bámulni, mert ennek a lebegő kis fémsz- 
arnak nincs is fegyvere, csak egy rohadt kamerapápaszeme. 

Gianni a mellényzsebébe nyúlt, és aztán már vigyorogva 
figyelte a drónt. Szabályosan szemezett vele. Elképzelte a joy- 
stickkirályt valahol, egy távoli sötét szobában, ahogy most őt 
bámulja. És persze nem érti, hogy Gianni bácsi mitől is ilyen 
boldog. Hát mert elszállsz mindjárt, te pöcs, azért. A nagyar- 
cú, baromfej húgyagyad mindjárt jól meglepődik, mert nem 
látod, hogy mire készülök. Gőzöd sincs róla, seggfej! 

Az ablakpárkány kitakarta Gianni kezét, csak a karja 
mozdult előre-hátra, ahogy a Beretta csövére feltekerte a 
koromfekete hangtompítót. 

És aztán már lőtt is. Egyetlen másodpercet sem várt. Amint 
megérezte a menet végét, az üvegszálas rudacska szorulását, 
azonnal megemelte a fegyvert. 

Szissz-szissz. 

Két, alig hallható zizzenés volt csupán, ahogy kétszer 
belelőtt a drónba. Az első golyó a félgömb formájú kamera- 
tokot vitte szét, a második óriási csattanással alulról gyomron 
találta a fémpókot. A robotrepülő oldalra billent, de nem volt 
világos, hogy zuhanni fog, vagy még mindig a pilóta irányítja, 
és csak menekülni próbál vele. Gianni biztos kézzel utánalőtt, 
mintha csak agyaggalamb-vadászaton lenne. Most a bal oldali 
propellert találta telibe, a drón pedig végképp elvesztette az 
egyensúlyt. Zuhant, mint egy második világháborús 
vadászgép, orsószerűen, tölcsérívet rajzolva. 

Gianni meg sem várta, hogy becsapódjon a ház előtti 
járdába, ő már csukta is vissza az ablakot. 

És akkor meglátta. A távolban, még legalább fél kilomé- 
terre tőle kék villogással közeled ett a konvoj. Négy felvezető 
motoros húzta maga után a fekete kocsikat. 

Végrehajtani. 

Gianni az életben hagyott másik telefon mellé lökte a Ber- 
ettát, tenyere pedig ráfeküdt a potméterre. Kifújta a levegőt. 
Nyugi. 
Figyelem. 
A ritmus. A tempó. 

Tekerni kezdte a széles hengert. A műanyag rovátka piros 
fokozatállítója lassan futott a sebességmutató óralaphoz 
hasonlító jelzései mellett. Negyven kilométer. Ötven. Ötvenöt. 

Itt megállt. Saccolt, koncentrált, a többi kocsit is nézte, és 
a forgalmat. Több ez, gyorsabban jönnek, legalább hatvanöt 

kilométeres sebesség, nem, kicsit még gyorsabb, hetven, 
közben emelkedett a bal keze, a hüvelykujja megérezte a 
fémkapcsoló apró pattintójának a hidegét, megszorította, 
nyomni kell majd előre, igen. Mindjárt. Jönnek, még száz 
méter, hetvenöt, ötven, közben jobb tenyerével megint 
állított a potméteren, most már majdnem nyolcvanon volt. 
Harminc méter, első oszlop, második, harmadik, tíz méter, és 
akkor most. 

Olyan erővel nyomta előre a bal oldali kapcsolót, mintha 
bogarat akarna a betonba passzírozni, szinte átpréselni a fal 
túloldalára. 

Egyetlen másodperccel később már mozdult is az ötödik 
pillér, látta, érzékelte. A konvoj előtt pár méterrel. Aztán már 
oda is értek, a miniszterelnök Mercedesé ráfutott a rob- 
banásra. Gianni szeme követte, neki ez olyan volt, mintha 
repülő szőnyeget tartana a kocsi alá, tekert még kicsit, mert a 
dinamitdominó lemaradni látszott, a Mercedes majdnem 
maga mögött hagyta. 

De most már utolérte, igen, az alváz alatt bugyog a glicer- 
inföldrengés, aztán Gianni megelőzi a robbanásokkal, ez már 
a hetedik és a nyolcadik pillér, dől ez össze mindjárt, és akkor 
most oda, elé, igen, odatesszük a Grand Canyont. Aztán már 
nyílik is a szakadék. 

André előbb látta meg, mint hallotta volna. A felüljáró tá- 
voli ívében a talapzatok tetején a betonelemek tartói, mintha 
sorozat-tűzijáték kilövőállásai lennének, szikrázva és füstölve 
sültek el. Egymás után, André felé közeledve. 

Fél perccel korábban nézett arra először innen, a kocsitól 
kicsit jobbra, amikor lezuhant valami a magasból. Pont a 
négyes számú ház elé, ahol Giannit sejtette. André nem is- 
merte fel a drónt, mert az aluljáró alatt megbújva egyetlen 
villanásra, az utolsó métereken látta csak a sárgás-fekete 
tárgyat. Mégis gyanús lett rögtön. Ilyesmit miért dobna ki 
bárki az ablakon? Azon gondolkodott, hogy mindez 
összefügghet-e Giannival, úgyhogy újra elővette a telefont. 

Eltűnt az alsó kép, ezt vette észre legelőször. Pontosabban 
a helyén egy kimerevített, kopasz embert ábrázoló fotót le- 
hetett csak látni. A legutóbb még homályos, piszkos felvétel, 
amit valószínűleg egy ablakon keresztül filmezett a drón, mo- 
stanra kitisztult. A korábban alig felismerhető férfi 
kimerevített fotóján ezúttal már nyitva állt az ablak. Sokkal 
élesebben lehetett látni az arcát, a kopasz fejét és a pisztolyt 
is a kezében. Halványpiros torkolattűz apró foltja villant a cső 
végénél, és és akkor André megértette. 

Ez Gianni. 

Lelőtte a drónt. 

Újra a járda felé nézett, mert már sejtette a megoldást. 
Ezek szerint a tárgy, ami becsapódott, valójában a szétlőtt ro- 
botrepülőgép maradványa. André odafordult, hogy felismeri- 
e a szerkezetet, de a tekintetét elragadta az érthetetlen 
látvány, a felüljáró talapzatából kisülő, tűzijátékszerű 
ropogás. 

A szikrázó robbanások! 

Mert ezek robbanások. 

De most már hallja is. Csattogó robajjal visszhangzanak a 
betonút tövében, a felüljáró alatti katlanban. Mintha hólavina 
dübörgő robaja jönne felé, ami mindjárt elsodorja őt a kocsiv- 
al együtt, úgy közeledik egyre hangosabban. 

André döbbenten és mozdulatlanságba merevedve 
bámulta, ahogy a távoli kanyarívben dominószerűen omlani 
kezd a felüljáró. Egymás után dőlnek le a szürke, robusztus 
tartóoszlopok. 

Nem értette, hogy mi történik, és pár pillanatig fel sem fo- 
gta, hogy menekülnie kellene. Csak ült a kis Fiatban, 
szorította a kormánykereket, és nem tudta, hogy innen merre 
van a kiút. Ha van egyáltalán. 

A kormányfő Mercedesé akkora huppanással feneklett 
meg, mintha a felüljáróra hajtva az autó kerekei egyszerre 
kaptak volna defektet. De aztán a kocsi már billent is tovább, 
először balra, utána pedig jobbra. 

Hééé. talán ezt mondta Géza, a sofőr, de a miniszterelnök 
már nem hallotta. Elnyomta a páncélozott karosszérián is 
áthatoló puskaropogás vagy valami ahhoz hasonló sortűz és a 
morajló mély dübörgés, aztán pedig a torkába szaladó 
ijedtség. 

A villanó félelem. 

Nem tudta, hogy mi ez, nem értette, de azonnal sejtette, 
hogy nagy a baj. Most épp előredöccennek, szinte röpülnek, 
Géza odaveri az autót, visítva reszel a Mercedes futóműve. A 
miniszterelnök érzi a rázkódást az ülés alatt, próbálja 
megérteni, hogy ez mi lehet, dől előre, néz ki Géza válla fe- 
lett, és aztán látja. 

Most már látja, mégsem érti, még mindig nem érti. 

Olyan, mintha a föld remegne. A fekete aszfalt felszakad 
előttük, szőnyegbombázza valaki, bár semmi sem csapódik be 
felülről, csak az út nyílik ketté lentről, mélyről, a felüljáró 
gyomrából. 

Pár másodpercig tartott. Talán csak addig. A földrengés 
rázkódása. Aztán már röpültek is. 

Nem maradt idő semmire. Nem pergett le az élete, nem 
jutott eszébe a család, a karrier, nem villant be egyetlen kép 
sem arról, hogy miként lett ő Magyarország miniszterelnöke, 
nem jutott idő búcsúzásra, hogy bármire gondoljon, csak a 
látvány maradt, azt nézte, azt bámulta döbbenten, pánikba 
esve, mereven. A hihetetlen, váratlan és érthetetlen sza- 
kadékot, ahogy hátulról utoléri őket a gyomortépő remegés. 
Szinte érzi, ahogy átrázkódik alattuk, először csak a 
csomagtartót rángatja, aztán már itt van az ülésében, és őt a 
mennyezetbe repíti. De fut is tovább, igen, előzi a Mercedest, 
most már Géza rázkódik, aztán a motorháztető. 

Olyan, mintha a teste a páncélautó része lenne. Csont- 
jaiban érzi a fémváz remegését, ahogy a karosszéria küzd a 
kívülről betörő erőkkel. Látja maguk előtt a szakadást, újra 
látja, de most már érti, felfogja a célt is, az egyre szélesebb ly- 
ukat. A vulkánszerű tépés itt, közvetlenül előttük hirtelen és 
könyörtelenül mélyülni kezd, utána pedig már csak a billenés 
marad előre, lefelé, meredeken, ahogy az út mély kanyonként 
megnyílik előttük. 

Ő kapaszkodik, önkéntelenül is a sofőr ülését markolja, 
próbál támaszkodni, hogy ne zuhanjon gyorsabban, mint a 

páncéldoboz, amibe a sors a testét ma reggel bezárta. Mintha 
vadászbombázó repülőgép utasai lennének, orral buknak 
előre a fekete Mercedes-koporsóban, most már 
zuhanórepülésben esnek, zúgnak lefelé, és közben tépi a dob- 
hártyáját a csattogás. Mert hallja. Élesen, tisztán. Valami sor- 
ozatvetőként szaggatja mindkét oldalról az autót, de mire vé- 
giggondolná, hogy vajon mi is lehet ez, már vége. 

Betonutat lát maga előtt, esnek orral előre, öt méter, négy, 
három. Becsukja a szemét. Reflex ez, önvédelem. Inkább saját 
maga sötétíti el az élet utolsó pillanatát, mert így talán nem 
fog fájni. Aztán mégis irtózatos a rántás, a tüdeje mintha 
kiszakadna, bele a betonba. Megáll, a csontjai ott maradnak, 
mert azonnal lefékez mindent a nyekkenő, sötét torpanás. 
Ezermillió szúrást érez a teste összes milliméterén. Kívül és 
belül. Aztán ami könnyű a testében, minden, ami lebeg, az 
elrepül és távolodik. A lelke, a lehelete, elmennek mind, 
elszáll belőle az élet. Ezt érzi! Itt hagyják őt, a testét, a 
kiüresedő emberi karosszériát. Kapna utánuk, hogy vigyék, 
ne felejtsék itt, de ez csak egy villanó gondolat, mert mint egy 
fekte lyuk, közben mindent elnyel alatta a sötét mélység, 
ahová ő már nem zuhan át, csak belőle minden. 

Üres, kiürült. Nem marad más neki, csak ez a hangos csat- 
tanás, a visszhang és aztán a csend. 

Fekete, foszló, üres. és végül már az se, csak a színtelen 
semmi. Ez lenne a halál? A semmi? Gianni már lefelé rohant a 
lépcsőn. Halkan csukta be az ajtót, tartotta magát a tervhez, 
hogy ő itt sem volt. Hogy a lakásban senki sem járt. Ma reggel 
senki. 

Most még biztosan az utcafronti ablakokhoz tapad 
mindenki. Maga előtt látta a megszáradt piszkot, az éjszakai 
eső koszos csurgását az összes lakás összes üvegén, látta az 
ablakhoz támaszkodó homlokokat, az orrokból kiáramló leve- 
gő páráját, ahogy a lakók döbbenten nézik a romba dőlt 
felüljárót. 

Tökéletesen sikerült. Hibátlanul. 

A dominószerűen egymásra roskadó tartóoszlopok dübör- 
gő borulása, ahogy a felüljáró a saját súlya alatt összeomlott, 
ahogy a miniszterelnöki kocsi épp a legmagasabb pontról 
lezuhant. Minden úgy alakult, ahogy eltervezte. 

Luciano büszke lenne rá. 

Hóna alá szorítva vitte a távirányítót, miközben a pisztolyt 
a potméter doboza alá rejtette. Eltakarta a távirányítóval, de 
azért a kezében tartotta a Berettát. Nem tette vissza az övébe, 
mert egyre jobban aggasztotta a robotrepülő. Itt még bármi 
megtörténhet. Minden egyes lépcsőfok távolabb vitte a 
lakástól és a robbantástól, de egyre közelebb hozta a mer- 
énylet előtti problémát. 

A minidrónt. 

Vajon ki küldte? 

Az utolsó fordulónál tartott, amikor a félemeleten kinyílt 
mellette egy ajtó, és egymást majdnem fellökve ketten kisza- 
ladtak a lakásból. Csak az árnyékokat látta, mert nem nézett 
rájuk. Reflexszerűen leszegte a fejét. Nem akarta, hogy lássák 
az arcát. Lassított, hagyta, hogy elrohanjanak mellette. Egy 
férfi és egy nő. Mennek az utcai kapu felé. 

Leért. Ő hátrafelé indult, ellenkező irányba, és a kukák 
mellett kilépett a belső udvarra. Továbbra is leszegett fejjel 
haladt, bár takarták a fák. Fogytak a méterek a többször ki- 
próbált és végigjárt menekülő úton. Még öt méter. Négy, 
három, kettő, egy, és aztán ugrás. 

Átlendült a hátsó kőkerítésen. Kiért a Schweidel utcára, és 
már látta a motort. Innen minden simán fog menni. Tudta, 
érezte. 

Felcsapta az ülést, kivette a bukósisakot, behajította a 
helyére az indítódobozt, és bepöccintette a motort. Most hal- 
lotta csak meg az első szirénahangot. Tompán jutott el hozzá 
a vijjogás, mert a sisak már védte a fülét, és amúgy is, a 
Budaörsi út legalább ötven méterre volt innen, valahol az 
ötemeletes házak mögött, a túloldalon. 

Visszanézett, de már nem látta a port, a robbanáskor ma- 
gasba emelkedő púderszerű szürkeséget. 

Leülepedett. 

Bevégeztetett, ennyi volt. Por és halál borult a BAH-csomó- 
pontra. Ez jutott eszébe, ez a mondat, ez a majdnem filmcím. 
Mert olyan, nem? Por és halál! Jó lenne ő ebben is, a filmcím 
adásban. A siker kábulatában Gianni azt gondolta, hogy mind- 
enhez ért, de leginkább persze a halálhoz. 

Aztán lecsapta a sisakvédő sötét üvegét, és az adrenalin 
mámorában kicsit túlhúzta a gázt. Felbőgött a motor, és Gi- 
anni elzúgott a Gellérthegy felé. 

André a középen kettészakadt felüljáró romjait nézte. A 
robbantássorozat két tartóoszlopnyira ért véget onnan, ahol 

ő másfél perccel korábban leparkolt. Az utolsó pillanatban ki- 
ugrott a kocsiból, és a felüljáró külső íve felé szaladt. 

Talán ösztönből, de lehet, hogy csak azért, mert az ajtót 
kilökve arra tudott nagyobb lendületet venni. Nem kellett 
megkerülnie az autót, futhatott egyenesen arra, ahonnan a 
Fiattal jött. A Hegyalja út lejtője felé. 

Mégsem ez mentette meg. 

Tudta, belátta. 

Ha a felüljáró nemcsak a kétharmadáig, a legmagasabb 
pontjáig lett volna aláaknázva, hanem végig, ha a tűzijáték- 
szerű láncrobbantás egészen addig a pontig eljön, ahol ő a 
kocsiban ült, akkor lehet, hogy most már nem él. 

Talán. 

Persze ez is csak egy talán. 

Az viszont biztos, hogy a felüljárót felrobbantották. Nem 
magától dőlt össze, hanem lerombolták. 
De miért? 

André megint a telefonját nézte, de az semmilyen választ 
nem adott. Gianni jele megszűnt, elvesztette. Csak a 
kimerevített fotóját látta. A kopasz fejet, amelynek tulajdono- 
sa szétlövi a drónt, és a kijelző felső harmadában az egyszer 
már átfutott üzenetet: 

„BAZÁR: telefonkép megszűnt - a készülék svájci száma és 
regisztrációs címe: +41-848—848 064 Svájc - Prangins, Avenue 
Guiguer 2." 

És akkor végre derengeni kezdett neki. 



391/511 

Palm Springs - Egyesült Államok 

Áron Krisztina öt órával a budapesti merénylet előtt felállt 
Kocsis asztalától, és hazament. A kaliforniai idő szerint kora 
este zajló beszélgetésnek gyorsan vége szakadt, mert a min- 
iszterelnöki szerepre utaló célzás emészthetetlenül durvára 
sikeredett. Kocsis hangvétele, ahogy szolganépnek titulálta a 
magyart, Krisztina számára nyers és sértő volt. Felháborította 
az elképzelés, hogy kormányfői szerepet vállalva hamis re- 
ményeket kellene keltenie, mert a magyarokat nem is a 
választások eredményét eltorzító szabályok hajtották az 
utcára, hanem csak a vagyonféltés és kisszerű, önző 
szempontok. 

Pontosabban, ahogy Kocsis fogalmazta, egy szolganép 
félelmei az elszegényedéstől. 

Krisztina nem tudta hová tenni a milliárdos könyörtelen 
nyíltságát és azt a gátlástalan, de hatásos szókimondást, 
ahogy Magyarországról beszélt. Belátta, hogy Kocsis okos em- 
ber, aki a vagyonát feltehetően annak a képességének 
köszönheti, amivel precízen ráérez a magyar társadalom 
lélektanára. Mint minden igazán gazdag ember. Követi a szo- 
ciális ritmust! A Soros György-féle tőzsdecápákhoz hasonlóan 
ő sem számtanból jó, hanem a tömeg mozgását érzi. Azt, hogy 
emberek milliói mikor esnek majd pánikba, és adnak el, vagy 
válnak kapzsivá, és vásárolnak ész nélkül. 

Kocsis kórképe Magyarországról, a saját kapzsi szem- 
pontjából persze, Krisztina szerint akár még helyes is 

lehetett, de a szavak, ahogy leírta, ahogy elmondta, amilyen 
könyörtelenséggel beszélt milliók drámájáról, az elviselhete- 
tlen volt. A kémikusok távolságtartásával a hangjában, hogy 
ezek ilyenek. Mármint a magyarok. Mintha csak kísérleti 
patkányok lennének. 

Krisztina a férjével akart lenni, vele beszélgetni és kicsit 
megnyugodni. Miközben hazafelé vezetett, és az elhangzott 
mondatokra gondolt, egyre jobban felzaklatta magát. Pon- 
tosan nem tudta megfogalmazni, de valamiért dühítette a 
találkozó. 

Leengedte a kocsitetőt, beszívta a magnóliafák illatát, és 
próbált kikapcsolni. 

Mielőtt otthagyta Kocsist a Sunnylands medenceparti ét- 
termében, a milliárdos is rájött, hogy oldania kellene a 
feszültséget. Úgyhogy Krisztinának csevegő kérdésekre 
válaszolva el kellett mesélnie, hogy szerinte miért is magyar a 
francia croissant és az argentin média luna. A dúsgazdag üz- 
letembert láthatóan nem hagyta nyugodni Krisztina korábbi 
megjegyzése, amit akkor tett, amikor Kocsis a cukormázas 
kiflivel morzsáit. 

így aztán megint beletévedtek a történelembe, Buda vissz- 
afoglalásába, a törökök elűzésébe, a magyar pékek győzelmet 
ünneplő félhold alakú süteményébe, amit az osztrákok 
állítólag magukkal vittek Bécsbe. Onnan pedig Marié An- 
toinette Párizsba, és végül az argentin emigránsok a Champs- 
Élysées kávéházaiból Buenos Airesbe. 

- Mekkora tévedés - söpörte félre azonnal a legendát Koc- 
sis, már megint kiábrándító nyíltsággal -, örökké ez a magyar 

álom, amit mindenki azonnal elhisz és tovább gyárt. Épp ezt 
mondom, Krisztina, épp ezt, hogy véget kellene már vetni a 
hamis illúzióknak. 

Aztán levezette, hogy a történetben majdnem minden 
helyes, az ostrom, az osztrákok, a törökök, csak pont nekünk, 
magyaroknak, nincs hozzá semmi közünk. Egy másik város 
másik csatájáról van ugyanis szó. Az első kiflit egy Wendler 
nevű osztrák pék sütötte a törökök sikeretlen bécsi ostroma 
után, 1529-ben. 

- Mint ahogy legenda minden, Krisztina, az '56-ban össze- 
fogó szabadságharcos magyar nemzettől kezdve egészen 
Zrínyi Miklós pátosszal teli hősi haláláig, ha már a törökök 
kifliügyben úgyis szóba kerültek. 

Krisztina meglepődve nézte Kocsist. Zrínyi, már Zrínyi is? 

- A nagy, hősi halál, a költőrokon, a dédunoka által 
megénekelt legenda a valóságban úgynézett ki. - Kocsis sz- 
inte élvezte a mondatok romboló erejét. -, hogy a törökök 
Szigetvárnál meggyalázták Zrínyi holttestét, lemetszették a 
fejét, kosárba rakták, jó vastagon bekenték mézzel, hogy ne 
rohadjon el, aztán felküldték a budai pasának. Na, hát így. Ki 
kellene már józanodni, Krisztina, magunkba nézni, és nem az 
utcán őrjöngeni. Ebben kellene segítenie. Erre lenne szük- 
ségük a magyaroknak. A józan, reményt adó szóra, de sem- 
miképpen sem az újabb, hazug illúziókra. Azzal már évek óta 
tele a padlás. 

Kocsis elviselhetetlenül könyörtelen volt. De a gondolatait 
mégsem lehetett félresöpörni. Beleitták magukat az ember 
lelkébe. 

Híva - Üzbegisztán 

néhány nappal később 
részlet a fogva tartott magyar miniszterelnök naplójából 

„A beiktatási beszédemen gondolkodom, ha egyáltalán lesz 
valaha is. Hogy mit mondanék a Hősök terén hömpölygő 
tömegnek? Megpróbálnám összebékíteni a magyarokat? 
Reményt adni nekik? Vajon mit mondanék? 

Azt hiszem, Rossitert idézném, a történészt, aki egyszer 
azt mondta, hogy ha a kormány ellenőrzés alatt áll, ha el- 
lensúlyok fékezik, akkor a miniszterelnök az ország 
leghasznosabb szolgája. Ha viszont nincs fölötte kontroll, 
akkor rombolni fog, mert a hatalomtól tévedhetetlennek hiszi 
magát. 

Ami aztán az emberekben dühöt gerjeszt. És akkor minden 
tönkremegy. Az elmúlt napokban, 2015 tavaszán ezt láttuk 
Magyarországon. 

Ezt a dühöt. 

Figyeljünk hát más nemzetekre, és tanuljunk tőlük. Ez 
lenne az első tanácsom. Mert engem erre nevelt a világ. Ny- 
itottnak lenni, másokat elfogadni és megérteni. 

Lehet, hogy Németországról mesélnék a magyaroknak, An- 
géla Merkelről, aki Kelet-Németországban nőtt fel, a 
kommunista NDK-ban, nem sokkal később mégis az egyesült 
Németország kancellárja lett. Kicsit olyan történet ez, mint a 
megbékülni vágyó dél-afrikaiaké, a nagyvonalú és mindenen 
felülemelkedni képes Nelson Mandeláé. Amikor a győztes 
többség enged! Amikor a hatvanmilliós NSZK nyolcvanmilliós 

Németországgá egyesülve egy keletnémetet, a kommun- 
izmusban felnőtt Merkelt választja vezetőjéül. És a Rostock- 
ban, az NDK-ban nevelkedett Joachim Gauckot államfőül. Vé- 
giggondoltuk mi ezt valaha is Magyarországon? 

Hogy vajon miért? 

Elhanyagolt történet ez nálunk, mert a nemzeti meg- 
békélésről szól. Amit viszont mi nem akarunk. Nem 
szeretünk. Nem értünk. Nem akarjuk meghallani azt a 
harmincöt éves német fiatalt, akit már nem érdekel Angéla 
Merkel múltja, hogy mit is csinált évtizedekkel ezelőtt a 
kommunista NDK-ban, hogy valóban tagja volt-e az ottani 
ifjúsági mozgalomnak vagy sem. Mert ha az volt, hát akkor az 
volt. Fejlődési stádium lehetett, semmi más. 

Mi ezt persze nem értjük, mert nem akarjuk. Lenézzük az 
ilyen gondolkodást, és inkább tovább gyilkoljuk egymást. 

Pedig hát tényleg, most őszintén, kit érdekel Angéla 
Merkel évtizedekkel ezelőtti élete? Miért kellene, hogy bárki 
foglalkozzon vele? Fiatal volt, fejlődött, hatott rá a világ. Az 
élete része minden, ami a fal leomlása előtt történt vele, an- 
nak a tanulságai és persze az is, ami utána. Az egésznek a 
bölcsessége. Ettől ő értékesebb, okosabb, több. 

Mi, magyarok is ilyenek vagyunk. 

Mi is sokat láttunk! 

Előny ez, nem hátrány. 

Mindannyian itt születtünk, itt éltünk, történelmi idők 
szemtanúi voltunk. Hatott ránk a világ, összeomlott körülöt- 
tünk a kommunizmus. Aztán beláttuk, megtanultuk, hogy a 

piacgazdaság sem tökéletes, a kapitalizmus, a svájcifrank- 
hitel. 

Semmi sem tökéletes, mi magunk sem. De igyekszünk, 
mert boldogok akarunk lenni, nyugodtan akarunk élni, 
szeretni szeretnénk. Fogadjuk hát el, hogy változunk. 
Béküljünk meg ezzel, és béküljünk ki egymással. 

Kezdjük újra, de most másképp. Nem szégyen ez, hanem 
épp ellenkezőleg. Bátorság! Mostantól összetartunk, ezt ígér- 
jük magunknak, mert ami az utcán történt, amit egymással 
tettünk, az csak fejlődési stádium volt. Semmi több! És re- 
méljük, hogy mindenki tanult belőle. 

Sokat tanult belőle. 

Legyen igaza a nyírkai jóslatnak, a jövőbe látó táltosok 
bölcsességének. Mi, magyarok, mostantól éljünk az utolsó hét 
sor ígérete szerint! 

A haragosok megbocsátanak egymásnak. 

Az irigy örül más szerencséjének. 

A rátarti nem rázza a rongyot. 

A közönyös siet segíteni. 

Visszakerül, ami visszajár. 

És új kor veszi kezdetét. 

...minden égtáj felé!" 

Palm Springs - Egyesült Államok 

„Áron Krisztinát miniszterelnöknek". A frissen létrehozott 
Facebook-oldalt így nevezték, és döbbenetes módon pár óra 
alatt majdnem négyszázezren lájkolták. Krisztina telefonja 
folyamatosan csörgött. 

A miniszterelnök elleni merénylet előtt pár perccel, kali- 
forniai idő szerint este tizenegykor, ami Magyarországon már 
reggel nyolcat jelentett, Kocsis is telefonált. 

Felajánlotta, hogy bérelt gépén azonnal hazarepteti Kriszt- 
inát, ha mégis úgy döntene, hogy ad esélyt másoknak is. Fele- 
jtse el őt, hallgassa meg inkább a többiek érveit. A parlamenti 
pártok vezetőit, civil mozgalmakat, nézzen körbe Bud- 
apesten. Menjen vele, ne maradjon itt, mit veszíthet, két nap 
múlva már itt lehet megint. Gondolkodjon el a felelősségén, 
és érezze át a Palm Springsben maradás súlyát. Mit gondol- 
nak majd erről a Krisztinában reménykedő magyarok a 
feldúlt budapesti utcák látványára ébredve. Hogy ő inkább itt 
maradt a kaliforniai napsütésben, meg se hallgatta őket, 
százezrek vágyát vette semmibe. 

Kocsis minden mondatával Krisztinát zsarolta. 

- Négyszázezer lájk öt óra alatt, Krisztina. - Ez volt Kocsis 
végszava, aztán a levegőben hagyta a mondatot, de az érte- 
tlenkedő hangsúly még így is érződött a telefonban, a 
csodálkozás, hogy Krisztina ezt hogyhogy nem fogja fel. En- 
nek a súlyát? 

Kocsis jól csinálta. Csak fel kell ültetnie a gépére ezt a nőt, 
tudta jól, mert aztán már úgysincs visszaút. Pár nap alatt be- 
darálja Krisztinát. 

- De hát nem is mond le. - Hirtelen csak ez az érv jutott 
Krisztina eszébe. Szinte tiltakozott. Egyre reménytelenebbül 
próbált menekülni a lelki béklyóból. Kocsis, a pártok, a 
messiásváró naivak és a kétségbeesett százezrek zsaroló 
bilincsétől. Olvasta a híreket, igen, látta ő is a Tihanyból kisz- 
ivárgó információkat, és tényleg nem értette. Magyarország 
élén megválasztott miniszterelnök áll, és ha az Origó értesülé- 
sei helyesek, akkor fél óra múlva beszédet mond az Or- 
szággyűlésben. Krisztina nem hitt az alkotmányjogászok 
okoskodásban, hogy a győztes kormányfőt a parlamentnek 
formálisan újra meg kellene választania, miután a köztár- 
sasági elnök megint jelöli. Hát, ha nagyon kell, akkor úgyis 
jelöli, nem? A tegnap győztes párttöbbség pedig megválasztja. 
Miért ne tenné? 

- Le fog mondani. - Kocsis ezúttal már kevésbé volt mag- 
abiztos, mint korábban. Sokkal halkabban ígérte a távozást, 
de azért ígérte. - Ha nem ma, akkor holnap. De mire hazaér, 
Krisztina, garantálom, hogy tömegek fogják a repülőtéren 
várni, higgyen nekem. 

De Krisztina nem hitt. Mert nem akart. Tudni se szeretett 
volna erről, nemhogy még hinni is benne. Úgyhogy elbúc- 
súzott Kocsistól, jó utat kívánt neki hazafelé, és letette a 
telefont. 

A perzsa férj, Babák Aaron Bahrampour töltött neki egy 
pohár örmény narancslikőrt, mellébújt a süppedős kanapén, 

átölelte, és miközben a hajába csókolt, arra kérte, hogy 
meséljen neki valami izgalmasat az Ezeregyéjszaka meséinél 
is érdekesebb magyar történelemből. 

Ez volt a kedvenc játékuk, mert Babák így tudta leggy- 
orsabban megnyugtatni a feleségét. Helyreállítani az egy- 
ensúlyt egy borzalmas nap végén. A távolban feldúlt Mag- 
yarország és az ölelésébe húzódó felesége között. 

Krisztina lerúgta a cipőjét, maga alá húzta a lábát, kibon- 
totta a haját, és mélyebbre bújt a férfi ölelésében. A naranc- 
slikőrbe dobott jégkockák gyorsan lehűtötték a poharat, a 
vékony üveg szinte zsibbasztotta a tenyerét. Lassú, körkörös 
mozdulatokkal meglevegőztette az italt, beleszagolt a po- 
hárba, és mélyen beszívta a dús, sűrű, erjedt narancsillatot. A 
kertben, a pálmafák tövében apró fények világítottak. Nap- 
közben az apró fénykollektorok magukba szívták az energiát, 
és most halvány csíkokat szórtak a pálmák pikkelyes törzsére. 

Gyönyörű látvány volt. A plafonig szaladó üvegfal tág 
tisztasága mögött a végtelen és ápolt Amerika derengése bor- 
ult rá mindenre. A távoli hegygerincen felfelé vezető szer- 
pentin lámpái halvány keretbe foglalták az estét. A medence 
kék fényei, ahogy alulról megvilágították a széltől fodrozódó 
víztükröt, árnyékjátékot vetítettek a pálmalevelekre. 

Nyugalom volt, és béke. Itt az volt. Ezért jött ide, ezért élt 
itt. Borzasztóan sajnálta Magyarországot, de nem akarta, 
hogy visszaszippantsa az a világ. A Kocsisok feszülése, a 
görcs, a harc, a küzdelem. Neki is csak egy élete van. 
Egyetlenegy. 

- Szóval a mese, a mesémet szeretném hallani - csókolt 
megint a hajába Babák, mert nem hagyta, hogy Krisztina 
tovább merengjen, hogy megint elkezdje furdalni a 
lelkiismeret. 

- Egyszer volt, hol nem volt - kezdett mosolyogva a 
történetbe Krisztina, hálásan pillantva a perzsa férfi szemébe, 
amiért ennyire érzi őt -, volt egyszer a nagy Szulejmán. 

Babák nem is sejtette, de a ma esti történet csak-csak vis- 
szakanyarodott Kocsishoz. Krisztinát nem hagyta nyugodni 
Zrínyi mézbe forgatott feje, a hangsúly, a nyers, romboló szó, 
ahogy a milliárdos elbánt a szigetvári hőssel. Elmesélte hát 
Babáknak, de félig-meddig persze magának, sőt a szíve 
mélyén Kocsisnak is, leginkább neki, a valóban mesébe illő 
történetet. Nagy Szulejmánról, aki a Török Birodalom valaha 
élt leghatalmasabb szultánja volt, és aki legyőzte a mag- 
yarokat Mohácsnál, de aki élete alkonyán elakadt 
Szigetvárnál. 

Kétezer-ötszáz magyar hős megállította a százezres török 
sereget. Ezeregyéjszaka meséje ez tényleg, de modern kori 
dráma is, mert a szultánt végül elvitte a vérhas. Zrínyi viszont 
nem tudott erről, és amikor a törökök már épp elvonulni 
készültek a vár alól, háromszáz megmaradt katonájával 
kitört, hogy végső elkeseredésében annyi törököt kaszaboljon 
le és vigyen magával a másvilágra, amennyit csak tud. 

Lehet, hogy valóban mézbe mártották a levágott fejét, de 
azért még hős volt, mint ahogy persze Szulejmán is az lehet- 
ett a maga módján. A törökök aranyedénybe zárták és elte- 
mették a szultán szívét Szigetvár alatt, aztán türbét építettek 

köré azon a helyen, ahol a várostrom idején Szulejmán sátra 
állt. A testét hazavitték Isztambulba, és ott emeltek neki 
hatalmas síremléket, de az utókor a szívet rejtő 
aranyedényről nem feledkezett meg. Magyarország török hó- 
doltsága idején a türbe zarándokhellyé vált az Oszmán 
Birodalom muzulmánjai számára. A későbbi Habsburg- 
évszázadok során viszont eltűnt a síremlék és a szívet rejtő 
aranyedény, de eltűntek a türbe helyét ábrázoló térképek is. 

- Ha én lennék a magyar miniszterelnök, akkor 
régészekkel kerestetném meg Szulejmán sírját, bizony-bizony 
- nézett komoly kisdiák módjára a férj-tanár bácsira Krisztina 
-, és aztán kinyitnám a muzulmán világ vezető országa, a 
hatalmas és újra erős Törökország felé Magyarország kapuit. 
Kiflivel kínálnám a török elnököt, és charterrepülőtér lenne 
Szigetváron a mai kor muszlim zarándokainak. Szulejmán 
nekik olyan, mint nekünk Mátyás király. Sőt még olyanabb. 
Úgy fordulnék Kelet felé a nyugatias magyarok nevében, hogy 
közben hagynám Magyarországon leverni a törökök 
Európába vezető hídját. Nálunk lenne a nyugati talapzata, 
pont ott, ahová történelmileg igenis tartozik. Magyaror- 
szágon! Nem Azerbajdzsán meg Kazahsztán fontos, ha már 
keletre nyitunk, hanem Törökország. 

Babák nem mondott semmit. Az Ezeregyéjszaka meséje túl 
komoly tanulsággal végződött ahhoz, hogy ehhez bármit is 
hozzátegyen. Csak megállapította magában, hogy a feleségét 
mégsem sikerült megnyugtatnia. Az okos, állandóan kattogva 
járó szép fejben ezek szerint továbbra is Magyarország jár, az 
otthoni gondok, az ottani élet és a budapesti problémák. 

Talán ha véget ér az utca káosza, akkor majd visszatér 
ebbe az otthonba is a nyugalom. 
Addig pedig várnia kell. 

A perzsa férfi az órájára pillantott. Épp elmúlt éjfél, Mag- 
yarországon reggel kilenc. A távirányítóval bekapcsolta a 
tévét, mert abban bízott, hogy Magyarország talán nyu- 
godtabb napra ébredt. Talán már nem is szerepel a CNN 
híreiben, talán elmehetnek ők is aludni végre, kicsit pihenni. 

A vezető hír, mint ahogy ezekben a percekben a világ sz- 
inte összes hírcsatornáján, a magyar miniszterelnök elleni 
merénylet volt. 

Krisztina pedig fél órával később már Kocsis repülőgépén 
ült. 

Budapest - Magyarország 

Az első beszámolók ellentmondásosnak tűntek. Hivatalos 
közlemény híján a BAH-csomópont környékén lakók és a 
szemtanúk sms-ben és Facebook-oldalakon szétspriccelő 
hisztérikus becslései számítottak irányadónak. A mer- 
ényletről torz kép rajzolódott ki. 

Harminc perccel a robbantás után a legolvasottabb inter- 
netes honlapok egyöntetűen elhunytnak nyilvánították a 
miniszterelnököt, és halálát a Tisza István kormányfő ellen 
elkövetett négy merénylethez, konkrétan az 1918-ban végül 
sikerrel járó meggyilkolásához hasonlították. 

A BAH-csomópont felől érkező híradások a miniszterelnök 
mellett négy parlamenti képviselő és két kormánytag 

haláláról is beszámoltak. A jól értesültek a hét politikuson 
kívül öt civil áldozatról tudtak, így a kezdeti szám 12 halot- 
tról és 23 sebesültről szólt. 

Egy órával később a mentőszolgálat diszpécserköz- 
pontjából kiszivárgott, hogy a kormányfőt életveszélyes ál- 
lapotban operálják, vér transzfúziót kap, azonnali hasi 
feltárást végeztek rajta, és épp a szétszakadt lépét próbálják 
eltávolítani. A borzalmas merénylet dacára tehát még életben 
van. 

A BAH-csomópontot addigra teljesen lezárták a hadsereg, a 
terrorelhárítás és a rendőrség kommandós egységei. 
Kiürítették a környékbeli épületeket, sátorponyvával ker- 
ítették el és betakarták a merénylet helyszínét, valamint a 
leszakadt felüljáró romba dőlt maradványait. 

Mire a bámészkodók odaértek, már semmit sem láttak, 
mert a helyszín közelébe se jutottak, de a sötétzöld 
ponyvatakarás miatt a környező magasabb épületekről sem 
lehetett a drámai részleteket megfigyelni. 

A hivatalos hírközlő szervek, köztük az MTI és a Magyar 
Rádió egyelőre csak a merénylet tényét erősítették meg, a 
halottak számáról és a miniszterelnök sorsáról hallgattak. 

Furcsamód ebben a zűrzavarban egy külföldi hírforrás, a 
BBC világszolgálata mutatott irányt, amikor három, 
egymástól teljesen független, de egybehangzó kormányközeli 
forrásra hivatkozva azt közölte, hogy a magyar miniszterel- 
nök túlélte a merényletet, bár rendkívül súlyos sérüléseket 
szenvedett, több belső szerve leszakadt, és jelenleg mester- 
séges kómában tartják az egyik budapesti kórházban. Ez 

utóbbi tény, a kómás, eszméletlen állapot szándékos 
előidézése súlyos agykárosodást sejtetett. 

A BBC információit kiegészítve az Origó és az Index arról 
számolt be, hogy a hadsereg a Tétényi úton körbevette a 
Szent Imre Kórházat, amiből azt a következtetést vonták le, 
hogy a kormányfőt oda vihették, és valószínűleg ott zajlik az 
életmentő orvosi beavatkozás is. 

A BBC egyébként összesen kilenc halottról tudott, három 
kormánypárti parlamenti képviselőről, egy miniszterről és öt 
civil áldozatról. Délelőtt fél tizenegykor a felesége által felolv- 
asott közleményben benyújtotta lemondását a parlamentnek 
a Kúria előző este sósavval leöntött elnöke, de a főbíróhoz 
meglepő módon ezúttal már csatlakozott a korábban harcos 
maradását ígérő legfőbb ügyész és a médiahatóság elnöke is. 
Nem sokkal később bejelentette távozását az Állami Szám- 
vevőszék tizenkét évre megválasztott elnöke. Mindenkit meg- 
lepő módon a hosszú mandátummal felruházott és a lem- 
ondásukat mindenféle indokolás nélkül, pár soros nyilatkoza- 
tokban közlő hivatalnokok sorához fél órán belül csatlakozott 
a Magyar Nemzeti Bank elnöke is. Aztán önként távozott a 
posztjáról a Magyar Televízió ügyvezetője és az Energetikai 
Hivatal elnöke, a Kereskedelmi és Iparkamara első embere, a 
Központi Statisztikai Hivatal vezetője, valamint a dohánykon- 
cessziókat és cigarettakereskedelmet felügyelő nonprofit 
szervezet vezérigazgatója. Budapestre furcsa csend borult. Az 
'56-os forradalmat megélő idősek úgy nyilatkoztak a keresk- 
edelmi rádiók betelefonálós műsoraiban, hogy évtizedekkel 
korábban valami egészen hasonlót éreztek a Kossuth téri 

vérengzés másnapján, 1956. október 26-án. Budapestre akkor 
is döbbent csend borult. 

Az emberek most csakúgy, mint az '56-os sortűz után, 
hangtalanul jártak az utcán, és belenéztek egymás szemébe. 
Lassítottak és nem siettek. Nem félrepillantottak, nem a jár- 
daszegélyt figyelték, hanem egymást. Fürkésző tekintetek, 
megálló idő, halk béke lengte be a várost. 

Pont ahogy 1956-ban. 

De akkoriban csak pár órára. Most, 2015-ben viszont még 
nem lehetett tudni, hogy ez az állapot meddig tart. Az előző 
napi őrjöngés folytatásának egyelőre semmilyen nyomát nem 
lehetett látni. Ismeretlen emberek ölelték meg egymást az 
utcán, aztán továbbmentek. A nyitva tartó péküzletek tulaj- 
donosai kiálltak a járdára, és kakaós csigával, tejjel és túrós 
táskával kínálták a járókelőket. Senki nem volt éhes, hiszen 
egy nap alatt még nem borult fel Budapest élelmiszer- 
ellátása, mégis szinte mindenki elfogadta az ingyen falatokat. 
Nem akarták visszautasítani a gesztust. 

A lelkük mélyén megfoghatatlan egymásrautaltság járta át 
a magyarokat. Soha, de soha nem éreztek még hasonlót. 

És ez elgondolkodtatta őket. 

A miniszterelnököt a többség lélekben már halottnak tek- 
intette, és őszintén sajnálta. De akik egy nappal korábban 
vérgőzös utálatot prüszköltek felé, most még azok is csend- 
ben maradtak, és elmerengtek az élet drámai fordulatain. 

Lelkiismeret-furdalást éreztek. Szégyellték magukat a 
korábbi indulataik miatt, mert valahol mélyen beléjük itta 
magát a gondolat, hogy cinkosai a merényletnek. Nem, nem 

volt hozzá közük, nem is kívánták soha, most mégis felelős- 
nek érezték magukat. Nem tudták megmondani, hogy miért, 
de annak. Szégyellték a korábbi vehemens gyűlöletet, amit 
éreztek. Hogy képesek voltak rá. így gyűlölködni a politika 
miatt. így politizálni. így élni. 

Kocsis Zsolt vállalatának sajtóosztálya magyar idő szerint 
délben adta ki a közleményt arról, hogy a nagyvállalkozó 
magánrepülőgépének fedélzetén Magyarországra tart Áron 
Krisztina. A feltalálónő miniszterelnöki jelölését 
kezdeményező Facebook-mozgalomhoz addigra már hat- 
százezren csatlakoztak, és egyre több kormánypárti és ellen- 
zéki politikus nyilatkozott úgy, hogy hajlandó megfontolni a 
tömegek spontán vágyát. 

Néhány külföldi hírügynökség azonnal idézni kezdte Koc- 
sis két évvel korábbi nyilatkozatát arról, hogy a gazdagsága 
miatt ő sosem lehet elég jó hazafi Magyarországon, mert a 
tömegek őt egyszerűen csak „szemét kapitalistának" tartják. 
A szokatlanul őszinte interjúban a milliárdos arra 
panaszkodott, hogy „nem figyelnek rá", ami a jelek szerint 
bosszantotta az amúgy visszahúzódó vállalkozót. Az elemzők 
most úgy gondolták, hogy Áron Krisztina hazahozatalával 
Kocsis az események fősodrába pozícionálja magát, és várat- 
lanul reflektorfénybe lép. 

Budapesti politológusok azonnal közjogi megoldásokat 
dolgoztak ki az új miniszterelnök megválasztásának for- 
gatókönyveiről, érzékenyen kikerülve Áron Krisztina 
nevének említését és fülsértő módon megfeledkezve az 
életveszélyes állapotban és kómában fekvő kormányfőről. 

A repülési adatok alapján Kocsis gépét délután hat órára 
várták Budapestre. A miniszterelnököt operáló orvoscsapat 
négy órára ígért sajtótájékoztatót. A parlamentbe jutott pár- 
tok elnökei pedig két órakor készültek kerekasztalhoz ülni, 
hogy kihasználva a tömeges békevágyat és a pár órás utcai 
nyugalmat megtalálják a kiutat a nemzeti zsákutcából. 

Budapest - Magyarország 

- Nézz rám, Adrienn! - Szinte parancsolva mondta, mégis 
megértőn. André két kézzel tartotta a könnyező Adrienn fe- 
jét, nem hagyta összeroskadni, és úgy súgta neki: - Nézz rám, 
emlékszel?! 

Ott álltak Fruzsika fehérre festett vaságya mellett, a 
lélegeztetőgép csipogásában, a fertőtlenítőszagú, lefüg- 
gönyözött kórteremben. André a zöld linóleumpadló imboly- 
gó kétségbeesésében egyre reménytelenebbül próbálta 
megnyugtatni az életimádó, mindig talpon maradó Adriennt. 
A mélyen, de csak az André számára hozzáférhető mélység- 
ben kitartó nőt, aki a felszínen most mégis összeomlott. 

De ettől ő mégjobban szerette. 

Ahogy Adrienn küzd, ahogy próbál a csapás ellenére a 
felszínen maradni, erősnek látszani, ellenállni a sorsnak, de a 
hosszú repülés, az önemésztő, tízórás kétségbeesés mostanra 
elszívta minden tartalékát. 

André ezt érezte. A kezében érezte. Ahogy tenyerét a 
selymes haj alá csúsztatta, és Adrienn forró, szinte tüzelő 
bőrét érintette. Ahogy simogatta az arcát, tapintotta a 

lángoló nyakat, és közben érezte, hogy meg kell tartania, 
mert különben összeesik. 

- Nézz rám - mondta neki megint -, emlékszel Bordeaux- 
ra? Hogy mit mondtam neked akkor? 

Adrienn lassan felnézett. Könnyfátyol takarta a szemét, 
csillogó, visszafojtott sírás. Felnézett a szomorú gyászból, és 
bólintott. André tenyerét szinte égette az izzó bőr. 

- Túl fogod élni, azt mondtam neked, emlékszel? - És 
Adrienn persze emlékezett. A pillanatra, amikor találkoztak. 
Amikor fölé hajolt André és a mély, vibráló szem azt ígérte, 
hogy nem lesz baj. Hogy higgyen neki, bízzon benne. És ő hitt 
és bízott. És nem is lett. Túlélte. 0 igen. Vlagyimir viszont 
nem. Emlékezett a szemre, emlékszik most is, látja most is, itt 
van megint, ez ugyanaz a megnyugtató biztonság, ugyanaz az 
André. 

- Túl fogja élni, Adrienn, higgy nekem - súgta André, és 
átölelte a gyenge testet. Belefolyt akarjába a nő, aztán 
elengedte magát, hagyta, hogy André tartsa, hogy fogja az 
életét, hogy legyen úgy, ahogy ígéri, hogy nem lesz baj. Hogy 
Fruzsi túl fogja élni. 

Sírt. Most már sírt. Adrienn lágy haja könnyes lett, 
miközben zokogott. André érezte a női test szomorú illatát, 
ahogy a könny, a bőr és a lehelet összekeveredik, ahogy a kar- 
jában tartott lüktető forróság egyre szorosabban öleli őt, és a 
biztonságába húzódik. 

Megígérte Adriennek, hogy nem lesz baj, hogy Fruzsi 
túléli, André határozottnak tűnt, de közben ő maga sem hitte. 
Csak remélte. Nem merte mutatni, hogy mennyire félti a 

kislányát, hogy nem biztos az ígéretében, hogy legbelül ő sem 
tudja, vajon mit hoz a sors, mert az életnek már annyi igaz- 
ságtalan fordulatát látta. Amikor azok mentek el, akik a 
legkevésbé érdemelték. 

Azt képzelte, hogy Fruzsika apró, pici világában, ahol még 
minden védett és rendezett, hiszen épp ő az, aki évek óta védi 
és rendezi, ott egy ilyen borzalmas tett, ennek az igaz- 
ságtalansága örökre nyomot hagy. 

Éjszaka az ágy mellett ülve végig azon gondolkodott, hogy 
ha Fruzsika felépül is, ha a légcsövét ért sérülést kiheveri, 
akkor sem biztos, hogy a trauma, az indokolatlan szenvedés 
nem okoz a lelkében hosszú évekre szóló súlyos károkat. 
Sosem lesz már ugyanaz a kislány. Valószínűleg már sosem. 
Fruzsika tiszta, kíváncsi tekintete örökre eltűnik. Sokkal 
korábban, mint kellene. Mert André nem tudta megvédeni. 

Még nincs négyéves, de az élet már őt is arra tanítja, hogy 
a világban a rosszak, mindig a rosszak győznek. 

Mit kell majd tennie? Hogyan lehetne jó apa? Ennél jobb? 
Mi lesz velük ezek után? Hol fognak élni? Mit csinálnak? An- 
nyi, de annyi kérdés jutott az eszébe. A légióban elveszte- 
getett évek Andrét türelmetlenné tették, ezért akarta már 
most tudni a válaszokat. Azonnal ismerni az összes 
problémát, és megoldani mindegyiket. 

Mert André ilyen volt. 

Összekeveredett benne Fruzsika sorsa, ennek a drámának 
a megoldása, tudni már most, azonnal, itt, ebben a percben, 
hogy mi lesz a kislányával, túléli-e, felépül-e, de közben 
összerakni a másik mozaikot is, a fejében tisztuló képet, és 

szabadjára engedni a belülről feszítő összes erőt, hogy 
megoldja azokat a kérdéseket is. 

Mindegyiket. 

Giannit és Kocsist. 

Ma, most, rögtön. 

Mert rájött. Amikor pár órával ezelőtt a BAH-csomópont 
szétrobbantott felüljárójánál állt, és a telefonképernyőn 
kimerevített fotót nézte, rajta pedig Gianni pisztolyának a 
torkolattüzét, ahogy szétlövi a minidrónt, már akkor sejteni 
kezdte. Ott lüktetett a kijelzőn a svájci telefonszám és a hozzá 
tartozó regisztrációs cím. A Genf melletti kisváros neve és az 
utca, házszám: Prangins, Avenue Guiguer 2. 

De akkor ez még kevés volt. Adrienn öt perccel ezelőtti fél- 
mondata is kellett a megoldáshoz. Amikor lement elé a 
kórházbejárathoz, és megmagyarázhatatlan félelemből 
először még nem is Fruzsikáról kezdtek beszélni. Mintha el- 
halaszthatnák a pillanatot, amikor Adrienn a 
lélegeztetőkészüléknél meglátja a kislányukat. Altatásban, 
oxigénmaszkban, a megperzselt torkán leerőszakolt műanyag 
csövekkel. 

Átölelték egymást, megfogta Adrienn kezét, és elindultak 
felfelé a lépcsőn. Adrienn valószínűleg védekezésből, talán 
amiatt, igen, mert ösztönösen el akarta kerülni a sokkot, vé- 
gig másról beszélt. Tudat alatt még nyerni szeretett volna 
másfél percet, amíg az intenzív osztályra érnek. Talán ez le- 
hetett a görcsös és reflexszerű cél. Úgyhogy Adrienn csak be- 
szélt és beszélt, de André nem értette. Számára összefüg- 
géstelen szóáradat volt Adrienn gondolatturmixa arról, hogy 

ha tudta volna, hogy Kocsis külön géppel akarja Magyarorszá- 
gra hozni Krisztinát, ha tudta volna, hogy még ma Budapestre 
jönnek, akkor utazhatott volna velük is, mert Krisztina 
iderepül, hallotta a kocsiban a híreket, ezek szerint mégis 
felült Csák Máté gépére, de vajon miért, és amúgy is... Fruz- 
sika, édes pici szívem. 

Ekkor értek az intenzív osztályra. 

Ahogy André most átölelte, ahogy szorította a vékony, 
elgyengült, sírdogáló testet, hirtelen bevillant az összes apró 
részlet. Gianni telefonban hozzávágott félmondata, hogy 
André itt él az új Csák Máték országában, és mégis hőbörög? 
Ahogy a kórházlépcsőn felfelé tartva Adrienn megemlítette 
ennek a Kocsisnak a nevét, akit valami miatt ő Csák Máténak 
hívott, pont azét a Kocsisét, aki épp ott lakik, ahol Gianni 
telefonját regisztrálták. Épp azon a svájci címen. Abban a 
házban. 

Mert most már eszébe jutott, hogy honnan is rémlik neki a 
mobiljára küldött prangins-i cím. Éjszaka, miközben azon 
gondolkodott, hogy felvegye a kapcsolatot a francia 
titkosszolgálattal, a telefonján híreket olvasgatott. Az 
Anonymous hackercsoport címfeltörési akciójáról például, a 
dúsgazdag magyarok svájci lakóhelyeinek a listájáról. Nézte a 
különböző honlapok gyors, Google- térképes vizsgálódásairól 
szóló beszámolókat. Ezek főleg két magyar oligarcha húsz- 
szobás, tóparti villáján hüledeztek Pranginsban. 

Pran-gins-ban! 

Az egyik Kocsisé volt, épp abban az utcában, azon a ház- 
számon, ahol a BAH-csomópontnál robbantó, de azóta eltűnt 
Gianni telefonját regisztrálták. 

Gianni. Csák Máté. Kocsis, aki most épp Adrienn ismerősét 
hozza Budapestre. 

Kezdett összeállni a kép. 

Ferihegy. Liszt Ferenc repülőtér. Oda kell mennie. 

Ránézett Fruzsikára, a csipogó gépekre, megcsókolta 
Adrienn könnyes haját, és behunyta a szemét. Emlékezett a 
füstre, újra az orrában érezte a fullasztó perzselést, miközben 
lüktetett benne az emlék, ahogy lassan elkábul az óvoda 
padlóján. Aztán eszébe jutott az álom a mini állatkert ele- 
fántjáról. De újra látta a rendőrségi kihallgatószobát is. Ahogy 
szivarra gyújt a parfümillatot árasztó, piperkőc ügyvéd, Koc- 
sis embere, mert Bazsó doktor ezek szerint az ő megbízottja 
volt. Megint hallotta, ahogy az ügyvéd pöffeszkedve azt 
kérdezi tőle, hogy André vajon okos ember-e, vagy pattogni 
fog, és eljátssza az agyatlan, erős fiút. 

Úgyhogy ott lesz, amikor Kocsis gépe landol. Ő ott. 

De most már viszi a fegyverét is. 

Szent Imre Kórház - Budapest 

Rossz döntés volt. 

Utólag mindenki belátta. Mármint élő egyenes adásban 
közvetíteni a miniszterelnököt operáló orvos csoport vez- 
etőjének beszámolóját, és így visszavonhatatlanná tenni, 
hogy nincs remény. 

A hatvanas évei felé közeledő tekintélyes agysebész-pro- 
fesszor hófehér köpenyben, olvasószemüvegét az orrnyergére 
tolva képtelennek bizonyult arra, hogy a nemzetközi 
sajtótájékoztatóvá alakult fél órát kézben tartsa. A kórház 
sajtófőnöke viszont négy újságíró közös interjújánál eddig 
soha életében nem vezényelt le nagyobb médiaeseményt, így 
a Szent Imre Kórház aulájában összesereglett kétszáz 
tudósító, akiknek majdnem a fele külföldi volt, őt is megold- 
hatatlan feladat elé állította. 

Az lett a vége, hogy az első perctől kezdve kiabálva zá- 
porozó, sokszor politikai töltetű kérdések elől a professzor a 
szakmájába menekült, hosszú monológba kezdett, és könyör- 
telen szakszerűséggel leírta a kormányfő állapotát. 

Az életmentő műtétet végző sebészek úgy ítélték meg, 
idézte fel a reggeli válsághelyzetet, hogy a legsúlyosabb 
sérülés a koponyát érte, de azonnal mégsem akartak 
agyműtétet végrehajtani. A professzor beszámolója szerint 
eleinte a koponyaűri nyomás növekedését a test lehűtésével 
kísérelték meg elérni, mintha csak egy duzzadt bokára ten- 
nének jeges borogatást. 

Konkrétan ez a szerencsétlen hasonlat, a miniszterelnök 
agyának és a jeges bokaborogatásnak az összekapcsolása vitte 
el sokkoló irányba a sajtótájékoztatót. Az újságírók hüledező 
reakcióit látva ugyanis a professzor - ez irányú tapasztalatok 
híján - nem tudta pontosan megítélni, hogy vajon túlzottan 
leegyszerűsítette-e a helyzetet, és ez okoz megrökönyödést, 
vagy épp ellenkezőleg, még így sem elég érthető a 
mondanivalója. 

Végül a biztonságosabb irányt választotta, a szakmaiságot, 
és egyetlen perccel később már el is hagyta a száját az élő 
tévéközvetítést figyelő milliók számára teljesen érthetetlen 
„intravénás mamiitól" kifejezés, hogy tudniillik azt 
alkalmazták. 

És innen már nem volt megállás. A professzor szavai a 
laikusok számára úgy hangzottak, mintha emberkínzásról 
beszélne. 

Először csökkentették az agyvíz nyomását, mondta el 
néhány véres részlet precíz leírásának kíséretében, majd 
szedálták a kormányfőt, hogy levigyék a légzésszámot, és 
végül a felduzzadt agy tevékenység lelaposításával nekiálltak 
az elhalt agyszövetek műtéti eltávolításának. Végül barbit- 
urátot nyomtak a miniszterelnökbe. A nyomtak szót hallva 
újabb hörgéshullám söpört végig ajelenlévőkön. 

Az egész úgy hangzott, mint egy guantánamói vallatás 
fájdalmainak részletes ismertetése. A miniszterelnök lesza- 
kadt belső szerveit megoperálták, bizonyos részeket eltá- 
volítottak, közben a mesterséges kóma előidézésével az agy- 
hullámokat olyan alacsony szintre vitték, hogy a kormányfő 
megszűnt reagálni mindenféle külső ingerre, fényre, zajra, 
fájdalomra. A jelenlegi helyzetben lehetetlen megbecsülni a 
sérülések és az agykárosodás mértékét, de az biztos, hogy a 
műtét után kialakult helyzet másodlagos agysérüléseket 
okozhat. A kómás állapot mozdulatlansága ugyanis számos 
olyan további veszéllyel jár, mint például a vérrögképződés és 
izombénulás, amelyek a beteg esetleges eszméletre térése 
után is fennmaradhatnak. 

A professzor, miután ezt elmondta, már egyetlen kérdést 
sem kapott. Állt a mikrofonerdő mögött, egyre ijedtebb tekin- 
tettel kutatott legalább egyetlen magasba lendülő kéz után, 
de senki sem mert megszólalni. 

Utólag szinte mindenki úgy érezte, hogy jobb lett volna 
semmit sem mondani, csak valahogy fenntartani a reményt, 
hogy talán meg esetleg, és ugye, volt már rá példa, meg 
hasonlók. De így és ezek után Magyarország lélekben lemon- 
dott a miniszterelnökről. Ha felépül, akkor sem lesz már 
képes az országot kormányozni, vagyis vagyis új miniszterel- 
nököt kell választani. 

Ez volt az egyetlen pozitív eredménye a kórházi 
sajtótájékoztatónak. Mindenki előtt világossá vált ugyanis, 
hogy Magyarországnak új kormányfőre van szüksége. Az 
újságírók az órájukat kezdték nézegetni, és számolgattak. 
Senki nem akarta további kérdésekkel húzni az időt. Délután 
fél öt volt, innen, a Tétényi útról, a tizenegyedik kerületből 
legrosszabb esetben háromnegyed óra alatt kiérnek a 
reptérre. 

Még épp idejében. 

Hiszen akkor már tényleg az egész ország fejből tudta, 
hogy Kocsis gépe Áron Krisztinával a fedélzetén legkésőbb 
hat órakor landol a GAT-on, vagyis a Liszt Ferenc repülőtér 
magánterminálján. André a professzor sajtótájékoztatója 
előtti órákat hét kilométerrel távolabb, Fruzsika ágyánál 
töltötte. 

Ott ült az egész család a kórházban, Adrienn szülei és ők 
ketten. Andrénak nem volt testvére, és a szülei sem éltek 

már. Dávidka pedig, a kisfia, akit ötéves korában elraboltak 
tőle az oroszok, mostanra már felnőtt, és egy új, másik család- 
ban él Amerikában. Hiába találta meg pár évvel ezelőtt, más- 
fél évtized alatt helyrehozhatatlanul elszakadtak egymástól. 
André egyedül maradt a világban. 

Pontosabban ebben a lesötétített, szomorú szobában volt 
mindenki, aki még számított. Pár négyzetméteren elfért múlt, 
jelen és jövő. 

Adrienn kicsit megnyugodott, főleg miután beszélt az 
ügyeletes orvossal, aki szakszerűen elmagyarázta a műtét 
részleteit. Úgy tűnt, hogy Adrienn minél többet ért meg, an- 
nál jobban elhiszi, hogy nem lesz baj. Délelőtt órákon 
keresztül őt nyugtatta mindenki, de valójában persze saját 
magukat vigasztalták. 

André várt. 

A megfelelő pillanatra várt. Amikor Adriennel másról is 
beszélhet, nem csak Fruzsikáról. A másik mozaikról, Koc- 
sisról, a vele történtekről, a rendőrségről, a cége lenyúlásáról, 
hogy valójában mi is zajlik itt. Hogy mi történik velük! Nem 
akarta sürgetni, de tudta, látta, számolta, hogy vészesen sza- 
lad az idő. 

Mielőtt kimegy a reptérre, a margitszigeti rejtekhelyről el 
kell hoznia a fegyverét, és a levágott ujjú Bazsóhoz is újra vis- 
sza kell mennie, mert biztos akar lenni a dolgában. 

Hogy Kocsis az. 

Mert ha igen, akkor eldőlt. Eldöntötte. 

André soha, de soha többé nem ismétli meg Milánót és Ge- 
orgij Malevicset. Nem fog vitatkozni ezekkel. Alkudozni. 
Egyezségre törekedni. A Malevics- és Kocsis-félékkel. Soha 
többé nem fogja kérlelni, békésen győzködni őket, hogy ne 
vegyék el tőle azt, ami az övé. A gyerekét, a családját, a vál- 
lalkozását, bármit, amit ő épített, amiért ő dolgozott meg. 

Számára ezek mind szomáliai hadurak, ugyanolyan 
szétlövésre váró fejek, mint két évvel ezelőtt Abdirahman 
Hassané volt Mogadishuban. Hiába hordanak elegáns öltönyt, 
és közlekednek magánjettel, akkor is csak gátlástalan 
hadurak. Attól, hogy nem szakállas arabok, és nem ócska 
whiskyvel a kezükben állnak egy lepergő szélű és lepusztult 
szomáliai úszómedence partján, hanem Budapest valamelyik 
elegáns étteremben futunk össze velük, attól még ugyanoly- 
anok. És ugyanaz a sors is jár nekik. 

André most már így látta. Mert átlátta. 

Magyarország jobb hely lesz nélkülük. Rosszabb biztosan 
nem. Maguktól viszont sosem mennének el. Csendben, 
békében. Úgy soha. Kocsis, Gianni, Bazsó? Ezek? Ugyan! És 
egyébként is kinek fognak hiányozni? Kicsit javulnak majd az 
arányok, ennyi. 

A háborúkban edződött André fejében két évtized alatt let- 
isztult a világ. Talán túl egyszerűnek tűnt így gondolkodni, 
veszélyesnek és első pillantásra indokolatlannak, túlzónak, de 
a sors őt mégis erre tanította. André sem látta át, hogy pon- 
tosan mi történik Magyarországon, nem értette, hogy mi 
motiválja Kocsist, de azt akkor is tudta, hogy a háborúkat 
sosem a katonák kezdik. 

Ők csak befejezik. 

A harcot mindig a nagy játszmákban taktikázó gátlástalan 
és pénzéhes nagyvadak kezdik, a Kocsis- és az Abdirahman 
Hassan-félék, aztán a katonák megpróbálják befejezni. Minél 
előbb kiemelik a szarkeverő agyakat, annál gyorsabban ér vé- 
get a harc. Őt, a katonát erre tanította a légió. A sakktáblán 
annál kevesebb lesz az áldozat. Az agyakat kell tehát lelőni, 
minden szempontból ez a legtakarékosabb megoldás. 

André így látta a világot. 

Számított neki az emberélet, de nem mindenkié. Néhány 
szemétért sosem kár. Évek alatt ivódott ez belé, eleinte csak 
védekezésből, hogy ne legyen lelkiismeret-furdalása a ravasz 
meghúzása közben, de később már így is érezte. Hogy a világ 
a felszín alatt mindenhol ugyanolyan. A legaljasabb agyak, a 
szarkeverő szemetek Magyarországon sem jobbak, és ugy- 
anannyira ártalmasak, mint Szomáliában vagy mondjuk 
Afganisztánban. 

Csak ezt senki sem meri kimondani. Elismerni. Bevallani. 

Tegnap, amikor kiugrott a rendőrségi szoba ablakán, aztán 
elindult megkeresni Giannit, akkor még csak a saját dolgai 
érdekelték. Hogy ne vegyék el tőle azt, ami az övé. 

De az óvoda felgyújtása megváltoztatta ezt a képletet. A 
pillanatnyi célt. A védekezést. Szerette Magyarországot an- 
nyira, még ha sejtette is, hogy ezek után megint el kell majd 
hagynia, mégis szerette annyira, hogy az őt állandóan megc- 
saló hazája becsületéért kilőjön néhány golyót. 

Csak hogy itt is javítson az arányokon. Ne csak 
Mogadishuban. 

A lelke megnyugodna tőle. Az igazságérzete. 
Mert ez is Szomália. És ezek is hadurak. Ha valaki még nem 
értené. 

André végül egy órával a sebészprofesszor 
sajtótájékoztatója előtt indult el a Margitszigetre. Délután 
háromkor. Fruzsikát még legalább egy napig altatásban fo- 
gják tartani, az orvos legalábbis ezt mondta. A terv az volt, 
hogy másnap reggeltől fokozatosan csökkentik az in- 
travénásán adagolt cseppinfúziót, lépésről lépésre kivonják a 
propofolt, és lassan felhozzák Fruzsikát az altatás 
mélységéből. Közben figyelni fogják az úgynevezett comea- 
reflexeket, a légzés- és szívfrekvenciát. Ha minden jól megy, 
akkor Fruzsi holnap ilyenkor magához térhet. Utána 
elkezdődik a második fázis, a lélegeztetőgép leállítása és a 
légcső terhelésének fokozatos növelése. 

Az orvos azt remélte, hogy Fruzsi 72 óra múlva már gépek 
segítsége nélkül is felülhet az ágyában. André nem mondott el 
mindent. 

Nem vallotta be a DGSE-t, és nem mesélte el Gianni för- 
telmes célzását sem az óvoda felgyújtására. A szaladj, köc- 
sögöt. Ez utóbbin sokáig gondolkodott, de végül nem akarta 
Adriennt és a kapcsolatukat megterhelni. Most nem. 
Meggyőzte magát, hogy jobb, ha ezzel még vár néhány napot, 
remélve, hogy Fruzsi valamennyire mégiscsak rendbe jön. 
Majd akkor. 

Majd akkor elmondja Adriennek, hogy ő tehet róla. Mert 
igenis ő tehet. Senki más! Hiszen hibázott. Miért nem látta át, 

hogy ezek még erre is képesek? Hősködött, és nem gon- 
dolkodott. Már megint kapkodott. 

Megbeszélték Kocsist és Áron Krisztinát. Adrienn mesélt 
pár dolgot az állandóan politizáló feltalálónőről. A perzsa 
férjről és a török kapcsolatokról. Hogy talán emiatt vállalta. 
Valószínűleg azért jön mégiscsak haza Kocsissal, mert ezek 
szerint lát rá lehetőséget, hogy használjon az országnak. 
Adrienn nem talált más magyarázatot az amúgy nyugalmas és 
sikeres Palm Springs-i élet feladására. Bár ez őt most már 
úgysem érdekli. Csak Fruzsika számít, senki más. 

Megkérdezte Andrét, hogy biztosan el kell-e mennie. És ha 
igen, akkor is miért pont most, de a válaszok nem nyugtatták 
meg. Megsejtette, hogy André valamit nem mond el neki. 
Valamit visszatart, valami bajt. Védi, kíméli, óvja. 

Arra gondolt, hogy André valószínűleg Kocsissal akarja 
rendezni a rendőrségi ügyét. Ezért kérdezősködik róla. Mert 
ha Kocsis visszavonná a feljelentést, akkor vége lenne. De az 
ország káosza, a miniszterelnök elleni merénylet és az André 
után kutató rendőrök, hiszen a szökése óta biztosan keresik, 
ez a logikai szál szép lassan elvezette Adriennt oda, hogy 
André tulajdonképpen, menekül. 

MENEKÜL! 

Igen, úristen, erre hogyhogy nem gondolt eddig? 

Csak Fruzsi és Fruzsi és Fruzsi, csak ő járt az eszében, 
miközben André itt ül türelemmel, és nem is mondja, hogy 
mekkora a baj. Hogy ennek már megint egy másik ország és 
egy új élet lesz a vége. 

Hát tényleg. 

Édes André. 

Megcsókolta. 

Megértette. 

Azt hitte, hogy megértette. 
És azonnal elengedte. 

Mert André úgyis visszajön, hiszen mindig visszajön. 
Átölelte. Adrienn nem mondott semmit, csak ölelte azt a fér- 
fit, aki Nizzában egyszer már megígérte neki, hogy úgyis 
megtalálja. Hát most majd megint. Adrienn Botswanára gon- 
dolt, a fülhallgatóban lejátszott zenére, a szerelmükre, 
amikor évekkel ezelőtt visszakapta Andrét, mert eljött érte, 
és megkereste. A világ végén is megtalálta. Adrienn belesza- 
golt a férfitestbe, és elbúcsúzott tőle. 

Hirtelen rájött, hogy André olyan sokáig maradt, ameddig 
csak tudott. Kihajolt az ölelésből, és most már ő fogta két 
kézzel André fejét. Úgy, mint egy kisfiúét, akit rajtakaptak 
valami rosszaságon. 

- Nizza? - kérdezte Adrienn mosolyt erőltetve magára, de 
megcsalta a szeme, mert megint tele lett könnyekkel. Majd- 
nem sírt, de azért tartotta magát. Nézte Andrét, érezte benne 
az erőt, a margitszigeti esték két óráinak elleplezett trén- 
ingjét, amiről André azt hiszi, hogy ő nem jött rá. Hogy nem 
sejtette meg André másik életét. Hogy megtartotta a franciát 
is. Hát legyen meg az is, André. 

Legyen! Hogy ne félj! Pont azért. Mert akkor nem vagy 
egyedül. Tudom. Értem. Vigyázz magadra, vigyázz nagyon. 
Ezt mondta a könnyes szem, miközben Adrienn csak állt, és 
némán tartotta a kezében André arcát. 

- Nizza? - súgta elcsukló hangon a kérdést még egyszer, 
André pedig bólintott. Nem szólalt meg, nem mondott sem- 
mit, csak ez az apró mozdulat jelezte, hogy minden úgy van, 
ahogy Adrienn gondolja. Mert ők még mindig tudnak a 
szemükkel némán beszélgetni. 

Mint a friss szerelmesek. 

Aztán a katona megfordult, és csendesen elment. 
Az ajtót olyan finom mozdulattal csukta be maga után, 
mintha arra vigyázna, nehogy felébressze Fruzsikát. 

Híva - Üzbegisztán 

két nappal később 

Uktam Jaloliddin ötévesen ülhetett először úgy szamárra, 
hogy senki sem kísérte el. Most már hat volt, és egyre magab- 
iztosabb. Egyéves szamárjogosítvánnyal közlekedett, ahogy ő 
viccelődve nevezte a papírt, amit girbegurba kézírással az 
apukája állított ki neki. Tizenöten voltak testvérek három 
különböző anyukától, de ez a szamár akkor is csak az övé. 
Hónapról hónapra egyre gyorsabban hajtotta Otabeket, mert 
a fülénél elszürkülő hófehér állatnak ez volt a neve. A kist- 
estvére emlékére egyébként, akit félévesen vitt el a hastífusz. 

A Kizil-kum sivatag forró szilajsága meglátszott Uktamon. 
Sötét, napszítta bőrébe, mintha rendszeresen púderba 
hempergetnék, fakó homály szívta bele magát. Hat év elég 
volt ahhoz, hogy a pórusai örökre beigyák a sivatag homályos 
szárazságát, a soha többé le nem mosható porpúdert. A vizet 
csak ritkán látó, de valójában sosem fürdő sivatagi emberek 
sajátja ez, egész életükben elkíséri őket. Nem csak itt, Közép- 

Ázsiában, de Afrikában is. Mint egy vékony hártya, úgy borul 
a homokpikkely a száraz emberi bőrre. 

A mindig kevés ivóvíz és az egyszerű, többnyire mazsoláv- 
al és Uktam kedvencével, az errefelé cserkészdiónak nevezett 
magokkal sütött kenyér, a patir non sovánnyá, mégis mindig 
jóllakottá tette a kisfiút. Fogai, mint az elefántcsont, már 
hatévesen is halványsárgák voltak, de azért egészségesek. 

Mint Otabeké, a szamáré. Az állat Uktamra hasonlított, 
mert szintén sovány volt, de vidám is, ha a szamarak 
egyáltalán tudnak vidámak lenni. Uktam mindenesetre annak 
látta az állatot. Boldognak. Hiszen ő, csakis ő ülte meg 
mindennap, ennek ebben a minden mindenkié világban már 
eleve vidámmá kell tennie embert és állatot. Uktam legaláb- 
bis így gondolta. 

Poros gézterítőt borított a szamár fehér szőrére, ez volt a 
nyereg. Lábán himbálózott a flipflop strandpapucs, úgy ült ra- 
jta. Lábujjait állandóan előre, a magasba emelte, hogy a sza- 
ladásra serkentett állat hátán zötykölődve el ne veszítse a 
már kinőtt, de kedvencének számító lábbelit. Könnyű volt, 
levegős, ráadásul ilyen is csak neki jutott a családban. 

Két éve kapta, amikor az apukája Üzbegisztán távoli 
fővárosában járt, valahol nagyon messze, a sivatag túloldalán. 
0 hozta neki azt a furcsa trikót is, amit Uktam azóta minden- 
nap hordott. Piros, számára érthetetlen betűformákkal 
díszített, de mindenképpen izgalmas, ismeretlen és színes 
világot sejtető ingecske volt, amit reggelente most már egyre 
nehezebben tudott csak magára húzni, mert ugyanúgy 
kinőtte, mint a papucsot. 

Uktam képtelen volt elolvasni a feliratot, de a családban 
sem akadt senki, aki ezeket a betűket ismerte volna. A trikóra 
azt nyomtatták: ROCK STAR. 

Nagyon szerette. 

Most is ez volt rajta, a kifakult, távoli és furcsa életet ígérő 
rongydarab. A derekára ugyanolyan gézkendőt, rövid 
szoknyanadrágot tekert, mint amilyet nyeregként Otabek 
hátára terített. A lábán ott himbálózott a kék flip-flop papucs, 
miközben vágtattak a szabadságban. Kint a sivatagban. A 
vágtatás persze túlzás, mint ahogy a kint a sivatagban is, mert 
mindössze háromszáz méterre voltak a hívai városfaltól. 
Kenyérért mentek épp, de Otabek, hogy vágtathasson, nem a 
város szűk utcáin keresztülvezető rövidebb utat választotta, 
hanem a sivatagi szabad kalandot. Kiügettek a harminc méter 
magas, évszázados várbástyakapun, elindultak balra, gyor- 
sítottak, felmentek az emelkedőn, aztán kibukkantak az egyik 
homokdombocska tetején. Vágtatás közben már épp fordul- 
tak volna a visszavezető kapu felé, ami valójában csak egy 
szűk ösvényutca pont ott, ahol a pék földbe vájt cserépkály- 
hája, a tandir működik, amikor.. .amikor történt valami. 

Uktam még soha nem hallott ilyet. Nem látta, mert nem le- 
hetett látni, de valahol a feje fölött elzúgott egy tárgy. 
Süvített, zü-zü-zü, ilyesféle éles, zizzenő hangja volt, mint 
amilyen egy hatalmas darázsnak lehet. Anélkül, hogy Uktam 
látta volna, valahogy mégis rájött, hogy ez persze nem darázs, 
nem is madár, viszont repül, itt, igen, a feje fölött. Sosem hal- 
lott és látott sebességgel száguldott el pár méter magasban. 
Jobbról jött, a végtelen sivatag felől, és a hang nyílvonala va- 
lahogy azt súgta, hogy a város felé tartott. 

Otabek is észrevette. A szamár is meghallotta, és a feje az 
övével együtt fordult a város homokfalú épületei felé. A sárga 
házvonalat fürkészték, amikor meghallották a tompa 
puffanást. Mintha valami becsapódott volna a száraz 
homokfalba. 

A poros gyerekarc az éles, még sosem hallott fémes 
zizzenés hangvonalát fürkészte. Megálltak. Kezével 
árnyékolta a szemét, hogy messzebb és jobban lásson, de nem 
vett észre semmit. Már épp arra gondolt, hogy a pillanatnyi 
hangszáguldás képzelgés volt csupán, mert a távoli müezzin 
imára hívó hangján kívül most semmi mást nem hallott, csak 
a csendet, a város szokásos csendjét. Innen, háromszáz mé- 
terről már elhalkult Híva csoszogása és ernyedt, lassú 
tompasága. 

Aztán mégis észrevette. Messze, nagyon messze tőle. Kicsit 
jobbra onnan, ahol a pék lakik. 

Eltátotta a száját, mert ilyet még sosem látott. 

Budapest - Magyarország 

Úgy érezte, mintha időutazáson venne részt. Ez nem is 
Budapest, hanem inkább Teherán 1979ben, amikor az iráni 
főváros repülőterére vezető főúton ötmillió perzsa gyűlt 
össze, hogy a párizsi emigrációból hazatérő Khomeini ajatol- 
lahot üdvözölje. 

Budapesten persze nem mentek ki az utcára milliók, André 
még százezreket sem látott Ferihegy környékén, de azért a 
General Aviation Terminal, a röviden csak GAT-nak nevezett 

magánrepülőtér szépen megtelt. Rengetegen zsúfolódtak 
össze a főépületben, a parkolókban és a fogadócsarnok előtti 
útszakaszon. Sok ezren lehettek, és a szemerkélő eső dacára 
meglepő türelemmel várták Kocsis gépét. Sokan a mobiltele- 
fonjukon hallgatták a rádió híreit, mások internetes beszá- 
molókat olvasgattak, a többiek pedig őket kérdezgették, hogy 
vajon mi történik. 

Senki sem hangoskodott. 

Úgy tűnt, mintha a szürke ég óriás templomkupolaként 
borulna az emberekre, és ez csendesítené le a csodavárókat. 
André elég messze, a ferihegyi bekötőúton tudott csak 
leparkolni, és most lassan, de határozottan fúrta át magát a 
tömegen. A hátán a fekete tenisztáskával egyenletes tem- 
póban haladt, nem sietett, mert a levegőben több négypro- 
pelleres minidrónt is látott. Nem nézett fel rájuk, csak a 
szeme sarkából figyelte őket, de feltételezte, hogy a rendőr- 
ség robotgépei, és tömegfigyelő kamerákkal szerelték fel 
őket. Néha kicsit oldalra is lépett, araszolt ide-oda, nehogy a 
drónprogramok kiszúrják a rendellenesnek tekinthető 
egyenes mozgást. Az ilyen szerkezetek automata szoftverei 
2015-ben már számtalan gyanús, a megszokottól eltérő 
viselkedéspanelt figyeltek. 

André hajszolt órákon volt túl. Amikor kilépett a 
kórházból, végre válaszolt a DGSE koordinátorának, aki 
háromszor is feltette neki az aggódó kérdést, hogy a BAH- 
csomópontnál eszébe jutott-e összeszedni a Gianni által lelőtt 
drónt. 

Hát eszébe. A roncsot bedobta a Fiat csomagtartójába. 

Bazsóval gyorsan végzett, de a Honvédkórházban mégis 
sok időt veszített, mert ki kellett várnia a délutáni vizitet. Sőt 
utána még egy miniszoknyás, legkevésbé sem a főváros for- 
radalmi hangulatához öltözött és legkevésbé sem feleség 
kinézetű csinibaba több mint húszperces látogatását is. De 
amint eltipegett a tűsarkú szandál, azonnal megkezdődött 
André kétperces, célorientált vizitje. Gyorsabban végzett, 
mint az orvosok. Amúgy szerencsésebb lett volna, ha a 
konzílium jön André után, és nem fordítva. Akkor kellett 
volna felmérniük Bazsó állapotát, amikor André már elment, 
és megtudta a pácienstől, biztosan, egészen biztosan 
megtudta tőle, hogy Kocsis a megbízó. 

Valahogy majd csak rendbe teszik az ügyvédet. 

A Margitszigeten, a teniszklub egész évre kibérelt 
öltözőszekrényéből viszont már fennakadás nélkül hozta el az 
ütőit. Pontosabban a hármas ütőtokot, tele mindennel, csak 
épp teniszütőkkel nem. Aztán már ment is Ferihegyre. A koc- 
siban a híreket hallgatta, köztük a parlamentbe jutott pártok 
rögtönzött kerekasztal-tárgyalásairól kiszivárgó híreket. 
Közben a kettéosztott telefonképernyőn már megint ömleni 
kezdtek a francia titkosszolgálat információi. 

A DGSE vezetése úgy döntött, hogy a piszkos ablakon 
keresztül Gianniról készült életlen felvételeket átadják a mag- 
yar hatóságoknak, mert a drón lelövése kapcsán gyanítható, 
hogy köze lehet a miniszterelnök elleni merénylethez. Ezzel a 
gesztussal részben Andrét védték, hiszen így megint ráer- 
ősíthettek a kérésükre, hogy a magyar hatóságok hagyják őt 
békén, másrészt bekapcsolódhattak a Gianni körüli informá- 
cióáramlásba. Ha a kámforrá vált olaszt a magyarok találnák 

meg gyorsabban, akkor cserébe talán ők is megtudnák, hogy 
hol lehet. 

Viszont a nyitott ablaknál, a drón lelövésének pillanatában 
készített éles és tiszta képet, amin Gianni jól felismerhető, a 
franciák megtartották maguknak. Azt már nem osztották meg 
a magyarokkal, és a filmfelvétel forrását sem, bár az azért lát- 
szott rajta, hogy drónnal készítették. A DGSE szándékosan 
maszatolt. A felvételt kapták valakitől, pontosabban vették, 
mert eszükbe jutott, hogy Budapest számára esetleg fontos le- 
het. Merő magyarbarátság, cserébe az éjszakai gesztusért. Hát 
ezért adják oda. Mert ugye, André Calvi. De semmi több, csak 
ennyi. Merd. 

A döntést a DGSE vezetője, Bemard Didier hozta, 
személyesen gondoskodva arról, hogy a Gianni telefonjához 
kötődő regisztrációs címet véletlenül se árulják el a mag- 
yaroknak. A Gianni-Kocsis- kapcsolat tehát megmaradt 
Andrénak. Most neki, később meg majd a franciáknak. Fontos 
kártyalapokat Didier sosem játszott ki azonnal. 

Jó lesz ez még valamire. Máskor, később. 

Ettől függetlenül Gianni eltűnt. A magyarok egyelőre nem 
tudták előkeríteni, bár nagy erőkkel nyomoztak utána, de a 
franciák is elvesztették. A telefonját összetörte, viszont másik 
számot nem ismertek hozzá, ha egyáltalán volt másik mobilja. 
Úgyhogy a DGSE „üzletemberei" jobb híján a privát jetnek ál- 
cázott gépben várakoztak, annak a hangárnak a közelében, 
ahová a GAT magánterminálján Kocsist várták. Annyit tudtak 
segíteni Andrénak, hogy továbbították a mobiljára a nemz- 
etközi légi irányítás adatait. 

Ő közben észrevett egy háromemeletes panelházat a zsú- 
folásig megtelt parkoló végében, merőlegesen a ki- 
futópályára. Ez volt itt a legmagasabb épület, láthatóan 
valamiféle irodakomplexum. Ablakai egyszerű, műanyag 
keretes dupla üvegek, telis-tele bámészkodókkal. „BAZÁR: 
várható landolás 11 perc múlva." A telefon most már ismer- 
ősen rezgett André nadrágzsebében, úgyhogy azonnal 
megnézte az üzenetet. Közben a panelépület felé furakodott. 

Váratlanul üdvrivalgás söpört végig a tömegen. 

Nem értette. 

Néhányan megölelték egymást, mások az öklüket rázták, 
és a legkülönbözőbb dolgokat ordították az ég felé. Azonnal 
megszűnt a templomhangulat. Volt, aki felszabadultan 
káromkodott, és így engedte ki magából a feszültséget. De 
volt, aki csak teli torokból hörgött, és olyan is, aki hálaistenez- 
ett. André kezében újra megzizzent a telefon. 

„BAZÁR: Egyik ideiglenes miniszterelnök-jelölt Áron 
Krisztina. Új, kiegyensúlyozottabb választási törvény mega- 
lkotásáig hivatalban maradna. Két másik jelölt neve is felmer- 
ült. Újabb választások legfeljebb hat hónap múlva. Landolás 9 
perc múlva." 

Egyre nehezebben haladt, mert az egymást ismeretlenül is 
ölelgető emberek eddigi fegyelmezett rendje a hírek hallatán 
megbomlott. André csak erőszakosan lökdösődve tudott 
volna tempósabban átvágni rajtuk. De ő mégsem akart 
feltűnést kelteni. A szitáló esőben feszesen markolta a hátiz- 
sákszerű teniszütőtok egyre jobban átázó pántját, és az elé 

keveredőkön csak finomakat taszítva a panelépület felé 
furakodott. 

Megint felnézett a drónokra. Összesen négyet látott, jóval 
magasabban, mint a kiszemelt ház lapos teteje. Egészen elöl, 
talán már a terminálépület túloldalán, a kifutópálya szélénél. 
Ezek szerint oda is beengedték az embereket, mint ahogy az 
irániak is ezt tették Khomeini hazatérésekor. Az ajatollahot 
1979-ben több mint ezer protekciós várta a kordonon belül, a 
teheráni reptér aszfaltján. A leggyorsabb köpönyegforgatók, a 
legnagyobb nyelvcsapásokkal meglendülő talpnyalók. Azok, 
akiknek a korábbi évek miatt a legtöbb vesztenivalójuk 
lehetett. 

Áron Krisztina sejti-e, hogy mi vár itt rá? 

A tetőn most észrevett két parabolaantennát. Még innen, 
lentről is jól lehetett látni őket. Legalább másfél méteresek le- 
hetnek. Már majdnem odaért az épülethez. Az alumíni- 
umkeretes főbejárati ajtó előtt két fekete ruhás biztonsági őr 
állt, pisztollyal az övükben, keresztbe tett karral. Húsz mé- 
terre lehetett tőlük. André lassított, és a tekintetükre kon- 
centrált. Nem profi katonák, rögtön látta rajtuk. Egyik sem a 
tömeget figyeli, hanem mindketten balra, a kifutópálya felé 
nézelődnek. 

Láthatóan ők is az érkező repülőgépre várnak, látni akar- 
ják a landolást. Feltehetően csak azért álltak ki az épület elé, 
hogy a tömegből senki se menjen be, mondjuk vécére. 
Egyáltalán nem az sugárzott róluk, hogy bent olyasmi talál- 
ható, amit ők most nagyon, de nagyon meg kell, hogy 
védjenek. 

Tíz méter. 

André agya járt, pörgött, kutatott. Felnézett megint, 
antennák, balra a régi utasterminál, köröző drónok, öt méter, 
.ki kell találnia valamit. 

- Egyikük velem jön, indulás, fel a tetőre. - Olyan határo- 
zottan szólította meg őket, miközben a kilincs után nyúlt, 
mintha legalábbis a felettesük lenne, de nem is kicsit, hanem 
nagyon, de nagyon a felettesük. Mint amilyen lekezelő és 
parancsoló hangsúllyal a vezérezredesek szoktak vizet kérni a 
közlegénytől. Amolyan na, szaladjon, fiam stílusban. A két őr 
csodálkozva egymásra nézett, de nem állták el az útját, 
hanem hagyták, hogy André átlépjen közöttük. Ő viszont 
megtorpant. - Mi a frászkarikát bambulnak? Mondtam, hogy 
az egyikük velem jön, leesett két minidrónunk. Reggel is ugy- 
anígy kezdődött a BAH-csomópontnál. - És aztán a varázsszó: 
- Nemzetbiztonság! 

Egyre értetlenebbül néztek rá. Valószínűleg ebben a 
kapkodó, tömegzsúfolt őrületben nem rakták össze, hogy a 
BAH-csomópontra utaló célzás a miniszterelnök elleni mer- 
énylettel függhet össze, úgyhogy André rásegített. 

- Mi van? Nem beszélik a magyart? Mit tompulnak itt, 
mint a tibicsoki. Két miniszterelnököt mégsem kellene ugy- 
anaznap elveszítenünk, vagy igen? - Látta, hogy a biztonsági 
őrök tekintetében végre megjelenik a buta katona paranc- 
sváró engedelmessége, úgyhogy meg is kapták az utasítást: - 
Maga itt marad, és senkit sem enged be. Senkit! Értettem? 

Ezt a figyelmét gyorsabban összeszedő és erősebb, ma- 
gasabb férfinak mondta, aki most már bólintott, de még 

mindig nem szólalt meg. André közben kinyitotta az ajtót, és 
bejutott az épületbe. 

-Jöjjön, tolja már a biciklit - förmedt rá még mindig 
vezérezredesi stílusban a másikra - ,mutassa, hol kell feljutni 
a tetőre. 

Aztán váratlanul adott egy taslit is a még mindig nem moz- 
duló alacsonyabb, tokás, kopaszra nyírt fekete ruhásnak. 
Pedig egykorúak voltak. 

Ez már hatott. A légió vezényleti logikája leigázta a két 
bárgyú őrt, végre kiszakadtak a repülőgép landolásának má- 
morából, és engedelmeskedtek. A durung vállú széles terpeszt 
vett föl, és úgy elállta az ajtót, mint aki mostantól feljogosítva 
érzi magát, hogy még az épület tulajdonosát se engedje be. A 
kis köpcös meg szaladt André előtt, szedte a lábát felfelé a 
lépcsőn, vezette, mutatta az utat. Tekeredtek a hideg kőlépc- 
sőház homályos folyosóján egyre magasabbra, második 
emelet, harmadik, aztán végig egyenesen, utána balra, 
csukott ajtó, kilincs, zár, aztán még egy, és végül ott álltak, 
ahová André egyedül biztos nem talált volna fel, a fehérre 
meszelt és a falba mélyen beütött vaskapocs lépcső előtt. 

- Menjen, menjen - taszította meg az engedelmes, 
birkaagyú férfit, amikor az kicsit elbizonytalanodva 
hátranézett, hogy most mégis ki menjen előre. Az őr a 
parancsot hallva meg int szedni kezdte a lábát, bakancsa tom- 
pán csattogott az U alakú vasrudakon. 

André pedig ment utána. 

Kinyílt a felfelé billenő rozsdás vastető, felhúzták magukat, 
és fél percen belül már kint is voltak a szemerkélő esőben. De 

André nem állt meg, hanem hátulról, lendületből, olyan 
erővel csapta fejbe a birkaembert, hogy az hangos böffenés- 
sel, szuszogva elterült. 

Franciaország légterében 

egy órával korábban 
Néma csendben ültek egymással szemben. Csak a fényesre 
lakkozott diófa asztal választotta el őket. Krisztina vékony uj- 
jai idegesen szorították az üres kristálypoharat, de amikor a 
miniszoknyás stewardess elindult felé, hogy újratöltse vízzel, 
Kocsis, mint egy hadvezér, azonnal feltartotta a kezét, és 
megálljt parancsolt neki. 

Krisztina még vizet sem kaphatott. Most már azt sem. Koc- 
sis a pilótafülkének háttal ült, de meghallotta a fehér 
bőrkesztyűs légi bébi közeledését. Az Amerika felé még szexi 
cicababának tartott szőke nő látványát Kocsis mostanra már 
megunta, és a fejében visszatette a helyére, a fizetett szolgák, 
vagyis hát a csőpincérek fiókjába. Amikor a tűsarkúban egy- 
ensúlyozó stewardess elindult újratölteni Krisztina poharát, 
Kocsis anélkül, hogy hátranézett volna, magasba emelte a 
kezét. Az iménti kiabálás és a karmozdulatban rejlő indulat 
azonnal megállította a csinos, fiatal nőt. 

Megtorpant, és pár másodpercre dermedt mozdulat- 
lanságba merevedett. Végül a levegőben felejtett tenyér 
agresszivitása visszafordította. Elvégre a férfi fizeti a 
repülőbérletet, tehát ő a megrendelő. A haját hátul összefonó, 
fekete selyemblúzt és lila kosztümnadrágot viselő elegáns 
hölgy csak az utasa. Ha a furcsa nyelven zajló heves vita után 

Mr. Kocicz még vizet sem akar adni a nőnek, hát akkor nem 
kap. 

A stewardess visszament a pilótafülke közelébe, a gép el- 
lenkező végébe. A süllyesztett polcasztalra tette a 
kristálykancsót, és visszanézett a két magyarra. A feszültsé- 
gre. A levegőben vibráló abnormalitásra. Nem is értette, hogy 
egy férfi miként beszélhet így egy nővel. Látott ő már sok 
mindent ezen a repülőn, kínos és kellemetlen dolgokat 
egyaránt, orosz és arab férfiak verbális erőszakát, porba 
zúzott lelkű nőket, de ez akkor is sok volt. 

A veszekedés Kocsis negédes, mégis félreérthetetlen kör- 
mondatával kezdődött tíz perccel ezelőtt. A magyar milliár- 
dos arra gondolt, hogy landolás előtt azért finoman mégisc- 
sak jelezné Krisztinának, hogy merre hány óra. Az 
elvárásokat vele kapcsolatban, hogy miképpen is mennek ma- 
jd a dolgok Magyarországon. Kulturált nő, érteni fogja, hogy 
nem túl nagy a mozgástere, és valójában ki is az ő mentora. 
Kocsis eleinte azt fejtegette, hogy mennyire örül Krisztina 
nyitottságának, hogy mégis eljött vele. 

- Higgye el, Krisztina - ült át a Bombardier gép hófehér 
oldalkanapéjáról Krisztina elé, a széthajtott mobil asztalhoz 
-, higgye el, hogy ez mindenkinekjó lesz. Mindenkinek. 

Kétszer is nyomatékosan meg kellett ismételte a mindenk- 
inek szót, mire Krisztina végre felnézett a Kindle olvasójából. 
A gondolataiba merülő feltalálónő a repülő 3G-s telefonrend- 
szerén töltötte le a Herald Tribüné Magyarországról szóló 
kommentárját. Érdekelte, hogy miképp is látja a helyzetet a 
világ. Ezúttal nem a friss hírekre volt kíváncsi, hanem egy 

brit politológus elemzését olvasgatta a posztkommunista 
kelet-európai elitek bemerevedéséről, köztük a magyar felső 
osztályok mohóságáról. Ahogy a Kocsis-félék az elmúlt évek- 
ben elzárták a feljutás esélyét a magyar társadalom nagy 
része elől. A publicista, Dávid Brooks konkrétan ebben látta a 
budapesti zavargások egyik legfőbb okát. A tömegek dühét 
szerinte az esélytelenség és kiszolgáltatottság érzése 
gerjesztette. 

Amikor az asztal túloldalán Kocsis belehuppant a bőrfotel- 
ba, és méretes hasán megpróbálta összekapcsolni az aranyc- 
satos biztonsági övet, Krisztina megállt ugyan az olvasásban, 
de szándékosan nem nézett fel rá. Kocsis tolakodó átülése a 
távoli kanapéról, ahol eddig utazott, és szerencsére békén 
hagyta őt, olyan beszélgetést sejtetett, amiről Krisztina el sem 
tudta képzelni, hogy merre vezet majd, és mi lehet a célja. De 
hogy van célja, az biztos. 

Mindenkinekjó, hogy Krisztina vele tartott, ezt mondta te- 
hát Kocsis, bár egyelőre nem derült ki, hogy pontosan mire 
gondol. És kikre? Krisztina végül ránézett a férfira. Tekintete 
gyanakvást és értetlenkedést sugallt. Nem szólalt meg, nem 
kérdezte, hogy miért lehet ez mindenkinekjó. Kocsis persze 
kérdés nélkül is válaszolt. így és ekkor kezdődött a verbális 
korrupció. 

- A férjének például, gondolom, jól jön majd, hogy 
megnyílnak számára a magyarországi piacok. Bahrampour úr 
számtalan török és perzsa kapcsolata, az a fogadókészség, 
amit a részünkről tapasztal majd, a magyar barátaim nyitott- 
sága, nos, higgye el, Krisztina, mindez sokat segíthet abban, 
hogy jövedelmezővé váljanak a férje bizonyos vállalkozásai. 

Krisztina nem akart hinni a fülének. Jól értette? Ez a 
pökhendi Csák Máté tényleg meg akarja őt vesztegetni? Itt és 
most? Finom célzásokkal bűnrészessé tenni, már most kor- 
rumpálni, ráadásul a férjén keresztül? így szoktak ezek 
mindenkit behálózni? 0 ilyen olcsón megvehetőnek tűnik? 
Ennyire sima pályának? 

Körmével félrepattintotta a Kindle kapcsolóját, villant 
egyet a zöld LED kijelző, aztán lezárt az újságoldal. Áron 
Krisztina lassan végigsimította az ujjait a pár milliméter vast- 
ag olvasószerkezet fényes tintalapján, időt nyerve 
összeszedte a gondolatait, végül az asztalra tette a Kindle-t, 
és hátradőlt. 

- Ugye, nem gondolja komolyan, Kocsis úr, hogy ha én 
bármi szerephez is jutnék Magyarországon, akkor minden 
ugyanott folytatódna, ahol abbamaradt? - Lassan beszélt, 
kimért, tompa hangsúllyal. Mindenféle érzelem nélkül a 
hangjában. Mint egy iskolaigazgató a sokadszor intőt kapó 
neveletlen diákhoz. - Hiszen részben épp ez a hozzáállás vez- 
etett oda, ahol Magyarország ma tart, hogy otthon az em- 
berek egymást püfölik az utcán, vagy nem? - Költői kérdés 
volt ez természetesen, nem is várt rá választ. Inkább csak 
valamiféle reakciót szeretett volna látni ennek a 
rezzenéstelen arccal figyelő milliárdosnak a tekintetében. 
Érzékelni, hogy Kocsis felfogja, amit mond neki. Mert el- 
mondja, most már el. Még mielőtt landolnának. Nehogy 
később félreértés legyen belőle. - Vége van mutyi-Magyaror- 
szágnak, Kocsis úr, az állam lenyúlásának, az egymás közt os- 
ztogatott közbeszerzéseknek, a kormány foglyul ejtésének. - 
Magában sokszor végigvette ezt a sort, hiszen a saját életét 

épp ezek miatt kellett tövestül kicsavarnia Magyarországon. - 
Vége annak, hogy a tisztviselők és a törvényhozók nem a 
közjót szolgálják, hanem a magánérdeket. Hogy a szabályok 
és a törvények, a formálisan legális döntések egyértelműen az 
önök céljainak vannak alárendelve. Vége annak, hogy néhány 
család és pár üzleti csoport fogságban tartja a magyar 
kormányt. Hogy húsz év óta mindig a saját embereiket 
nevezik ki a legfontosabb állami posztokra. 

Beiktatási beszédnek is jó lett volna. Tiszta, erős, kérlel- 
hetetlen mondatok voltak. Egy naiv feltalálónő gondolatsora, 
legalábbis Kocsis szerint. A célba vett milliárdos azonnal és 
látványosan elmosolyodott. Szegény Áron Krisztina, aki ezek 
szerint mégsem alkalmas miniszterelnöknek, politikusnak, 
ország irányítónak, semminek, mert bármilyen kristályt- 
isztán lát is bizonyos dolgokat, a dolgozószobája sterilitása 
akkor sem hasonlítható egy tízmilliós ország mocsarához. 
Magyarország elmúlt évtizedei tele vannak Krisztina hason- 
másaival. Elméletben okos, értelmiségi kifinomultságukra 
büszke, de a gyakorlatban kudarcot valló fantasztákkal. 

- Mekkora baromság - förmedt rá Krisztinára a mosolyát 
egyetlen pillanat alatt vicsorgásra cserélő Kocsis. Olyan 
hevesen és durván beszélt, mindkét tenyerével az asztalra 
csapva, hogy még a stewardess is összerezzent a repülőgép 
előkészítő asztalkájánál, miközben épp kaliforniai epret sze- 
letelt. A ropogós, édes gyümölcsöt a Palm Springs-i charter- 
szerviz adta fel a gépre. - Micsoda képmutató és álságos de- 
magógia ez, Krisztina!? - Eddig sosem tapasztalt agresszió 
áradt a hangjából. - Csak nem gondolja komolyan, hogy a 
szerencsétlen, félanalfabéta magyarok bármiben is megállnák 

a helyüket, ha tényleg valódi nyugati versenynek tennénk ki 
őket? Hogy a trehány, ápolatlan és lusta posztkomcsi magyar 
melós akkor is állná a sarat, ha nem irtanánk ki az útjából 
mindenféle eszközzel a konkurenciát? - Kocsis türelmetlenül 
széttárta a tenyerét, és értetlenkedve lengette az arca előtt, 
mintha legalábbis egy agyalágyulttal beszélne, akiről koráb- 
ban a szellemi elmaradottsága dacára is valahogy jobbat 
feltételezett. - Tényleg azt hiszi, hogy a közbeszerzéseket pár 
család érdekében osztják szét Magyarországon? Tényleg azt 
hiszi, hogy a hídfelújítások vagy az útépítések a kapzsi olig- 
archák miatt kerülnek a duplájába? Nem pedig azért, mert 
egyébként az osztrákok megcsinálnák kétszer olcsóbban, 
mint a béna magyar melósok, ráadásul feleannyi idő alatt és 
kétszer jobban? De akkor nem tizenhárom százalék lenne a 
munkanélküliség Magyarországon, Krisztina, hanem húsz! - 
Kocsis most már vörös fejjel hörgött. - Ráadásul ha közben 
még lennénk akkora barmok is, hogy hazacsábítanánk a hat- 
százezer külföldre kotródott segédmunkást, akkor meg már 
harminc százalék. Magyarország az olcsó bérmunka országa, 
Krisztina. Mercedes-futószalag, meg Audi! Ez lenne a mi 
hangzatos újraiparosításunk! Bérrabszolgaság, semmi más! 
Ne csapjuk már be önmagunkat! De a mezőgazdaságunk sem 
cizellált biokultúra, tele okos családi kisgazdaságok fincsi re- 
mekeivel, hanem együgyű, növényi nyersanyagtermelés. 
Nagybirtokos búzaipar. Ez van, ez jutott. Győzzön a legjobb? 
Tényleg? Magyarországon már megint mindent németek, os- 
ztrákok és amerikaiak vigyenek el? Mert van ötven év 
előnyük, és ezért jobbak és hatékonyabbak? Meg persze pén- 
zesebbek, vagyis van mit befektetniük. Építsék ők az utakat? 

Megint az ő zsebükben legyen minden bank, szupermarket és 
tévécsatorna? Tényleg, Krisztina? Sőt még a földet is adjuk 
oda nekik? A dohányt, a cigarettát, az alkoholt? A mobil- 
cégeket? Tényleg? Megártott magának a kaliforniai napsütés? 

Szabályosan ordított. Kocsis idáig bírta a színészkedő 
cserkészést, hogy kínlódnia kell ezzel a nővel, és udvarolnia 
neki. De most elpattant valami. Hirtelen úgy érezte, hogy 
valójában ez egy naiv, akaratos és okoskodó liba, aki azt hiszi, 
hogy érti a nagy egészet, miközben, úristen, nem is ért ez 
semmit. Menjen a francba, de tényleg. Jár itt a szája 
feleslegesen. 

Budapest - Magyarország 

André a köpcös biztonsági őrre a jobb fül alatt, az állkapc- 
sánál sújtott le. Előírásszerű derékszögben suhintotta meg a 
fejét, amitől a férfi agya nekilöttyent a koponyacsontnak. 

Egyetlen ütéssel csak úgy lehet bárkit leteríteni, attól 
veszíti el az eszméletét, ha a csapás ereje olyan nagy, hogy a 
lökés az agyvizet a koponyán belül félresodorja, és az agyfelü- 
let lágy külseje hozzáér a csonthoz. Lényegében ugyanaz 
történik, mint egy ütközéses autóbalesetben, csak persze 
mesterségesen előidézve. 

„BAZÁR: landolás 4 perc múlva." André rápillantott az ép- 
pen befutó üzenetre, aztán keresni kezdte a drónokat. 
Legalább száz méterre voltak tőle. Most már egymás mellett 
lebegtek, párhuzamosan a főépülettel. A jelek szerint Kocsis 
gépe tényleg mindjárt itt lesz. A drónok visszafelé pásztázták 

a tömeget, de a kameráik valószínűleg inkább lefelé néztek, a 
parkolóra és az utasterminál előtti útszakaszra. 

André a hatalmas antennák mögé húzta az elkábult bizton- 
sági őrt. A fehérre festett parabolák a tetőkijárathoz képest az 
ellenkező oldalon, az épület kifutópálya felé eső részén álltak, 
úgyhogy húsz métert kellett vonszolnia a pocakos testet. 
Miközben közeledett az antennákhoz, már látta, hogy még- 
sem lesz képes eltekerni egyiket sem, mert túl vastag 
acéloszlopokon állnak. Pár perccel ezelőtt, amikor lentről 
észrevette a parabolákat, még azt gondolta, hogy egymás felé 
fordítja őket, és a fedezékükbe húzódik. A drónok úgy nem 
láthatják. Tőlük ugyanis tartott. André számára a ro- 
botrepülőgépek jelentették a legnagyobb kockázatot, nem a 
tömeg. 

Odaért az antennákhoz. Térdelnie kell, nincs más 
választása, mert egyébként észrevennék. A távolság nem 
nagy, de a térdelő pozíció akkor is rontja az esélyeit. Fekvő 
helyzetben sokkal stabilabban tudna célozni, mert a könyökét 
ki tudná támasztani, és a levegőt könnyebben 
visszatarthatná. 

De ha lefekszik és elnyúlik a tetőn, akkor a drónok észre- 
vehetik. Ha térdel, akkor viszont a parabolaantennák eltakar- 
ják. „BAZÁR: 2 perc." 

Vele szemben, körülbelül kétszáz méterre húzódott a ki- 
futópályára kiengedett érdeklődők sorfala. Innen csak az egy- 
befolyó, sűrű tömeget látta, de valószínűleg kordont húztak 
eléjük. Az eső még mindig permetezve szemerkélt, szürke 
borongás terült Ferihegyre. Nem volt hideg, de a jobb keze a 

lökdösődő tömegben olyan sokáig és olyan erősen markolta a 
teniszütőtok pántját, hogy az ütéstől kicsit elzsibbadt, ezért 
mozgatni kezdte az ujjait úgy, mintha a levegőben 
zongorázna. 

Alig maradt ideje. 

Próbálta a vérkeringést helyreállítani. Bizseregtek az ujjai 
és a tenyere éle, úgyhogy folytatta a zongorázást. Közben a 
bal kezével maga elé pakolta a fegyver tartozékait. Az antik 
Enfield puska ezúttal nem volt teljesen szétszedve, de akkor 
is legalább két percbe telik majd, amíg összerakja. 

„BAZÁR. Landolás 1 perc múlva." 

Mint egy ócska krimi. André nem vesztette el a fókuszt, de 
azért eszébe jutott, hogy hiába indult el órákkal ezelőtt Fruz- 
sika ágyától, az utolsó pillanatban dől majd el minden. Szinte 
nevetséges időversenybe keveredett Kocsis gépével. Mintha 
az élet forgatókönyvét is együgyű hollywoodi krimisémákra 
írnák. 

Pörgött a bal keze. A teniszütőtokból először egy szürke 
lepedődarabot vett elő, és leterítette a roszogó, koszos 
tetőaszfaltra. Aztán precíz sorrendben erre pakolta ki a 
Didier-től kapott Enfield mesterlövészpuska alkatrészeit. 

Jobb kezével még mindig zongorázott. Pörögtek az ujjai, de 
most hirtelen abbahagyta, és két kézzel turkált a teniszütő- 
tokban. A légióban egyszerűen csak mini zsebkendőnek 
becézett, előrecsomagolt kloroformkendőt kereste. Rápillan- 
tott a biztonsági őrre, látta, hogy apró görcshullámok szalad- 
nak át rajta, és hörögve össze is rándul. Mindjárt magához 
tér. André nem találta a kendőt, de amikor már épp arra 

gondolt, hogy kénytelen lesz újra lecsapni a férfit, a keze vé- 
gre beleakadt a zsebkendőre hasonlító kloroformcsomagba. 

A névjegykártya méretű, citromsárga zacskó egyetlen 
vékonyka kábítógázt rejtett. Mindkét oldalára rányomtatták, 
hogy TRIKLÓR-METÁN. A kloroformmal átitatott kendőt 
azonnal a biztonsági őr orrához nyomta. Elfordult, és nem 
vett levegőt. Szaladtak a másodpercek. Szorította a férfi or- 
rát, aztán az ujjában végre megérezte a rándulást. 

A levegővel érintkezve a kloroform reakcióba lépett az ox- 
igénmolekulákkal, és mérgező foszgén keletkezett. Az őr ettől 
ugyan egyetlen apró pillanatra magához tért, de a kendőt 
etanollal is átitatták, ami viszont csökkentette a foszgén ere- 
jét. Ettől lelassult a bomlás, és a férfit fejlövésszerűen kiütötte 
a vegyszer. Innentől kezdve legalább tizenöt percig ájult moz- 
dulatlanságban marad. 

„BAZÁR: landolás." Ahogy a térítőre kitett mobilkészülék 
megrezdült, és megjött az üzenet, André már hallotta is a szu- 
perszonikus jet hajtóművét. Érkezik Kocsis és Áron Krisztina. 

A tömegen végigsöpört az izgatott várakozás, hirtelen 
transzparensek emelkedtek a magasba, de André nem ért rá 
ezeket olvasgatni. Pörgött a keze. Néha felpillantott, 
miközben kattogva, fémes csattanásokkal összeszerelte az En- 
field puskát. Egybeállt az adagoló és az elsütő mechanizmus, 
aztán már a lőszereket pattintotta a tolózárba. Közben a ki- 
futópályáról a terminálépület elé gördült az acélszürke gép, 
úgyhogy André öt töltény után abbahagyta. Nem bajlódott 
tovább a lőszerekkel, nem akarta mind a tíz töltényt 
betárazni, hiszen úgysem lesz rá szüksége. Már öt is túl sok. 

Vagy eltalálja Kocsist egyből, vagy a magyar hadúr megússza. 
Ilyen körülmények között aligha lesz esélye többször is lőni. 

Befejezte az ezerszer végrehajtott mozdulatsort. Helyére 
kattant a diófa puskatus, és összeilleszkedett a nyírfa 
eresztékekkel. Végül felcsavarozta a hosszú, balmenetes 
hangtompítót. 

Elkészült. 

Lenézett. 

A repülő félig elfordulva állt meg, tőle körülbelül kétszáz 
méterre. A pilóta épp kiengedte a hajtómű sivító feszülését, 
nullára csökkentve a sebességet, és lágyan lefékezett. A kec- 
ses, szivar alakú Bombardier jet apró billenéssel megállt. A ki- 
futópálya közönsége, mintha csak egy távolsági busz érkezett 
volna nagy késéssel, egymást lökdösve tolakodott a gép 
közelébe. 

André pozíciójához képest a repülő 45 fokos szögben állt. 
Ha lenyitják a lépcsőt, akkor az ajtón kilépő Kocsist oldalról 
kell majd fejbe lőnie. Mert a fejére fog célozni, az biztos. 
Konkrétan a mozgásszervi központra, ahogy az emberi agyat a 
francia idegenlégióban André kiképzőtisztje nevezte. A kel- 
leténél talán valamennyivel több tudományos felhanggal. 

A tömeg hatalmas volt, és a kíváncsiskodók olyan közel 
tolakodtak a géphez, hogy ha a milliárdos két lépcsőt lejutna, 
már el is takarnák az emberek. Meg fogja ismerni, látott róla 
elég sok fotót. Nagydarab, kövér, elhízott ember. 

Bekapcsolta a ballisztikus távolságmérőt, ami nélkül még 
ilyen közelről, kétszáz méterről is képtelenség lett volna pon- 
tosan célozni. Főleg szemerkélő esőben. André HORUS 

4500-as szoftvert használt. A kijelzőn már pörögtek is az 
értékek, miközben hátával nekitámaszkodott az egyik para- 
bolaantennának. Felvette a mesterlövészek ülőpozícióját. 
Maga alá húzta a jobb lábát, és stabilan ráült a sarkára. Bal 
lábát előrenyújtotta, kicsit behajlította, előredőlt, és testét 
könyökölve a térdére támasztotta. A puskát középen, a bal- 
ansznál tartotta, közvetlenül a távcső alatt. A diófa tus a jobb 
vállához támaszkodott, és az előbb még zsibbadó tenyere 
ráfeküdt a fegyverre. A diófa hozzásimult az arcához, 
odanyomta a tenyerével. Kicsit kifelé billentette a fejét, 
miközben a jobb szeme becsúszott a távcső elé, aztán André 
beszívta a levegőt. 

Nem feküdt, a karok és lábak derékszöge, az egymásba 
fonódó és kitámasztó végtagok mégis statikus összhangot 
teremtettek. Mozdulatlan szoborként várt az antenna re- 
jtekében, és csak a hangtompító vége lógott ki a fedezékből. 

Lenyitották a repülőgép lépcsőjét. 

André lenézett a HORUS-ra. Az ajtó 218 méterre volt tőle. 
Ekkora távolságban kétméternyi méréshiba nyolc centimétert 
ejtene a találaton. Ha az elektronika csak 216 méterre jelezné 
Kocsis fejét, akkor André a vállát találná el. Az emberi érzék- 
szervekkel észre sem vehető négy kilométeres szél pedig húsz 
centivel vinné félre a találatot. Az esőcseppek újabb tízzel. 

A harminccentis emberi fej ezért számított már kétszáz 
méterről is nehezen eltalálható célpontnak. Aligha meglepő, 
hogy 300 méter fölött a mesterlövészek már csak nagyon 
ritkán vállalták el a „mozgásszervi központ" szétlövését. 

André ránézett a HORUS-ra, leolvasta az adatokat, aztán 
jobb szeme visszatért a távcsőhöz. 

A gép lenyitott lépcsőjét figyelte, és közben az ajtókeret 
felső ívét tartotta a célkereszt közepén. Alacsony, vékony gép 
volt, ezért André arra számított, hogy Kocsis lehajolva lép ki a 
repülőből, tehát a feje a boltívesen lekerekített jetajtó felső 
ívében jelenik majd meg. 

Várt. 

Egyelőre nem történt semmi. Nem jött le senki a gépről, és 
nem is ment fel senki. André hallotta a parkolóban feszülten 
várakozó tömeg zúgását. Néhányan hangosan elordították 
magukat, talán azt remélve, hogy Áron Krisztina ekkora tá- 
volságból is meghallja a hangjukat. 

De André szeme továbbra is a távcsövön maradt és figyelt. 

Még mindig semmi. 

Aztán átvillant a képen egy kopasz fej, lendületesen felsza- 
ladt a lépcsőn, és belépett a repülőbe. 

Gianni. Ez volt az első gondolata. Oldalról látta, inkább fé- 
lig hátulról és mindössze egyelten villanásra, de akkor is biz- 
tos volt benne. 

Ez Gianni. 

A kopasz fej. 

Magas férfi volt, előregörnyedt, úgy tudott csak belépni a 
gépbe. 

André továbbra is az ajtó felső harmadán tartotta a 
célkeresztet. Lassan kifújta a levegőt, mert már régóta 

benntartotta, aztán megint teleszívta a tüdejét, és 
rezzenéstelenül tovább célzott a fegyverrel. 
Várt. 

Most már két perc is eltelhetett. Talán három. De még 
mindig nem történt semmi. Senki sem szállt ki a repülőből. 

A tömeg hangja egyre türelmetlenebbé vált. „Krisz-ti-na - 
Krisz-ti-na" - kezdték egyre többen skandálni. A ritmus azon- 
nal összeállt, mint egy futballmérkőzés lelátóján. Itt sem vol- 
tak kevesebben. 

Aztán váratlanul újra felsüvített a gép hajtóműve, a pilóták 
bekapcsolták a motort, az ajtó hidraulikája pedig felhúzta, 
aztán bezárta az ajtót. 

André szinte hallotta, ahogy a hermetikus csukódás után a 
légnyomászárat az ajtóra csapják, aztán már mozdult is a gép. 
Lassan, széles ívben kanyarodni kezdett, és visszafordult a 
kifutópályára. 

Az embereken végigsöpört az értetlenkedés, de pár másod- 
perc múlva a morajlást megmagyarázhatatlan csend váltotta 
fel. Mindenki elnémulva figyelt, és a sokezres tömeg dacára is 
tisztán lehetett hallani, ahogy a Bombardier gyorsítani kezd a 
felszálláshoz. 

Felsüvítenek a hajtóművei, és a kecses luxusgép lendületet 
vesz. André leengedte a fegyvert. 
Nem értette. 
Senki sem értette. 

A parabolaantennák közötti résen csodálkozva figyelte, 
ahogy Kocsis gépe Áron Krisztinával együtt a levegőbe 



447/5H 



emelkedik, és éles jobbkanyarba kezd. Meredeken tart felfelé, 
egyre kisebb és kisebb lesz, aztán kelet felé fordul, és fátyo- 
losan eltűnik a szürke felhőkben. 

Csak a szemerkélő eső maradt utána, és a csalódás. 

Svájc légterében 

ötven perccel korábban 

Kocsis érthetetlen módon megfeledkezett önmagáról és a 
helyzetről. Tomboló dühkitörés söpört végig rajta. 
Butalibázott és a kaliforniai napsütés Krisztina agyára 
gyakorolt kártékony hatásáról prédikált. Két percen át 
tombolta ki magából az elmúlt napok összes felgyülemlett 
feszültségét, és jobb híján Krisztinán vezette le az összes elfo- 
jtott frusztrációját. 

A feltalálónő ennek ellenére megőrizte a nyugalmát. Nézte 
ezt az idegbeteg magyar nábobot, aki tönkrement az otthoni 
kavarásban. Az állandó éberségben, a gáncsok vetésében és 
kikerülésében. Ami miatt a magyar férfiak tíz évvel korábban 
halnak, mint nyugati társaik. Az volt a benyomása, hogy Koc- 
sis indulatai másról szólnak, ezért nem is kell magára vennie. 
Amikor nemsokára leszállnak, akkor meg már úgyis mindegy 
lesz. Megköszöni a repülőutat, és megy a dolgára. Várják 
sokan, másokkal akar beszélni, nem ezzel a frusztrált roncc- 
sal. Hiszen mégsem ez a férfi választja ki Magyarország új 
miniszterelnökét. Itt azért még nem tartunk. 

Reméljük! 

- Annyit azért hadd mondjak el erről az önvédelmi reak- 
cióról, Kocsis úr, hogy tenyérbemászó és álságos demagógia. - 

Krisztina élesen fogalmazott, de továbbra is kimérten és 
halkan beszélt. - Állandóan ugyanezt a hazug mag- 
yarázkodást hallgatom, ahányszor csak hazatévedek Mag- 
yarországra. Hogy azért lopunk, mert ha nem tennénk, ha 
nem mi lopnánk, akkor lopna más, de leginkább a külföldiek 
fosztanák ki a magyarokat. Mint eddig is, évtizedekig. Akkor 
már nem jobb, ha Magyarországon marad a szajré?! De ön ezt 
most még azzal is megtoldotta, hogy a lopkodást nemcsak el- 
nézni kellene önöknek, hanem kifejezetten meg is köszönni. 
Ön lényegében azt állítja, ez sugárzik a mondataiból, hogy a 
magyarok hálával tartoznak az okos poligarcháknak, mert ez 
egy félanalfabéta, trehány ország, lusta, posztkomcsi bérrab- 
szolgák gyülekezete, akiket csak így lehet megkímélni a 
versenytől. Nem gondolja, hogy ez azért erős? Hogy önök még 
a nemzetmentőknek kijáró tiszteletet is elvárják, miközben 
profi szervezettséggel lopnak? 

Krisztina remegő kézzel emelte a szájához a kristálypohar- 
at, és miközben végig Kocsist nézte, megitta a vizét. Pár perc 
múlva majd ezt a poharat akarja a stewardess újratölteni, 
amikor megállítja Kocsis karmozdulata. Krisztina kinézett az 
ablakon, és maguk alatt az Alpok havas hegycsúcsait látta. 
Törékeny nő volt, hirtelen nagyon egyedül és reményvesztve. 
Legyőzhetetlennek tűnő túlerővel szemben. Miért is jött el? 
Miért is hagyta magát belerángatni? Hiszen tudta, hogy ezek 
ilyenek. Pár évvel ezelőtt épp azért hagyta el Magyaror- 
szágot, mert nem bírta tovább elviselni az ilyen embereket. A 
Kocsis-féléket. Ezt a mentalitást. 

Aztán összeszedte a bátorságát, és befejezte a gondolatot. 



- Pont arról olvastam egy cikket az újságban - kocogtatta 
meg a kikapcsolt Kindle olvasóképernyőjét -, hogy a magyar 
elit, a kilencvenes években még új és eredendően tehetséges 
elit, melynek a kormányzópárt rafinált politikusaival együtt 
ön is a tagja, Kocsis úr, ez a mostanra már elkorcsosult elit 
hogyan is fékezte le Magyarországot az elmúlt években. - 
Kocsis már vette a levegőt, hogy leordítsa és beléfojtsa a szót, 
de a törékeny nő felemelte a kezét, és mint egy varázsló, meg- 
fékezte a hördülve előrelendülő fenevadat. - Miután önök ki- 
használták a rendszerváltás korszakának mobilitását, a lehet- 
őségeket, Kocsis úr, hogy Magyarországon a tehetséges em- 
berek akár legalulról, még pár száz fős falvakból is a társada- 
lom tetejére juthattak, lehettek miniszterelnökök, milliár- 
dosok, köztársasági elnökök, határ menti községekből bud- 
apesti polgármesterek, tényleg bárkik, ezek az emberek, 
vagyis önök, győztesként tudatosan elzárták mások elől a 
felemelkedés útját. Épp önök! Mert annyira élvezik, hogy 
Magyarország tetejére jutottak, hogy szándékosan és átgon- 
doltan megállítják a kiválasztódást. Nem a dolgos kisemberek 
félnek itt a profi és nyugatias konkurenciától, Kocsis úr, 
hanem önök. Ezért mutyizzák meg a közbeszerzéseket, és 
tesznek mindent zsebre. Mert valós versenyben nem önök 
nyernének! Hanem más, tehetségesebb magyarok. És ezt pon- 
tosan tudják! Úgyhogy ne hazudozzanak, és ne nézzenek 
hülyének mindenkit. A korrupcióval, a verseny kiirtásával, a 
külföldiek kiutálásával, megadóztatásával, elkergetésével 
önök nem Magyarországot védik, hanem csak saját magukat. 
A korcs magyar elitet. Azért számolnak fel mindent, in- 
tézményeket, ellenőrzést, ingyenes oktatást, mindent, 

aminek a saját feljutásukat köszönhetik, hogy más már ne te- 
hesse meg ugyanezt. Ne nőhessen fel egy újabb tehetséges 
generáció, az önök konkurenciája. És ezzel tönkre is teszik 
Magyarországot. Mert kiirtják a társadalomból a versenyt, a 
hajtóerőt, a vágyat, a motivációt, a kreativitást és a siker es- 
élyét. Minden más csak süket hazudozás szabadságharcról, 
függetlenségről és a hanyatló Nyugatról. Úgyhogy ha tudni 
akarja, hányingerem van önöktől. - Most már Krisztina is 
megemelte a hangját, mert mégis mit képzel ez a pökhendi, 
pocakos várúr, aki versenyről prédikál, meg posztkomcsi tre- 
hányságról, miközben még ahhoz is lusta, hogy a saját testét 
karbantartsa. Csak hízik az üzleti vacsorák zabálásától. - A 
jobb híján külföldön lehetőséget kereső magyarok nevében is 
kikérem magamnak, hogy ön szerint hatszázezer lusta segéd- 
munkás kotródott el külföldre dolgozni. Épp ellenkezőleg, 
Kocsis úr. Tehetséges magyarok mennek el dühösen és 
elkeseredve. Olyanok, akik esélytelennek érezik magukat az 
önök által lezárt, elfojtott, hermetikusan befagyasztott 
Magyarországon. 

Mint egy vádirat, úgy hangzott. Néma csend követte. Csak 
egyetlen dolgot lehetett hallani, a szuperszonikus gép 
hajtóműveinek sípoló süvítését, ahogy mínusz ötven fokban 
beértek az Alpok osztrák vonulatai fölé. Ez volt az a pillanat, 
amikor a stewardess elindult Krisztina vizespoharát újratöl- 
teni, és amikor Kocsis karja megálljt parancsolt neki. 

- Akkor ezt be is fejeztük, te hülye ribanc, mész te is a lec- 
sóba. - Kocsisból előbújt a gátlástalan agresszivitás, ami odáig 
emelte, ahol most tartott. Abba a vagyonba. Képes volt 
leribancozni az utóbbi évek egyik legsikeresebb magyar 

kreatív tehetségét, ezt az elegáns, törékeny és kulturált nőt. 
Olyan otrombasággal elküldeni a lecsóba, mintha Krisztina 
ékszerlopáson ért takarítónő lenne. 

Kocsis vadul tépte a biztonsági öv csatját, de minél ide- 
gesebben akarta kikapcsolni, annál kevésbé sikerült. El akart 
távolodni ettől a borzalmas nőtől, legalább a pilótafülke 
közelébe menni. A gép másik végébe. Lüktető szívdobogást 
érzett, majdnem szétrobbant a dühtől, de egyelőre nem tudta 
megfogalmazni, hogy mi hozta ki ennyire a sodrából. Az egyik 
énje csodálkozott a másikon. A kultúrember Kocsis, mert ő ig- 
enis az, olvasott, történelmet kedvelő, civilizált férfi, ez a fele 
nem értette a másik Kocsist, aki korábban sosem tapasztalt 
módon kivetkőzött önmagából. Kisült belőle a fellengzős 
könnyedség álarca mögé rejtett idegesség, az utóbbi órákban 
megállíthatatlanul elhatalmasodó lelkiismeret-furdalás. Azt 
gondolta, hogy képes lesz hermetikusan elzárni a bűntudatot, 
sőt, hogy nem is fog érezni semmit. De a miniszterelnök fel- 
robbantása, bármennyire szerette volna, fél nap elteltével 
már nemcsak szimpla sakklépésnek tűnt valamelyik hosszú 
játszmájában, hanem megállás nélkül ette az idegrendszerét. 
Órák óta ette könyörtelenül. 

Kocsis képtelen volt beismerni, hogy ő, a kaszinók és a 
bonyolult kártyapartik királya, ekkorát tévedhet. Először a 
miniszterelnök ügyében, hiszen még ha útjára indította is Gi- 
annit, az utolsó pillanatig hitte, hogy a kormányfő lemond. 
Hát tévedett. De benézte ezt a nőt is. A tudatalattijában a 
benézni szót használta, mintha legalábbis focikapus lenne, 
aki elkalkulálta a labda ívét, és benézett egy szabadrúgást, 
aztán gólt kapott. 

- A kuuuurva életbe! - Hangos dühvel ordította ki magából 
a feszítő idegességet, a bűntudatés a kudarc keserű turmixát. 
Mintha senki sem lenne ott, se Krisztina, se a stewardess, se a 
pilóták. Csak ő egyedül. Másfél napot fecsérelt erre a sza- 
jhára, erre a hülye kis tyúkra, aki csak azért, mert feltalált 
valami napkollektoros tetves ablakot, már feljogosítva érzi 
magát, hogy kioktassa őt demokráciából, országüzemeltetés- 
ből és emberi motivációból. 

Őt! Kocsis Zsoltot! Mégis mit képzel ez magáról? De 
tényleg. Kocsis egyre jobban belehergelte magát. Felhívja Gi- 
annit, de fel ám, és az olasz segítségével, a szicíliaiak szokásos 
gördülékenységével úgy elküldi a lecsóba ezt a perzsa szajhát, 
a jó kuuuurva életbe, de úgy, hogy a seggfej Abrakadabra fér- 
je, vagy hogy a francba is hívják azt a vájlingfejű kecskeszo- 
pogatót, na hát még az sem fogja megtalálni a homok alatt. 
Hogy cseszné meg. 

- Azon a szaron - mutatott Kocsis az elektromos 
könyvolvasóra -, azon a szaron elkezdhetiírni a lemondó 
nyilatkozatát, hogy miért nem vállalja el a miniszterelnöki 
felkérést. Meggondolta magát, ugyebár! Ha meg nem 
hajlandó rá, Krisztina, és makacskodik, akkor ígérem, hogy a 
saját két kezemmel lököm ki a gépből. 

Krisztina elképedve nézte az őrjöngő Kocsist. Mi az, hogy 
menjen a lecsóba? Nem értette, hogy ez mit jelent, hogy mire 
célozhat ezzel Kocsis. Csak azt tudta, hogy a tízezer méter 
magasan száguldó fémcsőben össze van zárva vele. Még leg- 
alább háromnegyed órán keresztül. De aztán landolnak, és 
talán vége lesz. 

Öt perc múlva viszont már másképp gondolta. 
Tíz perc múlva pedig még inkább. 
Tizenöt perc múlva írni kezdett. 

Mert rájött, hogy itt tényleg nagy a tét.. .ha az élete nem is, 
de a szabadsága biztosan. Úgyhogy időt kellett nyernie. 

Sajtóközlemény (OS) Budapest, 
2015. április 24., péntek, 17.48 

Áron Krisztina nyilatkozata 

Tisztelt honfitársaim jelölésemet támogató magyarok! 

A Magyarországon kialakult helyzet megoldása iránt érz- 
ett felelősségérzetem vitt rá arra, hogy repülőgépre szálljak 
és hazautazzam. A személyemet támogató százezrek bizalma 
mélyen megérintett. A miniszterelnöki pozíció azonban súly- 
os felelősség. Magyarország felé tartva volt néhány órám vé- 
giggondolni azokat a lehetőségeket és eszközöket, melyek a 
rendelkezésemre állnak hazám segítésében. 

Bízom abban, hogy a miniszterelnök úr ellen elkövetett 
merénylet drámai sokkján mihamarabb túljut a nemzet. 
Kívánok a kormányfőnek mihamarabbi felépülést. Kívánom, 
hogy mi, magyarok, legyenek bármily eltérő elképzeléseink is 
hazánk lehetőségeiről és fejlődésének útjáról, békében meg 
tudjunk állapodni a közösen elérendő célokról. 

Mozgalmam, a „Fél életünket Magyarországért" továbbra 
is szolgálni fogja a jövő generációit, a számomra oly fontos 
magyar közoktatás és egyetemi képzés színvonalának 
emelését. 

A felém áradó bizalom ellenére mégis vissza kell 
utasítanom a felkérést. Legfőbb okom családi és személyes. 
Mint azt bizonyára sokan tudják, férjem perzsa származású 
amerikai állampolgár, így van némi rálátásom azokra a lehet- 
őségekre, melyeket röviden csak „keleti nyitásnak" szoktak 
Magyarországon nevezni. A magam részéről teljes mértékben 
ellenzem, hogy ebbe Törökországot és Iránt is bekapcsoljuk, 
miközben benyomásaim szerint ez ügyben konszenzus alak- 
ult ki Magyarországon. 

Nem tartom helyesnek, hogy személyes álláspontomat 
ráerőltessem Magyarországra, viszont amivel nem értek 
egyet, azt képviselni sem tudom. 

Ezért a miniszterelnöki felkérést nem áll módomban 
elfogadni. Megelőzendő a személyes jelenlétem által 
gerjesztett érzelmek felkorbácsolását, ezúttal mégsem 
maradok Budapesten, hanem inkább továbbutazom. Bízom 
benne, hogy mihamarabb hazatérhetek egy önmagával békét 
kötő és nyugodt Magyarországra. 

Budapest - Magyarország 

- Hol van az a hülye csirke? - Gianni olyan lendülettel rob- 
bant a repülőgép utasterébe, mint aki mindjárt felpofozza 
Krisztinát. Lehajtott fejjel átverekedte magát a tömegen, a 
drónok elől eltakarta az arcát, és feltrappolt a lépcsőn. A po- 
fozkodást sejtető agresszív mondat után úgy huppant a 
hosszú bőrkanapé legközelebbi sarkába, mint aki megúszott 
egy életveszélyes karambolt. 

Kifújta a levegőt. 

Kocsis csak állt, és nézte. Krisztina a távoli sarokban ült, 
legalább öt méterre ettől a borostás, ezüstgyűrűket és csilin- 
gelő karpereceket viselő kopasz vadembertől. Mert ez egy va- 
dember. Árasztja magából a gátlástalan erőt. 

Vagy ezt csak ő képzeli? 

Csak azért gondolja, hogy akár még ölni is képes lenne ez a 
tetovált dúvad, mert megijedt? 

Mert negyven perccel ezelőtt végighallgatta Kocsis tele- 
fonbeszélgetését, amikor felhívta Gianni fiút? Kocsis így 
szólította a vadembert. Gianni fiúnak. És elmagyarázta neki, 
hogy Üzbegisztánba mennek, apró ciprusi kitérővel. Kocsis 
kiszáll Larnacán, Gianni fiú pedig továbbviszi Krisztinát az üzi 
haverokhoz. Ott aztán Gianni jól elássa Krisztinát. Először 
még talán nem a homokba, de a kíváncsi szemek elől minden- 
képpen elrejti. 

Ember meg ne lássa. Meg ne hallja. Kámforrá válik, Gian- 
nikám, ha kell, akár hetekre. Kivárjuk, amíg a magyar helyzet 
lecseng, és a probléma megoldódik. Amíg találunk másik, 
segítőkészebb miniszterelnököt, és akkor, akkor talán 
előjöhet Krisztina. 

De ha megnyikkan, ha csak egyetlen szót mer szólni, akkor 
annyi neki. Kocsis szó szerint ezt mondta a telefonba. Annyi 
neki, Gianni, érted, ugye?! Kevésbé Gianninak szánta, sokkal 
inkább Krisztinának. Neki üzent a mondat, hogy ijedjen meg, 
féljen ez a szuka, ha már keresztülhúzta a számításait. És emi- 
att ő már megint kezdheti elölről. Pedig olyan okosan kit- 
alálta. Felépítette. Végrehajtotta. 

Minden stimmelt, megnyerte a csatát, a bábukkal együtt a 
makacskodó miniszterelnököt is lesöpörte a sakktábláról, 
aztán mégis porszem került a gépezetbe. Krisztina! Hogy 
dögölne meg, de tényleg! Most megint kereshet egy madza- 
gon rángatható figurát, akit a háttérből irányítani lehet. Mert 
ez a hülye csirke nem hajlandó rá. 

Ki gondolta volna? 

Milyen jól mondta Gianni, amikor az imént így nevezte 
Krisztinát. Hülye csirkének. Mert tényleg az. Egy agyalágyult. 

Kocsis még mindig nem nyugodott meg. Sőt, ahogy pör- 
gette előrefelé a játszmát, egyre kiszámíthatatlanabb 
tényezőket látott felbukkanni. És ettől még idegesebb lett. 
Abban egészen biztos volt, hogy Krisztinát nem teheti ki Bud- 
apesten, nem teheti ki tulajdonképpen sehol sem, mert azon- 
nal elmondaná a köztük lezajlott beszélgetést. Ez a nő képes 
rá! 

Úgyhogy Krisztinát el kell tüntetnie. 

Kocsis sodródott az eseményekkel. Már rég kiszállt volna, 
ha teheti, de nem tudott. Egyik lépésből következett a másik. 
Nem akart ő senkit sem megöletni, hiszen kultúrember nem 
tesz ilyet, tudni sem szeretne róla, a miniszterelnök balesete 
is csak véletlen tévedések következménye, kezdte magának 
bizonygatni, hazudni, letagadni. Baleset, baleset, baleset! 
Nem is ő volt, csak úgy alakult. A makacs kormányfő tehet 
mindenről. Miért nem mondott le? 

Viszont a csirkével mindenképpen csinálnia kell valamit! 
Tetesse el láb alól? Giannival? Azt azért mégsem lehet. Csak 
mert nem hajlandó az ő feltételei szerint miniszterelnök 

lenni? Hátha megjön a józan esze. Pár hét a homoksivatag 
fogságában, és egy életre elkussol. Soha többé ki nem nyitja a 
száját, mert meglátva Giannit elhiszi, hogy hetekig vigyázni 
rá sokkal bonyolultabb és költségesebb, mint elásni valahol a 
sivatagban. 

Kocsis most csak ennyit gondolt végig. Erre volt ereje, 
idáig bírta a szellemi állóképessége. Időt kellett nyernie. 
Krisztinát kitörölni a köztudatból. Szólni az embereinek, 
hogy essenek neki a médiában, gyalulják le a rohadt kis 
emigránst, aki inkább a kaliforniai napsütést választotta, és 
nem segített a hazájának, a véreinek, pedig könyörögve 
kérték. Lelketlen szuka. Ez lesz a karaktergyilkosság for- 
gatókönyve, már össze is állt a fejében. Annyi médiafelületük 
van, hogyha össztüzet zúdítanak rá, akkor két nap alatt 
kinyírják Krisztina imázsát. Többé be nem teheti a lábát Mag- 
yarországra úgy, hogy már a határon le ne köpnék. 

Kocsis fejében ilyen gyorsan pörgött a játszma, lépett a 
bábukkal, Krisztinán túl is volt, most már inkább saját magáv- 
al foglalkozott. Pár napra neki is el kell tűnnie, mert ha Bud- 
apesten maradna, akkor megtalálnák, kérdezősködnének, 
Krisztina ügye már csak őmiatta is a felszínen maradna. 

Nem, ezt nem szabad. Úgyhogy elmegy ő is. Haza, Svájcba. 
Felhívja Barbit, odarendeli Párizsból, aztán lazít vele pár na- 
pot. És közben agyai, gondolkodik, aztán megkeresi a 
következő bábot. Mennek majd a szokásos háttéralkuk, pici 
seftek, ki kinek mit ígér, és miért cserébe. így szokott ez 
lenni, mindig így csinálják. Mire valaki feljut a konszenzusc- 
súcs tetejére, már rég megbéklyózták. Magyarországnak volt 
már néhány olyan miniszterelnöke, akiket ők fogtak, 

méghozzá rendesen, a gazdasági elit a politika bábjait. Hát 
most majd megint. Visszaáll a dolgok természetes rendje. 

- Ott van a sarokban a hülye csirkéd - mondta Gianninak, 
miközben Krisztinára mutatott. Nem tudta, hogy az olasz 
miért huppant megkönnyebbülten a fotelba, miért fújta ki 
hangosan a levegőt, miért hunyja be a szemét, de biztosan 
van rá oka. Elvégre felrobbantotta a fél BAH-csomópontot, le- 
het, hogy nem is volt olyan sima az ügy, mint amilyennek a 
híreket olvasva tűnik. De ezt ők akkor sem fogják itt és most 
megbeszélni. 

Sőt, soha. 

Kocsis nem tud semmiről, nem is szeretne, inkább majd 
elfelejti, és pár nap múlva már tiszta szívből fog a kormány- 
főnek teljes felépülést kívánni. 

Krisztina közleménye Kocsis szerint rendben volt. 
Elolvasta kétszer, de mielőtt kiadják, azért Gianninak is meg 
akarta mutatni. Az indokot, hogy a perzsa férj miatt Krisztina 
belelát a keleti nyitás Törökországgal kapcsolatos értelme- 
tlenségébe, és ezért nem tudja tiszta szívvel képviselni Mag- 
yarországot, Kocsis a maga részéről felesleges okoskodásnak 
tartotta, de hát ez a nő a jelek szerint mindent túlbonyolít. 
Azzal viszont egyetértett, hogy a miniszterelnöki felkérést 
furcsa lenne indokolás nélkül visszautasítani. Gyanús! Jobb 
magyarázat viszont neki sem jutott az eszébe, úgyhogy végül 
benne hagyta a keleti nyitásra utaló célzást. 

Giannit viszont a legkevésbé sem érdekelte. Menjünk már, 
mondta, amikor Kocsis eléje tartotta Krisztina Kindle-jét, 
hogy olvassa el a közleményt. 

- Homokot fog enni hetekig, nem mindegy, mit firkál? - 
hajította a kanapéra az elektronikus könyvet Gianni, 
miközben az ijedt tekintetű Krisztinára meredt. - Nem 
futkározunk ám fel-alá a repülőben, kislány. - Gianni bele- 
fúrta a tekintetét az összerezzent nőbe, aztán rávigyorgott. 
Milyen kemény fiú, ez sugárzott belőle. Imádott 
fölényeskedni a nőkkel. Olasz szokás, ott ragadt rá. - Marad a 
popsiján, világos? Mert még mindig jobb repcsivel menni 
Üzbéghonba, mint egy hatalmas seggbe rúgás kíséretében 
zúgva szállni egészen a sivatag közepéig. Stimmt? 

így csinálta mindig. Ordenáré hangnemben lekezelte a 
rábízott pácienseket, akik megrettenve húzódtak vissza, és 
ezek után eszükbe sem jutott Gianni türelmét tesztelni. 
Simább volt így. Egyszerűbb. Napokat kell majd a világ végén 
lehúznia ezzel a szerencsétlen nővel, hát akkor legalább kuss- 
ban legyen, és ne zaklassa őt. 

Gianni minden más helyzetben tiltakozott volna a feladat 
ellen. Hogy ő hetekig elássa magát egy belső-ázsiai sivatag- 
ban? Egy világvégi oázisban? Csak mert Kocsisnak nincs jobb 
ötlete? Nincs máshol megbízható kapcsolata? 

Most mégis szívesen ment, mert ő maga sem tudott volna 
jobbat kitalálni. A hülye drón az ablakban. Biztos lefilmezték. 
Koszos volt az üveg, de akkor is. Mire lelőtte, néhány homály- 
os kép valószínűleg készült róla. 

Körözni fogják. 
Keresni. 

Hát Üzbegisztánban kereshetik. 
Úgyhogy húzzanak, de tényleg. 

- Menjünk már! Gyerünk! Andiamo! - förmedt rá a szőke 
stewardessre. Most vette csak észre, hogy milyen csinos. Hát, 
ha lenne rá ideje, akkor foglalkozna ennek is a popsijával, de 
nem seggbe akarná rúgni, mint Krisztinát, hanem valami 
egészen mást csinálna vele. Elvigyorodott, mert nagyon 
szellemesnek találta a gondolatot. 

- Putty - mondta közben Kocsis, és a mutatóujjával 
megnyomta a kanapéról felvett Kindleüzenetküldő gombját. 
Az Országos Sajtószolgálat pár másodperc múlva megkapja 
Áron Krisztina közleményét. - Most már tényleg mehetünk - 
fordult a stewardesshez, aki eddig meg se mozdult, mert Koc- 
sis utasítására várt. Kanapéba zuhanó tetovált barmok még- 
sem parancsolgathatnak neki, hogy andiamo. 

Krisztina pedig megkönnyebbült. 

Kocsis tehát nem vette észre. Kiadta így a közleményt. 

Budapest - Magyarország 

- A kollégája fent maradt. - André kilökte a bejárati ajtót a 
még mindig terpeszben álló biztonsági őr mellett, és elve- 
gyült az oszladozó tömegben. Elvesztette a fonalat. Már 
megint elvesztette. Gianni egyszer már eltűnt előle a BAH- 
csomópontnál, és most megint. 

De elment Kocsis is. Megvoltak, aztán mégsem. André a 
DGSE gépéhez tartott, pár száz méterre innen. Beszélni akart 
a franciákkal, sőt, ha tud, akkor a repülő zárt kommunikációs 
rendszerén keresztül személyesen Didier-vel is. 

Tudta mi vár rá. Tudta, hogy vége. 

A francia titkosszolgálat mostantól kiszáll. Egyelőre 
biztosan. Ez már nem az ő ügyük. E ddig sem volt az, csak 
segítettek neki, mert Didier a maga szokásos és türelmes 
módján azt gondolta, hogy Gianni és Kocsis kapcsolata elvez- 
etheti őt valahová. És lehet, hogy el is vezette. 

Közük lehetett a miniszterelnök elleni merénylethez. Gian- 
ninak szinte biztosan. 

Ütőkártya. Ász. Sőt, ez akár jolly joker is lehet egy későbbi 
kártyapartiban. 

André annyira azért már ismerte Didier-t, hogy tudta, a 
francia titkosszolgálat vezetője a további kockázatvállalás 
helyett most inkább zsebre teszi a lapot, és visszahúzódik. 
Vár és figyel. Őt nem érdekli André egyéni bosszúja, megérti, 
sajnálja Fruzsikát, de neki a grandé formule a lényeg, a nagy 
képlet, a szélesebb perspektíva. Őt a magyarok, a magyar elit 
kulcsfigurái érdeklik, de ők is csak abból a szempontból, hogy 
vajon mit csinálnak KözépÁzsiában. Hogy a keleti nyitás 
kapzsi kapkodásában és amatörizmusuk bizonyítékaként 
beengedik-e az oroszokat Európába. Hogy a KGB utódszervez- 
etei és régi arcai feltűnnek-e megint ott, ahonnan a Nyugat 
egyszer már nagy nehezen kisöpörte őket. 

André megtorpant. 

Állt az esőben, vállához szorította a teniszütőtokot, és 
hagyta, hogy a hazafelé tartó tömeg ide- oda lökdösse. Szinte 
kábultan dülöngélt jobbra és balra, ahogy a csalódott, átázott 
embertömeg elsodródott mellette. A keleti nyitás. 

Újra elővette a telefonját, és megint elolvasta Áron Kriszt- 
ina lemondó nyilatkozatát. Pár perccel ezelőtt egyszer már 

átfutotta. Lejött a tetőről, a lépcsőházban volt épp, amikor a 
készülék rezegve jelezte egy újabb fontos üzenet érkezését. 
Már akkor is furcsállta a célzást, hogy a feltalálónő a helyz- 
ethez képest nevetségesnek tűnő és mondvacsinált indokkal 
utasítja vissza a felkérést. Hogy ő úgymond nem ért egyet a 
török és perzsa kapcsolatrendszer kiépítésével, amivel kapc- 
solatban szerinte konszenzus alakult ki Magyarországon. 

André még mindig nem mozdult, csak hagyta, hogy lök- 
dössék az emberek. Konszenzus? A török nyitás ügyében? Hát 
nem azt mondta Didier, hogy épp ellenkezőleg, a magyar olig- 
archák pont Belső-Ázsiában nyomulnak ész nélkül, nem pedig 
Törökország felé? Hol van itt konszenzus? André visszanézett 
az épületre, ahonnan jött, tekintete végigfutott a hömpölygő 
tömegen, aztán Adriennre gondolt, a kórházban elmesélt 
néhány részletre, és közben lassan megint elindult a 
repülőgép felé. 

Nem stimmel. 

Érezte, hogy valami nem stimmel. 

Hát nem azt mondta Adrienn, hogy Áron Krisztina ál- 
landóan politizál, és hogy a török kapcsolatoktól várná a leg- 
nagyobb segítséget? Hogy épp abban hisz?! Nem azt mesélte 
Adrienn, hogy szerinte csakis azért fogja elvállalni Krisztina a 
felkérést, mert bízik Törökországban, konkrétan abban, hogy 
a férje török kapcsolatrendszere sokat segíthetne 
Magyarországnak?! 

Akkor miért írta ennek épp az ellenkezőjét? 

André menet közben megpróbálta visszaolvasni a sajtókö- 
zleményt, de nem látta jól a telefon fénylő kijelzőjét. Újra 

megállt. A nadrágjához dörzsölte a készüléket, letörölte róla 
az esőcseppeket, ujjával felfelé lökte a szöveget, pöckölgette 
sorról sorra, amíg végre megtalálta az erre vonatkozó 
mondatot. 

...férjem perzsa származású amerikai állampolgár, így van 
némi rálátásom azokra a lehetőségekre, melyeket röviden 
csak „keleti nyitásnak" szoktak Magyarországon nevezni. A 
magam részéről teljes mértékben ellenzem, hogy ebbe 
Törökországot és Iránt is bekapcsoljuk, Most akkor mi az ig- 
azság? Ellenzi a törököket, vagy sem? 

André belenézett a szemerkélésbe. Arcát lágyan permet- 
ezte a tavaszi eső. Nem érezte a cseppeket, csak a levegő ned- 
vességét. Az ég felé fordult. Kinyitotta a szemét. Olyan érzés 
volt, mintha víz alatt úszna. Melegnek érezte az esőt, friss- 
nek, szabadnak. Tisztának. 

Krisztina üzent. 

Ez egy rejtett, burkolt üzenet. André most már szinte biz- 
tos volt benne. 
Csak az lehet. 

Futni kezdett. Maga elé szorította a puskát rejtő teniszütő- 
tokot, és olyan erővel lendült neki, olyan svunggal hasított az 
emberárba, hogy pár másodperc múlva már a távolból is 
észrevették a közeledő éket, és szétnyíltak előtte. Mert aki 
nem figyelt, azt az acéltest hókotróként nyomta, sodorta, 
lökte félre. 

Nem önként mondott le. Valami történt, amiről még senki 
sem tud. Áron Krisztina rejtjelezve üzent azoknak, akik job- 
ban ismerik őt. Akik már hallották erről a kérdésről beszélni. 



464/511 



Barátok, kollégák. Adrienn. 

Meglátta a gépet. A citromsárga madagaszkári címer még a 
szitáló esőben is napkorongként fénylett a koromfekete 
repülő testén. De hiába szaladt, mert a végén két percre mé- 
gis elakadt. A rejtjelezett rootkit szoftverrel előbb üzennie 
kellett Párizsba, hogy itt van a gépnél, engedjék be. Mire kör- 
befutott az engedély, és lenyitották a jet ajtaját, már kereken 
tizenhárom perc telt az óta, hogy Kocsis gépe felszállt 
Budapestről. 

És magával vitte Krisztinát. 

Mert elvitte. André most már biztos volt benne. 

Panamaváros - Panamai 
Köztársaság 

Kocsis egyetlen telefonszámot tudott csak fejből, ezt 
viszont már évek óta ismerte. Egyik telefonjába sem mentette 
el, mert mi lenne, ha véletlenül elveszítené a készüléket? A 
hosszú szám 507-tel kezdődött, ez volt ugyanis Panama or- 
szágkódja. Aztán 2278 és 66453. 

„Jogszolgáltatás" - mondta a vonal túlsó végén minden al- 
kalommal ugyanaz a férfihang. Sosem sietett, hagyta legalább 
háromszor kicsörögni, mielőtt felvette. Aztán rögtön Kocsis 
következett, de nem kellett mondania semmit, még köszön- 
nie sem, csak beütnie a kódot, ami egy bermudai telefonköz- 
pont szerverén keresztül azonnal titkosította a hívást. 

A jogszolgáltatás varázsszava után bepötyögött kód egyút- 
tal a személyes ügyintézőhöz is átirányította az akkor már 

rejtjelezett hívást. A kriptográfia miatt a vonal kicsit késni és 
zúgni kezdett, viszont megnyugtatóan biztonságossá vált. 

Kocsis számtalan vállalata és a nemzetközi adótanácsadók 
által felépített magánholding struktúrája szövevényesen 
keresztezte egymást. A cégháló az igényei függvényében a 
legkülönbözőbb kontinensek és országok felé futott szét. 

Az üzbég szál az egyik kedvenc közép-ázsiai konstrukciója 
volt. Kocsis Panamában bejegyzett cége megszerzett egy 
kajmán-szigeteki vállalatot, az egy luxemburgit, az pedig egy 
ciprusit. A négy áttétellel dolgozó offshore-konstrukció költ- 
ségesnek tűnt ugyan, cserébe viszont elég biztonságosnak 
számított. A struktúra az Európai Unióban végződött, de csak 
jogi értelemben, mert Kocsis természetesen soha nem tartott 
pénzt a tzatzikievő ciprusiaknál. 

Nem volt hülye. 

Ciprus nem bankközpont, hanem csak adóparadicsom. 
Számára mindenképp. Üzbegisztán pedig arra kellett, hogy a 
Karimov család egyszemélyes birtokának tekintett országban 
tisztára mossa a pénzt. Bizonyos pénzeket. Főleg az olyan ál- 
lami megrendelésekből származókat, amelyekben a kapcsol- 
atrendszereit felhasználva extra magasra sikerült 
feltornáznia a pályázatokon elnyert összegeket. Többnyire a 
szükséges kiadások kétszeresére. A konkurenciát formai 
okokra hivatkozva kizárták, és aztán az eredeti pályáza- 
tkiírásban szereplő összeget csendben megduplázták. Üzbe- 
gisztán ilyenkor jött a képbe, hiszen költségeket kellett 
produkálnia. Nem a profit utáni adó optimalizálása volt tehát 
a lényeg, mert azt rendesen és látványosan befizette. 

2015-ben ezen ő már régen túl volt. A pitiáner adócsalásokon. 
Az internetes sajtó ugyan még mindig azt a gittet rágta, hogy 
mennyit fizetett be és mi áll az adóbevallásában, mekkora az 
osztaléka, de az újságírók nem értenek hozzá. Ők nem 
üzletemberek. 

Nagyokat röhögött a parlamenti műbalhékon, hiszen ő és 
genfi szomszédai már réges-rég a többlet milliárdok „lekölt- 
ségezésén" dolgoztak. Ezt a rendszert építették a zűrös 
KözépÁzsiában. 

Azeri, örmény és kazah kapcsolatok, Üzbegisztán, türk- 
mének, fél- és totális diktatúrák, fárasztó ingázások és ren- 
geteg vodka, de a lényeg, hogy a végén csak hazasétáltak a 
pénzzel tisztán, mindössze pár százaléknyi lemorzsolódással. 
Kámforrá váltak a milliárdok. Pontosabban genfi kastéllyá 
alakultak. Vagy szállodává a Seychelle-szigeteken. És 
Thaiföldön. És bevásárlóközponttá szintén ott, Bangkokban. 

Erre volt jó Közép-Ázsia. Erre is. 

Az energiaszektorban például a legjobban az úgynevezett 
CAC-3-as gázvezeték működött, a Kazahsztánból Üzbe- 
gisztánon keresztül, Türkmenisztán érintésével Oroszország 
felé tartó sok ezer kilométeres cső. Rá lehetett költségeim 
ezerféle dolgot. Például azt az áltevékenységet, hogy a 
valamikor majd Magyarországon kikötő gáz nyomását rend- 
szeresen mérje egy üzbég vállalat. Vagy hogy a satliki kom- 
presszorállomás és a hívai átkötőegység közötti szakaszon a 
műszaki-biztonsági felügyeletet ellássa egy helyi cég. Ez ugy- 
anis, vajon ki tudja miért, valakiknek fontos volt. Előírás! 
Vigyázni és költeni arra, hogy a Magyarországra tartó gáz, 

ami Üzbegisztánban egyébként még bőven összekeveredik a 
többi európai országnak szánt mennyiséggel, megfelelő 
körülmények között utazzon. Hogy az üzbégek betartsák a 
csatlakozóvezetékekre vonatkozó magyar mérésügyi 
normákat. 

Érti ezt bárki is Magyarországon? Figyeli? Ugyan! 

Pedig tökéletes és milliárdos pénzszivattyúnak számított. 
Ahhoz hogy működjön, természetesen jóban kellett lenni az 
üzbégekkel, Karimov környezetével és az ő helytartóikkal. 
Segíteni nekik mondjuk abban, hogy kiigazodjanak a Kajmán- 
szigetek, Ciprus és Panama útvesztőiben. 

A „diktátor lánya", Gulnara Karimova például egy személy- 
ben volt madridi, aztán ENSZ-nagykövet, a Harvard egykori 
diákja, popsztár, ékszer dizájner, divatdiktátor, a legnagyobb 
üzbég bevásárlóközpontok tulajdonosa, forgatókönyvíró és 
producer, aki a legutóbbi filmjébe épp Gerard Depardieu-t 
szerződtette. 

Svéd újságírók pár éve leleplezték Gulnara Karimova 250 
millió dolláros vesztegetési ügyét. Aprócska számla majdnem 
hatvanmilliárd forintról. Állítólag ennyi csorgott át rajta. De 
apu országában ebből persze nem lett baja. 

Az emigrációba kényszerített üzbég ellenzéki szervezetek 
közben azt állították, hogy a politikai foglyokat néha halálra 
kínozzák a börtönökben, és a nőket erőszakosan sterilizálják 
a népességszaporulat megfékezésének jegyében. A gáz ettől 
függetlenül csak folyik és folyik, spriccel keresztül az or- 
szágon, a nyomában pedig ott liheg a pénz is. 

Az üzbég lakosság nagy része megrekedt a középkorban, 
milliók éheztek, Kocsis telefonjában mégis ott volt egy tele- 
fonszám (ezt azért elmentette), amit most felhívott, és 
Szamarkandból azonnal elindult feléjük egy halványkékre 
festett magángép. Magával viszi majd Áron Krisztinát és 
Giannit. 

Cipruson fognak találkozni. 

A budapesti felszállás után tizenöt perccel ismét landoltak, 
ezúttal Kecskemét közelében, a jakabszállási repülőtéren, 
mert tankolniuk kellett. A kapkodó távozás közben Ferihegy- 
en ezt valahogy elfelejtették. 

Kocsis mindent ügyesen megszervezett. Ha bárki követné 
őket, és esetleg rájönne, hogy a Duhajból bérelt Bombardier 
gép Larnaca felé tart, akkor sem tudná kitalálni, hogy onnan 
ki merre utazik tovább. A ciprusi magánterminál ugyanis az 
egyik legforgalmasabb Európában. Napi átlagban a gépek 
több mint fele Oroszországból vagy a volt szovjet utódállam- 
okból érkezik. És oda is megy vissza. Az utaslistákat viszont 
Larnacában nem rögzítik, ellazsálják a tzatzikievők. 
Hallgatólagosan ez is a ciprusi offshore-szolgáltatások része. 

Kocsis kivételesen menetrend szerinti járatra vett jegyet 
Genfbe, mert el akart vegyülni. Miután megbeszélte a dol- 
gokat, minden telefont kikapcsoltatott, Krisztinától még a 
Kindle-t is elvették, kiszedték az akkumulátorokat, és a 
repülő hűtőszekrényébe tették az összes elektronikus 
szerkezetet. Ennyit azért megtanult a világ Edward 
Snowdentől, az Amerikai Nemzetbiztonsági Ügynökség 
egykori informatikusától, minden idők legnagyobb amerikai 

kiszivárogtatási botrányának a kirobbantójától. Hongkongi 
szobájában ő is szétszerelte és a hűtőszekrényben tartotta a 
mobilját, ezért nem találta meg őt a CIA 2013-ban. 

És ezért tűnt el Kocsis, Gianni és Áron Krisztina is a DGSE 
meg persze André szeme elől 2015ben. 

Prangins - Svájc 

Mintha megállna az idő. Barbara mindig ezt érezte, amikor 
a Genfi-tó partjáról felkanyarodott a prangins-i villasor felé. 
A mélykék víz és a párába vesző hegyvonulatok látványát 
felváltotta a változatlanság évszázados esztétikája és illata. 
Mert Barbara szerint az örökös jólétnek még illata is van. 

A Porsche elsuhant a svájci órakészítők precízségét idéző 
kőfalszegély mellett. Kétszáz éve építették, benőtte a dús, 
puha és érintetlen moha, mégis úgy tűnt, mintha csak tegnap 
készült volna el. 

Vigyáztak rá. 

A svájciak mindenre vigyáznak. Még a tizenöt éves koc- 
sijukat is minden héten lemossák, és szólnak egymásnak az 
útkereszteződésben, ha a másiknak véletlenül kiégett az in- 
dexlámpája. És másnap ki is cserélik. Nem felejtik el. 

Barbara a tűzpiros kabrióban felfelé hajtott a tükörsima, 
hófehér szegélyűre festett úton, és ma is megcsodálta a farag- 
ott macskakővel kirakott járdát. Egyszer megkérdezte a ker- 
tészt, hogy ez miért olyan, mint a sakktábla. Felváltva 
sötétebb és világosabb macskakövekből. És amúgy is a 

svájciak miért építenek az erdő szélére ilyen drága ösvényt, 
amikor szinte sosem sétál rajta senki? 

Hát mert szép, mondta a kertész, aki képes volt órákon át 
bíbelődni a rózsabokrokat négyzetalakban szegélyező 
sövények sarkával. Hogy a zöld növény olyan élesen fordul- 
jon, olyan tiszta metszéssel, mintha legalábbis betonból, von- 
alzóval öntötték volna ki. 

Svájc ilyen. Barbara nem tudott betelni vele. 

Talán ez az egyetlen ok, amiért képes volt elviselni Kocsist. 
Nem a pénz, hanem Svájc, az itteni élet. Mert pénzes férfiak 
akadnának otthon is bőven. A hozzá hasonló nők tökéletesen 
tudják, hogy Budapesten melyik az a három, najó, négy éjsza- 
kai szórakozóhely, ahol elfoglalt, sosem házasodó, de a nőiket 
bársonypúderes kényeztetéssel eltartó gazdag férfiakat lehet 
összeszedni. Pontosabban ahol ügyesen el lehet játszani, hogy 
ezek a férfiak szedik össze őket, mármint a Barbarákat. 

Még csak huszonnyolc éves volt, de már unta. Különböző 
budai villákból költözködni, egyikből a másikba, körülbelül 
másfél évente, mert ezeknek a férfiaknak ennyi a cseresza- 
batosságuk. Utána vagy ők unják meg Barbara fenekét, testét, 
illatát, bármit, ami épp megtetszett nekik belőle, vagy ő nem 
tud már tovább boldogságot és érdeklődést színlelni, meg 
persze orgazmust játszani, és közben ezt meg azt kipréselni 
belőlük. Még egy Porschét, még egy ékszert, ruhát, táskát, 
valamit, amit a végén majd magával vihet. De már unja, ezt 
unja a legjobban, mert végül is mire megy ezzel? Állandóan a 
szükségleteit hangsúlyozni! Annyi ruhája van már, annyi 
cucca, hogy Londonban tartja a kazah futóegér széfjében. És? 

Amúgy az is milyen egy nő! Egyszer találkozott vele. Mint 
aki jurta sátorban nőtt fel valahol a sztyeppén, és a romlott 
lótej miatt tízévesen megállt a növésben. Ugatva beszél kifelé 
abból a lapostányérfejéből. Mit szerethet benne a férje an- 
nyira, hogy beemelte a milliárdokba? Érthetetlen. Egy ilyen 
nőt! 

Barbara ruhái persze elférnének itt is vagy Kocsis budai 
villájában, de az évi nyolcvanezer font kijár Kocsisnak, hogy 
megérezze ez a puhány, szétstresszelt magyar tokakirály, 
hogy Barbara húzós csaj. Pénzbe kerül. Értékes. Invesztálni 
kell bele. Mert a végén még azt hiszi, hogy Barbara 
könnyedén lecserélhető. Helyettesíthető. 

Egyébként persze az. 

Unta már, igen, fárasztotta ez a bennfenteskedő, örök ját- 
szmázás, az állandó variálás, a kavarás, hogy Kocsisnak soha 
semmi nem elég. Mi a francra hajt még? Miért nem él? 
Megvan mindene, élvezhetné, megnyugodhatna, járhatna 
vele Párizsba koncertre, Afrikába szafarizni, tehetne bármit, 
de ehelyett királycsinálót alakít azon a szemétdombon, ahová 
ő innen soha többé vissza nem megy. Az ízléstelen, ig- 
énytelen, hónalj szagú magyarok közé. 

Hát ezért az egy dologért viseli el Kocsist, semmi másért. 

Mert Kocsis neki Svájcot jelenti. Azt, hogy ő itt lehet. 
Kiélvezheti ezt a dús, tiszta, mély országot. Ahol minden régi 
és zöld és kék és illatos és elképzelhetetlenül nyugodt és. Fel 
sem tudná sorolni. 

Az sem zavarja, hogy semmi sem az övé. Ez a kocsi se, csak 
majd legfeljebb a végén megkapja. Amikor Kocsis lecseréli, 
vagy ő továbblép valakihez. 

Itt valakihez. Csakis itt. Mert Magyarországra többé még 
férfifelszedési célból sem megy vissza. Abba a koszfészekbe? 
Egyetlen olyan utca sincs ott, mint ez itt. Ahogy most rákan- 
yarodik a Guiguer Avenue-re, a minden ősszel gondosan meg- 
metszett közparki fák boltíve alá. Bármerre mehetne, itt 
mindenhol ugyanilyen lenne. Ezek a kandeláberek, hát ezek 
is! Egyik sem rozsdás. Soha sehol. Svájcban ő még nem látott 
rozsdát. És valószínűleg nem is fog. 

A barátnői persze nem értik. Hiába mondja nekik, azok 
akkor sem értik. Azt hiszik, hogy ő csak Kocsis gazdagsága 
miatt élvezi a svájci életét. Ezért gondolja és mondja nekik, 
hogy ez egy elegáns, tiszta és makulátlan világ. De Kocsis csak 
a ház. A kertkapun belüli élet. 0 Svájcot nem Kocsis jóléte mi- 
att szereti. Hanem mert a házon kívül is minden szeglete, 
utcája, kanyarulata az évszázados kifinomultság emlékműve. 
Amilyen Magyarország sosem lesz. Sosem volt és sosem lesz. 

Élne ő itt bárkivel. Na persze nem, de majdnem. Ennyi 
pénz semmiképp se kell. Már nem. Rájött, hogy bizonyos szint 
fölött az már tényleg nem boldogít. Felőle a kazah jurtalakó 
megtarthatja az ő összes ruháját. Rendben, a felét. Jöjjön egy 
jól szituált, nyugodt, szórakoztató, ápolt és izgalmas férfi, 
innen egy férfi. Innen! 

És ő már itt sincs. Itt, ebben a villában, amihez épp odaért 
a kavicsos bevezetőúton. Le kellett fékeznie a magas, azúrkék 

kertkapu előtt, és megnyomnia a távirányítót. Aztán beütnie 
egy titkos kódot, mert azzal tudta csak kikapcsolni a riasztót. 

Miközben Barbara arra várt, hogy kitáruljon a kertkapu, 
száz méterre tőle, a húszszobás villában elindultak a motorral 
hajtott biztonsági redőnyök. A betörésbiztos acélszerkezetek 
halk olajozottsággal emelkedtek fel mind a 37 nyílászárón, 
miközben a hússzínű épület fémvázas spalettái kifordultak, és 
a narancssárga csíkos napernyők előregördültek. A kertben 
deaktiválódtak a lézeres mozgásérzékelők, és a ház körül, 
valamint a homlokzaton felgyulladtak a lámpák. Esteledett 
már, szürkület volt, elmúlt fél kilenc, úgyhogy a fák tövébe 
telepített halványzöld hangulatfények is bekapcsolódtak. 

Kocsis azt ígérte, hogy legkésőbb tízre hazaér, addig ő leg- 
alább beindítja a házat. Reggel még azt gondolta, hogy a férfi 
Magyarországon marad, vagy esetleg visszamegy Monacóba, 
de délután telefonált, hogy inkább a Genf melletti villát 
választja, kiegészítve vele. 

így hát mégsem maradhatott a tavaszi Párizsban, ahogy 
korábban tervezte, mert érzett valami szokatlant, még az 
általános stressz-szinthez képest is extra feszültséget Kocsis 
hangjában. Valami azt súgta Barbarának, hogy jobb, ha most 
igent mond. Úgyhogy már indult is. Hiába tette le Kocsis 
köszönés nélkül a telefont másfél napja, amikor ő a kazah 
tányérfejű ringyóra panaszkodott, vagyis hivatalosan Barbara 
lehetett volna megsértődve, az ösztöne most mégis azt súgta, 
hogy Genfbe kell jönnie. 

Annyira nem bánta persze. Hiszen ez Svájc! 

A biztonsági szolgálattól már megrendelte a szakácsot, 
mert a személyzet csak holnap reggeltől jön megint. Mindig 
így telik az este, ha a lezárt villába váratlanul megjönnek, és 
fáradtan, sokat repülve érkeznek haza. Ilyenkor már se ked- 
vük, se energiájuk étterembe menni, viszont a biztonsági 
szolgálathoz amúgy is be kell jelentkezniük. Kocsis csak akkor 
nyugodt, ha legalább két őr a házban tartózkodik, amikor ő 
itt van. Az egyik a kertkapunál, a másik pedig a 
vendégházban, a főépül et közelében. Ha elmegy, akkor 
viszont nincs szüksége rájuk. Svájcban bőven elég az 
elektronikus védelem. Érzékelők, kamerák, lézerek. Olyankor 
a személyzet is elmehet, nem kell jönniük, csak a 
kertészeknek. 

De ha Kocsis itt van, akkor igenis őr kell neki. Fél az éjsza- 
kától. Egyébként Budán is ugyanez a helyzet, meg a St. Barts-i 
házában. Coloradóban szintén, Londonról már nem is 
beszélve. 

Talán csak Monacóban nem fél, ott nem bérel őrséget. 
Úgyhogy Barbara, miután landolt Genfben, még a kocsiból 
felhívta a biztonsági szolgálatot, hogy most ő fogja kikapc- 
solni a riasztót, nincs semmi baj vagy rendellenesség, ne ag- 
gódjanak. Bemondta a kódját és a jelszót, aztán megkérte 
őket, hogy legkésőbb kilencre legyenek itt az őrök, és a 
szokásos módon küldjenek egy szakácsot is, aki vacsorát főz. 

A Vector Security szolgáltatásai még ilyesmire is kiter- 
jedtek. Őrizték a házat, de ha kellett, hazaérkezés előtt kijöt- 
tek és felfutották a szaunát, beindították a medencét, 
bevásároltak, mozijegyet vettek, meglevegőztettek egy üveg 
értékes bort, magányos férfiakhoz lányokat küldtek, 

megoldottak bármit. Nemcsak biztonsági szolgálatként 
működtek tehát, hanem a luxushotelek recepciójához hason- 
lóan concierge-szolgáltatást is nyújtottak. Kielégítették a külön- 
leges igényeket. Testre szabott, egyedi szerviz volt ez gazdag 
emberek számára. 

Ma estére egyébként, legalábbis ezt ígérték, a divatos genfi 
háziszakács cégtől, a Celebrity Cheftől küldenek majd embert. 
Valami híres francia séfet, aki Párizsban a Cafés Richard-ban 
dolgozik, de most épp Genfben „vendégszerepel". 

Eric Riper húsz perccel később érkezett. Nem volt kifejez- 
etten franciás neve, de nagyon franciának nézett ki. Amikor 
Barbara bemutatkozott, és kezet fogott vele, egyetlen pillan- 
atra átbizsergett rajta a gondolat, hogy miért nem ilyen fér- 
fiak érnek az ő testéhez. Miért mindig csak Kocsis. 

Eric hosszú szakácsujjai hűvösen simultak Barbara tenyer- 
ébe. Magas férfi volt, karcsú, valahogy mégis izmos és spor- 
tos. Könnyed mosollyal fogadta, amikor Barbara beismerte, 
hogy a franciája még elég gyenge, úgyhogy inkább be- 
széljenek angolul. Pas de probléme, mondta Eric, és angolra 
váltott. Aztán tengeri menüsort ígért, és a hűtőtáskával 
együtt eltűnt a konyhában. 

Tíz perccel később megjöttek az őrök is. Az egyik kiment a 
kapu melletti biztonsági szobába, leengedte a sorompót, és 
bekapcsolta a hatalmas villát körbeölelő háromméteres 
kőkerítés figyelőkameráit. Aztán az éjjellátókat és a monit- 
orképernyőket is. A Vector Security protokollja szerint 
biztonsági gyűrűt vont a ház köré, ide most már Kocsis is csak 
rajta keresztül juthat be. A főépület száz méterre volt tőle. A 

másik őrtől viszont csak húszra, mert az a férfi a vendégház 
oldalában kialakított őrszobából figyelt. Tartotta a kapcsol- 
atot a kapunál figyelő társával, közben ő is látta a kerítés- 
monitorokat, de a ház köré telepített kamerák képeit is. Ha 
majd a szakács elmegy, és Kocsisék lefekszenek, akkor őrjára- 
tozni fog. Erős fénysugarú zseblámpával tizenöt percenként 
körbejárja a villát. 

Mindkettőjüknél volt fegyver. Belga FN 5.7-est használtak, 
nyújtott táras, harminctöltényes pisztolyt. A világ egyik 
legerősebb kézifegyverét, SS190-es tölténnyel, ami az amúgy 
golyóállónak kikiáltott kevlár mellényeket is átüti. 

Akire ezzel rálőnek, az lehet bármiben, aligha éli túl. 

Kocsis fél tíz után nem sokkal futott be, és meglepően nyu- 
godtnak tűnt. Éhes vagyok, ezt mondta köszönés helyett, de 
azért megpuszilta Barbarát. Örült, hogy cicuska (többnyire így 
hívta Barbarát) szakácsot hívott, és annak is, hogy ilyen 
későn már csak halakat fognak enni. ír whiskey-t töltött 
magának (rühellte a skótot), aztán magával vitte a poharat, és 
elment fürdeni. 

Tízkor pedig már ő is ott ült az asztalnál tiszta ingben, par- 
fümszagúan, frissen mosott hajjal, pedánsan megfésülködve. 
Lehuppant a székbe, és hiányos franciatudását fitogtatva ki- 
adta a parancsot Ericnek, hogy induljon a menüsor. 

- Bataille commence - viccelődött tábornoki testtartást 
mímelve, csata indul! Barbara szinte rá sem ismert. A telefon- 
ban érzékelt délutáni idegbaj mintha elszállt volna, nyoma 
sem volt már stressznek, feszültségnek. Talán jó híreket ka- 
pott, valószínűleg neki kedvez a magyar fordulat. 

Barbarát nem érdekelték ugyan a hírek, ő csak divat- 
lapokat és angol bulvármagazinokat olvasott, meg persze a 
kedvencét, a National Geographicot, a párizsi repülőtér 
várócsarnokában mégis megütötte a fülét a CNN magyaror- 
szági beszámolója. Hangosan bömbölt a plafonról lelógatott 
tévékészülék, és arról magyaráztak benne, hogy cirkusz tört 
ki Budapesten, meg valami tüntetés, mert a választásokon 
csaltak, vagy mi a franc, hülye Balkán. Az anyja is biztosan 
emiatt kereste egész nap, de neki nem volt ereje felvenni a 
telefont. Hogy már megint húsz percig azt hallgassa, hogy ez 
a párt meg az a párt, hogy szemetesládája legyen ennek az 
idegbajos nyavalygásnak, amit a nyugdíjas anyja minden al- 
kalommal előad. Semmi másról nem lehet vele beszélni, csak 
a politikáról. Ezt is hogy utálja Magyarországban. Ezt az ál- 
landó politizálást, mintha legalábbis ezen múlna az élet és a 
boldogság. Hogy ki lesz a miniszterelnök. Nem találkozott 
még svájci emberrel, aki tudta volna az itteni kormányfő 
nevét. A kabinet itt hét főből áll, az elnöki pozíciót évente 
rotálják a kormány tagjai között. Mire a svájciak megtanul- 
nák az éppen aktuális miniszterelnök nevét, már jön is egy 
másik. 

Eric végre meghozta az előételt. Szórakoztató figurának 
tűnt, ahogy a két tányérral a kezében megpördült, és hagyta, 
hogy egy pillanatra megpillantsák az ételt, de aztán háttal állt 
nekik, és azt kérte, hogy hunyják be a szemüket. Annyit árult 
csak el, hogy az étel díszítése kaviár, de a többit nekik kell 
kitalálniuk. Ha becsukják a szemüket, odatartja az orruk elé a 
tányérokat, megszagolhatják, és aztán tippelniük kell. így fog 

telni a vacsora. Verseny lesz kettőjük között, hogy ki talál el 
többet. Eric a bíró, ő számolja majd a pontokat. 

Kocsis meglepődve nézett Barbarára. Kérdés volt a 
szemében, hogy ez most komoly? Ilyen cirkuszt rendelt es- 
tére? De hát nem. 

Barbara megrázta a fejét, de mosolygott is közben, mert 
azért tetszett neki az ötlet, még sosem próbáltak hasonlót, és 
hát miért ne, legalább nem kell megkérdeznie Kocsist, hogy 
mitől ilyen könnyed ma este. Mert a végén még szóba kerül 
Magyarország, és akkor fuccs a remek vacsorának, akkor 
hallgathatja ugyanazt, amit az anyjától kellett volna. 

- Én fogok nyerni - mondta magyarul, Kocsis felé küldve 
egy levegőcsókot, amit nagyonritkán tett, és aranyárban 
mért. Ezzel aztán el is dőlt a kérdés. Kocsis másodszor is 
elsütötte ugyanazt a mondatot, nemrégiben olvashatta va- 
lahol, és megtetszett neki. Csata indul! Bataille commencel 

- Akkor - adta ki az utasítást Eric angolul - csukják be a 
szemüket, fektessék a tenyerüket az asztalra, és koncentrál- 
janak az illatokra. Először a kisasszony. 

Mademoiselle-t mondott, a kisasszony szó angolul biztos 
nem jutott az eszébe. De Barbarának ez is tetszett. Eric an- 
nyira franciásan laza. Miért nem tud mindenki ilyen könnyed 
lenni? Behunyta hát a szemét. Beleszagolt a levegőbe, de még 
nem érzett semmit. Hallotta a lépéseket, ahogy a szalon 
selyemszőnyegén odalép hozzá a szakács. Megint beszívta a 
levegőt, és megérezte a férfibőr illatát. Igen, azt érzi, nem az 
ételt. Furcsa volt, majdnem izgató. Érzéki játék férfi és nő 
között. Behunyt szem, illat, bőr, test. Itt lehet Eric karja az 

arcánál, ahogy oldalról elé tartja a tányért, de most már 
keveredik a férfi illata a kaviárral és valami édessel is. Talán 
rák. 

Barbara próbált az ételre koncentrálni, elfelejteni és 
kiszűrni a férfibőrt. Behunyva tartotta a szemét. Szimatolt. 
Eltelt pár másodperc. Kezdte érezni. 

- Nos? - kérdezte Eric enyhe sürgetéssel a hangjában. - 
Csak tíz másodperce van, ez a játékszabály. 

- Spárga és gesztenye és talán, - Barbara mondta volna 
tovább, de Eric belefojtotta a szót. 

- No, no, no, előbb a Mister is szagol! 

Barbara hallotta, ahogy a szakács ellép mellőle, távolodik. 
Most tehát Kocsis következik, az ő tíz másodperce. Számolni 
fogja magában az időt, neki sem juthat több, aztán kinyitja a 
szemét, mert most már nagyon kíváncsi. 7 másodperc, 6, 5... 
itt tartott épp. 

A csattanás olyan erejű volt, mintha a plafonról leszakadna 
a csillár, és darabjaira törne az asztalon. Aztán az ordítás. A 
Kocsis torkából feltörő hörgés, ez az elviselhetetlen és retten- 
etes fájdalomüvöltés. Talán sosem fogja elfelejteni. Barbara 
annyira megijedt, hogy úgy érezte, kiszakad a szíve. 
Kinyitotta a szemét, lihegve kereste a félperces sötétség után 
az irányt, az élességet, aztán végre meglátta, hogy mi történt, 
és akkor már ő is elsikította magát. 

A szakács olyan lendülettel vágta az ezüst halkéseket Koc- 
sis asztalra fektetett kezébe, olyan erővel döfte át a cson- 
tokat, hogy mind a két tenyerét szilárdan odaszögezte a 
bútorhoz. 

Acélmarokkal fogta a két kést, rájuk támaszkodott, és még 
lejjebb döfte őket a fában. 

André ezután előrehajolt, és lefejelte ezt a mocskos, szar- 
házi szemetet. 

- Fruzsikáért, te görény - mondta neki magyarul. 

Budapest - Magyarország 

négy órával korábban 

Didier-t meg kellett győzni. André húsz percet várt, amíg 
Tuniszból végre kapcsolni tudták a francia titkosszolgálat 
vezetőjét. Utána pedig tíz percen át magyarázta neki a rész- 
leteket. André a ferihegyi magánterminálon veszteglő, mada- 
gaszkári felségjelű francia gépben ült. Kódolt, zártláncú be- 
szélgetést folytattak. A hívást a DGSE saját műholdjáról 
irányították át az akkor már másfél órája Tunéziában 
tartózkodó Didier mobilkészülékére. 

André magát is győzködte, sorba szedte az érveket, hogy 
biztos legyen Áron Krisztina elrablásában. 

Kocsis után akar menni, ezt állította, mert Krisztinához 
szerinte Kocsison keresztül vezet az út. Ehhez kért segítséget 
a francia titkosszolgálat fejétől. Denis Allex, ugyebár. Cserébe 
őérte és Mogadishuért. De ezt Didier-nek meg sem kellett em- 
líteni. Nem felejtette el. 

De átlátott Andrén. Rájött, hogy bármit állít és hisz, 
alapvetően az óvodagyújtogató Giannit akarja megtalálni. 
Bosszút állni Fruzsikáért, és közben még a vállalkozását is 
megmenteni. Ez azért nem államérdek, lássuk be. Legkevésbé 
sem francia! A potenciális magyar miniszterelnöknő 

kiszabadítása ebből a szempontból csak mézesmadzag. Didier 
ráadásul félt attól, sőt Andrét ismerve szinte biztos volt 
benne, hogy Kocsis könnyen elhullhat a Gianni és Áron 
Krisztina felé vezető úton. 

- Azt a kártyát már bespájzoltam, André, sokkal fontosabb 
időkre. - Ennyit mondott csak a DGSE feje, és ezzel világossá 
tette, amit André már amúgy is sejtett, hogy a franciák 
kiszállnak. Nem érdekük felhajtani Kocsist, aztán Giannit és a 
végén még Áron Krisztinát is. Mert mégis mi közük lenne 
hozzá? 

Még akkor sincs semmi, ha tényleg elrabolták, amit amúgy 
nem tudnak biztosan. Csak gyanú. Egy érzés. Valamiféle se- 
jtés. Egy kérdőjeles talán. 

- Ha én kártyáznék. - André lassan, de azért belevágott, 
mert végül is mit veszíthet? Didier legfeljebb elköszön, és 
megkéri, hogy ne avatkozzon a nagyok dolgába. - ...ha én 
kártyáznék, akkor még hosszú távon is sokkal fontosabb 
lapnak érezném Áron Krisztinát, mint ezt a Kocsist. 

Didier nem reagált, csak halkan szuszogott a vonal túlsó 
végén. A DGSE titkosított kommunikációs rendszere töké- 
letesen működött. Ez a kapcsolat semmiben sem hasonlított a 
panamai bankok zűrzavaros, kattogó és bonyolult karib-szi- 
geteki kódrendszeréhez, amelyben néha elveszett a hang, de 
mindenképpen késett és sercegett. 

A francia titkosszolgálat saját műholdja olyan tiszta vonal- 
at biztosított, hogy André még Didier lélegzését is hallotta. 
Mintha itt lenne mellette. Sőt közelebb. 

- Azért értékesebb kártya - folytatta, megérezve a lehet- 
őséget a csendben -, mert mi van, ha kiszabadítjuk, és tényleg 
ő lesz Magyarország miniszterelnöke? Hálával talán nem tar- 
tozna, de a Nyugat aggodalmait azért meghallgatná. Azt 
például, hogy Közép-Ázsiában ezek a Kocsisfélék mekkora 
veszélyt jelentenek. Elefántok a porcelánboltban. 

Didier csak szuszogott tovább. Nem szólalt meg, hanem 
gondolkodott. Kémpóker, André magában mindig így hívta 
ezeket a lehetetlen helyzeteket. Amikor egyetlen ember tíz 
másodperc alatt dönthet sorsokról, életekről, sok mindenről. 
Ha nem lenne részese, azt hinné, hogy ilyen biztosan csak a 
filmekben történik, az életben soha. 

- Ha még élni fog akkor az az elefánt - szuszogta végül a 
telefonba Didier, Kocsisra célozva.Nyílegyenes szen- 
vtelenséggel, bármiféle hangsúly nélkül. Nem tiltott meg 
ezzel semmit, és nem is engedélyezte, de parancsot sem adott 
rá, csak áttolta Andréra a döntés felelősségét. 

- Ha még élni fog, hát igen. - bólintott rá André megértve, 
hogy Didier rábízza a döntést. A francia kémfőnök rövid 
mondatából az is fölsejlett, hogy számára elfogadhatatlan 
lenne, ha a Kocsis-kártya eltűnne, és nem kapna érte cserébe 
értékesebb lapot, a Nyugatra odafigyelő Krisztinát. 

Most aztán végképp csend lett a vonal mindkét végén, 
mert magukban mindketten azt a néma párbeszédet folytat- 
ták le a másikkal, amit hangosan még az ilyen titkosított von- 
alakon sem lehet megejteni. Soha sehol nem lehetett. 

Kocsis az övé, mondta Andrénak a csend, de addig azért 
életben kell tartania, amíg kiderül, hogy valóban elrabolták-e 
Áron Krisztinát, és ha igen, akkor hol van. 

Didier a csend hangján azt is üzente, André legalábbis így 
értette a szuszogó légzés némaságát, hogy utána viszont el- 
hajíthatja a Kocsis-kártyát. Legfeljebb a közép-ázsiai por- 
celánboltban eggyel kevesebb bajkeverő elefánt téblábol ma- 
jd. Ez is egy opció. A franciáknak akár még tetszene is. De ezt 
döntse el André. A szituáció függvényében. Hát el fogja. 

- Merci - köszönte meg a semmit, a csendet, a néma párbe- 
szédben kapott engedélyt, és aztán bontotta a vonalat. 

Innen már sokkal egyszerűbb volt, mint bárki gondolná. 
Ha a DGSE elszánja magát, és teljes erejével beszáll egy ilyen 
partiba, akkor Kocsis lehet akármekkora várúr Kelet- 
Európában, óvatoskodhat, hívhat másik gépet Üzbegisztán- 
ból, lemondhatja a saját nevén futó magán jetbérletet, és 
felülhet egy menetrend szerinti járatra, elsikálhat ezt-azt, de 
akkor sem tud eltűnni. Legfeljebb csak órákra, pár napra, es- 
etleg egy hétre, de semmiképp sem örökre. 

A madagaszkári gép Andréval a fedélzetén pár perc múlva 
elindult Genfbe, Kocsis egyetlen ismert lakcíme és feltételez- 
ett felbukkanási helyszíne felé. Közben a francia titkosszol- 
gálat úgynevezett transzmissziós központja, pontosabban az 
ottani szuperszámítógépek belevetették magukat az évek óta 
tárolt adat milliárdokba. Ugyanúgy, mint az amerikaiak, a 
franciák is monitorozták és gyűjtötték az összes Franciaor- 
szágba irányuló vagy onnan induló telefonhívást, e-mailt, 

közösségi oldalakon posztolt bejegyzést, bankkártya for- 
galmat és még rengeteg mást is. 

2013 nyarán óriási felzúdulást keltett, amikor a párizsi Le 
Monde leleplezte a DGSE ilyen irányú tevékenységét. Pár hét- 
tel azután, hogy az Amerikai Nemzetbiztonsági Ügynökség 
egykori informatikusa, Edward Snowden hasonló botrányt 
robbantott ki az Egyesült Államokban. 

A cirkusztól függetlenül a rendszer persze működött 
tovább. 

A francia ajkú Genf, már csak a titkos bankszámlák miatt 
is, a DGSE egyik legalaposabban figyelt városa volt, még ha a 
svájci-francia határ másik oldalára esett is. Franciaországot 
ez nem zavarta. Az ilyesmi nem szokta. A prangins-i cím 
ismeretében húsz percbe telt, amíg a DGSE pontosan 
megtudta, hogy Kocsis házát melyik biztonsági szolgálat őrzi. 
Tíz perc múlva már ismerték az összes bankszámlát, amiről a 
Kocsis-villából valaha fizettek a Vector Securitynak. Aztán 
megtalálták a házban felbukkanó cégek adatait, a kertésztől 
kezdve az időnként igénybe vett szakácsszolgáltatóig 
bezárólag. 

Beléptek a Vector Security adatbázisába, ismerték a villa 
ki- és belépési kódjait, minden telefonszámot és bankkártyát, 
amit Kocsis vagy a környezete használt a házra vigyázó 
biztonsági céggel folytatott érintkezésben. Újabb negyedóra 
múlva már beazonosították azt is, hogy a számlafizetés 
mögött álló egyik Visa kártyát épp használták a párizsi 
Charles de Gaulle reptéren. 

Tudták, hogy egy Genfbe tartó Air Francé gépre vettek vele 
jegyet, tudták, hogy az utas neve Galambos Barbara, tudták a 
repjegy vásárláskor megadott e-mail címét, a telefonszámát, 
és utána a híváslistából kiderítették Kocsisét is. Ebből rájöt- 
tek, hogy Kocsis Cipruson szállt le, és hogy ő is Genfbe vett 
jegyet a Lufthansa menetrend szerinti járatára. Egy órán 
belül tudtak szinte mindent. Még Barbara piros Porschéjának 
a rendszámát is, így a térfigyelő kamerákkal fél órán belül 
megtalálták a genfi repülőtér hosszú távú parkolójának a 
második emeletén. 

Egyetlen szál maradt csak homályban. A DGSE továbbra 
sem jött rá, hogy vajon hová tűnhetett Gianni és Áron Kriszt- 
ina. Cipruson maradtak, vagy továbbmentek valahová? 

André érdeme az egészben annyi volt, hogy az összefüg- 
gést ő vette észre a korábban vásárolt repülőjegyek és a 
Kocsis-villába rendelt szakácsszolgáltatás között. Talán csak a 
személyes érdeklődése miatt nézte meg alaposabban ezeket a 
dátumokat, a szakácsok nevét és az igénybe vett cégeket, de 
feltűnt neki, hogy általában azokon az estéken kérik a szol- 
gáltatást, amikor Barbara és Kocsis különböző irányból majd- 
nem egyszerre érkezik a házba. Innen már tényleg csak a 
DGSE ereje kellett ahhoz, hogy a némi adóhátralékkal 
küszködő Celebrity Chef vezetője engedelmesen alkalmazkod- 
jon a kéréshez, és aznap estére, ha úgy adódna, akkor a 
prangins-i villába a híres párizsi szakácsot, az épp Genfben 
vendégeskedő Eric Ripert közvetítse ki. 

Lehet ilyen kérésre nemet mondani? 

Volt persze második és harmadik verzió is, de amikor be- 
futott Barbara hívása, André egyértelműen ezt az opciót 
választotta. A legbiztonságosabbat. Hiszen így semmit sem 
értek a kamerák, a lézerek, a felfegyverzett biztonsági em- 
berek és a golyóálló mellényeket is átszakító töltények. 

Prangins - Svájc 

- Huhh... huhh... huuuh... - Barbara a szája elé tartotta a 
kezét, és hangosan lihegett. Ijedten küszködött az ájulással. 
Görnyedten ült, majdnem ráborult az asztalra. 

André elengedte a Kocsis kezébe mélyesztett halkéseket, 
és felkapott egy villát az asztalról. Mintha pisztoly lenne, úgy 
szegezte Barbara homlokához. A nő a stressz pánikjában 
egyre nehezebben kapott levegőt. 

- Huhh. huuuh. - próbált behunyt szemmel ülve maradni. 
Bal keze a szája előtt maradt, ajobbal viszont az asztal szélébe 
kapaszkodott, hogy ne essen le a székről. Az erő lavinaszer- 
űen hagyta el. Érezte, ahogy egész testét elborítja a remegés. 
Rángatózott a combja. Minden kiszaladt belőle. El akarta en- 
gedni magát, hogy összerogyjon és a földre feküdjön, mert ő 
ezt nem bírja. Úristen, mi történik itt? 

A fémvilla úgy sugárzott felé a homlokától pár centire, 
nem látta, de érezte, mintha az agyát kitépő mágnes lenne. 
Barbara olyan erővel hunyta be a szemét, úgy feszítette meg 
az arcizmait, mint aki arra készül, hogy ha a pupillája felé 
döfnek, akkor a szeme elé vont bőr erejével kivédje a szúrást. 
A pánikszerű hunyorítással befelé, mélyre, védelembe zárta a 
szemét. 

Rettegett a gondolattól, hogy mi következhet, a lihegésen 
kívül mégsem adott ki hangokat. 
Kocsis sem. 

Túl voltak rajta. André túl volt a váratlan támadás legkock- 
ázatosabb szakaszán, a fájdalom első heves ordításán, amikor 
az őrök még észrevehetik. Mostantól már csak halk agónia 
következik. 

Az esti érkezéskor átment a nappalin, a szalonon, az 
étkezőn, és mindent végignézett. A házon belül nem látott 
kamerákat, csak mozgás- és hőérzékelőket. A távollét idejére 
bekapcsolt riasztórendszer kifinomult technikai eszközeit. De 
semmi olyat, amivel az őrök akkor is beláthatnának az épület 
szobáiba, amikor Kocsisék itt vannak. 

Az ordítást mégis meghallhatták. A kapunál aligha, de a 
vendégházban kialakított őrszobából már könnyebben. Az se 
volt közel, de akkor is. André tehát figyelt. A pisztolyát fél 
órával ezelőtt, amikor megterített, az asztal alá szigetelősza- 
lagozta. Ott volt tőle kéznyújtásnyira. 

Várt. Hallgatózott. 

Kocsis kezdett a lefejelés kábulatából magához térni, de 
egyelőre kókadt agóniában maradt. André erre számított, a 
késeket ezért is döfte a tenyerébe. A kézfej átszúrásánál ugy- 
anis centimétereken múlik, hogy mi történik az áldozattal. 
Hogy mit érez, mekkora fájdalmat, az hány percig tart, és 
végül mi lesz a következménye. Vérveszteség, percek múlva 
halál, esetleg csak légzészavar, zsibbadás és túlélhető 
roncsolás. 

Kocsis ez utóbbival küszködött. A túlélhető roncsolással. 
Ha André pár centivel feljebb döfött volna, a csukló tövébe, 
akkor viszont hasonlót élne át, mint egykor a keresztre 
feszítettek. 

Rövid, pár perces utazást a halál folyosóján, mert a 
csuklóban átvágott idegek izomgörcsbe rántják a test 
bonyolult hálóját. Elég gyorsan tüdőbénulást okoznak, és 
legkésőbb két perc múlva belégzési állapotban megmereved- 
nek a bordaközi izmok. 

Egyszerű anatómia. 

A keresztre feszítettek, bármily meglepő, nem a 
vérveszteségtől haltak meg, hanem megfulladtak, főleg mert 
a rómaiak még a lábukat is megtörték térd alatt, és ezzel sz- 
inte azonnali görcshalált okoztak. 

Kocsis kezét viszont a döfés pár centivel feljebb érte. 
Szándékosan a tenyér közepén. Ott nincs ütőér, nincs tehát 
nagy vérveszteség sem. Viszont megsérül az ujjak 
csonthártyája, zsibbasztó fájdalmat és görcsös agóniát 
okozva. 

- Barbara, magát nem fogom bántani - mondta André a le- 
hető legnyugodtabb hangon alihegő, majdnem eszméletét 
vesztő szőke nőnek -, de a barátja majdnem megölte a 
kislányomat. Ezért jöttem. Rágyújtatta az óvodát. 

Kocsis kinyitotta a szemét. Látta a lidérces képet, látta a 
saját kezét, a diófa asztalba szögelt tenyerét, de mintha ez 
nem is az ő testrésze lenne, egyáltalán nem érzett semmit. 
Most nem. A fájdalom elillant, szinte az egész karja érzéke- 
tlenné vált. Zsibbadt. Ösztönösen meg akarta mozgatni, de 

már egyetlen milliméternyi rántás is olyan idegi nyilallást 
okozott, hogy alig bírta elviselni. A heves fájdalomvillám újra 
keresztülvágott rajta. 

Áhhh... - nyögte aléltan, mindenféle hangerő és ellenállás 
nélkül. André rápillantott, detovábbra is Barbarára kon- 
centrált, mert előbb őt kellett semlegesítenie. Feleslegesen 
nem akarta bántani. 

- Ez az én ügyem a főpatkánnyal. - Még mindig ugyanoly- 
an kimért és halk tónusban beszélt,mint az előbb. - Maga ki- 
maradhat belőle, Barbara, de csak ha nyugodtan viselkedik. 
Három perc, és túl leszünk rajta. Há-rom. 

A végén már szótagolta. A márványbőrű nő zihálva vette a 
levegőt. Ma este puha, selyempántos koktélruhát viselt. A 
kulcscsontjánál, ahogy az asztalra görnyedt, fel-le járt a 
könnyű, piros selyem, a törékeny test mégis mintha kezdett 
volna magához térni. Lassult a zihálás. Kezdte hallani és ért- 
eni, amit mondanak neki. 

- Csak maradjon csendben! Csend-ben - adta ki az egyetlen 
követendő utasítást André, és letette a villát. - Elvettem a 
villát, kinyithatja nyugodtan a szemét. 

De Barbara nem merte. Nem tudta. Nem akarta. Kezét még 
mindig a szájához tartotta, és hagyta, hogy a feje előrebukjon, 
hogy a homloka megtámaszkodjon a hófehér, hűvös 
damasztterítőn. 

Kicsi, apró mozdulattal, amennyi az erejéből telt, megrázta 
a fejét. Nem nyitja ki a szemét, ezt üzente, de így marad, moz- 
dulatlanul, megígéri. 

André hosszan nézte. Figyelte az asztalra dőlt és félelembe 
fagyott nőt, a vékony nyakat, a remegő pillangóéletet. Nem 
veszélyes, ezt súgta az ösztöne. Nem kell vele semmit 
csinálni. De azért nézte még, figyelte, ijesztette a tekintetével, 
szeme perzselte Barbara hátát. A néma csend és mozdulat- 
lanság azt üzente, azt ordította a nő felé, hogy épp most dől el 
a sorsa. 

Aztán André végre megmozdult, de a nő addigra már 
betört. Idomított állatként maradt az összeszorított szemű 
mozdulatlanságban. 

Kocsis lába rángatózni kezdett, térdével alulról megrúgta 
az asztalt. Átfutott rajta az agyából érkező jéghideg üzenet. 
Fogy az idő. Ezt érezte, ezt a zsibbasztó, lassan az egész testét 
átjáró görcsöt, azt a furcsa erőt, ami átveszi fölötte az 
irányítást, és neki már nem marad semmi akarata. Elfogy a 
levegő, a tér, az élet, az idő. És így is volt. 

André centiméterpontos döfése és a heves fájdalom sokkja 
után egyperces, zsibbadó kóválygás következett. Ennek volt a 
jele a rángatózó végtag, az asztal alatt görcsölő láb. Ha 
minden így marad, ha Kocsis nem válaszol a kérdésekre, és 
André nem engedi szabadon, akkor az asztalhoz szegezve hal 
meg pár perc múlva. 

Magától. Mert megöli ez az ülő pozíció. 

Agyába mindjárt vér tolul, ez éberré fogja tenni, pár percig 
tud majd gondolkodni, beszélni, dönteni, de aztán hirtelen 
összeomlik benne minden, és az élete váratlanul véget ér. 
Tudat alatt, mélyen már ezt érezte. Fogy az ideje, súgta a 
teste. De André azért el is magyarázta neki. Hogy egészen 

világos legyen a képlet. Mint egy szakorvos, hideg tárgyszer- 
űséggel a hangjában. 

- Az átvágott tenyéridegek és a test védelmi reakciója épp 
becsapja a testedet. - Továbbra is tegezte Kocsist, mert ez a 
söpredék nem érdemel tiszteletet. Annyit jelent neki, mint 
bármelyik féreg. - Az agyad már ki is adta a védelmi paranc- 
sot, hogy le kell vinni a vérnyomásodat. De egy ilyen kövér 
seggfejnél, mint te, ez keringési sokkot fog okozni, és pár 
perc múlva megöl, mert pechedre ülő testhelyzetben kötöttél 
barátságot a halkésekkel. 

André ránézett Barbarára, de a nő meg sem mozdult. Még 
mindig lihegve vette a levegőt, bár most már tényleg en- 
yhülni látszott a pánik. Az asztalra boruló vékony galambtest 
egyre kevésbé lüktetett. André Kocsis arca elé hajolt. Megc- 
sapta a félelem keserű szájszaga. 

- Ha kihúznám a kést, és hagynálak összerogyni, a földre 
esni, kiterülni, mint egy víziló,akkor helyreállna a ker- 
ingésed, te vadbarom, vagyis túlélnéd. Még vért se nagyon 
vesztenél. De előtte azért lenne néhány kérdésem hozzád. - 
Várt, és közben tízcentis távolságból a szemébe nézett. Koc- 
sisnak ősz, gondozatlan és dús szemöldöke volt. Kezdődő máj- 
foltok a bőrén és kicsit felpuffadt, izzadó orrnyerge. Sokat 
iszik, látszott rajta. - Vagy válaszolsz és túléled, vagy nem, és 
akkor itt hagylak. Harmadik opció, hogy a teljes testsúlyoddal 
hátradőlsz, és a tenyereidet kiszakítod a halkések döféséből. 
Széttrancsírozod, és te magad vágod ketté a kezedet. Kicsit 
fájni fog, de legalább elterülhetsz a puha perzsaszőnyegeden. 
Szólj, ha esetleg kérdezhetek. 



492/5H 



Nincs értelme sokáig morfondírozni, mert rohan az idő. 
Fogy nagyon! 

André ezzel befejezte, és kiegyenesedett. 

Amikor pár órával ezelőtt Genf felé repült, és a gépre be- 
futó adatok között észrevette a szakácsszolgáltatás telefon- 
számait, akkor még arra gondolt, hogy Kocsissal rendezi a 
Dunamenti Kulináris Gondolatok kérdéskörét is. A saját vál- 
lalkozásáét. Hogy valós áron eladja neki. Üzletet köt vele an- 
nyiért, amennyit Kocsisnak eredendően fel kellett volna aján- 
lania. Mert Adriennel és Fruzsikával ezek után úgysem 
maradnak Magyarországon. Akkor meg vigye Kocsis, ha en- 
nyire kell neki, csak az ár legyen korrekt. De pár perc múlva 
már az ötletet is szégyellte. Hogy egyáltalán eszébe jutott. Üz- 
letet kötni Fruzsika, nem, nem is tudta, hogyan nevezze. Ezzel 
a görénnyel. Hogy ennek a pénzét ő valaha is lássa? A kezébe 
vegye? Gondolatban még Fruzsikától is elnézést kért, és kom- 
penzálásként kicsit erősebb lett a döfés, amikor a halkéseket 
belevágta ennek a féregnek a mancsába. 

- Ki az a Fru... Fruzsika? - Kocsis nyökögve szólalt meg, ne- 
hezen préselte ki magából arövid kérdést. Ezek szerint itt 
akadt el. Fruzsikánál. Kocsis azt se tudja, hogy miről van szó. 
És kiről! André már épp válaszolni akart, de Kocsis folytatta, 
és így még az is kiderült, hogy Andrét sem ismeri. - És te mit 
akarsz. Ki a franc vagy te? 

André ránehezedett a Kocsis jobb kezébe süllyedő halkés 
markolatára. A puha diófa asztal tovább engedett, érezte, 
ahogy az éles eszköz mélyebbre hatol. A szélesedő penge 



493/5H 



tovább hasította Kocsis tenyerében a húst és az apró 
csontokat. 

- André Calvi - mutatkozott be neki -, Kulináris Gondola- 
tok, Duma, gürcölés és munka, sajátvállalkozás. 

Látta Kocsis szemében, hogy még mindig fogalma sincs, 
úgyhogy tágította a kört. 

- Feljelentés, lenyúlás, Bazsó doktor, Gianni és a 
kislányom, az óvoda felgyújtása - mondta,sorolta, de úgy 
tűnt, hogy Kocsis ezekről sem hallott -, vagy olyan nagyban 
megy a játék, hogy te az ilyen apróságokkal nem is foglalko- 
zol? Intézi a többi szarházi? 

Abbahagyta, mert rájött. Hát persze! Mekkora tévedés! 
Miért is gondolta, hogy egy ekkora cápa, ebből a sok tízmillió 
eurós villából konkrétan foglalkozna az ő pitiáner, aprópén- 
znek se elég üzletecskéjével. 

Őt Kocsis gépezete találta meg. Hiszen ez a rohadék csak a 
mindenkit eltaposó és lerabló úthengert rakja össze, aztán az 
emberei beülnek és mennek vele. Őt, a várurat, ezt a Csák 
Mátét a részletek már nem érdeklik. Hogy konkrétan kit és 
hogyan lapítanak ki vele! Ő csak áll, és nézi az úthenger 
nyomában felbukkanó új és tükörsima aszfaltot. Ami már az 
övé. Őt a végeredmény érdekli, az onnantól beszedhető útdíj. 
A pénz, ami akkor már neki ketyeg. De hogy előtte mi és ki 
volt ott, kit kellett a földbe taposni, és hogyan, ezekkel az 
apróságokkal ez a görény sosem foglalkozik. André és a cége 
neki legfeljebb statisztika. Az útépítés során Kocsis nem figyel 
az élőlényekre. Azt se tudja, hogy kiket tapos maga alá. Fruz- 
sika? Ki a franc az? 

Mit tud erre mondani? André megértette, felfogta, még 
jobban megértette és még jobban felfogta. Nem őróla szól ez, 
persze, igen, világos. 

De amúgy sem ezért jött, nem önmagáért. 

Nem üzletelni akar Csák Mátéval, hanem javítani az 
arányokon. És megtalálni Áron Krisztinát. Kicsit segíteni. 
Búcsúzásként talán, mielőtt újra másik életet kezd valahol. 
Ezúttal mégsem hagyni, hogy Magyarországon megint a 
rosszak győzzenek. Úgyhogy folytatta a felsorolást. 

- A miniszterelnök elleni merénylet, Áron Krisztina 
elrablása, dereng már valami? - Azonnallátta Kocsis arcán, 
hogy dereng bizony. - Ciprus például. A kést elsősorban Áron 
Krisztina miatt kaptad a tenyeredbe, hogy megmondd, hová 
dugtad. Fruzsika miatt legfeljebb csak mélyebbre ment. 

Barbara felnézett. Az utolsó fél percben már egész tisztán 
értette ezt az Ericet vagy Andrét vagy kicsodát. Kinyitotta a 
szemét, ölébe ejtette a tenyerét, és nézte a jelenetet. Nem 
szólalt meg, betartotta a némasági ígéretét, de Áron Krisztina 
neve ismerősen csengett neki. Már kétszer is olvasott róla a 
National Geographicban. Azon kevés magyarok egyike volt, 
akikről Barbara tudott, és érdekelte, amit csinálnak. Egy ny- 
ugatias magyar. Nem a szokásos hónaljszag. ízlés, elegancia. A 
távolból is kedvelte, és most érteni akarta, hogy mi köze van 
hozzá Kocsisnak. Mi az, hogy Áron Krisztina elrablása? 

- Hívában vannak. Üzbegisztánban. 

Ennyi volt. Egyetlen nyökögve kiejtett mondat. És kész. 
Vége! Semmi alkudozás. Pont úgy, mint amikor a kaszinóban 
Kocsis belátja, hogy bukta a partit, és az asztalra hajítja a 

lapokat. Vigyék. Nem kell. Nem ér ez annyit, hogy tovább 
kockáztasson érte. Mindent azért mégsem tesz fel egy ját- 
szmára. Úgyhogy kiszáll. 

Ez volt a nyökögő hangsúlyában, a tekintetében, ahogy 
azonnal a kezét nézte, mintha bilincs lenne rajta, és őt most 
már engedjék el. Megmondta, elárulta, hogy Üzbegisztán és 
Híva. Bedobta a lapokat, úgyhogy kész. Volt ebben elég sok a 
Kocsis-féle kaszinómentalitásból, ahogy nemcsak Monacóban, 
hanem az egész életében viselkedik. Mert neki minden csak 
egy játszma. És ha elveszíti az egyik partit, hát az sem gond. 
Következménye úgysincs, nem is lehet, mert a 
kártyajátékosok a hosszú távú egyenleget nézik. Hogy úgy 
nyerésre állnak-e. És ő igen! Nem kell mindig nyerni, lehet 
bukni, előfordul és belefér, hát akkor most is bukott, na és? 
Mit számít? Holnap majd folytatja, kezdődik egy másik parti, 
új emberek, új vesztesek. Ezek, akárkik legyenek is, most 
nyertek, hát örüljenek, és szaladjanak a pénzükkel jó 
messzire, mert ha újra elé tévednek, akkor még a végén vissz- 
anyeri tőlük. 

Kocsis nem tudott olyan mélyre zuhanni, hogy felmerüljön 
benne a gondolat, ami André fejében már réges-rég megszü- 
letett. Az arányokon Kocsis esetében csak úgy lehetett 
javítani, ha nem kártyázhat többé. Ez ilyen egyszerű. Ki kell 
zárni a kaszinóból. Közbülső megoldás nem létezik. 

- Hívában hol? - tette fel André az utolsó fontos kérdést, 
és megmarkolta a halkések markolatát. Megemelte a vállát, 
mint aki arra készül, hogy kirántja őket. André testtartása azt 
üzente, hogy ha Kocsis válaszol, ha még ezt a kártyát is 

bedobja az asztalra, akkor ő kihúzza a késeket, és a milliárdos 
megszabadul. Úgyhogy Kocsis bedobta. 

- A telefonomban van a cím. Gianninál a zsebemben. - Kez- 
dett lassulni, miközben a térde megint rázta az asztalt. A 
stressz hatása volt ez, André tudta jól. A légióban oktatták 
őket ilyesmire. Látta a Vietnamban felvett háborús videókat, 
végignézte többször is a késekkel kiszegezett emberi test 
sokkját, a keringés leállását. A lábrángás a szívritmus felbor- 
ulását, az agónia újabb fázisát jelzi. Kocsis már nem sokáig 
használható. 

André mégsem húzta ki a késeket, hanem elengedte a 
markolatukat, és mind a kettőt benne hagyta Kocsis kezében. 
Megkerülte az asztalt, odalépett a milliárdos mellé, és megta- 
pogatta a nadrágzsebeit. A bal oldaliban megérezte a tele- 
fonkészüléket, kivette, és megnyomta a híváslista gombját. 

Visszafelé a hatodik beszélgetés volt „Gianni - az olasz 
szám". Rákattintott, belépett a telefonkönyvbe, és tényleg ott 
volt. Kocsis Gianni neve mellé mentette el a hívai címet. 
Valószínűleg nem akarta papírra felírni, később elfelejteni, 
véletlenül nyomot hagyni. Itt viszont ki keresné, a telefon- 
jában, még ha nem törli, akkor is. 

Bal kézzel, hátulról csapta tarkón Kocsist. A milliárdos 
kábultan előreborult. Mint egy részeg alkoholista, úgy feküdt 
az elegáns asztalon, a porcelánedények között. Leszámítva 
persze a véres késeket. 

Le kellett ütnie, mert amikor a keringési fulladás nem- 
sokára elkábítja, Kocsis lezuhanhat a földre. És akkor túlélné. 
A súlyos, kövér test dőlését a tenyérbe ütött kések nem 

bírnák megtartani. A kéz csontjai és szalagjai ehhez nem elég 
erősek. A rómaiak nem véletlenül verték a szöget a keresztre 
feszítettek csuklójába. Az már bírja a súlyt, a tenyér viszont 
nem. 

André fogta a második fogáshoz, a tonhalsteakhez 
odakészített kést, és egyetlen rántással átvágta a szívoldali 
csukló ereit a bal kéztőnél. Biztos, ami biztos. 

-Jöjjön, Barbara - nyújtotta a kezét a döbbent tekintetű nő 
felé -, egy ilyen kellemes vacsora után vigye haza a párizsi 
szakácsot. Udvarias gesztus lenne, főleg mert a kertkijáratnál 
együtt köszönhetnénk el az őrtől. Magának biztosan kinyitja 
a kaput. 

Híva - Üzbegisztán 

12 órával később 

Pontosabban 12 óra 26 perccel később. André ennyi idő 
múlva telefonált. Tizenkét és fél óra telt el azóta, hogy Kocsis 
mobiljában megtalálta Gianni olasz számát. 

Fel kellett hívnia. 

Elsősorban azért, mert a DGSE annyit tudott csak megál- 
lapítani, hogy a készülék be van kapcsolva, és valóban azon a 
címen „tartózkodik", ahol Kocsis adatai szerint lennie kell. De 
attól, hogy a telefon a sárga, homokfalú épületben van, még 
nem biztos, hogy Gianni is. Sőt azt sem lehetett tudni, hogy 
Áron Krisztinát ott őrzik-e. 

Üzbegisztán hivatalosan semmit sem tudhatott az akcióról, 
mert az országban már régóta nem bízott a Nyugat. Az 
amerikaiak tettek ugyan halvány kísérletet a közeledésre, 



498/511 



amikor az afgán háború idején légitámaszpontot akartak 
nyitni, és cserébe sok százmillió dolláros, szabad fel- 
használású segélyt ajánlottak az elnöknek (az amerikaiak 
segélynek hívják a kenőpénzt), Üzbegisztán mostanra mégis 
visszakerült az orosz ernyő alá. Az egykori szovjet kom- 
munista párt üzbég főtitkárából államelnökké avanzsált 
Iszlám Karimov, az „Üzbegisztán Hőse" cím büszke tulajdono- 
sa, visszavezette az országot Moszkva befolyási övezetébe. 

Úgyhogy tőle nem lehetett segítséget kérni. Adótartozása 
sem volt Franciaországban, olyan, mint például a Celebrity 
Chef tulajdonosának. Legkevésbé pénze. Riviérái villája. 
Szeretője. Semmije. A DGSE nem talált rajta fogást. 

A madagaszkári gép Hívától harmincöt kilométerre, az ür- 
gencsi repülőtéren landolt. A francia „üzletemberek" 
terepjárót béreltek, és lementek a térképről. Nem a főúton 
közelítették meg Hívát, hanem a sivatagon keresztül. Először 
még nem értették, hogy Gianni miért őrzi egy városszéli épü- 
letben Áron Krisztinát, de végül arra a következtetésre jutot- 
tak, hogy valószínűleg a gyors menekülés lehetősége miatt. És 
így is volt. 

Gianni a középkori városfal tövében parkolta le a saját 
terepjáróját. André legalábbis azt feltételezte, hogy az épület 
mellett álló Land Rover az övé. Hogy Gianni használja. 

Majdnem egy kilométerre talált csak megfelelő magaslatot, 
onnantól már lejtett a homoksivatag. Ha közelebb megy, Gi- 
anni észreveheti. 

- Fruzsika apukája lennék. - André így kezdte a beszél- 
getést. - Elmentem érte az óvodába. 

Gianninak eltartott pár másodpercig, amíg kapcsolt, hogy 
ki is hívhatja őt az olasz számán, de aztán André bemutatko- 
zott, és közölte, hogy ezúttal Áron Krisztináért jött. 

Gianniból kitört a szokásos agresszió, seggfejezni kezdett, 
stronzónak nevezte Andrét, és már majdnem lecsapta a tele- 
font úgy, mint a Gellérthegyen, amikor megszólalt a müezzin. 

Gianni ekkor követte el a hibát. Mégsem nyomta ki a 
készüléket, hanem vonalban maradt, mert meglepte, hogy 
André váratlanul kopaszfejnek szólítja. Gianni egyetlen pil- 
lanatra azt hitte, hogy André tényleg látja. Hiszen másképp 
honnan tudná, hogy ő kopasz? A drónfotó összefüggése, hogy 
André a BAH-csomópontnál készült felvételről ismerheti az 
arcát, nos, Gianninak ez eszébe sem jutott. 

De hát miért is jutott volna? 

Hibázott, mert ezek után nagyképűen kisétált a város 
sivatagi oldalára, a nagy semmibe, ahol biztos nem veheti 
észre senki. 

- Engem te itt aligha láthatsz, kisöcsi - mondta Andrénak, 
miközben kilépett a sárga házból, és hátát a zsúfolt város felé 
fordította. Az épület fedezékébe húzódott, a homokdűnék 
oldalán. - Kizárt, hogy láss, mert ha magam elé nézek, akkor 
bizony csak a végtelen sivatag lebeg előttem. Élőlény nuku, 
még egy patkány se, nemhogy emberszerűség. Vagy te lennél 
a hullámzó délibáb ebben a köcsög, végtelen semmiben? 

Miközben kierőltette magából a sértő és lekezelő mond- 
atot, Gianni meglátott egy szamárháton lovagló kisfiút. Rend- 
ben, gondolta magában, mégis van itt élőlény. Nem is egy, 
hanem kettő. Ez a kis hülye parasztgyerek és a szamár. Ott 

nyargalnak tőle pár száz méterre a homoksivatagban. A kisfiú 
úgy hajtja azt a szerencsétlen állatot, hogy a csontsovány dög 
mindjárt össze fog rogyni. 

Gianni szorosan a falhoz tapadt a homoképület mögött. 
Nézte a sivatagot, a forró homokdűnék hullámait. Csak a 
kisfiút látta, senki mást. Megnyugodott. Nem jött rá, hogy épp 
ez volt a cél. Kicsalni őt ide. 

Tényleg, micsoda baromság, gondolta Gianni. Felvette a 
hívást, persze, hiszen miért ne venné fel, ha ezen a mobilon 
valaki rácsörög. De ez azért kevés, lássuk be. Megszerezni va- 
lahogy a számát, és aztán úgy csinálni, mintha ezen kívül 
bármi mást is tudna róla ez a stronzo. Azt hazudni, azt 
blöffölni neki, bele az ő fülébe, hogy sejti, merre tartja fogva a 
miniszterelnököt. 

Mekkora seggfej, hát ez tényleg az. 

Ennyire hülyének nézi őt? 

- Kapd be, baromarc - mondta Andrénak zárásként, és 
most már kinyomta a telefont úgy, mint a Gellérthegyen. Ott 
állt, hátát a sárga, smirgliszerű épületfalnak támasztva, előtte 
pedig a végtelen sivatag. 

Az üres és lapos homoktenger. 

Hát, ha ő nem lát semmit, akkor őt sem láthatják, gon- 
dolta, és behunyta a szemét. A lövedék szabályosan letépte a 
fejét. 

Nizza - Franciaország 



három héttel később 

A magyar sajtó napokig csak találgatott. Áron Krisztina 
váratlan előkerülése és a magyarázat, hogy Amerikából haza- 
felé repülve őt és Kocsist is életveszélyesen megfenyegették, 
valószerűtlennek tűnt. Krisztina azt mondta, hogy ha kiszállt 
volna Budapesten, akkor még ott, a repülőtéren vállról in- 
dítható rakétával lelövik. Emberi gyengeség, elismeri, de egy 
nappal azután, hogy merényletet kíséreltek meg a 
választáson győztes miniszterelnök ellen, ő ezt elhitte, 
megijedt és elmenekült. 

Sajnálja. 

A közleményét egyébként azért írta akkor úgy, ahogy, 
mert azt remélte, hogy a sorok között olvasni tudók rájönnek, 
hogy még sincs minden rendben. Hiszen a helyzet épp 
fordított, ő természetesen bízik a török irányban, és azt re- 
méli, hogy perzsa férje és Babák kapcsolatrendszere segíthet 
másfajta keleti kapukat is megnyitni. Nem csak a Moszkva be- 
folyása alatt álló Belső-Ázsiát. 

Az újságírók eleinte kétkedéssel fogadták a Magyarorszá- 
gra mégiscsak visszatérő Áron Krisztina magyarázatát. Egyre 
több jegyzetíró vetette fel, hogy Krisztina mégsem jó döntés, 
mert ezek szerint ő is ugyanolyan lesz, mint az elődei, manip- 
ulál, füllent, hülyének nézi az embereket. 

De aztán befutott Kocsis Zsolt rejtélyes öngyilkosságának 
híre, és az állandóan összeesküvés elméletekben hívő mag- 
yarok úgy érezték, hogy a kép összeáll. Hiába mondják nekik 
a svájci és az ügyben szintén nyomozó francia rendőrök, hogy 
Kocsis felvágta az ereit, ők ezt nem hiszik el. Miért tette 
volna? 

Biztosan megölték, és ha így történt, akkor a Krisztina el- 
leni fenyegetés is igaz lehetett. A közvélemény száznyolcvan 
fokot fordult, hirtelen bátor és merész nő lett Áron Krisztina, 
aki három nappal az első ijedtség után mégis hazajött. És 
akire mostantól nagyon vigyázni kell Magyarországon. Azon- 
nal tízfős személyi testőrséget kapott, és teljes állami 
védelmet. 

A milliárdos meggyilkolásának teóriáját erősítette, hogy 
amikor Kocsis rokonai kikérték a holttestet Svájctól, már csak 
az elhamvasztott maradványokat kapták meg, és egy ködös 
magyarázatot arról, hogy a hatóságok a halál körülményei 
miatt alapos boncolást végeztek, és utána ennek meg ennek 
meg ennek a jogszabálynak az alapján elhamvasztották 
Kocsist. 

Vadabbnál vadabb elképzelések keringtek arról, hogy kik 
és miért ölhették meg az oligarchát, mert megölték, az biztos. 

Magyarországnak persze volt más dolga is, úgyhogy Kocsis 
ügyében lassan lankadni kezdett a figyelem. A közvélemény a 
pártok kerekasztal-tárgyalásaira, Krisztina beiktatási be- 
szédére, az esetleges új választási törvényre, annak rész- 
leteire és a fontos politikai kérdésekre koncentrált. 

Vizsgálóbizottságok alakultak a zavargások 
körülményeinek tisztázására, a rendőri túlkapások és a hu- 
ligánok fosztogatásainak megállapítására. 

A társadalmi feszültség bizonyos szempontból nagyobb 
volt, mint előtte, mert mindenki azt hitte, hogy most majd az 
ő javára írják át a szabályokat. A szakszervezetek sztrájkfel- 
hívásokat tettek közzé, a tanárok az érettségi vizsgák 

elhalasztásával fenyegetőztek. Pont az történt, mint az arab 
tavasz után Kairótól Tripoliig mindenhol. Magyarországon is 
azt hitték az emberek, hogy azonnal jobb lesz nekik. Ezt re- 
mélték persze Brazíliában és Bulgáriában és Argentínában és 
az összes olyan helyen, ahol a káosz kisülésekor még minden- 
ki abban bízott, hogy varázsütésre megoldódnak a gondok. 

De aztán rájöttek, hogy eleinte csak rosszabb lesz. Javulni 
legfeljebb évek múlva fog. De akkor tényleg lehet egészen 
más, akár lényegesen jobb is. 

Csak rajtuk múlik. Egy ekkora trauma után már tényleg 
csak rajtuk. Ők maguk lehetnek az ország orvosai. 

Értelmesebben élve, előre gondolkodva, józanabbul 
döntve. 

Fruzsika kócosan érkezett. A plüsselefántot a hóna alá 
szorította. Neki is volt gurulós utazótáskája, mint Adriennek. 
Kéket választott, fiús színűt. Rózsaszínt semmiképp sem 
szeretett volna. Korán keltek, mert Budapestről még mindig 
csak átszállással lehetett Nizzába repülni. André már egy 
órával korábban kiment eléjük a reptérre. Egyszerűen nem 
tudott magával mit kezdeni. Napok óta csak várt rájuk. 

Idefelé jövet a lakásuktól nem messze, a középkori óváros- 
ban, a Rue de la Préfecture sarkán, bement Adrienn kedvenc 
cukrászdájába, és a nagy ekler mellé kikönyörgött egy minit 
is. Hozta nekik a reptérre. Adriennek a már szokásos, 
kávékrémmel töltöttet és azt is, amit Fruzsika kedvencévé 
akart tenni, a feleakkora csokikrémest. Ne szeresse mind a 
két lány ugyanazt. Unalmas lenne. 

- Csokis - mondta Fruzsinak, miközben felkapta őket, és 
megölelt mindenkit, akit szeretett. Adriennt, Fruzsit és a 
plüssállatot. Elfogytak a kezei. - Kávékrémes - mondta 
Adriennek, és megcsókolta. 

Nizzában nyári meleg volt. Még május, de André ilyenkor 
már úszott a tengerben, és mindig lenyitotta a kocsi tetejét. A 
több mint harmincéves „Kacsa", a Citroen legendás ferdehátú 
autója egészen új szerzemény volt. Azúrkék, hátratolható 
vászontetővel. Fruzsi most ült benne először, és nagyon 
élvezte, hogy szabálytalankodnak. A Citroennek elöl is 
kanapéülése volt, így elfértek rajta egymás mellett mind a 
hárman. Pontosabban négyen, mert az elefántnak is közéjük 
kellett ülnie. Ehhez Fruzsi kifejezetten ragaszkodott. 

Összekapcsolták egymást, Adrienn a saját biztonsági 
övével körbetekerte Fruzsit, André pedig maga mellé 
szorította az elefántot. így mentek a tengerparti úton összez- 
súfolva, egymáshoz tapadva. 

Öt perc múlva bedugultak. A Promenade des Anglais-n a 
forgalom valami miatt teljesen leállt. Szemből csak néha jött 
egy-egy autó, de amúgy senki se mozdult. Egyre többen száll- 
tak ki, és ágaskodva próbáltak előrenézni, hogy vajon mi 
történhetett. Franciás fejcsóválások és teátrális elégede- 
tlenkedés következett. Szörnyű, rettenetes, borzalom - csak 
úgy röpködtek a színészkedve eltúlzott idegeskedések. 

Franciák. 

Aztán lassan megindultak, lépésről lépésre, de egy perc 
múlva már megint elakadtak. 

- Spray-zünk? - kérdezte Fruzsika Adriennre nézve, mert 
pár hét alatt már megszokta, hogy mostantól így telik majd az 
élete. A pici retiküljében mindig ott tartotta a hörgőrendszer- 
ét gyógyító spray-t, amit napjában ötször kellett használnia, 
hogy a légcsövében regenerálódjanak a csillószőrök. Az aszt- 
magyógyszerekre hasonlító pumpás spray-t be kellett vennie 
a szájába, és összenyomnia a hengert. De egyelőre még nem 
tudta saját maga csinálni, az ujjai túl rövidek voltak ehhez. 

- Rendben - mosolygott rá Adrienn, aztán összenéztek 
Andréval. Fruzsi közben már kutatott is a válltáskájában, volt 
ott ceruza, kicsi tükör, cukorka, hegyező, sok minden. Va- 
lahogy nem találta a spray-t. Megkérdezte az elefántot, hogy 
az látta-e, emlékszik-e, hová tették, de nem kapott választ, 
úgyhogy tovább keresett. Adrienn türelmesen várt. Nála is 
volt tartalék, sőt hátul, a csomagtartóban, az utazótáskájában 
még egy, de ő ugye talpraesés párti anyuka volt. 

Hadd keresse Fruzsi, és tanulja meg, hogy vigyáznia kell 

rá. 

Kicsit megint előregurultak, és közben meglett a spray. 

- Hamm - mondta Adrienn, és Fruzsi engedelmesen 
ráharapott a műanyag csőre. Mélyen a szájába vette, mert 
már megtanulta, hogy így kell csinálni. Adrienn visszaszá- 
molt, három, kettő, egy, és miközben Fruzsi mély levegőt 
vett, Adrienn összenyomta a spray-t. A hűvös permet a belég- 
zéssel együtt szétspriccelt a légcsövében. 

- Keserű - fintorgott Fruzsi, és megrázta a fejét, mint aki 
tényleg valami borzasztó ízű dolgot nyelt le. 

- Erre való az ekler, itt az ideje megenni - puszilta hom- 
lokon André, és hátranyúlt az ülésre, ahová a LAC cukrászda 
aranybetűs, ékszerdobozra hasonlító csomagját tették. 

A lányok épp elkezdték enni a sütijüket, amikor az ívesen 
kanyarodó öböl partján André meglátta az útzárat. A tenger- 
parti kaszinó előtt fémkordonokkal barikádozták el a 
promenádot. 

Páncélautók, golyóálló mellényes rendőrök, vállukon 
géppisztollyal. 

Az elakadt kocsisor mellett jobbról és balról állig 
felfegyverzett gendarmerie-katonák haladtak autóról autóra, és 
elkérték a papírokat. Láthatóan nem vicceltek. A francia had- 
sereg közbiztonsági egységén belül ezek a katonák a külön- 
leges hadtest gendarmeriestái voltak, az úgynevezett GIGN- 
egység. 

André azonnal megismerte őket a terepszínű ruháról, a 
speciális fegyverekről és a vállukon látható sárga 
emblémáról. 

Mi történhetett? Talán kirabolták a kaszinót? Nem értette, 
de egy pillanatra még az is átvillant benne, hogy őt keresik. 
Ránézett Adriennre, aki már régóta őt figyelte. Most vette 
csak észre. Láthatóan Adrienn is erre gondolt. Csakis erre. 
Hogy ez biztos André miatt van. 

André keresni kezdte a papírjait, a francia útlevelét, és 
aztán némi hezitálás után elővette a DGSE plasztik lapját is. 

A katona udvarias volt, de nagyon határozott. Benézett a 
régi Citroenbe, és alaposan megszemlélte a helyzetet. A férfit, 
aki vezeti az autót, és most átadja a papírjait. Mellette az ő 

biztonsági övével beszíjazva egy játékelefánt. Aztán egy 
hosszú hajú kislány, süteménnyel a kezében, összekapcsolva 
az anyukájával. 

- Mi történt? - kérdezte tőle a Citroen vezetője, de neki 
erre legkevésbé sem kellett válaszolnia. Mi köze itt bármelyik 
civilnek is a kaszinórabláshoz. Tízmillió euró fényes nappal. 
Ilyen sem volt még Nizzában. De aztán kinyitotta az útlevelet, 
meglátta benne a plasztiklapot, nagyot nyelt, és mégis 
válaszolt. 

- Kaszinórablás, monsieur Calvi - mondta udvariasan, de 
közben még mindig a műanyaglapot nézte. A DGSE-kártyát. 
Soha, de soha nem látott még ilyet. Ennyi matricát. A gen- 
darmerie katonája korábban nyolc évet szolgált a légióban, 
úgyhogy tudta, mit tart a kezében. A három narancssárga 
karika. Szép sorban mindegyik a plasztik lap szélére 
ragasztva. 

Tudta jól, hogy ilyet csak az kaphat, aki olyan bevetésen 
vett részt, ahol vissza kellett menni a halott bajtársakért. A 
légió legendás szabálya ez: senkit sem hátrahagyni. Vannak 
afrikai helyszínek, ahol a sírhelyek alapján még ma is követni 
lehet a száz évvel ezelőtti csaták történetét. A légió vis- 
szavonulását, az éjszakai pihenőhelyeket, ahol a bajtársakat 
elásták. A sírok jelzik az utat. Egész nap cipelték a holt- 
testeket, elfáradtak, lelassultak, mégsem hagytak hátra sen- 
kit. Este aztán eltemették az elesetteket, méltóképp 
tisztelegve előttük. De ellenséges területen akkor sem maradt 
senki. A csatamezőn! 

Ránézett a Citroenben ülő férfira. Háromszor ment vissza 
valakiért. Háromszor! 

Aztán nézte a plasztikkártya két piros matricáját is, mert 
olyat végképp nem látott még soha. Hallott már róla, tudta, 
hogy létezik, hogy emlékeztetőül adnak ilyet is. De ezt csak 
ők értik, senki más. A régi légiósok. Ők ismerik a jelet. A 
pirosat azért adják, ha valaki visszamegy büntetni. Egyikük 
halálát megbosszulni. Megtanítani a leckét valakinek. Mert 
jobb, ha a világ tudja, hogy mindig van következmény. Hogy 
nem lehet megúszni. 

A franciák ilyenek. Ezért franciák! 

És most itt van ez a két piros matrica, rajtuk az évszám. A 
második egészen friss. 

- 2013, uram? - kérdezte mély tisztelettel a hangjában, 
mint amikor a kosárlabdáért lelkesedők találkoznak a játékos 
legendával. 

André értette a hangsúlyt. És értette a kérdés mögötti 
kérdést is. Hogy hol történhetett? Hová kellett visszamenni 
2013-ban? Kit kellett megbüntetni? 

- Szomália, Abdirahman Hassan, az al-Sahab vezére. - En- 
nyit mondott csak, mert ennyi elégvolt. Ennek a katonának 
elég. És talán Adrienn sem fogja megkérdezni, hogy pontosan 
mi van. Miről beszélnek? 

A katona megértette. Észrevette André apró fejbiccentését, 
a család felé bólintást, amivel óvatosságra intette. Nem kel- 
lene ezt itt és most megbeszélniük. Ezt üzente a tekintet. 

- Kövessen, uram - mondta a katona, és hátralépve a kar- 
jával mutatta, hogy André álljon ki a sorból -, kivezetem 
önöket innen. 

André csodálkozva nézett Adriennre, ő meg vissza rá. De a 
katona csak legyezett, hogy igen, gyerünk, álljon ki a sorból, 
és kövessék őt. André sebességbe kapcsolt, és lassan kikan- 
yarodott az előtte álló kocsi mögül. A terepruhás katona ko- 
cogva futott előttük, kiabált, terelte az embereket, aztán gy- 
orsított, és előreszaladt az ellenőrző ponthoz. André óvatosan 
csörgedezett a hosszú kocsisor mellett, aztán a végén, a 
vaskordonnál megállt. 

A katona közben a többiekhez beszélt, mutogatott 
Andréra, a kocsira, és odahívta őket is. Ketten kiszálltak a 
páncélkocsiból. Adrienn és Fruzsi csak nézett, nem értették, 
hogy mi történik. Aztán a gendarmerie katonái nyikorogva 
félretolták előttük a súlyos barikádvasat. Mind a nyolcan fel- 
sorakoztak, összezárt lábbal, egyenesen álltak a napsütéses 
Nizza reggeli zűrzavarában. 

Most már a járókelők is odanéztek. És a többi kocsi utasai 
is. Itt van ez a régi Citroen, amit elengednek a hosszú kocsisor 
mellett, felbontják előtte az útzárat, és a géppisztolyos 
katonák sorban állnak. Összeverik a bokájukat, aztán mintha 
vezényszót kiáltott volna valaki, egyszerre lendül a karjuk, és 
csattanva tisztelegnek. 

Mindenki várt. Andréra várt. Fruzsi nézte az apukáját, 
aztán nézte Adriennt, forgatta a fejét, és figyelt. Adrienn nem 
látott már semmit, csak Andrét. Ahogy szorítja a vékony 
kormányt, ahogy nyel, ahogy mély levegőt vesz. Mintha 

könnyes lenne a szeme. Adrienn úgy látta oldalról, mintha 
André magába fojtaná az érzelmeket, majdnem sírva fakad, 
vagy valahol mélyen, belül már sír is. 
André. 

Aztán elindultak lassan a katonák sorfala mellett, és 
amikor odaértek hozzájuk, négyen hangosan elkiabálták 
magukat. 

- Le respect! - mondták egyszerre. - Sahxti - És a fejükhöz 
emelt tenyerüket kifelé fordították. A légió így szalutál a hő- 
sei előtt. 

Adrienn még mindig Andrét nézte, nem vette le róla a 
szemét, de közben odahajolt Fruzsikához. Belecsókolt a 
hajába, a gyerekillatba, a megmentett életükbe. Átölelte Fruz- 
sikát, az ő szerelemgyereküket, akiért André visszament. 

- Ő a te apukád - súgta neki könnyes szemmel. 

